
DB 


5439.  —  Budapest,  az  Athenaoum  r.-t.  könyvnyomdája. 


A    KÖZÖS   ÜGYEKRŐL    és  B.    velök    Tokoii    tárgyakról 
szóló   beszédek  sorozata,    mely  az   első   kötettel 
indult    meg    és    a    harmadikkal  folytatódott,    a 
jelen  kötettel  zárul. 

Az  első  kötet  bevezető  sorai  igen  széles  keretet  jelöl- 
tek meg  a  beszédeket  kísérő,  tárgyi  és  személyi  kap- 
csolataikat feltüntető  történeti  ismertetések  számára.  Csak 
később,  a  szerkesztési  munka  folyamán  tűnt  ki,  hogy  ez  a 
terv  egészében  nem  valósítható  meg,  minthogy  a  beszéd- 
gyűjtemény  terjedelmének  szoros  megállapítása  e  rész- 
ben megdönthetetlen  tilalomfát  állított  fel.  Ezért  a  mun- 
kának ismertető  történeti  részét  már  az  előző  kötetben 
is  meg  kellett  szorítani,  a  jelen  kötetben  pedig  a  legszű- 
kebb mértékre  kellett  leszállítani.  Ugyanez  a  körülmény 
szolgál  okul  és  szolgáljon  mentségül  arra  is,  hogy  egyik- 
másik beszédet  ki  kellett  hagyni  a  gyűjteményből,  néhol 
pedig  egy-egy  kisebb  jelentőségűnek  mondható  beszé- 
det, a  nem  szorosan  a  tárgyhoz  tartozó  részlet  elhagyása-  , 
val,  meg  kellett  rövidíteni.  9ly 


Helyén  való  itt  külön  rámutatni  e  kötet  tartalmából  a 
képviselőházban  folyt  egy  és  más  nagyjelentőségű  tárgya- 
lásra, melyben  Szilágyi  Dezső  vezető  szerepet  vitt. 

Ezek  egyike  az  1889-iki  nagy  véderő- vita,  melyben  a 
törvényjavaslat  14.  §-ának  közjogi  sérelmét  Szilágyi 
Dezső  két  nagy  beszédben  fejtette  ki. 

Politikai  pályafutásának  ezután  következő  időszakára 
esik  az  a  nevezetes  mozzanat,  hogy  ellenzéki  helyzetét 
elhagyva,  visszatért  a  szabadelvű  pártba  és  Tisza  Kálmán 
kormányában  az  igazságügyminiszteri  tárczát  vállalta. 
Erről  szól  a  programmszerű  » pozsonyi  levek. 

Szilágyi  Dezső  vezető  részvételével  folyt  később  az 
a  nagyszabású  vita,  melyben  ő  az  1867.  évi  XII.  tör-^ 
vényczikk  jogi  természetét  fejtette  ki.  Az  ő  nevéhez  fűző- 
dik a  kiegyezési  törvény  jogi  természetének  az  az  elvi 
felfogása  és  e  felfogás  rendszeres  kifejtése,  hogy  e  tör- 
vény a  magyar  törvényhozásnak  olyan  önálló  alkotása, 
melynek  esetleges  megváltoztatása  a  jog  szempontjából 
a  magyar  törvényhozáson  kivül  eső  minden  más  tényező- 
től függetlenül  foganatba  vehető.  A  kiegyezési  törvény 
jogi  természetének  ezt  a  konstrukczióját  a  kőszegi  királyi 
válasz  körül  folyt  vitában  az  igazságügyminiszteri  szék- 
ből fejtette  ki  Szilágyi  Dezső. 

E  kérdés  elvi  felfogásában  politika  és  tudományos 
irodalom  eltérnek  egymástól,  sőt  részben  egyenesen  szem- 
ben állnak  egymással.  A  legújabban  gróf  Tisza  István  és 
Wlassics  Gyula  közt  ezen  alapvető  alkotmányjogi  kér- 
désről folyt  eszmecsere  Szilágyi  Dezső  fejtegetéséből 
és  elvi  megállapításaiból  indul  ki  s  itt  mondott  beszédei- 
nek jelentőségét  tünteti  fel. 

E  kötet  tartalmának  még  egy  nevezetes  és  itt  külön- 
állóan elhelyezett  tárgya  :  a  Ferencz  Ferdinánd  főherczeg 
házassági  nyilatkozatának  beczikkelyezése  körül  folyt 
vita.  E  házasság  közjogi  vonatkozásainak  a  pragma- 
tica  sanctio  hiteles  magyarázatával  történt  szabályozását 

és  megoldását  Széli  Kálmán  miniszterelnökön  kívül, 
aki  ezt  az  ügyet  ilyen  formában  a  törvényhozás  elé  vitte, 
Szilágyi  Dezső  képviselte  a  házban. 


E  néhány  rövid  utalás  nem  terjed  ki  a  jelen  kötet 
anyagának  minden  részére ;  csupán  a  közjogunk  rendszeri 
alapjaira  tartozó  tárgyakat  emeli  ki. 

Budapesten,   1912    szeptember  havában. 

F.  Gy. 


ÁTTEKINTÉS  A  IV.  KÖTET  TARTALMÁHOZ. 


AZ  1881/4-IKI  ORSZÁGGYŰLÉS  UTOLSÓ  ÜLÉSSZAKA. 

A  MAGYAR  ZÁSZLÓ  A  DIPLOMACZIAI  KÉPVISELETBEN. 

1—2.  lap. 

Thaly    Kálmán    indítványa.     Wenckheim     Béla    báró 

miniszterelnök  1875-iki  válasza  e  tárgyban  Irányi  Dánielnek. 

Szilágyi  Dezső  felszólalása  1882  deczember  4-ikén.  1.  lap. 


DELEGACZIO. 
AZ  ELLENZÉKI  TAGOK  LEMONDÁSA.  3.  lap. 
A  lemondó-levél.   A  delegáczió  határozata. 


BESZÁMOLÓ. 

1884  május  25-ikén.  3—29.  lap. 


AZ  1884/7-IKI  ORSZÁGGYŰLÉS. 

A  DELEGÁCZIÓ  HATÁSKÖRE.  A  HADI  TENGERÉSZET 
KÖLTSÉGEI.  29-30.  lap. 

A   választások  eredménye. 

Szilágyi    Dezső    felszólalása     1884    deczember    6-ikán. 
29.  lap. 


A  betűsoros  névmutató  a  385.  lapon  van. 

Szilágyi  Dezső  Beszédei.  IV.  la 


AZ  » OSZTRÁK-MAGYAR  MONARCHIA*  ELNEVEZÉS. 

Körösi  Sándor  felszólalása  ;  Péchy  Tamás  elnök  helyre- 
igazítása. 

Szilágyi  Dezső  felszólalása  1885  január  25-ikén.  30 — 
31.  lap. 

KÜLÜGYI  KÉRDÉSEK. 

BULGÁRIA  ÉS  KELETRÜMÉLIA  EGYESÍTÉSE. 
1.  A  KÉPVISELŐHÁZBAN.  32—45.  lap. 

Interpellácziók  Tisza  Kálmán  miniszterelnökhöz. 
Szilágyi    Dezső    interpellácziója    1885    október    l-jén. 
32—45.  lap. 

2.  A  DELEGÁCZIÓBAN.  45-63.  lap. 

Szilágyi  Dezső  kérdései  a  külügyminiszterhez  ;  Kálnoky 
gróf  külügyminiszter  válasza. 

Falk  Miksa  előadói  beszéde  a  külügyi  költségvetés  tár- 
gyalásánál. 

Szilágyi  Dezső  beszéde  1885  november  14-ikén.  48 — 
63.  lap. 

SÁNDOR  BULGÁRIAI  FEJEDELEM  LETÉTELE.  63—73.  lap. 

Interpellácziók  a  házban. 

Szilágyi  Dezső  interpellácziója  1886  szeptember  29-ikén. 
63—67.  lap. 

Tisza  Kálmán  miniszterelnök  válasza. 
Szilágyi  Dezső  viszonválasza.  68 — 73.  lap. 


KILÉPÉSE  A  MÉRSÉKELT  ELLENZÉK  PÁRTJÁBÓL. 

Levele  a  párt  elnökéhez  1886  márczius  12-ikén.  73.  lap. 


AZ  1887/92-IKI  ORSZÁGGYŰLÉS. 

VÁLASZTÁSOK. 

Programmbeszéd  1887  június  6-ikán.  75.  lap. 

PROGRAMMBESZED  POZSONYBAN. 
1887  október  20-ikán.  76—90.  lap. 


A  NAGY  VÉDERÓ-VITA.  90—154.  lap. 

Állásfoglalás  a  14.  §.  eUen.  Tisza  Kálmán  miniszter- 
elnök kijelentései.  Tisza  István  beszéde. 

Szilágyi  Dezső  beszéde  1889  január  23-ikán.  94 — 124.  lap. 

A  14.  §.  részletes  tárgyalása. 

Szilágyi  Dezső  beszédei  1889  február  21-ikén.  124 — 152., 
152—154.  lap. 


BELÉPÉSE  A  SZABADELVŰ  PARTBA. 

A  POZSONYI  LEVÉL. 

A  pozsonyi   választókhoz    1889   április   20-ikán.    154 — 
163.  lap. 


A  KONZULI   bíráskodásról   SZOLO  TÓRVENY.  163—262.  lap. 

Az  ellenzék  állásfoglalása.  Apponyi  Albert  gróf  és  Polónyi 
Géza  határozati  javaslatai. 

Szilágyi  Dezső  beszédei  1891  február  19-ikén.  163 — 
198.  lap. 

Apponyi  Albert  gróf  válasza. 

Szilágyi  Dezső  felszólalása  ugyanazon  napon.   199.  lap. 

Apponyi  Albert  gróf  újabb  válasza. 

Szilágyi  Dezső  felszólalása  ugyanazon  napon.  201.  lap. 

Az  általános  tárgyalás  befejezése. 

Szilágyi  Dezső  beszéde  1891  február  24-ikén.  202 — 
233.  lap. 

Részletes  tárgyalás  ;  Zoltán  János,  Polónyi  Géza,  Kaas 
Ivor  báró.  Ugrón  Gábor,  Thaly  Kálmán  módosításai. 

Szilágyi  Dezső  felszólalásai  1891  február  25-ikén  és 
26-ikán.   233—258.  lap. 

Tisza  István  és  gróf  Apponyi  Albert  felszólalásai. 

Szilágyi  Dezső  felszólalása  1889  február  26-ikán» 
260.  lap. 


la* 

AZ  1867  :XIL  T.-CZ.  JOGI  TERMÉSZETE. 

A  KŐSZEGI  KIRÁLYI  VÁLASZ.  262-297.  lap. 

Ö  felsége  válasza  a  dunántúli  törvényhatóságok  küldött- 
ségének. Kérvény  a  házhoz  a  kormány  felelősségre  vonása 
iránt.  Apponyi  Albert  gróf  felirati  javaslata  ;  Ugrón  Gábor 
és  Asbóth  János  határozati  javaslatai. 

Tisza  István  gróf  és  Wlassics  Gyula  eszmecseréje.  Angyal 
Dávid,  Búza  László,  Bernatzik  Edmund  Tisza  és  Wlassics 
vitájáról. 

Szilágyi  Dezső  beszédei  1893  október  I2-ikén  és  13-ikán. 
268—291.,  291—297.  lap. 


A  PRAGMATICA  SANCTIO  TRÓNÖRÖKLÉSI 
RENDJÉNEK  HITELES  MAGYARÁZATA. 

FERENCZ    FERDINÁND  FÓHERCZEG    HÁZASSÁGI 
NYILATKOZATA.  299—386.  lap. 

'  Széli  Kálmán  miniszterelnök  törvényjavaslata. 

Az  igazságügyi  bizottság  tárgyalása.  Széli  Kálmán, 
Polónyi  Géza,  Győry  Elek,  Barabás  Béla,  Hodossy  Imre, 
Veszter  Imre  felszólalásai ;  a  bizottság  jelentése. 

Szilágyi  Dezső  elnöki  kijelentése  a  bizottságban. 
300—301.  lap. 

A  törvényjavaslat  a  házban.  Kossuth  Ferencz  beszéde  ; 
Zichy  János  gróf  indítványa  pótlás  iránt ;  Holló  Lajos, 
Mezőssy  Béla,  Rátkay  László,  Széli  Kálmán  miniszterelnök, 
Györy  Elek,  Horánszky  Nándor,  Polónyi  Géza,  Barabás 
Béla  beszédei. 

Jászi  Viktor,  Polner  Ödön,  Ferdinándy  Géza,  Schiller 
Bódog  előadásai  a  Magyar  Jogászegyletben. 

Szilágyi  Dezső  beszéde  1900  november  6-ikán.  307 — 
340.  lap. 

Polónyi  Géza  és  Rakovszky  István  felszólalásai. 

Szilágyi  Dezső  válaszai.   341 — 344.  lap. 

Részletes  tárgyalás.  Széli  Kálmán  indítványa  a  szöveg 
kiegészítése  iránt.  Polónyi  Géza    és    Ugrón  Gábor  beszédei. 

Szilágyi  Dezső  beszédei  1900  november  12-ikén  és  13-ikán. 
346—377.,  378—383.  lap. 

A  főrendiház  tárgyalása.  Zichy  Nándor  gróf  beszéde. 

A  házassági  nyilatkozat  a  Reichsratban. 


AZ  1881/4-IKI  ORSZÁGGYŰLÉS  UTOLSÓ  ÜLÉSSZAKA. 

MAGYAR  ZÁSZLÓ  A  DIPLOMACZIAI  KÉPVISELETBEN. 

Az  1883  évre  szóló  költségvetés  tárgyalása  során  Thaly 
Kálmán  az  osztrák-magyar  követségek  hivatalos  helységem  a 
magyar  zászló  kitűzését  sürgette. 

Tisza  Kálmán  miniszterelnök  nyilatkozata  után,  1882  deczem- 
ber  4-ikén,  előbb  egy  másik  tárgyat  is  érintve,  a  mérsékelt 
ellenzék  pártjáról  hozzászólt  a  kérdéshez  Szilágyi  Dezső. 

Bevezető  szavai  Wenckheim  Béla  bárónak  mint  miniszter- 
elnöknek 1875-ben  tett  kijelentésére  vonatkoznak.  Irányi  Dániel 
az  1875-iki  országgyűlés  összeülésekor,  úgy  mint  1869-ben  és 
1872-ben  is,  kijelentette,  hogy  pártja,  hacsak  a  kormány  részé- 
ről biztosítást  nem  nyer  az  iránt,  hogy  a  királyi  várlakon  az 
országgyűlés  megnyitásánál  a  magyar  nemzeti  és  a  horvát  lobogón 
kívül  más,  nevezetesen  a  fekete-sárga  zászló  kitűzetni  nem  fog, 
a  megnyitási  ünnepélyen  nem  jelenik  meg.  Erre  Wenckheim  báró 
ezt  mondta  :  A  fekete-sárga  színek  a  felséges  uralkodóház  színei  .  .  . 
Ha  valaki  bokros  ezektől  a  színektől,  és  ezek  miatt  nem  megy 
fel  Budára,  ezt  teheti  tetszése  szerint  .  .  .  Nem  láthatok  —  mon- 
dotta tovább  —  semmi  alkotmányellenes  dolgot  abban,  ha 
Ö  felsége  családi  színeit   várára  tűzeti.   (Helyeslés   a  középen.) 

Szilágyi  Tudom,    hogy    a    fekete-sárga    zászló    kérdése    sokszor 

Dezső    előkerült  már  a  házban.    Emlékszem  reá,  hogy  mikor  én  is 

azon  az  oldalon  ültem,*)  az  a  magyarázata  adatott  a  budai 

várban  lengő  fekete-sárga  zászlónak,   hogy  az  a  fejedelem 


*)  A  szabadelvű  pártot  érti. 
Szilágyi  Dezső  Beszédei.  IV. 


2  Az  188l/4-iki  országgyűlés  utolsó  ülésszaka. 

színe  és  czímere,  és  nem  határozat,  hanem  ezen  felvilágo- 
sítás tudomásul  vétele  alakjában  az  akkori  ház  ebbe  bele- 
nyugodni látszott.  így  áll  exacte  a  dolog. 

Magyarország  viszonya  Ausztriához   és   általában  ezen 
monarchiának  nemzetközi  és  állam  jogi  szerkezete  az  utóbbi 
tíz  év  alatt  folytonos  előmenetelt  tett  az  európai  elismerés- 
ben. Méltóztassanak  emlékezni  a  czímnek  oly  megváltozta- 
tására,   amelyben   a   dualizmus  egyenesen  ki  van  fejezve,*) 
továbbá  a  diplomacziai  képviseletben  használt  kifejezésekre, 
amennyiben    most     minden    diplomacziai    képviselő    mint 
Ausztria-Magyarország  képviselője  szerepel.  Gondolom,  ezen 
tökéletesen  helyes  iránynak,  amely  alkotmányunknak  meg- 
felel,  kell  hogy   kikerülhetetlen   következménye   legyen   az, 
hogy   Magyarország   zászlója   azon   másik   zászló   mellett   a 
külföldi  hivatalos  alkalmakkor  egyenjogúan  használt assék. 
Megvallom,  hogy  ezt  nem  is  látom  olyasvalaminek,  ami  a 
megszokottságon    kívül    egyebet    érintene.    Ebben    semmi 
rettenetes   újítás  nincs.   Kívánni  és  követelni  a   miniszter- 
elnök úrtól,  hog3^  ö  ezt  keresztülvigye,  nem  lehet.  De  kí- 
vánni,   hogy   arra   törekedjék :  ezt   jogosan   lehet,     és   nem 
tudom,  hogy  miért  nem  foglalja  el  ezt  az  álláspontot.  Mert 
ha   egyszer    a   czímben   megtörtént   ez  a   változtatás,  és   a 
monarchia    dualisztikus    szerkezete    az    összes    diplomacziai 
okmányokban  a  legélesebben  ki  van  fejezve,  ez  az  utolsó 
lépés    oly    természetesnek   fog  feltűnni,    hogy   az  arra  való 
törekvést    megígérni  lehetséges.    A   magyar  országgyűlésnek 
pedig  mindenesetre  törekednie   kell  arra,   hogy  a  monarchia 
dualisztikus  szerkezete  minden  tekintetben,  tehát  ezen  végső 
téren  is,   érvényre  emeltessék. 

Én  tehát  csatlakozom  azon  kérelem  kifejezéséhez,  — 
gondolom,  kérelem  volt  —  bogy  a  miniszterelnök  oly  irány- 
ban érvényesítse  befolyását,  hogy  a  magyar  zászlónak, 
a  magyar  állam  szimbolikus  kifejezésének  alkalmazása  a 
külföldi  követségeknél  illő  ünnepélyes  alkalmakkor  igenis 
történjék  meg.   (Helyeslés  balfelől.) 

*)  Magyarország  és  Ausztria  két  külön  államiságának  feltünteté- 
sére a  »császári  királyi «  jelzők  közt  az  >>és«  beiktatásának  gondo- 
latát Szilágyi  Dezsőnek  tulajdonították.  (L.  erre  nézve  Szilágyi 
nyilatkozatát  e  kötet  231.  lapján.) 

DELEGÁCZIÓ. 
AZ  ELLENZÉKI  TAGOK  LEMONDÁSA. 

Az  1883  évi  október  23-ikára  összehívott  delegáczió  kép- 
viselőházi tagjainak  választásában  a  mérsékelt  ellenzék  pártja 
nem  vett  részt,  megválasztott  tagjai  pedig  :  Szilágyi  Dezső, 
Apponyi  Albert  gróf  és  Pulszky  Ágost,  lemondottak  tag- 
ságukról. 

A  delegáczió  elnökségét  azután  lemondásukról  a  következő 
levélben  értesítették  : 

Mélyen  tisztelt  elnökség !  A  képviselőház  többsége  jónak 
látta  a  közös  ügyek  tárgyalására  kiküldött  országos  bizottság 
megalakításánál  az  eddigi  gyakorlat  szerint  a  kisebbségnek  át- 
engedett, úgy  is  aránytalanul  csekély  számú  helyeket  ez  alka- 
lommal minden  ok  nélkül  még  egy  gyei  csökkenteni.  Tette  pedig 
ezt  daczára  annak,  hogy  a  kisebbség  részéről  kellő  időben  az 
eddigi  gyakorlatra  figyelmeztetve  és  e  gyakorlat  fentartására 
felkérve  lett.  A  többség  eljárásában  az  ellenzék  azon  része,  mely- 
hez tartozunk,  kivétel  nélkül  ama  méltányosságnak  megsértését 
látta,  mely  a  pártok  üdvös  együttműködésének  egyik  előfel- 
tétele, és  ezért  a  választásban  részt  sem  vett.  Alólirottak,  mint 
az  ellenzék  köréből  kijelölt  bizottsági  tagok,  ily  körülmények 
közt  a  választást  el  nem  fogadhatják,  megbízásukról  tehát 
ezennel  lemondanak  és  tisztelettel  kérik  az  országos  bizottságot, 
hogy  lemondásukat  elfogadni  méltóztassék. 

Mély  tisztelettel  —  Budapest,  1883  október  22-ikén  —  Gróf 
Apponyi  Albert,  Pulszky  Ágost,  Szilágyi  Dezső. 

A  delegáczió  Falk  Miksa  felszólalása  után  tudomásul  vette 
a  lemondást  és  a  lemondottak  helyébe  három  póttagot  hívott  be. 


BESZÁMOLÓ. 

Az  1881/4-iki  országgyűlés  berekesztése  után,  1884  má- 
jus 25-ikén,  mondta  el  beszámolóját  Szilágyi  Dezső  a  Buda- 
pest józsefvárosi  kerületben.  A  gyűlésen  Horánszky  Nándor 
elnökölt. 

Országos  feladatok. 

Szilágyi  Midőn,    uraim,    a    lefolyt    országgyűlés    megnyílott,    a 

Dezső  trónbeszéd  nyomatékosan  kiemelte,  hogy  a  politikai  látha- 
tár derült  és  a  biztosított  béke  éveit  éljük,  s  így  az  ország- 
gyűlés oszthatatlanul  a  belügyeknek  szentelheti  munkás- 
ságát. 

És  valóban,  ha  a  béke  éveire  s  ezek  erélyes  felhaszná- 
lására valamely  országnak  szüksége  volt :  Magyarország  az. 

Mert  alig  van,  legalább  nyugot  felé,  Európában  ország, 
melynek  feladatai  oly  sokneműek  és  oly  nyomasztók  vol- 
nának, hogy  erejével  utánuk  kell  sietni,  azt  minden  igj^e- 
kezettel  megnövelni. 

Feladat  feladatra,  baj  bajra  halmozódott  a  lefolyt 
évek  alatt :  a  pénzügyi  rendezés,  a  gazdasági  erősödés,  a 
belszervezet,  az  alkotmány  reformja  —  mind  mint  sürgős 
teendő  állott  előttünk. 

És  ezek  egjnnémelyike  csak  békeévekben  fejleszthető 
és  oldható  meg.  Minden,  ami  körülöttünk  történt,  óva  intett 
a  nyugalom  évei  felhasználására ;  mert  ami  elviselhető  csend 
közepette :  végzetes,  bénító  csapássá  válik  válságok  ide- 
jén;  s  amit  gyógyítani  lehet  békés  fejlődésben :  nem 
szabad  hozzányúlni,  ha  az  állam  ereje  harczba  vitetik. 
(Helyeslés.) 

Ma,  midőn  el  akarom  mondani  az  itt  pártkülönbség  nél- 
kül egybegyűlt  választópolgárok  előtt,  úgy  amint  látom, 
fény  és  árny  nélkül,  hogy  miként  használtattak  fel  a  lefolyt 
évek,  teszem  ezt  azért,  hogy  magam  is  hozzájáruljak  ahhoz, 
hogy  ítéletet  mondhassanak  az  országgyűlés  és  mindazok 
viselete  felett,  kikre  a  nemzeti  hatalom  kezelése,  a  nemzet 
munkásságának  irányzata  bízva  volt.   (Halljuk  !   Halljuk  !) 

Szeretném,  ha  azt,  ami  hazánk  érdekében  történt, 
osztatlan  megelégedéssel  tekinthetnők;  szeretném,  ha  min- 
den ajkon  lebegne  a  szó,  ha  minden  szívben  megvolna  az 
érzése  annak,  hogy  államunk  fejlődése,  erősödése  hatalmas 
léptekkel  előre   ment. 

De,  uraim,  a  valóság  nagyon  is  világos  ahhoz,  hogy 
félreismerhető  volna,  és  minden,  ami  történt,  tanúsítja, 
hogy  ama  nagy  föladatok  közül,   miket  a  múlt  reánk  ha- 

gyományozott,  teljesen  megoldva  egy  sem  lön,  kevésben 
történt  lényeges  haladás,  és  egy  lappangó  társadalmi  viszály 
és  egy  más  lappangó  politikai  kórállapot  jutott  megdöb- 
bentő nyilt  kitörésre. 

A  pénzügyi  egyensúly. 

A  trónbeszéd  különös  nyomatékicai  emelte  ki  a  pénz- 
ügyi rendezés  művét,  és  hatályosan  ajánlotta  az  ország- 
gyűlés figyelmébe,  hogy  az  állam  helyreállított  hitelét  s  az 
államháztartás  rendjét  semmi  más  tekintetnek  alárendelni 
nem  szabad. 

A  lefolyt  évek  a  folytonos  erőfeszítés,  a  folytonos  áldo- 
zathozás évei  voltak  az  állam  pénzügyei  rendezése  érdekében . 

Ez  évek  történetének  egy  részét  mindenki  olvashatja 
adókönyvének  tételeiben.  (Élénk  helyeslés.) 

Változtak,  évről  évre  változtak  a  kormány  pénzügyi 
politikájának  jelszavai  és  ígéretei,  és  szét  is  foszlottak,  mint 
köd,  a  valóságnak  világítása  mellett.   (Igaz  !  Vgj  van  !) 

Nem  azt  tekintem  én  hibának,  ha  egy  pénzügyi  politika 
az  egyensúly  érdekében  terheket  ró  az  országra,  hanem 
azon  biztatásokat,  melyek  a  valóságot,  legalább  jó  részben, 
a  nemzet  szeme  előtt  elleplezték. 

Emlékezzenek  vissza  :  kezdetben  az  volt  az  általáno- 
san elfogadott  jelszó,  hogy  az  egyenes  adókat  nem  kell 
emelni ;  a  gazdasági  fejlődés  megbénítása  nélkül  nem  lehet ; 
a  közvetett,  a  fogyasztási  adók  nagyobbmérvű  igénybe- 
vétele adja  meg  a  kellő  jövedelmi  forrásokat.  És  ennek  nyo- 
matékot adtak  azzal  a  kijelentéssel,  hogy  ha  ez  nem  tör- 
ténik, az  egyenes  adók,  különösen  a  földadó  emeléséhez 
kell  folyamodni. 

A  már  behozott  czukor-,  kávé-  és  söradóhoz  hozzá- 
járultak :  a  pénzügyi  vámok  felemelése,  a  bélyeg  és  illetékek 
emelése  és  reformja,  a  megszigorított  eljárás,  a  petroleum- 
adó,  a  szeszadó  —  s  midőn  mindez  kiadásaink  rohamos 
emelkedése  által  felemésztve  lőn  és  midőn  az  aratás  meg- 
történt az  indirekt  adók  terén,  akkor  egyszerűen  a  hangoz- 
tatott biztosítást  el  kellett  ejteni  és  vissza  kellett  térni  az 
egyenes  adók  szaporításához  és  emeléséhez,  mert  —  mel- 
lőzve a  pénzintézeteknél  elhelyezett  tőkék  adóját  —  a  jö- 

védelmi  pótadó  reformja  nem  más,  mint  egyenes  adóink 
főbb  nemeinek  jelentékeny  fokozása.   (Igaz  !   Ügy  van  !) 

Áldozatban,  erőfeszítésben  tehát  nem  volt  hiány,  s  ha 
az  államháztartás  javulását  nézzük,  az  két  tényben  volna 
összefoglalható :  a  conversio  befejezése  és  a  költségvetési 
rendes  kezelésben  az  egyensúly  helyreállítása.  (Halljuk ! 
Halljuk  !) 

Ez  a  két  tény  az,  és  főleg  az  utóbbi,  melyre  mint  a 
kormány  pénzügyi  politikája  végeredményére,  diadalmasan 
hivatkoznak. 

Ami  az  elsőt  illeti,  a  járadék  átváltoztatását,  az,  bár 
legújabban  némi  fennakadást  szenvedett,  megengedem,  őszre 
s  mindenesetre  ez  év  végével  be  lesz  fejezve. 

De,  anélkül  hogy  azt  kicsinyelni  akarnám,  nem  hall- 
gathatom el  azt  a  meggyőződésemet,  hogy  annak  sem  elvi 
fontossága,  sem  pénzügyi  eredményei  nem  igazolják  azt  a 
túlságos  dicsőítést,  mellyel  e  pénzügyi  művelet  annyiszor 
felemlegetve,  annyiszor  kiemelve  lőn.  Mert  egy  oly  állam- 
ban, mely  adósságai  fejében  évenkint  járulékul  111  milliót 
fizet,  az  adósság  tőkéjének  emelkedése  mellett  körülbelül  két 
és  félmillió  kamattehernek  csökkenése  e  nagymérvű  dicsek- 
vést nem  indokolja.  (Élénk  helyeslés.) 

Nem,  főleg  ha  meggondoljuk,  hogy  ezzel  a  konverzió- 
val ami  könnyebbülést  az  állami  adósság  járadék  utján  el- 
érni lehetett,  ezen  és  még  a  jövő  nemzedék  számára  mind 
már  ki  van  merítve. 

És  csak  sajnálni  lehet  azt,  hogy  a  konverziónak  három 
éven  át  húzódása  nem  engedte  meg,  hogy  az  európai  pénz- 
piacznak  1880  óta  fennálló  kedvező  hangulata  a  magyar 
közgazdaság  emelésére    jelentékenyen  kihasználható  legyen. 

És  ha  ezt  a  pénzügyi  kormánynak  fel  nem  rovom,  mert 
a  Bontoux-krizis  és  az  egyiptomi  viszályok  befolyása  körén 
kívül  estek,  másrészt  el  sem  ismerhetem  különös  érdemét 
a  konverzió  körül  sem,  mert  hiszen  általánosan  ismeretes, 
hogy  az  nem,  hogy  úgy  mondjam,  a  kormány  körében  kelet- 
kezett konczepczió,  hanem  a  pénzpiacz  állásából  önkényt 
jövő  és  készen  kínálkozó  művelet  elfogadása  volt.  (Igaz  ! 
Úgy  van  !) 

Sokkal  jelentősebb,   uraim,   és  ne   vegyék   rossz   néven 

tőlem,  ha  száraz  tárgyakkal  akarom  itt  önöket  igénybe 
venni  —  sokkal  jelentősebb  a  másik,  amit  mondanak  :  az 
államháztartás  egyensúlyának  a  rendes  kezelésben  helyre- 
állítása. 

Ez,  uraim,  ha  pillanatnyi  nem  volna,  mert  akkor  igen 
keveset,  legfölebb  erőlködéseink  nagyságát  jelenti,  jelentő- 
ségében és  következményeiben  sokkal  fontosabb.  Az  a 
tény,  hogy  Magyarország  jövedelmei  és  kiadásai  úgy  kon- 
szolidálódtak, hogy  a  rendes  bevételek  és  kiadások  között 
biztosított  és  maradandó  egyensúly  van,  volna  legalább  egy 
olyan  eredmény,  melyre  tekintve  azon  súlyos  áldozatokat, 
melyek  árán  megvásároltatott,  megnyugvással  tekinthet- 
nénk. Pedig,  mint  röviden  említem,  az  áldozatok  súlyosak 
voltak,  és  csak  egy,  czéljában  és  eszközeiben  teljesen  biztos 
pénzügyi  politika  volt  jogosítva  azokat  oly  rohamosan  a 
nemzetre  róni. 

Igaz,  enyhítésül  az  mondatott,  hogy  ezen  erőlködés- 
nél a  nemzetnek  már  kétségtelenül  emelkedő  gazdasági 
jólét  és  prosperitás  gyümölcseit  szedjük.  De  uraim  !  ne  fe- 
lejtsük el,  és  szükséges,  hogy  ebben  is  igazságosak  és  hűvösen 
józanok  legyünk,  hogy  ezen  prosperitásnak  jelei  nem  olyan 
kétségtelenek.  Hiszen  ismételve  ki  lett  emelve  az  ország- 
gyűlésen, hogy  azok  az  adónemek,  melyekben  a  leg- 
jobban meg  kellett  látszania  a  gazdasági  jólét  emelkedé- 
sének, inkább  staczionáriusok,  a  kereseti  adó  III.  osztályá- 
ban pedig,  mely  alá  a  kereső  közönség  zöme  tartozik,  a 
1882-ki  zárszámadás  szerint  nem  fejlődés,  hanem  némi 
visszaesés  tapasztalható.  Lehet-e  ily  tünemény  mellett  a 
gazdasági  jólét  általános  emelkedéséről  bizton  beszélni  ? 

És  különben,  ha  igaz  volna  is,  hogy  a  gazdasági  jólét 
emelkedik,  annak  a  régi  adók  természetes  növekedésében 
keU  meglátszani,  és  én  az  itt  jelenlevő  iparosokra  hivat- 
kozom :  ítéljék  meg  ők  azt,  hogy  akkor,  midőn  például  egy 
iparág  kiterjed,  számos  új  üzlet  keletkezik,  tehát  az  adó- 
tárgy szaporodik,  nem  azt  tapasztaljuk-e,  hogy  a  régi  üzle- 
tek jövedelmezősége  gyakran  csökken,  vagy  csak  nagy  eről- 
ködéssel tartható  a  régi  magaslaton?  Az  államkincstár 
nyer,  mert  több  üzlet  után  szedi  adóját.  De  a  helyes  pénz- 
ügyi politika  nem  az,  hogy  az  üzletre  súlyosodó  meglevő 

adók  emeltessenek  vagy  az  újakkal  terheltessék,  mert  ez 
különben  is  a  konkurrenczia  nyomása  alatt  levőket  nagyon 
sújtaná  ;  hanem  hogy  a  gazdasági  emelkedő  prosperitás  meg- 
hozza a  maga  természetes  gyümölcsét  a  régi  adók  termé- 
szetes növekedésében.  (Helyeslés.) 

Már  most,  uraim,  szemben  ezen  ténnyel,  egy  kérdést 
teszek  :  de  vájjon  minden  erőlködésnek,  amelyet  —  meg- 
engedem, sőt  ismétlem,  egy  eszközeiben  biztos,  tervszerű 
pénzügyi  politika  mellett  —  államháztartásunk  rendezése 
érdekében  el  kell  viselni,  lett-e  azon  eredménye,  mellyel 
mint  tényre  való  hivatkozással  maga  az  országgyűlés  is 
bezáratott  :  a  rendes  kiadások  és  a  rendes  bevételek  közt 
megvan-e  az  egyensúly  ?  Én,  uraim,  a  legalaposabb  kételyt 
táplálom,  hogy  ezen  egyensúly  biztosíttatott,  hogy  mára- 
dandólag  helyre  van  állítva. 

Engedjék  meg,  hogy  erre  röviden  pár  okot  elmondjak. 

Kételkedem  benne  először  azért,  mert  költségvetésünk 
nem  felel  meg  azon  szabálynak,  amit  legújabban  az 
olasz  pénzügyminiszter,  aki  a  legfényesebb  sikerrel  állította 
helyre  az  egyensúlyt  Olaszországnak  a  miénknél  rongáltabb 
háztartásában,  a  helyes  eljárás  első  elvének  mond,  és  ez  az  : 
hogy  a  költségvetés  rendszerében  a  rendes  és  rendkívüli 
kiadások  szigorúan,  önáltatás  nélkül  legyenek  elkülönítve, 
és  soroztassék  a  rendesek  közé  mindaz,  ami  hosszú  évek 
során  át  évről  évre  rendesen  visszatér,  minden  oly  szükséglet, 
aminek  teljesítése  vagy  elhalasztása  nem  függ,  hogy  úgy 
mondjam,  a  kormányzat  önkényétől,  hacsak  a  kormányzás 
rendes  folyamát  megakasztani  nem  akarjuk. 

Ez   a   szabály   költségvetésünkben   nincs   megtartva. 

Csak  néhány  tételt  akarok  önöknek  példaszerűleg  fel- 
említeni, mert  érzem,  bővebb  részletezéssel  az  önök  figyelmét 
terhelnem  nem  szabad. 

Vájjon  van-e  az  országban  egyetlen  egy  ember,  — 
ha  nem  saját  óhajtását  kérdezi  meg,  de  meggyőződését 
fejezi  ki  —  aki  azt  hiszi,  hogy  a  megszállott  tartományokra 
való  kiadások,  melyek  ez  évre  is,  tetemesen  leszállított  mérv- 
ben, két  millió  háromszázezer  forintot  tesznek  —  aki  azt 
tartja,  hogy  ez  nem  rendes,  azaz  évek  hosszú  során  át 
bennünket  rendesen  terhelő  kiadás  ? 

Hiszen  aki  azt  hiszi,  hogy  ez  csak  rendkívüli  és  múló, 
talán  két  vagy  három  évig  tartó  kiadás,  annak  két  lehető- 
ség közül  egyikről  kell  megg^^őzödve  lennie  :  vagy  arról, 
hogy  a  megszállás  csakhamar  biztosan  véget  ér ;  vagy  arról, 
hogy  a  megszállás  nem  fog  okozni  hadügyi  költséget,  hogy 
azon  tartományokban  békén,  ott  tartandó  katonai  erő  nél- 
kül, teljesíthetjük  az  európai  mandátumot.  (Nagy  derült- 
ség.) Az  egyik  és  a  másik  is  álmok  álmodója  lehet,  de  ko- 
moly politikus  nem.    (Helyeslés.) 

Már  ez  maga  majdnem  két  és  fél  millió  különbséget 
tesz  a  mérlegben. 

És  most  egy  más  körülmény.  ^ 

Költségvetésünkben    a    rendkívüli    kiadások    közt,  ^'-^'s 
szint   mint  átmenetiek,    részint   mint  beruházások,    szerepel 
egy   egész   sora  a  tételeknek,   melyek,   hogy  e   kifejezessél 
éljek,   az   állami  közigazgatási   ágak   működésének   kárjj^in- 
tartásához    tartoznak,    melyekhez    hasonlók    a    dolog  ;tier-   ' 
mészé  te    szerint    minden    évben    kell    hogy    előfordulj  ank^^^, . 
egyszerűen  azért,  mert  a  rendes  menete  hozza  magával  a   " 
közigazgatásnak.  Ezek  mindenütt,  ahol  kellő  szigorral  szer- 
kesztik a  költségvetést,  a  rendes  kiadások  közt  szerepelnek, 
mert,   míg  működik  a  közigazgatás,   mindig,   és  pedig  nem 
önkényünktől  függő  módon,  előkerülnek. 

Hiszen  valóban  méltatlan  azon  nagy  dimenziókhoz, 
melyekben  egy  állam  háztartása  vezettetik,  hogy  apróbb 
építkezések,  bővítések,  felszerelések,  a  közigazgatás  rendes 
eszközeinek  koronkinti  megújítása,  még  10,  20  és  30  ezer 
forintos  tételek  is  a  beruházások  közt  szerepeljenek. 

Minden  őszinteséghiány  megbőszülj  a  magát,  és  aki 
pénzügyek  rendezésére  komolyan  tör,  mindenekelőtt  kell 
azon  őszinteséggel  bírnia,  hogy  magamagát  ne  áltassa,  és 
ez  áll  egy  országra  is.  És  mit  használ  az  államháztartás 
rendes  rovatában  az  egyensúly  helyreállításának  arany- 
ködét a  választók  szeme  előtt  lebegtetni,  ha  a  tények  és  a 
száraz  számok  ezen  illúzióit  az  első  pillanatban  szétoszlat- 
ják ?  (Úgy  van  !  Zajos  helyeslés.)  De  gondoljanak  meg  egyet. 

Nem  szólok  az  ellen,  —  bár  azt  hiszem,  komolyan  vita 
tárgyát  képezhetné  —  hogy  a  rendkívüli  kiadások  azon 
részei,  melyek  nagy  vízszabályozási  munkák,  mint  a  tiszai 

átvágások  vagy  Dunarészek  szabályozása,  szorosan  véve 
beruházásoknak  tarthatók-e  ?  A  kincstárra  nézve  kérdéses, 
hogy  behozza-e  a  befektetés  kamatát,  legalább  egyhamar. 
Nem  szólok  erről,  mert  elismerem,  a  közgazdaság  érdekében, 
állami  hivatásánál  fogva  teszi  ezt  az  állam,  s  mert  évek 
múlva,  legalább  közvetett  hatásában,  kell  hogy  anyagi 
eredményt  hozzon. 

De  engedjék  meg,  hogy  egy  —  mint  hiszem  —  kétség- 
len tévedést  abban  a  számításban,  melynek  alapján  a  pénz- 
ügyminiszter az  egyensúlyt  a  rendes  kezelésben  helyreállí- 
tottnak véli,   felemlítsek. 

Állítása  arra  is  van  fektetve,  hogy  az  állam  rendes 
jövedelmei  az  eddigi  magasságban  adóemelés  nélkül  be  fog- 
nak fol3nii. 

Már  most,  uraim !  a  fedezetnél  tíz  millió  értékű  állami 
ingatlan  vagyon  eladása  van  felvéve,  s  ha  ehhez  egyéb  állami 
íiktivák  felhasználását  hozzáveszszük  :  circa  11  millió  állam- 
vagyon lesz  elidegenítve. 

Én    azt    hiszem,    itt    tévedés    forog    fenn,    —   egyrészt 

11  millió  vagyont  elidegeníteni,  másrészt  feltételezni,  hogy 
a  megmaradó  rész  ugyanannyit  fog  hozni,  amennyit  az 
egész  az  elidegenítés  előtt  jövedelmezett  :  azt  hiszem,  ez 
mégis  illazió.  (Derültség.) 

Van  még  egy  más  főfontosságú  körülmény,  mely  be- 
folyással bír  arra,  efemer-e  az  egyensúly  a  rendes  kezelés- 
ben, vagy  állandó  és  biztosított. 

A  tapasztalás  azt  igazolta,  hogy  államháztartásunkban, 
véve  az  összes  bevételeket,  azok  természetes  növekedése 
sokkal  lassúbb,   mint   kiadásainknak  növekedése. 

Nemcsak  a  rendes  kiadások  természetes  fejlődését  kell 
itt  figyelembe  venni,  hanem  azon  tehertöbblet  évi  szaporo- 
dását, mely  az  adóssággal  fedezett  rendkívüli  kiadások 
után  kamatszaporodáskép  a  rendes  kezelésben  előáll. 

Ha  a  kettőnek  növekedése  közt  nagy  a  különbség,  — 
és  a  jövedelem  a  lassúbb  —  akkor  tudhatják  önök,  hogy 
mi  lesz  az  eredmény  ? 

Most  már,  uraim,  ne  felejtsük  el  azt,  hogy  a  mi  jöve- 
delmeinknek egyik  főrésze  éppen  az  egyenes  adókban  van. 
Én  nem  szeretek  nagy  számokat  mondani  ;  de  csak  egy  tényt 

említek  fel,  amelyet,  kellemes  vagy  kellemetlen,  az  igazság 
érdekében  meg  kell  mondani,  és  ez  az,  hogy  1874  óta  ösz- 
szes  direkt  adóink  27  millióval  emeltettek,  ami  circa  42% 
emelésnek  felel  meg.  Hiszen  ha  Magyarország  egy  olyan 
példátlan  prosperitásban  volna,  hogy  özönlenek  a  pénz 
és  azután  az  egyik  kezén  át  a  másikba  bő  áramlatokban 
omolnék,  talán  ezen  nagy  emelés  nem  volna  ily  aggályos  ; 
hanem  azt  kíséri  mint  árnyék  egy  másik  körülmény,  mit 
megint  a  pénzügyek  tanulmányozója  nem  felejthet  el :  hogy 
az  összes  emelkedése  direkt  adóinknak  évről  évre  csaknem 
az  új  adók  alakjában  történik,  a  főbb,  régibb  adók  staczio- 
náriusok  vagy  kevés  fejlődést  mutatnak,  és  ezeknek  leg- 
főbbje, a  földadó,  kontingentálva  levén,  meg  volt  kötve. 
[51  Már  most,  világos  dolog,  hogy  az  államháztartás  egyen- 
súlya biztosítva  csak  akkor  volna,  ha  bírna  a  kormány 
azon  eréllyel :  a  pénzügyi  rendezés  szempontjának  aláren- 
delni az  állam  összes  politikáját ;  ha  tanúsította  volna  eddig, 
vagy  várható  volna  tőle  jövőben,  kellőleg  mérsékelni  a  ki- 
adások emelkedését,  mérsékelni  ott  is,  ahol  legnehezebb, 
ahol  kivételes  erély  és  szilárdság  kell. 

Mert  azt  a  sajátságos  tüneményt  látjuk,  —  és  tisztán 
a  hadügyi  tárcza  szempontjait  véve,  ez  nem  is  igazolatlan 
—  hogy  a  rendkívüli  rovat  tulaj  donkép  rendessé  vált.  (Élénk 
helyeslés.  Úgy  van  !) 

Alig  végződnek  el  a  rendkívüli  kiadások  egyik  soro- 
zatát képező  részletek,  máris  új  várépítési,  felszerelési 
és  más,  mondom,  technikailag  teljesen  indokolható  kiadá- 
sok sorozata  áll  elő  újra,  évekre  terjedő  részleteivel  :  mint 
a  levágott  lernai  hydra  fejei  helyett  új  fejek,  úgy  nőnek  ki 
a  már  teljesítettek  után  az  új  kiadások. 

Nem  is  akarok  itt  —  az  idő  is  int,  mert  még  sok  mon- 
dani valóm  van  —  a  belügyi  fejlődés  jövőjére  utalni. 

Egy  nagy  igazság  előtt  nem  hunyhatunk  szemet,  s  ez 
az,  hogy  belső  fejlődésünknek  valószínű,  sőt  bizonyos  pontig 
szükséges  iránya  jelentékenyen  fogja  terhelni  a  rendes  ki- 
adások rovatát. 

Csak  egyet  a  kikerülhetetlenek  közül  hozok  fel.  A  mi- 
nisztérium végre-valahára  csak  be  fogja  adni  az  annyiszor 
Ígért  s  oly  méltatlanul  halasztott  szolgálati  pragmatikát. 

Az  sem  szenved  előttem  kétel^^t,  hogy  a  nyugdíjigények 
abban  —  hisz  ez  történt  a  katonaságra,  ez  történt  a  közös 
hivatalnokokra  —  méltányosabban  lesznek  szabályozva.  Ez 
tehernövekedést  jelent.  Már  csak  azért  is,  mert  minisztériu- 
maink fiatal  minisztériumok.  A  központ  és  számos  szolgá- 
lati ág  nem  rég  szerveztetett  :  a  dolog  természete  szerint 
a  későbbi  években  egy  darabig  szaporodni  fognak  a  nyug- 
díjazások esetei. 

Tovább  nem  folytatom  e  fejtegetést.  (Halljuk  !  Halljuk  !) 

A  felhozottak  elegendők  arra,  hog}^  nagyon  is  alapos- 
nak tartsuk  a  kételyt  arra  nézve,  hogy  a  pénzügyminiszter 
beválthassa  azon  igéretét,  hogy  új,  további  adóemelés  nél- 
kül biztosítva  van  a  rendes  kiadások  és  bevételek  egyen- 
súlya. 

Pedig  maga  úgy  nyilatkozott,  hogy  az  új  adók  sorát 
befejezettnek  tartja.  De  abban,  hogy  adóemelés  nem  tör- 
ténik, úgy  látszik,  maga  sem  bízott  egészen,  mert  midőn 
a  jövedelmi  pótadó  emeléséről  a  törvény  megalkottatott, 
bennhagyatott  egy  szakasz,  mely  mint  egy  Damokles-kard, 
folytonosan  lebeg  az  összes  adófizetők  feje  fölött,  és  ez  az, 
hogy  a  jövedelmi  pótadónak  százaléka  évről  évre  állapít- 
tatik  meg  az  állambudget  szüksége  szerint. 

Miután  pedig  a  jövedelmi  pótadó  nem  egyéb  mint 
emelése  a  főbb  direkt  adóknak  :  tehát  itt  van  megírva,  a 
törvényben  elhatároztatik  minden  évben  az  adóemelés, 
anélkül,  hogy  külön  adójavaslatot  kellene  behozni.  (He- 
l3^eslés.) 

De  abban  azután  édeskevés  vigasz  van,  hogy  az  új 
teher  sem  különös  javaslat  alakjában,  hanem  a  budget- 
törvény  egyik  szakaszában  lesz  előterjesztve.  (Ügy  van ! 
Élénk  helyeslés.) 

A  közgazdasági  politika  iránya. 

Most  a  közgazdaság  körében  történtekről  kell  néhány 
szót  szólanom. 

Nincs  miért  részletesen  soroljam  elő  az  idevágó  törvé- 
nyeket. 

Csak  egy-két  főbb  kérdésre  s  az  általános  irányra  óhaj- 
tok nyilatkozni. 

Tagadhatlan,  hogy  a  vasutak  államosításának  ügye 
lényeges  előmenetelt  tett  az  utóbbi  években. 

Én  híve  vagyok  ennek  az  iránynak,  nemcsak  azért, 
mert  Magyarország  közgazdasági  ereje  érdekében  szüksé- 
gesnek tartom,  hogy  az  állam  a  főbb  vonalakat  kezében 
tartván,  a  tarifával  a  forgalmat  szabályozhassa,  de  barátja 
vagyok  politikai  és  társadalmi  és  hatalmi  szempontokból. 
Ereszben  a  feladat,  az  északkeleti  vasút  államosítását  ki- 
véve, jóformán  meg  van  oldva. 

De  már  az  egyik  törvénynek,  éppen  az  ipartörvény- 
nek, mely  iránt  tisztelt  választóim  körében  oly  mély  érdek- 
lődés volt,  sajátságos  története  van,  melyben,  a  mint  egy 
tükördarabban  a  képet  látjuk,  úgy  tűnik  itt  fel  azon 
ingadozó  és  az  ellenkező  álláspontokra  kényelmesen  átsikló 
kormán3rpolitika,  mely  más  kérdésekben,  nagyobb  esetelaiél, 
jobban  el  van  takarva. 

Két  nagy  kívánsága  volt  az  iparosoknak  :  az  egjdk 
a  kézművességre  nézve  képesítvény  behozatala,  a  másik  a 
kötelező  társulás.  Mármost,  az  efelett  folyt  vitát  nincs  miért 
bővebben  elemezni.  Véleményemet  szavazatomból  és  alkal- 
milag beszédeimből  ismerik. 

Csak  azt  akarom  kiemelni,  hogy  a  kormány  a  bizott- 
sági tárgyalás  elején,  éppen  az  eg3dk  kérdésben  rögtön  állás- 
pontot cserélt.  Azt  mondják,  hogy  közeledtek  a  válasz- 
tások.   (Derültség.) 

Másként  áll  a  dolog  a  kötelező  társulás  intézményével. 
En  ezt  pártolom.  Mert  a  szervezés  szükségét  belátom,  mert 
sikert  remélek  tőle.  De  hibának  tartom  azt,  hogy  oly  módo- 
zatok lettek  a  törvénybe  felvéve,  amelyek  —  ha  nem  is 
czéljuk,  ezt  nem  akarom  állítani  —  módot  nyújtanak  reá, 
ezt  az  üdvös  intézkedést  meghiúsítani. 

Nem  helyeselhetem  az  ily  félrendszabályokat.  És  azt 
hiszem,  hogyha  egy  intézményt  szükségesnek  ismert  fel  a 
törvényhozás,  a  létesítés  biztosítékait  egészen  meg  kell 
adni.  (Élénk  helyeslés.) 

Nem  mellőzhetem,  hogy  azon  politikáról  ne  szóljak, 
mely  megalkotott  törvényeinkben,  különösen  a  közgazda- 
ság terén  is,  az  utóbbi  években  határozottabban  jelentkezett, 
mint  valaha. 

Ez  az  állami  beavatkozás,  az  állami  kényszertörvény- 
hozás az  állampolgárok  gazdasági  viszonyaiban. 

Ez  irányzat  —  a  laisser  fairé  elvének  teljes  háttérbe 
szorítása  —  jelentkezett  legújabban  az  ipartörvény  meg- 
alkotásánál is. 

Nem  szólok  arról,  egyes  határozatoknál  mi  történt,  az 
lehet  helyes,  lehet  helytelen ;  általánosságban  akarok  e 
kérdésről  nyilatkozni,  mert  ha  nem  csalódom,  közgazdasági 
törvényhozásunk  és  politikánk  terén  az  állami  beavatko- 
zás elve  folytonosan  sürgettetni  és  sok  esetben  alkalmaz- 
tatni fog. 

Sokan  abban,  hogy  az  állam  az  egyesek  gazdasági  éle- 
tébe és  tevékenységébe  beleavatkozik,  már  elvileg  a  szabad- 
elvű irány  megtagadását  s  egy  káros  reakció  megkezdését 
látják.  Én  ragaszkodom  a  szabadelvű  eszmékhez,  de  ez 
utóbbi  nézetben  soha  sem  osztoztam. 

A  be  nem  avatkozás,  az  egyéni  erők  korlátlan  műkö- 
désének elve  —  ezt,  uraim,  könyvekben,  elméletben  fel- 
állították, de  tudtomra  a  gyakorlati  politikában  soha  sem 
követték. 

És  aki  figyelembe  veszi,  mi  történik  nyugaton  évtize- 
dek óta,  Angliától  Németországig,  az  tapasztalja  azt,  hogy 
az  állami  beavatkozás  mindinkább  erős  lesz,  éppen  a  gaz- 
dasági élet  terén,  éppen  a  nagy  néposztályok  érdekében. 

És   itt   nincs   különbség   szabadelvű   vagy   konzervatív 
kormány  vagy  pártok  között.   Sőt  oly  merész,   oly  kényes 
viszonyokra  egyetlen  kormány,  egyetlen  egy  párt  sem  ter- 
jeszkedik rendszabályaival,  mint  a  jelenlegi  angol  liberális , 
kormány,  a  jelenlegi  angol  liberális  párt. 

Nem  hideg  vagy  szobatudós  teoretikusok  állíták  fel 
a  laisser  fairé  elvét  sem. 

Gyakorlati  emberek,  melegen  érző  filantrópok,  állam- 
férfiak tették  ezt. 

És  mai  időben  is  a  szükség,  a  gyakorlati  szükség  az,  mely 
a  fordulatot  oly  nagy  mértékben  okozta  a  politikai  praxisban. 

Minél  bonyolultabbá  váltak  az  emberek  közti  viszo- 
nyok, minél  nehezebben  tudtak  igazságosan  az  életnek  és 
érdekeknek  nagy  harczában  egymással  megférni,  annál  erő- 
sebb  volt  a  kiáltás  az  állami  beavatkozás  iránt. 

Eleinte  az  erkölcsiség,  a  méltányosság,  az  igazság  ér- 
zete sugalta  a  beavatkozást. 

Aztán  gazdasági  érdekek  védelmére  történt ;  és  —  ezt 
ne  feledjük  el  —  minél  nagyobb  politikai  hatalomra  jutott 
a  demokraczia,  annál  sürgetőbbé,  annál  követelöbbé  vált 
s  a  dolog  természete  szerint  annál  erősebb  lett  a  törvény- 
hozás ezen  irányban. 

A  nagy  néposztályok  érdekeit,  a  gazdaságilag  gyen- 
gébbek gondozását  egy  kormány,  egy  párt  sem  hanyagol- 
hatja el. 

És  én  tévedésnek  tartom,  —  tudom,  sokan  nem  érte- 
nek egyet  velem  —  elvi  kérdést  csinálni  oly  nézetekből, 
melyek  az  elvont  elmélet  körében  elvként  formulázhatok 
ugyan,  de  a  gyakorlati  politika  terén  soha  sem  bírtak  az 
axióma  erejével,  még  akkor  sem,  amidőn  azok  helyességé- 
ben legjobban  hittek,  azokat  az  életben  leginkább  követték. 
Én  hibának  tartanám,  ha  azt  hinnék,  hogy  azok,  akik 
szabadelvű  nézeteket  vallanak,  vagy  ha  úgy  tetszik,  a 
szabadelvű  politika,  befejezte  feladatát  a  jogi  egyenlőség 
formulázásának  törvénybe  iktatásával.  (Ügy  van  !) 

Én  úgy  látom,  sehol  sem  lehet,  legkevésbbé  demokra- 
cziákban,  ennek  megfelelni ;  nem  fogják  így  fel  sem  a  pár- 
tok, sem  az  államférfiak  feladatukat. 

A  nagy  néposztályoknak  erkölcsi  és  gazdasági  emelése, 
még  főleg  a  művelt  osztályok  által  viselendő  áldozatok  árán 
is  ;  állami  beavatkozás,  sőt  kényszer  ott,  ahol  vagy  nincs 
keUő  erő  vagy  nincs  kellő  kezdeményezés  a  nagy  néposz- 
tályokban —  ez  egy  oly  politika,  melyet  mai  nap  egy  állam 
sem  utasíthat  el,  ha  magát  gyakran  a  legsúlyosabb  vál- 
ságoknak kitenni  nem  akarja. 

Nem  is  az  elvben,  hanem  az  alkalmazás  módjában, 
mértékében  van  a  különbség  a  gyakorlati  politikusok  között. 
Jól  tudom,  hogy  nincs  könnyebb,  mint  ezzel  az  elvvel 
visszaélni ;  nincs  könnyebb,  mint  az  egyéneket  arra  szok- 
tatni, hogy  saját  sorsáért  nem  ő  tartozik  felelősséggel,  nem 
önnön  erejére  kell  támaszkodnia,  hanem  az  állam  gondos- 
kodjék róla.  (Élénk  helyeslés.) 

Az  ily  eljárás  azután  jóval  rombolóbb  és  veszélyesebb, 
mint  maga  a  teljes  be  nem  avatkozás. 

Ezért  ismét  a  rendszabály  helyessége  felett  az  alkal- 
mazás esete,  módja  és  mértéke  dönt. 

Én  úg3^  hiszem,  hogy  nincsen  gondolkodó  politikus 
nálunk,  aki  ne  volna  hajlandó,  ha  kell  és  lehet,  törvényho- 
zási rendszabállyal  is  meggátolni  azt,  hogy  az  apró  föld- 
birtokos, az  apró  iparos  proletárrá  ne  fajuljon. 

A  gazdasági  hanyatlás  és  sülyedés,  ha  tömegesen  lép 
fel  e  nagy  néposztályban,  mely  az  állam  talapzatát  képezi, 
a  legaggasztóbb  tünemények  egyike. 

De  mindig  az  marad  a  döntő  kérdés  :  mi  az,  mit  ész- 
szerűen, a  szükségnek  megfelelőleg  lehet  tenni,  s  vájjon  a 
várt  előnyöket  nem  múlják-e  felül  az  előálló  hátrányok. 
Nem  elvi,  hanem  czélszerűségi  kérdés  az,  ami  itt  eldön- 
tendő. 

De  nem  szabad  benne  keresni  vagy  vele  összekapcsolni 
oly  czélokat,  mik  az  ügy  érdemétől  idegenek.  A  kérdést  tisz- 
tán és  saját  érdeme  szerint  kell  megítélni,  és  nem  szabad 
sem  rejtve,  sem  nyiltan,  sem  észrevehetően,  sem  eltakarva 
mellékczélokat  vele  összekötni.   (Élénk  helyeslés.) 

A  másik  az,  hogy  minden  ily  rendszabálynak  elvégre 
is  czélja  az,  amin  egyedül  nyugszik :  a  haladás,  amin  egye- 
dül nyugszik  :  a  szabadság,  amin  egyedül  nyugszik  :  a  hu- 
manizmus, az  egyénnek  erősítése,  és  sohasem  szabad  ezen 
rendszabályokat,  még  múló  siker  kedvéért  sem,  addig  vinni, 
hogy  elnyomja  az  egyénben  az  önnön  erejére  való  támasz- 
kodásnak, az  önnön  sorsáért  való  felelősségnek  érzetét,  és 
hogy  mindent,  vagy  a  legfőbbet,  az  államtól,  idegenektől 
várjon.  (Élénk  helyeslés.) 

Szép  dolog  volna  egy  szimmetrikus  társadalmat  alakí- 
tani ;  szép  dolog  volna,  ha  minden  osztály  biztosított  gaz- 
dasági léttel  bírna.  De  meggyőződésem  az,  mely  mélyen 
megérlelődött  bennem,  hogy  e  rendszabályoknak  soha  sem 
szabad,  és  pedig  a  czél  érdekében  nem  szabad  és  nem  lehet, 
azon  tartalommal  bírniok,  hogy  egy  kisebbség  jó  helyzetének 
megteremtése  és  megőrzése  kedvéért  a  többséget  boldogu- 
lásában, életczéljaiba^n  rosszabb  állapotra  kárhoztassák.  (He- 
lyeslés.) 

Ez  nem  meggyógyítása  volna  a  szocziális  bajoknak, 
hanem    könnyelmű    megteremtése    vagy    fokozása    azoknak 

a  törvényhozás  által,  oly  széles  körben,  hogy  azok  követ- 
kezményeivel az  államhatalom,  meglehet,  többé  bírni  nem 
fogna.  (Igaz  !  Úgy  van  !) 

Azért  nem  kell  félniök  és  nem  kell  úgy  tekinteni  ezt  az 
irányt,  mely  helytelenül  úgy  formuláztatik,  mint  a  szabad- 
ságot veszélyeztető  reakcziót.  Ismerjük  fel,  hogy  mi  itt 
Magyarországon  ugyanazon  kultúrai  áramlatban,  ugyan- 
azon gazdasági  krízisben  élüak,  melyen  minden  más  állam 
keresztülmegy.  A  mi  körünkben  is,  uraim,  ugyanazon  szimp- 
tomák,  ugyanazon  tapasztalatok  mutatkoznak,  és  legyen  elég 
■erőnk  és  liiggadtságunk  arra,  hogy  az  itt  szükséges  törvény- 
hozási rendszabályoknál  addig  menjünk,  ameddig  józanul, 
a,z  eredményeket  kiszámítva,  menni  lehet.  A  mellékczélokat 
ne  keverjük  össze,  és  ne  engedjük,  hogy  a  szabadság  becses 
vívmányai   feláldoztassanak.    (Elénk   helyeslés.) 

Szünetelnek  a  nagy  reformok. 

És  itt  engedjék  meg,  t.  választók,  hogy  a  szoros  érte- 
lemben vett  belügyi  reformokra  áttérjek.  (Halljuk  !  Halljuk  !) 

Ha  én  a  belügyi  és  igazságügyi  reformokat  tekintem, 
megvallom,  egy  szóban  tudom  ítéletemet  összefoglalni, 
és  ez  abban  áll,  hogy  :  a  nagy  reformok  szünetelnek.  (Zajos 
felkiáltások  :  Igaz  !  Ügy  van  !)    , 

Félnek  azoknak  a  nagy  reformoknak  kezdeményezésé- 
től, mert  ez  a  harmóniát  meg  szokta  bontani,  valljuk  be 
őszintén,  még  egy  oly  jól  fegyelmezett  és  szervezett  párt- 
ban is,  minő  a  kormánypárt.  (Igaz  !  Ügy  van  !) 

Félnek  a  nagy  reformok  kezdeményezésétől,  mert  annak 
eredménye  azután  egy  más  lehet,  t.  i.  elvi  szétválása  az 
embereknek,  elvi  szétválása  a  pártoknak,  új  alakulások,  és 
ezen  új  alakulások  sok  megállapított  hatalmat,  sok  alapos- 
nak tartott  számítást  egyszerre  halomra  döntenének.  (Zajos 
tetszésnyilvánítások.  Felkiáltások  :   Igaz  !   Ügy  van  !) 

Valóban  sajátságos,  t.  választók,  hogy  míg  mindenki 
eHsmeri  azt,  hogy  Magyarországon  az  állampolgár  méltán 
teheti  azt  a  kérdést,  hogy  ha  terhei  már  annyira  növeked- 
tek, mit  kap  hát  a  kormányzástól  ezen  terhekért  sorsának 
javulására    nézve  ;    hogy  akkor,   midőn  mindenki  elismeri. 

Szilágyi  Dezső  Beszédei.  IV.  2 

hogy  egy  állam  nagy  feladatának  keresztülvitelére,  tehát 
megszilárdítására,  a  legalkalmasabb  egy  jól  szervezett,  szak- 
képzett, tiszta  és  rendeltetésétől  idegen  czélokra  nem  for- 
dított közigazgatás,  hogy  akkor,  mondom,  éppen  e  téren 
aggodalmasan  kerülnek  minden  lényeges  reformot.  (Élénk 
tetszés  és  helyeslés.) 

Mert,  hogy  többet  ne  mondjak,  ha  az  egyenes  adókat 
42  százalékkal  növelik,  akkor  jogos  azon  kérdés,  ha  az  állam- 
polgár azt  mondja  :  mit  ád  nekem  ezért  a  közigazgatás, 
mit  ád  nekem  ezért  a  kormányzás  ? 

Én  nem  akarok  sötéten  rajzolni.  Mindenki  kérdezze 
meg  saját  tapasztalatát  és  ítéljen  felette  exacte,  igazat  mon- 
dok-e ?  Ha  valaki  önök  közül  a  hatóságot  igénybe  veszi, 
ezt  a  szolgáltatást  meg  kell  fizetnie  bélyeg  és  illeték  alak- 
jában külön.  (Igaz  !  Úgy  van  !)  Ha  arról  van  szó,  hogy  az 
utak  javíttassanak,  ha  arról  van  szó,  hogy  iskola  alapít- 
tassék,  ha  arról  van  szó,  hogy  szanitárius  intézkedések  tör- 
ténjenek, akkor  újra  zsebbe  kell  nyúlni  és  községi  vagy  megyei 
adó  alakjában  megfizetni. 

Ha  arról  van  szó,  hogy  ipariskolák  állíttassanak,  ott 
van  kifejezve  a  törvényben,  hogy  három  százalékkal  emel- 
hető e  czélra,  sőt  mert  ily  iskolák  állítása  kötelező,  ennyivel 
emelendő  a  községi  adó.  A  bélyeg  és  illeték  maga  hoz  24 
milliót ;  az  igazságszolgáltatás  kerül  kilencz  millióba. 
És  most,  t.  választók,  midőn  arról  volt  szó  az  országgyűlés 
végén,  mert  a  kedvező  törvényjavaslatok  a  végén  szok- 
tak jönni  (Élénk  derültség),  hogy  állíttassék  fel  néhány 
járásbíróság,  akkor  azt  mondta  az  igazságügyminiszter,*)  bizo- 
nyos nyájassággal  és  nyugalommal,  mintha  nagyon  termé- 
szetes dolgot  mondana,  hogy  90  járásbíróságra  volna  — 
ha  jól  emlékszem  —  szükség,  állítunk  pedig  körülbelül 
kilenczet,  mert  nincs  pénz  reá. 

Midőn  a  kis-tiszt viselők  küldöttsége  megjelent  a  mi- 
niszterelnöknél és  sorsuknak  javítását  kérte  —  éppen,  gon- 
dolom, a  fővárosban  lakó  tisztviselők  voltak,  mert  csak 
újságokból  ismerem  a  dolgot  —  azt  mondták,  és  ebben 
szomorú  igazság  van,  hogy  ennek  a  városnak  talán  minden 


*)  Pauler  Tivadar  volt  az  igazságügyniiniszter. 

polgára  örül  a  kiállításnak,  de  van  egy  osztály,  mely 
reszketve  néz  ezen  időszak  elé,  és  ez  az  osztály  :  a  kis- 
tisztviselők osztálya  (Igaz !  Úgy  van !) ;  mert  a  kiállítás, 
tisztelt  választók,  tartani  lehet  tőle,  nagy  drágulást  jelent, 
s  az  ö  állásuk  és  fizetésük  ma  is  olyan,  hogy  valóban  mű- 
vészet kell  hozzá  és  roppant  önfegyelem,  hogy  ki  tudjanak 
vele  jönni.  (Igaz  !  Ügy  van  !) 

És  mit  felelt  a  miniszterelnök  ? 

Azt  felelte,  és  egy  bizonyos  fokig,  megengedem,  kény- 
telen volt  ezt  mondani  :  nincs  pénz.  (Derültség.) 

Az  épülő  országháza. 

De  azután  egyszerre  eszünkbe  jutott,  hogy  Magyar- 
országnak demonstrálnia  kell  azt,  hogy  élni  akar,  mintha 
ezen  józanul  valaki  kételkedett  volna. 

Megmondom  nyíltan  :  én  is  tudom,  hogy  nekünk  a 
nemzeti  erősödés  politikáját  kell  követnünk.  Erősödnünk 
kell  pénzügyileg,  erősödnünk  kell  gazdasági,  erősödnünk 
kell  moráhs  és  kulturális  tekintetben. 

De  már  arra,  hogy  mi  akár  az  egekig  emelkedő  épü- 
letet emeljünk,  hogy  hirdessük  minden  időre,  hogy  itt  aka- 
runk maradni,  hogy  mint  állam  fenn  akarunk  maradni :  erre, 
ha  nem  egy  törvényjavaslatánál  megszorult  miniszter  indo- 
kolása kedvéért,  máskülönben  szükség  nem  volt.  (Élénk 
tetszés.  Igaz  !  Ügy  van  !) 

De  ha  nincs  pénz  a  szükségesre ;  ha  a  pénzügyminisz- 
ter a  maga  budgetje  alkalmával  azt  mondja,  hogy  őneki 
sokszor  vérző  szívvel  kellett  a  kultúrai  kiadásokat  meg- 
tagadnia az  ő  tisztelt  és  nem  éppen  fösvény  kollegájától, 
Trefort  miniszter  úrtól;  (Derültség.)  ha  tehát  ezekre  a  szük- 
séges kulturkiadásokra  sincs  pénz,  akkor  elkap  bennünket 
a  nemzeti,  nem  is  dicsőség,  de  amiben  senki  sem  kételkedik, 
a  fenmaradási  akarat  demonstrácziójának  vágya,  és  azt 
tartjuk,  hogy  nagy  nemzeti  kötelesség,  sőt  a  magyar  nem- 
zet méltóságának  egyedül  az  felel  meg,  ha  egy  fénj^es  par- 
lamenti házra  minél  több  adósságot  csinálunk,  (Élénk  tet- 
szésnyilatkozatok.) akkor,  midőn  az  apró  szükségletek 
teljesítését  meg  kell  tagadnunk,  és  meg  kell  tagadnunk  azért, 

mert  éppen  pénzügyi  állapotaink  rendezését  ez  által  kocz- 
káztatni  nem  akarjuk.   (Helyeslés.) 

Nem  azt  mondom  én,  tisztelt  választók,  hogy  nem  kell 
a  nemzetnek  adnia  a  külsőségekre,  hanem  csak  azt  mondom, 
hogy  nem  kell  alkalmatlan  időben  és  nem  tartható  okokból 
ily  önámításhoz  fogni.  (Élénk  helyeslés.) 

Ha  jelszó  az,  —  és  méltóztassanak  ezt  jól  megjegyezni 
maguknak  —  hogy  rendezzük  pénzügyeinket ;  ha  roppant 
erőlködésre  hivatik  fel  a.  nemzet,  mely  ezt,  és  jól  teszi,  viseli 
békén  és  viseli  odaadással ;  ha  a  szükségest  is  megvonjuk 
magunktól  sok  helyen :  akkor  miért  határozunk  el  nem 
a  kellő  időben,  éppen  most,  egy  oly  költekezést,  amelyet 
közgazdasági  és  pénzügyi  erőnk  jelen  állapotával  nem  le- 
het összeegyeztetni  ?  (Élénk  helyeslés  és  tetszés.) 

Azt,  mondtam  hogy  erősödnünk  kell,  és  ebben  látom 
én  kulcsát  jövő  politikánknak.  És  én  egy  kormánynak  érde- 
mét abból  ítélem  meg,  hogy  mennyire  tudja  a  nemzeti 
erőt  összegyűjteni,  a  nemzet  czéljaira  irányozni  és  a  nemzeti 
erősödés  fokát  emelni  ezen  országban,  mert  a  nemzeti  erő- 
södésnek  első   feltétele   a   pénzerősödés.    (Élénk   helyeslés.) 

Üj  kiegyezés. 

A  jövő  országgyűlés  vége  felé  már  árnyait  fogja  előre- 
vetni egy  nagy  kérdés,  melytől  Magyarország  közgazdasági 
sorsa  hosszú  időre  függ.  Önök  tudják,  hogy  én  ez  alatt  köz- 
gazdasági viszonyunk   új    rendezését   értem  Ausztriával. 

Ha  én  a  jövő  országgyűlés  teendőiről  programmbeszé- 
det  akarnék  mondani,  amint  hogy  feladatom  most  nem 
lehet,  nem  titkolom,  még  akkor  sem  tehetném  azt,  hogy  e 
rendezés  részleteit  vázoljam,  s  azt  mondjam :  ebből  egy  haj- 
szálnyit sem  lehet  engedni. 

De  én  meg  vagyok  győződve,  hogy  önök  az  ily  nyilat- 
kozatot komolynak  nem  tartják,  még  ha  az  egy  miniszter 
részéről  történnék  is,  annál  kevésbbé,  ha,  mint  önök  tud- 
ják, az  oppoziczió  részéről  történik. 

De  azt  megmondhatom  és  kapcsolatban  az  előbbiekkel 
meg  is  kell  mondanom,  hogy  két  feltétel  nélkül  a  rendezés 
sikere  nincs  biztosítva. 

És  e  két  feltétel  hiánya  volt  oka  annak,  hogy  e  minisz- 
térium a  fennálló,  kétségtelen  káros  közgazdasági  kötésre 
lépett. 

Mi  volt  ennek  oka  ? 

Az  eg}ák  az  volt,  hogy  hiába  volt  törvényünkben  meg- 
írva a  külön  vámterület ;  hiába  volt  az  törvényesen  fen- 
tartva  Magyarországnak :  az  soha  komoly  lehetőség  nem 
volt  e  kormány  előtt.  (Igaz  !  Úgy  van  !)  Mert  nem  abban 
áll  az  érdem  :  szavakkal  mondani,  hogy  a  kettő  között 
választhatunk ;  hanem  egy  oly  kormánjmak,  mely  a  nemzet 
törekvését  irányozni  tudja,  egy  oly  kormánj^ak,  mely  a 
nemzet  érdekeit  meg  tudja  óvni,  mindkét  lehetőséget  egyen- 
lően elő  kell  készítenie,  mindkét  megoldás  módját  konkrét 
alakban  kell  bírnia  és  annak  feltételeit  meg  kell  szereznie. 
(Zajos  helj^eslés.) 

Ha  ez  nincs  meg,  akkor  puszta  szó,  akkor  az  alvó  jog 
közé  tartozik  azon  megírt  jog,  akkor  soha  jobb  sikert  nem 
remélhetünk  ily  kormány  fellépésétől,  mint  eddig.  (Igaz  ! 
Ügy  van  !) 

A  másik  ok  és  feltétel  abban  áll,  hogy  nem  elég  csak 
akarni  a  kedvező  megoldást.  Arra  erkölcsileg  és  gazdasági- 
lag, különösen  pénzügyileg,  előkészülve  kell  lenni.  Ha  vala- 
mely nemzet  nincs  így  elkészülve  ;  ha  pénzügyei  ziláltak, 
ha  gazdasága  hanyatlik  :  akkor  akármit  beszélünk,  akkor 
akármit  tartalmaz  a  törvény,  a  gyengébbnek  nehéz  komo- 
lyan beszélni  az  alternatíva  mindkét  részének  megvalósí- 
tásáról, nehéz  imponáló  fellépéssel  megóvni  érdekét  az 
erősebbel  szemben.   (Igaz  !   Ügy  van  !   Zajos  tetszés.) 

És  azért,  uraim,  igen  fontos,  hogy  pénzügyi  rendezé- 
sünk és  állami  erősödésünk  munkája  ne  veszélyeztessék, 
és  fontos  a  jövő  választás,  mert  a  jövő  országgyűlésre  esik 
a  gazdasági  szerződésnek  felmondása.  Felmondani  pedig 
minden  kötülmények  között  kell.  Nem  azért,  hogy  én  előre 
megmondjam,  hogy  csak  ilyen  vagy  amolyan  megoldás 
helyes  ;  hanem  azért,  mert  a  meglevő  fenn  nem  tartható, 
mert  kell  egy  oly  megoldás,  mely  a  magyar  kincstár  termé- 
szetes jövedelmeit  megőrzi  és  mely  Magyarország  gazdasági 
létét  és  felvirágzását  biztosítja.  (Élénk  helyeslés.) 

Közigazgatási  reformok.  Választási  visszaélések. 

Említem,  hogy  a  közigazgatás  körében  nagy  feladatok 
vannak  elhanyagolva. 

Igaz,  keresztülvitetett  a  csendőrség  felállítása,  be- 
hozatott a  hivatalnoki  qualifikáczió,  a  megyék  háztartása 
rendeztetett,  és  történt  ezenkívül  még  néhány  intézkedés. 
De,  tisztelt  választók,  két  nagy  dolog  hiányzik,  és  ettől 
a  két  nagy  dologtól  tartózkodnak.  Az  egyik,  ami  elkerül- 
hetetlen :  a  hivatalnokok  kinevezésének  elve  és  vele  kap- 
csolatban az  önkormányzat  újjászervezése  (Helyeslés.) ; 
a  másik,  amitől  szintén  tartózkodnak,  abban  áll,  hogy  a 
közigazgatás  cselekvényei  jogszerűség  és  törvényesség  szem- 
pontjából helyes  ellenőrzés  alá  vettessenek,  azaz  a  köz- 
igazgatási bíráskodás  szervez  tessék.  (Élénk  helyeslés.) 

Ez  talán  csak  olyan  elméleti  kívánságnak  látszik  ;  de, 
tisztelt  választók,  senki  sem  tekinti  ezt  annak,  aki  a  vidéken 
többször  megfordul ;  aki  tapasztalja  azt,  hogy  a  mai  muni- 
czipális  élet  a  legtöbb  helyütt  nem  egyéb  mint  —  egy  kissé 
drastice  megjelölve  —  elleplezett  főispáni  omnipotenczia ; 
(Igaz  !  Ügy  van  !)  aki  tapasztalja,  hogy  a  közigazgatásnak 
pártérdekben  való  felhasználása,  a  megállapított  jogkörök 
megsértése  soha  oly  természetesnek  nem  tartatott,  soha  oly 
fennen  nem  űzetett,  mint  éppen  a  jelen  kormány  alatt. 
(Zajos  felkiáltások  :  Igaz  !  XJgy  van !  Gyalázat,  ami  tör- 
ténik !) 

Hiszen,  tisztelt  választók,  azt  a  mesterséget,  hogy  ha 
kell,  a  törvények  értelmét  megkerülik,  azt  a  mesterséget 
én  az  utóbbi  hat  év  alatt  annyiszor  tapasztaltam  a  kép- 
viselői inkompatibilitástól  kezdve  egészen  a  közigazgatási 
bizottságok  hatáskörének  megbontásáig. 

Már  most,  legnagyobb,  legpregnánsabb  kifejezése  ezen 
visszaélésnek  a  közigazgatással  az,  ami  a  választásoknál 
történik,  megengedem,  nem  mindenütt,  de  az  ország  na- 
gyobb részében  és  itt-ott  minden  mértéket  felülhaladólag 
(Igaz !  Ügy  van !),  és  ez  az,  hogy  három  évben  egy  alkalma 
van  a  nemzetnek  nyilatkozni  saját  sorsa  iránt  és  azok  iránt, 
kik  azt  intézik,  és  midőn  ezen  alkalom  elérkezett,  akkor 
egyszerre     a     főispánok     átalakulnak     politikai     ágensekké 

(Élénk  felldáltások :  Igaz !  Ügy  van !  Gyalázat !)  és  az 
összes  közigazgatási  apparátus  az  ő  politikai  kortessegéd- 
jévé.  (Igaz  !  Ügy  van  !) 

Az  oppozicziónak  —  tapasztalásból  szólok  s  nem 
mondom,  hogy  kivétel  nincs  —  nem  a  kormány  politi- 
kájával, nem  a  kormány  természetes  súlyával,  érveivel  és 
nem  azon  reményekkel  és  várakozásokkal  kell  megküzdenie, 
amelyeket  hozzáfűznek,  hanem  meg  kell  küzdenie  az  ország 
összes  hivatalos  apparátusával.   (Igaz  !   XJgy  van  !) 

És  ez,  uraim,  éppen  az  ország  érdekében  veszedelmes 
állapot ;  mert  ha  legyőzetik  a  kormány  valahol,  akkor  nem 
a  kormány  politikája  van  megverve,  amely  kormány  megy, 
vagy  mehet  legalább,  de  meg  van  verve  az  adminisztráczió 
és  a  közhatalom  tekintélye,  (Zajos  felkiáltások  :  Igaz  !  XJgy 
van  !)  amely  pedig  marad,  melyet  éppen  az  ország  érdeké- 
ben csorbítatlanul  meg  kell  őrizni,  (Élénk  helyeslés.)  és 
ez  visszahat  magára  a  törvényhozásra  és  annak  ellenőrzési 
képességére.  Mert,  uraim,  ugyan  miként  lehessen  teljes 
mérvű  ellenőrzést  várni  egy  oly  képviselőháztól,  amely  tör- 
vényhozás tagjainak  igen  tekintélyes  része  hivatalos  be- 
folyásnak köszöni  állását  ?   (Igaz  !  XJgy  van  !) 

Hogyan  lehessen  másként  mint  ebből  magyarázni 
meg  azon  tüneményt,  hogy  az  országgyűlésnek  és  képviselő- 
háznak függetlensége  legkisebb  fennállásának  utolsó  évé- 
ben, amint  a  választások  árnyékukat  előre  vetik.  (Igaz  ! 
Ügy  van  !) 

Az  adminisztrácziónak  törvényes  korlátok  között  tar- 
tása annál  fontosabb,  minél  kikerülhe tétlenebb  az,  hogy 
fejlődésünk  természeténél  fogva  a  kormány  hatalmi  eszközei 
növekednek,  és  ezzel  párhuzamosan  —  csak  érintem  itt  — 
mellőzhetetlen  az  is,  hogy  a  parlament  függetlensége,  a  vá- 
lasztások szabadsága  új   biztosítékokkal  láttassék  el, 

A  főrendiház  reformja. 

Már  mondottam,  hogy  e  részben  a  kormány  adós  ma- 
radt a  nemzeti  munkán  való  sikeres  működésével ;  és  enged- 
jék meg,  hogy  most  megmondjam,  mit  értek  ez  alatt  alkot- 
mányunkra nézve.  (Halljuk  !  Halljuk  !) 

Alkotmányunknak  van  egy  része,  mely  nem  illik  bele 
összes  intézményeinkbe,  a  főrendiház ;  nem  mondok  újat, 
maguk  a  főrendek  ismerték  ezt  fel  legelőször ;  úgy  tudom, 
ott  kezdeményeztetett  a  reformtörekvés. 

A  múlt  országgyűlést  megnyitó  trónbeszédben  meg 
volt  Ígérve  a  főrendiház  reformja.  Ez  elmaradt,  mert,  amit 
több  dologban  is  tett  ezen  kormány,  a  felfogása  szerint 
kellő  reformra  az  alkalmas  időpontot  elmulasztotta. 

Én  —  talán  felesleges  ismételnem,  mert  már  egyszer 
szóltam  önök  előtt  erről  —  nem  tartozom  azok  közé,  akik 
nálunk  az  egy-kamara-rendszernek  barátai.  Azt  hiszem, 
az  ország  közvéleménye  át  van  hatva  attól  a  meggyőződés- 
től, hogy  egy  felsőház,  ha  reformja  kellően  vitetik  keresztül, 
lényeges  biztosítéka  lesz  a  nemzeti  érdekekkel  egyező 
törvényhozásnak  s  az  alkotmányos  szabadságnak.  Nem  is 
tartok  én  attól,  hogy  a  két  ház  közötti  koUizió  megbénít- 
hatná a  törvényhozást,  mert  érvénnyel  bír  nálunk  is  az 
az  elv,  mely  tudtomra  legelőször  Angliában  volt  formulázva 
és  változatlanul  kö vettetik  —  hogy  az  országgyűlés  két  háza 
között  a  túlnyomó  politikai  hatalom  az  alsóházat  illeti, 
(Élénk  helyeslés.)  és  hogy  a  nemzet  ismételten  kifejezett, 
kétségtelen  akarata  előtt,  mely  az  alsóházban  nyilvánul,  a 
felsőház  meghajol. 

A  reformra  nézve,  azt  hiszem,  két  szempont  az  irányadó  : 
az  egyik  az,  hogy  a  törvényhozásnak  törvényhozó  képessége 
emeltessék ;  a  másik  az,  hogy  erős  támasza  lesz  a  magyar  állam- 
nak és  a  magyar  állameszmének.  (Élénk  helyeslés  és  tetszés.) 

De  nem  hallgathatom  el  azon  már  kifejezett  egyéni 
nézetemet,  hogy  én  egy  oly  reformot,  melynek  lényege  a 
főispánok  kihagyása  és  életfogytig  kinevezett  tagok  beillesz- 
tése, e  czélnak  megfelelőnek  nem  tartok. 

Én  a  csak  kormány  kinevezés  által  felújított  felsőház- 
tól ezen  sikert,  ezen  hatást  nem  várom,  (Helyeslés.)  és  ha 
azt  akarjuk,  hogy  állandó  gyökerei  legyenelc  a  közvélemény- 
ben, hogy  politikai  súlya  és  politikai  felelősségi  érzete  is 
megfelelő  legyen,  akkor  a  bizonyos  czenzusnak  megfelelő 
örökletes  és  magas  méltóságaik  alapján  bennülő  tagok 
mellett  én  nem  a  kinevezett,  hanem  inkább  a  választott 
tagokban  keresném  a  reform  súlypontját.  (Élénk  helyeslés.) 

Az  antiszemitizmus. 


Eddig,  tisztelt  választók,  a  törvényhozás  körében  fel- 
merült működésről  szólottam,  s  most  röviden  meg  kell  em- 
lékeznem még  egy  más  jelenségről,  mely  úgy  magán  az 
országgyűlésen,  mint  azon  kívül,  a  társadalmi  mély  vissza- 
vonásnak szomorú  képét  tárja  elénk.  (Halljuk  !  Halljuk  !) 

Külön  akarok  erről  röviden  szólani.  (Halljuk  !)  Nem 
fűztem  sem  ide,  sem  oda  beszédemben.  E  jelenség  alatt  az 
antiszemitizmust  értem.   (Halljuk  !   Halljuk!) 

Ez  egy  törekvés  elnevezése,  mely  csak  utóbbi  időben 
formulázta  határozottan  czélpontjait.  Ha  az  antiszemitiz- 
mus azt  akarja  jelenteni,  —  amint  gondolom,  ez  az  elfoga- 
dott értelme  —  hogy  polgártársainknak  egy  osztályára  vagy 
egy  felekezetére,  vagy  ha  úgy  tetszik,  egy  fajára  nézve 
—  én  ugyan  felekezetnek  tartom  —  kivételes  intézkedések 
szükségesek,  hogy  egy  vagy  más  részben  ki  kell  őket  venni 
a  közönséges  jogegyenlőség  uralma  alól  és  kivételes  rend- 
szabályok alá  kell  vetni ;  ha  ezt  jelenti,  —  pedig  én  nem  tu- 
dok az  antiszemitizmusnak  más  fogható  értelmet  tulajdo- 
nítani —  akkor  határozottan  meg  kell  mondanom  önök- 
nek, hogy  én  ezt  nemcsak  elvileg,  de  éppen  országunk  érde- 
kében mint  politikailag  anarchikust  visszautasítom.  (Élénk 
helyeslés.  HaUjuk  !  Halljuk  !) 

Annak  tartom  azért,  mert  hogy  polgártársaink  egy  részét 
úgy  állítani  oda,  mint  vallásánál  vagy  születésénél  fogva 
permanens  veszélyt  a  társadalomra,  kihívni  ellene  a  pol- 
gárságnak gyűlöletét,  és  megengedem,  akaratlanul,  talán 
boszúját  —  ez  a  politika,  uraim,  épp  oly  inhumánus,  mint 
anarchikus  ;  ez  nem  lehet  gyógyító,  ez  nem  lehet  építő,  ez 
nem  lehet  államot  fentartó  politika,  sem  nálunk,  sem  másutt, 
semmi  időben.  (Élénk  helyeslés.) 

Ha  pedig  oly  kérdéseknek,  melyek  általános  szempon- 
tokból, hit-  és  születés-különbség  nélkül  egyenlően  oldan- 
dók  meg,  oly  szín  adatik,  mintha  azok  egy  felekezet  vagy 
egy  osztály  ellen  volnának  intézve,  már  azután  legyenek 
azok  zsidók  vagy  kapitalisták,  amint  hogy  czélzatosan 
és  gyűlöletesen  azt  is  szoktak  mondani,  hogy  ez  mindegy 
(Derültség.)  —  ez,  uraim,  azt  hiszem,  a  kérdés  meghamisí- 

tása,  melya  kellő  megoldást  lehetetlenné  teszi.  Semminemű 
állam  a  maga  békéjét,  felvirágzását  nem  keresheti  más  alapo- 
kon, mint  a  jogegyenlőségnek  nemcsak  papiroson,  hanem  az 
életben  való  elfogadásával.  És  azt  látom,  hogy  ezt  az  elvet 
az  országgyűlés  nagy  pártjai  közül  egy  sem  vonja  egy  pilla- 
natig sem  kétségbe. 

És  bármily  nagy  és  kritikus  kérdések  kerüljenek  fel,  és 
azokkal  törvényhozásunk  is  kénytelen  lesz  foglalkozni,  egyet 
minden  oldalról  ki  kell  zárni,  azt,  hogy  azoknak  éle,  nyiltan 
vagy  elrejtve,  akármely  osztály,  akármely  felekezet  ellen 
legyen  intézve,  s  ez  nem  is  lehet,  ha  azokat  saját  érdemük 
alapján  bíráljuk  meg  és  intézzük  el.  (Helyeslés.) 

Én  tudom  azt,  hogy  minden  kitört  bajnak  lecsillapo- 
dása és  gyógyítása  lassú  ;  tudom  azt,  hogy  vannak  sokan, 
kiknek  jelentőséget  ezen  mozgalom  adott  s  kik  ma  kölcsö- 
nösen ezt  a  mozgalmat  táplálják.  Tudom  azt,  hogy  érzése- 
ket, kedélyeket,  elkeseredést  teljesen  lecsillapítani  nehéz  és 
hosszú  idő  munkája.  De  azt  mondhatom  azután,  hogy  ör- 
vendetesen tapasztaljuk,  hogy  e  tekintetben  a  helyes 
irányt  minden  oldalról  felismerték,  és  meggyőződésem,  hogy 
az  orvoslásban  őszintén  közreműködnek.   (Élénk  helyeslés.) 

A  czimerkérdés  Horvátországban. 

Most,  uraim,  engedjék  meg,  hogy  végül  egy  más  poli- 
tikai kritikus  kérdésről  beszéljek,  (Halljuk !  Halljuk !)  a 
mely  mutatja  azt,  —  és  nem  örömmel  konstatálom  —  hogy 
a  jelen  kormány  a  kormányzás  magasabb  feladatában,  mely 
vezetni  tud,  előrelát  és  bajokat  megelőz,  igen  fogyaté- 
kosnak mutatkozott,  és  ez  a  horvát  kérdés.  (Halljuk ! 
Halljuk  !) 

Nincs  miért  vázoljam  Horvátország  viszonyát  a  magyar 
államhoz,  a  czimerkérdés  keletkezését  és  lefolyását. 

önöknek  még,  azt  hiszem,  élénk  emlékezetében  van- 
nak a  történtek. 

Igaz,  érzelmeket  kormányzással  sem  rögtön  teremteni, 
sem  rögtön  átalakítani  nem  lehet ;  de  a  kormán}'  magatar- 
tásának megítélésénél  joggal  utalhatok  arra,  hogy  a  kor- 
mányzás  feladatainak   elhanyagolásával   lehet   kényes   álla- 

pótokat  elrontani,  lehet  bajokat  elmérgesíteni,  lehet  válság 
elé  \inni,  sőt  tarthatatlanná  tenni  egy  egész  ország  viszo- 
nyát. (Élénk  helyeslés.) 

És  egyik  legnagyobb  hibája  ezen  kormány  eljárásának 
Horvátország  irányában,  hogy  tudva,  mily  kényesek,  mily 
fenyegetők  az  ottani  állapotok,  megelégedett  azzal,  ha  a 
bánnak  ott  többsége  volt,  s  ha  a  közös  országgyűlésre  kül- 
dött horvát  képviselők  a  kormánypárttal  szavaztak,  és  nem 
törődött  azzal,  —  ami  végtelenül  fontosabb  —  hogy  mi- 
lyen politika  kö vettetik  benn  Horvátországban.  (Élénk 
felkiáltások  :  Igaz  !  Ügy  van  !) 

És  csak  midőn  egy  könnyelműen  kezdeményezett,  bár 
nem  törvénytelen  lépés  folytán  az  állapotok  egész  meztelen- 
ségükben tűntek  fel :  csak  akkor  látszott  arra  az  öntudatra 
ébredni,  hogy  mily  végzetesen  elhanyagolta  a  közös  állam 
legfőbb  érdekeit  Horvátországban. 

A  pénzügyminiszter*)  azon  meglepő  vallomással  állott 
elő,  hogy  Horvátországban,  s  különösen  a  volt  határőrvi- 
déken, az  adódefraudáczió  mily  megdöbbentő  mérvben  ural- 
kodott, hogy  rendszeresen  lett  meggyiUöltetve  minden,  ami 
a  közös  államra  emlékeztetett.   (Igaz  !  Ügy  van  !) 

A  kormányzás,  tisztelt  választók,  nemcsak  a  naponkint 
jelentkező  ügyek  elintézésében,  nemcsak  abban  áll,  össze- 
tartani a  többséget  és  ügyelni  arra,  hogy  sem  otthon,  sem 
itt  fenn  szakadás  ne  történjék  s  a  parlamenti  kormányzás 
gépezete  fel  ne  akadjon.  A  kormányzás  érdeme,  uraim, 
sokkal  inkább  a  szerint  ítélendő  meg  :  tud-e  előrelátni, 
tud-e  előkészíteni,  tud-e  megelőzni  valamit.  (Élénk  helyes- 
lés és  tetszés.) 

És  én  megvallom,  hogy  a  kormányzás  magasabb  fel- 
adatainak azon  elhanyagolása,  mely  Horvátországban  tör- 
tént, egyike  a  tagadhatatlan  tényeknek,  melyek  a  jelen 
régimének  magasabb  feladatolo'a  való  alkalmatlanságát 
bizonyítják.  (Hosszantartó  élénk  helyeslés  és  tetszésnyilvá- 
nítások.) 


')    Gróf  Szapáry  Gyula. 

Szervilizmus  és  népszerüséghajhászás. 

Ezek  azok  rövid  vonásokban,  amiket  beszámolásként 
előadni  akartam.  (Élénk  éljenzés.)  És  most  engedjék  meg, 
hogy  a  végén  magamról  is  szóljak  egy  pár  szót.  (Halljuk  ! 
Halljuk  !) 

Tartózkodtam  eddig  szólani,  mert  az  ítélet  önöket 
illeti,  mert  önök  működésemet  úgyis  ismerik.  (Hosszantartó 
zajos  éljenzés.) 

Ami  hiba  van  eljárásomban,  arról  rég  meg  van  az  önök 
ítélete  állapítva.  Ami  netalán  jó  volt  benne,  azt  illő,  hogy 
én  ne  hozzam  elő.  (Zajos  éljenzés.) 

De  egyet  mondok  önöknek.  Én  azt  hiszem,  hogy  meg- 
tartottam Ígéreteimet.   (Hosszantartó  lelkes  éljenzés.) 

Igyekeztem  magamat  távoltartani  két  föveszél^^étől  a 
szabadságnak  és  a  hű,  becsületes  képviseletnek  :  a  felfelé 
való  szervilizmustól,  és  a  lefelé,  a  minden  áron  való  népszerű- 
ség hajhászásától.  (Szűnni  nem  akaró  zajos  éljenzés.) 

Lehet,  tisztelt  választók,  hogy  egyik-másik,  talán  so- 
kan önök  közül,  egy  vagy  más  kérdésben  más  nézeten  vol- 
tak ;  de  ne  feledjék  el  önök,  hogy  nem  az  az  igazi  képviselő, 
aki  legjobban  alkalmazkodik  választóinak  minden  nézet- 
hullámzásaihoz, (Élénk  tetszés.)  mert  annak  a  szervilizmus- 
nak,  mely  felfelé  minden  kegyszellőre  meghajlik,  édes  test- 
vére a  lefelé  való  rögtöni  alkalmazkodás,  és  ne  várják  az 
oly  embertől  becsületes  felfogását  az  ország  érdekeinek, 
férfias  védelmét  és  képviseletét  meggyőződésének,  aki  erre 
van  tanítva  és  arról  ismeretes,  hogy  minden  vélemény- 
hullámzásnak kész  azonnal  engedni.  (Hosszantartó  élénk 
tetszépnyilatkozatok. ) 

Tisztelt  választók  !  A  képviselő  és  választói  politikai 
tekintetben  együtt  élnek  ;  én  hat  esztendő  óta  élek  önökkel 
együtt  politikai  életet.  (Megújuló  lelkes  éljenzés.) 

vSokan  vannak  itt,  akik  már  akkor  ismertek,  és  sokakat 
látok,  fájdalom,  hiányozni  azok  közül,  akik  melegen  támo- 
gattak politikai  pályámon.  De  bár  az  újonnan  jötteket  néz- 
zük, bár  azokat  tekintik,  akik  megmaradtak  a  régiekből, 
egyet,  talán  csak  egyet  nem  fognak  megtagadhatni  tőlem, 
és  ez  az  egy  az,  hogy  ahhoz,  amire  köteleztem  magamat, 

alihoz,  amit  ígértem,  erőm  szerint  igyekeztem  hű  maradni. 
(Élénk  éljenzés.) 

És  most,  tisztelt  választók,  vegyünk  búcsút  egymás- 
tól. Kétségkívül  hosszú  évsor  hat  esztendő,  és  senki  sem  oly 
gazdag  közülünk,  hogy  annak  emlékeit  elvethesse,  és  senki 
sem  oly  szerencsés  és  hatalmas,  hogy  szívesen  azokon  meg 
ne  pihenjen.  Ezt,  csak  ezt  kívánom  én  is  önöktől,  és  kérem, 
hogy  tartsanak  meg  engem  barátságukban  oly  igazán  és 
oly  változatlanul,  amilyen  híven  hálámat  önök  iránt  minden 
körülmény  között  megőrizni  fogom.  (Szűnni  nem  akaró 
zajos   éljenzés  és  lelkes   tetszésnyilatkozatok.) 


AZ  1884/7-IKI  ORSZÁGGYŰLÉS. 

A  DELEGÁGZIÓ  HATÁSKÖRE.  A  HADITENGERÉSZET 

KÖLTSÉGEI. 

Szilágyi  Dezsőnek  mint  a  mérsékelt  ellenzék  jelöltjének  az 
1884  június  13-iki  választáson  ismét  Budapest  VIII.  kerülete 
adott  megbízólevelet ;  ellenjelöltjei  voltak  Irányi  Dániel  és 
Verhovay  Gyula.  A  pártok  elhelyezkedése  és  számbeli  ereje  az 
új  országgyűlésen  egészben  véve  ugyanaz  volt,  mint  az  előző 
országgyűléseken . 

Az  1885  évre  szóló  költségvetés  tárgyalásánál,  a  közös- 
ügyi kiadásoknál,  Helfy  Ignácznak  válaszolva,  1884  deczember 
6-ikán,  felszólalt  Szilágyi  Dezső. 

Szilágyi  ...  A    tengerészet    átalakítására    nézve    a    tengerészeti 

Dezső  osztály  főnöke  a  delegácziónak  előterjesztést  tett,  melynek 
rövid  sommázata  abban  áll,  hogy  a  tengeri  véderő  kiképzé- 
sének túlnyomó  súlyát  ezentúl  a  torpedó-flotta  és  torpedó- 
hajók építésére  akarja  helyezni.  Hogy  a  tengerészeti  osztály 
főnöke  a  tengeri  véderő  egjdk  vagy  másik  elemére  kívánja 
a  súlyt  helyezni,  ez  magában  véve  a  delegátió  hatáskörének 
nem  túllépése.  Mi  azonban  más  véleményben  voltunk,  mint 
a  delegátió  többsége ;  nevezetesen  abban  a  véleményben 
voltunk,  hogy  ha  a  tengeri  véderő  átalakításánál  tervszer űleg 
akarnak  eljárni ;  ha  azt  akarják  elérni,  hogy  a  delegáczió 
kebelében    ne    egyes    tételek    megszavazásáról    legyen    szó, 

hanem  a  tengeri  véderő  fokozásának  és  tervszerű  átalakítá- 
sának különböző  tényeiről,  akkor  a  korrekt  út  az  volna,  hogy 
a  tengeri  véderőnek  állománya,  éppen  úgy  mint  a  száraz- 
földi véderő  állománya,  a  törvényben  előre  meghatároz tassék^ 
és  akkor  az,  amit  a  delegátió  évről-évre  tesz,  a  törvényben 
meghatározott  létszámnak  fokozatos  elérésére  és  megvaló- 
sítására irányulna.  Azt  hiszem,  tervszerűség  szempontjából, 
korrekt  eljárás  szempontjából  ez  az  út  volna  a  helyes.  Ezt 
az  utat  azonban  a  delegátió  nem  követte,  és  így  amikor  meg- 
szavazott 1885-re  két  elsőosztályú  torpedó-hajót,  akkor  ez 
által  a  következő  delegátiót  egyáltalában  nem  kötelezhette 
arra,  hogy  ez  azon  terv  szerint  járjon  el,  amely  teiv  szerint 
ez  a  delegátió  eljárt,  mert  minden  delegátió  feltétlen  ura 
azoknak  az  előterjesztéseknek,  amelyek  elébe  vitetnek,  azok 
felett  teljesen  függetlenül  szavaz,  és  egy  delegátió  sem  eresz- 
kedhetik  abba,  —  ez  sem  ereszkedett  —  hogy  a  létszámot, 
a  keretet  meghatározza,  amely  meghatározás  törvény  szerint 
egyedül  az  országgyűlést  illeti.  S  mert  a  delegátió  ily  értelem- 
ben járt  el,  nézetünk  szerint  ugyan  nem  azt  az  utat  válasz- 
totta, amelyik  helyesebb  lett  volna  :  azt  azonban,  hogy  hatás- 
körét átlépte  volna,  ott  sem  állítottuk,  itt  sem  állíthatjuk. 
Ennyit  fel  kell  említenem  Helfy  Ignácz  tisztelt  barátom 
megjegyzése  folytán  annak  igazolására,  hogy  milyen  volt  ott 
magunlitartása  ;  ezért  nem  fogadhatom  el  azt  a  véleményt, 
mintha  a  marinára  adott  szavazatával  a  delegátió  törvényes 
hatáskörét  átlépte  volna.  És  ez  a  magyarázata  annak,  hogy 
azt  az  illetékességi  kérdést,  amelyet  ott  sem  vetettünk  fel, 
a  ház  elé  sem  hoztuk. 

AZ  » OSZTRÁK-MAGYAR  MONARCHIA*  ELNEVEZÉS. 

Az  1885  évre  szóló  igazságügyi  költségvetés  tárgyalása 
során  Körösi  Sándor,  az  esküdtszék  meghonosítását  sürgetve, 
ezt  mondta  :  Be  van  hozva  az  esküdtszék  a  velünk  egy  monarchiát 
képező  Ausztriában. 

Péchy  Tamás  elnök  :  Én  mint  Magyarország  országgyűlése 
egyik  házának  elnöke,  kénytelen  vagyok  nyilvánítani,  hogy  a 
képviselő  úr  tévedni  méltóztatik.  (Hosszantartó  általános  zajos 
helyeslés.)  Közjogunk  értelmében  igenis  osztrák-magyar  monarchia 

létezik  ;  de  ez  éppen  annyi,  mint  osztrák  birodalom  és  magyar 
birodalom.  (Általános  helyeslés.) 

Erre  —  1885  január  29-ikén  —  felszólalt    Szilágyi   Dezső. 

Szilágyi  Amiért  felszólalok,  csak  az,  ami  elnöki  enuncziáczióra 

Dezső  -g  alkalmat  adott.  (Halljuk  !  Halljuk !)  Én  részemről  kizárni 
óhajtanám  azt,  hogy  abból,  ami  itt  a  képviselőházban 
mondatott,  bármi  körülmények  közt  téves  benyomás  támad- 
jon, vagy  ferde  következtetés  vonassék  le.  Az  1867.  évi  XII. 
törvényczikknek,  de  nemcsak  ennek,  hanem  egész  alkot- 
mányunknak értelmében,  az  Ö  felsége  uralkodása  alatt  álló 
országok  és  államok  együttesen  »monarchia«  szóval  jelöltet- 
nek meg,  mint  amely  a  monarchia  két  állama  államformájá- 
nak is  teljesen  megfelel.  A  »monarchia«  kifejezés  nem  jelent 
birodalmat  e  szónak  abban  a  szoros  értelmében,  amelyben 
államot  is  jelent,  hanem  jelenti  az  alkotmányunk  szerint 
fennálló  azt  a  kapcsolatot,  mely  a  monarchia  két  külön 
állama  közt  létezik.  (Általános  helyeslés.)  Minthogy  ezen 
elnevezés,  valamint  a  monarchia  helyett  a  birodalom  szónak 
itt-ott  felváltva  történt  használata,  csak  ezen  értelemmel 
bir,  én  részemről  óhajtanám,  hogy  az  itteni  felszólalások 
által  ama  kifejezésnek  ezen  jelentése  el  ne  homály osíttassék, 
és  különösen  hogy  velük  amaz  értelem,  mintha  a  »mon- 
archia«  vagy  »birodalom«  szóval  egy  állam  jelöltetnék  meg, 
össze  ne  kapcsoltassék.  Annyival  inkább,  mert  már  a  kül- 
földi irodalomban  is  ismerek  műveket,  amelyek  az  osztrák- 
magyar birodalom  közös  államjogáról  szólanak,  ami  ebben 
az  értelemben  nem  létezik.  Mert  —  ismétlem  —  a  »monarchia<( 
vagy  »birodalom«  kifejezés  nem  jelöl  meg  egyebet,  mint  a 
két  állam  :  a  magyar  állam  és  az  osztrák  állam  közt  alkot- 
mányunk értelmében  fennálló  és  szorosan  meghatározott 
kapcsolatot.  (Élénk  helyeslés.) 

KÜLÜGYI  KÉRDÉSEK. 
BULGÁRIA  ÉS  KELET-RUMÉLIA  EGYESÍTÉSE. 

1.  A  képviselőházban. 

Szilágyi  Dezsőn  kívül  Irányi  Dániel  és  Helfy  Ignácz  inté- 
zett kérdést  Tisza  Kálmán  miniszterelnökhöz  Bulgária  és  Kelet- 
Rumélia  egyesítése  tárgyában,  és  a  miniszterelnök  mind  a  három 
interpelláczióra  együttesen  adott  választ. 

Szilágyi  Dezső  1885  október  l-jén  terjesztette  elő  interpel- 
láczióját. 

Szilágyi  Tisztelt  ház!  (Halljuk!)  Halljuk  !)  Azok  az  események, 
Dezső  tig2telt  ház,  melyek  a  Balkán-félszigeten  Kelet-RuméHá- 
nak  és  Bulgáriának  egyesítésére  vezettek,  mélyen  megren- 
dítették és  feKorgatással  fenyegetik  a  berUni  szerződésnek 
hatályos  erejét  és  kötelező  voltát,  amelynek  megfelelő  álla- 
potok fentartása  monarchiánk  s  a  más  két  északi  nagy- 
hatalom pohtikájának  hivatalosan  proklamált  alapelve  volt, 
ezenfelül  pedig  ezen  esemény  sajátságos  világot  vet  külügyi 
politikánlí  eddigi  irányára  és  az  erről  adott  hivatalos  fel- 
világosításokra. 

Az  a  mélyreható  befolyás,  melyet  ezen  esemény  mon- 
archiánk érdekére  gyakorolt,  indokolni  fogja  azt,  ha  inter- 
peliácziómat  már  itt  a  tisztelt  miniszterehiök  úrhoz  intézem, 
azon  az  alapon,  mert  alkotmányunk  határozata  szerint  a 
külügyi  politika  iránya  a  miniszterelnök  és  a  közös  külügy- 
miniszter által  egyetértőleg  állapittatik  meg;  ennélfogva 
mindaddig,  míg  mindkét  miniszter  együtt  van,  a  követett 
külügyi  pohtika  irányáért  és  tényeiért  egyetemlegesen  fele- 
lősek. Meg  is  vagyok  győződve,  hogy  a  tisztelt  miniszter- 
elnök úr  ezen  felelősséget  nyíltan  ehsmeri. 

Ami  magát  interpelláczióm  tárgyát  illeti,  kétségtelen, 
tisztelt  ház,  hogy  Kelet-Rumélia  és  Bulgária  tényleges 
egyesítése,  a  szerződés  határozatainak  megtörésével,  fel- 
forgatással fenyegeti  azon,  európai  érdekben  is  felálhtott 
állapotokat,  melyeknek  fentartására  legközelebb  is  a  három 
északi  nagyhatalom  ünnepélyesen  vállalkozott.  És  ezen 
esemény  nemcsak  Törökország  biztonságát  rendíti  meg,  az 
újonnan    alakuló    államnak    határait    csaknem    Drinápolyig 


Bulgária  ós  Kelet-Rumélia  egyesítése.  33 

vivén,  de  különösen  azon  tény  által,  hogy  ha  az  egyesítés 
bármely  alakban  jóváhagyatik,  az  esetben,  bármi  legyen  is 
biztosítva  a  török  hatalom  számára  a  szerződésben,  önvédel- 
mére nézve  az  csak  imaginárius  jog  marad,  és  tényleg  kül- 
támadás  esetében  a  török  hatalomnak  aHg  lesz  lehetséges 
a  Balkánba  csapatokat  küldeni  és  egy  északról  jövő  támadás 
ellenében  katonailag  védhető  határtól  meg  lesz  fosztva. 

De  második  hatása  ezen  eseménynek  az  volt,  hogy 
lángra  lobbantott  minden  aspirácziót,  mely  a  Balkán-fél- 
szigeten a  berhni  szerződés  korlátai  ellenében  tápláltatott. 
Az  ott  levő  országok  és  népek  egyértelmű  érzelme  s  állás- 
pontja, hogy  a  berlini  szerződés  által  teremtett  állapotok 
egymással  szohdaHter  összefüggnek,  és  hogyha  azoknak 
egy  pontján  rés  üttetik,  a  hatalmi  egyensúly  megbomlása 
következvén  be,  annak  többi  részén  is  szükségkép  változás- 
nak kell  bekövetkezni  s  a  többi  államoknak  is  területi  nagyob- 
bodást  kell  elérniök.  És  egy  további  hatása  az,  hogy  mon- 
archiánk befolyása  Keleten  erősen  megrendült  és  további 
csökkenésnek  van  kitéve.  Mert  ha  tapasztalják  az  ottani 
népek  és  államok,  hogy  akik  poHtikájukban  magukat  mon- 
archiánk érdekkörével  azonosították  és  monarchiánkra 
támaszkodva  a  szerződést  és  az  annak  megfelelő  állapoto- 
kat tisztelték,  azok  minden  törekvésükben  visszamarad- 
tak, aspiráczióikat  az  európai  békének  és  európai  jogrendnek 
feláldozták  ;  ellenben  azok,  kik  az  európai  jogrendet  alá- 
ásták és  megtörték,  aspiráczióik  tárgyát  elérték  ;  ha  látják, 
hogy  monarchiánk  és  szövetségesei  nem  képesek  vagy  nem 
akarják  sem  a  berlini  szerződés  határozatainak  megfelelő 
állapotot  megóvni,  sem  pedig  ezeknek  aspiráczióit  kielégí- 
teni :  akkor,  kérdem,  ki  fog  monarchiánk  érdekköréhez 
csatlakozni,  ki  fog  monarchiánk  politikájának  és  befolyásá- 
nak azon  támogatására  vállalkozni,  melyre  eddig  vállal- 
kozott ?  (Tetszés  balfelől.) 

De  sokkal  sérelmesebb  és  jelentőségben  sokkal  nagyobb 
arányú  ez  az  esemény  a  végrehajtás  módja  által.  Anélkül, 
l^ogy  valaki  azon  állásponton  állana,  hogy  a  nemzetközi 
szerződéseknek  örök  érvényét  akarná  állítani,  az  csak  kétség- 
telen, hogy  ha  egy  rend  Európa  érdekében  megállapíttatott, 
és  ha  annak  az  európai  érdekben  is  megállapított  rendnek 

fentartására  és  támogatására  az  elsősorban  érdekelt  nagy- 
hatalmak ünnepélyesen  mint  törekvésük  főfeladatára  vállal- 
koznak :  akkor  csak  kétségtelen  az,  hogy  a  legsúlyosabb 
felforgatása  foglaltatik  azon  szerződésnek  és  azon  szerződést 
szabályozó  szövetség  erejének  abba^n  a  tényben,  hogy  egy 
nyughatatlan  fejedelem,  ki  jó  viszonyban  van  a  nagyhatal- 
makkal, azok  intenczióit  világosan  ismeri,  maga  áll  élére 
egy  oly  vállalatnak,  mely  nagy  európai  érdekeket  és  az 
európai  békét  veszélybe  dönti.  És  teheti  ezt  veszély  és  bün- 
tetés nélkül. 

Es  nem  amiatt,  mert  Rumélia  kormányzata  tűrhetetlen 
lett  vohia ;  nem  a  keresztények  sanyargatása  és  elnyomása 
okából ;  hanem  azért  történik  ez  a  változás,  hogy  a  népies 
aspirácziók  minél  előbb  kielégíttessenek.  És  e  példa  kétség- 
telen hódító  hatásánál  fogva  meg  kell  rendülnie  minden 
állapotnak,  amit  a  szerződés  teremtett,  amennyiben  az 
ottani  népek  aspiráczióiba  ütközik,  és  megnyílik  a  tér  oly 
igények  számára,  melyek  összeütközők,  melyek  kielégítése 
a  teljes  felforgatással  egyértelmű. 

Ha  ez  a  változás  a  hivatalos  körök  vezérlete  alatt  vite- 
tett keresztül,  és  a  bolgár  fejedelem  körleveleiben  egyenesen 
népe  jogára  hivatkozik  a  nemzetközi  szerződés  ellen,  és  ha 
még  ezt  azzal  tetézte,  hogy  a  portával  szemben  is  háromnapi 
ultimátumot  állított  fel,  amely  idő  alatt,  ha  ezt  szerződés 
ellenére  el  nem  ismeri,  ő  bizonyos  rendszabályokkal  fenye- 
getőzik, és  ha  ezt  tette  alig  néhány  héttel  azután,  midőn 
a  kremsieri  találkozáskor  a  három  nagyhatalom  szerződés- 
fentartó  egj^etértő  politikája  újra  ünnepélyes  megerősítést 
nyert :  ezek  a  tények  arra  mutatnak  és  majdnem  elutasít- 
hatlanná  teszik  azt  a  következtetést,  hogy  e  lépések  meg- 
tételénél az  illető  körök  azt  a  reményt  táplálták,  hogy  a 
szerződést  megtörő  bevégzett  tények  nem  fognak  a  nagy- 
hatalmak megállapított  politikájában  feltétlen  akadályra 
találni. 

És  ép  ezért,  tisztelt  ház,  teljesen  jogosult  a  kérdés, 
midőn  monarchiánknak  érdeke  ezen  tényleges  esemény  által 
annyira  érintve  van,  melyet  barátaim  tettek  s  amely 
úgy  hangzik,  hogy  :  minő  álláspontot  foglal  el  a  közös  kül- 
ügyi   kormány    Bulgária    és    Kelet-Rumélia    egyesítésének 

tényeivel  szemben,  és  kész-e  megóvni  és  biztosítani,  s  ha 
igen,  minő  módon,  a  berlini  szerződés  hatályos  erejét  és 
szabályozó  tekintélyét  a  ballíánfélszigeti  állapotokra  nézve  ? 
És  különösen  :  kizártnak  tekint-e  a  külügyi  kormány,  és  vele 
természetesen  a  mi  kormányunk  is,  bármily  beavatkozást 
akkor,  ha  a  porta  a  berlini  szerződés  16.  czikkelyében  foglalt 
jogát  tettleg  is  érvényesítené.  Es  szemben  ezen  felfogással, 
mely  a  Balkán-félsziget  minden  államában  és  minden  népé- 
ben nralkodilc  és  melynek  megfontolása  alól  semmi  kormány 
ki  nem  vonhatja  magát,  indokoltnak  látszik  a  tisztelt  kor- 
mányhoz azon  kérdést  intézni,  hogy  kizártnak  tekinti-e  a 
monarchia  kormánya  azt  az  álláspontot,  hogy  Bulgáriá- 
nak és  Kelet-RuméHának  egyesítése  a  balkánfélszigeti  álla- 
mokra területi  nagyobbodás  alapos  okául  szolgálhat. 

De,  tisztelt  ház,  ezek  a  kérdések  elutasíthatlanul  fel- 
vetnek egy  másik  kérdést,  különösen  azt,  hogy  minő  volt 
monarchiánk  politikája  ezen  esemény  előtt. 

Méltóztatik  a  tisztelt  háznak  reá  emlékezni,  hogy 
monarchiánk  politikája  1878  óta  úgy  jelöltetett  meg  előt- 
tünk hivatalosan,  hogy  a  berlini  szerződés  és  az  ennek  meg- 
felelő állapotok  fentartása,  tehát  egy  békés,  konzervatív 
politika  szolgál  annak  alapjául  és  czéljául. 

Akik  a  berlini  szerződés  értéke  iránt  a  többségtől  eltérő 
nézeten  voltak,  ezt  a  politikát  kellett  hogy  helyesnek  talál- 
ják, mert  időt  enged  az  ottani  állapotok  megszilárdulására, 
az  ottan  létrejött  államok  megerősödésére,  szervezésére  és 
Európa  bizalmának  megszerzésére,  és  mindenek  felett,  mert 
ez  európai  érdek,  a  béke  biztosítására. 

Már  most,  tisztelt  ház,  s  skierniewicei  találkozással  egy 
bizonyos  fordulat  állt  be.  Igaz,  hogy  hivatalosan 
azt  a  felvilágosítást  kaptuk,  hogy  Németországnak  és  Ausz- 
triának egyetértése  és  poHtikája  vonzóerőt  gya,korolt  első- 
sorban Oroszországra  s  azután  még  a  többi  hatalmakra 
is,  és  hogy  azon  talállíozás  alkalmával  konstatáltatott  a 
három  északi  nagyhatalomnak  egyetértő,  megegyező  poli- 
tikája, amelynek  alapelvét  és  főczélzatát  abban  fejezték  ki, 
hogy  az  a  szerződési  állapotok  fentartásában,  a  szerződés 
érvényének  teljes  megóvásában  foglalható  össze,  és  hozzá- 
tették ezenfelül  azt  is,  hogy  nem  mi  közeledtünk  Oroszország 

álláspontjához,  hanem  hogy  a  három  császári  nagyhatalom- 
nak   ezen    örvendetes    egyetértése    éppen    Oroszországnak 
kétségkívül  szívesen   fogadott   közeledésével   idéztetett   elö. 
Igaz,  tisztelt  ház,    hogy  amily  helyesnek  kellett  tarta- 
nunk azt,  hogy  a  szerződési  állapotoknak  fentartása,  tehát 
a  nyugodalmas  fejlődést  biztosító  békés  politilía  az,  amelyben 
a  három  északi  nagyhatalom  találkozott  :  ezt  a  megelége- 
désünket bizonyos  aggodalom  kísérte,  és  pedig  az  aggodalom 
abban  állott,  hogy  ez  az  egyetértés  nem  teljes.  Pedig  a  czélt 
csak  a  teljes  egyetértés  biztosíthatta.  Ha  a  szerződést  fen- 
tartó    poHtika  mint  a  három  nagyhatalom  egyetértő  poHti- 
kája   proklamáltatilc,    annak  nem  csak   arra   kellett  vonat- 
koznia, hogy  maguk  a  nagyhatalmak  egyenesen  meg  nem 
támadják  a  szerződési  állapotokat,  hanem  arra  is,  hogy  azt 
másokkal  is  megtartatják,  és  hogy  a  nagyhatalmak  egyet- 
értése és  magatartása  olynemű,  hogy  senki  bátorítást  arra 
nézve  nem  merít,  hogy  a  szerződések  ellenére  egy  bevégzett 
ténnyel  süí eresen  lehet  fellépni.   Ha  az  egyetértésben  ennek 
biztosítása  nem  foglaltatott,  akkor  abban  nemcsak  a  czél 
nem  volt  biztosítva,  de  fennforgott  az  a  veszély,  hogy  káros 
hatással  lesz   monarchiánk  érdekeire,   különösen  pedig  tar- 
tottunk   ezen  káros    befolyástól    a    balkánfélszigeti    állapo- 
tokra  nézve  ;    hogy   a    Balkán-félszigeten  azon  törekvések, 
melyek  az  orosz  társadalom  által  ily  nyilt  szimpátiával  és 
támogatással  kisértettek  és  a  mely  törekvéseket  koronkint 
az  orosz  hivatalos  hatalom  is  felkarolt  —  hogy  ezen  törek- 
vések  és   aspirációk   bátorítást   fognak   meríteni   a   három- 
császári    szövetségből.      Nemhogy     annak     fékező     hatását 
éreznék,  hanem  azt  a  bátorítást  találták,  hogy  az  esetben, 
ha  sikerül  a  szerződési  állapotok  ellen  bevégzett  tényeket 
előállítani,  és  pedig  oly  bevégzett  tényeket,   melyek  annak 
idején  az  orosz  hivatalos  politikában  előmozdítást  és  báto- 
rítást találtak,  a  nem  hivatalos  Oroszországtól  pedig,  az  orosz 
hivatalos  körök  időleges  tartózkodása  daczára,  mindig  nyilt 
segélyben  részesültek  —  hogy  az  ily  bevégzett  tények  nem 
fognak  eltöröltetni,  hanem  egy  vagy  más  alakban  el  fognak 
ismertetni,  mert  bíznak  abban,  hogy  a  három-császárszövet- 
ség nem  fog  megmásítani  oly  bevégzett  tényeket,  melyeket 
ha  nem  is  idézett  elő  közvetlenül  a  hivatalos  Oroszország, 

de  amelyek  létrejöttének  magva  korábbi  politikájában  benne 
van  s  a  melyek  iránt  mindig  rokonszenvet  táplált. 

És  az  események  arra  mutatnak,  hogy  a  skierniewicei 
egyetértésnek  ez  a  bátorító  hatása  a  bolgár  hivatalos  körökre 
és  a  bolgár  népre  megvolt,  s  azokat  az  a  tudat  és  az  a  remény 
vezette,  hogy  ha  tényleg  valósítják  az  egyesítést,  a  nagy- 
hatalmak hármas  megkötöttségükben  egy  vagy  más  alak- 
ban szentesíteni  fogják  és  ily  eshetőséggel  szemben  Orosz- 
ország hagyományos  politikája  győzedelmeskedni  fog. 

E  tekintetek  indokolják  azt  a  további  kérdést,  vájjon 
a  monarchia  külügyi  kormánya  s  a  német  és  orosz  kormányok 
közt,  akár  a  monarchák  találkozásakor,  akár  más  alka- 
lommal, történtek-e  megbeszélések  és  jött-e  létre  megállapo- 
dás arra  nézve,  hogy  a  Balkán-félszigeten  a  berhni  szerződés 
határozataitól  eltérő  alakításokkal,  törekvésekkel  és  kisér- 
letekkel  szemben  minő  pohtika  kö vettessék,  és  mik  voltak 
e  megállapodások  ? 

E  kérdés  annál  jogosultabb,  mert  a  három  monarcha 
találkozása  előtt  mindenkire  nézve  ismeretes  volt,  hogy 
egyesítési  törekvések  léteztek ;  ismeretes  volt  az  is,  hogy 
azok  korábban  még  az  orosz  hivatalos  körök  által  is  kedvező 
fogadtatásban  részesültek.  Nem  szabad  tehát  feltételezni, 
hogy  a  diplomáczia  figyelmen  kívül  hagyta  volna  a  ténye- 
ket s  eshetőségeket  és  nem  vonta  be  tanácskozási  körébe 
akkor,  midőn  arról  volt  szó,  hogy  a  három  nagyhatalom 
egyetértő  politikája,  melynek  főelve  a  szerződési  állapotok 
fentartása,  megállapíttatott. 

Ha  ez  nem  történt  volna,  akkor  az  egyetértő  pohtika 
csak  platonikus  volt,  mert  nem  lehet  szerződést  fentartó 
pohtikául  proklamálni  oly  megállapodást,  mely  mindössze 
azt  tartalmazza,  hogy  fenmaradnak  a  szerződési  állapotok, 
míg  egy  ellenkező  tény  nem  jő  létre,  de  ha  ez  megtörténik, 
akkor  majd  azzal  szemben  megkísértik  az  egyetértés  létre- 
hozását a  nagyhatalmak. 

Ily  poUtikát  olyan  czím  alatt  kiadni  szabad  nem  volt. 

És,  tisztelt  ház,  mindezek  engem  —  hogy  röviden 
befejezzem  beszédemet  —  még  egy  utolsó  kérdésre  vezet- 
nek. Ha  látjuk  azt,  hogy  azon  első  tényleges  rés  a  berlini 
szerződésben    megállapított    renden    minő    szolidáris    össze- 

függésben  van  az  összes  Balkán-félszigeti  állapotokkal,  úgy 
hogy  annak  elfogadásából  jogi  igényt  merítenek  és  teljes 
politikai  szükségességgel  akarnak  előáUani  a  többi  államok 
és  népek  területi  nagyobbodására ;  ha  tekintetbe  vesszük 
azt  a  habozó,  tétovázó  és  homályos  politikát  melyet  a  nagy- 
hatalmak, és  pedig  különösen  a  három-császári  szövetségben 
egyesült  nagyhatalmak,  ezzel  szemben  elfoglalnak  ;  ha  tekin- 
tetbe vesszük  Németországnak  azt  az  állását,  amelynél 
fogva  úgy  tekinti  a  dolgot,  hogy  az  elsősorban  a  másik  két 
hatalmat  illeti,  mondván  nekik  :  de  tua  re  agitur  ;  ha  tekin- 
tetbe vesszük  azt,  hogy  jóllehet  Oroszország  a  bolgár  had- 
ügyminisztert lemondatta,  hogy  az  orosz  tisztek  lemondottak 
a  bolgár  csapatokban  viselt  állásukról,  hogy  az  orosz  kor- 
mány hivatalos  kárhoztatást  mondott  ki  ezen  események 
felett ;  ha  tekintetbe  vesszük  azon  osztatlan  és  általános 
örömet,  mellyel  a  bevégzett  tényt  fogadják  ;  ha  tekin- 
tetbe vesszük  azt,  hogy  Oroszország  magatartásáról  félhiva- 
talosan az  transspirálódik,  hogy  ezen  bevégzett  ténynek 
felforgatására  és  a  szerződési  állapotok  visszaállítására  a 
fegyveres  fellépést  még  a  porta  részéről  sem  tűrné  ;  ha  tekin- 
tetbe vesszük,  hogy  inkább  arra  van  ez  a  politika  irányozva, 
hogy  a  bevégzett  tény  megszilárdítása,  nem  pedig  a  szerző- 
dési állapotok  megóvása  a  czél  :  akkor,  gondolom,  mi,  akik 
eddig  monarchiánk  külügyi  politikájáról  elhittük,  hogy  annak 
a  három-császári  szövetség  által  biztosított  komoly  czélja 
a  szerződési  állapotoknak  megóvása,  jogosítva  vagyunk 
azt  a  kérdést  feltenni  és  felvilágosítást  kérni,  vájjon  fennáll-e 
még  a  három  császári  nagyhatalomnak  a  skierniewicei  talál- 
kozáskor örvendetesen  konstatált  egyetértése  ?  És  ha  ezen 
egyetértés  fennáll  és  ezen  egyetértés  a  berlini  szerződésnek 
első  ílagrans  megsértésével  szemben  ily  gyarló  módon  jelent- 
kezik, akkor  megengedhető  az  a  kérdés  és  az  a  kívánat  is, 
hogy  méltóztassék  felvilágosítást  adni  afelől,  miben  áll  hát 
ma  már  az  egyetértéssel  megállapított  politika,  melynek 
akkor  a  szerződési  állapotok  sértetlen  fentartása  és  meg- 
óvása jelöltetett  ki  hivatalos  feladatául  és  czéljául. 

Ezek  azok  a  kérdések,  melyeket  előterjeszteni  kíván- 
tam, és  én  részemről  a  miniszterelnök  úrhoz  azt  a  kérést 
intézem,  mit  kétségtelenül    teljesíteni  is  fog,    hogy    e    kér- 

désekre   és    tisztelt  barátaimnak  hasonló  tárgyú  kérdéseire 
együttesen  méltóztassék  felelni.  (Elénk  helyeslés.) 

Az  interpelláczió  szövege  a  következő  : 

1.  Minő  álláspontot  foglal  el  a  közös  külügyi  kormány 
Bulgária  és  Kelet-Rumélia  egyesítésének  tényével  szemben, 
és  kész-e  megóvni  és  biztosítani,  s  ha  igen,  minő  módon 
a  berlini  szerződés  szabályozó  erejét  és  hatályos  tekintélyét 
a  balkánfélszigeti  állapotokra  nézve  ? 

2.  Kizártnak  tekinti-e  bármely  más  állam  beavatko- 
zását akkor,  ha  a  porta  a  berlini  szerződés  12.  czikkelyében 
foglalt  jogát  tettleg  érvényesíti ;  kizártnak  tekinti-e  a 
monarchia  kormánya  azt  az  álláspontot,  hogy  Bulgária  és 
Kelet-Ruméliának  bárminő  egyesítése  a  többi  Balkán-fél- 
szigeti államokra  területi  nagyobbodás  alapos  okául  szol- 
gálhat ? 

3.  A  monarchia  külügyi  kormánya  és  a  német  és  orosz 
császári  kormányok  között,  akár  a  monarchák  találkozásakor, 
akár  más  alkalommal,  történtek-e  megbeszélések  és  jött-e 
létre  megállapodás  arra  nézve,  hogy  a  Balkán-félszigeten  a 
berlini  szerződés  határozataival  ellenkező  alakulási  törek- 
vésekkel és  kísérletekkel  szemben  minő  politikát  kövessenek, 
és  mi  volt  e  megállapodás  ? 

4.  Változatlanul  fennáll-e  a  skierniewicei  találkozáskor 
konstatált  egyetértése  a  három  császári  hatalomnak,  és 
miben  áU  az  az  egyetértéssel  megállapított  politika,  mely- 
nek főczéljául  akkor  hivatalosan  a  szerződési  állapotok 
fentartása  és  megóvása  jelöltetett  meg  ? 

Tisza  Kálmán  miniszterelnök  1885  október  3-ikán  együt- 
tesen válaszolt  Helfy,  Irányi  és  Szilágyi  interpelláczióira.  A  vá- 
laszt az  interpellálok  egyike  sem  vette  tudomásul. 

Szilágyi  Dezső  viszonválasza  ugyanazon  napon  : 

Szilágyi  Tisztelt  ház  !    (Halljuk  !  Halljuk  !)  A  miniszterehiök  úr 

^^°     válasza  részint  külügyi  politikánknak  a  bulgáriai  eseményig 

követett  irányára,  részint  a  jövő  eshetőségeire  vonatkozik. 

Ami   az    egyesítés    tényének   bekövetkezéséig    követett 

irányt  illeti,  a  három  nagyhatalom  egyetértésével,  különösen 

a  Skierniewiceben  megállapított  egyetértő  politikának  tar- 
talmáról tetemesen  szerényebben  és  óvatosabban  nyilat- 
kozik, mint  nyilatkoztak  akkor,  midőn  azon  politikai  aktus- 
ról hivatalos  felvilágosítás  adatott. 

E  tetemesen  szerényebb  és  óvatosabb,  a  skiemiewicei 
politika  értékét  mondhatnám  devalváló  nyilatkozatot  meg 
tudom  magyarázni  a  jelen  helyzet,  a  bekövetkezett  esemé- 
nyek nyomásával.  E  különbség  feltüntetésére  felolvasom, 
hogy  1884-ben  mi  volt  a  hivatalos  felvilágosítás,  és  vele 
párhuzamba  tehetjük  azt,  amit  jelenleg  az  események  kor- 
rektív hatása  alatt  a  miniszterelnök  úrtól  kaptunk.  (Halljuk  !) 

1884-ben  november  7-én  a  monarchia  közös  külügy- 
minisztere úgy  nyilatkozott,  hogy  e  találkozás  fontossága 
éppen  abban  rejlik,  hogy  három,  népei  által  szeretve  tisztelt 
uralkodó,  a  béke  politikája  iránt,  minden  más  hatalom  ellen 
iránjralt  él  nélkül,  és  oly  politika  iránt,  mely  a  fennálló  jogi 
áUapotok  elismerésén  alapul,  megegyezett  és  egész  tekin- 
télyével a  politikáért  helyt  állanak  és  teljes  és  kölcsönöa 
bizalommal  e  politikát  folytatni  készek.  Azon  kérdésre, 
amelyet  én  voltam  bátor  a  külügyminiszter  úrhoz  intézni, 
hogy  a  berlini  szerződés  által  a  Balkán-félszigeten  alkotott 
állapotoknak  esetleges  megzavarásaira  nézve  fennáll-e  bizo- 
nyos egyetértés  a  nagyhatalmak  között,  a  külügyminiszter 
úr  úgy  nyilatkozott,  hogy  :  »az  ily  eshetőségekre  nézve  külön 
egyetértés  szüksége  nem  is  létezik,  mert  azt  hiszi,  hogy  az 
összejövetel  és  az  ez  alkalommal  njdlvánult  egyértelműség 
értéke  éppen  abban  áll,  hogy  a  három  uralkodó  minden 
támadható  kérdést  a  béke  és  a  fennálló  jog  szellemében 
akar  értelmezni,  s  mihelyt  a  jog  alapjára  helyezkedünk, 
ezáltal  kizárjuk  a  jövőre  nézve,  hogy  a  jogon  kívül  álló 
czélokra  törekedjenek. « 

A  tisztelt  miniszterelnök  úr  az  újabb  események 
hatása  alatt  —  és  én  ezt  megmagyarázottnak  tartom  — 
úgy  nyilatkozott,  hogy  czélja  az  egyetértésnek  az  volt,  hogy 
»a  béke  lehetőleg  a  status  quo  alapján  tartassék  fenn«,  ha 
pedig  nem  lehet  azt  a  status  quo  alapján  fentartani,  fenn 
kell  tartani  az  attól  való  eltéréssel.  Azt  is  mondta  továbbá 
a  miniszterelnök  úr,  hogy  nem  volt  ugj^an  megbeszélés  és 
megállapodás  a  jelenlegihez  hasonló  esemény  bekövetkezése 

esetére,  de  sohasem  titkolta  azon  nézetét  a  monarchia 
kormánya,  —  sem  valószinűleg  a  többi  nagyhatalmak  — 
hogy  abban  az  esetben,  ha  a  berlini  szerződéssel  teremtett 
állapotok  egy  belülről  jövő  mozgalom  által  fognak  meg- 
zavartatni, a  feladat  az  lesz,  hogy  az  új  állapot  »mentől 
inkább  összhangba  hozassék  a  szerződéssel  és  az  abban  meg- 
állapított egyensúlylyal«.  A  különbség  látszólag  nem  sok  és 
csak  ebben  a  szóban  áll,  hogy  »lehetőleg«.  Azonban  sokkal 
lén3^egesebb  különbség  az,  hogy  most  bevallják,  hogy  a 
monarchia  kormánya  nyíltan  megmondta  azt  a  nézetét, 
hogy  a  szerződéssel  ellenkező  állapot  létrejöttével  szemben 
a  feladat  az,  azt  »lehetőleg«  a  szerződés  többi  határozatával 
összhangba  hozni,  ami  előre  megengedi  azt,  hogy  ily  létre- 
hozott bevégzett  tények  már  előre  elismerésre  számítanak » 
Hol  mondatott  meg  ez  nyíltan,  azt  nem  tudom  ;  a  dele- 
gáczió  előtt  tett  nyilatkozatban  hiába  keressük.  Annyi 
bizonyos,  hogy  ily  nyilatkozat  teljesen  összeegyez tethetlen 
tartalmában  és  szellemében  azzal,  ami  a  delegáczióban 
tétetett. 

A  tisztelt  miniszterelnök  úr  a  múltra  vonatkozó  kér^ 
désekre  azt  mondja,  hogy  egyetlen  egy  hatalmasság  sem 
birt  tudomással  arról,  hogy  a  ruméliai  csíny  meg  fog  tör- 
ténni. Hiszen,  kérem,  nem  arra  volt  irányozva  a  mi  kér- 
désünk. Ily  kérdésre  a  kormány  nem  is  felelhet,  s  nem  is 
tudom,  honnan  meríti  ezt  a  biztosítást.  Hanem  kérdésünk 
az  volt,  hogy  ez  az  eshetőség,  melyre  irányzott  törekvé- 
seket tudták,  tétetett-e  megbeszélés  és  megállapodás  tár- 
gyává, s  erre  kikerüli  inkább  mint  megadja  a  feleletet ;  de 
igenis  felvilágosítást  ad  arra  nézve,  hogy  mi  volt  kezdettől 
fogva  a  monarchia  kormányának  nézete,  szemben  az  ismert 
egyesítési  törekvésekkel,  és  hozzátette,  hogy  erről  a  bolgár 
kormány  is  értesülhetett,  és  nem  hiszi,  hogy  abból  báto- 
rítást merített  volna.  Én  pedig  úgy  tartom,  hogy  igen.  Én 
azt  hiszem,  hogy  ha  három  nagyhatalom  hivatalosan  prokla- 
mált szerződésfentartó  politikája  mellett  nem  csinál  titkot 
abból,  hogy  ha  e  szerződés  egyik  pontja  belső  zavarok  folytán 
felforgattatik,  akkor  arra  fognak  igyekezni  a  nagyhatalmak, 
hogy  az  újonnan  kreált  tény  lehetőleg  összhangba  hozassék 
a  szerződés  többi  határozataival,  ez  tulaj  donképen  a  szerződés- 

fentartó  politika  cserbenhagyásának  kilátásba  helyezése,  ez 
nyilt  és  egyenes  bátorítást  tartalmaz  bevégzett  tények  létre- 
hozatalára, mihelyt  az  aspiráló  körök  arra  taníttattak, 
hogy  a  közvetlenül  érdekelt  nagyhatalmak  egyikének  párt- 
fogását birni  fogják. 

A  miniszter  úr  felelete  még  arra  is  látszik  mutatni, 
hogy  monarchiánk  kormánya  a  szerződés  határozatait  egy- 
mással szolidáris  összefüggésben  állóknak  tartotta,  mert 
említi,  hogy  valamely  pontban  változás  közbejötte  szük- 
ségessé fogná  tenni  az  egyensúly  újrarendezését  is. 

Ha  így  vélekedtek,  és  ily  eshetőségre  sem  megbeszélés, 
sem  megállapodás  nem  történt,  akkor  tudni  való,  hogy  az 
a  poHtika,  mely  a  skierniewicei  találkozás  után  mint  a  szer- 
ződést biztosító  konzervatív  politika  ajánltatott  és  jelölte- 
tett meg  előttünk,  tulaj  donképen  egy  üres  és  tartalmatlan 
politika,  mert  az  egyetértés  és  harmónia  a  nagyhatalmak 
közt  csak  addig  állapíttatott  meg,  míg  belső  zavarok  foly- 
tán, azaz  az  ottani  népek  által,  a  szerződéses  állapoton  vál- 
tozás nem  tétetik.  És  erre  az  esetre  a  nagyhatalmaknál 
semmiféle  egyetértés  nem  volt  ;  hanem  fenn  volt  tartva, 
hogy  mindegyik  a  maga  érdekei,  aspirácziói,  történeti  hagyo- 
mányai szerint  kísérelje  meg  kizsákmányolni  az  ily  módon 
létrejött  változást.  Hogy  ebben  a  politikában  a  szerződési 
állapotok  fentartását  biztosító  erő  nem  foglaltatik,  és  hogy 
ezt  a  politikát  oly  czím  alatt  és  oly  irányzatúnak  kiadni 
szabad  nem  volt  :  az  iránt  én  ezen  felvilágosítás  után  kételyt 
nem  táplálok.  (Helyeslés  a  baloldalon.) 

Nincs  szándékom,  tisztelt  ház,  bármely  irányban  túlozni. 
De  az  említettekben  azon  állításom  teljes  igazolását  látom, 
hogy  a  skierniewicei  találkozás  valóban  rontó  befolyással 
volt  a  Balkán-félszigeti  állapotok  megszilárdulására.  Mert 
ha,  amint  a  miniszterelnök  úr  mondotta,  nem  is  csináltak 
ebből  a  nagyhatalmak  titkot  .  .  . 

Tisza  Kálmán  miniszterelnök  :  Soha  ! 

,  .  .  hogy  ezen  szerződési  állapotok  felforgatásával  létre- 
jövő tény  elismerése  nincs  kizárva  :  ebben  a  mem  titkolt « 
nézetben  praemium  kitűzése  foglaltatott  minden  oly  fel- 
forgató törekvésre,  mely  valamely  közvetlenül  egyetértő 
nagyhatalom    érdekkörével,    tradiczionális    politikájával    és 

czéljaival  azonosítani  tudta  magát.  Ugyan  kérdem  minden- 
kitől, hog3^  nem  természetes  hatása  volt-e  az  ily  össze- 
köttetésbe való  bemenetelnek  az,  hogy  az  egyetértést  úgy 
magyarázták,  hogy  a  merészebb  és  agresszív  természetű 
vállalkozó  politikája  az,  amely  végsikerre  számíthat  ? 

A  tisztelt  miniszterelnök  úr  a  jövőre  nézve  is  nyilat- 
kozott. 

Tisza  Kálmán  miniszterelnök  :  Nem  nyilatkoztam  ! 

Bizonyos,  a  jövőre  irányuló  kérdésemre  némi  nyilatko- 
zatot mégis  mondott,  amint  ki  fogom  mutatni. 

Mindenek  előtt  óhajtanék  egy  félreértést,  nézetem  sze- 
rint egy  téves  impressziót  az  elmékből  eltávolítani.  (Halljuk  ! 
a  baloldalon.)  A  tisztelt  miniszterelnök  úr  válasza  arra 
látszik  utalni,  hogy  Törökországnak  ezen  egyesítés  tényével 
szemben  szerződési  jogának  gyakorlására  politikailag  is 
szabad  kéz  van  fennhagyva,  és  úgy  nyilatkozott,  hogy  ebben 
őt  sem  a  monarchia  kormánya  gátolni  nem  kívánja,  sem 
a  monarchia  kormányának  nincs  tudomása  arról,  hogy 
ebben  az  esetben  valamely  hatalom  neutralitásából  kilépni 
szándékozik. 

Ezen  okoskodás  arra  látszik  utalni,  mintha  pusztán  a 
török  hatalmon  múlna  a  szerződés  jogának  gyakorlása.  De 
ezzel  ellentétben  áll  az  a  tudósítás,  és  a  tisztelt  miniszter- 
elnök úr  talán  most  meg  fogja  czáfolni,  hogy  ime,  a 
monarchia  kormánya  kijelentette,  hogy  Törökország  szerző- 
dési jogát  gyakorolhatja  ugyan,  de  egyszersmind  említé, 
hogy  nem  tanácsos  ezen  joggal  élnie  ;  hogy  hasonló  tanácsot 
adott  Németország  kormánya  is,  és  hogy  ha  nincs  is  tudo- 
mása a  monarchia  kormányának  arról,  hogy  Törökország 
fegyveres  beavatkozása  Oroszországot  neutralitása  elhagyá- 
sára birná,   de  kizártnak  tekinti-e  annak  bekövetkezését  ? 

Erre  szeretnék  felvilágosítást.  Pedig  a  szerződési  jog 
szabad  használatának  lehetőségét  enélkül  állítani,  én  azt 
hiszem,  egy  hamis  impresszió  teremtése.  (Igaz  !  Ügy  van  ! 
a  baloldalon.) 

Egyetlen  egy  pont  látszik  a  miniszterelnök  úr  beszé- 
dében, amely  a  jövőre  való  cselekvés  irányára  mutat.  Ez 
az  a  pont,  amelyben,  miután  ismételve  elismerte  azt,  hogy 
a  berlini  szerződés  által  teremtett  Balkán-félszigeti  állapotok 

között  bizonyos  hatalmi  egyensúly  létezik,  azt  mondja, 
hogy  ezen  hatalmi  súlynak  a  szerződésnek  megfelelő  lehető- 
leges új  szabályozása  szükségessé  válik,  és  beszédének  egy 
végső  passzusában  következőkép  nyilatkozik  :  Biztosít  ben- 
nünket arról,  hogy  a  monarchia  kormánya  szem  előtt  fogja 
tartani  azt,  hogy  milyen  hatása  lenne  monarchiánk  be- 
folyására nézve  annak,  ha  olyan  államok,  melyek  a  szer- 
ződést pontosan  megtartották,  aspiráczióikat  és  igényeiket 
fékezték,  kénytelenek  volnának  hátrányban  maradni,  míg  a 
szerződést  megszegő  államok  újabb  gyarapodást  nyernének  ; 
ennek  fontosságát  szem  előtt  fogja  tartani. 

De  ez  a  nyilatkozat  is  oly  határozatlan,  oly  tartal- 
matlan, hogy  én  abban  csak  annak  a  bizonyítékát  látom, 
hogy  a  tisztelt  kormány  az  előidézett  helyzetben  határozott 
politikával  nem  bír,  vagy  ha  bír,  a  tisztelt  kormány  annak 
felfedését  lehetőnek  nem  tartja. 

Ezen  feleleteket  a  tisztelt  háznak  mindkét  esetben 
csak  feltétlen  bizalom  alapján  lehet  tudomásul  vennie. 
(Helyeslés  a  baloldalon.)  Mert  ha  a  múltra  nézve  azt  látjuk, 
hog3^  a  múltban  tett  nyilatkozatok  nem  adaequált,  nem 
helyes  megjelölései  voltak  az  akkor  folytatott  politikának, 
a  jövőre  nézve  pedig  oly  tartózkodást  látunk,  mely  kell 
hogy  arra  a  feltételezésre  indítson  bennünket,  hogy  a 
monarchia  kormányának  megállapított  vagy  közölhető  poli- 
tikája nincs,  és  a  többi  két  északi  nagyhatalommal  való 
egyetértést  még  mindig  keresik  az  első  nehézséggel  szem- 
ben :  akkor,  miután  tudomásul  csak  egy  határozottan  meg- 
állapított vagy  érthető  politikát  vagy  annak  egy  érthető 
részét  lehet  venni,  ebben  a  homályos,  tétovázó  feleletben 
pedig  ilyen  politikát  én  nem  találok,  ezért,  tisztelt  ház,  én 
a  miniszterelnök  úr  feleletét  tudomásul  nem  vehetem.  (Élénk 
helyeslés  balfelől.) 

Tisza  Kálmán  miniszterelnöknek   újabb    felszólalása  után  : 

Szilágyi  Tisztelt   ház  !    Én  két   megjegyzést   akarok   tenni.   Az 

Dezső    egyik  ez  :  a  miniszterelnök  úr  ismételt  felvilágosítás  után 

azt   mondta,    hogy   a   monarchia   kormányának   azon   nem 

titkolt  és  kifejezett  nézetében  nem  volt  bátorítás,  nem  lehe- 
tett bátorítás  a  bolgár  államcsínyre,  azért,  mert  kijelen- 
tetett, hogy  a  török  hatalom  beavatkozási  jogának  érvé- 
nyesítését a  monarchia  nem  gátolja. 

De  ez  a  kijelentés  fékező  hatással  csak  akkor  bír,  ha 
egy  más  biztosítás  kíséri,  ha  a  három-császárszövetségben 
levő  nagyhatalmak  közt  megegyezés  lett  volna  ugyanezen 
magatartásra  ezen  eshetőséggel  szemben. 

Ilyesmi  pedig,  mint  monda,  nem  létezik.  De  akkor 
nem  elég  a  monarchia  kormányának  kézmosása  annak  a 
ténynek  ellensúlyozására,  hogy  az  nem  fogja  gátolni,  páro- 
sítva azon  nyilatkozattal,  melyet  a  tisztelt  miniszterelnök 
úr  itt  ismételt  :  hogy,  mint  monda,  előre  kifejezte  mindenütt 
azt  a  nézetét,  hogy  a  szerződés  megszegéséből  nem  követ- 
kezik annak  visszaállítása,  hanem  a  létrejött  tény  össz- 
hangba hozatala  a  szerződés  többi  határozataival.  Tehát 
erre  nézve  fentartom  kifejezett  állításomat,  hogy  a  monarchia 
kormányának  magatartása  felbátorító  hatású  volt.  (Ügy 
van  !  a  baloldalon.  Ellenmondás  a  jobboldalon.) 

2.  A  delegáczióban. 

Az  1885  október  22-ikére  Bécsbe  összehívott  delegáczió 
külügyi  albizottságában  Szilágyi  Dezső  a  következő  formulázott 
kérdéseket  intézte  a  külügyminiszterhez  : 

Szilágyi  1,   A  királyi  megnyitó  beszéd  monarchiánknak  a  két 

®^^^  császári  nagyhatalomhoz  való  viszonyáról  egy  és  ugyanazon 
módon  emlékezvén  meg,  kérdem  :  vájjon  a  Németországhoz 
való  különleges  viszony,  mely  az  eddigi  hivatalos  nyilat- 
kozatok szerint  külpolitikánk  alapját  képezi,  fennáll-e  még 
változatlanul,  vagy  fel  van  olvadva  azon  »szoros  és  bizalom- 
teljes viszonyba «,  melyben  a  két  északi  nagyhatalomhoz 
állunk  ? 

2.  Tétetett-e  monarchiánk  kormánya  vagy  a  nagy- 
hatalmak valamelyike  részéről  oly  hivatalos  nyilatkozat 
vagy  propoziczió,  hogy  Kelet-Ruméliának  Bulgáriával  tén}'- 
leg  végrehajtott  egyesülése  egy  vagy  más  alakban  elismer- 
tessék és  ezzel  kapcsolatban  a  megzavart  hatalmi  egyen 

súly  helyreállítása  szempontjából  Szerbiának  területi  kom- 
penzáczió  adassék,  és  miként  lón  az  ily  irányú  politika  a 
nagyhatalmak  részérói  fogadva  ? 

3.  Biztosítva  van-e  a  nagyhatalmak  egyetértése  a 
status  quo  ante  helyreállítása  iránt,  vagy  egyik-másik  nagy- 
hatalom bizonyos  rezervátákkal  fogadta-e  el  ezt  az  alapot  ? 
És  mik  ezen  rezerváták  ?  Kiterjed-e  az  egyetértés  arra  is, 
hogy  miként  hajtassék  végre  a  status  quo  ante  helyre- 
állítása, ha  az  ottani  népek  önként  nem  alkalmazkodnak  ? 

4.  A  konferenczia  alapjául  elfogadott  status  quo  ante 
alatt  a  berlini  szerzódésnek  teljesen  megfeleló  állapot  helyre- 
állítása értetik-e  ? 

5.  Való-e,  hogy  monarchiánk  kormánya  Szerbiának 
kijelentette,  hogy  ha  a  konferenczia  befejezéséig  okkupá- 
czionális  lépéseket  tesz,  a  szerb  érdekeket  és  igényeket 
támogatni  nem  fogja  ?  Vagy  hivatalos  hatást  gyakorolt-e 
Szerbiára  az  okkupáczionális  lépésektói  való  tartózkodás 
értelmében  ? 

Kálnoky  gr.  külügyminiszter  :  Németország  és  a  monarchia 
viszonyában  Oroszországhoz  a  múlt  év  óta  változás  nem  történt. 

A  kelet-ruméUai  eseményeket  illetőleg  :  A  két  ország  egye- 
sülése nem  érinti  érdekeinket ;  mindemellett,  mivel  ily  változás 
koczkáztatná  a  Balkán-félszigeten  uralkodó  rendet,  a  hatal- 
maknak törekedniök  kell  az  előbbi  helyzet  visszaállítására.  A  mi 
érdekeinknek  tehát  legjobban  a  törvényes  állapotra  való  vissza- 
térés felel  meg. 

Szilágyi  Az  albizottsági  tárgyalást  arra  valónak  tartja,  hogy  a 

^^^^^  politikai  megítélés  alapjául  szolgáló  tények  tisztába  hozassa- 
nak ;  diskussziónak  inkább  a  nyilvános  ülésben  és  nem  itt 
van  helye. 

A  miniszter  a  kérdések  legnagyobb  részét  otyannak 
tekinti,  mint  amelyekre  ma,  a  konferenczia  együtt  ülvén, 
nem  felelhet.  Ezzel  szemben  hiábavaló  volna  a  további  sür- 
getés, és  ettől  el  is  állunk.  Tényleg  arra  vagyunk  utalva, 
hogy  a  miniszter  politikájának  bírálatát  a  hírlapi  tudósí- 
tások alapján  tegyük  meg. 

Három  megjegyzést  azonban  azokra,  amik  itt  mon- 
dattak, már  most  kell  tenni.  Az  egyik  Csernátony  bizottsági 
tagnak  az  a  megjegyzése,  hogy  mihelyt  a  kelet-ruméliai 
eseményekkel  szemben  valamely  nagyhatalom  a  status  qua 
ante  helj^reállítását  hozta  javaslatba,  azt  feltétlenül  el  kel- 
lett fogadni.  Ha  a  szerződés  teljes  felbontására  minden 
hatalomnak  szabad  kezet  engedni  nem  akarunk,  ez  téves » 
Ama  szerződés  módosulhat,  és  pedig  politikai  szükség  és  czél- 
szerűség  szempontjából,  ugyanazon  módon,  amint  létrejött. 

A  másik  megjegyzés  monarchiánknak  az  orosz  császári 
nagyhatalommal  való  viszonyát  illeti.  Monarchiánk  és  Orosz- 
ország közt  a  viszony  kellőleg  nincs  jellemezve  azzal,  amit 
a  miniszter  a  múlt  évi  delegaczionális  tárgyalásokban  bőven 
mondott,  ma  rövidebben  ismételt,  s  ami  röviden  abban  fog- 
lalható össze,  hogy  teljes  bizalommal  és  egyetértéssel,  a 
szerződési  állapotok  fentartásában  megegyeztünk. 

A  tények  azt  bizonyítják,  hogy  viszonyunk  jellem- 
vonása más,  melyet  ama  megegyezés  fátyola  nem  képes 
elfedni,  s  ez  a  folytonos  rivallt  ás  és  küzdelem  a  Balkán- 
félszigeten a  hatalmi  befolyásért  :  küzdelem  egymás  ellen, 
és  hogy  ebben  a  küzdelemben  a  megfelelő  politikát  foly- 
tassuk, a  szerződések  fentartásában  való  platonikus  egyet- 
értésen kívül  egyéb  vezérelvre  van  szükségünk.  Senki  sem 
tekinti  czélnak,  hogy  Oroszországgal  szemben  csalódjunk 
vagy  ellenségeskedésben  legyünk,  de  tudjuk  és  érezzük  azt, 
hogy  a  szerződések  iránti  hűség  kölcsönös  konstatálása  fenn- 
^^Syí^  ^  küzdelemnek  egész  terét  a  Balkán-félszigeten 
érdekeinek  megóvására,  és  ennek  legvilágosabb  illusztráczió- 
jául  szolgálnak  azok,  amik  a  kelet-ruméliai  forradalmat 
megelőzőleg  mint  előkészítés,  és  amik  azután  máig  Orosz- 
ország részéről  történtek. 

Szerbia  magatartása  a  múltban  monarchiánk  iránt  oly 
korrekt  és  barátságos  volt  és  politikáját  érdekkörünkkel 
annyira  azonosította,  hogy  irányában  monarchiánk  határo- 
zott támogatását  politikai  kötelességnek  tartom.  Különösen 
feladatunk  támogatni  Szerbiát  azon  teljesen  kompenzaczió- 
náhs  igényeire  nézve,  melyeket  az  esetre  emelt,  ha  a  kelet- 
ruméliai  tényleges  állapot  az  unió  bármely  alakjában  elis- 
merést nyerne. 

Kálnoky  gr.  külügyminiszter  :  A  szerb  kormány  is  azon  a 
nézeten  van,  hogy  kívánatosabb  Szerbiára  nézve  a  status  quo 
ante  helyreállítása,  mint  valami  területi  nagyobbodás. 

* 

Az  1885  november  14-iki  ülésben  tárgyalta  a  magyar  dele- 
gáczió  a  külügyi  költségvetést.  Előadó  Falk  Miksa  volt. 

Ma  csak  a  kelet -ruméliai  kérdésről  van  szó,  —  mondta  be- 
szédében Falk  —  de  senki  sem  kezeskedhetik  róla,  hogy  huszon- 
négy óra  múlva  nem  csatlakozik-e  hozzá  egy  szerbiai,  azután 
egy  görögországi,  egy  maczedóniai  kérdés  ...  Az  albizottság 
nem  vállalkozhatott  arra,  hogy  akár  olyasvalamit  helyeseljen 
előre,  amit  még  nem  ismer,  akár  pedig  a  külügyeket  vezető  mi- 
niszter kezének  megkötése  által  lehetetlenné  tegye  azt,  hogy 
előre  nem  látható  fordulat  beálltakor  a  miniszter  szabadon  vá- 
laszthassa azt  az  utat,  melyet  ő  a  monarchia  érdekeire  nézve 
legalkalmasabbnak  vél.  Az  albizottság  tehát  egyedül  helyesnek 
azt  találja,  hogy  kifejezést  adjon  abbeli  bizalmának,  hogy  a 
miniszter  ily  bonyodalmas  helyzetben  is  meg  fogja  találni  a 
helyes  utat,  de  ezen  útnak  a  változó  körülmények  szerinti  meg- 
választását, de  azután  a  felelősséget  is  a  miniszternek  engedi  át. 
Ily  nehéz  helyzetben  mindenkor  igaz  marad,  amit  Cavour 
1858-ban  az  olasz  parlamentben  mondott  :  »Már  most  ítéljék 
meg  önök,  képesnek  tartanak-e  engem  ily  nehéz  feladat  meg- 
oldására, mert  ha  nem  tartanak  annak,  kérve  kérem  önöket, 
hogy  mielőbb  ültessenek  más  valakit  erre  a  helyre.  De  akár  én 
legyek,  akár  más,  aki  az  állam  ügyeit  vezeti,  annak,  aki  ezen 
a  helyen  ül,  adjanak  teljesen  szabad  kezet,  mert  e  nélkül  senki 
e  világon  sem  czélt  érni,  sem  felelősséget  vállalni  nem  képes. « 

Szilágyi  T^  országos  bizottság  !  (Halljuk  !)  Ha  azokat  a  szavakat, 

Dezső  uieiyeket  a  t.  előadó  úr  Cavour  után  idézett,  a  t.  külügy- 
miniszter úr  vagy  megbízottja  mondaná  e  bizottságban, 
akkor  én  leülnék  és  a  vitát  a  költségvetés  tárgyalásánál 
tovább  nem  folytatnám.  De  ha  t.  barátom,  daczára  ezen 
szavak  ismétlésének,  beszédjében  érintette  a  politikai  szem- 
pontokat, és  talán  még  nagyobb  mértékben  érintette  az 
albizottság  jelentésében  :  akkor  azt  hiszem,  ha  nem  vitatjuk 

is  azt,  ami  változó  és  a  pillanatnyi  viszonyokhoz  alkalmaz- 
kodó a  politikai  eljárásban,  amit  a  koczkarázásnak  jelen 
napjaiban  helyesen  tenni  ugy  sem  lehetne  ;  hanem  igenis 
szólhatunk  arról,  —  amint  szól  az  albizottsági  jelentés  és  t. 
barátom  is  érintette  —  ami  monarchiánk  érdekében,  mon- 
a-rchiánk  politikájának  czélpontjaiban  kell  hogy  állandó, 
kell  hogy  változatlan,  de  kell  egyszersmind  hogy  tisztán 
felismert  és  határozottan  valósított  legyen. 

S  ezért,  t.  országos  bizottság,  midőn  a  külügyminisztérium 
költségvetését  általánosságban  elfogadom,  ki  kell  mondanom, 
hogy  az  albizotsság  jelentésének  első  részéhez,  amelynek 
formai  és  tartalmi  előnyeit  különben  szívesen  eHsmerem,  nem 
-csatlakozhatom . 

Az  albizottsági  jelentés  bevezetésében  abból  indul  ki, 
amiből  kiindult  t.  barátom  az  előadó  ur  :  hogy  ma  a  kérdést 
felvetni,  ha  vájjon  a  keletruméliai  eseményekkel  szemben 
külügyi  kormányunk  követett  politikája  helyes  volt-e  vagy 
sem,  vagy  felette  Ítéletet  mondani  nem  időszerű,  még  pedig 
azért  nem,  mert  sem  a  miniszter  úr  ily  kénj^es  körülmények 
között  közérdekből  politikájának  részleteit  és  motívumait 
fel  nem  fejtheti,  sem  pedig  azért  nem,  mert  ennek  a  politiká- 
nak az  én  meggyőződésem  szerint  —  igénytelen  nézetemet 
mondom  ki  —  egy  igazolása  van,  de  azután  egy  elítélése 
is  lesz,  még  pedig  kérlelhetetlen  elítélése  :  ez  pedig  az  ered- 
ményben fog  mutatkozni. 

Én  tehát  elismerem,  hogy  azt  a  kérdést  :  helyes  volt-e 
a.  követett  poHtika,  vagy  helytelen,  ez  alkalommal  el  nem 
dönthetjük.  Eddig  nézetem  egyez  az  albizottságéval. 

De  az  albizottsági  jelentésben  két  tétel  foglaltatik, 
amelyeknek,  nem  mondom  hogy  az  a  czéljuk,  hogy  a  kérdést 
fölvessék,  de  amelyekből  erre  a  kérdésre  nemcsak  követ- 
keztetés vonható,  hanem  amelyek  könnyen  ugy  is  értel- 
mezhetők, hogy  ezen  kérdést  magokban  foglalják. 

Az  egyik  illeti  a  miniszter  ur  iránt  kifejezett  bizalmat. 

Ez  a  passzus  azt  mondja,  hogy :  »A  miniszter  úr  eddigi 
működésében  az  albizottság  okot  vél  találni  arra,  hogy 
jóakaratában,  ügyességében  és  erélyében  megbízzék «.  Ha  ez 
a  passzus  csak  személyes  elismerést  akar  jelenteni  a  t. 
miniszter  személyes  tulajdonságai  iránt,  én  ahhoz  minden 

Szilágyi  Dezső  Beszédei.  IV.  4 

habozás  nélkül  csatlakozom.  Személyes  tulajdonai  annyiszor 
voltak  méltányolva  e  bizottságban,  még  igénytelen  felszóla- 
lásomban is,  hogy  én  megvallom,  annak  újólagos,  ismételt 
felemlítése  talán  felesleges  vala. 

De  ha  e  passzus  politikai  bizalmat  akar  involválni^ 
akkor  határozottan  azt  kell  mondanom,  hogy  én  semmi 
tekintetben  így  nem  nyilatkozhatom,  mert  én  politikájá- 
nak egész  megítélését  az  ö  felelőssége  szempontjából  fenn 
akarom  tartani,  azon  okokból,  melyeket  említettem,  későbbi 
időre.  Ha  tehát  a  jelentésnek  ezen  része  ellen  határozott 
kifogást  nem  emelek,  ez  csak  azért  történik,  mert  én  is  azt 
hiszem,  hogy  senki  e  bizottságban  nem  vonakodott  soha- 
sem a  t.  miniszter  úr  iránt  személyes  elismerését  nyilvání- 
tani, s  mást  kifejezni  most  a  jelentés  sem  akar. 

Sokkal  fontosabb  az  albizottsági  jelentés  többi  része, 
melyben  Német-  és  Oroszországhoz  való  viszonyunk  felemlí- 
tése mellett,  melyre  a  t.  bizottság  engedelmével  később  rá, 
fogok  térni,  a  keletruméliai  eseménj^ekre  vonatkozó  politikát 
is  érinti.  És  itt  azt  látom,  hogy  a  jelentés  nem  tartotta  meg 
szorosan  azt  az  álláspontot,  melyet  a  bevezetésben  kijelölt. 
Mert  ha  ott  azt  mondja,  —  amit  t.  barátom  az  előadó  úr 
beszédében  szabatosan  ismételt  és  kifejtett  —  hogy  a  bizott- 
ság ez  idő  szerint  nincs  azon  helyzetben,  hogy  a  külügyi 
kormány  politikája  felett  alapos  ítéletet  mondhasson  :  akkor 
előttem  nem  egészen  világos,  mikép  indítványozza  már 
most  az  albizottság  annak  kijelentését,  hog}^  a  politikát, 
melynek  czélpontja  abban  van  kimerítve,  hogy  a  szerződés- 
szerű status  quo  ante  helyreállíttassék,  hetyesnek  tartja. 

En,  tisztelt  bizottság,  azt  hiszem,  ha  külügyi  politikánk 
irányát  veszszük  a  keletruméliai  kérdésben,  annak  lényege, 
legalább  amint  eddig  felismerhető,  ebben  van  kifejezve.. 
Én  következetesen  tartózkodni  akarok  amaz  ítélettől,  mely 
azt  ma  határozottan  kárhoztatja,  de  tartózkodni  akarok 
attól  is,  melyből  ennek  helyeslését  lehetne  kiolvasni. 

Amire  a  tisztelt  országos  bizottság  engedelmét  kérem, 
az,  hogy  előadhassam  egyéni  nézeteimet  arra  nézve,  miért 
kelt  bennem  aggályt  külügyi  politikánk  amaz  iránya,  mely- 
nek czéljait  kimerítni  látszik  az,  ami  itt  ki  van  fejezve  : 
tudniillik  a  status  quo  ante  helyreállítása.  (Halljuk  !) 

Meglehet,  ha  alaposabb  értesüléssel  bírnék,  vagy  ha  az 
érintkezés  szálait  azon  mértékben  tartanám  kezeim  között, 
mint  külügyi  kormányunk  kétségtelenül  tartja  :  Ítéletem 
másként  ütne  ki.  De  a  dolog  természete  szerint  arra  vagjnink 
utalva,  amiket  mindenki  tud,  a  tényekre,  amik  mindenki 
előtt  ismeretesek.  Én  azt  tartom,  hogj^  monarchiánk  és 
különösen  Magyarország  érdeke  is  megkívánja,  hogy  e 
politikáról  kellő  nyíltsággal  nyilatkozzunk. 

Mit  jelent  hát  a  status  quo  helyreállítása  ?  Az  az  európai 
rend,  melyet  a  berlini  szerződés  a  Balkán-félszigeten  terem- 
tett, nem  azért  bír  beccsel,  nem  azért  vonja  maga  után 
azon  kötelességet,  hogy  fentartsuk,  mert  Európa  állapította 
meg  :  hanem  becse  attól  függ,  minő  biztosító  ereje  van  érde- 
keinket illetőleg,  és  mennjdre  képes  a  nyugalmas  fejlődés 
állapotait  megteremteni  és  fentartani.  Ha  tehát  e  kifejezés 
annyit  jelentene,  hogy  a  Balkán-félszigeten  megállapított 
európai  jogrend  csakis  a  nagyhatalmak  beleegyezésével 
legyen  módosítható,  ha,  mondom,  ez  formális  elv  volna  : 
akkor  minden  tartózkodás  nélkül  hozzájárulnék.  De  ha  annyit 
akar  jelenteni,  hogy  politikánk  czélpontja  a  keletruméliai 
eseményekkel  szemben  a  status  quo  ante  helyreállításában  van 
kimerítve  :  ez,  uraim,  leküzdhetetlen  aggályokat  kelt  bennem. 

Mindenekelőtt  legyen  szabad  megmondanom  azt,  hogy 
—  meglehet,  csalódom  —  én  azt  hiszem,  hogy  a  status  quo 
helyreállítása  ma  már  az  események  által  -í-uiszárnyaltatott. 
Ez  oly  stádiuma  a  kérdés  fejlődésének,  melyet  ma  már 
visszaidézni,  egy  költő  kifejezése  szerint,  még  egy  isteni 
kéz  sem  képes. 

És  ha  sikerülne  a  nagyhatalmaknak  nem  csak  elméleti- 
leg megegyezni  abban,  de  azt  rövid  időközre  tényleg  helyre 
is  állítani,  —  miben,  mondom,  kételkedem  —  az  monarchiánk 
érdekeire  sem  biztosító  erővel  nem  bírna,  sem  a  tartós  fen- 
maradás  biztosítékát  nem  nyújtaná,  de  ingatag  és  oly  állapot 
volna,  mely  problematikus  és  veszélyes  fejlődés  magvait 
hordaná  méhében,  melynek  ingatagságáról  mindenki  meg  van 
győződve  itt  és  az  európai  kabinetekben,  és  nem  felelne  meg 
annak,  aminek  egyedül  kell  döntőnek  lennie  a  külügyminisz- 
térium vezetésében  és  e  bizottság  véleményében  is  :  nem 
felelne  meg  monarchiánk  érdekeinek. 

4* 

Hiszen  senki  előtt  sem  titok,  hogy  az  a  status  quo, 
mely  helyreállíttatnék,  ha,  tegyük  fel,  sikerre  vezet  a  nagy- 
hatalmaknak forma  szerint  elötüntetett  igyekezete,  igen 
précair,  igen  ingatag  lenne  és  lényegében  különböznék 
attól,  —  legalább  érdekeink  és  a  nyugalmas  állapot  szem- 
pontjából —  ami  a  status  quo  megzavarása  előtt  volt. 
Hiszen  ismeretes,  hogy  a  berlini  szerződés  leggj^öngébb  pontja 
volna  visszaállítva,  az,  mely  alig  lépett  életbe,  már  24  óra 
múlva  megkezdőriött  ellene  az  agitáczió.  És  ez  agitáczió 
nagy  tényezője,  iiatalmas  előmozdítója  az  orosz  császári 
hatalom  hivatalos  közegei  voltak.  Képzelheti-e  azt  valaki, 
hogy  ha  ma,  miután  annak  erőszakos  megváltoztatása  óta 
annyi  idő  folyt  le,  miután  Szerbia  mozgósított,  miután  a 
Balkán-félszigeten  minden  igény  és  várakozás  felkeltetett  : 
hogy  ha  csak  így,  a  forma  végett,  külszínben  visszaállíttatik 
a  status  quo,  ez  maradható,  nyugodt  állapot  volna  ?  Meg- 
adná-e egyrészt  a  tartósság  ama  biztosítékát,  melyet  minden 
arrang«mentben  keresnünk  kell,  másrészt  bírna-e  amaz 
erővel,  melytől  értékét  mérjük,  tudniillik  a  monarchiánk 
érdekeit  biztosító  erővel  ?  Én  ezt  nem  hiszem.  Huszonnégy 
óra  múlva  ismét  megindulna  ellene  az  agitáczió.  E  vissza- 
állítás csak  előstádiuma  volna  a  tartós  egyesülés  megterem- 
tésének, talán  oly  időpontban,  melyben  az  egyesülés  lehet 
hogy  más  hatalomnak,  tán  északi  szomszédjainknak  érdeké- 
ben volna,  de  meglehet,  hogy  épp  akkor  monarchiánk  érdekei- 
nek megóvásával  nem  volna  keresztülvihető. 

A  másik,  a  mit  említenem  kell,  az,  —  és  erre  a  t.  bizott- 
ság figyelmét  felhívom  —  hogy  a  berlini  szerződés,  midőn 
Kelet-Ruméliát  teremtette,  igyekezett  biztosítékokat  is  terem- 
teni ez  állapot  fentartására.  E  biztosíték  gyengének  és  elég- 
telennek bizonyult  be. 

Ennek  az  államcsínynek  története  bizonyítja,  hogy 
néhány  vakmerő  és  nyugtalan  ember  kezdeményezése,  támo- 
gatva a  nép  aspirácziói,  az  ott  talált  és  minden  oldalról  a 
kabinetek  szemé  előtt  előkészített  állapotok  által,  elegendő 
volt  ezen  állapotnak  a  nagyhatalmak  jelen  érdeke  ellen  való 
felforgatására.  Méltóztatnak-e  azt  gondolni,  hogy  a  közbe- 
jött erőszakos  változás  után  az  egy  pillanatra  helyreállított 
status  quo  ante,  a  garancziák  szaporítása  nélkül,  jövőre  is 

fent  ártható  ?  Már  pedig,  ha  komoly  az  a  politika,  mely  a 
status  quo  ante  elérésében  jelöli  meg  a  maga  czélját,  akkor 
az  eddigi  tapasztalatok  alapján  új  és  hatalmas  garancziákat 
kell  keresni  az  iránt,  hogy  az,  ami  visszaállíttatik,  tartós  és 
monarchiánk  érdekeit  biztosító  állapot  lesz.  Ey  garancziákra 
pedig,  ugy  látszik,  az  államférfiak  még  nem  is  gondoltak, 
mert  hiszen  amik  azóta  történtek,  mutatják,  hogy  az,  mi  az 
ottani  állapot  fentartásának  legfőbb  biztosítékaként  íratott 
a  berlini  szerződésbe,  tudniillik  a  16.  czikk,  mely  a  fényes 
portát  feljogosítja,  hogy  belzavarok  esetében  beavatkoz- 
hassék  s  a  törvényes  állapotot  visszaállíthassa,  ez  a  czikk  — 
annyit  bátran  állíthatunk  a  hírlapi  tudósítások  alapján  is  — 
ha  nem  is  formailag,  de  tényleg  ki  van  törölve  a  berlini 
szerződésből.  Ki  van  törölve  első  sorban  Törökország  maga- 
tartása által,  mert  ha  Törökország,  mint  említtetik,  csak 
európai  bizottság  ellenőrzése  mellett  bocsáttatik  be,  ha 
Törökország  maga  is  vonakodik  európai  mandátum  nélkül 
Kelet-Rumélia  határát  átlépni,  akkor  ki  láthat  ebben  a 
jövőt  illetőleg  komoly  támpontot  arra  nézve,  hogy  az,  ami  ott 
visszaállíttatik,  maradandó  is  lesz  ? 

Ha  tekintjük  azt,  amit  a  berlini  szerződés  tartalmaz ; 
ha  tekintjük  azt  az  organizácziót,  melyet  az  európai  bizott- 
ság kidolgozott  s  a  nagyhatalmak  megállapítottak,  csodá- 
latos dolog  tűnik  fel  előttünk.  Az  ugyanis,  hogy  ott  csak 
populáris,  csak  oly  kormány  lehetséges,  mely  a  népre  támasz- 
kodhatik.  Rendes  hadsereg  ott  nincs.  A  népies  nüHczia,  a 
csendőrség  pedig  nem  alkalmas  arra,  hogy  a  kabinetet  a 
népies  áramlatok  ellenében  is  biztosítsa,  mert  ezek  a  néppel 
rokonszenveznek.  Ott  más  kormány,  mint  olyan,  mely  a 
népies  aspirácziókra  támaszkodik,  nem  tarthatja  fenn  magát. 

Azt  mondják,  a  kelet ruméliai  statútum  tág.  Meggyőző- 
désem az,  hogy  ott,  ahol  természetes,  népies  aspirácziókat 
mesterségesen  növesztettek  oly  hatalmassá,  hogy  ott 
biztosan  lehet  arra  számítani,  hogy  adandó  alkalommal 
—  midőn  idegen  politikai  czélok  kívánatossá  fogják  tenni, 
vagy  egyik  vagy  másik  nagyhatalom,  első  sorban  Orosz- 
ország hatalmi  czéljaival  megegyez  —  ezen  aspirácziók 
megkísérlik  a  valósulást  és  sikerre  fognak  vezetni.  Ily  tarto- 
mányban nincs  más  mód   az    aspirácziók  természetes  érvé- 

nyesülésének  visszatartására,  mint  a  katonai  deszpotizmus, 
amely  a  török  kormányzás  volt,  midőn  ott  uralkodott,  és 
ennek  visszaállítására  ma  gondolni  is  képtelenség. 

Azért  a  status  quo  visszaállításában  csak  veszélyes  és 
jövőre  sokkal  nagyobb  mérvű  bonyolódás  magvát  látom, 
mely  új  támpontot  teremt  arra,  hogy  a  nagyhatalmak  ver- 
sengő politikája  kész  eszközöket  találjon  idegen  czélok  ked- 
véért a  Balkán-félszigeti  népekben. 

Egyébiránt,  igénytelen  nézetem  szerint,  nem  is  az  a 
lényeges,  nem  is  az  a  döntő  ránk  nézve,  hogy  vájjon  létesül-e 
Nagy-Bulgária,  vagy  sem.  Maga  a  t.  külügyminiszter  úr 
nyilatkozatában  azt  mondta,  hogy  Bulgária  és  Rumélia 
uniójának  a  kérdése  nem  magában  véve  az,  melynek  mon- 
archiánk határozott  ellenzését  föl  kell  keltenie,  hanem  az  a 
forradalmi  tény,  melynél  fogva  az  uniót  Európa  jogrendjé- 
nek megbontásával  vitte  keresztül.  Tehát  nem  az  a  lényeges 
ma,  hogy  vájjon  az  unió  létrejön-e  vagy  sem ;  nem  is  az  a 
tényeges,  bármennyire  erkölcsös  is,  melyet  az  albizottság 
jelentésében  is  említ  s  t.  barátom,  az  előadó  ur,  igen  szépen 
újra  formulázott,  tudniillik  az,  hogy  a  megoldásnak  olyannak 
kell  lennie,  hogy  akik  a  törvényes  jogot  önkényesen  meg- 
szegik, ne  részesüljenek  nagyobb  előnyben,  mint  azok,  kik 
hasonló  jogosultságu  kivánataikat  eddigelé  a  szerződések 
iránti  tiszteletnek  loyálisan  alárendelték. 

Ez  erkölcsi  tekintetben  igen  szép,  de  elvégre  is  az  erkölcsi 
világrend  létesítését,  a  jók  meg  jutalmazását  s  a  gonoszok 
megbüntetését  döntő  politikai  szempontoknak  sem  a  t. 
külügyi  kormány,  sem  a  bizottság  nem  fogja  tartani,  leg- 
kevésbbé  pedig  t.  barátom,  az  előadó  úr  ;  hanem  ellenkezőleg, 
mi  erre  nézve  csak  egy  souverain  szempontot  ismerhetünk 
el,  s  ez  az,  hogy  hatalmi  állásunk  a  Balkán-félszigeten  és 
monarchiánk  érdekköre  minő  állapotban  lesz  a  változás 
után,  és  minő  állapotban  volt  a  változás  előtt. 

Anélkül,  hogy  abba  a  nehéz  és  reám  nézve  kétszeresen 
súlyos  problémába,  tudniillik  ottani  érdekkörünk  kimerítő 
meghatározásába  bocsátkoznám,  legyen  szabad  csak  egy 
határozott  szempontot  felhoznom.  (Halljuk!)  Ügy  vagyok 
meggyőződve,  hogy  monarchiánk  politikai  czélja  a  Balkán- 
félszigeten  a   terjeszkedés    nem   lehet  ;     nem   birodalmunk 

határainak  szélesbítése  s  nem  is  akár  az  ottani  népek,  akár 
más  állam  ellenében  intézett  agressziv  politika  érdekében 
való  állásfoglalás  a  mi  czélunk ;  hanem  igenis,  miután  azon 
békés  és  nyugalmas  szomszédság,  melyben  az  utolsó  század 
alatt  Törökországgal  voltunk,  megszűnt,  s  mert  Törökország 
évről  évre,  időről  időre  visszább  szorul :  úgy  határaink  bizto- 
sítása, mint  belső  állapotaink  nyugalma  parancsolólag  meg- 
kívánja, hogy  határainkon  semmi  oly  alakulást  ne  tűrjünk, 
mely  reánk  nézve  nyugtalanító  vagy  biztosságunk  érdeké- 
ben veszélyes  lehetne,  vagy  amely  mesterségesen,  idegen 
hatalmak  czéljai  érdekében,  gátolná  gazdasági  és  kultúrai 
érintkezésünk  természetes  folyamatát  ama  tartományok- 
kal. És  ezzel  kapcsolatban  áll  egy  nagy  jelentőségű  szem- 
pont is. 

Én  úgy  vagyok  meggyőződve,  hogy  nekünk  örvendetes 
eseménynek  kell  tekintenünk,  és  monarchiánk  érdeke,  de  a 
természeti  igazság  szerint  is  előmozdítanunk  azon  törekvést, 
mely  a  Balkán-félszigeten  lévő  nemzeti  egyéniségeket  egy- 
mástól elhatárolja.  Örvendetesnek  kell  tartanunk,  hogy  az 
ottani  néptörzsek  nem  forrnak  össze  alaktalan  tömegbe, 
egj  agressziv,  nyugtalanító  pánszláv  jelszó  alatt,  hanem 
határozott  nemzeti  egyéniségöket  el  akarják  különözni, 
kifejteni,  megszilárdítani.  Vannak  nemzeti  czéljaik,  akarnak 
individualizált  nemzeti  létet,  kultúrát  és  állami  alakulást. 
|p  Monarchiánknak  nem  áll  érdekében,  sőt  ellenkezőleg, 
nem  szabad  engednie,  hogy  az  ottani  egyik  nemzetiség  a 
másiknak  f eláldoz tassék.  Monarchiánk  érdeke  egyáltalán 
megkívánja,  hogy  azon  nemzetiségek  ne  egymás  abszorbeálá- 
sával,  nem  természetes  határaik  között  fejlődjenek,  és  külö- 
nösen nemcsak  igazságtalan  volna,  de  érdekeinkkel  határo- 
zottan ellentétes  egyik  nemzetiséget  a  többi  feláldozásával 
preponderáló  hatalmú  állami  létre  segíteni.  (Helyeslés.) 
Politikánk  tehát  az,  amit  az  ottani  nemzetek  természetes 
érdeke  is  megkíván  és  ami  által  egjdknek  is  méltányos  és 
erejéhez  mért  kifejlődésével  sem  jövünk  összeütközésbe ; 
de  igenis  elleneznünk  kell  azt,  hogy  egpk  a  másiknak  útját 
állja,  egyik  a  másik  fejlődhetésének  elnyomásával  mestersé- 
gesen megnő  vesz  tessék. 

És  még  egy  más  szempontot  is  kell  érintenem.  Abban 

az  állásban,  melyben  vagyok,  én  kevesebb  tartózkodással 
beszélhetek,  mint  a  miniszter  úr. 

Ismeretes,  hogy  a  Balkán-félszigeten  köztünk  és  Orosz- 
ország között  a  rivalitás  és  versengés  politikája  forog  fenn  ; 
de  egy  nagy  különbség  van  köztünk. 

Abban  a  hatalmi  állásban,  amit  mi  ott  keresünk,  Orosz- 
ország ellen  fenyegetés,  aggressziv  természetű  állásfoglalás 
nem  foglaltatik  ;  mi  nem  törekszünk  oly  pozicziókra,  melyek- 
ből adott  esetben  Oroszország  határait  vagy  belnyugalmát 
fenyegethetnők.  De  az  orosz  hagyományos  poHtika,  legalább 
igénytelen  felfogásom  szerint,  más  természetű  ;  politikája  a 
Balkán-félszigeten  oly  államalakulásokra  van  irányozva, 
melyek  reánk  nézve  fenyegetők,  mert  adott  esetben  eszkö- 
zöket nevel  számára. 

Ha  már  most  határaink  biztossága,  a  mi  állapotaink 
nyugalma  megkívánja,  hogy  súlyt  helyezzünk  arra,  hogy 
azok  az  apró  államok  természetes  körükben  megalakuljanak^ 
de  súlyt  kell  helyeznünk  arra  is,  hogy  ezen  államok  ne 
jussanak  oly  politikai  függésbe  és  kötelékbe,  mely  ott  idegen 
nagyhatalom  befolyását  meggyökereztetné,  mely  lehetővé 
tenné  azt,  hogy  nem  a  maguk  érdekében,  nem  a  maguk 
czéljaiért,  hanem  idegen  nagyhatalomnak  egész  másutt  fel- 
merülő politikai  érdekében  eszközül  felhasználtassanak 
(Helyeslés.)  —  határozottan  arra  kell  törekednünk,  hogy  ezen 
államoknak  határainkon  való  alakulása  úgy  történjék,  hogy 
ők  ne  szoríttassanak  idegen  hatalom  befolyására,  és  monar- 
chiánknak oda  kell  törekednie,  hogy  minden  ily  befolyás 
alól  való  kiszabadulási  törekvésök  ne  gátoltassék,  de  meg- 
könnyíttessék .  (Helyeslés. ) 

És  mi  módon  érhetjük  mi  ezt  el  ?  Ennek  részletes  fej- 
tegetését nem  fogja  tőlem  senki  kívánni.  De  egy  kétségtelen 
előttem  és  talán  a  tisztelt  országos  bizottság  minden  tagja 
előtt,  és  ez  az,  hogy  a  hatalmi  egyensúly  a  Balkán-félszigeten, 
amaz  apróbb  államok  közt,  nemcsak  azoknak  az  államoknak 
az  érdeke,  nemcsak  Szerbia,  Bulgária  és  Görögország  érdeke, 
hogy  egjdkök  se  növekedjék  a  másik  rovására  és  ne  nyerjen 
a  többiek  felett  túlsúlyt,  de  monarchiánk  érdeke  is  meg- 
kívánja, hogy  azon  államok,  melyek  érdekkörünkben  van- 
nak és  melyeknek  békés  és  nyugalmas  magatartása  és  fej- 

lődése  és  politikánkhoz  való  csatlakozása  várható  :  hatalmi 
viszonyaikban  ne  maradjanak  hátra,  szemben  azon  álla- 
mokkal, melyekre  nézve  ezt  feltennünk  vagy  bizton  előre- 
látnunk nem  lehet.  (Helyeslés.) 

A  hatalmi  egyensúly  kérdését  a  berlini  szerződés  így 
is  fogta  fel,  s  ezt  én  nem  azért  emelem  ki,  mintha  a 
problémát  ott  megoldottnak  tartanám,  hanem  azért,  mert 
ezen  szempont  folji^onos  érvényesítésében  a  monarchia  biz- 
tosságának kérdését  látom.  Minden  körülmény  közt  meg- 
óvandónak  tartom  tehát  az  egyensúlyt,  bármi  változása 
következik  is  be  a  szerződési  állapotoknak. 

Nem  hagyhatom  abba  az  egyensúly  kérdésének  fejte- 
getését anélkül,  hogy  legalább  röviden  ne  érintsem  azt, 
ami  hatalmi  állásunkra  Keleten,  mmt  hiszem,  szintén  lénye- 
ges befolyással  bír.  Ez  a  kezdeményezés  ereje  és  határozott- 
sága. Óhajtanám,  hogy  ébren  tartassék  és  gyökeret  verjen 
a  félsziget  népei  között  az  a  tudat,  az  az  érzés,  hogy  monar- 
chiánk törekvéseiknek  nemcsak  nem  ellensége,  de  a  helyzet 
kívánalmai  szerint  aktiv  és  kezdeményező  politikája  is  van. 
Érezniök  kell,  hogy  nemcsak  nélkülünk  és  ellenünkre  nem 
történhetik  semmi  alakulás,  de  hogy  azt,  ami  érdekünknek 
és  az  európai  érdeknek  megfelel,  nem  tekervényes  úton, 
de  egyenesen  és  határozottan  fel  is  karoljuk.  Es  ha  e  szem- 
pontokból tekintjük,  még  kevésbbé  nyomhatjuk  el  aggodal- 
mainkat egy  oly  politika  iránt,  melynek  czélja  a  kelet- 
ruméhai  eseményekkel  szemben  a  status  quo  ante  helyre- 
állításában van  meghatározva. 

Hy  status  quo  ante,  megengedem,  lehet  Oroszország 
érdekében,  azért,  mert  az  ő  hatalmi  szempontjából  oka  van 
megmutatni,  hogy  az  ő  akarata  ellenére  és  az  általa  pártolt 
elem  ellenére  létrejött  unió  semmis  ;  oka  van  oda  vinni  a 
bolgárokat,  hogy  e  kiirthatatlan  vágyuk  és  törekvésük  való- 
sítását csak  a  vele  való  kibéküléstől  és  hatalmi  befolyása  alá 
való  alávetettségtől  várják.  Az  is  lehetséges,  hogy  Német- 
ország tetszését  inkább  megnyeri  az,  hogy  lehetőleg  hamar 
intéztessék  el  a  dolog,  hogy  a  külső  súrlódás  a  két  más 
császári  hatalom  közt  kikerültessék  s  hogy  legalább  a  nyu- 
galom külszíne  helyreáUíttassék  ;  de  vájjon  a  mi  érdekünk, 
melyet  körülírni   bátor   voltam,   megengedi-e  azt,  ami  poh- 

tikai  czélpontnak  jeleztetett,  ezt  ítélje  meg  a  tisztelt  országos 
bizottság.  Ne  is  mondja  senki,  hogy  oly  politika,  mely  az 
a-ggodalmakat  megszüntetné,  a  békét  veszélyezteti ;  mert  az 
bizonyos,  hogy  a  béke  nemcsak  nekünk,  hanem  minden 
európai  nagyhatalomnak  egyaránt  drága,  s  ez  idő  szerint 
nem  ismerek,  az  előadó  úr  sem  ismer,  a  külügyminiszter  úr 
sem  ismer  oly  európai  nagyhatalmat,  mely  határozottan 
liáborúba  akarjon  menni  azért,  hogy  a  bolgár  uniót  s  az 
attól  elválaszthatlan  méltányosság  szerinti  kompenzáczióját 
Szerbiának  meggátolja. 

De  ha,  amit  nem  tehetek  fel,  csakugyan  úgy  állna  a 
helyzet,  hogy  nekünk  a  közt  kellene  választanunk,  hogy 
vagy  elhanyagoljuk  Keleten  lényeges  érdekeinket,  vagy  ked- 
vezőtlen konstellácziók  közt  veszélyes  háborúba  menjünk 
bele,  akkor  azt  gondolom,  hogy  ily  helyzet  elismerése  azután 
legélesebb  elítélése  volna  külügyi  pohtikánk  vezetésének. 
Mert  keleti  érdekeink  régóta  ismeretesek  ;  keleti  érdekeink 
fontossága  reánk  nézve  soha  sem  volt  titok  ;  ha  mindamel- 
lett sikerült  oly  összeköttetésekbe  belemenni  és  oly  hely- 
zetbe jutnunk,  hogy  csak  vagy  keleti  érdekeink  feláldozá- 
sának, vagy  egy  veszélyes  háborúnak  alternatívája  marad 
előttünk,  akkor,  uraim,  a  lehető  legfatálisabb  úton  haladt 
külügyi  pohtikánk,  és  e  tekintetben  azután,  amit  egyátalá- 
ban  fel  nem  tehetek,  valóságos  vereségét  idézte  volna  elő 
monarchiánknak . 

Ezek  azok,  tisztelt  országos  bizottság,  melyek  engem 
arra  bírnak,  hogy  a  status  quo  visszaálHtására  vonatkozó 
részéhez  az  albizottság  jelentésének  ne  járuljak. 

Az  albizottság  jelentése  kiterjeszkedik  még  két  pontra. 
Az  egyik  Németországgal,  a  másik  Oroszországgal  való 
viszonyunk  ;  amint  ki  van  fejezve  :  Németországgal  való 
szoros  baráti  viszonyunk  és  Oroszországgal  való  jó  viszo- 
nyunk. 

Tisztelt  országos  bízottság  !  Sokszor  fejtegetés  tárgya 
volt  úgy  a  német  szövetség  —  én  felelőtlen  állásomban  szö- 
vetségnek nevezem  —  és  az  Oroszországgal  való  jó  vagy 
szoros  baráti  viszony.  A  tisztelt  külügyminiszter  úr  az  al- 
bizottságban azt  mondta,  hogy  ő  nem  érti,  miért  történik 
folyton  tudakozódás  az  iránt,  vájjon  az  Oroszországgal  való 

jóbaráti  viszony  által  nem  módosíttatott-e  horderejében  a 
Németországgal  való  politikai  viszony. 

Bátorkodom  ez  alkalommal  megfelelni  erre  a  kérdésre. 

A  tisztelt  előadó  úr  megtisztelt  azzal,  hogy  Orosz- 
országgal való  viszonyunkra  vonatkozólag  a  múlt  delegáczió 
alkalmával  mondott  beszédemből  idézett ;  ez  ma  is  rendü- 
letlen meggyőződésem,  és  csak  örülök  azon,  ha  tisztelt  bará- 
tom, s  talán  a  mélyen  tisztelt  bizottság  is,  helyesH  ezen 
nézeteket. 

De  abban,  amit  felolvasott,  benne  van  az  ok  is,  miért 
aggódunk  azon,  hogy  az  orosz  császári  nagyhatalomhoz 
való  viszonya  monarchiánknak  megcsökkentette  a  német 
szövetség  támogató  erejét  monarchiánk  érdekeire,  különösen 
keleti  érdekeire. 

En  nem  vizsgálom  most,  talán  nem  is  alkalmas  az  időpont 
arra,  hogy  mi  a  Németországgal  való  szövetségünk  tartalma.*) 
Bevallom,  nem  tudom.  De  nem  tudja  e  monarchia  köz- 
véleménye sem.  Es  mégis  örömmel  és  megnyugvással  fogadta 
azt.  Tette  ezt  azért,  mert  feltételezte,  hogy  az  azon  alapul, 
ami  az  egyedüH  becsét  adja  akármely  politikai  szövetség- 
nek vagy  barátságnak :  a  poUtikai  érdekek  kölcsönös  biz- 
tosításán és  előmozdításán. 

Németországgal  nincsenek  összeütköző  érdekeink,  s  a 
dolgok  természete  szerint,  míg  pohtikánk  iránya  meg- 
marad, nem  is  valószínű,  hogy  ilyesmi  előálljon.  De  Német- 
ország féltett  és  kényes  érdekei  túlnyomólag  Nyugaton 
vannak,  monarchiánk  legkényesebb  érdekei  Keleten,  éppen 
a  Balkán-félszigeten.  Tévedt-e  a  közvélemény,  midőn  az 
egyedül  természetest  feltételezte :  hogy  a  szövetség  biztosító 
és  óvó  ereje  Németországra  Nyugaton,  reánk  nézve  Keleten 
nyilvánul  ? 

Mert  ha  nem  itt  és  nem  ebben  az  irányban  jelentkezik  : 
akkor  véges  értelmemmel  —  meglehet,  az  én  hibám  — 
belátni  nem  birom,  miért  helyez  reá  oly  nagy  súlyt,  nem 
a  monarchia  közvéleménye,  mely  nincs  felvilágosítva,  de  a 
külügyi  kormány,  mely  arról  úgy  nyilatkozott,  hogy  az  oly 


*)    A    szövetségi    szerződés    szövegét    hivatalosan    ekkor    még 
nena  tették  közzé. 

alapvető  viszony,  melyből  kiindulva  szabályoztuk  más 
hatalmakhoz    való   viszonjrunkat   is. 

Midőn  a  három-császár-viszony  keletkezett,  midőn 
Oroszország  is,  mint  mondták,  természetes  vonzerőnél  fogva 
csatlakozott  ezen  kettős  viszonyhoz,  akkor  bennünlíet  egy 
természetes  aggodalom  lepett  meg,  és  ezen  aggodalom  —  ma 
talán  nyiltan  megmondhatom  —  abból  áll,  hogy  ha  Orosz- 
ország a  hármas  ^ászonyban  Németországgal  is  barátságos 
viszonyba  lép,  még  pedig  szűkebb  barátságos  viszonyba, 
ennek  következése,  hogy  mindkét  császári  nagyhatalom 
érdekei  iránt  egyenlő  kímélettel,  egyenlő  jóakarattal  fog 
viseltetni.  Eg;yák  irányában  sem  érzi  magát  jobban  kötve, 
nagyobbmérvű  támogatásra  kötelezve. 

És  így  elő  fog  állani  az  az  állapot,  hogy  a  keleti  ügyekre 
nézve,  hol  Németország  érdekei  aránylag  kevésbbé  jelenté- 
kenyek, egy  bizonyos  latitude  van  a  hármas  viszonyban 
hagyva.  Ez  ügyeket  úgy  fogja  Németország  tekinteni,  mint 
amelyek  első  sorban  bennünket  és  Oroszországot  érdekelnek  ; 
e  kettő  közt  feladata,  ha  az  érdekek  kolHdálnak,  kiegyez- 
tetni. Németország  megtartja  a  becsületes  alkusz  szerepét, 
mely  egyeztet,  elsimít,  békít,  de  óvakodik  súlyát  másként 
érvényesíteni,  mint  csak  a  kiegyeztetés,  a  kibékítés  irányá- 
ban. És  —  valljuk  meg  —  tartottunk  tőle,  hogy  miután 
Oroszország  poHtikája  megállapodottabb,  merészebb  és  hatá- 
rozottabb, az  ily  kiegyezte tésnél  az  előny  az  ő  részén  fog 
maradni.  Ha  pedig  a  kiegyeztetés  nem  sikerülne  :  a  becsü- 
letes alkusz  visszavonul  és  rábízza  a  kettőre,  hogy  végezze 
dolgát  ahogy  tudja. 

Ha  ez  az  eredménj'-e  a  skierniewicei  és  kremsieri  talál- 
kozásnak ;  ha  ez  a  találkozás  annyit  jelent,  hogy  monarchiánk 
és  Oroszország  közt  Keleten  a  rivalitási  politika  fennáll, 
minden  esélyével,  a  hármas  viszony  pedig  megkívánja,  hogy 
keleti  érdekeink  támogatásától  Németország  visszavonul- 
hasson :  ez  valóságos  csökkenése  a  német  szövetség  támogató 
erejének  és  annak  természetes  meglazulása,  és  ezt  szerencsés 
eredménynek  senki  sem  tartja.  Megnyugtat  azonban  minket 
és  meg  kell  hogy  nyugodjunk,  mert  semmi  okunk  sem  volt 
eddig  a  miniszter  úr  nyilatkozatának  őszinteségét  és  komoly- 
ságát kétségbe  vonni,  hogy  a  Németországgal  való  viszony 

támogató   ereje   nem    csökkent    a    három-császárszövetség 
miatt. 

De  ha  így  van,  akkor  megvallom,  sokkal  inkább  sze- 
retnék erről  az  eseményekből  és  a  tényekből,  mint  a  mind- 
untalan ugyanazon  alakban,  de  mindig  teoretice  ismétlődő 
n3dlatkozatokból  meggyőződni. 

És  végre,  mert  a  tisztelt  előadó  úr  is  az  Oroszországgal 
való  viszonyt  emhtette,  csatlakozva  ahhoz,  amit  múlt  évi 
beszédemből  felolvasott  és  amire  nézve  ő  hozzájárulását 
kijelentette,  legyen  szabad  még  egy  észrevételt  fölemhteni. 
{HaUjuk  !)  A  miniszter  úr,  midőn  a  skierniewicei  és  kremsieri 
találkozásokat  jelezte,  valamint  későbbi  nyilatkozataiban  is 
mindig  mint  jóbaráti,  mint  a  szerződések  fentartására  irány- 
zott viszonyról  beszélt  a  köztünk  és  Oroszország  közt  fenn- 
álló viszonyról. 

Gondolom,  meg  van  győződve  mindenki  arról,  hogy 
nem  keressük,  sőt  el  akarjuk  hárítani  egy  olyan  hatalmas, 
törekvéseiben  oly  törhetetlen  szomszéddal  való  kolüziókat 
és  súrlódásokat.  Hanem  a  szerződési  hűségnek  egyszerű  jel- 
szava nem  elég  a  köztünk  és  Oroszország  közt  levő  viszony 
jellemzésére.  Amiből  mi  mindig  kiindulunk,  az  a  tények 
által  bizonyított  azon  körülmény,  hogy  éppen  Keleten,  éppen 
a  Balkán-félszigeten  oly  orosz  poHtika  követtetik,  melynek 
sikereit  nem  kívánhatjuk  és  melynek  sok  tekintetben  ellen- 
súlyozását poHtikánk  főfeladatának  tekintjük.  Es  ha  ez  így 
van,  akkor  egy  komoly  kérdés  támad  :  az,  vájjon  monar- 
■chiánk  érdekeinek  érvényesítése  szempontjából  helyes  volt-e 
ezen  viszonyba  belemenni,  mely  számos  esetben  géne-t  gya- 
korol, vagy  éppen  megkötöttséggé  válik  monarchiánk  érde- 
keinek érvényesítésében. 

Amit  tehát  én  ezen  szempontból  óhajtok,  az  volna, 
hogy  külügyi  kormányunk  birjon  épp  oly  eleven  és  épp 
oly  erős  öntudatával  annak,  hogy  a  köztünk  és  Oroszország 
közt  fennálló  viszony,  a  szerződési  hűség  daczára  is,  konkur- 
ráló  poUtikát  tesz  szükségessé  Keleten,  és  meg  vagyok  győ- 
ződve, hogy  ezen  tisztelt  országos  bizottságnak  támogatása 
«zen  irányban  hiányozni  soha  sem  fog. 

Tisztelt  országos  bizottság !  Mióta  a  kelet-ruméüai 
események  történtek,  már  egy  hivatalos  nyilatkozatát  ismer- 

jük  külügyi  kormányunknak,  azt,  amelyet  a  külügyminiszter 
nevében  is  tett  a  magyar  miniszterelnök  az  alsóházban. 

E  nyilatkozat  majdnem  összeesik  időpontjára  nézve  a 
szerb  királyi  trónbeszéddel,  az  azt  követett  mozgósítással. 

E  nyilatkozatban  a  balkánfélszigeti  eseménnyel  szem- 
ben követendő  politikára  nézve  nyomatékosan  ki  van 
emelve  a  hatalmi  egyensúly  szempontja  az  esetre,  ha  a 
status  quo  ante  teljes  helyreállítása  nem  sikerülne. 

Ha  ezen  motívum  a  külügyminiszter  azóta  tett  lépé- 
seiben, amennyiben  a  lapokból  ismerem,  vagy  ismert  nyi- 
latkozataiban háttérbe  szorul :  abból  nem  akarom  azt  követ- 
keztetni, hogy  az  elejtetett,  vagy  mert  külügyi  hivatalunk- 
ban az  a  meggyőződés  vert  gyökeret,  hogy  az  egy  másod- 
rangú, könnyen  mellőzhető  szempont  értékével  bír. 

A  nézetek  különbözhetnek  a  megoldási  módozatok 
kisebb  vagy  nagyobb  értékére  nézve. 

Lehet  oly  nézet,  —  én  megvallom,  nem  osztozom  benne 
—  mely  lehetőnek  tart  egy  status  quo  ante-t,  nagyobb,  erő- 
sebb  biztosítékokkal,  mint  amilyenekkel  a  régi  bírt,  s  lehe- 
tőnek tartja,  hogy  az  tartós  és  nyugalmas  állapot  jellegével 
bírjon.  Lehet  oly  nézet,  mely  az  uniót  meg  akarja  alkotni, 
de  egyszersmind  megfelelő  változásokkal  a  hatalmi  egyen- 
súlyt is,  éppen  az  érdekkörünkhöz  csatlakozott  szerb  király- 
ságra nézve.  De  vannak  eshetőségek,  amikről  óhajtom, 
hogy  azokat  kizártnak  tekintsük.  Ez  akkor  állana  elő,  ha 
a  megoldás  végnélküli  elhúzódása  által  a  kelet-ruméHai 
állapotoknál  egy  neme  az  elmocsárosodásnak  állana  elő, 
vagy  ha  a  status  quo  helyreállításának  neve  alatt  nem 
egy  nyugalmas  és  monarchiánk  érdekeit  biztosító  állapot 
teremtetnék,  hanem  csak  egy  stádiuma  az  unió  létre  jöve- 
telének. 

Ha  ezt  érnők  el  oly  hosszas  halogatás  után ;  ha  az  a 
benyomás  maradna  a  balkánfélszigeti  népek  között,  hogy 
ennek  előidézője  politikánk  határozatlansága  vagy  ingado- 
zása volt :  akkor  politikánk  vonzereje,  presztízse,  a  monar- 
chiánkba vetett  bizalom,  egész  hatalmi  állásunk  ama  fél- 
szigeten oly  súlyos  csorbát  szenvedne,  mely  befolyásunk 
teljes  vereségével  volna  egyértelmű,  s  kétes,  hogy  egyhamar, 
vagy  egyáltalán  pótolható  volna.  Ennek  elhárítását  remél- 

jük,  várjuk  a  külügyminiszter  úrtól.  Különben,  mint  beszé- 
dem elején  említem,  a  külügyi  költségvetést  általánosságban 
elfogadom.  (Helyeslés.) 

Ugyanezen  ülésben  Szögyény  László  osztályfőnök  a  követ- 
kező kijelentést  tette  :  A  külügyminiszter  úr  megbízásából  és  az^ 
ő  nevében  jelentem,  hogy  ma  reggel  Szerbiában  lévő  követünk- 
től, ki  jelenleg  Nisben  tartózkodik,  azt  a  tudósítást  kaptuk, 
hogy  a  szerb  kormány,  tudomására  jutván  annak,  hogy  a  bul- 
gáriai sereg  részéről  a  szerb  sereg  szerb  területen  megtámadta- 
tott, Szófiába  még  tegnap  elküldő tte  a  hadüzenetet.  Ugyanezt 
a  hírt  ma  megerősítette  hivatalosan  a  szerb  királynak  itt  akkre- 
ditált követe,  s  így  nem  kételkedhetni,  hogy  a  szerb  sereg  a- 
határt  e  pillanatban  valósággal  átlépte.   (Élénk  mozgás.) 

SÁNDOR  BULGÁRIAI  FEJEDELEM  LETÉTELE. 

Szüágyi  Dezső  1886  szeptember  29-ikén  interpellácziót  inté- 
zett Tisza  Kálmán  miniszterelnökhöz  a  kormánynak  Balkán- 
félszigeti poUtikája  tárgyában.  Ezt  megelőzőleg  ugyanebben  a 
tárgyban  interpellácziót  terjesztettek  elő :  Horvát  Boldizsár, 
Irányi  Dániel  és  Apponyi  Albert  gróf.  Tisza  miniszterelnök  mind 
a  négy  interpeUáczióra  együttesen  adott  választ  a  Szüágyi  kér- 
dését követő  napon,  1886  szeptember  30-ikán. 

Szüágyi  Dezső  a  következő  beszéddel  kísérte  interpeUáczióját : 

Szilágyi         T.  ház  !  Azok  az  események,  melyek  Keleten,  különösen 
Oezsö    a  Balkán-félszigeten,  hatalmi  állásunkra  oly  fenyegető  ala- 
kulást vettek,   ebben  a  házban  már  eddig  számos  kérdés 
tárgyául  szolgáltak. 

Ha,  t.  ház,  én  ezekhez  a  kérdésekhez  még  kettővel  járulni 
akarok,  nem  azért  történik,  mintha  talán  az,  amire  nézve 
én  intézek  kérdéseket,  azokban  is  érintve  nem  volna ;  hanem 
történik  azért,  mert  egjnrészről  el  kell  érnünk  azt,  hogy  a 
felvilágosításoknak  lehetőleg  teljes  mértékét  nyerjük  meg 
politikánk  irányára  és  indokaira  nézve,  és  másrészről,  mert 
én  azt  hiszem,  hogy  azon  pótlólagos  kiemelése  bizonyos 
szempontoknak,  éppen  a  jelenlegi  helyzet  tekintetében 
lényegesen    befolyással    lehet    az    adandó    nyilatkozatokra^ 

(Halljulí  !  Halljuk  !)  És  éppen  ezért,  t.  ház,  külügyi  poli- 
tikánk azon  oldalához,  melyet  túlnyomólag  a  többi  kérdé- 
sek érintettek,  ez  alkalommal  nem  szólok  —  talán  lesz  alkal- 
mam azon  nyilatkozatban,  mely  a  válasz  után  engem  is  meg 
fog  illetni,  ebben  a  részben  is  előadni  nézeteimet ;  most 
csak  a  lehető  legnagyobb  rövidséggel  indokolni  akarom  a 
teendő  kérdéseket. 

Tisztelt  ház !  Minden  nap,  amely  a  Bulgáriában  történt 
eseményekről  hozzánk  tudósítást  hoz,  egy-egy  új  jelét  tünteti 
fel  azon  vergődő  küzdelemnek,  mely ly el  az  ország  független- 
ségét fentartani  akaró  bolgár  kormány  és  nemzet  az  orosz 
erőszakoskodás  ellen  a  berlini  szerződést  aláírt  hatalmaktól 
elhagyatott  állapotában  küzd.  (Igaz  !  Ügy  van  !  a  bal-  és  a 
szélsőbaloldalon. ) 

És  az,  ami  ott  Kaulbars  tábornok  fellépése  folytán 
mint  Oroszország  követelése  ezen  ország  irányában  előada- 
tott, nemcsak  hangjára  és  modorára  nézve,  mely  a  diplo- 
máczia  formáit  teljesen  mellőzi,  de  főleg  tartalmára  tökéle- 
tesen összeférhetlen  egy  ország  önállósága  legszerényebb 
mértékével.  (Igaz  !  Úgy  van  !  a  bal-  és  szélsőbaloldalon.) 
Mert  ha  egy  országtól,  legyen  az  bármily  kicsiny,  melynek 
önállósága  csak  egy  általunk  is  aláírt  nemzetközi  szerződés- 
ben gyökerezik,  nemcsak  azt  kívánják,  hogy  alkotmánya 
határozatait  mellőzze  és  belügyeiben  mindent,  amit  önfen- 
tartása  szempontjából  maga  helyesnek,  sőt  szükségesnek 
lát,  ne  kövessen,  hanem  idegen  hatalom  parancsszavának 
hódoljon,  mely  függetlenségét  egyenesen  le  akarja  nyűgözni ; 
ha  nemcsak  azt  kívánják,  hogy  a  pohtikai  bűnösöket,  kik 
alkotmányának  feKorgatására  törekedtek,  büntetlenül  hagyja ; 
hanem  követelik  azt  is,  hogy  a  katonai  lázadás  bűncselek- 
vényeit megtorlás  nélkül  hagyja,  pusztán  azért,  mert  azon 
merénylet  Oroszország  érdekeivel  megegyező  volt :  az  ilyen 
ország  belnyugalma,  rendje  és  fennállása  legelemibb  biztosí- 
tékaitól megfosztatik.  (Helyeslés  balfelől.) 

Mellőzöm  ez  alkalommal  azt,  mi  ezen  eseményeknek 
jelentősége  hatalmi  állásunkra,  mi  különösen  ama  Balkán- 
félszigeti országokra  nézve,  melyek  önállása  azon  az  alapon 
nyugszik,  melyen  Bolgárországé. 

Csak  azt  kérdezem,  hogy,  miután  a  Balkán-félszigeten 

történt  államallíulásnak  rendjét,  nemzetközi  alapját  a  berlini 
szerződés  képezi,  és  miután  a  három-császárviszony  politiká- 
jának czélját  a  hivatalos  felvilágosítások  szerint  a  berlini 
szerződés  fentartása  és  ez  által  Európa  békéjének  biztosítása 
képezte,  és  miután  a  berlini  szerződésnek  semminemű  hatá- 
rozata nem  nyújt  alapot  arra,  hogy  Oroszország  Bulgária 
irányában  a  protektorátus,  a  kizárólagos  hatalomgyakorlat 
azon  jogait  igénybe  vegye,  milyeneket  tényleg  gyakorol,  és 
pedig  gyakorolja  a  többi  nagyhatalom  támogatásával  vagy 
belenjrugvásával  —  igazolva  van  az  a  kérdés  :  megszünt-e  a 
berlini  szerződés  nemcsak  a  pohtika  alapja,  de  a  Balkán- 
félszigeten fennálló  nemzetközi  rendnek  szabálya  lenni  ? 

Meglehet,  hogy  anachronismus  ebben  az  időszakban 
a  Balkán-félszigeten  történt  eseményekkel  szemben  nemzet- 
közi jogra  és  nemzetközi  szerződésre  hivatkozni.  De  még 
ma  ez  a  szerződés  áll,  és  abban  mi  nemcsak  az  ottani  alaku- 
lások jogalapját,  de  a  hatalmi  viszonyok  rendezését  is  látjuk, 
melynek  egyoldalú  feKorgatását  egy  nagyhatalom  által 
meg  nem  engedhetjük,  nem  kü' önösen  akkor,  midőn  az 
saját  hatalmi  állásunkkal  és  határaink  biztonságával  semmi 
körülmények  között  meg  nem  egyeztethető.  (Helyeslés  a 
középen.) 

Második  kérdésem  poHtikánk  irányára  vonatkozik,  mely 
az  utóbbi  időben  a  szomszéd  szövetséges  birodalom  sajtójá- 
ban, a  német  sajtóban  is  számos  fejtegetés  tárgya  volt ;  ezek 
között  vannak  olyanok  is,  amelyekről  széles  körben  azt 
hiszik,  hogy  félhivatalos  eredetűek,  melyek  ennélfogva 
tüzetesebb  figyelmet  érdemelnek.  Egyik  ily  közlemény  szerint 
monarchiánk  érdekei  a  Balkán-félszigeten,  Bulgáriában  tör- 
tént események  által  érintve  nincsenek,  mert  monarchiánk 
érdekköre  a  Balkán-félszigeten  területileg  elkülönítve  van 
és  ezen  területileg  meghatározott  érdekkörbe  Bulgária  és 
Keletruméha  bele  nem  esik,  mert  érdekeink  lényege  abban 
áll,  hogy  azon  nagy  forgalmi  és  kereskedelmi  út,  mely  a 
Duna  völgyén  át  az  aegei  tengerhez  vezet,  kizárólagos 
érdekkörünkben  megőriztessék. 

Jelentőséget  ad  ezen  közleménynek  az  a  körülmény  is, 
hogy  az  eddig  történt  tényelíkel  összhangban  van,  hogy 
magatartásunk  Bulgária  irányában,  mely  azt  egészen  az  orosz 

befolyásnak  szolgáltatta  ki,  ezen  alapon  kimagyarázható- 
nak  látszik. 

Egy  ily  politika  —  csak  röviden  emelem  ki  —  a  leg- 
nagyobb nyugtalanságot  idézné  elő  hazánkban,  és  fel  kell 
említenem  azért  is,  mert  az,  hogy  mit  tekintünk  oly  érdeknek, 
amelyre  minden  körülmények  közt  súlyt  kell  helyeznünk, 
nem  idézhető  elég  gyakran  minden  oly  tényezőnek  emléke- 
zetébe, ameljmek  monarchiánk  külügyi  poHtikájára  befo- 
lyása van. 

Keleti  érdekeink  súlypontját  eddig  abba  helyeztük, 
hogy  azon  békés  és  ránk  nézve  nem  veszedelmes  szomszédság 
helyébe,  aminő  Törökország  volt,  egy  oly  alakulás  követ- 
kezzék, mely  a  békés,  nyugodt  szomszédság  jellegével  bír, 
amely  belső  állapotainkra  bomlasztó  hatást  nem  gyakorol 
és  amely  kizárja  azt,  hogy  határainkon  agresszív  jellegű 
vagy  egy  aggressziv  nagyhatalom  által  felhasználható  állami 
alakulások  történhessenek.  (Általános  helyeslés.)  Mi  nem 
területi  terjeszkedésre  törekszünk  keleten  ;  az  ott  alakult 
kisebb  országok  önállását  respektálni  óhajtjuk  (Ügy  van  !) 
és  kívánjuk  a  kulturális  és  gazdasági  összeköttetés  szabad- 
ságát velük  fentartani,  és  ezt  nem  erőszakkal  és  cselszövény- 
nyel,  hanem  a  kölcsönös  érdekeknek  békés  és  jóakaratú 
ápolásával  kívánjuk  elérni. 

Egy  ily  irányú  poHtika  egyenes  ellentétben  áll  a  demar- 
kaczionáhs  vonalra  épített  osztozkodási  politikával,  s  szeren- 
csétlen eszmének  kell  ezt  tartani.  (Igaz  !  Úgy  van  a  középen.) 
Mert,  hogy  röviden  fejezzem  ki  igénytelen  nézetemet,  azon 
vonal  nem  képezne  korlátot  az  aggressziv  törekvésű  fél  ellen 
és  nem  képezne  semminemű  védelmet  annak,  aki  azt  hitte, 
hogy  ezen  az  alapon  ügyét  kielégítőleg  rendezte.  (Igaz  ! 
Ügy  van  !  baKelől  és  a  középen.) 

Es  ha  ezek  a  tekintetek  igazak,  akkor  nagyfontosságú 
az,  hogy  a  tények  által  sajátságosan  megerősített  és  figye- 
lemreméltó helyen  terjesztett  ilynemű  nézetek  illetékes 
helyről  czáfolást  nyerjenek.  (Élénk  helyeslés  a  középen.) 

Ezek  a  tekintetek,  röviden  kifejezve,  t.  ház,  indítottak 
arra,  hogy  a  már  megtörtént  kérdésekhez  pótlólag  a  követ- 
kező két  kérdést  intézzem  a  magyar  miniszterelnökhöz. 
(HaUjuk  !) 

Interpelláczió  a  miniszterelnök  úrhoz  : 

1.  Megegyeztethetönek  tartja-e  a  kormány  a  berlini 
szerződés  határozataival,  hogy  Bulgária  a  berlini  szerződés- 
ben résztvett  egy  nagyhatalom,  Oroszország,  protektorá- 
tusának tényleg  alávettessék  ? 

2.  Megegyezik-e  a  kormány  nézetével  és  keleti  pohtiká- 
jának  vezérelvével  a  németországi  sajtóban  többször  elő- 
forduló és  széles  körökben  félhivatalos  jellegűnek  tekintett 
azon  közlemény,  hogy  monarchiánk  érdekköre  a  Balkán- 
félszigeten területileg  el  van  különítve,  és  ebbe  Bulgária  és 
Kelet-RuméHa  nem  tartoznak,  az  ott  felmerült  események 
ennélfogva  érdekeinket  nem  sértik,  és  hogy  a  fősúly 
érdekeinkre  nézve  az  aegei  tengerhez  vezető  nagy  forgalmi 
vonalnak  érdekkörünkben  tartásán  nyugszüí  ? 

Kérem  a  t.  miniszterelnök  urat,  hogy  amennyiben  lehet- 
séges, válaszát  ezen  kérdésekre  a  többi  kérdésekre  adandó 
válasszal   együttesen   megadni  méltóztassék.  (Helyeslés.) 

Tisza  Kálmán  miniszterelnök  :  Visszautasítom  azt  a  fel- 
tevést, mintha  külügyi  minisztériumunk  Bulgária  fejedelmé- 
nek letételét  küátásba  vette  volna,  vagy  éppen  a  Sándor  feje- 
delem ellen  intézett  merényletről  előzetes  tudomással  bírt  volna 
és  azt  bármely  feltétel  mellett  is  helyeselte  volna.  (Élénk  helyes- 
lés.) Ezt  és  az  azután  következő  eseményeket  éppen  oly  kevéssé 
tudhatta,  mint  azt,  hogy  Sándor  fejedelem  úgy  tekinti  koronáját, 
mint  amelyet  egyenesen  az  orosz  czártól  kapott  s  maradását  az 
orosz  czár  beleegyezésétől  teszi  függővé.  Semmiféle  egyezség  az 
orosz  kormány  és  a  mi  kormányunk  között  a  Balkán-félsziget 
nyugati  vagy  keleti  részén  gyakorlandó  döntő  befolyást  illetőleg 
nem  létezik  (Élénk  helyeslés  jobbfelőL),  s  így  az  semmi  feltéte- 
lekhez köthető  nem  volt.  Külügyi  hivatalunk  a  Sándor  fejede- 
lem elleni  összeesküvők  ügyében  Bolgárország  érdekében  figyel- 
meztetéssel élt  az  elhamarkodott  lépéseket  és  azok  következ- 
ményeit illetőleg  ;  de  az  összeesküvés  okozóinak  védelmére  vagy 
azok  érdekében  semmi  lépést  nem  tett.  (Élénk  helyeslés  jobb- 
felőL Mozgás  a  baloldalon.) 

Egyéni  nézetem  gyanánt  kimondottam,  midőn  először  volt 
alkalmam  1878-ban  a  keleti  kérdésben  nyilatkozni,  hogy,  tekin- 
tettel a  következendő  eseményekre,  ha  ott  változásoknak  kell 

történniök,  érdekünk  az,  hogy  az  ott  élő  népek  egyéniségüknek 
megfelelő  független  államokká  fejlődjenek  (Hosszantartó  általá- 
nos helyeslés.),  s  a  közös  külügyi  hivatallal  együtt  azt  tartom, 
hogy  ez  felel  meg  legjobban  a  monarchia  érdekeinek  ma  is 
(Ügy  van !  jobbfelől.),  és  hogy,  mellőzve  minden  növekedési  vagy 
hódítási  törekvést,  a  monarchia  egész  befolyása  ezen  államok 
önálló  kifejlésének  előmozdítására  (Általános  élénk  helyeslés.) 
és  arra  kell  hogy  irányoz tassék,  hogy  ott  egyetlen  idegen  hata- 
lom se  állapíthasson  meg  a  szerződések  szerint  nem  létező  pro- 
tektorátust és  ne  gyakorolhasson  állandó  befolyást.  (Általános 
helyeslés.) 

Külügyi  hivatalunk  határozottan  fentartja  azon  ismételten 
kifejezett  nézetét  is,  hogy  a  fennálló  szerződések  szerint,  az 
esetben,  ha  Törökország  a  számára  fentartott  joggal  élni  nem 
akar,  a  Balkán-félszigeten  senki  másnak  nincs  joga  egyoldalú 
fegyveres  beavatkozáshoz  vagy  protektorátus  létrehozásához 
(Általános  élénk  helyeslés.),  és  hogy  egyáltalában  a  Balkán- 
félszigeten minden  változás  az  állam  jogi  vagy  a  hatalmi  viszo- 
nyokban csak  a  berhni  szerződést  aláírt  hatalmak  beleegyezé- 
sével történhetik.  (Helyeslés  jobbfelől.) 

Horvát  Boldizsár,  Irányi  Dániel  és  Apponyi  Albert  gróf 
azt  kérték,  hogy  a  ház  tárgyalásra  tűzze  ki  a  miniszterelnök 
válaszát. 

Szilágyi  Tisztelt  ház  !   (Halljuk  !  Halljuk  !)    Azon  rövid  nyilat- 

Dezsö  kozat,  melyet  a  tisztelt  miniszterelnök  úr  az  előterjesztett 
kérdésekre  előadott,  nézetem  szerint  két  alkatelemet  foglal 
magában.  (Halljuk  !) 

Egyik,  mely  felvilágosítást  ad  arra  nézve,  hogy  mit 
tett,  vagy  mit  nem  tett  monarchiánk  külügyi  kormánya  ; 
a  másik  egy  jóval  jelentékenyebb  elemet,  külpolitikánk 
irányát  és  érdekeinket  a  Balkán-félszigeten,  igyekszik  kör- 
vonalozni. 

Ami  az  elsőt,  a  tényekre  vonatkozót  illeti,  egyet, 
amely  úgy  van  kifejezve,  hogy  semmiféle  egyezség  az  orosz 
kormány  és  a  mi  kormányunk  közt  a  Balkán-félsziget  nyugati 
vagy  keleti  részén  gyakorlandó  döntő  befolyást  illetőleg  nem 
létezik  és  így  ez  semmi  feltételhez  köthető  nem  volt :  ezt  a 

határozott  tagadását  a  hatalmi  viszonyok  és  érdekek  iránti, 
különösen  az  érdekkörök  területi  elkülönítésére  vonatkozó 
kiegyezésnek  Oroszországgal,  én  is  tudomásul  veszem. 

A  másik  kérdést  nem  én  tettem,  de  miután  más 
oldalról  tétetett  és  szintén  ténybeli  eljárásra  vonatkozik, 
és  a  másik  kérdésre  szintén  adatott  felelet,  röviden  meg- 
érintem. Ez  abban  áll,  hogy  :  »Külügyi  hivatalunk  Bolgár- 
ország  érdekében  figyelmeztetéssel  élt  az  elhamarkodott 
lépéseket  és  azok  következményeit  illetőleg,  de  az  össze- 
esküvés okozóinak  védelmére  vagy  azok  érdekében  semmi 
lépést  nem  tett«.  Hát  ez  a  nyilatkozat  annyit  jelent,  tisztelt 
ház,  hogy  csak  általánosságban  intette  óvatosságra,  az 
intés  ártatlan  nyilatkozat  volt  s  a  tény  felderítése  is  ártatlan. 
De  ha  az  összeesküvésben  résztvettekre  vonatkozott  volna 
a  figyelmeztetés,  amint  úgy  látom,  nem,  akkor  bátor  vagyok 
arra  figyelmeztetni  a  tisztelt  miniszterelnök  urat  és  a  tisztelt 
házat,  hogy  úgy  Oroszország,  mint  Németország  diploma- 
cziai  képviselői  a  hivatalos  nyilatkozatok  kétségtelen  szer- 
kezete szerint  szintén  csak  így  figyelmeztetéseket  tettek, 
de  a  figyelmeztetés  egész  bordere j  ében  olyan  volt,  hogy 
végeredményében  a  Kaulbars  tábornok  által  felállított 
kategorikus  követeléssé  vált.  (Igaz  !  a  baloldalon.) 

Ami  már  most  azon  kérdésemet  illeti,  vájjon  kiegyez- 
tethetőnek  tartotta-e  kormányunk  a  berlini  szerződés  hatá- 
rozatainak, a  hatalom  gyakorlásának  és  a  diktatúra  tény- 
leges gyakorlásának  azon  cselekvényeit,  melyek  Bulgáriá- 
ban történnek  :  arra  külön  feleletet  nem  kaptam,  hanem 
az  általános  nyilatkozatokban  foglaltatik  reá  utalás. 

És  most  szabadjon  áttérnem  a  miniszterelnök  nyilat- 
kozatának nagyon  sokkal  fontosabb  részére  :  az  általános 
kérdésre.  (Felkiáltások  :  Hangosabban  !  Halljuk  !  Halljuk  !) 

Ezen  nyilatkozat,  tisztelt  ház,  a  maga  általánosságá- 
ban véve  s  véve  azt  jóhiszemúleg  és  a  nyilatkozatok  egész 
bordere j  ében,  megegyezik  az  én  meggyőződésem  szerint 
azon  iránynyal  és  azon  nézetekkel,  amelyeket  én  helyesnek 
tartok  külügyi  politikánkra  nézve.  De  kénytelen  vagyok, 
tisztelt  ház,  a  félreértés  elkerülése  végett,  általános  nyilat- 
kozatokkal szemben  hangsúlyozni  azt,  hogy  nyilatkoza- 
tok csak    akkor    keltenek    bizalmat,    mint    én    nem    kétel- 

kedem  rajta,  ha  jóhiszeműleg,  —  ezen  nem  kétkedem  — 
de  egyszersmind  horderejök  teljes  tudatában  történnek. 
Mert  hogy  mily  veszedelmes  a  politikai  irányt  általán  jel- 
lemző nyilatkozat  félreértése,  arra  nézve  én  ebből  a  házból 
egy  példát  tudok  idézni.  Méltóztassanak  arra  az  időre  vissza- 
emlékezni, mikor  egész  jóhiszeműséggel  kijelentetett  a 
kormány  részéről  egy  interpelláczióra,  hogy  a  Keleten  levő 
hatalmi  viszonyokban  való  változások  bekövetkezése  nem 
áll  monarchiánk  érdekében. 

De  ennek  a  kijelentésnek  azétől,  aki  tette,  horderejé- 
ben  és  értelmében  különböző  értelmet  tulajdonítottak, 
midőn  helyeslőleg  tudomásul  vették,  és  kevés  napok  tör- 
ténete elegendő  volt  arra,  hogy  azon  értelem  közt,  melyben 
az  mondatott,  és  azon  értelem  közt,  metyben  az  tudomásul 
vétetett,  a  különbséget  is  feltüntesse.  Erről  az  én  nézetem 
az,  hogy  általános  nyilatkozatok  hordereje  és  tartalma  iránt 
jobb,  ha  legkisebb  kétely  sincsen  egy  politikai  testületben. 
A  kellemetlen  igazság  többet  ér  a  csakhamar  széjjelf oszló 
illúziónál. 

Ezen  általános  nyilatkozatokra  még  további  észrevételem 
is  van. 

Az  egyik  az,  hogy  ezen  nyilatkozatok  tökéletesen  alkal- 
matlanok arra,  hogy  az  eddig  történt  folyamatát  külügyi 
politikánknak  megmagyarázzák  és  igazolják,  egyszerűen 
abból  az  okból,  mert  a  tényeknek  sorozata  között,  amelyeket 
mind  ismerünk,  és  ezen  nyilatkozatban  lefektetett  elvek 
közt  teljes  eltérés  létezik.  A  másik,  ami  előtt  szemet  nem 
hunyhatunk,  abban  áll,  és  ezt  helyesléssel  üdvözölném,  hogy 
ennélfogva  jövőre  politikánk  eddigi  irányában  változásnak 
nézhetünk  elé  ;  mert  ha  ezen  nyilatkozat  nem  alkalmas  is 
arra,  hogy  az  eddigi  tényeket  kimagyarázza,  arra  tökéle- 
tesen alkalmasnak  kell  lennie,  hogy  a  jövő  politikai  eljárás 
vezérelveit  magában  foglalja.  A  múltra  nézve  és  a  jelenben 
fennálló  állapotra  nézve,  hogy  ezen  nyilatkozatban  magya- 
rázat nem  foglaltatik,  ezt  egy  éppen  aktuális  kérdést  illető 
példával  óhajtom  bebizonyítani.  E  nyilatkozatban  az  a 
kijelentés  foglaltatik,  hogy  a  Balkán-félszigeten  politikánk 
arra  van  irányozva,  hogy  egyetlen  idegen  hatalom  se  álla- 
pítson meg  a  szerződések  szerint  nem  létező  protektorátust 

és  ne  gyakorolhasson  állandó  befolyást,  amely  a  szerződések 
szerint  nem  létezik.  Ezen  nyilatkozat  ki  van  egészítve  azzal, 
amelyet  szintén  elfogadok,  hogy  a  Balkán-félszigeten  senki- 
nek nincs  joga  egyoldalú  fegyveres  beavatkozáshoz  vagy 
protektorátus  létrehozásához,  és  e  félszigeten  levő  minden 
változás,  államjogi  vagy  hatalmi  viszonyában,  csakis  a  berlini 
szerződést  aláírt  hatalmak  beleegyezésével  történhetik. 

Itt  mindenekelőtt  az  a  kérdés  merül  fel,  hogy  szer- 
ződésszerű jognak  és  befolyásnak  mit  tekintünk.  Mert  én 
nem  kis  sajnálatomra  az  európai  félhivatalos  sajtóban, 
különösen  a  német  félhivatalos  sajtóban,  azt  találom,  hogy 
a  praeponderáló  hatalmi  állást,  amelyet  Oroszország  Bul- 
gáriában elfoglalt  és  tényleg  gyakorol,  a  szerződésekkel 
megegyezőnek,  a  szerződések  szellemében  lévőnek  és  jogo- 
sultnak tekintik.  Félreértés  volna,  nézetem  szerint,  —  és 
ha  tévedek,  a  tisztelt  miniszterelnök  úr  meg  fog  czáfolni  — 
az  ő  nyilatkozatát  úgy  érteni,  hogy  azon  tényleges  túl- 
hat almi  állást  és  kizárólagos  hatalmi  befolyást,  melyet  Orosz- 
ország Bulgáriában  gyakorol,  a  szerződéseknek  megfelelőnek 
vagy  szerződésszerűleg  kiköt öttnek  tartja.  Ezt  a  tényleges 
állapotot  ezen  nyilatkozat  szerint  politikánkkal  megegyező- 
nek nem  tekinthetjük. 

Azt  állítottam,  hogy  ha  a  múltban  azok  lettek  volna 
politikánk  vezérelvei,  melyek  most  előadattak,  és  azok  való- 
ban követtettek  volna  :  akkor  azon  politikához,  mely  Bul- 
gáriában a  philippopoli  lázadás  után  kö vettetett,  külügyi 
kormányunk  nem  csatlakozott  volna. 

Mert  a  történteknek  csak  egy  magyarázata  van.  Mi 
hozzájárultunk  egy  oly  politikához  és  azt  támogattuk,  mely  a 
bulgár  függetlenségi  törekvések  teljes  elnyomására  volt 
intézve  s  melynek  pozitív  czélja  az  volt,  hogy  azt  a  hatalmi 
állást  és  befolyást,  melyet  Oroszország  ott,  részint  a  bulgár 
nép  magatartása,  részint  bűnös  politikája  folytán  elvesztett, 
ne  csak  visszanyerje,  de  azt  valóságos  kizárólagos  hatalmi 
elnyomássá  változtassa  át. 

Másként  lesz  e  politikai  magatartásunk  ezután  —  a  nyi- 
latkozatból azt  kell  következtetnem,  valamint  azt,  hogy 
politikánk  jövőben  az  ottani  népek  függetlenségének  ked- 
vező és  pozitív  támogatója  leend. 

A  nyilatkozat  a  Németországgal  való  viszonyt  is  érinti 
általánosan  és  futólag.  Megvallom,  óhajtottam  volna,  anélkül 
hogy  kívánnám,  vagy  csatlakozhatnám  azon  kívánsághoz, 
mely  a  szerződés  tartalmának  előterjesztését  akarja  —  mon- 
dom óhajtottam  volna,  ha  a  kormány  nyilatkozata  rész- 
letesebb lett  volna.  Óhajtottam  volna,  ha  felvilágosította 
volna  a  kérdés  azon  oldalát  is,  mely  a  közvéleménj^t  oly 
mélyen  foglalkoztatja,  mely  nézetem  szerint  itt-ott  sajná- 
latos szenvedélyességű  hírlapi  polémiában  is  annyiszor  nyi- 
latkozott :  vájjon  csakugyan  oly  egyoldalú-e  a  Német- 
országgal való  szövetség,  hogy  leglényegesebb  érdekeinkre 
politikai  előnyei  ki  nem  terjednek  ;  de  óhajtottam  volna 
azért  is,  hogy  téves  felfogások  e  szövetség  természete  iránt 
gyökeret  ne  verjenek  s  a  hangulat  élessé  válásának  ott 
vétessék  eleje,  ahol  legilletékesebben  lehet  felvilágosítást 
adni.  De  e  kérdés  csak  általánosságban  lévén  érintve,  nem 
érzem  magamat  hivatva  külügyi  viszonyunk  ezen  oldalát 
tüzetesen  fejtegetni. 

Tisztelt  ház  !  A  nyilatkozat  általánosságához  több  meg- 
jegyzésem nincsen.  A  miniszterelnök  úr  kritikus  és  válságom 
napokról  beszélt.  Én  azt  tartom,  amennyiben  a  helyzet 
komoly,  bizonyos  higgadt  és  tapintatos  fejtegetést  követel, 
de  ily  fejtegetést  meg  is  enged. 

Eíi  abból  az  okból  járulok  Horvát  Boldizsár  tisztelt 
képviselőtársam  azon  nézetéhez,  hogy  a  válasz  napirendre 
kitűzessék,  nem  mintha  annak  értelmét  egész  bordere j  ében 
véve,  és  feltéve,  hogy  külügyi  politikánk  vezetésében  meg- 
tartatik,  nem  helyeselném  ;  de  mert  óhaj  tandónak  tartom, 
hogy  egy  vita,  a  lehető  nyíltsággal  és  tapintattal  folytatott 
diskusszió  konstatálja  a  harmóniát  a  nyilatkozat  értelme 
és  hordereje  iránt,  a  nyilatkozó  kormány  és  a  nyilatkozatot 
tudomásul  vevő  ház  felfogása  között. 

Ez  felfogásom  a  dologról  s  ezért  Horvát  Boldizsár 
tisztelt  képviselőtársam  indítványához  csatlakozom.  (Helyes- 
lés a  baloldalon.) 

Tisza  Kálmán  miniszterelnök  :  Tudom,  érzem,  hogy  a 
magyar  kormányelnök  allvotmányunk  szerint  a  politikai  irány- 
zatért felelős,  e  felelősség  elől  nem  is  fogok  soha  kitérni  akarni ; 

amely  perczben  az  általános  irány  megváltoznék,  tudni  fognám 
kötelességemet.  (Helyeslés  a  jobboldalon.)  Tudtomra  sehol  füg- 
gőben levő  kérdések  akkor,  midőn  még  ilyen  stádiumban  van- 
nak (Igaz  !  Úgy  van  !  jobbfelől.),  általános  parlamenti  vitatás 
tárgyává  nem  tétetnek.  (Ügy  van  !  a  jobboldalon.)  Nincs  eset, 
liogy  ilyen  kérdések  csak  ennyire  is  vitattassanak,  mint  ma 
nálunk  történt.  Én  szeretem,  hogy  történt,  bár  a  felszólalások 
ellenem  irányultak  ;  de  még  ennyire  sem  szokott  ez  egy  parla- 
mentben sem  történni,  nem  szokott  az  angol  parlamentben  sem,, 
a-melynek  pedig  a  külügyekre  való  befolyását  csakugya,n  senki 
kétségbe  nem  vonhatja.  (Helyeslés  jobbfelől.)  Méltóztassanak 
aszerint,  amint  a  megnyugvást  fellelhetőnek  tartják,  vagy  nem, 
szavazni.  Én  csak  azt  nyilváníthatom,  amit  már  egyszer  ugyan- 
csak külügyi  kérdésben  e  helyről  mondtam,  hogy  ha  válaszom 
tudomásul  nem  vétetvén,  ez  által  beigazoltatnék,  hogy  ezen 
ügj^ek  vezetését  illetőleg  irántam  a  kellő  bizalom  nincs  meg  : 
bizonnyal  át  fogom  adni  helyemet  másnak,  de  abban  a  remény- 
ben, hogy  azon  követelést,  hogy  e  kérdés  napirendre  tűzessék, 
az  sem  fogja  teljesíteni ;  mert  bárki  legyen  utódom,  érezni  fogja^  >  ^ 

kötelességét.  (Élénk:  helyeslés  jobbfelől.)  y\;  •/'•-        -  --^ 

A   ház    mellőzte    a    miniszterelnök     válaszának   napirendre        ^  -^S-        "^-:.j[ 

KILÉPÉSE  A  MÉRSÉKELT  ELLENZÉK  PÁRTJÁBÓLÍ"^^  ^ 

Szilágyi  Dezső  a  mérsékelt  ellenzéken  utolsó  beszédét  1886 
márczius  10-ikén,  a  törvényhatóságok  rendezéséről  szóló  törvény- 
javaslat tárgyalásánál  mondta,  márczius  12-ikén  pedig  kilépett 
a  pártból.  Kilépését  a  pártkör  elnökéhez,  Ernuszt  Kelemenliez 
intézett  következő  levéllel  jelentette  be  : 

Tisztelt  Elnök  Úr  ! 

Huzamos  idő  óta  tett  tapasztalatom  meggyőzött  arról, 
hogy  a  mérsékelt  ellenzéki  körben  egyesült  elemek  között 
nincs  meg  az  a  kölcsönös  bizalom,  mely  az  eredményes 
együttműködés  nélkülözhetetlen  feltétele.  A  közelebbi  napok- 
ban történtek  e  meggj'őződésemben  még  inkább  megerősí- 


74  Az  1887/92-iki  országgyűlés. 

tenek.  A  klub  egyesülési  alapja  a  meggyőződés  és  cselek- 
vési szabadság  teljes  fent  art  ása  volt.  Én  fentérintett  tapasz- 
talásom alapján  szabadságomat  visszaszereztem  és  a  mérsé- 
kelt ellenzéki  körből  kilépek.  Egyebekben  álláspontom  nem 
változik  ;  maradok,  ami  eddig  voltam,  szabadelvű  ellenzéki. 

Fogadja  tiszteletem  kifejezését. 

Budapest,    1886    márczius    12-ikén,    alázatos    szolgája 

Szilágyi  Dezső. 

A  pártnak  a  reá  következő  napon  tartott  értekezletén,  e 
levél  felolvasása  után,  Apponyi  Albert  gróf,  Horváth  Lajos  és 
Hodossy  Imre  szóltak  a  veszteségről,  mely  a  pártot  Szüágyi 
Dezső  kilépésével  érte. 

Szilágyi  Dezső  ezután  pártonkívüli  helyzetben  foglalt  el 
a  szabadelvű  párttal  szemben  ellenzéki  álláspontot,  ami  főképen 
az  egy  pár  évvel  ezután,  1889-ben  napirendre  került  véderő- 
tör vény  javaslat  elleni  fellépésében  nyilvánult  meg. 


AZ  1887/92-IKI  ORSZÁGGYŰLÉS. 
VÁLASZTÁSOK. 

Az  első  ötéves  országgyűlésre,  mely  az  új  véderőtörvényt 
volt  hivatva  megalkotni,  a  választások  1887  nyarán  mentek 
végbe.  A  szabadelvű  párt  ereje  a  többi  pártokkal  szemben  jelen- 
tékenyen megnövekedett ;  de  míg  a  mérsékelt  ellenzék  megfogyva 
került  ki  a  választásból,  a  függetlenségi  párt  számbeH  gyara- 
podásának már  korábban  megindult  folyamata  folytatódott.  Az 
antiszemita  párt,  melynek  az  előbbi  országgyűlésen  17  mandá- 
tuma volt,  11  képviselővel  került  vissza. 

Ezen  az  országgyűlésen  nyert  első  ízben  képviselői  meg- 
bízást a  szabadelvű  párton  :  Andrássy  Tivadar  gróf,  Andrássy 
Gyula  gróf,  Hock  János,  Mikszáth  Kálmán,  Perczel  Dezső,  Tisza 
István,  Wekerle  Sándor  ;  a  mérsékelt  ellenzéken  :  Bolgár  Ferencz, 
Dessewífy  Aurél  gróf,  Szentiványi  Árpád  ;  a  függetlenségi  párton  : 
Károlyi  Gábor  gróf. 

Szilágyi  Dezső  az  általános  választások  idején  nem  volt  egy 
politikai  párt  kötelékében  sem.  A  siklósi  régi  függetlenségi  kerület 

ajánlotta  fel  neki  a  jelöltséget,  de  ekkor  a  függetlenségi  jelölt- 
tel szemben  kisebbségben  maradt.  Programmbeszédet  itt  1887 
június  6-ikán  mondott. 

ízilágyi  4    külügyekről    és    pénzügyekről  hosszasabban  szólva, 

lezso  kijelentette,  hogy  nem  biztathat  hosszabb  béke  reményeivel, 
s  ezzel  kapcsolatban  kifejtette,  hogy  a  hadsereg  költségeiből 
egy  fillér  sem  szállítható  le,  sőt  új  áldozatot  kell  esetleg  hoz- 
nunk, ha  hazánk  biztonságát  veszélyeztetni  nem  akarjuk. 
A  pénzügyekről  szólva,  előadta,  hogy  az  államháztartás 
mérlege  30  millió  deficzitet  mutat ;  nem  hiszi,  hogy  a  deficzit 
hamarjában  kevesebb  lesz,  aminek  oka  főleg  a  külügyi 
viszonyok  feszültségében,  Magyarország  specziális  viszonyai- 
ban s  részben  a  kormányzat  helytelen,  rossz  gazdálkodásá- 
ban rejlik. 

A  jövő  országgyűlés  feladata  lesz  helyesebb  gazdálko- 
dási rendszert  teremteni  és  a  még  nem  használt  jövedelmi 
forrásokat  kiaknázni.  Az  államháztartás  rendezése  czéljából 
új  áldozatokra  el  kell  készülnünk  ;  a  maga  részéről  a  föld-  egj 
keresetadó  emelését  ellenezné,  hanem  azon  jövedelmi  források 
megadóztatását  sürgetné,  melj^ek  egyáltalán  nem,  vagy 
kevésbbé  vannak  terhelve.  Kijelentette  továbbá,  hogy 
a  közjogi  alap  híve,  mert  Európaszerte  nyilvánul  azon 
törekvés,  hogy  a  kis  államok  egyesülnek,  sőt  a  nagyok  is 
szövetséget  keresnek,  hogy  erősek  legyenek ;  bennünket 
Ausztriához  nemcsak  a  múlt,  hanem  az  érdek  közössége 
csatol.  Nem  tartozik  —  mondotta  —  sem  a  kormány-,  sem 
más  párthoz  ;  de  voltak  és  lehetnek  kérdések,  melyekben 
a  kormánnyal  tart,  mások,  melyek  ellen  küzdött  és  küzdeni 
fog.  Elismeri,  hogy  a  politikában  keresni  kell  kötelékeket 
s  ő  fog  is  keresni,  ha  azok  meggyőződésével,  mely  soha  nem 
változott,  egyeznek  de  amint  a  múltban  széttépte  a  köte- 
léket, ha  ez  meggyőződésével  ellenkezett,  jövőben  is  így  fog 
cselekedni,  jelenleg  pedig  azért  pártonkívüH,  mert  a  mostani 
pártok  közül  egyik  sem  egyezik  teljesen  meggyőződésével. 
A  belref ormok  tekintetében  kifejti,  hogy  az  1848-iki 
vívmányok :  a  jogegyenlőség,  a  vallásszabadság  és  közteher- 
viselés teljes  kifejlesztését  fogja  sürgetni,  továbbá  arra  fog 
törekedni,  hogy  ha  már  az  állam  nagyobb  áldozatot  kíván 

polgáraitól,  kárpótlásul  oly  intézményeket  adjon,  melyek  a 
nép  jólétét  előmozdítják  s  a  mindennapi  élet  apróbb  bajaiban 
is  gyors  és  igazságos  eljárást  biztosítanak. 

A  nép  ne  hallgasson  azok  szavára,  kik  magyar  fülnek 
kedves,  de  kivihetetlen  ábrándokról  beszélnek,  mert  a  nép- 
nek igaz  barátja  az,  ki  megmondja  az  igazat,  ha  nem  is 
kellemes.  A  helyes  politika  az,  mely  Magyarországot  fokoza- 
tosan előbb  erőssé,  gazdaggá,  hatalmassá  akarja  tenni, 
azután  kíván  többet  a  létezőnél  elérni. 


PROGRAMMBESZÉD  POZSONYBAN. 

A  pozson3d  első  választókerület,  miután  Baross  Gábor  az^ 
általános  választáson  neki  jutott  két  megbízólevél  közül  a  győrit 
fogadta  el,  a  pozsonyiról  pedig  lemondott.  Szilágyi  Dezsőnek 
ajánlotta  fel  a  jelöltséget.  Programmbeszédét  Szilágyi  1887  október 
20-ikán  mondotta  el  Pozsonyban. 

Köszönet. 

Szilágyi  Tisztelt  uraim  !  (Halljuk  !  Halljuk  !)  Azon  felhívás  után, 

®^^°  amelyet  előttem  szólott  mélyen  t.  elnök  ur  én  hozzám 
intézett,  mindenek  előtt  engedjék  meg,  hogy  személyes 
kötelezettségem  adóját  fizessem  le. 

Köszönöm  önöknek  és  minden  körülmények  között 
nagy  megtiszteltetésnek  tartom,  hogy  anélkül,  hogy  talán 
önök  közül  egyetlen  egy  is  személyesen  ismert  volna  engem, 
önnön  kezdeményezésükből  bizalmukkal  megtiszteltek.  Ezt  én 
nem  személyes  összeköttetéseimnek  köszönöm  ;  ezt  én,  uraim, 
úgy  veszem,  mint  a  politikai  pályán  a  bizalomnak  előlegezé- 
sét, amely  kétszeresen  lekötelez  :  kötelez  őszinteségre  önök 
irányában,  és  kötelez  engem  arra,  hogy  ígéreteimhez  becsüle- 
tesen hű  maradjak.  (Élénk  helyeslés.)  Hosszasan  én  erről  nem 
szólok,  uraim,  mert  azt  tartom,  annál  férfiasabb,  de  annál 
őszintébb  a  köszönet,  minél  rövidebben  fejezik  ki.  (Tetszés.) 
Programmot  tőlem  ne  várjanak.  Programm  alatt  az 
országgyűlés  teendőinek,  a  gyakorlati  rendszabályoknak 
sorozatát  értem.  Ezt  felállítani,  az  egymásutánt  meghatá- 
rozni :  ez  a  kormány  feladata.  Neki  van  módja,  eszköze  ezt 

helyesen  megválasztani,  és  öt  terheli  a  felelősség,  mint  a  nemzet 
munkásságának  természetes  intézőjét,  hogy  ezt  helyesen, 
a  nemzet  szükségéhez  méltóan  válassza  meg.  Ami  engem 
terhel,  az,  hogy  önök  előtt  nyiltan,  úgy  mint  tisztelt  elnökünk 
mondta,  kifejtsem  a  politikai  helyzet  fölötti  véleményemet, 
és  fejtsem  fel  azt  az  álláspontot,  melyet  én  elfoglalni  és  fen- 
tartani  szándékozom,  ha  önök  bizalmukkal  megtisztelnek. 
(Halljuk  !  Halljuk  !) 

Külpolitika.  A  német  szövetség. 

Ha,  uraim,  önök  Magyarország  és  a  monarchia  helyzetét 
figyelembe  veszik,  két  kérdés  mindent  levívó  erővel  emelkedik 
ki,  két  oly  kérdés,  amely  többi  állami  feladatainkat,  bár- 
milyen drágák  azok,  bármennyire  szívünkhöz  forrtak,  korlá- 
tozza és  háttérbe  tolja. 

Az  egyik,  uraim,  a  mi  külügyi  és  nemzetközi  biztonsá- 
gunknak, nemzetközi  állásunknak  kérdése. 

A  másik  kérdés,  amely  majdnem  oly  régi,  mint  alkot- 
mányunknak visszaállítása,  amely  koronként  követelő  erővel 
lép  előtérbe,  a  pénzügyi  egyensúly  helyreállítása,  mely 
tulaj  donkép  annyit  jelent,  hogy  az  állam  rohamosan  növe- 
kedő feladatai  és  ereje  közt  a  tátongó  ür  miként  töltessék  be. 

Ami  az  elsőt  illeti,  nemzetközi  biztonságunk  szövetsé- 
gesekre támaszkodik,  oly  államokkal,  melyeknek  velünk 
ellentétes  érdekeik  nincsenek  és  amely  Közép-Európában 
egy  oly  félelmetes  erővel  rendelkezik,  hogy  azzal  szemben 
bármely  más  koaliczió  elé  nyugodtan  nézhetünk.  Hanem  ez 
nem  ment  fel  bennünket  az  alól,  hogy  az  európai  helyzet 
jelen  és,  fájdalom,  maradandó  állapotában  \édelmi  eszkö- 
zeinket erélyesen  ki  ne  fejtsük  és  fenn  ne  tartsuk,  mert 
csak  az  erősnek  vannak  szövetségesei,  csak  annak  keresik 
barátságát,  a  gyengének  pártfogó  kell,  és  érdekei  megvédé- 
sét —  gyakran  csak  részleges  megvédését  —  alávetettség 
árán  vásárolja  meg.  És  még  a  szövetségben  is  —  ilyen  a 
szövetségek  természete  —  az  érdekeknek  tekintetbe  vétele 
és  súlya  egyenes  arányban  áll  a  szervezett  erőnek  azzal  a 
fokával,  amellyel  az  illető  fél  rendelkezik. 

Németországgal    való    szövetségünk,    mely    egy    helyes 
politikának  a  gyümölcse  és  amelyhez  újabban  Olaszország 

is  csatlakozott,  tisztán  védelmi  természetű,  és  ma  már  ebben 
kételyt  nem  táplálhatunk.  Eluzióban  élt  a  magyar  közvéle- 
mény, midőn  azt  hitte,  hogy  a  két  nagyhatalom  összes 
érdekei  a  szolidáris  védelem  alatt  állanak.  Ez  nem  úgy  áll, 
uraim.  Ezen  szövetség,  ha  a  tények  és  félhivatalos  nyilat- 
kozatok világánál  helyesen  Ítélem  meg,  a  birtokállapotot 
óvja  meg,  ha  határozott  eshetőségek  bekövetkeznek.  De  azon 
érdekekre,  melyek  a  szövetkezett  nagyhatalmaknak  nem 
közös  érdekei,  azok  mindegyikének  latitude  van  hagyva  a 
szövetséggel  összeférő  eljárásra  ;  ilyenek  a  mi  keleti  érde- 
keink is,  és  csak  helyeselni  lehet  politikánk  minden  olyan 
törekvését,  mely  érintkezésként  egyetértést  keres  oly  nagy- 
hatalmakkkal,  melyek  érdeke  ott  Keleten  a  mienkkel  azonos. 
(Úgy  van  !  Úgy  van  !) 

Már  most,  mi  a  szövetségünk  ezen  mivoltának  a  termé- 
szetes következménye  ?  (Halljuk  !) 

A  mi  érdekeink  súlypontja  Keleten  van.  Olyan  a  mi 
nemzetközi  állásunk,  hogy  minden  újabb  rázkódás  Keleten 
monarchiánkra  kikerülhetetlenül  visszahat.  Visszahat  Magyar- 
országra is,  már  határainál  és  alkatelemeinél  fogva. 

Ez  érdekek  biztossága  elsősorban  tőlünk,  önerőnktől 
függ.  Mi  Keleten  nem  követünk  hódító  politikát ;  mi  nem 
fenyegetjük  egyetlen  kis  államnak  sem  szabad  fejlődését, 
sem  függetlenségét ;  amit  mi  biztosítani  akarunk,  az,  hogy 
azon  államokkal  közgazdasági,  kulturális,  sőt  politikai 
összeköttetésünk  szabadsága  teljesen  meg  legyen  óva  és 
hogy  önön  határaink  biztonsága  szempontjából  nem  tűr- 
hetjük azt,  hogy  keleti  határunkon  túl  olyan  alakulások 
történjenek,  melyek  ránk  és  biztonságunkra  nézve  fenyege- 
tők ;  nem  tűrhetjük  azt,  hogy  azok  a  kis  államok  —  njáltan 
vagy  be  nem  vallva  —  oly  fenhatóság  alá  jussanak,  amely 
őbelőlük  reánk  nézve  fenyegető,  egy  aggressziv  politika 
esetében  veszedelmes  előőrsöket  alakítana.  (Zajos  helyeslés.) 
Ahová  a  mi  politikánknak  kell  irányozva  lennie, —  és  ez  uraim, 
magyar  érdek,  eminenter  magának  az  ország  biztonságának 
az  érdeke  —  az,  hogy  a  Balkánfélszigeti  népekben,  amelyek 
ma  sok  tekintetben  chaotikus  viszonyokban  vannak,  felkel- 
tessék két  meggyőződés.  Az  egyik  az,  hogy  monarchiánk 
létüket  és  szabad  fejlődésüket  nem  fenyegeti,  hogy  bennünk 

egy  érdeknélküli,  őszinte  barátra  találtak.  A  másik  —  mert 
a  hatalom  Keleten  döntő  tényező  —  annak  a  meggyőződés- 
nek a  megteremtése,  hogy  monarchiánk  bír  elegendő  hata- 
lommal, és,  ami  szintén  szükséges,  elegendő  elhatározással, 
meggátolni  minden  alakulást  ott,  mely  reánk  és  biztonsá- 
gunkra fenyegető.  (Hosszantartó  élénk  helyeslés.) 

Mi  nem  zavarjuk,  a  mi  politikánk,  a  mi  aspiráczióink 
nem  zavarják  az  európai  békét,  és  ha  mégis,  daczára  ezen 
hármas  szövetségnek,  —  mely  a  leghatalmasabb  kombinácziő 
talán,  mely  a  kontinensi  államok  között  egyáltalán  létre- 
jöhet —  daczára  ennek  a  hármasszövetségnek,  a  béke  mara- 
dandó biztosítását  nem  láthatom,  annak  oka  abban  áll,  — 
hogy  egyebet  ne  mondjak  —  mert  Nyugaton  oly  ellentétek 
állanak  fenn  és  ezek  az  ellentétek  kiélesedtek  alakban  és 
alapérzelmekben  addig  a  fokig,  hogy  ama  nagy  államok 
mint  két  villamossággal  megtöltött  battéria  állanak  szemben, 
és  a  legkisebb  vigyázatlan  érintés  egy  egész  Európát  meg- 
rengető kitörést  okozhat.  És  mert  a  nagyhatalmak  állása 
ma  szoHdáris  és  teljesen  el  nem  szigetelhető,  ebből  követ- 
kezik, hogy  önnön  biztonságunkra,  önnön  érdekeink  meg- 
védésére nekünk  az  erőkifejtésnek  azon  fokán  kell  meg- 
maradnunk, mely  fokot  a  környező  nagyhatalmak  már  elér- 
ték, vagy  elérni  törekszenek.  (Élénk  helyeslés.  Ügy  van  !) 

Tudom  én  azt,  hogy  ez  nagy,  hogy  ez  súlyos  feladat ; 
érezzük  és  tudjuk  ezt  mindnyájan,  és  még  súlyosabbá  válik 
azáltal,  hogy  pénzügyeinknek  jelen  rendezetlen  voltában 
hatalmi  eszközeink  szervezése  és  fentartása  oly  kulturális 
és  gazdasági  feladatoktól  vonja  el  a  nemzet  erejét,  melyeknek 
minél  teljesebb  megoldását  nagy  nemzeti  érdekek  sürgetik. 
De  első  kötelesség,  uraim,  gondoskodni  hazánk  védelméről, 
hazánk  biztonságáról,  és  ennek  a  kötelességnek  az  én  meg- 
győződésem szerint  domináló  ereje  és  hatása  van.  (Ügy 
van  !  Ügy  van  !) 

A  pénzügyi  egyensúly  rendezése. 

A  második  feladat,  amely  a  mai  helyzetben  kiemelkedik, 
a  pénzügyi  rendezésnek  feladata.  (Halljuk  !  Halljuk  !)  Nem 
új  feladat  ez.  Mióta  Magyarország  alkotmányát  vissza- 
nyerte, 1867  óta,  már  több  ízben  állott  előttünk. 

Legyen  szabad  röviden  nézetemet  e  tárgyban  kifejezni. 
(Halljuk  !  Halljuk !)  Ez  nem  egyszerű  pénzügyi  rendezés 
kérdése,  midőn  ez  újra  és  újra  előtérbe  lép.  Ez  egy  kérdés 
a  magyar  államhoz,  és  politikai  értelemben  véve,  egy 
kérdés  a  magyar  nemzethez,  mely  úgy  ha^ngzik  :  akarják-e 
azt  az  erőkifejtést  megtenni,  bá-rmily  nehéz,  bármily  súlyos, 
amely  erőkifejtés  szükséges  ahhoz,  hogy  a  magyar  állam 
hivatásának  megfeleljen  és  nyújtsa  polgárainak  azt  a  jog- 
védelmet, azt  a  gazdasági  és  kulturális  fejlődést,  mely  nélkül 
a  nemzetközi  versenyben  lesülyedünk  ? 

így  áll  előttem  a  kérdés.  A  jövedelmek  és  a  kiadások 
közti  egyensúly  egyszerű  mechanikai  helyreállítását  el  lehet 
érni  abdikáczióval.  El  lehet  érni,  ha  a  tengődésnek  állapo- 
tával megelégszünk,  ha  tettleg  elismerjük,  hogy  sem  erkölcsi, 
sem  gazdasági  erőnk  nincs  államiságunk  fentartására. 

Az  erejökben  lehanyatlott  polgároknak  a  kisebb  teher  is 
épp  oly  súlyos  lesz,  mint  most  a  nagyobb,  és  eljuthatunk  oly 
állapotokhoz,  hogy  terheink  hasonlók  a  külföldi  államok 
polgárainak  terheihez  ;  de  amit  az  állam  teljesít  itt,  amit  ad 
a  jogvédelemben,  amit  nyújt  a  közgazdasági  és  kultúrai 
fejlesztés  tekintetében  :  az  annál  sokkal  csekélyebb,  az 
annál  sokkal  kevesebb.  (Élénk  helyeslés.  Igaz  !  Úgy  van  !) 

Nem  lehetetlen,  hogy  beérjük  egy  gyenge  igazságszolgál- 
tatással ;  oly  közigazgatási  szervezettel,  mely  primitív  álla- 
potokhoz van  mérve  ;  művelődési  intézeteink  színvonalát 
leszállíthatjuk,  fejlődését  megakaszthatjuk.  Reábízzuk  a  pol- 
gárokra, küzdjenek  árvízzel,  ragályos  betegségekkel,  gazda- 
sági válságokkal,  ahogy  tudnak  ;  leh üthetjük  a  ragaszkodást 
ehhez  az  országhoz  a  polgárok  szívében  ;  mindazt  megtehet- 
jük, hogy  ily  állapotok  felé  közeledhessünk  :  akkor  is  lehet 
egyensúly.  De  hol  lesz  az  ország,  hol  lesz  polgárainkban  a 
dulce  natale   solum-hoz  való   ragaszkodás  ? 

Ha,  uraim,  így  fogjuk  fel  a  feladatot,  akkor  én  meg- 
vallom, abból,  hogy  időszakonként  ez  a  kérdés  egyik  vagy 
másik  alakban  elibénk  tétetik  és  hogy  annak  válság  elé  jutá- 
sát a  kormány  hibája,  rendetlensége,  sőt  néha  bűnös  könnyel- 
műsége is  előidézi  —  ez  engem  meg  nem  zavar  az  erre  adandó 
feleletben.  (Halljuk  !  Halljuk  !)  Az  én  feleletem  erre  a  kér- 
désre az,  hog}^  a  probléma,  amint  előttünk  áll,  egy  erélyes 

felhívás  a  nemzetnek  értelmiségi,  gazdasági  és  mindenekfelett 
erkölcsi  erejéhez,  mely  a  jelen  alkalommal  sem  fog  a  feladat 
mögött  maradni.  Nem  a  csüggedés,  nem  az  abdikáczió  indokait 
kell  a  helyzetből  meríteni.  Amint  azt  hiszem,  nem  meríti  az 
országgyűlés  egy  pártja  sem.  De  kíván  önfegyelmet,  mér- 
sékletet, erőfeszítést  a  kormánytól,  a  pártoktól  s  a  nemzettől. 
(Élénk  helyeslés.)  Kívánja,  hogy  tudjunk  ellenszegülni, 
mérséklőleg  hatni,  magában  véve  talán  jogosult  vagy  befo- 
lyásos elemektől  formált  követeléseknek  ;  helyes  méltatását, 
megválogatását  a  teendők  rendjének,  a  kielégítés  egymás- 
utánjának és  mértékének;  a  valódi  takarékosságot,  mely 
nemcsak  kiadások  elhagyásában,  elhalasztásában,  de  sokkal 
inkább  abban  áll,  hogy  az  erővel  kell  takarékosan  bánni, 
ugyanazon  erővel  több  eredményt  érni  el.  (Helyeslés.) 

Mindezek  általánosságok  —  megengedem ;  de  mily  ko- 
moly jelentőségük  van  a  helyzetben :  szigorú  rend  és  ellen- 
őrzés   az    államháztartásban.  Ez    is   általánosság,    de  van-e 
valaki,  ki  ezt  elsőrangú  kelléknek  nem  tartja  ?   (Halljuk  !) 
A   pénzügyminisztertől   egyedül   ennek    a   feladatnak   meg- 
oldását   hiába    várjuk.    Minden   tárczának   közre   kell   mű- 
ködnie ;  többet  mondok :  a  pártoknak  és  ami  azoknál  jóval 
hatalmasabb,   a  pártok  háta  mögött  álló  közvéleménynek. 
Nem    érzem    hivatva    magam    a    pénzügyi    rendszabá- 
lyok    részleteire    kiterjeszkedni.     (Halljuk !)    Úgy    látszik, 
hogy  a  közvélemény  és  a  kormány  egyaránt  a  szeszes  italok 
megadóztatása  körül  keresi  az  új  források  legfőbbikét.  Nem 
a  borra  vetett  fogyasztási  adó  emelése  értetik  itt,  hanem 
úgy  látszik,   a  szesz   termelési  adójának  emelését,   talán  a 
szeszes   italok   kimérésének   megadóztatását   vették    czélba. 
De  bármint  legyen  is,   nem  hiszem,   hogy  a  pénzügyi 
rendezés    műve    befejezés    elé    juthasson    az    egyenes    adók 
érintése  nélkül.  Nem  a  meglevők  emelését  értem  ez  alatt, 
de  arányosabb  rendezését,  az  adóteher  igazságosabb  felosz- 
tását.  A   jövedelmek,   amelyek   eddigelé   éppen  nem,   vagy 
aránytalanul  csekély  mértékben  vétettek  igénybe  —  kétség- 
kívül ezek  vonatnak  első  sorban  megterheltetés  alá,   min- 
dig szem  előtt  tartva  a  helyes  pénzügyi  poütikának  azt  az 
elvét,  hogy  a  gazdaságilag  gyengébbet  kímélni  kell,  s  a  teher- 
többlet  oly  vállakra   helyezendő,   melyek  annak  viselésére 

képesebbek.  (Élénlc  helyeslés.  Ügy  van!  Ügy  van!)  Többet 
részletekben  alig  mondhatok,  s  az  általánosságok  köréből 
nem  lépve  ki,  csak  azt  az  egyet  ígérem  meg  önöknek,  hogy 
rajta  leszek,  amennyiben  erőmből  kitelik,  hogy  ez  az  igaz- 
ságos elosztás  elve  törvényhozási  rendszabályokban  érvé- 
nyesüljön. (Zajos  helyeslés  és  tetszés.) 

Említettem,  hogy  e  helyzetben  felhívás  van  a  nemzet 
erkölcsi  erejéhez  is,  és  pedig  két  irányban.  A  terheket  vi- 
selni, az  állam  irányában  súlyos  tartozásokat  teljesíteni,  ez 
polgári  kötelesség  ;  de  az  az  erő  és  készség,  amellyel  e  kö- 
telességet teljesítik,  nagyban  függ  attól,  hogy  az  erőlködést 
az  a  tudat  kísérje,  hogy  a  czél  el  is  lesz  érve,  hogy  gazdasá- 
gosan és  józan  számítással  bánnak  az  áldozatkészség  ered- 
ményeivel, és  hogy  amiben  viszont  az  állampolgárnak  van 
szüksége  arra,  hogy  a  hatóságok  végezzenek  valamit  ügyé- 
ben és  érdekében,  azt  biztosan,  gyorsan  és  jól  meg  fogja 
kapni.  Nem  az  adók  nagysága  keseríti  el  a  polgárokat,  ha- 
nem az,  ha  látja,  hogy  az  élet  ezer  apró  ügyében  és  bajában 
kellő  gondozásra  és  támogatásra  nem  talál.  (Igaz  !  Ügy  van  !) 

Reformok.  A  szabadelvű  párt  feladata. 

Ezért  éppen  ezekben  a  súlyos  időkben  nem  mondha- 
tunk le  azon  gya.korlati  reformokról,  amelyek  arra  szol- 
gálnak, hogy  az  állam  a  polgárok  irányában  ezerféle 
kötelességét   minél   jobban   teljesítse.    (Igaz  !    Ügy   van !) 

Mindenekelőtt  nyíltan  meg  kell  mondanom,  hogy  az 
organizatorius  művek  nem  szünetelhetnek.  (Élénk  helyes- 
lés.) Nem  mondhatunk  le  igazságügyi  szervezetünk  tovább- 
fejlesztéséről, nem  mondhatunk  le  főleg  közgazdaságunk 
javításáról.  Erre  pénznek  mindig  kell  lenni,  csak  gyakorlati 
érzékkel  és  skrupulózus  takarékossággal  történjék  a  költeke- 
zés. (Helyeslés.)  De  van  még  egy  másik  irány  is,  melyben 
én  az  erkölcsi  és  politikai  erő  fellendülésétől  sokat  várok. 

Az  újabb  időben  Magyarországnak  társadalmában,  de 
politikai  intézményeiben  is  egy  neme  a  reakcziónak  állott 
elő.  Ertem  a  reakczió  alatt  azt,  hogy  a  fejlődésnek  az  az 
aranyfonala,  mely  az  1848-iki  reformokból  indult  ki,  félbe- 
szakadt  és   visszaeséseket   mutat   fel.    (Zajos   felkiáltások : 

Igaz  !  Úgy  van  !)  Eljött  az  ideje,  hogy  ebből  a  tespedésből 
lassankint  bár,  mert  még  sok  a  lenyűgöző  erő,  kibontakoz- 
zunk. Máris  jelek  mutatkoznak,  mintha  a  közérzület  nagyobb 
előszeretettel  és  bizalommal  fordulna  ez  irány  felé  ;  és  ha 
a  nemzet  erejére  appellálunk,  ennek  erélyes  fellendülését 
intézményeinlí  és  társadalmunk  demokratizálása  nélkül  én 
nem  várom.  (Zajos  helyeslés.  Igaz  !  Ügy  van  !) 

Kormánypolitilíával  és  törvényhozásival  mindent  tenni 
nem  lehet.  (Ügy  van  !) 

Nagy  függőségben  van  az  és  marad  mindig  a  társa- 
dalmi elemek  irányától  és  érzületétől.  De  ahol  kedvező  len- 
dítést lehet  tenni  az  intézményekkel  ily  irányban,  és  haj- 
lam is  mutatkozik  reá,  nem  szabad  talán  a  küzdelemtől 
való  félelemben  azt  elmulasztani. 

A  szabadelvűpárt  ma  roppant  többségben  van ;  ne 
sablonokhoz  térjen  vissza,  de  legyen  hű  hivatásához  és  leg- 
nemesebb tradiczióihoz,  a  nagy  néposztályok  érdekeinek 
erőteljes  felkarolása  mellett,  és  biztos  vagyok  benne,  akkor 
felkelt  és  kifejt  új  erőket,  mik  már-már  elszunnyadtak  az 
utóbbi  évek  alatt.  (Helyeslés.) 

Ha  önök  megnézik  az  új  korszak  politikai  történetét, 
azt  fogják  találni,  hogy  a  polgárság  befolyása  abban  az 
arányban  fogyott,  amint  a  szabadelvű  eszmék  uralmukat 
az  államban  és  a  kedélyek  fölött  elvesztették,  és  abban  az 
arányban  emelkedett,  amely  arányban  ezen  eszmék  hatal- 
mukat és  befolyásukat  újra  visszanyerték.  (Igaz  !  Ügy  van  !) 

Most  már  nem  rend  többé,  nem  is  különvált  osztály  : 
össze  van  olvadva  —  és  ne  is  bontsa  fel  semmi  ezt  a  köte- 
léket —  mindazokkal,  akik  munkálkodnak  a  kultúrai  és 
gazdasági  jólét  haladása  ügyében.  Növekedni  fog  pohtikai 
befolyása,  önérzete  és  hatása,  munkája  sikereivel  arányban, 
ha  feHsmeri  az  érdekszolidaritást  közte  és  a  nagy  néposz- 
tályok között,  és  azok  kultúrai  és  gazdasági  emelésének 
feladatát   erélyesen   felkarolja.    (Helyeslés.) 

A  vidéki  városok  fejlesztése. 

Összefüggésben  áll  ez  azzal,  amit  poHtikánk  közvetlen 
és  egyik  legfontosabb  feladatának  tartok,  a  vidéki  városok 

fejlődésének  előmozdításával.  (Halljuk !  Halljuk  !)  Nem 
szorosan  vett  városi  érdek  ez,  azaz  nemcsak  a  városok  lakói- 
nak érdeke.  Ez  az  ország  vidékei  egyenletes  fejlődésének 
ügye. 

A  városok  természetes  központjai  a  vidék  gazdasági, 
művelődési,  társadalmi  életének.  Minél  szorosabb  és  ter- 
mészetesebb ez  összefüggés  a  vidékével,  annál  inkább  ja- 
vára válik  a  vidékeknek  is,  ami  a  városokért  történik. 
(Úgy  ^ van  !) 

En  országos  érdeket  látok  abban,  ha  hatóságok,  köz- 
intézetek elhelyezésében  lehető  deczentraUzáczióra  törek- 
szünk, ha  az  állam  erejéhez  mért  kedvezmények  nyújtásá- 
ban a  városok  fellendülésének  erélyes  támogatást  adunk, 
ha  a  helyhatósági  szervezetük  sajátságainak  megfelelő  rende- 
zést előmozdítjuk. 

Ne  is  gondolja  senki,  hogy  a  főváros  —  melynek  emel- 
kedésére mindnyájan  szívesen  nézünk  —  ez  által  csorbát 
szenvedne.  Annak  fejlődése,  hivatásához  mért  ereje  bizto- 
sítva van  azon  intézmények  bírásában,  melyek  természe- 
tüknél fogva  az  egész  országra  csak  egységesek  lehetnek, 
és  abban,  hogy  társadalmilag  is  államunk  központjául 
szolgál.  (Ügy  van  !) 

Az  újabb  idők  vonása,  hogy  az  állami  tevékenység 
köre  folytonosan  növekedik,  de  ezzel  nő  jelentőségében, 
hivatása  pontosságában  a  hivatalnoki  kar  is,  és  a  mai  állam 
legfontosabb  fen  tartó  erejéhez  tartozik  egy  nemzeti  eszme 
által  vezetett,  feladataira  gyakorlatilag  és  elméletileg  ki- 
képezett, állásában  biztosított  és  hivatásának  becsülése 
által  erkölcsileg  emelt  magyar  hivatalnoki  kar.  (Élénk 
helyeslés.) 

Ismerek  nagy  államokat,  melyek  megszilárdulásában, 
felvirágzásában  a  hivatalnoki  karnak  a  legjelentékenyebb 
része  volt.  Elég  csak  Poroszország  történetére  hivatkoz- 
nom. Nagy  tanulságokat  foglal  magában,  nemcsak  arra 
nézve,  amit  e  kar  tett  az  államért,  de  arra  nézve  is,  amit 
a  nemzet  őértük  tett,  sorsuknak  biztosításában,  hivatásuk- 
nak becsülésében  és  emelésében. 

A  közigazgatás  újjászervezése. 

Valami  hasonló  lebeg  előttem,  uraim,  mikor  én  a  köz- 
igazgatási reform  kérdésénél  ez  ügyre  oly  nagy  súlyt  helyez- 
tem. Amit  e  czélra  fordítunk,  az  nem  felesleges,  de  igen 
eredményes  kiadás.  (Helyeslés.) 

Nem  tehetek  róla,  de  minél  tovább  foglalkozom  pénz- 
ügyi bajaink  és  belső  poKtikai  megszilárdulásunk  feladatá- 
val, újra  meg  újra  erősebben  gyökeret  ver  bennem  az  a 
meggyőződés,  hogy  ennek  lényeges  eleme  a  közigazgatás 
fokozatos  újjászervezése  s  a  magyar  állam  orgánumai  állá- 
sának biztosítása  és  emelése.  (Élénk  helyeslés.) 

A  védvámos  irány. 

Engedjenek  meg  néhány  rövid  megjegyzést  közgazda- 
sági helyzetünkről.  (Halljuk  !   Halljuk  !) 

Ma  védvámos  áramlat  közepette  élünk.  Védelem  a 
jelszó  az  ipartermékekre,  védelem  a  mezőgazdasági  termé- 
kekre is.  Mi  ezen  áramlatnak  hatása  alól  nem  meneked- 
hetünk. De  daczára  ennek,  daczára  a  közös  vámterületben 
való  lekötöttségünknek  :  sokat  lehet  tenni  gazdasági  meg- 
izmosodásunkra.  (Halljuk  !) 

De  nem  átható,  nagy,  szenzácziós  rendszabályokkal. 
Ezek  tere  el  van  zárva.  A  jóval  szerényebb  és  jóval  nehe- 
zebb, de  egyszersmind  eredményes  kisebb  intézkedések 
azok,  mik  lehetők  és  kívánatosak. 

Megfigyelni  és  kikutatni  helyenkint  a  gazdasági  emel- 
kedés elemeit,  elősegíteni,  tért  nyitni  számára,  nehéz,  foly- 
tonos türelmet  és  működést  kíván,  de  hálás  feladat.  (Elénk 
helyeslés.) 

Jól  tudom,  az  ipa^rtörvény  sem  hozta  meg  azt  a  hatást, 
mit  az  érdekeltek  egy  része  tőle  várt.  Ez  egy  kísérlet  volt, 
melyben  a  jóváhagyást  az  az  őszmte  törekvés  vezérelte, 
különösen  a  kézműiparnak  és  a  szolid  munkának  lehető 
védelmet  nyújtani.  Sikerült-e  és  mennyiben,  ma  ahg  ítél- 
hetni meg.  Teljesen  jogos  kívánság,  hogy  hajtassék  végre 
a  törvény  egyenletes  módon  mindenütt,  ne  játszassék  ki 
annak  czélzata  a  végrehajtásban. 

De  mielőtt  értéke  és  netaláni  módosításai  felett  végleg 
ítélnénk,  bővebb  és  több  tapasztalást  kell  elvárnunk ; 
sokkal  biztosabban  és  sikeresebben  hajthatjuk  végre  a  re- 
víziót akkor,  míg  ma  csak  tapogatóznánk  biztosság  nélkül. 
(Helyes.) 

Horvátország. 

Belső  állapotaink  javulásának  és  megszilárdulásának 
műve  még  két  irányban  éber,  soha  nem  szünetelő  és  egy 
eszme  által  vezetett  politikai  tevékenységet  kíván. 

Az  egyik  Horvátországgal  való  viszonyunk,  a  másik 
belpoütikánk  faj-  és  vallási  különbségekkel  szemben. 

Csak  örvendezve  látjuk,  hogy  a  testvérországokban  az 
ingerültségnek  és  bizalmatlanságnak  hangulata,  mely  pár 
év  előtt  oly  sajnálatos  jelenségekben  nyilvánult,  lassanként 
eltünedezett.  Politikánkban  folytonosan  oda  kell  töreked- 
nünk, hogy  horvát-szlavón  honfitársainkban  az  a  rendít- 
hetlen  meggyőződés  verjen  gyökeret,  hogy  a  Szent  István 
koronája  alatt  fennálló  magyar  államban  politikai  nemzeti- 
ségük, állam  jogi  autonómiájuk  legjobban  biztosítva  van,  és 
gazdasági  és  politikai  érdekeik  erélyes  és  egyenletes  fel- 
karolásban részesülnek. 

Az  állam  jogi  rend,  melyet  közösen  megállapítottunk, 
mindaddig  hiányos  mű  marad,  míg  azt  a  szolidaritás  leg- 
szélesebb körökben  elterjedt  érzelme  ki  nem  egészíti.  Ez  az 
éltető  eleme  minden  politikai  kapcsolatnak.  Ebben  az  érte- 
lemben óhajtom  én,  hogy  százados  történetünk  legjobb 
hagyományaihoz  visszatérjünk,  és  csak  örvendve  tapasz- 
taljuk, hogy  a  bán  és  a  nemzeti  párt  politikája  ide  van 
irányozva. 

A  politikai   nemzet  fogalma. 

Egy  más  alkalommal,  uraim,  kimerítőleg  szóltam  a 
magyar  állam  posztulatumairól.  Nincs  miért  azokra  vissza- 
térnem ;  ez  alkalommal  röviden,  csak  futólag  óhajtom  meg- 
mondani, mit  tartok  én  helyes  politikának,  szemben  azzal 
a  ténnyel,  hogy  a  politikai  magyar  nemzet  különböző 
fajokból  és  különböző  nemzetiségekből  áll. 

Megfelel  erre  a  magyar  szabadelvű  eszmék  fejlődése  és 
tradicziója,  a  jogegyenlőség,  melyet  beírtunk  alkotmá- 
n3^unliba,  remélem,  soha  ki  nem  törölhető  betűkkel,  aere 
perennius. 

Ez  nemcsak  azt  jelenti,  hogy  közös  jogintézmények 
alatt  állunk  ;  a  gondolat,  melyet  ez  érvényre  juttat,  sokkal 
nagyobb  jelentőséggel  bír.  Itt  nincs  előkelőbb  faj  vagy 
vallásfelekezet ;  itt  mindenkinek  polgári  becsülete,  polgári 
és  pohtikai  jogai  függetlenek  attól,  hogy  milyen  nyelven 
beszél  és  mely  templomban  imádja  a  Mindenhatót. 

Én  ebben  az  elvben  —  minden  időleges  visszaesések 
daczára    —    a   magyar   állam   pohtikai   erőforrását   találom. 

Hadd  vitatkozzanak  a  tudósok  arról,  hogy  mi  alkot 
egy  nemzetet ;  a  gyakorlati  politikusság  számára  meg  van 
oldva,  a  mi  számunkra  is  meg  van  oldva :  nem  a  faj,  a  le- 
származás, még  nem  is  az  anyanyelv,  nem  a  vallás  egyenlő- 
sége, vagy  éppen  a  folyamok  elkülönző  árjai  és  a  hegylán- 
czolat  ormozata  teremtik  és  határolják  körül  a  nemzetet ; 
ennek  éltető  eleme,  ennek  valódi  lelke  a  történet,  a  közös 
dicsőség  és  szenvedés  eredménye ;  az  az  összetartozásnak, 
jóban-rosszban  való  egyesülésnek  mély  és  átható  érzetében 
és  a  közös  sors  erkölcsi  öntudatában  van.  Ezt  előmozdítani, 
ezt  minél  szélesebb  körökben  eltörölhetetlenül  beleolvasz- 
tani az  érzelmekbe  és  a  meggyőződésekbe :  ez  a  fentartó 
állami  pohtika  egyik  főfeladata.  Erre  van  egy  nagy,  gya- 
korlati eszköze,  mit  csak  türelmes  és  kötelességhű  pohti- 
ka val  lehet  kezelni. 

Lelkiismeret,  odaadó  munka  az  állam  részéről  a  nép 
jólétének  és  művelődésének  emelésére,  pártatlan  igazság- 
szolgáltatást védő  és  ápoló  közigazgatás,  választva  az  esz- 
métől áthatott  kormányzati  szervezet  által :  ez  a  leghatá- 
lyosabb  eszköz  egy  politikai  nemzet  megteremtésére. 

A  konkolyhintegetők  és  bűnös  izgatók  számára  ott  van 
az  őrködő  közigazgatás,  ott  van  az  erélyes  represszió  ;  de 
a  szohdaritás  megteremtésére  a  jellemzett  út  az  igazi,  a 
sikeres. 

Ha  mind  e  feladatokat  összevesszük,  ne  mondja  senki, 
hogy  nincs  eszményi  elem  a  magyar  politikában  ;  ne  mondja 
senki,  hogy  nincs  meg  benne  a  motívum,  mely  felkölti  ér- 

zelmünket,  megaczélozza  izmainkat,  és  kívánom  a  hosszú 
és  türelmes  munka  közepette,  hogy  soha  ez  az  eszmény  ne 
legyen  fogyatékos  erejében. 

Helyi  érdekek. 

Mielőtt  beszédemet  befejezném,  érzem,  hogy  tartozom 
önöknek,  tisztelt  polgártársaim,  azzal,  hogy  e  város  helyi 
érdekeiről  és  személyes  politikai  állásomról  szóljak.  (Hall- 
juk !  Halljuk!) 

Igaz,  a  képviselő  mindenekelőtt  az  ország  képviselője  : 
ez  mindenekelőtt  az  országos  érdekek  megóvására  kötelezi. 
De  képviselője  annak  a  kerületnek  is,  melytől  országos  ügyek- 
ben megbízását  nyeri.  És  ezért,  ha  önök  bizalmukkal 
megtisztelnek,  éppen  úgy  fogom  fel  hivatásomat,  hogy  kö- 
telességem lesz  a  valóban  országos  érdekek  határai  közt 
e  város  ügyeit  és  érdekeit  legjobb  erőm  szerint  képviselni. 

Igyekezni  fogok  arra  is,  hogy  minél  sűrűbb  érintkezés 
által  szoros  összeköttetésben  maradjunk,  hogy  a  kölcsönös 
egymásra  hatás  által  elérjük  a  képviselő  legnagyobb  ere- 
jét, a  minél  teljesebb  összhangot  az  érzelmekben  és  a  meg- 
győződésekben.  (Élénlc  helyeslés  és  éljenzés.) 

Szabadjon  már  most,  uraim,  csak  példaszerűleg  néhány 
nagyobb  érdeket  eniHtenem,  anélkül  hogy  bármi  tekintet- 
ben kimeri tőleg  elősorolni  a.karnám.  Ilyen  a  harmadik 
egyetem  felálhtása.  (HaUjuk !  Halljuk !)  Meggyőződésem 
szerint  országos  érdek  az,  hogy  Magyarországon  egy  har- 
madik egyetem  állíttassék  fel.  Ez  nem  ma  keletkezett,  és 
hozzáteszem  azt  is,  hogy  azon  városok  között,  melyek  szék- 
helyül komolyan  szóba  jöhetnek,  minden  körülményt  össze- 
vetve, ezen,  történetére  és  kultúrára  oly  régi,  de  életerejére 
ifjú  város  az  első  helyen  áll.  (Zajos  helyeslés  és  éljenzés.) 
Es  engedjék  meg,  hogy  hozzátegyem,  hogy  a  gyors  meg- 
valósítás talán  egyetlen  komoly  akadályát  én  az  ország 
pénzügyeinek  jelen  válságos  helyzetében  látom. 

Áttérek  a  másik  példára.  (Halljuk  !  Halljuk  !) 

Ma  senki  sem  táplál  kételyt  aziránt,  hogy  a  magyar 
igazságszolgáltatás  szervezetében,  és  pedig  nemsokára,  egy 
reformnak  kell  bekövetkeznie  :  a  pesti  egységes  kir.  tábla 
helyett   több   fő  törvény  szék  felállításának.   Ez   országos  ér- 

dek  ;  a  helyes  igazságügyi  szervezet  posztulátuma.   (Igaz  ! 
Ügy  van  !) 

Pozsonyt  az  egpk  főtörvényszéknek  természetes  szék- 
helyéül kell  tekintenünk.  És  ezt  méltányosan  kívánni  lehet, 
nem  mint  különös  kedvezményt  a  helyi  érdekeknek,  de 
mint  a  helyes  igazságügyi  szervezet  egyik  posztulátumát. 
(Élénk  helyeslés.) 

Pártállása. 

Önök  jól  tudják,  uraim,  hogy  jelenleg  pártokon  kívül 
állok.  Ez  állásom  nem  azt  jelenti,  hogy  nincsenek  határo- 
zott nézeteim  politikai  kérdésekre  nézve.  Talán  szabad 
hivatkoznom  arra,  hogy  nemzeti  életünknek  alig  van  nagy 
kérdése,  melynek  érdemére  egy  vagy  más  alkalommai  nem 
nyilatkoztam.  Hű  maradok  Magyarország  szabadelvű  tra- 
dicziójához,  mely  semmi  körülmények  közt  nem  tűri  azt, 
hogy  a  jogegyenlőség  megsértessék,  s  bármely  faj  vagy 
vallásfelekezet  a  többinek  polgári  becsületében,  polgári  és 
poHtikai  jogaiban  hátra  tétessék.   (Zajos  éljenzés.) 

Én  ezen  kérdések  érdemében  való  meggyőződésemre 
nézve  nem  változtam,  és  azon  állásban,  melyet  elfoglalok, 
e  meggyőződésekben  függetlenségem  nőtt,  azaz  tekintet 
nélkül  pártkötelezettségre,  képviselhetem  azokat.  (Zajos 
helyeslés   és   éljenzés.) 

Nem  szívesen  foglaltam  el  ezt  az  állást ;  eKogadom 
annak  minden  hátrányait,  ismerem  azokat,  de  élek  azzal 
az  egy  szabadsággal,  amit  nyújt  és  ami  abban  áll,  hogy  egyéni 
meggyőződésemmel,  egyéb  tekintet  nélkül,  szabadon  és 
határozottan  felléphetek.  (Élénk  helyeslés  és  éljenzés.)  És 
igyekezem  távol  tartani  magamat  az  elvileg  minden  áron 
való  ellenzéstől  s  fontos  kérdésekben  is  a  meggyőződés  fel- 
áldozásától. (Zajos  helyeslés.)  De  jól  tudom,  uraim,  hogy 
egy  ilyen  állás  a  képviseleti  kormányrendszer  természete 
szerint  állandó  nem  lehet.  Jól  tudom  ennéKogva  azt,  hogy 
a  természetes  fejlődés  hozza  magával,  hogy  az  ember  csat- 
lakozzék ott,  ahol  a  csatlakozásnak  két  lényeges  feltétele 
megvan.  Az  egyik  a  kölcsönös  bizalom,  amelynek  a  poHtikai 
pártok  tagjait  össze  kell  kötnie,  a  másik  a  főbb  kérdésekben 
való    egyetértés,    és    énnekem  önöket  kérnem  kell,  uraim, 


90  Programmbeszéd  Pozsonyban. 

arra,  hogy  azon  elvek  határán  belül,  melyeket  kifejtettem 
és  melyekről  már  más  allí alommal  is  nyilatkoztam,  enged- 
jék meg  nekem  egy  ily  alapon  való  csatlakozást.  (Zajos 
helyeslés  és  éljenzés.) 

Kérem,  sőt  önök  irányában  érezni  fogom  azt  a 
kötelességet,  amely  a  teljes  őszinteségben  áll.  En  rajtam 
nem  fog  múlni  az,  hogy  minél  gyakrabban  és  minél  sűrűb- 
ben érintkezésben  legyek  ezen  város  tisztelt  polgárságával. 
(Zajos  éljenzés.)  En  óhajtom  elérni  az  érzelemnek  és  gondol- 
kodásnak azt  a  közösségét,  amely  egyedül  adja  meg  igazi 
erejét  a  képviselőnek  (Igaz  !  Ügy  van  !),  de  egyedül  adja 
meg  az  igaz  bizalmat  a  választó  testületnek.  (Elénk  helyes- 
lés.) És,  uraim,  a  képviseleti  rendszer  természete  szerint  a 
képviselő  nemcsak  egyszerű  visszhangja  a  választóknak, 
hanem  kötelessége  választóival  együttműködve,  tapaszta- 
lása, ereje,  belátása,  legjobb  meggyőződése  szerint  felvilá- 
gosítólag  hatni  és  így  egyesült  erővel  azután  súlyt  adni 
>annak  a  kerületnek,  melynek  megbízását  kezébe  letet- 
ték.  (Hosszantartó  zajos  éljenzés  és  taps.) 

Ily  alapon  kérem  én  az  önök  bizalmát  és  támogatását, 
mellyel  járó  kötelességeknek  hogy  megfeleljek,  talán  erőm 
nem  lesz  elegendő,  de  kötelességérzetemen  és  igyekezetemen 
nem  fog  múlni.  (Hosszantartó  zajos  éljenzés  és  taps.) 


A  NAGY  VEDERO-VITA. 

Szilágyi  Dezső,  pártköteléken  kívül  állva,  két  nagy  beszéd- 
del vett  részt  az  1889  január  10-ikén  megindult,  majdnem 
három  hónapon  át  folyt  véderő- vitában.  Már  első  beszédében 
is,  az  ellenzéki  pártok  felfogásával  egyezően,  bőven  kifejtette 
a  törvényjavaslat  nevezetessé  vált  14.  §-ának  alkotmányjogi 
szempontból  való  bírálatát,  a  részletes  tárgyalásnál  mondott 
beszédét  pedig  kizárólag  ennek  szentelte. 

A  14.  §.  elleni  állásfoglalásnak  alapja  az  volt,  hogy  az  új 
szövegből  hiányzott  az  1868-iki  törvénynek  az  a  kijelentése, 
hogy  :  »A  hadseregnek  és  haditengerészetnek  ezen  hadilétszáma 
a  legközelebbi  tíz  évre  érvényes«.  (A  68-iki  törvény  a  hadilét- 
számot   állapította    meg,   az  új    törvény    pedig  az  évi  ujoncz- 


A  nagy  véderő- vita.  91 

jutalék  nagyságáról  rendelkezik.)  Az  ellenzék  felfogása  szerint 
az  említett  kijelentés  hiánya  esetleg  azt  a  magyarázatot  enged- 
hette volna  meg,  mintha  a  törvény  az  ujonczlét számot  nem 
határozott  időre,  hanem  egyszer  mindenkorra  lekötné,  még  pedig 
azzal,  hogy  a  törvény  érvényessége  megmaradhatna  mindaddig, 
míg  azt  újabb  törvény  meg  nem  változtatja. 

A  törvényjavaslat  14.  §-a,  a  véderő-bizottság  által  már  ki- 
egészített szövegében,  mely  a  ház  tárgyalásának  alapjául  szol- 
gált, így  szólt  :  »A  közös  hadsereg  és  haditengerészet  fentartá- 
sára  szükséges  évi  ujonczjutalék,  az  1867.  évi  XII.  törvényczikk 
11.,  12.,  13.  és  14.  §-aiban  foglalt  alkotmányos  jogok  alapján 
és  azok  fentartása  mellett,  103,100  főben  állapíttatik  meg  és 
ezen  jutalék  a  magyar  korona  országai  közt  egyfelől,  a  birodalmi 
tanácsban  képviselt  királyságok  és  országok  közt  másfelől,  a 
népesség  számaránya  szerint  .  .  .  osztandó  f el  .  .  .  Jelenleg  a 
magyar  korona  országaiból  42,711  ujoncz  állítandó  ki.  A  magyar 
korona  országai  honvédségének  fentartására  szükséges  évenkinti 
ujonczjutalék  12,500  főben  állapíttatik  meg.  A  közös  hadsereg 
megállapított  ujoncz  jutaléka  tíz  év  lefolyása  előtt  csak  akkor 
lesz  kérdésbe  vehető,  ha  Ö  felsége  az  illető  felelős  kormányok 
útján  az  ujonczjutaléknak  emelését,  vagy  leszállítását  szüksé- 
gesnek tartja.  A  föntebbi  határidő  eltelte  előtt  pedig  ezen  ujoncz- 
jutaléknak változatlanul  hagyására,  va^gy  megváltoztatására 
czélzó  javaslatok  a  kormány  részéről  a  törvényhozásnak  idejé- 
ben előterjesztendők.  Valamennyi  jutaléknak  tényleges  kiállítása 
azonban  csak  akkor  történhetik  meg,  ha  a  törvényhozás  azokat 
azon  évre  már  meg  is  szavazta. « 

Tisza  Kálmán  miniszterelnök  kifejtette,  hogy  szerinte  a 
68-iki  törvény  és  a  törvényjavaslatban  ajánlott  új  szabályo- 
zás közt  lényegbeli  különbség  nincs.  Elég  biztosítékot  látott  az 
évenkinti  újonczmegajánlási  jogban,  mert  az  új  szöveg  hatá- 
rozottan kimondja,  hogy  »valamennyi  jutaléknak  tényleges 
kiállítása  csak  akkor  történhetik  meg,  ha  a  törvényhozás 
azokat  azon  évre  meg  is  szavazta«.  Szerinte  különösen  a  véd- 
erőbizottság  által  a  kormány  hozzájárulásával  ajánlott  pótlás 
világossá  tette,  hogy  a  törvény  a  tíz  év  utáni  időre  nem  köti 
le  a  most  megállapított  újonczlétszámot,  mert  nyilvánvaló,  hogy 
amikor  a  véderőbizottság  pótlása  szerint  a  törvény  világosan 
kimondja,'  hogy   a  megállapított  létszám  változatlan  megtartá- 

sához  vagy  megváltoztatásához  külön  törvényhozási  tény  szük- 
séges, a  létszám  »megtartása«  is  csakis  külön  törvény  útján  tör- 
ténlietik.  Ebben  látta  Tisza  Kálmán  a  biztosítékot  arra, 
hogy  az  újonczlétszám  megállapításának  joga  körül  az  ország 
nem  jut  a  korábbinál  hátrányosabb  helyzetbe. 

Midőn  ezt  kifejtette,  egyszersmind  késznek  nyilatkozott 
Tisza  Kálmán  a  ház  jegyzőkönyvébe  iktatandó  nplatkozatot 
tenni,  melyben  ■ —  mint  egy  közbeszólásra  külön  is  kijelentette, 
a  korona  viselőjének  hozzájárulásával  —  elismerné  a  szóban 
levő  rendelkezésnek  azt  az  értelmét,  hogy  abban  az  eset- 
ben, ha  a  tíz  év  letelte  előtt,  a  kellő  időben  benyújtott 
javaslatok  alapján,  akár  hosszabb,  akár  rövidebb  időre 
szóló  törvényhozási  megállapítás  létre  nem  jönne,  a  törvény- 
hozásoktól ismét  kérni  kell  majd  azt,  hogy  a  fennálló  törvényt, 
addig,  míg  megegyezés  létre  nem  jön,  egy  évre  hosszabbítsák 
meg.  »Meg vallom,  —  mondta  ekkor  —  ha  azt  hittem  volna, 
hogy  ezen  kifejezéseket  annyira  aggályosaknak  méltóztatnak 
találni,  annak  idején  talán  lehetett  volna  más  kifejezéseket 
használni.  De  a  lényeget  benne  találván,  különösen  azon  mó- 
dosítás által,  mely  az  itt  felmerült  kívánságok  folytán  vétetett 
fel  a  törvényjavaslatba  pótlásképen,  .  .  .  részemről  így  értvén 
és  magyarázván  mindig,  hogy  ez  csakugyan  semmivel  kevesebb 
jogot  nem  ad,  azt  elfogadtam. « 

Tisza  Kálmán  kijelentései  —  melyekkel  szemben  az  ellenzék 
főképen  azt  hangoztatta,  hogy  ha  az  új  szabályozás  a  korábbi 
törvénnyel  szemben  nem  foglal  magában  érdemi  változtatást, 
akkor  miért  nem  tartották  meg  a  törvény  korábbi  szövegét  — 
nem  szüntették  meg  az  aggodalmakat  és  az  ellentállást,  s  a 
miniszterelnök,  a  sza.badelvű  pártban  nyilvánult  aggályok 
tekintetbe  vételével  is,  előterjesztette  azt  a  minden  ellenvetést 
leszerelő  módosíványát,  hogy  a  14.  §.  első  bekezdése  után  mon- 
dassék  ki,  hogy  a  megállapított  újonczlétszám  tíz  évre  érvényes 
és  hogy  a  honvédség  részére  szükséges  évenkinti  ujoncz jutalék 
szintén  tíz  évi  érvényességgel  állapíttatik  meg.  Midőn  Szilágyi 
Dezső  a  részletes  tárgyalás  során  a  14.  §-hoz  második  nagy  be- 
szédét mondta,  akkor  már  a  miniszterelnöknek  ez  a  módosító 
javaslata  szolgált  a  tárgj^alás  alapjául. 

Szilágyi  Dezső,  a  Tisza  Kálmán  miniszterelnök  és  Fejérváry 
Géza  báró  honvédelmi  miniszter  beszédein  kívül,  főképen  Tisza 
Istvánnak  a  törvényjavaslat  védelmében  mondott  beszédeire 
válaszolt  nagy  részletességgel. 

Ha  csakugyan  úgy  áll  a  dolog,  —  mondotta  Tisza  István  — 
amint  az  ellenzék  vitatja,  és  a  régi  törvény  alapján  beáll  az  az 
eset,  hogy  a  törvény  meg  nem  újíttatván,  a  hadilétszám  meg- 
állapítása elmarad,  mi  lesz  ennek  a  következménye  ?  Felbomlik 
annak  foljrtán  a  monarchia  hadserege  ?  Bizonyára  nem.  Mert 
hisz  mindazokra  nézve,  akik  be  vannak  sorozva,  a  szolgálati 
kötelezettség  tartamát  és  egyéb  módozatait  a  véderőtörvénynek 
időhöz  nem  kötött  többi  pontja  állapítja  meg.  A  hadsereg  ki- 
egészítése és  érintetlen  fent  art  ása  jövőben  úgy  az  egyik,  mint 
a  másik  módon  függeni  fog  az  évi  ujonczjutalék  megajánlásától, 
ami  a  parlamentnek  kizárólagos  joga.  Lényeges  különbséget 
eszerint  a  régi  és  az  új  szöveg  közt  nem  látok,  hanem  látom 
azt,  hogy  abban  az  esetben  a  monarchia  véderejének  nagysága 
állandó  törvényben  kimondva  nincs  ;  tényleg  fentartható  ugyan, 
de  mégis  némi  bizonytalanság  áll  be,  ami  talán  ártalmára  lesz 
a  hadsereg  keretén  belül  annak  szervezése,  kiképzése  és  intéz- 
ményének fejlesztésére  vonatkozólag,  de  mindenesetre  ártani 
fog  a  hadsereg  és  ezzel  együtt  a  monarchia  súlyának  a  külföldön. 
En  tehát  ebben  fegyvert  látok,  melyet  a  joggal  bíró  tényezők 
akármelyiké  használhat  a  többi  törvényes  tényezőkkel  szemben, 
hogy  reájok  pressziót  gyakoroljon.  E  tényezők,  kiknek  ez  a 
fegyver  a  kezökben  van  :  a  korona,  a  magyar  parlament,  az 
osztrák  parlament  és  az  osztrák  parlamentnek  kisebbsége.  Nem 
képzelhető-e,  hogy  az  osztrák  parlamentben  oly  kisebbség  alakul, 
mely  elég  erős,  hogy  a  kétharmad  többséget  meghiúsítsa,  mely 
felhasználja  ezt  az  eszközt  arra,  hogy  azon  többi  tényezőkkel 
szemben,  kik  talán  jobban  szivükön  viselik  a  monarchia  súlyát 
és  erejének  értékét,  konczessziókat  csikarjon  ki  a  maga  előnyére. 
Én  azt,  —  mondotta  Tisza  István  —  hogy  egy  osztrák  parla- 
menti minoritásnak  fegyver  adassék  a  kezébe,  mellyel  esetleg 
a  magyar  parlament  többsége  ellen  élhet,  a  magyar  alkotmány 
biztosítékának   nem    tekinthetem.*)    (Élénk    helyeslés    jobbról.) 


*)  L.  Tisza  István  nyilatkozatát  a  konzuli  bíráskodásról  szóló 
törvény  tárgyalásánál,  a  258.  lapon. 

A  véderö-bizottság  előadója  Münnich  Aurél  volt. 

A  törvényjavaslatot  közjogi  vonatkozásai  szempontjából 
az  igazságügyi  bizottság  is  tárgy?vlta.  A  bizottságnak  több 
részletre  kiterjedő  jelentése  a  sokat  vitatott  14.  §-sal  nem  fog- 
lalkozik. 

Első  nagy  beszédét  Szilágyi  Dezső  ebben  a  vitában  1889 
január  23-ikán  mondotta. 

Szilágyi  Tisztelt  ház  !    (Halljuk  !  Halljuk  !)  Azt  hiszem,  tisztelt 

ház,  hogy  én  nem  a  szokásos  bevezetéssel  élek  akkor,  ha 
azt  mondom,  hogy  a  törvényjavaslatban  foglalt  terhek 
elvállalására  a  föindok  a  külügyi  helyzetben  rejlik.  Ha  a 
külügyi  helyzet  más  volna,  ha  az  állandó  béke  kilátásaival 
kecsegtetne,  semmi  ok  sem  bírhatna  a  teheremelések  el- 
vállalására. Megengedem,  hogy  ebben  a  pillanatban  semmi 
sincs  e  helyzetben  olyan,  mi  a  háború  közvetlen  kitörésével 
fenyegetne  bennünket ;  pillanatnyi  nyomás  alatt  elhatáro- 
zásunkban tehát  nem  állunk.  Megengedem  azt  is,  hogy  a 
monarchák  békeszeretete  és  a  kabinetek  óvatossága,  szem- 
ben a  koczkázat  és  a  felelősség  azon  rettenetes  terhével, 
melyet  a  háború  előidézése  vagy  kezdése  magában  foglal, 
e  pillanatban  minden  kétségen  kívül  áll.  Sőt  megengedek 
többet  is  :  megengedem  azt,  hogy  a  népek,  bár  minden  év  ter- 
heihez védelmi  készültség  czéljából  hozzáadnak,  békén  viselik 
terheiket  s  nem  hajlandók  idegességből  vagy  hogy  egy  tűr- 
hetetlen helyzetből  meneküljenek,  koczkáztatott  veszélybe 
belerohanni.  Sőt  azt  is  megengedem,  hogy  minden  év,  mely 
a  készültséget  emeli,  rendesen  emeli  az  óvatosságot  és  a 
hideg vérűséget  is,  a  biztosság  érzetének  gyarapodásával. 

És  mégis,  tisztelt  ház,  van-e,  ki  abban  kétkedik,  hogy 
ez  állapot  csak  időről-időre  meghosszított  béke,  a  tartósság 
minden  biztosítéka  nélkül  szűkölködő  békének  állapota  ? 
Hogy  kabinetek  és  monarchák  békeszeretete  s  a  népek 
félelme  a  koczkáztatástól,  meghiúsulhat  a  bizonytalanság 
és  kiszámíthatlanság  két  elemétől  :  az  egyik,  amely  Nyu- 
gáton  van,  a  másik,  amely  a  keleti  állapotokban  rejlik. 

Az  a  nagy  kérdés,  mely  Nyugaton  Európa  két  legnagyobb 

nemzetét  egymással  szembe  állította  és  mely  évről-évre 
mindegyiket  eldöntésre  taszítja,  nem  változott  az  utóbbi 
időben ;  Keleten  pedig,  hol  érdekeink  közvetlenül  érintve 
vannak,  és  pedig  első  sorban  a  magyar  állam  érdekei :  azok 
a  forrongó  állapotok  megnyugvási  pontra  még  nem  találtak. 
Nem  mondom,  hogy  a  keleti  érdekek  terén  azt,  amit  fő 
érdekünknek  ismerünk,  hogy  t.  i.  békés  és  nyugodt  szom- 
szédságot biztosítsunk  magunknak  és  távol  tartsunk  minden 
átalakulást,  mely  érdekeinkre,  biztosságunkra  veszélyes 
volna  —  nem  mondom,  hogy  ezt  okvetetlenül  háborúval 
kell  védenünk.  De  azt  állítom,  hogy  a  bizonytalanságnak  e 
két  nagy  elemével  szemben,  míg  más  államok  aggodalmasan 
összekeresik  erejük  végmaradványait,  s  azokat,  védképes- 
ségük  emelése  czéljából,  szervezetbe  öntik,  a  mi  államunk 
és  monarchiánk  sem  vonhatja  ki  magát  ezen  szükség  alóL 
Azok  a  szövetségek,  melyekben  állunk,  egyrészt  határo- 
zottan arra  utalnak  bennünket,  —  nem  jogilag,  de  politi- 
kailag —  hogy  erőnket  mi  is  az  aránylagosság  törvénye 
szerint  gyarapítsuk.  Ezen  szövetségek  nem  ölelik  fel  maguk- 
ban minden  érdekeinket  ;  ezek  csakis  határozott  eshetősé- 
gekre és  határozottan  körülírt  czélokra  szorítkoznak,  és  így 
igaz  marad  ezen  korszak  legnagyobb  hadvezérének  az  az 
állítása,  hogy  szövetségek  és  diplomáczia  mellett,  a  jelen 
helyzetben  minden  államnak  legfőbb  és  legigazibb  biztosí- 
téka saját  eredében  rejlik. 

Ezek  a  tekintetek,  tisztelt  ház,  engem  két  következ- 
tetésre vezetnek.  Az  egyik  abban  áll,  hogy  tiszta  tudatában 
vagyok  annak,  hogy  véderőnknek  ezen  törvényjavaslatban 
foglalt  gyarapítása  pénzbeli  eszközöket  vesz  el  tőlünk,  me- 
lyekre államunk  belső  szervezetének  kiépítéséhez  és  egyéb 
állami  czéljai  előmozdításához  nagyon,  de  nagyon  is  szük- 
ségünk volna,  és  én  készségemet  nyilvánítom  arra,  hogy 
Magyarország  érdekében  ezen  tehernövekedést  elvállalom.- 
Ez  az  egyik  következtetés. 

A  másik  az,  tisztelt  ház,  —  s  ez  talán  teljesen  egyéni 
felfogás  lesz  e  házban  —  hogy  én  ezt  az  időpontot  nem 
tartom  alkalmasnak  arra,  hogy  a  véderőben  olyan  nagyobb- 
mérvű  reformok  kezdeményez tessenek,  amelyek  magukban 
véve  lehetnek  helyesek  s  amelyeknek  teljes  keresztülvitele 

végeredményben  erősítheti  és  gyarapíthatja  a  véderő 
képességét,  de  amelyeknek  megszilárdulása  és  a  hadsereg 
szervezetébe  való  bevitele  a  bizonytalanságnak  és  ingatag- 
ságnak talán  évekig  tartó  állapotait  idézheti  elő.  Azért  én, 
ha  komolyan  veszem  az  általam  vázolt  helyzetet,  —  amint 
valóban  úgy  is  veszem  —  ebben  az  esetben  azt  tartom  a 
fődolognak,  hogy  a  hadsereg  és  véderő  védképessége,  össze- 
függése és  morális  ereje,  ha  lehet  neveltessék,  de  semmi- 
esetre se  ingattassék  meg  a  legközelebbi  évekre. 

De,  tisztelt  ház,  nemcsak  ránk,  a  nemzet  képviselőire 
ró  a  helyzet  kötelességeket,  de  ró  a  kormányra  is.  Mert  ha 
a  helyzet  arra  indít  bennünket,  hogy  az  állam  védelmi  ter- 
heinek emelésébe  beleegyezzünk :  méltán  megvárjuk  a  kor- 
mánytól és  méltán  az  általa  képviselt  másik  tényezőjétől 
a  törvényhozásnak,  hogy  ezzel  a  törvényjavaslattal  ne  köt- 
tessenek össze  oly  kérdések,  amelyek  a  monarchiának  és 
államunknak  védképességével  összeforrva  nincsenek  (Helyes- 
lés a  bal-  és  a  szélsőbaloldalon.)  és  amelyek  a  legméltóbb 
aggodalmakat  még  nagyobb  fokban  felgerjesztik,  mint  ami- 
ként eddig  azoknak  hangot  adtunk,  és  ne  kövesse  el  a  kor- 
mány azt  a  súlyos  hibát,  hogy  ily  kérdések  belekeverése 
által  az  objektív  és  az  európai  helyzet  kívánalmai  szerinti 
megítélését  ezen  javaslatnak  megzavarja,  lehetetlenné  teszi. 
(Élénk  helyeslés  a  bal-  és  a  szélsőbaloldalon.) 

Mondjuk  meg  egyenesen,  tisztelt  ház :  még  egy  másik 
politikai  kötelesség  alatt  is  áll  a  kormány,  és  ez  az,  hogy  a 
terheknek  gyarapodásával  egjütt  jár  az  a  politikai  kötelesség  : 
keresni,  hogy  mi  képes  a  közös  hadsereg  iránt,  tehát  alkot- 
mányunk értelmében  a  mi  hadseregünk  iránt  is,  a  nemzet- 
ben a  szimpátiát,  a  bizalmat,  az  erkölcsi  összetartozás  érzé- 
sét megerősíteni,  és  e  részben  érteni  kell  az  újabb  idők  kívá- 
nalmait. Nem  csak  a  f  egy  vérzések  és  a  létszám  szaporítása 
iránt  kell  érzékkel  bírni,  (Zajos  helyeslés  a  bal-  és  a  szélső- 
balon.) hanem  azon  kincses  tőke  és  erő-tőke  iránt  is,  melyből 
a  hadsereg  is  merít,  melyből  a  hadsereg  ereje  szintén  állani 
fog  ;  ez  pedig  áll  morális,  szellemi,  érzelmi  tényezőkből  is. 
(Igaz  !  Ügy  van  !  a  bal-  és  a  szélsőbaloldalon.)  És  ha  lehet 
a  hadsereget  e  tekintetben  erősíteni ;  ha  lehet  a  nemzet 
szimpátiáját    szorosabban   hozzája    fűzni :    akkor   a   talán 

elavuló,  talán  szűkkeblű  és  talán  bizalmatlanságot  ápoló 
álláspont  helyett  egy  egészen  elfogadhatónak,  egészen  hetes- 
nek, a  hadsereg  egységét,  szervezetét  és  az  1867-iki  alapot 
semmi  tekintetben  nem  zavaró,  a  nemzeti  érzést  mégis 
inkább  kielégítő  reform  irányában  kell  haladni,  nem  pedig 
a  nemzeti  érzést,  felfogást  nem  értő  álláspontot  kell  elfog- 
lalni. (Zajos  helyeslés  és  tetszés  a  bal-  és  a  szélsöbaloldalon.) 

Nem  fejtegetem  :  mily  nagy  a  terheknek  emelése,  részint 
az  újonczlétszám  emelése,  részint  a  póttartalék  tetemes  és 
nagy  megnövekedése  által,  részint  azon  szolgálatok  által, 
melyek  különböző  elemeire  a  hadseregnek  rárakatnak  na- 
gyobb mértékben,  és  az  egyéves  önkéntesi  intézménynek 
reformálása  által  is. 

És  a  pénzbeli  terhek  !  (Halljuk !  Halljuk !)  Én  nem 
vádolom  a  pénzügyi  bizottságot  azzal,  hogy  nem  tudta 
szabatosan  kimutatni,  hogy  ezen  pénzbeli  terhek  emelke- 
dése mennyit  fog  kitenni ;  nem  vádolom  pedig  azért,  mert, 
igaz,  lehetett  volna  jelentésében  körülményesebb,  egy  pontját 
jelentésének,  mely  az  újonczlétszám  szaporítását  érinti,  job- 
ban kifejthette  volna  ;  de  mégis  egészben  a  pénzbeli  terhek 
kiszámításában  a  bizonytalanság  lényeges  elemei  ki  nem 
irthatok  a  törvényjavaslatból.  És  miért  ?  Nemcsak  a  had- 
mentességi adó  szabatosan  ki  nem  számítható  csökkené- 
séről szólok  ;  nem  is  a  póttartalék  szaporítása  és  fegyver- 
gyakorlatokra behívása  által  folytonosan  növekedő  teher- 
emelésről  szólok ;  hanem  a  leglényegesebbről,  a  7520,  vagy 
nem  tudom  hány  újoncz  szaporításából  eredő  többletről. 
A  tisztelt  honvédelmi  miniszter  —  én  nem  kételkedem  rajta, 
hogy  a  hadügyminiszternek  beleegyezésével,  tudtával,  sőt 
mondhatni,  megbízásával  —  kijelentette,  hogy  a  békelétszám 
ezen  újonczszaporulat  után  sem  lesz  több,  mint  amennyi  volt 
eddig  ;  hogy  ennélfogva  ezen  törvényjavaslat  alapján,  amely, 
mint  tudjuk,  az  újonczlétszám  szaporítását  foglalja  magá- 
ban, a  hadseregnek  a  békelétszámra  szolgáló  költségei  na- 
gyobbak nem  lesznek.  Ezt  oly  határozottan  ismételte  itt, 
annyira  hangsúlyozta  a  bizottságban,  hogy  én  —  megval- 
lom —  döntő  súlyt  helyeznék  rá,  ha  egy  és  tán  igen  lényeges 
kétely  nem  zavarna  meg. 

Mert  hogyan  lehessen  azt  elérni,  hogy  évenkint  hétezer 

és  néhány  száz  főre  menő  újonczlétszámszaporítás  mellett 
a  békelétszám  költségei  ugyanazok  legyenek  ? 

Ezt  úgy  magyarázta  meg,  hogy  el  lehet  érni  adminisz- 
tratív rendszabályok  által,  melyek  közt  legfontosabb  a 
szabadságolás  megfelelő  mérve. 

Már  most,  itt  akadtam  fel  egy  dilemma  előtt  :  vagy 
edd  g  nem  teljesítette  a  hadügyi  kormány  azt,  amit  meg- 
ígért, hogy  tudniillik  a  békelétszám  költségeit  a  lehető  leg- 
szükségesebbre szorítja,  (Igaz  !  Ügy  van !  a  bal-  és  a  szélső- 
baloldalon.) vagy  ha  teljesítette,  akkor  azt,  hogy  évenkint 
7400  főnyi  létszámemelés  mellett  a  békelétszám  költsége 
több  nem  lesz,  csak  úgy  válthatja  be,  ha  a  kiképzés  és  a 
hadsereg  védképessége  az  ő  nézete  szerint  is  csökkenést 
szenved.  (Élénk  helyeslés  a  bal-  és  a  szélsőbaloldalon.) 
Egészen  elfogadnám  a  megnyugtatást,  és  el  fogom  fogadni, 
ha  erre  nézve  lesz  szíves  felvilágosítani. 

Ami  a  törvényjavaslat  számos  jó  oldalát  illeti,  ezeket 
szívesen  elismerem.  Ilyen  pl.  az,  mely  a  honvédség  kiegé- 
szítésének biztosítására  nagyobb  és  rendesebb  újonczjutalé- 
kot  határoz,  ezenfelül  az  egyéves  önkénteseknek  az  eddigi- 
vel szemben  nagyobb  arányát  biztosítja  a  honvédség  részére. 
Hanem  ezek  beszédem  főtárgyául  nem  szolgálnak ;  csak  egy- 
szerűen és  röviden  az  egyéves  önkéntesi  intézmény  reform- 
járól akarok  pár  szót  szólani.  (Halljuk  !  Halljuk  !  a  bal-  és 
a  szélsőbaloldalon.) 

Nem  tehetek  róla,  én  azon  véleményben  vagyok,  hogy 
e  különben  méltán  nagy  érdeklődést  keltő  és  a  műveltebb 
ifjúságra  nagy  fontossággal  bíró  kérdést  mégis  némi  túl- 
zott színben  tüntetik  fel.  Én  részemről  azt,  hogy  az  egy- 
éves önkéntesek  az  esetben,  ha  a  vizsgát  le  nem  tették,  a 
hadsereg  érdekében  kétévi  szolgálatra  szoríttassanak  és  az 
első  év  után  egy  második  évet  szolgáljanak,  melynek  czélja 
az,  hogy,  mint  kilátásba  helyezett  hátrány,  az  első  évnek 
eredményét  sikeresebbé  tegye,  eléggé  igazoltnak  nem  tar- 
tom. (Élénk  helyeslés  a  bal-  és  a  szélsőbaloldalon.)  Még  pedig 
azért  nem,  mert  a  vizsga  letehetésének  biztosítására  és  arra, 
hogy  egyáltalában  ezen  első  év  a  kiképzésre  felhasználható 
legyen,  elegendő  biztosítékot  látok  abban,  hogy  az  egész 
év  a  katonai  kormányzatnak  kizárólag  rendelkezésére  ada- 

tik  ;  másrészt  pedig  azért,  mert  azt  a  hátrányt,  mely  esetleg 
a  második  év  végéig  való  szolgálat  kötelezettségében  áll, 
és  amelyet  nem  is  arra  használnak,  hogy  tisztté  képeztes- 
senek, én  túlságosnak,  olyannak  tartom,  melynél  a  had- 
ügyi kormányzat,  kétségkívül  egy  helyes  czéltól  vezettetve, 
az  állampolgároknak  polgári  életét  és  polgári  czéljait  túl- 
ságos mértékben  rendelte  alá  a  katonai  czélnak.  (Helyeslés 
a  bal-  és  a  szélsöbaloldalon.) 

Ami  a  másikat  illeti,  a  magyar  nyelv  kérdését  a  tiszti 
elméleti  vizsgáknál,  —  mert,  gondolom,  csak  erről  van  szó 
—  erre  nézve  röviden  megmondom  nézetemet.  (Halljuk  ! 
HaUjuk  !) 

Én  részemről  ebben  nem  látom  —  talán  nem  is  állít- 
tatott —  a  magyar  kultúrai  elemnek  érvényesítését.  Mert, 
uraim,  hogy  felsőbb  iskolákat  végzett  és  magyar  nyelven 
kiképzett  ifjak  három  hónapi  tanulás  által  akár  egyik,  akár 
másik  irányban  kulturáj  okban  változást  szenvedhessenek, 
attól,  gondolom,  senki  sem  tart.  (Tetszés.)  Nem  is  látom 
abszolúte  a  hadsereg  intézményének,  a  hadsereg  egységének 
és  hivatalos  nyelvének  érintését,  megbontását.  Hanem  látok 
benne  kettőt.  (Halljuk  !  Halljuk  !)  Az  egyik  az,  hogy  az 
határozottan,  —  és  ez  iránt,  gondolom,  semmi  kétség  nem 
forog  fenn  —  anélkül,  hogy  a  hadsereg  egységét,  össze- 
függését érintené,  képes  szimpátiákat  szerezni  a  hadsereg 
számára,  képes  buzgóságot  felkelteni  olyan  elemekben, 
amelyeket  eddig  hidegséggel  vádoltak.  (Tetszés.)  !És  más- 
részt látom  benne  azt,  hogy  ezzel  tetemesen  meg  van  köny- 
nyítve  a  vizsga  letétele  ;  mert  aki  tanulással  vagy  tanítás- 
sal egy  kissé  foglalkozott,  tudja  azt,  hogy  az  elméleti  vizsgák 
letétele  mily  végtelenül  meg  van  könnyítve  akkor,  ha  20 
és  21  éves  fiatalemberek  némely  új  tárgyat  azon  a  nyelven 
tanulhatnak  meg,  amelyen  eddig  összes  kiképezte tésüket 
nyerték  (Igaz  !  Ügy  van  !  a  bal-  és  a  szélsőbaloldalon.)  s 
amelyet  tudományos  kiművelésükben  mint  egyedül  alkal- 
mazottat megszoktak.  (Élénk  helyeslés  a  bal-  és  a  szélső- 
baloldalon.) 

A  dolognak  ehhez  az  oldalához  ez  alkalommal  többet 
nem  szólok.  Én  a  második  évnek  ráró  vasát,  miután  az 
elsőt  korlátlanul  rendelkezésére  bocsátjuk  a  hadügyi  kor- 

mányzatnak,  túlságosnak,  (Helyeslés  a  bal-  és  a  szélsőbal- 
oldalon.) a  mag3^ar  nyelven  való  permissziv  elméleti  vizsgát 
pedig,  ha  azt  megfosztjuk  azon  túlzott,  a  hadügyi  kormány- 
zat által  neki  tulajdonított  politikai  fontosságtól,  méltá- 
nyosnak és  végeredményében  a  hadseregre  nézve  üdvösnek 
tartom.  (Élénk  helyeslés  és  tetszés  a  bal-  és  a  szélsöbal- 
oldalon.) 

De  hát,  tisztelt  ház,  az  én  egyéni  felfogásom  lehet  talán 
az  oka,  hogy  én  a  törvényjavaslatban  még  egy  másik  kér- 
dést is  látok,  amelynek  én  mindezeknél  sokkal  nagyobb 
fontosságot  tulajdonítok  és  melyre  döntő  súlyt  helyezek. 
(Halljuk  !  Halljuk  !) 

Ez   a   törvényjavaslat    14.   §-ának  kérdése.    (Halljuk  !) 

Nem  kevesebbről  van  itt  szó,  tisztelt  ház,  mint  arról, 
(Halljuk  !)  hogy  az  országnak  újonczállítási  joga,  az  a  jog, 
mely  az  1867.  évi  XII.  törvényczikkben  fentartatott  s 
ezzel  kapcsolatban  az  1868-iki  véderőtörvényben  és  annak 
megújításában,  de  mindig  határozott  időre  leköttetett, 
egyszer  mindenkorra  leköttessék.  (Igaz  !  Úgy  van  !  bal- 
felől.)  És  nem  kevesebbről  van  szó,  mint  arról,  hog}^  a 
67-iki  alaptörvényben  benne  foglalt  azon  két  elv,  mely 
annak  előkészítésénél  és  megalkotásánál  oly  nyomatékosan 
kiemeltetett  :  hogy  a  közös  védelem  kötelezettségének  tel- 
jesítésére szolgáló  eszközök  mértéke  ha^tározott  időre  és 
időszakról  időszakra  megújuló  szabad  egyezkedés  által  sza- 
bassék  meg,  és  az  ország  újonczállítási  joga  —  ha  már 
annak  időről-időre  való  lekötése  a  véderő  állandósága  érde- 
kében szükséges  —  lekötöttségéből  periodice  felszabaduljon 
és  csak  újabb  szabad  egyezkedés  által  legyen  ismét  leköt- 
hető :  hogy  ezen  két  elv  megváltoztassék  és  helj^ébe  az  egy- 
szer mindenkorra  való  lekötés  ha^tároztassék  meg.  (Ügy  van  ! 
a  bal-  és  a  szélsőbaloldalon.) 

Meg  lőn  kisértve,  tisztelt  ház,  kimutatni,  hog}^  a  tör- 
vényjavaslat 14.  §-ának  szövege  semmi  lényegesben  nem 
különbözik  az  1868-ik  évi  XL.  törvényczikk  illető  szaka- 
szának szövegétől.  A  legutóbbi  képviselője  e  felfogásnak,  a 
honvédelmi  miniszter  úr,  azt  mondta,  hogy  e  szakaszra 
nézve  az  összes  különbség  az  eddig  törvényesen  fennállott 
és  a  helyébe  javasolt  intézkedés  közt  csak  abban  áll,  hogy 

a  törvény  fentartására  vagy  módosítására  irányzott  kor- 
mányjavaslatok eg}''  pár  hónappal  később  fognak  beter- 
jesztetni. 

Részemről,  tisztelt  ház,  az  értelmezési  vitát  e  házban 
befejezettnek  tekintem,  befejezettnek  egy  okból,  (Halljuk  ! 
Halljuk  !)  abból,  hogy  nem  adatott  felelet  arra  az  egyszerű 
kérdésre,  hogy  ha  a  két  szöveg  közt  lényeges  különbség 
nincsen,  és  nem  is  akarnak  ma  mást  javasolni,  mint  ami 
meg  volt  állapítva  az  1868-iki  és  1879-iki  törvényekben, 
akkor  miért  nem  egyez  bele  a  tisztelt  kormány  abba,  hogy 
ha  csakugyan  egyenlő  értelmet  akarnak,  ennek  kifejezésére 
az  1868-iki  törvénynek  az  a  záradéka,  mely  azt  tartja,  hogy 
a  létszám  és  az  ez  által  közvetve  megállapított  új oncz jutalék, 
illetőleg  a  jelen  javaslatban  az  új  oncz  jutalék  megállapítása, 
csak  tíz  évre  érvényes  és  érvényessége  tíz  évvel  véget  ér  — 
miért  ellenzi,  hogy  ezen  eddig  soha  kétségbe  nem  vont,  min- 
denki által  értett,  világos  kifejezés  itt  is  alkalmaz tassék. 
(Élénk  helyeslés  a  bal-  és  a  szélsőbaloldalon.) 

Míg  erre  a  kérdésre  megnyugtató  feleletet  nem  adnak 
és  nem  adhatnak  a  dolgok  logikai  kényszerűsége  miatt, 
(Ügy  van  !  balfelől.)  addig  én  nem  tartom  kétesnek  a  tör- 
vényjavaslat 14.  §-ának  értelmét  ;  én  azt  nagyon  világos- 
nak tartom.  (Helyeslés  balfelől.)  Én  nem  a  két  lehető  értel- 
mezésből indulok  ki ;  én  veszem  azt  azon  értelmében,  amely- 
ben mindennemű  logikai  és  grammatikai  magyarázat  szerint 
venni  kell  :  hogy  itt  az  újonczlétszám  meghatározását  nem 
határozott  időre,  hanem  egyszer  mindenkorra  szándékolják 
lekötni.  (Helyeslés  a  bal-  és  a  szélsőbaloldalon.) 

Már  most,  tisztelt  ház,  kísérlet  történt  arra,  hogy  e 
változás  jelentősége  elhomályosíttassék.  Felálltak  és  bizo- 
nyítani akarták  azt,  hogy  ez  semmi  súllyal  és  alkotmá- 
nyos jelentőséggel  nem  bír ;  hogy  ebben  semmi  sem  foglal- 
tatik, ami  az  1867.  évi  XII.  törvényczikkben  meghatáro- 
zott elvekbe  ütköznék,  és  azt  is  mondották,  hogy  ami 
alkotmányi  értéke  és  súlya  van,  arra,  hogy  a  nemzetnek 
mint  egyenrangú  és  egyensúlyú  tényezőnek  befolyását  a 
védelmi  teher  meghatározásában  biztosítja  ;  hogy  ami  súlya 
■  ehetett  az  1868.  évi  törvényben  benfoglalt  záradéknak,  azt 
sokkal   biztosabban,   sokkal   egyszerűbben,   sokkal   hatályo- 

sabban  birja  a  nemzet  abban  a  záradékban,  amely  a  jelen 
törvény _: avaslatban  is  benne  van,  hogy  t.  i.  az  ily  módon 
törvényben  megállapított  újonczlétszám  kiállítása  csak  az 
országgyűlés  évi  megszavazása  után  történhetik. 

Talán  meggyőzöm  a  tisztelt  házat  arról,  hogy  nem 
túlzok,  ha,  szemben  ezzel  a  felfogással,  állítom,  hogy  az 
újonczlétszámnak  egyszer  mindenkorra  való  lekötése  ellen- 
tétben van  az  1867.  évi  XII.  törvényczikkben  kifejezett 
nagy  elvvel  és  azt  megsérti ;  (Helyeslés  a  baloldalon.)  ha 
ezzel  szemben  állítom,  hogy  az  1867.  évi  XII.  törvényczikk 
ellenére  egy  új  közös  ügyet  teremt,  egy  lépést  tesz  a 
monarchia  czentralizácziója  felé,  (Élénk  helyeslés  a  bal- 
oldalon.) csorbításával  az  1867.  évi  XII.  törvényczikkben 
meghatározott  állapotnak ;  (Élénk  helyeslés  a  baloldalon.) 
és  állítom  azt,  hogy  abban  lényeges  csökkentése  foglaltatik 
a  nemzet  azon  jogának,  hogy  a  védelmi  teher  meghatáro- 
zásába időről-időre,  mint  a  koronával  egyenrangú  és  egyen- 
súlyú  tényező,  törvény  által  nem  korlátolt  szabadsággal 
befolyhasson.  (Élénk  helyeslés  a  baloldalon.)  Állítom  ezzel 
szemben  azt  is,  hogy  dualisztikus  szervezetünknél  fogva 
különös  súlyt  kell  helyeznünk  arra,  hogy  a  törvényjavaslat 
ezen  intézkedése,  úgy  amint  eddig  volt,  világosan  fel- 
vétessék, és  súlyt  kell  helyeznünk  erre  azon  nagy  érdekek 
szempontjából,  amelj^ekért  és  amelyek  védelmére  az  1867. 
évi  XII.  törvényczikk  megalkottatott ;  és  végre  természe- 
tesen ál  ítom  azt,  hogy  ezt  az  újonczjutalék  évi  megszava- 
zásának fentartása  nem  pótolhatja,  hogy  arra  a  czélra, 
amelyre  a  feladni  szándékolt  jog  szolgál,  az  évi  megszavazás 
vagy  nem  szolgál,  vagy  kétes  törvényességü  és  válságos 
helyzetekbe  sodorja  a  nemzetet.  (Helyeslés  balfelől.) 

Ami  az  elsőt  illeti,  én  nem  szeretem  a  nagyhangú  állí- 
tásokat, és  ha  mégis  azt  mertem  állítani  a  tisztelt  ház 
előtt,  hogy  az  újonczállítás  jogának  egyszer  mindenkorra 
való  lekötésében  az  1867.  évi  XII.  törvényczikkben  lefek- 
tetett alkotmányos  evek  megsértése  rejlik,  ez  bizonyítást 
igényel.  (Halljuk  !  Halljuk  !) 

Az  1867.  évi  XII.  törvényczikk  kimondja  a  védelem 
közösségét,  de  arra  nézve,  hogy  az  a  védelem  mi  módon, 
mily  intézmények  és  tényezők  által  gyakoroltassék,  három 

intézkedést  tesz.  Első  intézkedésében  elismeri  a  koronának 
eddig  is  létezett,  ezentúl  is  fent  ártandó  jogait  a  hadsereg 
vezérletére,  vezényletére  és  belszervezetére.  A  második  czikk- 
ben  fentartja  a  nemzetnek  az  újonczállítás  jogát  teljes  ter- 
jedelemben, meghatározván  ezt  az  újonczállítási  jogot  eddigi 
alkotmányaink  alapján,  úgy  hogy  az  :  a  magyar  hadsereg 
időnkénti  kiegészítésében,  a  megajánlás  feltételeinek,  a  szol- 
gálati időnek  és  módozatoknak  meghatározásában  áll.  Har- 
madik czikkében  pedig  azt  mondja,  hog}^  miután  a  véd- 
rendszer  nem  közös  ügy,  hanem  azon  ügyek  közé  tartozik, 
amelyek  szabad  egyezkedés  útján  egyenlő  elvek  szerint 
megállapít andók,  megszabja,  hogy  erre  nézve  a  koronkénti 
egyezkedés  és  a  két  törvényhozásnak  egymással  való  érint- 
kezése miként  történjék. 

Mikor,  tisztelt  ház,  a  hatvanhetes  bizottságnak  mun- 
kálatát, amely  szórói-szóra  a  törvénybe  iktattatott,  tár- 
gyalták, erre  nézve  az  országgyűlésen  az  akkori  ellenzék 
részéről  a  legkomolyabb  aggodalmak  nyilváníttattak.  Neve- 
zetesen az  ellenzék  vezérei  úgy  nyilatkoztak,  hogy  miután 
az  általános  védkötelezettségen  alapuló  védrendszer  kilá- 
tásba van  helyezve,  félni  lehet  attól,  hogy  ezen  védrend- 
szer behozatala  és  megállapítása  által  az  országnak  fenn- 
tartott szabad  újonczállítási  joga  is  hatálytalanná  tétetik  ; 
kifogás  nyilvánult,  hogy  Magyarország  rendelkezési  joga  a 
véderő  felett  megcsorbul.  Ezen  nyilvánult  aggodalmat  és 
kifogásokat  az  1867.  évi  XII.  törvényczikk  alkotói  kivétel 
nélkül  azzal  akarták  megnyugtatni,  hogy  lehetséges  az, 
hogy  az  általános  védkötelezettségen  alapuló  rendszer  szük- 
ségessé fogja  tenni  a  rendszer  stabilitása  és  teljes  keresztül- 
vitele érdekében  az  újonczállítási  jog  lényeges  alkatrészének 
lekötését.  De  ez  a  lekötés  nem  annyit  jelent,  hogy  hatály- 
talanná tétetik  a  magyar  országgyűlésnek  újonczállítási 
joga.  Azon  világos  okból,  mert  a  lekötés  mindig  csak  hatá- 
rozott időre  történik,  és  mert  ennélfogva  szükségkép  elő 
kell  állania  időszakról-időszakra  egy  oly  időpontnak,  midőn 
az  országgyűlés  az  újonczállítási  jog  lekötött  alkatrészeinek 
teljes  gyakorlásába  lép,  s  midőn  ennélfogva  ismét  szabadon 
és  törvény  által  nem  kötve  gyakorolhatja  befolyását  arra, 
mi   legyen    jövőben  a  védelmi    teher   és    minő  védrendszer 

szerint  gyakoroltassék  a  közös  védelmi  kötelezettség,  melyet 
az  1867.  évi  XII.  tör  vény  czikk  elismer.  Kiemelték  meg- 
nyugtatásul még  azt  is,  hogy  a  védrendszer  megállapítása 
nem  tartozik  a  közös  ügyek  közé,  nevezetesen  hogy  annak 
meghatározása,  mi  legyen  az  egész  védelmi  teher  az  egész 
monarchiában  és  arány lagosan  annak  egyik  és  másik  álla- 
mában, nem  egyszer  mindenkorra  történik,  hanem  az,  éppen 
úgy,  mint  azon  aránynak  megállapítása,  amellyel  a  közös 
költségekhez  járulni  tartozunk,  időről-időre  megújuló  szabad 
egyezkedésnek  van  fent  ártva. 

Midőn  1868-ban  az  általános  védelmi  kötelezettségre 
alapított  véderőt örvényjavaslat  előterjesztetett,  akkor  ismét 
megújultak  ezek  az  aggodalmak  a  magyar  törvényhozásban. 
Jelesen  két  fő  kifogást  emeltek,  és  miután  általánosságban 
a  törvényjavaslatot  a  balközép  is  elfogadta,  megújultak  az 
aggodalmak  éppen  ezekre  a  kérdésekre  nézve.  Az  egyik 
kifogás  az  volt,  hogy  miért  történik  a  lekötés  tíz  évre,  és 
proponáltatott  helyette  az,  hogy  ez  csak  öt  évre  tétessék. 
Indokolták  ezt  azzal,  hogy  a.z  évről-évre  való  megszavazás 
joga  nem  alkalmas  arra,  hogy  a  nemzetnek  törvényes  le- 
kötöttsége mellett  biztosítsa  a  védelmi  teherre  és  annak 
mértékére  a  befolyást,  hogy  ennélfogva  erre  a  czélra  az  éven- 
kénti megszavazás  jelentéktelen  jog.  Ezért  javaslatba  hozták, 
hogy  a  lekötöttség  ne  tartson  tíz,  hanem  csak  öt  évig. 

Másodszor  kifogást  emeltek  az  ellen,  hogy  miért  uta- 
síttatik  a  törvényben  a  kormány  arra,  hogy  a  tíz  év  letel- 
tével a  védrendszer  további  megállapítása,  különösen  pedig 
a  létszám  vagy  az  újonczok  évi  számának  további  meg- 
határozása iránt  ismét  egyezkedjék  a  monarchia  másik 
államával.  Már  ebben  aggályos  kifogás  alá  eső,  az  1867  :  XII. 
törvényczikk  elvébe  ütköző  határozatot  láttak  a  balközép 
vezérei.  Mert  azt  hitték,  ez  alterálja  Magyarországnak  ama 
törvényben  fent  art  ott  azt  a  jogát,  hogy  az  új  oncz  jutalék 
és  ennélfogva  a  véderő  nag^^sága  felett  szabadon  határoz, 
valahányszor  szükségszerűleg  a  lekötöttség  időszaka  letelt. 
Ennélfogva  még  annak  a  záradéknak,  mint  az  1867  :  XII. 
törvényczikkely  elvével  ellenkező  határozatnak,  t.  i.  hogy 
újabb  egyezkedés  megkíséreltessék,  az  elhagyását  is  indít- 
ványozták 

Ennek  ellenében  ismételve  kiemeltetett  a  tíz  évre  való 
lekötés  szüksége  a  védrendszer  keresztülvitele  és  a  had- 
sereg stabilitása  érdekében.  De  enyhíti  ezen  szükségszerű 
lekötöttséget  az,  hogy  idöszakról-időszakra  teljes  bizonyos- 
sággal előáll  egy  időpont,  midőn  a  lekötöttség  megszűnik, 
és  az  országgyűlés  az  újonczmegajánlási  jog  teljes  gyakor- 
latába lép  ;  midőn  a  védelmi  teher  további  nagysága  felett, 
valamint  az  újonczállítás  feltételéül  a  védrendszer  egyéb 
pJkat elemei  felett  is,  törvény  által  meg  nem  kötött  szabad- 
sággal alkudozhatik  úgy  a  koronával,  mint  az  ausztriai 
állammal,  és  egyszersmind  a  nemzet  befolyását  egyenrangú 
tényezőként  érvényesítheti.  Egyszersmind  kifejtetett  az  is, 
—  ami  különben  az  1867  :  XII.  törvényczikkben  is  ben- 
foglaltatik  —  hogy  annak  meghatározása,  mily  nagy  le- 
gyen a  védelmi  erő,  mely  a  közös  védelem  teljesítésére  szol- 
gál, s  ennélfogva  mily  nagy  legyen  az  az  alkatrész,  melyet 
abból  Magyarországnak,  s  mily  nagy  legyen  az  az  alkat- 
rész, amelyet  abból  Ausztriának  kell  viselnie,  nem  egyszer 
mindenkorra  történik,  hanem  időről-időre  megújuló  szabad 
egyezkedéshez  van  kötve,  amint  hogy  mindakét  alkotmány 
ugj^anazt   világosan   tartalmazza. 

Az  évi  újonczállítás  megszavazási  jogáról  az  monda- 
tott, hogy  nem  jelentéktelen,  de  rendkívüli  alkalmakkor 
nagyon  is  praktikus  jog,  ezért  nem  lehet  mondani,  hogy 
még  a  tíz  évre  is  az  újonczmegszavazás  jogáról,  annak  min- 
den   alkatelemeiről    az    országgyűlés   lemondott    volna. 

Már  most  megfelelhetek  arra  a  kérdésre,  tisztelt  ház, 
hogy  mennyiben  ütközik  az,  hogy  az  újonczállítás  jogának 
legtöbb  lényeges  alkatelemét  egyszer  mindenkorra  lekötik, 
az  1867  :  XII.  törvényczikkbe. 

Beleütközik  annjában,  hogy  nem  határozott  időre  tör- 
ténik, ami  az  idézett  alaptörvény  elve  szerint,  úgy  amint 
annak  következményei  az  1868-ban  behozott  általános  véd- 
rendszerrel  kiegyeztettek,  az  1867-iki  törvénynek  lényeges 
következménye . 

T.  ház  !  Az  1868-iki  védtörvényt  ugyanazok  hozták, 
akik  az  1867-iki  alaptörvényt  megalkották.  A  kettőnek 
összefüggő  határozatai  egy  elvnek,  az  alaptörvényben  el- 
fogadott elvnek  kifolyásai.  Nem  is  volt  arra  nézve,  hogy  az 

alaptörvény  elvei  szerint  a  lekötés  csak  határozott  időre 
történhetik,  egyetlen  egy  eltérő  nézet  sem.  Hogy  egyszer 
mindenkorra  történjék  a  lekötés,  azt  e  törvénnyel  össze- 
férhetlennek  találták.  Az  eltérés  a  nézetekben  a  lekötés 
idejére  nézve  volt  ;  végleges  lekötést  mindenki  az  1867  :  XII. 
törvényczikk  12.  §-a  lényeges  megcsorbításának  tartott  volna. 
Most  miért  nem  az  ? 

Miként  állíthatják  most  azt,  hogy  ezen  alaptörvény 
12.  és  13.  §-a  nem  szükségkép  követeli,  hogy  időszakról- 
időszakra teljes  bizonyossággal  álljon  elő  egy  időpont,  mi- 
dőn a  magyar  országgyűlés  törvény  által  nem  kötött  sza- 
badsággal egyenrangú  befolyást  gyakoroljon  a  védelem- 
teher   meghatározására  ?    (Helyeslés   balfelől.) 

Másodszor  —  és  erre  kérem  a  tisztelt  ház  figyelmét 
(Halljuk  !  Halljuk  !)  —  az  új onczillet éknek  ezen  törvény- 
javaslatban foglalt  egyszer  mindenkorra  történő  lekötése 
nem  pusztán  a  magyar  országgyűlés  és  a  korona  közti  meg- 
egyezés, hanem  ebben  meg  van  határozva  az  egész  mon- 
archia véderejének  létszáma  is  ;  meg  van  határozva  egy- 
szersmind az,  hogy  mennyivel  tartozik  Magyarország  éven- 
kint  a  közös  védelmi  kötelezettség  teljesítéséhez  járulni. 

Az  1867  :  XII.  alaptörvény  szerint  ez  csak  a  mon- 
archia két  állama  közti  kiegyezés  eredménye  lehet.  E  meg- 
egyezésnek, ha  létrejő,  tartalmaznia  kell,  hogy  mekkora 
legyen  az  a  véderő,  mellyel  a  közös  és  kölcsönös  védelem 
teljesít  étik,  és  hogy  mi  legyen  az  az  arány,  mellyel  Ma- 
gyarország s  Ausztria  abban  részt  vesz.  De  ily  egyezmény 
az  említett  alaptörvény  szerint  csak  időről-időre  köthető, 
különben  a  balközépnek  kifejezett,  a  Deákpárt  által  meg- 
czáfolt  aggodalmai  alaposak  volnának. 

Az  ily  megkötöttségben  soha  sem  állana  elő  az  alka- 
lom arra,  ami  amaz  alaptörvénynek  egyik  lényege  :  hogy 
Magyarország  úgy  a  koronával,  mint  a  monarchia  másik 
államával  a  közös  véderő  mértékére  és  a  hozzájárulási 
arányra  nézve  törvény  által  meg  nem  kötött  szabadsággal 
egyezkedhessek . 

Ezekben  a  pontokban  ellenkezik  a  mostani  törvény- 
javaslat az  1867-iki  alaptörvény  elveivel. 

De   azt   mondják :   tekintsünk  el   az   alaptörvénytől   és 

vizsgáljuk  a  kérdés  politikai  fontosságát.  És  azt  mondják  :  e 
változtatásnak  nincs  nagy  politikai  fontossága.  Hogy  mi- 
ben áll  annak  a  fontossága,  hogy  az  újonczállítási  jog  nem 
egj^szer  mindenkorra,  hanem  csak  határozott  időre  köttetik 
meg,  erre  nézve  legyen  szabad  a  következőket  felhoznom. 
(Halljuk !) 

Ha  csak  határozott  időre  köttetik  meg,  ha  a  tör\ény 
abban  az  időpontban  magától  véget  ér,  biztosítva  van  az, 
ami  megfelel  az  1867  :  XII.  t.-cz.  12.  §-ának.  Időről-időre 
jönnie  kell  egy  időpontnak,  midőn  minden  tényező,  mely- 
nek befolyása  van  a  v^édelmi  teher  megállapítására,  tör- 
vény által  nem  kötött  szabadsággal,  amennyiben  általán 
véve  törvénytől  függ,  mint  egyenjogú  és  egyensúlyú,  be- 
folyást gyakorló  tényező  érvényesül.  (Ügy  van  !  Ügy  van  ! 
balfelől.)  Míg  ellenben,  ha  egyszer  mindenkorra  meg  van 
állapítva  az  újonczlétszám  s  ezáltal  közvetve  a  hadsereg 
béke-  s  hadi  létszáma,  akkor  az  a  tényező,  mely  a  jelenlegit 
fenn  akarja  tartani,  mely  érdekeiben  és  feKogásában  a  meg- 
levőhöz közel  áll,  túlságos  előnyben  van,  túlságos  biztosí- 
tottságban van  (Ügy  van !  balfelől.)  s  vele  szemben  a  másik 
fél  a  kérelmező  szerepére  van  kárhoztatva. 

Mert  egyensúlyú  és  egyenlő  hatályú  befolyás  biztosí- 
tására szükséges,  hogy  mindegyik  egyezkedő  tényező  egy- 
aránt érezze  a  megegyezés  politikai  szükségességét,  egy- 
aránt álljon  —  legalább  amennyire  törvényektől  függ  — 
a  helyzet  azon  követelményeinek  hatása  alatt,  hogy  a  kö- 
zös érdekben  az  eltérő  álláspontokat  ki  kell  egyeztetni,  a 
különböző  kívánalmakat  kölcsönösen,  méltányosan  figye- 
lembe kell  venni,  és  a  közös  érdekben  elvállalandó  teher 
iránt  egyetértésre,  méltányos  kompromisszumra  kell  jutni. 
Ha  egyike  ezen  ténj^ezőknek  a  helyzet  e  követelményének 
ha'ása  alatt  nem  áll  —  pedig  nem  áll,  ha  tudja  azt,  hogy 
feKogásának  törvényes  érvényesítése  egy  fennálló  és  az 
egyezkedés  sikerétől  független  törvényben  biztosítva  van  : 
az  nem  áll  a  megegyezés  politikai  szüksége  alatt  olyan 
mérvben,  mint  aki  a  fennálló  törvényen  változtatni  akar  ; 
az  az  eltérő  nézeteket  és  méltányos  kívánságokat  nem  kény- 
telen bizonyos  pontig  figyelembe  venni ;  annak  a  maga  állás- 
pontja egyoldalú  érvényesítéséhez  a  legerősebb  helyzet,  és 

pedig  törvénnyel  erősített  helyzet,  készen  van  adva.  A  má- 
sik egyezkedő  fél  vele  szemben  gyenge  és  elvégre  hajlandó 
lesz  a  felfogásának  tett  minden  kis  konczessziót  méltányos 
kiegyenlítés  és  tekintetbe  vétel  helyett  elfogadni,  mert 
tudja,  hogy  az  egyezkedés  nem  sikerülte  esetében  a  teher- 
nek törvényesen  megállapított  mértéke  megmarad,  bármily 
túlságosnak  és  a  nemzetre  bármennyire    sui tónak  tartja  is. 

De  ha  ez  a  helyzet  biztosítva  nincs,  nincs  különösen 
a  nemzet  számára,  akkor,  tisztelt  ház,  könnyen  előállhat 
az  az  állapot,  hogy  a  nemzeten  egy  oly  védelmi  és  katonai 
teher  marad,  melyet  elhatározásának  törvény  által  meg 
nem  kötött  helyzetében  érett  megfontolás  után  sohsem 
vállalt    volna. 

És  igaz,  tisztelt  ház,  hogy  intézmények  kezelése  az 
emberektől  függ  ;  igaz,  hogy  az  l867-et  tapasztalásokban, 
szenvedésekben  megedzett  férfias  korszak  alkotta  meg  s 
nézetem  szerint  csakis  ilyen  férfias  korszak  tarthatja  lenn  ; 
(Helyeslés  balfelőL),  de  az  intézményekben  az  embereknek 
önön  gyengesége  ellen  is  van  bizonyos  fokig  védelem.  Na- 
gyon nagy  lehet  a  hajlandóság  arra,  hogy,  midőn  a  monarchia 
másik  államával  fennálló  közös  érdekekben  vagy  közös 
ügyekben  alkudozás  folytattatik,  a  kénj^szerhelyzetre  tör- 
ténik hivatkozás,  és  e  hivatkozás  indokul  vagy  ürügyül 
használta;tik  fel,  még  a  nemzet  méltányos  és  szükséges  kí- 
vánságaival szemben  is. 

Ezek  a  tekintetek  kettős  súlyt  nyernek  ezen  törvény- 
javaslattal szemben.  E  törvény  a  legmegfeszítettebb  fegy- 
verkezési időszakban  hozatik ;  a  védelmi  teher  terjedelme 
és  súlya  ezen  idők  kívánalmaihoz  van  mérve.  Lehet,  tíz 
év  múlva  más  idők  és  más  viszonyok  lesznek  ;  ki  bizto- 
sítja azt,  hogy  a  tényezők  lényegében  a  helyzetet  egyenlően 
fogják  fel ;  avagy  nem  lesz-e  nemcsak  a  létszámra,  de  má? 
feltételekre  is  eltérő  nézet,  és  kívánatos-e,  szabad-e  a  nemze- 
tet ezen  jövővel  szemben  megkötött  állapotba  juttatni  ? 

Ezért  helyesen  rendelkezett  az  1867  :  XII.  alaptörvény, 
^ogy  oly  ügyekben,  melyek  időről-időre  egyezkedés  által 
intézendők  el,  az  országgyűlésnek  a  törvény  által  nem  kö- 
tött szabadságát  megóvta.  S  a  mi  alkotmányunk,  tisztelt 
ház,  nem  oly  alkotmány,   mint  azok  az  alkotmányok,  me- 

lyek  teóriájában  itt  némely  oldalról  garancziákról  beszélni 
szoktak  ;  a  mi  alkotmányiunk  történetünk,  szenvedéseink, 
tapasztalatunk,  okulásaink  eredménye.  (Zajos  helyeslés  a 
bal-  és  a  szélsöbaloldalon.) 

Minden  lényeges  tételnek,  mely  alkotmányunkban,  kü- 
lönösen a  67-iki  alaptörvényekben  foglaltatik,  megvan  a 
maga  története  ;  azok  gyakra^n  súlyos  tapasztalásoknak, 
aggodalmas  előrelátásoknak,  megfigyelésnek  eredményei. 
(Zajos  helyeslés  balról  és  a  szélsőbalon.)  Szabad-e  ezzel  az 
alkotmánnyal  —  nem  rosszakaratból,  de  könnyelműen  — 
úgy  bánni,  hogy  amit  oda  bizonyos  eshetőségekre  előrelátás- 
sal és  óvatossággal  biztosítékul  letettek,  hogy  azok  onnan 
könnyelműen  és  pazar  kezekkel  eldobassanak,  azért,  mert 
egy  adott  pillanatban  ezen  rendelkezés  fontosságát  kellő- 
kép felfogni  tán  képesek  nem  voltunk  ?  (Élénk  helyeslés  a 
bal-  és  szélsőbalon.) 

De  van  még  az  időről-időre  való  meghatározásnak  egy 
másik  politikai  előnye  is.  Ez  természetes  alkalom  —  nem 
egyedüli  ugyan  —  a  védtörvény  időhöz  nem  kötött  fel- 
tételei revíziójára.  Ha  az  ország  újonczmegajánlási  joga 
lekötöttségéből  minden  alkatelemre  nézve  felszabadul  :  az 
új  létszám  feltételéül  a  védtörvény  egyéb  részei  módosí- 
tását kikötheti  és  ennek  természetes  nyomatékot  adhat. 

Már  kiemeltem,  tisztelt  ház,  hogy  az  újonczilleték  és 
ez  által  a  létszám  megállapítása,  ha  nem  is  forma  szerint, 
de  lényegében  egyezség  a  monarchia  másik  államával.  És 
mi  ez  ?  Kz  1867  :  XII.  t.-cz.  kimondotta  azt,  hogy  a  véde- 
lem közös  ;  kimondotta  azt,  hogy  a  hadsereg  közös  ;  de 
azt,  hogy  a  közös  védelem  mily  nagyságú  és  erejű  had- 
sereggel történjék,  mi  legyen  a  hozzájárulás  aránya  az  egyik 
állam  és  a  másik  állam  részéről,  ezt  időről-időre  meghatá- 
rozandó szabad  egyezkedésnek  tartotta  fenn.  (Halljuk ! 
Halljuk!) 

Már  most,  tisztelt  ház,  az  1867-iki  törvény  elvének 
megváltoztatása  :   nem   mondom,   megsértése  .  .  . 

Közbeszólások    a    szélsőbalról  :    De    bizony    meg- 
sértése ! 

...  de  megcsonkítása  . .  . 

Thaly  Kálmán  :   Hisz   az   annyi,   mint   megsértés  ! 

...  a  67-iki  törvénynek,  ha  ez  egyszer  mindenkorra  álla- 
píttat ik  meg,  mert  ezáltal  oly  lekötöttségbe  megyünk  bele, 
melyet  alaptörvényünk  csak  a  közös  ügyekre  fogadott  el, 
semmiesetre  azokra,  melyeket  egyenlő  elvek  alapján  időről- 
időre,  meg  nem  kötött  szabadsággal  elintézendőknek  tar- 
tott. (Élénk  helyeslés  a  bal-  és  szélsőbalon.) 

Az  ily  alkudozásoknál  méltányosan  egyenlő  helyzetet 
csak  az  időről-időre  való  megkötés  biztosít ;  ha  egyszer  min- 
denkorra törvény  által  van  megszabva  az  újonczilleték  és 
ez  által  a  létszám,  ezzel  az  alkudozásban  rendkívüli  előny 
van  biztosítva  annak  a  félnek,  amelyik  a  törvény  által 
megállapított  létszámhoz  ragaszkodik.  Míg  ha  időről-időre 
megszűnik  a  létszám  és  új  egyezkedésben  kell  megállapí- 
tani :  a  monarchia  mindkét  állama  szabadon  megfontolja  a 
külügyi  és  belügyi  helyzetet,  véleményt  formál  arra  nézve, 
mit  kíván  a  monarchia  érdeke,  mily  módon  szervezett,  mily 
nagyságú  erővel  lehet  elérni  a  czélt  és  teljesíteni  a  közös 
védelmi  kötelezettséget,  (Helyeslés  balfelől.)  és  mint  tör- 
vény által  nem  korlátolt,  egyenlő  súlyú,  egyenlő  befolyású 
tényezők,  egyenlő  körülmények  között  alkudoznak  és  mél- 
tányos kompromisszumra  jutnak.  (Élénk  helyeslés  a  bal- 
és  a  szélsőbaloldalon.) 

De  ha  ez  nincs  ;  ha  az  egyik  álláspontja  érvényesülve 
van  már  egy,  az  egyezkedés  sikerétől  nem  függő  törvény- 
ben, akkor  az  nem  áll  a  helyzet  kívánalmainak  súlya  alatt, 
akkor  az  a  meglevő  törvényhez  ragaszkodva,  az  egyezkedés- 
ben méltánytalan,  a  67-iki  alaptörvény  által  kizárni  kívánt 
túlsúllyal  szerepel.  (Ügy  van  !  Ügy  van  !  a  bal-  és  szélső- 
baloldalon.) 

Ne  is  tegye  senki  azt  az  ellenvetést,  hogy  hiszen  az 
előnyös  helyzet  a  mi  számunkra  is  fenforoghat,  ha  a  meg- 
állapított törvény  a  mi  álláspontunkkal  egyezik.  Igen,  ez 
lehető.  De  magunknak  sem  kívánunk  törvény  által  illeték- 
telen előnyt  biztosítani  ;  nem  fogadjuk  el  más  számára  sem. 

De  hát  szinte  hallom  azt  az  ellenvetést,  (Halljuk ! 
Halljuk  !)  amelyet  erre  mondanak  :  hogy  ott  van  az  ország- 
gyűlésnek az  a  joga,  hogy  az  újonczkiállítás  csak  akkor 
történhetik,  ha  az  újonczilletéket  évről-évre  megszavazzuk  ; 
benne  van  az  1868-iki  törvényben,  benne  van  a  jelen  szö- 

vegezésben  is,  és  az  mondatott  ;  ebben  van  a  leglényege- 
sebb  biztosíték.    (Halljuk  !) 

Jóllehet  az  idő  előrehaladt,  (Halljuk !  Halljuk !)  mégis 
kérnem  kell  erre  a  tisztelt  ház  becses  figyelmét.  (Halljuk  !) 
Kétségkívül  van  ebben  valami,  tisztelt  ház.  Hanem  én  azt 
hiszem,  bizonyos  zavar  uralkodik  abban  a  felfogásban, 
hogy  milyen  tartalommal  bír  az  országgyűlésnek  ez  az 
évről-évre  való  megszavazási  joga,  midőn  egy  ily  tartalmú 
védtörvény  áll  fenn,  és  hogy  mi  ennek  a  jognak  a  főren- 
deltetése.  (Halljuk  !) 

Én  magam  is  állítom  és  ki  fogom  fejteni,  hogy  ez  biz- 
tosíték. De  azt  kérdem,  hogy  mire  biztosíték  ?  Arra  nem 
hatályos  és  biztos,  hogy  ily  védtörvény  fennállása  mellett 
az  országgyűlés  a  védelmi  teher  nagyságát,  mértékét  be- 
fotyásolja.  Nem  pótolhatja  azt,  hogy  az  újonczlétszám 
időről-időre  önmagától  megszűnik  és  szabad  egyezkedés 
által  meghatározandó  ;  pótolni  ezt  csak  akkor  volna  hivatva, 
ha  az  évi  megszavazás  joga  az  országgyűlésnek  hatályos 
módot  biztosítana  arra,  hogy  ez  a  védelmi  tehernek,  a  véradó- 
nak megszabásánál  mint  lényeges  alkatelemeiben  le  nem 
kötött  újonczmegszavazási  jog  szerepelhet.  (Igaz  !  Ügy  van  ! 
a  bal-  és  a  szélsőbaloldalon.) 

Akkor  igaza  volna  Tisza  István  tisztelt  képviselőtár- 
samnak, (Halljuk  !)  aki  azt  mondta,  hogy  az  évi  megsza- 
vazási jog  a  véderőtörvény  fennállása  mellett  annyit  jelent, 
hogy  a  számon  nem  változtathat  az  országgyűlés,  mert  az 
a  véderőtörvényben  van  meghatározna,  de  egyébként  afelett, 
liogy  egyáltalán  adjon-e  újonczot  vagy  ne,  —  amint  ő  fe- 
jezte ki  magát  —  a  parlament  tökéletes  szabadsággal  ha- 
tározott és  határozhat.  Az,  hogy  tökéletes  szabadsággal, 
annyit  jelent,  hogy  a  törvény  által  nem  korlátolt  szabad- 
sággal —  így  értjük  mindaketten  ;  mert  annyit  nem  jelent- 
het, hogy  az  opportunitási  tekintetek,  (Derültség  balról  és 
szélsőbalon.)  a  politikai  helyzet,  a  nemzet  kívánságai  által 
sem  korlátolt  tökéletes  szabadsággal. 

Azt  kérdem  tehát  tisztelt  képviselőtársamtól,  (Hall- 
juk!)  igazán  hiszi-e  ezt  ?  Azt  tartja-e,  hogy  ha  meghozatik 
e  törvény  a  14.  §-sal  együtt,  és  e  törvényben  le  van  kötve 
az  újonczállítási  jog  leglényegesebb  alkatelem eiben   ~  mert 

meg  van  szabva  az,  mennyi  újonczot  tartoznak  a  magyar 
korona  országai  kiálKtani,  így  szólván :  »jelenleg  a  magyar 
korona  országaiból  42.711  újoncz  állítandó  ki«;  le  vannak 
kötve  az  újonczállítási  jog  többi  alkatelemei  is,  mert  meg 
van  határozva,  mely  körökből  veendők  ezek  az  új  ónozok, 
meg  van  határozva,  mennyi  a  szolgálati  é^ük,  mik  a  szol- 
gálati módozatok  :  hiszi -e  t.  képviselőtársam,  hogy  midőn 
évről  évre  ezen  újoncz  jutalék  megszavazását  kérik  a  par- 
lamenttől, ez  tökéletes,  a  törvény  által  nem  korlátolt  sza- 
badsággal megtagadhat  minden  egyes  újonczot  ?  (Tetszés 
a  bal-  és  a  szélsőbaloldalon.) 

Ha  ez  igaz  volna,  akkor  a  parlament  évenkint  bírna 
egy  móddal,  egy  biztos,  egyszerű,  könnyű,  tör^vényes  mód- 
dal, hogy  befolyásolja  a  \édelmi  teher  megállapítását.  Azt 
mondhatná  a  koronának  :  nem  szavazok  meg  42.000  újon- 
czot !  Igaz,  benne  van  a  törvényben,  hogy  kevesebbet  nem 
szavazhat  meg,  de  az  egészet  megtagadhatja,  a  törvény 
által  nem  korlátolt  szabadsággal.  Egyet  sem  szavaz  meg 
addig,  míg  a  korona  például  a  védtörvény  módosításába 
bele  nem  egyezik,  vagy  például  bele  nem  egyezik  egy  ki- 
sebb létszámba,  és  pedig  azért,  mert  békés  időben  nincs 
szükség  újonczra,  pénzügyeink  rosszul  állanak,  a  pénzt 
egyébre  kell  fordítani.  Járhatna-e  el  így  az  országgyűlés  ? 
Ha  azt  mondják  reá :  igen,  én  azt  felelem  :  erről  ma  könnyű 
így  beszélni,  de  egy  kérdést  intézek  :  a  tisztelt  kormány- 
nak is  ez-e  a  nézete  ?  (Derültség  balfelől.) 

A  tisztelt  kormány  minden  tagjától  kérdem  ezt,  az 
igazságügyminisztert  sem  véve  ki.*)  (Élénk  derültség  balfelől. 
Halljuk !  Halljuk  !)  Érdekes  volna  tudni  :  törvényesnek 
tartanák-e,  hogy  abból  a  czélból,  hogy  például  a  netalán 
fennálló  véderőtörvény  módosítását  keresztülvigyék,  vagy 
mert  a  helyzetet  úg}^  ítélik  meg,  hogy  nincs  szükség  újonczra, 
pénz  pedig  más  czélra  szükséges  és  tartós  békés  állapotok 
forognak  fenn  —  törvényesnek  ítélnék-e,  ha  egy  évben 
semmi  újonczot  nem  szavaz  meg  az  országgyűlés  ? 

Mondják  meg  :  ha  ezt  a  nemzet  tenné  arra  a  czélra, 
hogy  a/Z  ország  a  védelmi  teher  nagyságát  évről-évre   be- 

foh^solja,  hogy  szabaddá  tegye  magát  azon  áUandó  teher- 
től, melyet  a  törvény  megszab,  e  határozatot  törvényes 
votumnak  teldntenék-e  ?  Ha  pedig  nem  tekintenék,  akkor 
mit  jelent  Tisza  István  tisztelt  képviselőtársam  )>tökéletes 
szabadsága  ?«    (Derültség    balfelől.) 

Nézzük  példának  okáért,  ha  az  évi  újonczmegszava- 
zási  joggal  akarnók  pótolni  azt  az  alkalmat,  midőn  időszak- 
ról-időszakra  a  törvény  nem  köt  sem  újonczlétszámban, 
sem  feltételekben,  tehát  amikor  szabadon  egyezkedhetünk  ; 
ha  azt  mondanók,  —  és  bocsánatot  kérek  a  tisztelt  háztól, 
hogy  ezt  fejtegetem,  de  jöjjünk  tisztába  a  dologgal  (Hall- 
juk !  Halljuk !)  hogy  igaz,  le  van  kötve  a  törvényben, 
hogy  évről-évre  annyi  újonczot  tartozunk  adni ;  igaz,  hogy 
a  törvény  érvényes  ;  de  mi  tökéletes  szabadsággal  határoz- 
hatunk és  nem  látjuk  szükségesnek  azt  sem,  hogy  újon- 
czot adjunk  ;  vagy  azt  mondaná  az  országgyűlés  :  mi  fel- 
tételesen adunk  újonczot,  ha  beleegyezik  a  korona  abba, 
hogy  leszállíthassuk  a  létszámot :  ha  ezt  törvényesen  le- 
hetne tenni,  akkor  az  évi  megszavazás  a  védelmi  teher  meg- 
szabására hatályosabb  jog  volna,  sokkal  hatályosabb,  mint 
a  tíz  évről  tíz  évre  megújuló  egyezkedés. 

De  nézzük  meg,  hogy  valójában  milyen  helyzetet  te- 
remtene ez,  és  minő  súlyos,  nagyon  is  súlyos  ellenvetésekre 
adna  alapot. 

Azt  mondanák,  hogy  ez  a  fennálló  törvénybe  ütkö- 
zik ;  azt  abból  a  czélból  hoztuk,  hogy  a  hadseregnek  évről- 
évre  történő  kiegészítése  teljesen  biztosítva  legyen ;  mi 
értelme  volna  annak,  ha  az  illeték  törvény  által  nem  kor- 
látolt szabadsággal  évről-évre  megtagadható  ?  (Helyeslés  bal- 
ról és  a  szélsőbalon.)  Azt  is  felhozhatnák,  hogy  a  törvény 
köt  mindenkit,  koronát,  országgyűlést  egyaránt ;  ejyk  sem 
vonhatja  ki  magát  egyoldalúlag,  anélkül  hogy  a  megbon- 
tás vádját  meg  ne  érdemelje.  Ha  a  korona  szegné  meg,  jog- 
gal mondhatnák  :  megtörte  a  hitlevelet  és  esküjét.  (Élénk 
helyeslés  balfelől.)  De  a  nemzet,  az  országgyűlés  is  kötve 
van  hozzá.  Mit  lehetne  erre  felelni  ? 

Azután  jön  egy  másik  szempont  és  egy  másik  ellen- 
vetés. Az  újonczilleték  megszabása  ezen  törvényjavaslat 
szerint  egyezmény  természetével  bír  a  monarchia  két  állama 

Szilágyi  Dezső  Beszédei.  IV.  8 


114  A  nagy  véderó-vita. 

közt ;  meg  van  benne  szabva,  hogy  egyik  és  másik  állam 
mennyivel  járul  a  közös  véderőhöz. 

Már  most,  ha  tökéletes  szabadság  áll,  amit  tisztelt 
képviselőtársam  felállított,  tudniillik  a  törvény  által  nem 
kötött  szabadság,  akkor  mit  felelnénk  a  lajtántúli  állam- 
nak, mely  ebben  az  egyezményszerű  kölcsönös  kötelezett- 
ség megszegését  látja,  melyet  a  magyar  törvényhozás,  tehát 
király  és  országgyűlés,  egyoldalúlag  meg  nem  változtathat. 

Én,  tisztelt  ház,  a  dolog  tisztába  hozatala  végett  na- 
gyon szükségesnek  tartom  ismerni  a  következőket.  (Hall- 
juk !  Halljuk !)  Ez-e  a  kormány  felfogása  az  évi  megsza- 
vazási  jog  jelentősége  iránt  ?  Ezt  ismerrű  szükséges  volna. 
Mert  ha  nem  tartja,  hogy  az  évi  megszavazás  törvény  által 
nem  korlátolt  szabadsággal  történik,  hanem  a  törvény  kor- 
látai közt  kell  hogy  történjék,  akkor  legalább  is  kívánatos, 
hogy  e  részben  pártját,  hol  ellenkező  nézetek  fejeztettek  ki, 
felvilágosítsa. 

De  ha  azt  tartja  a  király  és  a  tisztelt  ház,  hogy  az  évi 
megszavazás  a  törvény  korlátai  közt  történik,  akkor  hogyan 
lehet  azzal  a  védelmi  teher  nagyságát  befolyásolni  ?  Miként 
pótolhatja  az  a  jelenleg  feladni  szándékolt  jogba  foglalt, 
erre  a  czélra  szolgáló  biztosítékot  •' 

Azt  az  ellenvetést  is  hallottam,  hogy  ha  igaz  az,  amire 
az  én  okoskodásom  vezet,  akkor  ezen  évenkint  való  meg- 
szavazásnak igazi  értelme  nincsen.  Hát  ez  nem  úgy  van. 
Az  újonczmegajánlási  jog  alkatelemei  közé,  méltóztatnak 
tudni,  nemcsak  a  szám  meghatározása  tartozik,  hanem  a 
feltétel  meghatározása  is,  amely  alatt  a  megajánlás  tör- 
ténik, a  szolgálati  idő  meghatározása,  a  szolgálat  módoza- 
tának meghatározása,  stb.  Ennyit  a  fogalomra  néz\e.  De 
ennek  az  újonczállítási  jognak,  mely  essentiális  joga  min- 
den alkotmánynak,   van  kétnemű   rendeltetése. 

Egyik  abban  áll,  hogy  a  nemzet  befolyást  gyakorol  a 
katonai  teher  meghatározására,  annak  minden  alkatele- 
meire. Ez  a  normális  rendeltetése.  De  az  újonczállítási 
jognak  van  még  egy  más,  ritkán  előkerülő,  hogy  úgy  mond- 
jam, abnormis  esetekben  alkalmazható  rendeltetése,  mely 
abban  áll,  hogy  biztosítékul  szolgál  arra,  hogy  egy  olyan 
kormány,   mely  az  országot  alkotmányának  nem  megfele- 

löleg  kormányozza,  eltávolíttassák.  Erre  az  utóbbi  czélra 
az  évről-évre  való  megszavazás  fentartása  igenis  való  és 
használható  ;  de  arra  a  czélra,  hogy  az  ujonczmegszavazási 
joggal  évről-évre  a  katonai  teher  nagyságát  is  befolyásol- 
hassa, arra  nem.  (Ügy  van  !  a  bal-  és  a  szélsőbaloldalon.) 

Bátor  vag3'ok,  tisztelt  ház,  még  kiemelni  azt,  hogy 
arra,  hogy  egy  törvénytelen  téren  álló  kormány  eltávolí- 
tására az  újonczmegtagadás  használtassák,  ezen  törvény 
semmi  korlátul  nem  szolgálhat.  Mert  abban  ugyan  le  van 
kötve  az  újonczmegszavazási  jognak  igen  sok  lényeges  alkat- 
eleme, de  ez  a  lekötés  általánosan  azon  alkotmányos  fel- 
tétel alatt  történik,  hogy  törvényes  eszközök  csak  törvényes 
kormányt  illethetnek  meg  ;  ha  egy  kormány  törvénytelen 
térre  lépett,  törvényes  eszközöket  nem  vehet  igénybe,  és  a 
törvény  megsértése  nélkül  az  újonczok  az  országgyűlés  által 
tőle  teljes  jogosan  megtagadhatok.  (Helyeslés  balfelől.) 

De  már  most  engedjük  meg  egy  perezre,  hogy  azon 
felfogás  helyes,  amety  az  újonczmegszavazási  jogot  alkal- 
masnak tartja  arra,  hogy  kieszközölje  a  katonai  teher  nagy- 
ságának befolyásolását  a  többi  tényezőktől.  Ha  valaki  azt 
mondaná,  hogy  ezen  felfogáshoz  most  már  senki  sem  csat- 
lakozik, akkor  én  e  felfogás  ellen  csak  azért  beszélek,  mert 
ezen  egész  vitában  nem  egy  hangot  hallottam,  mely  azt 
mondja,  hogy  ami  biztosíték  van  a  nemzetnek  jövőre  nézve 
az  új oncz jutaléknak  időszakonkint  való  megkötésében,  azt 
mind  bőven  pótolja  az  új  oncz  jutalék  évi  megszavazása. 

De,  tisztelt  ház,  nézzük  a  dolgot  ebből  a  szempont- 
ból. Megjengedem,  hogy  az  új  oncz  jutalék  évi  megszavazást 
jogát  lehetne  úgy  is  gyakorolni,  hogj^  a  megtagadás  kényszer- 
eszköz volna,  bizonyos  engedményeket  a  másik  alkotmányos 
tényezőtől  kinyerni,  és  ezen  kényszer  évről-évre  gyakorol- 
tatnék. 

Hová  jutnánk  akkor,  tisztelt  ház  ?  (Halljuk  !  Halljuk  !) 
Egy  összeütközés  elé,  ahol,  ha  talán  nem  is  egyenlő  joggal, 
de  mindkét  fél  a  törvényre  hivatkoznék,  az  egyik  arra, 
hogy  a  megtagadás  nem  törvényes,  a  másik  arra,  hogy  a 
törvény  betűje  biztosítja. 

Hy  állapotokból  szoktak  kinőni  az  alkotmányi  össze- 
ütközések ;  ezek  következtében  fejlődik  ki  a  makacs  harcz 

oly  tényezők  közt,  akiknek  az  alkotmány  terén  békében  és 
egyetértésben  kellene  múködniök.  Hát,  tisztelt  ház,  az  ily 
állapot  és  az  ily  módon  való  kényszerítés  alkalmazását 
akarják  nevezni  biztosítéknak  arra,  hogy  a  nemzet  a  vé- 
delmi teher  mértékére  hatályos  befolyást  gyakoroljon.  (Élénk 
helyeslés  balfelöl.) 

Ebben  áll  a  jelentősége  annak,  hogy  az  újonezállítási 
jog  lekötöttségét  nem  szabad  egyszer  mindenkorra  feladni, 
hanem  úgy  az  1867-iki  alaptörvény  elvei  szerint,  mint  álta- 
lános alkotmánypolitikai  szempontokból,  határozott,  időről- 
időre való  megajánláshoz  kell  ragaszkodni. 

Van  ez  ellen  még  egy  utolsó  ellenvetés,  t.  i.  hogy  pozitive 
káros  a  monarchia  véderejének  nem  egy  törvényben  való 
állandósítása,  ha-nem  az  1867.  évi  törvényozikknek  megfelelő, 
időről-időre  való  szükségszerű  egyezkedéstől  függő  meghatá- 
rozása. Ez  okot  szintén  Tisza  István  t.  képviselő  úr  hozta 
fel.  Azáltal,  úgymond,  hogy  az  időről-időre  \aló  egyez- 
kedéstől tételeztetik  fel  a  létszám  megállapítása  és  a  véd- 
erőtörvény  módosításának  befolyásolása,  könnyen  az  a 
helyzet  állhat  elő,  hogy  miután  annyi  tén3^ezőnek  van  erre 
befolyása,  melyeket  ő  így  számlált  el :  az  itteni  ország- 
gyűlés többsége,  a  korona,  a  lajtántúli  országgyűlés 
többsége  s  a  lajtántúli  országgyűlés  egy  harmadánál  na- 
gyobb kisebbsége  —  azt  mondja,  könnyen  megtörtén- 
hetik az,  hogy  azok,  kik  a  monarchia  javát  nem  viselik 
szívükön,  azokkal  szemben,  akik  jobban  viselik  azt  szívükön, 
konczessziókat  csikarjanak  ki  a  maguk  előnyére,  t.  i.  ez  az 
egy  harmadnál  nagyobb  kisebbség  a  maga  álláspontja  mel- 
lett, és  ő  azt,  hogy  egy  osztrák  parlamenti  minoritásnak 
fegyver  adassék  a  kezébe,  mellyel  esetleg  a  magyar  parla- 
ment többsége  ellen-  élhet,  a  magyar  alkotmány  biztosíté- 
kának nem  tekintheti. 

Az  okoskodások  közt,  amelyeket  eddig  hallottam,  ez 
az  egyetlen  okoskodás,  mely  nem  azt  akarja  bebizonyítani, 
hogy  nincs  veszély  ebben  a  változtatásban,  hanem  azt 
akarja  bebizonyítani,  hogy  ez  a  változtatás  kívánatos,  mert 
ez  üdvösebb  s  mert  ezen  változtatás  által  Magyarország 
többsége  irányában  egy  osztrák  minoritás  nem  jöhet  abba 
a  helyzetbe,  hogy  konczessziókat  csikarjon  ki. 

Én  nem  hiszem,  hogy  tisztelt  képviselőtársam,  ha  az 
lS67-iki  törvények  alapját  és  czélzatát  tanulmányozza, 
ehhez  a  véleményéhez  ragaszkodjék.  Mert  lényegében  —  ezt 
mellékesen  mondom,  a  fősúlyt  arra  helyezem,  amit  később 
fogok  elmondani  —  mit  ér  el  vele  ?  Abszolúte  semmit.  Miért 
nem  1  Tegyük  fel,  hogy  ez  a  véderőröl  szóló  törvényjavaslat 
Magyarországra  nézve  mindenkorra  állandósítva  lesz,  úgy 
azonban,  hogy  tíz  év  lefolyása  után  akármelyik  parlament 
s  a  korona  is  kezdeményezheti  megváltoztatását.  Hát  mi 
történik  akkor  ?  Akkor  is  előállhat  az  a  helyzet,  amit  tisztelt 
képviselőtársam  mond,  ha  ebből  a  feltételezésből  indul  ki. 
]\Iiért  ?  Mert  ennek  minden  módosításához  ugyanazon  ténye- 
zők beleegyezése  szükséges.  Akkor  is  épp  úgy  megtörtén- 
hetik, amit  ő  feltételez,  hogy  egy-egy  harmadrész  kisebbség 
meggátolja,  vagy  csak  konczessziók  árán,  melyeket  a  magyar 
parlament  többsége  ellen  érvényesít,  engedi  megtörténni  azt 
a  módosítást,  amit  a  többi  tényezők  elfogadnak.  (Helyeslés 
a  bal-  és  a  szélsőbaloldalon.) 

Amivel  képviselőtársam  meg  akarta  menteni  Magyar- 
országot attól  a  rettenetes  egyharmad  minoritástól,  azzal 
még  jobban  kiszolgáltatja  neki ;  mert  sokkal  könnyebb  ann;  k 
a  helyzete,  ha  egy  meglevő  törvény  módosítását  ellenzi, 
tehát  abban  támaszt  talál,  mintha  egy  egész  új  megálla- 
podás meggátlását  tűzi  ki  czélul. 

De,  tisztelt  ház,  én  nem  erre  helyezem  a  fősúlyt.  Mit 
jelent  tulajdonképen  ez  az  okoskodás,  lényegében  és  követ- 
kezményeiben ?  (Halljuk !  Halljuk !)  Előre  megmondom, 
hogy  azt,  amit  jelent  lényegében  és  következményeiben, 
képviselőtársamnak  nem  tula.jdonítom  ;  tulajdonítani  fognám 
csak  akkor,  ha  ezen  okoskodás  lényegét,  amint  én  feKogom, 
tőlem  meghallja  és  akkor  ezen  lényeget  elfogadja.  (Halljuk  !) 
]Mit  jelent  ez  ?  Azt,  hogy  az  1867-iki  alkotmányon  módo- 
sítás kell  ;  a  67-iki  alkotmány  t.  i.  nemcsak  közös  ügyeket 
ismer,  hanem  ismer  ügyeket,  amelyek  nem  közösek,  de 
közös  elvek  szerint  intézendők,  és  ezeknek  a  karakteriszti- 
kuma  abban  áll,  hogy  időről  időre  szabad  egyezkedés  útján 
állapíttatnak  meg.  (Igaz  !  Úgy  van  !  Helyeslés  a  bal-  és  a 
szélsőbaloldalon.)  Ilyenek  a  vám-  és  kereskedelmi  szövetség, 
a  quota  kérdése  és  a  véderőnek  oly  értelemben  való  meg- 

határozása  :  milyen  nagy  legyen  a  monarchia  védereje, 
milyen  arányban  tartozzék  ahhoz  hozzájárulni  az  egyik  és 
a  másik  állam.  (Igaz  !  Ügy  van  !  a  bal-  és  a  szélsőbaloldalon.) 

Ha  tisztelt  képviselőtársam  úgy  okoskodik,  hogy  ezen 
időről-időre  való  megegyezéstől  függő  ne  legyen,  s  hogy 
azok  egyikét,  a  legfontosabbat,  a  véderő  meghatározását,  ki 
kell  venni  az  időről-időre  való  megegyezés  alól,  állandósítani 
kell,  állandósítani  azért,  hogy  egy  osztrák  minoritás  makacs- 
sága a  monarchia  többi  összes  tényezőit  önző  engedmé- 
nyekre ne  kényszeríthesse  :  akkor  tisztelt  képviselőtársam 
nem  arra  a  konklúzióra  jut,  hogy  az  az  alkotmány  beteg, 
amely  az  ily  kényes  és  a  monarchiára  fontos  ügyeket  egy 
minoritás  daczolásának  veti  alá  ;  nem  erre  jut  tisztelt  kép- 
viselőtársam, hanem  jut  oda,  —  mondom,  nem  vádolom 
vele  —  ahol  állanak  az  osztrák  centralisták :  hogy  a  biro- 
dalom, a  monarchia  kapcsait  szorosabbra  kell  fűzni  az  által, 
hogy  ezen  ügyeket,  melyek  időről  időre  való  megegyezéshez 
vannak  kötve,  attól  függetleníteni  kell.  (Élénk  helyeslés  és 
taps  a  bal-  és  a  szélsőbaloldalon.) 

A  dolgok  logikai  kényszerűségénél  fogva  ezt  bátran 
mondom  tisztelt  képviselőtársamnak ;  nem  azt  mondom, 
hogy  ő  akarja,  ezt  előrebocsátottam :  egész  igazságokat 
akarok  gyakorolni ;  de  a  dolgok  logikai  kényszerűsége  szerint 
ugyanez  az  eset,  amelyre  czélzott,  előfordulhat  éppen  úgy 
minden  ügynél,  amely  közös  elvek  alapján,  időről-időre 
egyezkedés  által  határozandó  meg,  és  ha  az  ilynemű  orvos- 
lás, hogy  a  monarchia  érdekében  állandósítani  kell,  helyes 
az  egyikre,  logikailag  áll  a  többire  is.  (Élénk  helyeslés  a  bal- 
és  a  szélsőbaloldalon.) 

E  pillanatban  figyelmeztetve  lettem  egy  körülményre 
—  és  én  óhajtanék  úgy  okoskodni,  hogy  a  ház  egyetlen 
tagjának  lelkében,  amennyire  tőlem  telik,  kétely  ne  legyen. 
A  quota  meghatározására,  a  közösügyi  költségekre  nézve 
van  egy  biztosíték,  t.  i.  az,  hogy  ha  a  két  parlament  meg 
nem  egyezik,  akkor  a  fejedelem  egy  évre  dönt.  De  hát  akkor 
kérdem,  úgy  tekinti-e  e  biztosítékot,  hogy  ebből  rendszert 
akar  csinálni,  vagy  csak  úgy,  hogy  ez  csak  egy  évre  f-zól, 
mint  rendkívüli  kisegítő  eszköz  ?  Mert  mit  jelent  az,  ha  a 
két  parlament  állandóan  nem  tud  megegyezni  ?  Akkor  állán- 

dóan  a  fejedelem  határozza  meg  ?  Vájjon  ez  volt-e  czélja 
az  1867-iki  alkotmánynak  ?  (Élénk  helyeslés  és  tetszés  a 
bal-  és  a  szélsőbaloldalon.) 

A  különbség  tehát  csak  az,  hogy  itt  egy  ideiglenes 
expediensről,  de  csak  mint  ilyenről  van  gondoskodva,  míg 
a  többinél  nincs. 

De,  tisztelt  ház,  hogyan  állunk  ily  felfogás  mellett  az 
1867.  évi  XII.  törvényczikkben  kifejtett  elvekkel  szemben  ? 
Oda  jutottunk-e,  hogy  kezdjük  a  mi  parlamentünkben  az 
1867-iki  alkotmány  módosításának  szükségét  emlegetni, 
(Ügy  van  !  Úgy  van  !  a  bal-  és  a  szélsőbaloldalon.  Mozgás 
jobbfelől.)  tekintettel  a  másik  állam  alkotmányának  bajaira, 
és  nem  is  abban  az  irányban,  melyet  a  Magyarország  füg- 
getlenségét jobban  megőrizni  kívánó  balközép  követett, 
hanem  abban  az  irányban,  melyet  az  osztrák  czentralisták, 
eleinte  nyíltan,  azután  titkon  kívántak  ?  (Élénk  helyeslés 
és  tetszés  a  bal-  és  a  szélsőbaloldalon.) 

Ismerjük  azt  a  jelszót,  hogy  :  Armee  auf  Kündigung. 
Ez  a  jelszó  szülötte  annak  a  nagyobb  jelszónak,  hogy  : 
Monarchie  auf  Kündigung.  (Élénk  tetszés  a  bal-  és  a  szélső- 
baloldalon.) 

És  vájjon  mit  értenek  ez  alatt  ott,  ahonnan  ez  a  jelszó 
eredt?  (Halljuk!)  Értik  azt,  hogy  az  1867-iki  alkotmány 
szerint  a  monarchia  nem  bír  elegendő  egységgel;  (Mozgás.) 
ezt  az  egységet  szorosabbra  kell  fűzni,  és  különösen  azokat 
az  ügyeket,  amelyek  időről-időre  való  megegyezéstől  függ- 
nek, amelyek  tehát  nem  közösek,  de  közös  elvek  alapján 
intézendők,  s  amelyekre  nézve  az  alkotmány  elve  szerint, 
ha  megegyezés  nem  jön  létre,  mindenik  államnak  szabad 
elhatározása  fönnmarad :  (Ügy  van !  Ügy  van  !  a  bal-  es  a 
szélsőbaloldalon.)  ezeket  az  ügyeket  el  kell  törölni,  (Mozgás 
jobbfelől.)  állandósítani,  közös  ügyekké  tenni,  mert  az  időről- 
időre való  megegyezést  úgy  nevezik,  hogy :  Kündigung. 
(Zajos  helyeslés  és  tetszés  a  bal-  és  a  szélsőbaloldalon.  Mozgás 
jobbfelől.) 

Hiszen  kérem,  ha  a  tisztelt  képviselőház  tagjainak  nem 
ez  a  nézete,  méltóztassék  megengedni,  (Halljuk !)  én  a 
czáfolatot  szívesen  és  őszinte  lélekkel  elfogadom.  De  viszont 
kimondom,  (Halljuk!)    hogy  az  az  1867-iki  alkotmány  tel- 

jesen  megfelelőnek  bizonyult  be  arra,  hogy  a  monarchia 
érdekei  amellett,  sérelmet  ne  szenvedjenek,  és  mi,  akik 
hozzá  ragaszkodunk,  képesek  vagyunk  az  abban  lefektetett 
kötelességeket  abban  O;  szellemben  és  azzal  a  szövetségi 
hajlammal  teljesíteni,  amint  az  kigondolva  és  megállapítva 
van.  (Úgy  van  !  a  bal-  és  a  szélsőt aloldalon.)  De  arra,  hogy 
az  ott  megállapított  közösséget  szorosabbra  fűzzük,  vagy 
annak  biztosítékaitól  eltérjünk,  arra  nem  hiszem,  hogy  e 
házban,  de  sőt  ebben  az  országban  legyen  aki  reáálljon. 
(Zajos  helyeslés  a  bal-  és  a  szélsőbaloldalon.) 

Ezt,  tisztelt  ház,  nem  azért  emelem  ki,  mintha  egy 
magától  érthető  igazságot  ismételni  akarnék,  hanem  azért, 
hogy  ezen  házban  tett  nyilatkozatokkal  ismételve  konsta- 
tálva legyen  az,  hogy  mi  mindig  hajlandók  vagyunk  a 
monarchia  érdekét  szem  előtt  tartani,  hajlandók  vagyunk 
védképességét  minden  fentartás  nélkül,  a  helyzet  méltá- 
nyossága szerint,  megszavazni,  (ügy  van  !  a  bal-  és  szélső- 
baloldalon.) de  az  alkalmat  arra,  hogy  az  1867-iki  alkot- 
mányon módosítás  történjék,  felhasználni  nem  engedjük. 
(Hosszantartó  zajos  helyeslés  és  tetszés  a  bal-  és  a  szélső- 
baloldalon.) 

Már  most,  tisztelt  ház,  az  mondatik,  hogy  ha  ebben 
egyetértünk,  akkor  változtassuk  meg  egyetértéssel  azt  a 
szöveget,  amely  e  módosítást  magában  foglalja ;  (Zajos 
helyeslés  a  bal-  és  a  szélsőbaloldalon.)  mert  amott  az  egyet- 
értésnek keU  hogy  legalább  is  oly  világos  kifejezése  legyen, 
amilyen  húsz  év  óta  volt  és  amelyet  húsz  évig  senki  még 
kétségbe  vonni  nem  mert,  (tJgy  van  !  a  bal-  és  a  szélsőbal- 
oldalon.) amelyet  homokra  épített  magyarázgatással  meg- 
dönteni nem  lehet.  (Zajos  helyeslés  a  bal-  és  a  szélsőbal- 
oldalon.) 

Magyarázatokról  szóltam,  tisztelt  ház,  és  miután  az 
igen  tisztelt  miniszterelnök  úr  által  a  házban  erre  vonat- 
kozólag nyilatkozat  tétetett,  azt  gondolom,  hogy  tökéle- 
tesen parlamentáris,  különösen  az  én  helyzetemből,  aki, 
megvallom,  ezen  szakasz  miatt  nem  fogom  általánosságban 
sem  elfogadni  a  törvényjavaslatot  (Hosszas  élénk  helyeslés 
a  bal-  és  a  szélsőbaloldalon.)  —  az  én  helyzetemből  teljesen 
indokolt  lesz  az,  ha  az  általa  kínált  magyarázatról  szólok 

(Halljuk  !)  és  szólok  annak  közjogi  értékéről,  amely  magya- 
rázatot a  törvény  világos  szövege,  tehát  a  régi  törvény, 
az  1868.  és  1879.  évi  törvény  szövegének  visszaállítása 
hetyett  javaslatba  hoz.  (Halljuk!) 

Kétségkívül  ennek  a  módnak,  amelyet  a  tisztelt  minisz- 
terelnök úr  felhozott,  czélja  volna  :  kizárni  a  lehetőségét 
annak,  hogy  a  törvény  nem  világos  szövegéből  —  mert 
ennyit  csak  méltóztatnak  konczedálni  —  az  ország  jogaira 
és  az  1867-iki  alkotmány  el  vek  felforgatására  következtetés 
vonassék.  Ez  volna  a  czél. 

Tisztelt  ház  !  Előzetes  kérdésekkel  nem  akarok  foglal- 
kozni ;  nem  utalok  arra,  hogy  talán  ezen  elv  fontossága  és 
jelentősége,  amelyet  én,  jó  lélekkel  mondhatom,  nem  akar- 
tam túlozni,  megérdemelné  azt,  hogy  magában  a  törvényben 
világosan  kifejeztessék  ;  nem  utalok  arra,  mily  csodálatos 
eljárás  az,  hogy  akkor,  midőn  egy  törvényjavaslat  szövege 
van  tárgyalás  alatt,  abból  a  czélból,  hogy  annak  kétes 
értelme  elháríttassék,  nem  a  törvényjavaslat  szövege  igazít- 
tatik  ki,  hanem  megkísérlik  gondoskodni  módokról,  melyek 
annak  hiteles  magyarázatát  biztosítanák.  (Élénk  helyeslés 
balfelől.) 

Alkotmányunk  szerint  a  törvények  hiteles  magj^aráza- 
tához  szükséges  egy  másik  törvény  is.  Az  1791-iki  törvény 
világosan  felemlíti  azt  az  elvet,  amelyre  királyaink  koro- 
názási hitlevelökben  egyenesen  hivatkoznak :  hogy  ő  Fel- 
sége tartozik  ezen  országot  az  eddig  hozott  és  jövőben  meg- 
hozandó törvények  szerint  kormányozni,  úgy  amint  annak 
értelme  iránt  az  országgyűlés  és  a  király  megegyezik.  Ez 
az  egyetlen  módja  a  hiteles  tör  vény  magyarázásnak,  az 
egyetlen,  amely  minden  kétséget  kizár  és  amely  alkotmányi 
fontossággal  bíró  törvények  értelmének  megállapítására 
méltó  és  megnyugtató.  (Igaz !  Ügy  van !  a  baloldalon.). 
Nagyon  jól  tudom,  —  értettem  a  tisztelt  miniszterelnök  úr 
nyilatkozatát  —  ő  nem  azt  mondta,  hogy  ez  pótolja  a 
törvény  általi  magyarázatot,  hanem  azt  mondta,  hogy  az 
az  eljárás,  melyet  o  javaslatba  hoz,  mégis  megnyugtató 
lesz  s  kizárja  azt,  hogy  ezen  törvény  oly  értelemben  ma- 
gyaráztassék,  amit  itt  tökéletesen  kizárni  óhajtanak. 

Sajnálom,    hogy   teljesen    eltérő    nézetben    vagyok,    de 

elmondom  okaimat,  hogy  ez  a  törvény  értelmét  nem  biz- 
tosítja és  könnyen  még  nagyobb  kétely  forrása  lesz.  Mél- 
tóztassanak meghallgatni.  (Halljuk  !  Halljuk  !) 

Tegyük  fel,  hogy  abban  a  nyilatkozatban,  melyet  a 
tisztelt  miniszterelnök  úr  itt  adna,  nem  az  foglaltatnék, 
amit  eddig  mondott,  mert  az  nem  kielégítő,  t.  i.  hogy  mily 
eljárás  követ tetnék  tíz  év  múlva;  hanem  az  vétetnék  bele, 
hogy  e  törvénynek  értelme  az,  hogy  az  új oncz jutalék  meg- 
állapítása tíz  év  leteltével  önmagától  érvényét  veszti ;  tegjoik 
fel  azt,  hogy  kellő  formában  egyenesen  könstatáltatnék  az, 
hogy  a  nyilatkozat  a  korona  megbízásából  és  tudtával  adatik 
a  felelős  kormány  által,  hogy  ehhez  a  jegyzőkönjrvbe  vett 
nyilatkozatban  felállított  értelmezéshez  a  ház  hozzájárul, 
és  —  erre  én  nagy  súlyt  nem  helyezek,  akár  a  naplóba,  akár 
a  jegyzőkönyvbe  foglaltassék  is  —  e  határozat  felküldetnék 
a  főrendekhez  és  azok  szintén  konstatálják  határozatukban, 
hogy  ők  is  így  értelmezik  ezt  a  homályos  szavakban  meg- 
hozandó törvényt.  Ez  még  mind  nem  volna  s  nem  lehetne 
kielégítő.  Miért  ?  (Halljuk  !)  Azért,  amit  már  elmondottam 
s  amit  bátor  -vagyok  ismételve  a  tisztelt  ház  figyelmébe 
ajánlani,  hogy  az  újonczlétszámra  vonatkozó  határozata 
ezen  törvényjavaslatnak  nem  pusztán  a  köztünk  és  a  korona 
közti  megegyezés,  hanem,  bár  nem  formailag,  de  lényegé- 
ben a  monarchia  két  állama  közti  egyezmény  természetével 
bir.  Ez  is,  minthogy  egyenlő  szövegben  van  proponálva, 
azon  egyenlő  elvek  közé  tartozik,  amire  az  1867.  évi  XII. 
törvényczikknek  13.  §-a  hivatkozik.  (Igaz  !  Ügy  van  I  bal- 
felől.) 

Ha  tehát  mi  azt  akarjuk,  hogy  az  ott  is  és  itt  is  egyenlő 
szavakkal  hozott  törvénynek  egyenlően  biztosított  értelme 
legyen,  akkor  ugyanazon  biztosításnak,  ami  itt  történik, 
ott  is  teljes  ünnepélyességgel  ismételtetni  kell,  ha  ugyan 
az  ausztriai  állam  alkotmánya  és  gyakorlata  ilyen  eljárást 
megenged,  melyben  ők  az  illetékes  döntők,  és  akkor  micsoda 
czerimónia  volna  az,  hogy  egy  homályos  szövegű,  szándé- 
kosan homályosan  meghozott  törvény  a  korona  bevonásá- 
val itt  ünnepélyesen  magyaráztatnék,  (Igaz  !  Ügy  van !  bal- 
felől.)  és  ugyanaz  a  proczesszus  ismételtetnék  odaát  is, 
mert  ha  nem  ismételtetnék,  akkor  nincs  biztosítva  az,  hogy 

ebben  a  részben  a  két  tör\ény  egyenlő  elvre  van  alapítva, 
és  akkor  nincs  kizárva  az,  hogy  ott  a  törvény  más  értelem- 
ben hozatik  meg,  mint  az  itt  megalkottatik,  (Helyeslés  bal- 
felől.)  és  akkor  az  itteni  eljárás  összes  értéke  elveszett.  Mert 
hiába  hivatkoznánk  arra,  hogy  a  magyar  törvényhozás 
minden  tényezője  ezen  értelmezéssel  egyetért ;  ez  nem  kötné 
meg  az  ausztriai  törvény  értelmét,  miután  az  egyezmény 
természetével  bíró  megállapodásokat  egyik  állam  mint 
egyezkedő  fél  egyoldalúlag  nem  magyarázhatja.  Nem  sok- 
kal czélszerűbb  volna-e  tehát  magát  a  szöveget  megváltoz- 
tatni és  kétségtelen  értelművé  tenni?  (Élénk  helyeslés  bal- 
felől.) 

De  hát,  tisztelt  ház,  —  és  ezzel  befejezem  beszédemet 
—  (Halljuk  !  Halljuk  !)  azt  mondják  :  a  szövegnek  kiigazí- 
tása nem  azért  nem  lehetséges,  mintha  azzal  más  értelmet 
akarnának  összekötni,  hanem  azért  nem,  mert  a  szövegben 
való  kiigazítás  nem  ugyan  a  honvédelmi  miniszter  úrban 
találna  akadályt,  aki  makacsul  ragaszkodik  ahhoz,  hogy  a 
két  szövegnek  ugyanaz  az  értelme,  (Derültség.)  mert  hiszen 
talán  ő  mégis  engedne  a  magyar  országgyűlés  egyértelmű 
felfogásának,  (Tetszés  balfelől.)  hanem  akadálji)  találna  a 
lajtántúli  parlamentben.  (Halljuk  !  Halljuk  !) 

Én  nem  ismerem  az  ottani  állapotot ;  én  nem  is  vagyok 
hivatva  afelett  illetékesen  nyilatkozni ;  hanem  egy  okosko- 
dást hozok  fel,  mely,  azt  hiszem,  e  kérdést  teljesen  meg- 
magyarázza. E  törvényjavaslat  ugyanis  jelenleg  az  osztrák 
Reichsrat  urakházának  bizottságában  van,  tehát  még  az 
urakházában  magában  végleges^  határozat  tárgyává  nem 
tétetett.  Már  most,  tisztelt  ház,  vagy  úgy  érti  a  lajtán- 
túü  parlament  e  szakasz  szövegét,  mint  ahogy  mi  akarjuk 
érteni  és  ahogy  mi  akarjuk  magyarázni,  t.  i.  hogy  a 
lekötöttség  tíz  évig  tart  s  annak  leteltével  eo  ipso  véget  ér. 
Ha  úgy  érti  a  lajtántúli  parlament,  akkor  én  józan  ésszel 
semminemű  okot  nem  képzelhetek  arra,  hogy  miután  nekünk 
e  részben  aggodalmunk  van,  bennünket  az  általa  is  így 
értelmezett  törvény  helyesebb  szövegezésével  megnyugtatni 
vonakodjék ;  (Tetszés  balfelől.)  különben  nem  is  képzel- 
hetek parlamentet,  mely  helyesen  szerkesztett  olyan  szö- 
veget visszautasítana,  amely  önön  jogkörének  is  biztosítá- 

sára  szolgál.  (Élénk  helyeslés  a  bal-  és  a  szélsöbaloldalon.) 
Vagy  pedig  nem  úgy  értelmezi  az  osztrák  parlament,  és 
azon  esetben  azután  nincs  meg  az  egyenlő  elv  és  egyetértés, 
s  ennek  ajkkor  ki  kell  derülnie,  akkor  az  egyezség  létrehozá- 
sára a  kísérletnek  meg  kell  történnie  Bécsben. 

Mi  tíz  évre  készek  vagyunk  a  jelenlegi  helyzet  fokozott 
igényei  szerint  országunk  szellemi  és  anyagi  erejét  monar- 
chiánk és  államunk  fentartására,  a  hadsereg  erősítésére 
bocsátani ;  de  arra  semmi  körülmények  közt  sem  állunk 
reá,  hogy,  mert  az  ausztriai  parlamentben  e  részben  vál- 
toztatást szándékolnak  tenni,  mivel  talán  a  monarchia  kap- 
csolatát erősebbre  akarják  fűzni,  (Igaz  !  Úgy  van  !  balfelől.) 
ily  törvényjavaslatot  megszavazzunk.  (Hosszas  élénk  helyes- 
lés a  baloldalon.)  És  a  felelősséget  azért,  hogy  ha  ezalatt 
netalán  monarchiánk  tekintélye,  védképessége  szenved,  nem 
mi  viseljük.  (Helyeslés  balfelől.)  Meghoztunk  mi  ennek 
minden  áldozatot,  de  idegen  kérdésekkel  össze  vegyíteni 
nem  engedjük,  s  aki  ezt  idegen  kérdéssel  vegyíti  össze  és 
arra  ürügyül  használja,  a  felelősséget  az  viselje.  (Hosszas 
élénk  helyeslés  a  bal-  és  a  szélsőbaloldalon.) 

Ezekben  van  indokolása,  tisztelt  ház,  annak,  hogy  én 
oly  nagy  súlyt  helyezek  arra,  hogy  ezen  kérdés  teljesen 
megnyugtató  tisztázása  nélkül  a  törvényjavaslatot  nem 
fogadom  el,  azt  a  törvényjavaslatot,  amelynek  ezen  szakasz 
változhatlan  alkatrészévé  van  nyilvánítva,  azon  készségem 
kijelentésével,  hogy  ennek  kijavítása  esetében  én  a  törvény- 
javaslatot általánosságban  eKogadom,  s  apró,  részleteiben 
való  módosításról  nem  emlékezve,  az  abba^n  foglalt  terhek 
megszavazására,  monarchiánk  állapotára  való  tekintettel, 
kész  vagyok.  De  így  ezt  a  törvényjavaslatot  általánossá.g- 
ban  sem  fogadom  el.  (Élénk  helyeslés  és  éljenzés  a  bal-  és 
a  szélsőbaloldalon.) 


A  törvényjavaslat  részletes  tárgyalása  folyamán  a  14.  §-nál 
1889  február  21-ikén  mondta  Szilágyi  Dezső  második  beszédét. 
Ekkor  a  szakasz  eredeti  szövegéhez  Tisza  Kálmán  miniszter- 
elnök már  előterjesztette  volt  előbb  ismertetett  módosítványát. 

:ilágyi  Tisztelt  ház  !    A  napirenden  levő  14.  §-hoz  a  miniszter- 

'^^°  elnök  úr  által  beadott  módosítványt  elfogadom.  (Helyeslés.) 
Elfogadom  úgy,  mint  visszaállítását  azon  záradéknak, 
(Élénk  helyeslés  a  baloldalon.)  mely  az  1867  :  XII.  tör- 
vényczikkben  elismert  azon  alkotmányos  jogát  a  nemzet- 
nek, hogy  a  védteher  meghatározásába  időről-időre  tör- 
vény által  nem  kötött  szabadsággal,  mint  a  koronával  egy- 
rangú  tényező,  befolyjon,  biztosítja,  és  visszaállítását  oly 
jognak,  mely  a  kormány  által  e  házban  eredetileg  benyúj- 
tott törvényjavaslatból  teljesen  hiányzott,  (Ügy  van  bal- 
felől.)  metyet  azon  módosítvány,  melyet  a  véderő-bizottság 
e  szakasz  szövegébe  bevett,  megóvni  képes  nem  volt  és 
melyet  a  tisztelt  kormány  által  ajánlott  jegyzőkön};^ i  nyi- 
latkozat pótolni  semmi  tekintetben  alkalmas  nem  volt. 
(Úgy  van !  balfelől.) 

És  midőn  ezt  elfogadom ;  midőn  már  most  arra  nézve, 
hogy  a  14.  §-nak  minő  szerkezete  legyen,  egyetértünk  : 
egyet  nem  fogadhatok  el.  (Halljuk  !)  És  ez  a  tisztelt  mi- 
niszterelnök úr  beszédében  foglalt  azon  indokolás,  melyben 
ő  e  módosítvány  benyújtásakor  úgy  nyilatkozott,  hogy 
azok  az  aggodalmak,  melyek  szerinte  is  bent  a  házban  és 
a  házon  kívül  a  legkomolyabb  körökben  keletkeztek  ;  hogy 
az  az  izgalom,  mely  a  legkomolyabb  és  a  leghiggadtabb 
férfiakat  megszállta,  a  kormány  által  eredetileg  benyújtott 
törvényjavaslatnak  a  véderő-bizottságból  kikerült  módo- 
sított szövege  ellenében  —  liogy  ezen  aggodalom,  vagy 
az  én  részemről,  ki  nem  aggodalmakat  éreztem,  de  a  leg- 
határozottabb ellenzést  tanúsítottam,  ez  ellenzés  alapta- 
lan volt. 

Nos,  tisztelt  ház,  ha  a  tisztelt  kormány  ezen  aggodal- 

I  ■  mákat  alaptalanoknak  nyilvánítja,  kénytelen  vagyok  be- 
ereszkedni abba,  miként  állottunk  e  kérdés  tekintetében  a 
kormány  javaslatával  szemben.  (Halljuk  !  Halljuk  !)  Tőlem 
ne  várja  senki  azt,  hogy  e  már  szerencsésen  eltemetendő 

I  '  szerkezet  bővebb  kritikájába  ereszkedjem.  Azt  elég  helye- 
sen, kitűnően  teljesítették  -  még  felelettel  meg  nem  czá- 
folva  —  igen  számosan.  Hanem  a  tisztelt  ház  figyelmét 
egy  körülményre  kérem  fel.  (Halljuk  !)  E  törvényjavaslatnak, 
midőn  eredetileg  a  tisztelt  honvédelmi  miniszter  úr  benyiij- 

totta,  14-ik  szakasza  szerkezetében  az  a  záradék,  mely 
belemódosíttatott  a  véderö-bizottság  részéről  és  a  melyre 
a  tisztelt  miniszterelnök  úr  és  a  túloldal  minden  tagja,  ki 
e  szakasszal  foglalkozott,  úgy  hivatkozott,  hogy  ebben  a 
záradékban  van  biztosítva  az,  hogy  az  országnak  a  had- 
erőkiegészítéshez való  joga  nem  egyszer  mindenkorra, 
hanem  tíz  évre  van  lekötve,  e  záradék  az  első  törvény- 
javaslatból teljesen  hiányzik.  (Úgy  van  !  balfelől.)  És  mi- 
után a  honvédelmi  miniszter  úr  azt  mondta,  hogy  e  tör- 
vényjavaslat szövegének  megállapítása,  különösen  azon  pon- 
tokban, mel^T-ekre  nézve  egyenlő  el'vek  alapján  a  lajtántúli 
kormánnyal  egyezkedtek,  az  ország  közgazdasági,  katonai 
és  alkotmányjogi  érdekeinek  lelkiismeretes  megfontolása 
után  történt,  akkor  nézzük  meg,  mit  jelent  a  14.  §.,  melyet 
a  honvédelmi  miniszter  úr  benjoijtott  és  amely  teljesen  el- 
ejtetett.   (Halljuk!   Halljuk!) 

Múltkori  beszédemben,  melynek  tartalmát  én  ismételni 
nem  akarom,  kifejtettem  azt,  hogy  egy  il}^,  egyszer  minden- 
korra való  lekötés  megzavarja  az  egyensúlyt  a  nemzet  és 
a  korona  közt  a  nemzet  hátrányára,  abban  a  tekintetben, 
hogy  a  nemzet  a  védteher  meghatározásánál  mint  egyen- 
rangú és  egyensúlyú  tényező  befolyjon ;  múltkori  beszé- 
demben kifejtettem  azt,  hogy  egyszer  mindenkorra  lekötés 
van  abban,  ha  e  szöveg  elfogadtatik,  hogy  az  ország  had- 
seregkiegészítési önálló  joga  elenyészik,  melyet  az 
1867  :  XII.  törvényczikk  11.  §-a  fentartott  az  országnak^ 
és  egy  közös  ügy  állapíttatik  meg  abban  az  értelemben, 
hogy  Magyarország  törvényes  függetlenségének  csorbításá- 
val az  újonczlétszám  és  ezzel  a  hadsereg  létszámának  meg- 
állapítása, melyet  a  67-es  kiegyezés  az  ország  jogainak 
nyilván  rezervált,  megszüntettetik,  és  többé  Magyarország 
és  a  magyar  törvényhozás  a  fölött  önmaga  hatalmából  nem 
határozhat,  hanem  kötelezve  van  azt  mindenkor  mint 
közösen  gyakorlandó  jogot,  a  lajtántúli  állammal  együtt 
gyakorolni.  (Igaz  !  Ügy  van  !  a  bal-  és  a  szélsőbaloldalon. )< 
Ez  volt  jelentősége  az  eredetileg  javasolt  szövegnek. 

Kétségkívül  alkudozásnak  tárgya  volt  a  nemzetnek 
ezen  joga  ;  kétségkívül  megállapodás  tárgya  volt,  oly  meg- 
állapodás tárgya,  melyről  a  miniszter  úr  azt  mondja,  hogy 

az  az  alkotmányjogi  érdekek  megfontolásával  történt.  Nem 
is  vitatom  ezt ;  de  amit  én  magamnak  megmagyarázni  nem 
tudok,  az  abban  áll,  hogy  midőn  ily  jelentőségű  és  ily  fon- 
tosságú változás  történik  a  nemzet  sarkalatos  alkotmányos 
jogain,  akkor  a  véderőről  szóló  törvényjavaslat  benyújtá- 
sánál, hol  minden  indokolva  van,  a  sorozóbizottságok 
hatáskörében  történő  legkisebb  változás,  az  egyes  kihágá- 
sok tényálladékában  történő  legkisebb  módosulás  is  :  csak 
ez  az  egy  van  teljes  hallgatással  mellőzve,  hogy  ezen  alkot- 
mányos jogunkon  és  az  1867-iki  törvényben  körülírt  füg- 
getlenségünkön ily  lényeges  csorba  történt.  (Igaz  !  Ügy  van 
a  bal-  és  a  szélsőbaloldalon.)  Én  azt  gondolom,  tisztelt  ház, 
arra  nézve,  hogy  minő  módosítás  szükséges  és  minő  nem, 
teljes  kötelességünk  mindenkinek  meggyőződését  tisztelni ;. 
de  úgy  tudom,  hogy  a  miniszternek  politikai  és  jogi  köte- 
lessége egyaránt,  ha  ily  nagyfontosságú  'változásokat  javas- 
latba hoz,  azokat  világosan  felemlíteni  és  indokolni,  s  azon- 
szempontokat  kifejteni,  melyek  ezen  változás  előterjesz- 
tésére vezették.  (Élénk  helyeslés  a  bal-  és  a  szélsőbaloldalon. )> 

Jött  azután  a  véderő-bizottság  tárgyalása  s  a  bizott- 
ságban belemódosított  azon  záradék,  amelyről  a  honvédelmi 
miniszter  úr,  kétségkívül  emlékezetének  hiánya  miatt, 
(Derültség  a  baloldalon.)  amint  múltkor  szerencsém  volt 
reámutatni,  azt  állította,  hogy  előttem  ismeretlen  volt,. 
Mondom,  belejött  az  a  záradék,  amely  sem  többet,  sem 
kevesebbet  nem  mond,  mint  egyszerűen  azt,  hogy  tíz  év 
lefolyta  előtt  a  kormány  ezen  létszám  fentartására  vagy 
megváltoztatására  javaslatot  terjesszen  elő.  De  ami  aggo- 
dalmat keltett  minden  alkotmányos  érzésű  és  Magyarország 
alkotmányos  függetlenségét  szívén  viselő  állampolgárnál, 
az  tudniillik,  hogy  nincs  benne  az,  hogy  ezen  lekötése  a  nem- 
zet véderőkiegészítési  jogának  csak  tíz  évre  történik,  hogy 
ezen  idő  lefolytával  önmagától  véget  ér  —  erre  nézve  a 
véderő-bizottságban  történt  módosítás  semmit  sem  tar- 
talmaz. 

Én  nem  akarok  többet  itt  ebben  a  házban,  melynek 
türelme  már  annyiszor  igénybe  volt  véve,  azon  aprólékos, 
de  fontos  fejtegetésekkel  foglalkozni,  melyek  a  törvényma- 
gyarázat körül  forognak  ;  csak  egyre  vagyok  bátor  a  tisz-^ 

telt  ház  minden  tagját  tisztelettel  figyelmeztetni :  hogy 
abban  a  záradékban,  mely  a  véderö-bizottság  által  bele- 
módosíttatott, van  egy  törvényes  parancs,  egy  törvényes 
imperativum  és  semmi  egyéb,  tudniillik  az  a  parancs,  hogy 
a  kormánynak  előterjesztést  kell  tennie ;  ezen  törvényes 
parancsnak  a  kormány  tökéletesen  eleget  tesz,  ha  előter- 
jesztést tesz ;  de  annak  meghatározása,  hogy  a  törvény- 
ben való  lekötöttség  tíz  évvel  véget  ér,  bármi  legyen  azon 
előterjesztés  sorsa,  teljesen  hiányzik.  (Helyeslés  a  bal- 
oldalon.) ' 

És  tisztelt  képviselőtársam  az  előadó  úr,  midőn  fel- 
világosítani akarja  ezen  módosít vány  indokát  a  maga  je- 
lentésében, tudniillik  ahol  felvilágosítani  és  meghatározni 
akarja  a  módosítvány  fontosságát,  ezt  egy  igen  sajátszerű 
módon  teszi.  (Halljuk !  Halljuk !)  Azt  mondja  tudniillik, 
hogy  :  »Minthogy  pedig  a  törvényhozásnak  az  újonczlét- 
szám  évenkénti  megajánlásában  rejlő  eddig  is  fennállott 
alkotmányos  joga  teljesen  épségben  fentartatik,  a  bizott- 
ság ezen  intézkedést,  mint  olyant,  mely  a  többi  európai 
államokban  is  fennáll,  szintén  elfogadj  a. «  Talán  nem  azért 
fogadja  el,  mert  fennáll  más  monarchiákban,  mert  ez  nem 
áll  fenn  például  Németországban,  sem  számos  államban, 
de  mert  jogunk  van  hozzá.  Ez  azonban  mellékes.  A  máso- 
dik bekezdés  azt  mondja  :  »Azon  körülmény  pedig,  hogy  a 
törvényjavaslat  14.  §-a  a  törvény  hatályát  időhöz  nem 
köti  ugyan,  de  a  törvényhozás  ebbeli  kezdeményezési 
jogát  szükség  esetén  nemcsak  biztosítja,  de  azáltal,  hogy 
ezen  törvénynek  a  katonai  szervezésre  olyannyira  fontos 
kihatását  újabbi  előterjesztés  beadására  irányuló  rendel- 
kezéssel bizonyos  időhöz  köti  és  nem  korlátolja,  annak 
folytonosságát  biztosítja,  mely  a  védrendszer  zavartalan 
fejlődését  lényegesen  elősegít endi.«  Tehát  ezen  bekezdés- 
ben a  véderő-bizottság  helyesli,  hogy  az  határozott  időhöz 
nem  köttetik,  hanem  hogy  határozatlan  időre,  egj^szer  min- 
denkorra szól. 

Miután  pedig  a  bizottság  ezt  helyesli,  akkor  jön  :  »Mind- 
azonáltal  kívánatosnak  tartja  a  bizottság,  hogy  a  kormány 
feladatának  ismerje,  azon  tíz  évre  való  tekintettel,  melyre 
jelen  törvényjavaslat  intézkedései  szerint  az  újonczjutalék 

meg  van  állapítva,  annak  változatlanul  hagyására,  vagy 
megváltoztatására  irányuló  előterjesztéseit  idejekorán  meg- 
tenni.«  Végül  azt  mondja  :  ». . .  miután  ezáltal  a  törvényhozás- 
nak az  1879  :  LI.  törvényczikkben  kifejezett  alkotmányos 
jogai  minden  kétséget  kizáró  módon  épségben  tartatnak. « 

Ebben  akar  megnyugtatni  és  ebben  látja  a  három 
biztosítékot. 

Az  elsőről  nem  akarok  szólani,  az  mellékes, 
az  nem  szolgál  vita  tárgyául ;  hanem  azt  helyesli,  hogy  a 
kormány  egyszer  mindenkorra  lekötötten  hozza  ide  a  ja- 
vaslatot. Aztán  azt  mondja,  hogy  szükséges  az,  hogy  a  kor- 
mány köttessék  meg,  hogy  tíz  év  lefolyta  előtt  okvetetle- 
nül törvényjavaslatot  terjesszen  elő.  Végül  azt  mondja, 
hogy  mindezzel  meg  van  óva  a  nemzetnek  eddigi  alkot- 
mányos joga. 

Ebből  csak  egy  hiányzik,  (Halljuk  !)  az,  amit  minden 
alkotmányos  ember  keres,  tudniillik  a  világos  biztosítás, 
világos  kifejezése  annak,  hogy  ez  a  létszámlekötés,  ez  a 
létszámmegállapítás,  amely  minden  alkotmánynak,  nem- 
csak összetett  államokban,  de  egyes  államokban  is  essentiá- 
lis  alkatrésze,  határozott  időhöz  köttetik  és  magától  véget  ér. 

Már  most,  ilyen  körülmények  között,  tisztelt  ház,  kér- 
dezem én,  hogy  az  az  aggodalom,  amely  ott,  és  az  a  hatá- 
rozott ellenzés,  amely  itt  keletkezett  az  ellen  a  szerkezet 
ellen ;  az  a  határozott  ellenzés,  mely  a  legmagasabb  körök- 
ből a  legalsóbbakig  (Ügy  van  !  Ügy  van  !  balfelől.)  az  or- 
szágban mindinkább  növekedő  arányokat  ölt ;  az  a  határo- 
zott követelés,  hogy  az  országnak  törvényben  megírt  füg- 
getlenségénél fogva  a  nemzet  időről-időre  a  védelmi  teher 
felett  alkotmányos  jogához  képest  teljes  szabadsággal  ha- 
tározzon, hogy  az  az  ellenzés  és  az  az  aggodalom  alapta- 
lan  volt-e  ? 

Alaptalan  lett  volna  egyetlen  egy  esetben,  azok  szá- 
mára, akik  úgy  vélekednek,  mint  Tisza  István  tisztelt  kép- 
viselőtársam, aki  kifejezte  első  beszédében,  ismételte  má- 
sodik beszédében,  hogy  ezen  egyszer  mindenkorra  való  le- 
kötöttséget ő  helyesebbnek,  jobbnak  tartja  a  monarchia 
és  a  magyar  állam  érdekében. 

De  már  most,  tisztelt  ház,  (Halljuk  !  Halljuk !)  a  tisz- 

telt  kormány  ennek  ellenében  beadta  a  módosítványt,  és 
én  abban,  hogy  a  módosítványt  beadta,  eljárását  helyes- 
lem. (Helyeslés.)  Helyeslem,  hogy  visszaállította  azt  a  szö- 
veget, amelyet  az  ország  közvéleménye,  merem  mondani, 
túlnyomó  nagy  közvéleménye,  még  pedig  a  tisztelt  kor- 
mány saját  beismerése  szerint  a  leghiggadtabb  és  legn^^u- 
nyugodtabb    emberek  is,   követeltek.    (Ügy   van  !    balfelöl.) 

Aziránt,  hogy  ez  az  eljárás  történt,  s  annak  a  minisz- 
ter úr  részéről  való  indokolása  iránt,  miután  azt  már  más 
oldalról  bővebben  fejtegették,  én  vitába  ereszkedni  nem 
akarok.  De  midőn  Tisza  István  tisztelt  képviselőtársam 
úgy  nyilatkozik  legutóbbi  beszédében,  hogy  a  kormány 
igen  helyesen  cselekedett,  midőn  a  »makacsságig  menő  szí- 
vóssággal ragaszkodott «  ahhoz,  amit  a  tisztelt  kormány 
csak  a  formulában  levő  különbségnek  nevezett,  ragaszko- 
dott pedig  azért,  mert  ez  egy  kiegyezésnek,  quasi  nemzet- 
közi kiegyezésnek  tárgya  volt  a  lajtántúli  állam  kormá- 
nyával ;  és  midőn  tisztelt  képviselőtársam  azt  állítja,  hogy 
ez  a  tisztelt  kormánynak,  sőt  a  nemzetnek  is  tekintélyét 
és  súlyát  emelte  :  akkor  meg  kell  mondanom,  hogy  én  ebben 
tisztelt  képviselőtársammal  egyet  nem  értek  és  nem  hiszem, 
hogy  a  háznak  nagy  része  egyetértene.    (Helyeslés  balfelől.) 

Nem  is  szólanék  erről,  ha  tisztelt  képviselőtársamnak 
e  nyilatkozatát  némelyek  részéről  a  túlsó  oldalon  —  mint 
a  gyorsírói  feljegyzés  mutatja  —  »élénk  helyeslés «  nem 
kísérte  volna,  (Derültség  balfelől.)  azt  is,  hogy  a  kormány 
a  makacsságig  menő  szívóssággal  ragaszkodott  ;  azt  is, 
hogy  azután  elejtette,  de  ezt  már  nem  élénk  helyeslés,  csak 
helyeslés   kísérte. 

Mert,  tisztelt  ház,  mihez  ragaszkodott  a  tisztelt  kor- 
mány, és  saját  nyilatkozatai  szerint  minő  körülmények  kö- 
zött ?  A  lényeghez  saját  magyarázata  szerint  nem  ;  mert 
a  lényeg,  tudniillik  az,  hogy  kiegészítési  joga  Magyarország- 
nak egyszer  mindenkorra  leköttessék,  a  tisztelt  kormány 
beismerése  szerint  már  a  véderő-bizottságban  történt  mó- 
dosítás alkalmával  elejtetett.  Ragaszkodott  tehát  a  kor- 
mány csak  egy  formulához,  és  pedig  —  mondjuk  meg  nyal- 
tán (Halljuk !)  —  egy  rossz  és  helytelen  formulához.  Ez 
okozta  a  kormány  nyilatkozata  szerint  azt,  hogy  az  ország 

legszélesebb  köreiben  a  leghatározottabb  ellenszegülés,  a 
leghatározottabb  aggodalom  folyton  növekedő  mértékben 
terjed. 

És  t.  képviselőtársam  azt  mondja,  hogy  a  kor- 
mánjTiak  e  szívós,  makacs  ragaszkodása  egy  formulához, 
midőn  a  lényegben  nincs  különbség,  a  kormány  súlyát  és 
tekintélyét  emelte.  (Derültség  a  bal-  és  a  szélsőbaloldalon.) 
Ha  ez  igaz,  akkor  soha  ennek  a  kormánynak  súlya  és  tekin- 
télye oly  hihetetlen  mértékben  nem  lett  volna  fokozva, 
mint  a  jelen  állapotban.  (Élénk  derültség  a  bal-  és  a  szélső- 
baloldalon.) Ha  ez  igaz,  akkor  az  ő  tekintélye  benn  az  ország- 
ban és  az  országon  kívül  soha  nagyobb  nem  lett  volna,  mint 
most.  (Igaz  !  Ügy  van  !  a  bal-  és  a  szélsőbaloldalon.)  És  tisz- 
telt képviselőtársam  még  hozzá  azt  is  állítja,  hogy  a  nemzet 
tekintélye  és  súlya  is  emelkedett.  Mi  által  ?  Nem  azáltal, 
hogy  alkotmányos  jogainak  megóvásához  ragaszkodik  és 
azokat  egy  kétes  formulával  elhomályosítani  és  bizonytala- 
nokká tenni  nem  akarja  ;  hanem  emelte  a  nemzet  súlyát  és 
tekintélyét  az,  hogy  kardinális  alkotmányos  jogai  ellenében 
egy  homályos  és  kétes  formulát  a  makacsságig  menő  szí- 
vóssággal akartak  ráerőszakolni.  (Élénk  éljenzés  és  helyes- 
lés a  bal-  és  a  szélsőbaloldalon.)  Úgy  hiszem,  egy  nemzet- 
nek a  súlyát  az  emeli,  ha  alkotmányos  jogaihoz  oly  erősen 
ragaszkodik,  ha  alkotmánya  oly  szilárdul  áll,  hogy  meg  se 
kísérli  egy  kormány  sem  egyik  sarkalatos  jogát  idegen  kor- 
mánnyal szemben  elalkuvás  tárgyává  tenni.  (Úgy  van  a 
bal-  és  a  szélsőbaloldalon.)  Én  azt  gondoltam,  hogy  egy 
nemzetnek  súlyát  és  tekintélyét  az  emeli,  ha  alkotmányos 
jogainak  minél  tisztább  és  minél  világosabb  elismerését 
törhetlenül  követeli.  (Úgy  van  !  Tetszés  a  bal-  és  a  szélső- 
baloldalon.) 

De  tisztelt  képviselőtársam  szerint  egy  kormánynak, 
egy  nemzetnek  súlyát  és  tekintélyét  az  emeli,  ha  a 
nemzet  ellenében  egy  homályos  és  kétes  formulát  a 
szívósságig  menő  makacssággal  erőltetni  szabad,  és  ha  egy 
kormány  nem  tartózkodik  és  nem  fél,  kardinális  alkotmá- 
^jos  jogokat  elalkuvás  és  homályos  formulák  tárgyává 
tenni.  (Tetszés  a  bal-  és  a  szélsőbaloldalon.)  Ha  nem  tud- 
nám, hogy  milyen  oldalról  jön  a  tisztelt  miniszterelnök  úr- 

nak  ez  a  tanács,  mely  egy  oly  helyzetre  vonatkozik,  mely- 
ből még  a  következetesség  kétes  előnyét  sem  lehetett  meg- 
menteni, (Halljuk  !)  akkor  azt  kellene  hinnem,  —  de  mon- 
dom, ez  ki  van  zárva,  mert  tudom,  hogy  nem  így  van  — 
hogy  egy  ily  tanács  és  egy  ily  helyeslés  csak  oly  oldalról 
jöhet,  amely  őt  kikerülhetetlen  politikai  ruinálás  felé  akarja 
vinni.  (Ügy  van  !  a  bal-  és  a  szélsőbaloldalon.) 

És  mily  körülmények  közt  dicséri  meg  és  kívánja  meg 
tisztelt  képviselőtársam  egy  puszta  formulához  való  ragasz- 
kodást ?  Oly  körülmények  közt,  melyekre  elég  helyesen  a 
tisztelt  miniszterelnök  úr  czélzott  ;  olyan  körülmények  közt, 
midőn  Európa  nyugalmat  nem  biztosító  állapotában  arról 
van  szó,  hogy  Magyarországnak  és  ennek  a  monarchiának 
védereje  fokoztassék  és  megállapíttassék,  (Helyeslés  bal- 
felől.)  és  egy  olyan  házban,  amelyről  bátran  merem  mon- 
dani, hogy  Európának  egyetlen  egy  parlamentje  sem  múlja 
fölül  ebben  a  tekintetben,  (Ügy  van  !  Ügy  van  !  balfelől.) 
mely  ismételve  tanúsította,  hogy  midőn  az  első  kis  fenye- 
gető felleg  jelent  meg  a  politikai  láthatáron,  akármilyen 
élesek  voltak  is  a  pártellentétek,  midőn  arról  volt  szó,  hogy 
az  önmagunk  érdekeit  és  a  monarchia  védképességét  és 
hatalmát  és  igazi  tekintélyét  biztosítsuk,  milyen  egyértel- 
műséggel, mily  készséggel  járultunk  hozzá  mindnyájan, 
(Ügy  van  !  Ügy  van  !  tetszés  balfelől.)  és  oly  parlament- 
ben, melyben  még  a  jelenlegi  vita  alatt  is  a  véderőnek, 
tehát  magának  a  monarchia  és  a  magyar  állam  katonai 
erejének  fokozása  és  emelése  ellen  egyetlen  egy  tiltakozó 
szó  sem  emeltetett.  (Ügy  van  !  Ügy  van  !  balfelől.)  Ha 
tisztelt  képviselőtársam  azt  tartja  államférfiúi,  azt  tartja 
helyes  politikus  eljárásnak,  hogy  egy  ilyen  törvény  feletti 
vita  az  ingerültség  legmagasabb  fokára  emeltessék,  pusz- 
tán homályos  és  kétes  formulához  a  szívósságig  menő  ma- 
kacs ragaszkodással,  akkor,  amikor  a  lényegben  egyetér- 
tés van  :  oly  eljárást  ajánl  a  tisztelt  miniszterelnök  úrnak 
és  a  kormánynak,  amely  minden  államférfiúi  és  minden 
politikai  tekintet  és  kívánalom  alatt  kellene  hog}^  álljon. 
(Élénk  helyeslés  és  tetszés  balfelől.)  Igazságos  megjegyez- 
nem, hogy  a  tisztelt  miniszterelnök  úr  nem  ezzel  és  nem 
így  indokolta  eljárását,   s  amit  tisztelt  képviselőtársam  és 

azok,   akik  öt  belépéseitek,  mondtak,   azon  indokolásért  én 
öt  felelőssé  nem  teszem.   (Tetszés  balfelöl.) 

Most,  tisztelt  ház,  legyen  szabad  a  tisztelt  miniszter- 
elnök úrnak  egy  másik  nyilatkozatáról  szólnom,  azon  nyi- 
latkozatáról, melyben  azt  mondja,  hogy  senki  sem  kétel- 
kedik benne,  hogy  itt  az  alsóházban  az  eredeti  formulát  is 
keresztülvihette  volna.  Megengedem,  nem  is  tagadom,  hogy 
a  tisztelt  miniszterelnök  úr  jobban  ismeri  pártját  mint  én, 
jobban  tudja,  mit  lehet  vele  tenni  és  mit  nem,  és  nem  azért, 
hogy  vele  ebben  a  tekintetben  egyenlő  tekintélyt  igényel- 
jek, hanem  tisztán  egyéni  hitemet  mondom  ki,  hogy  én 
azt,  amit  ö  biztosnak  állított,  ha  az  általam  bővebben  semmi 
körülmények  közt  nem  érintendő  magánnyilatkozatokra 
alapíthatok,  amelyeket  hallottam :  én  azt  igen  kétesnek 
tartom.  És  még  kétesebbnek  tartom  azt  a  másikat,  hogy 
az  az  egész  törvényhozásban  keresztülvihető  lett  volna.  (Ügy 
van  !  balfelől.) 

De  megengedem,  t.  ház,  hogy  én  csalódom.  Ez  nem  von 
le  semmit  abból  a  politikai  kötelességéből  a  t.  miniszter- 
elnök úrnak,  hogy  ezt  a  módosítást  megtegye,  vagy  még 
sokkal  helyesebben  tette  volna,  ha  mindjárt  a  vita  elején 
elfogadja.  Mert  én  azt  hiszem,  van  egy  magasabb  tekin- 
tet, —  de  ez  már  nem  hitem,  hanem  egészen  szilárd  meg- 
győződésem —  hogy  ha  keresztülment  volna  az  a  törvény- 
javaslat, akár  abban  az  eredeti  formulában,  melyben  a  hon- 
védelmi miniszter  úr  benyújtotta,  akár  abban  a  formulá- 
ban melyben  a  véderő-bizottság  beadta  —  egy  fatális  baj 
támadt  volna  :  megrendült  volna  a  bizalom  a  törvényhozás 
és  annak  ezen  háza  iránt  ;  megrendült  volna  az  egész  ország- 
ban, a  legmagasabb  osztályoktól  a  legalsóbbig  ;  megren- 
dült volna  oly  elemeknél  is,  —  és  ebben  sem  akarok  túl- 
zást elkövetni  —  kik  a  tisztelt  miniszterelnök  úr  pártjához 
tartoznak  és  akik  annak  igen  becses  alkatelemei  voltak. 
És,  tisztelt  ház,  megrendült  volna  Magyarország  összes  köz- 
véleményében, vagy  legalább  annak  túlnyomó,  óriási  több- 
ségében az  a  hit,  hogy  a  ház  —  eltekintve  a  pártkülönbsé- 
gektől —  bír  azon  kardinális  előnnyel,  melyről  egy  angol 
konzervatív  nagy  státusféríiú  azt  mondta,  hogy  tüzes  be- 
tűkkel   kellene    felírni    minden    parlament    ajtajára,    hogy 

soha  egy  pillanatig  a  ház  tagjainak  elméjéből  el  ne  tűn- 
jék :  hogy  e  házban  a  nemzet  jogainak  és  érdekeinek  fél- 
tékeny őrét  bírja  a  nemzet.  (Zajos  helyeslés  a  bal-  és  a 
szélsöbaloldalon. ) 

Ezek  után,  t.  ház,  be  is  fejezhetném  beszédemet,  (Hall- 
juk !  Halljuk  !)  de  nem  teszem,  azért,  mert  részint  a  mi- 
niszterelnök úr,  részint  Tisza  István  tisztelt  képviselőtár- 
sam újabb  beszédjében,  amelynek  teljes  parlamenti,  urbá- 
nus formáját  szívesen  elismerem,  és  amely,  ha  ugyan  arra 
szükség  volna,  egy  újabb  bizonyítékát  adja  tisztelt  kép- 
viselőtársam talentumának  és  hivat ottságának,  részint  azon 
ellenvetéseket  nem  czáfolta  volna,  melyeket  ellenében  tet- 
tem, részint  pedig  —  ami  még  sokkal  fontosabb,  mert  meg- 
vallom, ez  az  igazi  ok  —  a  miniszterelnök  úr  is  a  közös 
ügyekre  nézve  oly  elveket  és  tanokat  nem  állított  volna 
fel,  amelyeket,  tekintve  azt,  hogy  azon  részei  alkotmányunk- 
nak mennyi  n^dlt  és  alattomos  megtámadás  tárgyai,  te- 
kintve azt,  hogy  minő  féltékenyen  kell  annak  nemcsak  csor- 
bítatlan fentartását  őrizni,  de  igyekeznünk  kell  arra,  hogy 
azok  a  nemzetnek  éber  öntudatába  beszivárogjanak  és  ott 
megmaradjanak  (Úgy  van  !  balfelől.)  —  ebben  a  parla- 
mentben czáfolatlanul  hagyni  nem  lehet.  (Élénk  helyeslés 
a  bal-  és  a  szélsőbaloldalon.) 

Engedje  meg  a  tisztelt  ház,  hog}^  mindenekelőtt  bizo- 
nyos aprólékos  dolgokkal  végezzek.  (Halljuk !  Halljuk !) 
Ezek  abban  áUanak,  amiket  Tisza  István  tisztelt  képviselő- 
társam abból  a  tekintetből  hozott  fel  ellenem,  hogy  én 
részint  azt,  ami  az  1867.  és  1868-iki  országgyűléseken  tör- 
tént, tévesen  adtam  elő,  részint  pedig  hogy  én  beszédem- 
ben a  közös  ügyek  magyarázatánál  nem  a  törvényre,  ha- 
nem a  tárgyalásokra  hivatkoztam.  Meg  fogja  engedni  a 
tisztelt  képviselő  úr  erre  a  másodikra  nézve,  hogy  egy- 
szerűen csak  kérjem  :  méltóztassék  fejtegetéseimet  újra  el- 
olvasni —  én  úgy  a  törvényre,  mnt  másodsorban,  de  csak 
másodsorban,  a  tárgyalásokra  hivatkoztam.  Ezt  különben 
lényegesnek  nem  tartom. 

De  tisztelt  képviselőtársam  vádol  engem  azzal,  hogy 
midőn  én  az  1868-iki  véderőtörvény  tárgyalásáról  beszélek, 
az  akkori  balközépnek  és  különösen  egyik  vezérének  —  ő 

vezérének  mondta,  én  egyik  vezérének  mondtam  —  ajkaira 
oly  nyilatkozatokat  adtam,  miket  sem  a  balközép,  sem 
pedig  Ghyczy  Kálmán  nem  mondott,  és  ez  a  nyilatkozat 
az  lett  volna,  hogy  szerintem  Ghyczy  Kálmán  és  a  balközép 
úgy  nyilatkozott,  hogy  a  tíz  évről  tíz  évre  megújuló,  tehát 
az  akkori  törvény  szerint  tíz  év  után  megújuló  ujonczlétszám- 
megállapítás  egyszersmind  a  véderőtörvény  többi,  időhöz 
nem  kötött  alkatrészeinek,  tehát  a  szolgálati  időnek  és  egyéb 
alkatrészeinek  revíziójára  is  alkalmas. 

Megengedem,  hogy  a  határozati  javaslatban  nem  fog- 
laltatik az,  valamint  az  1868.  évi  XL.  törvényben  sem 
foglaltatik  az,  hogy  a  véderőt örvénynek  a  revíziója  össze- 
kötendő az  ujonczlétszám  megállapításával ;  de  a  kettő 
közt  természetes  és  szükségszerű  összefüggés  van.  Ezt  a 
természetes  és  szükségszerű  összefüggést  később  majd  ki 
fogom  fejteni ;  itt  csak  arra  figyelmeztetem  tisztelt  képviselő- 
társamat, hogy  a  napló  IX.  kötetének  456.  lapján  Ghyczy 
Kálmán  szórói-szóra  ezeket  mondja.  (Halljuk  !  Halljuk  !  a 
bal-  és  a  szélsőbaloldalon.)  Beszél  arról,  hogy  az  1868-iki 
törvényczikk  11.  §-ának  végén  utasíttatik  a  kormány  arra, 
hogy  a  véderő  létszámának  megállapítása  iránt  mint  egyen- 
jogú fél  a  Lajtán-túli  államokkal  alkudozásba  lépjen,  és  ezt 
az  alkudozás  iránti  utasítást  ő  már  kifogásolja.  Ez  alkalom- 
mal így  szól  :  »Én  a  11.  §.  ezen  végbekezdésének  elfogadását 
hazánkra  nézve  különösen  károsnak  tartom,  mert  az  ujoncz- 
ajánlási  jognak  azon  teljes  erőben  és  tisztaságában  való 
megtartása,  amely  szerint  az  eddig  az  országgyűlés  által 
gyakoroltatott,  oly  nagy  horderejű,  hogy  bármely  hiányok 
legyenek  ezen  most  megállapítandó  védrendszerben,  mind- 
ezen hiányok  az  ország  ezen  alkotmányos  jogának  fentartása 
mellett  időjártával,  tehát  tíz  év  múlva,  megorvosolhatok 
lesznek.  Ezen  alkotmányos  jognak  birtoka  nélkül  pedig, 
nézetem  szerint,  ezen  hiányok  megorvosolha- ásának  reménye 
aligha  megszűntnek  nem  tekinthető «. 

Tehát  maga  Ghyczy  Kálmán  is  úgy  tekintette,  hogy 
midőn  lejárt  az  a  tíz  év,  már  akár  jöjjön  létre  a  kiegyezés 
a  további  lekötés  iránt,  akár  nem  :  az  természetes  alkalom 
a  véderőnek  időhöz  nem  kötött  alkatrészei  revíziójára. 
Miért  1  Mert  a  tíz  év  leteltével  az  ország  az  1867.  évi  XII. 

törvényczikk  12.  §-ában  foglalt  azon  jogának  és  azon  joga 
minden  alkatrészének  teljes  birtokába  lép,  hogy  a  magyar 
hadsereg  időnkénti  kiegészítését,  az  uj ónozok  megajánlásá- 
nak jogát,  a  megajánlás  feltételeit  és  a  szolgálati  idő  meg- 
határozását szabadon  eszközölheti.  És  ha  arról  van  szó, 
hogy  újra  meg  kellene  kötni  az  uj  ónozok  megajánlásának 
jogát  és  annak  feltételeit  :  ezt  természetesen  megszabhatja, 
a  szolgálati  időre  s  a  módozatokra  vonatkozó  feltételek 
korlátlan  szabadsággal  való  kikötésével.  (Úgy  van  !  Ügy 
van  !  a  bal-  és  a  szélsőbaloldalon.) 

Itt  legyen  szabad  rátérnem  tisztelt  képviselőtársamnak 
egy  megjegyzésére,  mely  igen  kellemetlenül  érintett  —  nem 
én  reám  vonatkozik,  de  észrevételt  kell  reá  tennem  azért, 
mert  azt  mondja  beszédében,  úgy  he  tjükén  odavetve,  hogy 
Ghyozy  Kálmán  bizonyára  tiltakozott  volna  az  ellen,  hogy 
az  1867.  évi  XII.  törvényozikkben  foglalt  kiegyezés  alkotói 
közé  soroztassék. 

Hát,  tisztelt  képviselőtársam,  én  is  azt  hiszem,  hogy 
tiltakozott  volna,  de  nem  abból  az  okból,  amit  a  képviselő 
úr  mond.  Mert  ne  felejtse  el  azt,  hogy  Ghyozy  Kálmán  meg- 
tért az  1867.  évi  XII.  törvényozikk  alapjára.  (Úgy  van  ! 
Úgy  van  !  a  baloldalon.)  Én  nem  teszek  neki,  sem  emléké- 
nek, ezért  szemrehányást  ;  sőt  helyeslem  azt,  hogy  meg- 
győződése tapasztalása  alapján  változott ;  tette  ezt  férfiasan, 
nyiltan,  és  akárhányszor  nyilatkozott  magánkörben  és  nyil- 
vánosan is,  —  mit,  ha  kell,  be  is  bizonyíthatok  —  hogy 
tévedett,  midőn  az  1867.  évi  XII.  törvényczikket  ellenezte. 
Én  is  azt  mondom,  hogy  tiltakozott  volna  az  ellen,  de  ezt 
azon  okból  tette  volna,  hogy  azon  halhatatlan  érdemből, 
mely  azok  véleménye  szerint,  akik  ezen  az  alapon  állanak 
vagy  később  azt  elfogadták,  ezen  alap  aJkotó  elemeit  meg- 
illeti, magának  igazságtalanul  részt  nem  kért  volna.  (Úgy 
van  !  a  bal-  és  a  szélsőbaloldalon.) 

A  második,  amit  tisztelt  képviselőtársam  állított,  hogy 
én  összeköttetésbe  hozom  az  ujonczmegajánlás,  vagy  helye- 
sebben a  hadsereg  kiegészítési  jogával,  mely  az  1867-iki 
törvényozikkben  a  nemzetnek  fenn  van  tartva,  a  védtörvény 
revízióját,  mint  természetest,  és  beszédében  úgy  nyilatkozik, 
hogy  az  a  felfogás,  melyet  én  az  1867.  évi  XII.  törvényczikk 

alkotóinak   ajkaira   adok,   tulaj  donképen   csak    az    én    fel- 
fogásom. 

Hát,  tisztelt  képviselőtársam,  nem  én  hozom  ezt  a 
kettőt  összeköttetésbe,  hanem  Magyarország  alaptörvényei. 
(Ügy  van  !  Úgy  van  !  a  bal-  és  a  szélsőbaloldalon.)  Soha 
Magyarország  az  ujonczozási  jogot  nem  gyakorolta  másként, 
mint  hogy  egyszersmind  azzal  a  feltételeket,  a  szolgálati 
időt  is  megkötötte  és  meghatározta.  Az  1867.  évi  XII. 
törvényczikk  pedig  azt  mondja,  hogy  a  hadsereg  időnkénti 
kiegészítésének  jogát,  melynek  alkatelemeit  aztán  elősorolja, 
t.  i.  az  ujonczmegajánlás  feltételeit,  a  szolgálati  idő  meg- 
határozását az  eddigi  törvények  alapján  az  ország  magának 
tartja  fenn.  Ennek  ellenében  képviselőtársam  láthatja,  hogy 
én  ezt  méltán  adom  az  1867.  évi  XII.  törvényczikk  alkotói- 
nak ajkára,  mert  hiszen  ezt  magában  a  törvényben  kifejez- 
ték, és  én  nem  untatom  a  tisztelt  házat,  hogy  most  a 
nyilatkozatoknak  sorozatát  akarjam  felolvasni.  (Halljuk  l 
HaUjuk  !) 

Hanem  egyre  figyelmeztetem  a  tisztelt  képviselő  urat. 
(Halljuk  !  Halljuk  !)  Ö  ugyan  azt  mondja,  hogy  az  1868-iki 
védtörvény  ezeket  külön  választotta,  s  hogy  a  szolgálati 
idő  meghatározása  és  módozatai  a  törvényben  időhöz  nem 
köttettek,  ellenben  csak  a  létszám  az,  amit  a  törvény  időhöz 
kötött.  Ez,  tisztelt  ház,  (Halljuk  !  Halljuk  !)  így  van,  de 
ebből  nem  következik  az,  amit  tisztelt  képviselőtársam 
következtetni  akar  :  hogy  akkor,  midőn  az  az  idő,  amelyre 
a  létszám  megállapíttatott,  elmúlik,  a  magyar  törvényhozás 
nem  lép  a  11.  §-ban  körülírt  ujonczállítási  jog  minden  alkotó 
elemeinek  teljes  gyakorlatába.  (Helyeslés  a  bal-  és  a  szélső- 
baloldalon.) És  miért  nem  következik  ez  ?  Azért,  mert 
annak  az  egész  1868.  évi  XL.  törvényczikknek  nincs  egyéb 
értelme,  mint  az,  hogy  annak  értelmében  szolgálni  csak 
azok  kötelesek,  akik  azon  törvény  értelmében  ajánltatnak 
fel.  De  annak  sarkkövéül  szolgál  a  létszámnak  megállapí- 
tása. Midőn  az  országgyűlés  a  létszám  felett,  törvény  által 
nem  korlátolt  teljes  szabadsággal  határoz,  akkor  új  szol- 
gálati módozatokat  és  bárminemű  feltételeket  teljes  szabad- 
sággal köthet  ki.  És  nem  egyszerre,  de  néhány  év  alatt  tel- 
jesen tárgytalanná  teheti  a  védtörvény  azon  határozatait. 

melyek  a  szolgálati  időre  és  módozatokra  vonatkoznak,  és 
amelyek  értelmében  ujonczokat  nem  ajánl  fel.  Ha  ez  nem 
így  volna,  akkor  —  hogy  egy  kemény  kifejezést  mondjak 
{Halljuk  !)  —  valótlan  lett  volna  a  hatvanhetes  bizottság 
minden  tagja  részéről  —  élén  Deák  Ferenczczel  —  adott 
ama  nyilatkozat,  hogy  Magyarországnak  ezen  ujonczállítási 
joga  ebben  a  terjedelemben  és  ezen  alkatelemekkel  az 
országgyűlésnek  fentartatik.  Ha  ez  nem  úgy  volna,  akkor 
az  1868-iki  védtörvény  által  eltöröltetett  volna  az  1867-iki 
XII.  törvénjozikknek  12.  §-ában  foglalt  és  az  ország  részére 
egy  kardinális  jogot  fentartó  határozata.  És  én,  tisztelt 
ház,  (Halljuk  !  Halljuk  !)  ragaszkodom  ahhoz,  hogy  ez  a 
sarkkő,  amely  abban  foglaltatik,  hogy  az  ujonczlétszámot 
ás  ezáltal  a  hadsereg  létszámát  az  országgyűlés  időről- 
időre  teljes  szabadsággal  határozza  meg,  a  törvény  rende- 
lése szerint  annyit  jelent,  hogy  a  kiegészítési  jog  minden 
alkateleméről  a  magyar  törvényhozás  teljes  szabadsággal 
rendelkezik.  (Helyeslés  a  bal-  és  a  szélsőbaloldalon.) 

Tisztelt  képviselőtársam  végre,  ha  jól  emlékezem,  még 
arra  is  hivatkozott,  hogy  az  1868-iki  tárgyalásokban  egy- 
általában nem  találja  annak  ismételt  kiemelését,  hogy  az 
ország  ujonczmegajánlási  joga  csak  tíz  évre  van  lekötve. 
Én  felolvasom  (Halljuk  !  Halljuk  !)  a  tisztelt  képviselő  úr 
beszédének  illető  passzusát.  (Halljuk  !  Halljuk  !)  »Tisztelt 
képviselőtársam  szerint  ismételve  kiemeltetett  a  vitánál, 
hogy  időszakr ól-időszakra  előáll  egy  időpont,  midőn  az 
országgyűlés  a  védelmi  teher  további  nagysága  felett,  vala- 
mint az  ujonczállítás  feltételei  és  a  védrendszer  egyéb  alkat- 
elemei felett  törvény  által  nem  kötött  szabadsággal  alku- 
dozik«  ;  azután  azt  mondja,  hogy  a  többség  soraiban  a  fel- 
fogás egyetlenegy  nyilatkozatban  sem  talál  kifejezést,  és 
hogy  csak  Ghyczy  Kálmánnak  volt  egy  nyilatkozata,  mely 
figyelmetlenül  hangzott  el,  melyre  azonban  mégis  Somssich 
Pál  felelt  általánosságban. 

Tisztelt  képviselőtársamat  —  sajnálom,  hogy  (Halljuk  ! 
Halljuk  !)  ezekkel  untatom  a  tisztelt  házat  —  arra  figyel- 
meztetem, hogy  erre  utalás  történt  úgy  az  általános,  mint 
a  részletes  vitánál.  A  balközép  akkori  vezére  erről  kétszer 
nyilatkozott ;  Ghyczy  Kálmán  az  általános  vitánál  a  napló 

348.,  a  részletes  tárgyalásnál  a  napló  456.  lapján.  Es  nézzük 
meg,  tisztelt  ház,  hogy  az  általános  vitánál  mikép  nyilat- 
kozott a  348.  lapon.  (Halljuk  !  Halljuk  !) 

»Az  mondatott  továbbá  egy  tisztelt  szónok  által,  hogy 
legrosszabb  esetben  is  csak  tíz  évig  lehetne  a  nemzet  jogai- 
nak korlátozásáról  szó,  tíz  év  múlva  az  országnak  az  ujoncz- 
állítást  illető  jogai  ismét  teljes  épségekben  fel  fognak  ébredni. 
Nem  akarom  azt  e  helyen  taglalni,  vájjon  üdvös-e,  czél- 
szerű-e,  hogy  az  ország  alkotmányos  jogai  egyik  legfontosab- 
bikának gyakorlatáról  ily  hosszú  időre  lemondjon.  Andrássy 
Gjnila  gróf  miniszterelnök  :  Nem  mond  le  !  Ghyczy  Kálmán  : 
De  azt,  hogy  ezen  törvényjavaslat  elfogadása  után  tíz  év 
elteltével  az  országgyűlésnek  ujonczmegajánlási  joga  azon 
egész  kiterjedésében  ismét  feléledjen,  mert  azt  az  1867.  évi 
XII.  törvényczikk  fentartotta,  részemről  nem  merném  állí- 
tani.« 

Méltóztatnak  tehát  látni,  hogy  az  általános  tárgyalás- 
nál és  a  részletesnél  is  megemlíttetett  ez.  Amott  Simonyi 
Lajos  a  356.  lapon,  itt  újra  Ghyczy  Kálmán  a  456.  lapon. 

De  nem  ez  a  lényeg.  Hiszen  az,  hogy  időről-időre  előáll 
és  hogy  a  lekötöttség  csak  tíz  esztendeig  tart,  magában  a 
törvényben  és  az  akkori  törvényjavaslatban  a  legnagyobb 
világossággal  meg  van  mondva.  Ez  vita  tárgya  sem  volt, 
és  így  elég  volt,  ha  minden  oldalról  egyszer-kétszer  fel- 
hozták. Sőt  a  baloldal  részéről  Simonyi  Lajos  is  felhozta 
ezt  a  napló  365.  lapján,  midőn  a  vita  nagy  része  a  körül 
forgott,  hogy  az  évi  megszavazási  jognak  értéke  micsoda. 

Mindezt  azért  hozom  fel,  tisztelt  ház,  hogy  amit  én 
felemlítettem,  az  részint  magában  az  1867-iki  törvényben, 
részint  az  1868-iki  törvényt  kisérő  tárgyalásokban  is  meg 
van  említve. 

Ez  azonban  csak  mellékes  dolog,  és  a  fődolog  az,  hogy 
tisztelt  képviselőtársam  és  a  miniszterelnök  úr  is  arra  nézve, 
hogy  mik  tartoznak  a  közös  ügyek  körébe,  a  jelen  vitánál 
szoros  összefüggésben  álló  és  nézetem  szerint  oly  nyilat- 
kozatot tettek,  amel}^  sem  alkotmányunkkal,  sem  pedig 
azok  fejtegetéseivel,  akik  az  1867-iki  alkotmánytörvény 
létrehozatalába  befolytak,  meg  nem  egyezik.  (Halljuk  ! 
Halljuk  !) 


140  A  nagy  véderő-vita. 

Tisztelt  képviselőtársam  és  a  tisztelt  miniszterelnök 
úr  azt  mondja,  hogy  a  hadügy  közös,  és  ennek  bebizo- 
nyítására hivatkozik  Horvát  Boldizsárnak  nem  1867-ben, 
hanem  az  1868-iki  védtörvény  tárgyalásánál  elmondott 
beszédjére. 

Én  ebbe  nem  bocsátkoznám  bővebben,  ha  tekintélyét 
és  valóban  nagy  tekintélyét  ugyanezen  állítás  mellett  a 
miniszterelnök  úr  is  latba  nem  vetette  volna.  Hát  hogyan 
állunk  e  tekintetben  ?  (Halljuk  !)  Magyarország  alkotmánya 
egyetlen  szóval  sem  mondja,  hogy  a  hadügy  közös,  hanem 
csak  azt  mondja,  hogy  a  védelem  közös,  és  ez  következik 
a  pragmatika  szankczióból.  (Úgy  van  !  balfelől.)  És  azt 
mondja,  hogy  a  közös  védelem  eszköze  a  hadsereg  és  az 
erre  vonatkozó  intézkedések  :  a  hadügy.  De  arra  nézve  aztán, 
hogy  a  hadügy  fogalma  alá  tartozó  intézkedések  közül 
melyek  közösek  és  melyek  nem  közösek,  a  törvény  vilá- 
gosan rendelkezik,  és  a  hadügy  fogalma  alá  tartozó  intéz- 
kedéseknek jóval  nagyobb  részét  egyenesen  kiveszi  a  közös^ 
ügyekből. 

Nevezetesen  semmi  egyéb  közös  ügyet  nem  ismer,  a 
hadügy  körébe  tartozót,  mint  elismeri  a  hadsereg  közös- 
ségét, elismeri  azt,  hogy  a  magyar  hadsereg  a  közös  had- 
sereg kiegészítő  alkateleme,  másodszor  elismeri  a  15.  sza- 
kaszban azt,  hogy  a  hadügy  összes  költségei  közösek.  Ennél- 
fogva egy  hajszálnyival  sem  ismer  el  a  hadügy  körében  több 
közösséget ;  nemcsak  nem  ismer  el,  de  azt,  ami  nem  közös, 
részletesen  körülírja  ;  azt  mondja  a  10.  §-ban  :  ».  .  .  a  had- 
ügy közösségére  nézve  a  következő  elvek  állanak«,  a  11. 
§-ban  pedig  azt  rendeli,  hogy  a  fejedelem  alkotmányos  jogai 
közé  tartozik  a  vezérlet,  vezénylet  és  belszervezet  ;  ezekre 
nézve  elismeri,  hogy  a  fejedelem  azokat  az  egész  hadseregre 
nézve  egj^ségesen  gyakorolhassa.  Tehát  az  egységes  gyako- 
rolhatást  elismeri. 

De,  tisztelt  ház,  még  ezek  a  jogok  sem  közösek.  Régi 
törvényeink  és  törvényes  szokásunk  alapján  illetik  a  magyar 
királyt,  illetik  csak  a  magyar  hadseregre  nézve.  Elismeri  a 
11.  §.,  hogy  e  jogokat  egységesen  gyakorolhassa,  azon  jogai- 
val együtt,  melyek  őt  mint  osztrák  császárt  az  ausztriai 
hadseregre   nézve   megilletik.    Ez   nem   közös   ügy,    még  ez 

sem  az.  (Élénk  helyeslés  a  bal-  és  a  szélsöbaloldalon.) 
E  jogokat  megszorítani  és  tágítani  a  magyar  törvényhozás 
souverain  jogaihoz  tartozik.  (Ügy  van !  a  bal-  és  a  szélsö- 
baloldalon.) Ezek  módosításához  az  ausztriai  államnak 
semmi  köze.  (Élénk  helyeslés  a  bal-  és  a  szélsöbaloldalon.) 
A  11.  §.  világosan  mondja,  hogy:  megilletik  eddigi  tör- 
vényeink alapján  a  fejedelmet ;  e  jogot  nem  az  1867-iki 
törvény  adta  neki  és  az  nem  úgy  adatott  neki,  mint  a 
monarchia  két  állama  közös  fejének,  hanem  eddigi  törvé- 
nyeink adták  neki,  mint  magyar  királynak.  (Élénk  helyeslés 
a  bal-  és  a  szélsöbaloldalon.)  Amit  a  11.  §.  rendelt,  az  csak 
abban  áll,  hogy  a  magyar  király  az  öt  mint  magyar  királyt 
a  magyar  hadseregre  és  csak  a  magyar  hadseregre  nézve 
megillető  ezen  jogokat  egységesen  gyakorolja,  azon  jogok- 
kal, melyek  öt  mint  osztrák  császárt  csak  az  osztrák  had- 
seregre nézve  megilletik.  Ennyi  az,  mi  a  11.  §-ban  van. 

A  törvény  12.  §-a  pedig  fentartja  kizárólag  az  ország 
törvényhozása  és  kormányzata  körének  a  magyar  hadsereg 
időnkénti  kiegészítését,  mely  alatt  érti  :  az  ujonczmegaján- 
lási  jogot,  a  megajánlás  feltételeinek  és  a  szolgálati  időnek 
meghatározását.  Ezenkívül  fentartja  a  katonaság  elhelye- 
zését és  élelmezését  illető  intézkedéseket  az  eddigi  törvények 
alapján.  Ez  is  a  hadügyhöz  tartozik  ;  ez  sem  közös.  A  13.  §. 
a  védrendszert  is  kiveszi  a  közös  ügyek  közül,  valamint 
kiveszi  a  magyar  hadsereghez  tartozó  magyarországi  polgá- 
roknak polgári  viszonyai  fölötti  törvényhozást  és  kormány- 
zati intézkedéseket  is. 

Áttérek  most  arra,  miután  a  tisztelt  miniszterelnök  úr 
a  védrendszert  is  közös  ügynek  jelentette  ki  .  .  . 
(A  miniszterelnök  tagadólag  int.) 

Kérem,  felolvashatom.  (Felkiáltások  a  bal-  és  a  szélsö- 
baloldalon :  Kérjük  felolvasni  !  Még  letagadja  !)  Egyenesen 
azt  mondja  a  miniszterelnök  úr,  hogy  a  hadügy  közös,  és 
hogy  én  tévedek,  midőn  8.zt  állítom,  hogy  a  védrendszer 
—  mert  ez  az,  amit  állítottam  —  nem  közös.  A  tör\7ény 
13.  §-a  egyenesen  azt  mondja,  hogy  a  védrendszer  meg- 
állapítása és  átalakítása  Magyarországra  nézve  mindenkor 
a  magyar  törvényhozás  beleegyezésével  történik.  Ezután  azt 
mondja  :  (Halljuk  !  Halljuk  !)  czélszerű,  —  de  nem  szükséges. 

nem  rendeli  imperative  —  czélszerű,  hogy  ez  a  meg- 
állapítás és  átalakítás  egyenlő  elvek  szerint  eszközöltessék, 
és  azután  előírja,  hogy  az  előleges  egyezkedések  ezen  egyenlő 
elvek  iránt  miként  történjenek. 

Már  most,  tisztelt  ház,  sem  a  magyar  alkotmány,  sem 
—  amint  kimutatni  szerencsém  lesz  —  az  osztrák  alkot- 
mány nem  sorozza  a  védrendszert  a  közös  ügyek  közé.  Ezek 
közül  egyenesen  kiveszi,  hanem  csak  azon  ügyek  közé  sorozza, 
melyek  szabad  egyezkedés  útján  állapíttatnak  meg  és  amelyek 
az  osztrák  alkotmányban  úgy  vannak  megjelölnie,  hogy 
időről-időre  megállapíttatnak.  Ennek,  tisztelt  ház,  megvan 
a  maga  következése,  az  t.  i.,  hogj^  ha  egyenlő  elvek  iránt 
nem  tudnak  megegyezni,  akkor  teljes  hatályba  lép  Magyar- 
országnak azon  joga,  hogy  a  védrendszert  egészen  önállóan 
megállapíthassa.  (Élénk  helyeslés  a  bal-  és  a  szélsőbaloldalon.) 
És  hogy  az  osztrák  alkotmánynak  ez  az  értelme,  —  pedig 
ha  a  két  alkotmány  egyet  nem  értene  abban,  hogy  közös 
ügy,  nem  is  lehetne  közös  ügy,  mert  ehhez  konformis  tör- 
vények kellenek  —  ez  iránt  méltóztassanak  röviden  meg- 
hallgatni. (Halljuk  !  Halljuk  !) 

Az  1867  deczember  21-iki  törvény,  amely  az  osztrák- 
magyar monarchia  —  most  már  így  mondjuk  —  közör 
ügyeinek  elintézési  módjairól  szól,  1.  §-ában  ezt  mondja  : 
»Nachfolgende  Angelegenheiten  werden  als  den  im  Reichs- 
rate  vertretenen  Königreichen  und  Lándern  und  den  Lán- 
dern  der  ungarischen  Krone  gemeinsam  erklárt  :  b)  das 
Kriegswesen,  mit  Inbegriíf  der  Kriegsmarine,  jedoch  mit 
Ausschluss  der  Recrutenbewilligung  und  der  Gesetzgebung 
über  die  Art  und  Weise  der  ErfüUung  der  Wehrpflicht, 
der  Verfügungen  hinsichtlich  der  Dislocirung  und  Ver- 
pflegung  des  Heeres,  ferner  der  Regelung  der  bürgerlichen 
Verháltnisse  und  der  sich  nicht  auf  den  Militárdienst 
beziehenden  Rechte  und  Verpíiichtungen  der  Mitglieder  des 
Heeres  «. 

A  2.  §-ban  pedig,  amely  erre  következik,  ezt  mondja  : 
»§  2.  Ausserdem  sollen  nachfolgende  Angelegenheiten  zwar 
nicht  gemeinsam  verwaltet,  jedoch  nach  gleichen,  von  Zeit  zu 
Zeit  zu  vereinbarenden  Grundsátzen  behandelt  werden  :  .  .  . 
5.  die  Feststellung  des  Wehrsystems.« 

Hogy  értik  ők  ezt  ?  Hát,  tisztelt  ház,  erre  szabadjon 
magának  a  birodalmi  tanácsnak  tárgyalásain  ezen  törvény 
hozatalánál  tett  nyilatkozatokat  felolvasni.  (Halljuk  !  Hall- 
juk !  Felkiáltások  a  szélsőbaloldalon  :  Szégyen  ilyet  magya- 
rázni !  Legalább  német  szót  is  hallanak  !)  Az  1867  novem- 
ber 14-iki  ülésben  tárgyalta  a  birodalmi  tanács  a  kiegyezési 
törvényt ;  az  előadó,  később  miniszter,  Brestl,  kijelentette 
és  a  bizottsági  jelentésben  is  benne  foglaltatik,  hogy  a  bizott- 
sági javaslat  szorosan  konformis  azon  magyar  törvénnyel, 
melyet  a  XII.  törvényczikk  alatt  ismerünk  ;  csak  azt  jelenti 
ki  közös  ügynek,  amit  ez  a  törvényczikk,  és  egyéb  ügyekre 
nézve  szorosan  ahhoz  akai  alkalmazkodni.       ^^ife 

Dr.  Brestl  ezeket  mondja  :  »Der  Ausschuss  hat  sich 
daher  in  dem  von  ihm  verfassten  Gesetzentwurfe,  dessen 
Annahme  er  Einem  hohen  Hause  empfiehlt,  sachlich  genau 
an  die  Bestimmungen  des  ungarischen  Gesetzartikels  XII., 
in  soweit  es  sich  um  die  Festsetzung  der  gemeinsamen  Ange- 
legenheiten  handelt,  gehalten,  und  glaubte  nur,  was  die 
Form  betriíit,  von  der  an  vielen  Stellen  historische  Anfüh- 
rungen  und  Motive  enthaltenden  Fassung  des  ungarischen 
Gresetzes  abweichen  zu  sollen.« 

Midőn  a  2.  §-nak  —  ahol  a  Wehrsj^stem-ről  szóló  tör- 
vény időről-időre  egyenlő  elvek  alapján  megállapítandónak 
van  kijelölve  —  tárgyalásáról  volt  szó,  három  indítvány 
történt  a  házban. 

Az  első  indítvány  arra  történt,  hogy  ez  az  egész  2.  §. 
hagyassék  ki,  mert  —  mondták  —  ez  nem  lényeges  :  ha 
két  állam  egymással,  bárminemű  ügyre  nézve,  közös  elvek 
alapján,  különben  független  törvényhozással,  megegyezni 
akar,  azt  ilyen,  törvényben  levő  utasítás  nélkül  is  megteheti, 
(Helyeslés  balfelől.)  és  azt  mondták,  ennek  a  kihagyása  a 
kiegyezést  abszolúte  nem  érinti. 

A  második  indítvány  az  volt,  hogy  ez  ügyek  még  má- 
sokkal, főleg  közgazdasági  természetűekkel  szaporíttassanak, 
szemben  a  bizottsági  indítvánnyal,  mely  azt  javaslá,  hogy 
mégis,  a  magyar  törvényhozásra  tekintettel,  amely  itt  azt 
a  kívánságot  fejezi  ki,  hogy  ezekre  az  ügyekre  nézve  közös 
elvek  szerint  eg^^ezkedjünk,  kísértsük  meg  a  megegyezést, 
e  tekintetből  ne  utasítsuk  vissza,   hanem  vegyük  fel. 

A  harmadik  indítvány  az  volt,  hogy  az  időről-időre 
való  kiegyezés  alól  egyet  vegyenek  ki,  a  Wehrpílicht-et 
tárgyazó  törvényt. 

Mind  a  három  indítvány  visszautasíttatott,  és  elfogad- 
tatott az  eredeti  javaslat  ;  mind  a  három  indítványozó  el- 
ismerte, hogy  abszolúte  semmi  kötelezettség  nem  áll  fenn 
arra,  hogy  a  két  állam  törvényhozásai  megegyezzenek  közös 
elvek  iránt  ;  csak  arra  van  a  törvényben  kötelezettség,  hogy 
a  megegyezésre  vonatkozó  érintkezések  megtörténjenek,  és 
ha  megegyezni  nem  sikerül,  teljesen  szabad  intézkedési  joga 
megmarad  mindkét  félnek.  És  maga  az  előadó  aztán,  midőn 
a  vitát  befejezték,  így  nyilatkozott  :  (Halljuk  !  Halljuk  !) 
»Nun  ist  es  allerdings  richtig,  dass  diese  Bestimmungen 
wegbleiben  können  ;  diese  Bestimmungen  enthalten  eigent- 
lich  blos  die  Zusage,  über  gewisse  Gegenstánde  Vereinbarung 
zu  treffen,  ohne  aber  natürlich  irgend  eine  Bestimmung 
darüber  zu  trefifen,  was  zu  geschehen  habé,  wenn  eine 
solche  Vereinbarung  als  solche  nicht  erzielt  wurde.  Es  ist 
aber  jedenfalls  nach  der  Ansicht  des  Ausschusses  die  Auf- 
nahme  doch  desswegen  schon  wünschenswerth,  damit  man 
nicht  dadurch,  dass  man  diese  Bestimmungen  weglásst,  in 
Ungarn  die  Meinung  ents tehén  lasse,  man  wolle  auf  die 
Vereinbarungen  nicht  eingehen,  was  durchaus  nicht  im 
Interessé  der  Sache  selbst  gelegen  wáre.  Deshalb  hat  der 
Ausschuss  beschlossen,  die  betreffenden  Bestimmungen  auf- 
zunehmen.  Es  würde  übrigens,  wie  gesagt,  durch  die  Weg- 
lassung  desselben  noch  keine  Störung  des  Ausgleiches  ein- 
treten«. 

Már  most,  tisztelt  ház,  ezek  után  szabad-e  azt  mon- 
dani, hogy  a  hadügy  közös,  minden  alkatelemében  ;  szabad-e 
azt  mondani,  hogy  a  véderőről  szóló,  afelett  rendelkező 
védelmi  rendszer  közös  ügy  ?  Én  azt  gondolom,  hogy  ez 
világosan  ellenkezik  törvényeink  helyes  értelmével,  még  az 
osztrák  alkotmánnyal  is.  (Élénk  helyeslés  a  bal-  és  a 
szélsőbaloldalon. ) 

De  tisztelt  képviselőtársam  Tisza  István  tovább  megy 
és  ő  úgy  nyilatkozik,  hogy  közös  ügy  az,  hogy  tartozik  a 
magyar  állam  megegyezni  az  osztrák  állammal  az  iránt, 
milyen    legyen    a  közös    véderőnek  nagysága,  és  az  iránt, 

hogy  mennyivel  tartozik  az  egyik,  mennyivel  tartozik  a 
másik  a  közös  véderöhöz  járulni ;  tartozik  megegyezni  iránta, 
mert  közös  ügy.  És  azt  is  mondja  tisztelt  képviselőtársam, 
hogy  hiányosak  a  közös  ügyekre  vonatkozó  törvények,  mert 
ha  megegyezni  nem  tudnak,  akkor  a  magyar  parlament 
tökéletesen  tehetetlenül  áll  az  eseményekkel  szemben. 
(Derültség  balfelől.)  Fel  fogom  olvasni  :  (Halljuk  !  Halljuk  !) 
>>Én  a  lényeges  momentumot  a  közös  ügyek  és  nem  közös 
ügyek  közt  abban  látom,  hogy  míg  a  voltaképeni  közös 
ügyeknél,  mint  a  hadilétszám  vagy  a  quota  meg- 
állapítása, mely  időről-időre  megújítandó,  a  megegyezés 
minden  körülmények  között  feltétlenül  szükséges,  addig  a 
nem  voltaképeni  közös  ügyekre  az  ország  törvényhozásá- 
nak önálló  intézkedési  joga,  ha  a  megegyezés  nem  sikerülne, 
fennmarad. «  Azután  azt  mondja  :  »A  quotára  egy  ideiglenes 
expedienst  tartalmaz  a  törvény,  ha  megegyezés  nincs,  mert 
a  fejedelem  határoz  egy  további  é\re.  Csakis  a  hadilét- 
szám tehát  azon  egyedüli  ügy,  ahol,  ha  a  magyar  parlament 
az  osztrák  parlamenttel  megegyezni  nem  tud,  egészen  tehe- 
tetlenül áll  az  eseményekkel  szemben. « 

Hát  t.  képviselőtársam,  mindenek  előtt  azt  az  egy 
kérdést  intézem  hozzá  :  melyik  törvényre  alapítja  azt,  hogy 
a  magyar  állam  és  az  osztrák  állam  a  hadilétszám  iránt 
minden  körülmények  közt  tartozik  megegyezni  és  hogy  ez 
imperativ  törvényben  van  meghatározva  ?  Melyik  törvény- 
ből következteti,  hogy  a  létszám  megállapítása  egy  olyan 
jog,  melyet  Magyarországra  nézve  a  magyar  törvényhozás 
soha  függetlenül  nem  gyakorolhat  ?  Melyik  törvényben 
találja  t.  képviselőtársam  azt,  hogy  a  hadilétszám  megálla- 
pítása, valamint  az  ujonczjutalék  megállapítása  közös 
ügynek  van  deklarálva  ;  melyik  törvényben  találja  azt  a 
rendelkezést,  amely  eltörölte  az  1867  :  XII.  törvényczikknek 
12.  §-át,  amely  (Igaz  !  Úgy  van  !)  a  magyar  hadseregnek 
időnkénti  kiegészítését,  az  ujonczok  megajánlási  jogát,  a 
megajánlás  feltételeit,  a  szolgálati  időnek  meghatározását, 
mind  a  törvényhozás,  mind  a  kormányzat  körében,  az 
országnak  magának  tartja  fenn  ?  (Élénk  helyeslés  a  bal-  és  a 
szélsőbaloldalon.)  Méltóztassék  ezt  megmondani.  Mert  abból, 
t.  képviselőtársam,  hogy  a  véderőről  szóló  1868-iki  törvény 

arra  nézve,  hogy  milyen  legyen  a  hadilétszám,  illetőleg  az 
ujonczlétszám,  egyezkedésre  utasítja  a  kormányokat  és 
parlamenteket :  abból  még  azt,  hogy  a  megegyezés  okvetet- 
lenül törvényes  kötelessége  mind  a  két  államnak,  követ- 
keztetni csak  nem  szabad  ?  (Helyeslés  balfelől.)  Mert  hiszen 
ez  benne  volt  a  XII.  törvényczikk  13.  §-ában  is,  nem  ugj^an 
az  ujonczlétszámokra,  de  a  védelmi  rendszer  elveire  nézve 
általában.  Es  tökéletesen  hamis  t.  képviselőtársamnak  az 
az  állítása,  hogy  ha  czélszerűségi  szempontokból,  ha  a  poH- 
tikai  helyzetre  va.ló  tekintetből,  ha  abból  a  szempontból, 
mert  látjuk,  hogy  Európa  nagy  államai  mind  nagy,  egységes 
hadsereget  álhtanak  fel,  mi  is  időről-időre  egyezkedünk 
afelett,  hogy  milyen  nagy  leszen  a  monarchiának  védereje, 
milyen  arányban  járuljunk  mi  hozzá ;  ha,  mondom,  ezt 
czélszerűségi  szempontból  megtesszüli  és  ha  netán  egyik  vagy 
másik  esetben  ez  nem  sikerühie  —  egészen  téves  és  hamis 
az  az  állítása,  hogy  akkor  a  magyar  parlament  tehetetlenül 
áll  az  eseményekkel  szemben.  (Ügy  van  !  Úgy  van  !  a  bal- 
és  a  szélsőbaloldalon.)  Mert  ha  ezen  pusztán  czélszerűségi 
szempontokból  való  egyezkedési  kísérlet  nem  sikerül,  akkor 
előáll  az  országnak  az  1867-iki  törvény  11.  §-ában  megírt 
ama  joga,  hogy  saját  védrendszerét,  (Helyes  !  Ugy  van  1 
baKelől.)  saját  véderejének  nagyságát,  szolgálati  feltételeit 
kirátyával  önállólag  állapítja  meg,  (Élénk  helyeslés  a  bal-  és 
a  szélsőbaloldalon)  és  az  ily  módon  megállapított  haderővel 
azt  a  kötelezettséget,  mely  a  pragmatika  szankczióból  folyik, 
(Élénk  helyeslés  a  bal-  és  a  szélsőbaloldalon.)  a  közös  és 
kölcsönös  védelmet  teljesíti.  (Zajos  helyeslés  és  tetszés  a  bal- 
és  a  szélsőbaloldalon.) 

Midőn  tehát  t.  képviselőtársam  ennek  ellenében  azokat 
a  tanokat  állítja  fel,  (Halljuk  !  Egy  hang  balfelől :  Ez  a 
reakczió  !)  midőn  ezen  tanok  felállítása  által  (Halljuk  l 
Halljuk !)  t.  képviselőtársam  —  szándékosan  vagy  nem 
szándékosan,  nem  tudom  —  igazolni  akarja  a  kormány 
eredeti  törvényjavaslatának  azt  az  intézkedését,  hogy  a  lét- 
számnak egyszer  mindenkorra  lekötése  határoztatik  meg, 
úgy  a  birodalomra,  mint  a  monarchia  két  államára  nézve, 
miáltal  megfosztották  volna  Magyarországot  attól  a  jogától, 
hogy    bármely    időpontban  önállólag    rendelkezzék,    (Élénk 

helyeslés  és  tetszés  a  bal-  és  a  szélsöbaloldalon.)  s  eltörölték 
volna  az  1867-iki  törvénycziklc  12.  §-ában  foglalt  fentartását 
a  jognak  :  midőn  ezt  igazolni  akarja,  akkor  —  állítottam 
és  most  is  állítom  —  nem  akarva  bár,  de  az  osztrák  czentra- 
listákkal  közös  alapon  áll,  (Zajos  tetszés  a  bal-  és  a  szélsö- 
baloldalon.) és  a  végeredményben  találkozik  velülí.  (Hosszan- 
tartó helyeslés  és  éljenzés  a  bal-  és  a  szélsöbaloldalon.) 

Tisztelt  ház  !  Én  az  1867.  évi  XII.  törvényczikk  hatá- 
rozatait, melyek  annyi  eshetőségre  gondoltak,  melyek  oly 
aggodalmasan  írták  körül  a  magyar  áUamnak  szabad  jog- 
körét és  függetlenségi  jogkörét,  olyanoknak  tartom,  hogy 
nem  léphetünk  fel  elég  erélyesen,  ha  —  történjék  bár  ez 
teljes  jóhiszeműséggel  és  meggyőződéssel  —  olyan  tanokat 
hallunk  fejtegetni,  a  melyek  sem  a  mi  alkotmányunkban 
nincsenek,  de  még  az  osztrák  alkotmányban  sincsenek  meg- 
állapítva, (Úgy  van!  Igaz!  a  bal-  és  a  szélsőbaloldalon.) 
amelyek  azonban  itt-ott  a  tudományos  politikai  irodalomban 
gyakran  hirdettetnek,  (Igaz  !  Ugy  van  !  balfelől.)  s  amely 
részint  nyilt,  részint  nem  nyilt,  alattomos  kísérletek  törvé- 
nyeinknek és  a  közös  ügyek  rendezésének  világos  értelmét 
elhomályosítani  és  ezt  lassankint  a  közvéleménybe  bele- 
csepegtetni iparkodnak,  s  amelyek  ellenében  minden  alka- 
lommal határozottan  fel  kell  lépni.  (Hosszantartó  élénk 
helyeslés  és  éljenzés  a  bal-  és  a  szélsőbaloldalon.) 

T.  képviselőtársam  —  és  ez  a  nyilatkozata  is  többek 
részéről  a  túlsó  oldalon  helyeslésre  talált  —  visszautasítja 
azt  a  vádat,  a  melyet  én  nem  ő  ellene,  hanem  az  okoskodásából 
való  következmények  ellen  emeltem  :  hogy  midőn  ő  az  ujoncz- 
létszámnak  egyszer  mindenkorra  való  lekötését  helyesnek 
és  jobb  megoldásnak  találta,  mint  az  időről-időre  való  egyez- 
kedést és  lekötést,  hogy  akkor  nem  szándékosan,  de  egye- 
nesen egy  úton  halad  az  osztrák  czentralistákkal  és  egyenlő 
motívumokból  indul  ki.  (Igaz  !  Ügy  van  !  szélső  baKelől.) 

Tisztelt  képviselőtársam  arra  figyelmeztetett  engem, 
hogy  az  a  baj,  mel}T:ől  t.  képviselőtársam  ezen  pontra  vonat- 
kozólog  szól,  t.  i.  a  két  harmadrész  szavazat  szüksége,  az 
ausztriai  alkotmány  szerint  csakis  a  véderőtörvényre  áll 
fenn,  nem  pedig  azokra  a  többi  ügyekre  is,  melyeket  az 
1867-iki  XII.   törvényczikk  úgy  jelöl  ki,  hogy  időről-időre 

kötendő  egyezségek  által  kisérlendő  meg  a  szabályozásuk, 
s  ha  ez  nem  sikerül,  fenn  van  tartva  az  ország  önrendelltezési 
joga.^ 

En  sohasem  áUítottam,  hogy  ezekhez  az  ügyekhez  is 
szükséges  a  kétharmad  többség  az  ausztriai  alkotmány  szerint ; 
ó  maga  is  azt  mondja  beszédében,  hogy  az  én  beszédem 
szövegéből  ezt  csak  következtetni  lehet.  Hát  talán  én  is 
ismerem  az  osztrák  alaptörvényeknek,  (Derültség  a  bal-  és 
a  szélsőbaloldaion.)  t.  i.  az  1867  deczember  21-iki  Grund- 
gesetze  über  die  Reichsvertretung  15.  §-át,  mely  megszabja, 
hogy  mely  ügyek  azok,  amelyekben  a  kétharmad  többség 
szükséges.  De  én  nem  ebből  következtettem,  hogy  t.  képviselő- 
társam egy  motívumból  indul  ki  s  ennélfogva  kell  hogy 
egyenlő  eredményre  jusson  az  osztrák  czentraUstákkal  — 
nem  ebből  következtettem. 

Tisztelt  képviselőtársam  (HaUjuk  !  Halljuk  !)  két  áUítást 
tesz  múltkori  beszédében.  Az  egyik  az,  hogy  alkotmányos 
szempontból  bátran  meg  lehet  nyugodni  abban,  ha  az  ország- 
nak hadkiegészítési  joga  minden  alkatelemében  egyszer 
mindenkorra  le  lesz  kötve ;  bátran  meg  lehet  nyugodni,  sőt 
azt  mondja,  hogy  ez  a  lekötés  helyesebb  és  jobb  is.  Ezt  két 
okkal  támogatja.  Az  egyik  az,  hogy  Magyarországot  az  egy- 
szer mindenkorra  való  lekötés  nem  teszi  ki  annak  a  veszély- 
nek, amelynek  kiteszi  az  időről-időre  való  lekötés  :  hogy  egy 
makacs  osztrák  mmoritás,  mely  a  monarchia  érdekeit  és 
hatalmi  súlyát  nem  viseli  szivén,  engedményeket  csikarjon 
ki  magának,  még  pedig  a  magyar  törvényhozás  többsége 
ellenében,  Magyarország  érdeke  rovására. 

Ebben,  t.  képviselőtársam,  két  állítás  van.  Az  egyik 
áUítás  az,  hogy  minden  olyan  ügyekben,  melyeknél  két- 
harmad többség  szükséges,  ki  lennénk  téve  annak,  hogy 
egy  makacskodó  osztrák  minoritásnak  a  mi  érdekünkből 
kell  áldozatot  hozni ;  a  másik  állítás  pedig  az,  hogy  egy- 
általán a  monarchia  érdeke,  súlya  és  tekintélye  is  veszélyez- 
tetve volna. 

Ez  a  második  motívum,  t.  ház,  fenforog,  nem  a  képviselő 
ur  szerint,  hanem  az  osztrák  czentralisták  szerint  minden 
ügynél,  mely  időről-időre  szabályozandó.  (Ügy  van  !  Ügy 
van !  balfelől.)  És  ha  t.  képviselőtársam  nem  veszi  figye- 

lembe  Tisza  Kálmánnak  1867-ben  a  kiegyezési  tárgyalások- 
nál tett  azon  nyilatkozatát,  hogy  a  közös  ügyeknek  és  a  közös 
ügyek  elintézési  módjának  megállapításánál  az  első,  amiből 
ki  kell  indulni,  az  ország  függetlensége  és  az,  hogy  azt  kell 
kérdezni,  mennyiben  szükséges  az  ország  ezen  függetlenségé- 
ből a  monarchia  érdekei  és  hatalmi  állása  szempontjából 
korlátozásokat  eKogadni  ;  ha  ezt  nem  veszi  figyelembe, 
hanem  úgy  okoskodik,  hogy  a  fődolog  a  monarchia  állás- 
pontja és  az  a  kérdés,  hogy  mi  mindent  kell  a  függetlenség- 
ből áldozatul  hozni  a  monarchia  érdekének ;  (Élénk  tetszés 
baHelől.)  ha,  mondom,  ez  választja  el  őket,  amint  ez 
választja  el  Tisza  Kálmántól  és  mindenkitől,  aki  befolyt 
az  1867-iki  törvények  alkotásába  :  akkor  megengedem, 
hogy  t.  barátom  következetesen  okoskodik,  de  az  osztrák 
czentrahstákkal  egy  hajóban  evez.  (Ügy  van  !  Úgy  van  ! 
Élénk  tetszés  baKelől.) 

Ez  a  feKogás  ebben  a  parlamentben  így  felállítva  még 
nem  volt,  amint  t.  képviselőtársam  teszi :  hogy  Magyarország 
érdekeit  teszi  compensationale  objectumnak,  akkor,  midőn 
egy  osztrák  minoritás  makacskodásai  miatt  különben  a 
monarchia  érdeke  szenvedne,  (Ügy  van !  Ügy  van !  baKelől.) 
és  nem  úgy  tekinti  az  osztrák  kisebbség  és  többség  közt  a 
viszonyt,  hogy  ha  meg  kell  nyerni  valamely  politikának 
az  osztrák  kisebbséget,  akkor  tessék  az  ö  jogkörükbe  eső 
dolgokból  kompenzácziót  adni,  mert  ez  semmiesetre  sem 
Magyarország  érdeke.  (Zajos  helyeslés  és  tetszés  a  bal-  és  a 
szélsőbaloldalon.) 

Tisztelt  képviselőtársam  felfogása  annyira  elüt  az 
1867-iki  törvény  alapjául  szolgáló  felfogástól,  —  nemcsak 
azok  ellenzőinek,  de  azok  alkotóinak  felfogásától  —  hogy 
ebben  a  feKogásban  talállíozni,  azt  hiszem,  senkivel  nem 
fog.  (Helyeslés  balfelől.) 

Mit  hallunk  a  monarchia  másik  államában  némely  körök- 
ben emlegetni  ?  Azt,  hogy  a  monarchia  súlya  és  érdeke  szen- 
ved akkor,  ha  fontos  ügyek  időről-időre  való  alkudozás 
tárgyává  tétetnek,  és  hogy  jó  volna  egy  szorosabb  egység, 
mely  ezeket  az  időről-időre  való  alkudozás  köréből  kiveszi. 
Ez  egyike  azon  motívumoknak,  amelyből  t.  képviselőtársam 
indul  ki,  (Ügy  van  !  baKelől.)  nemcsak  a  kétharmad  többség 

motivuma  —  s  ebben  találkozik  a  czentralistákkal  és  logikai 
kényszerűségnél  fogva  kénytelen  volna  még  egy  más  pont- 
ban is  talá  kőzni. 

Minél  jobban  szaporodnának  azon  ügyek,  melyek  nem 
politilíai,  czélszerüségi  tekintetekből,  mikor  jónak  látjuk, 
hanem  szükségkép  állandó  törvénnyel  megkötendők  volná- 
nak :  annál  inkább  előáll  a  kívánság  arra,  hogy  ezen,  ily 
állandóan  közös  érdekűeknek  elismert  ügyekre  nézve  egységes 
orgánum  is  alkottassék,  mely  azokat  elintézze.  (Úgy  van  ! 
baKelől.)  Tudom,  hogy  ő  ezen  következtetésre  nem  akar  jutni, 
de  ha  nem  akar  is,  jogom  volt  arra  rámutatni,  és  azok,  amiket 
a  hadügy  közösségére  nézve  t.  képviselőtársam  hirdetett, 
ezen  jogomban  még  inkább  megerősítettek,  mert  ezzel  oly 
irányt  követ,  mely  következetesen  kifejtve,  ide  vezethet, 
(Ügy  van  !   balfelől.) 

Ezek  után,  t.  ház,  megfelelhetek  egy  kérdésre,  melyet 
t.  képviselőtársam  fölvetett.  (Halljuk!  Halljuk!)  Ö,  múlt- 
kori beszédemre  czélozva,  azt  mondta,  hogy  egész  beszédem 
arra  volt  építve,  hogy  a  14.  §-nak  a  véderőbizottság  által 
javaslatba  hozott  záradéka  mily  értelemmel  bir ;  szóval, 
egész  beszédem  a  14.  §-nak  azon  szerkezetére  volt  építve, 
amelyből  hiányzott  a  t.  miniszterelnök  úr  által  benyújtott 
módosítvány.  Ha  kívánja  t.  képviselőtársam,  felolvasom  : 
(Halljuk!  Halljuk!)  »Most,  t.  ház,  áttérek  a  kérdés  volta- 
képeni  lényegére,  arra  t.  i.,  hogy  mi  is  volt  tehát  azon 
eredeti  14.  §-nak  az  értelme  ?  Erre  nézve  t.  képviselőtársam 
beszéde  elején  kijelentette,  hogy  ő  az  értelmezési  vitát 
eldöntöttnek  tartja,  amint  egyszer  a  kormány  az  1868.  évi 
XL.  törvény czikkben  foglalt  záradék  visszaállításába  bele 
nem  egyezik  ;  ez  volt  az  egyedüli  argumentum,  amit  t. 
képviselőtársam  a  14.  §.  értelmére  vonatkozólag  felhozott, 
erre  építette  fel  az  alkotmánysértés  nagy  épületét.  De  miután 
a  kormány  a  záradék  visszaállításába  beleegyezett,  azon 
alap,  amelyre  a  nagy  épületet  felépítette,  kiesett  a  t.  képviselő 
úr  lábai  alól,  és  így  nagyon  természetesen  —  összeomlott  az 
egész  épület. « 

i  j|jíHát,  t.  képviselőház,  mi  omlott  össze  azon  módosítvány 
benyújtásával,  amelyet  a  tisztelt  miniszterelnök  úr  tett  ? 
(Helyeslés  balfelől.)   Nem  az  én  és  mások  érvelése  omlott 

össze,  t.  ház  ;  nem  is  azok  az  érvelések  és  kifogások,  amelyek 
a  törvényjavaslatnak  eredeti,  a  véderö-bizottságban  módo- 
sított és  jegyzőkönjrvi  magyarázatokkal  tatarozni  kivánt 
szerkezete  ellen  felliozattak  ;  (Úgy  van  !  Ügy  van  !  balfelöl.) 
hanem  összeomlott  az  a  kísérlet,  amely  az  eredeti  szövegben 
az  országnak  ezen  jogát  megváltoztatni  kívánta,  (Elénk 
hetyeslés  a  bal-  és  a  szélsöbaloldalon.)  később  egy  homályos 
formulával  bizonytalanná  tenni  akarta.  Ez  omlott  össze,  a 
protokolláris  magyarázat  embrió-eszméjével  együtt.  (Elénk 
helyeslés  a  bal-  és  a  szélsöbaloldalon.)  És  talán  még  valami 
más  is,  (Halljuk !  Halljuk  !)  ha  nem  is  omlott  össze,  nagyon 
megrendült  és  nagyon  megcsorbult,  s  erről  a  másról,  ha 
kíváncsi  t.  képviselőtársam,  az  eddig  lefolyt  vitákból  bő 
felvilágosítást  szerezhet.  (Zajos  helyeslés  és  éljenzés  a  bal- 
és  a  szélsőbaloldalon.) 

És  midőn  én  azt  a  módosítványt,  melyet  a  t.  miniszter- 
elnök úr  benyújtott,  elfogadom,  teszem  ezt  abban  a  meg- 
győződésben és  azzal  az  óhajtással,  hogy  az  a  kísérlet,  melyet 
ezen  14.  §-nál  tapasztaltunk  és  mely  összeomlott,  soha  rom- 
jaiból, bármennyire  kívánja  t.  képviselőtársam,  fel  ne  épül- 
jön.  (Élénk  helyeslés  a  bal-  és  a  szélsőbaloldalon.) 

De  talán,  t.  ház,  —  és  ezzel  végzem  beszédemet  — 
(Halljuk  !  Halljuk !  a  bal-  és  a  szélsőbaloldalon.)  hiba  volt 
az,  hogy  t.  képviselőtársamnak  —  ez  nem  talentumát  illeti  — 
érvelésével  hosszasabban  bajlódtam,  mert  képviselőtársam 
beszédében  nem  ugyan  meggyőződését  változtatja  meg,  de 
pohtikai  álláspontját  tökéletesen  feladja,  azt  mondván  : 
»Mindezek  után,  t.  ház,  megvallom,  hogy  ami  saját  meg- 
győződésemet illeti,  szívesen  fogadtam  volna  az  ügynek  ol}^ 
szabályozását,  amely  ha  kell,  még  a  hadilétszám  vag}'  az 
ujonczlétszám  megállapításának  feláldozásával  is,  ezen  a 
bajon  segítsen ;  de  azt  hiszem,  ez  annyira  különálló  álláspont, 
amelynek  megvalósításáról  szó  nem  lehet,  és  hozzáteszem 
azt  is,  hogy  mert  oly  nagy  ellenszenvet  láttam,  melyet  ezen 
kérdés  minden  oldalról  felszínre  hozott,  azt  is  belátom, 
hogy  ily  ügynek  rendezése  az  óhajtandó  lehetőségek  közé 
nem  tartozik. «  (Mozgás  a  bal-  és  a  szélsőbaloldalon.) 

T.  képviselőtársamnak  ezen  itt  feladott  álláspontja 
igen  merész  volt ;  csorbításával  járt  Magyarország  függet- 

lenségének  és  az  alkotmányban  a  nemzet  számára  biztosított 
jogoknak.  Megtérése  az  ellenkező  politikai  álláspontra,  midőn 
azt  mondja,  hogy  ezt  a  változtatást  még  az  »óhajtandó 
lehetőségek «  közé  sem  sorozza  ezután  —  ez  a  megtérés  elég 
gyors. 

Én  ebben  a  konklúziójában  vele  teljesen  egyetértek. 
De  nem  abból  az  okból  értek  egyet,  amivel  t.  képviselőtársam 
indokolta,  hogy  t.  i.  látta  azt  a  nagy  ellenszenvet,  amellyel 
minden  oldalról  találkozik.  Mert  ha  neki  az  a  meggyőződése, 
hogy  a  monarchia  és  Magyarország  érdekében  ez  üdvösebb : 
az  a  nagy  ellenszenv,  amivel  találkozik,  csak  arra  bírhatta, 
hogy  ezen  nagy  ellenszenvet  felvilágosítással  eloszlatni  ipar- 
kodjék, de  nem  arra,  hogy  az  óhajtandó  lehetőségek  közé 
ne  tartozzék  annak  kielégítése.  De  egyetértek  vele  a  konklú- 
zióban azért,  mert  én  azt,  amit  javasolt,  az  igazi  alkotmá- 
nyosság lényegével  ellenkezőnek  látom  és  sem  Magyarország, 
sem  a  monarchia  érdekében  állónak  nem  találom.  (Élénk 
helyeslés  a  bal-  és  a  szélsőbaloldalon.) 

De  minthogy  t.  képviselőtársam  nyilatkozatának  egy 
részét  még  a  tisztelt  miniszterelnök  úr  is  magáévá  tette  és 
a  háznak  némely  elemei  helyesléssel  kísérték,  azért  tartottam 
azt  szükségesnek,  hogy  nem  háborgatva  t.  képviselőtársam 
elméleti  és  önmaga  által  örök  meddőségre  ítélt  meggyőző- 
dését, (Élénk  derültség  a  bal-  és  a  szélsőbaloldalon.)  fel- 
lépjünlí  félremagyarázása  ellen  a  67-iki  törvénjniek,  melynek 
értelmét  nekünli  mindig  tisztán  kell  tartanunk,  (Ügy  van ! 
a  bal-  és  a  szélsőbaloldalon.)  s  amelyre  irányzott  törekvésünk 
kifejezése  az,  hogy  elfogadjuk  a  módosítványt,  mely  önnön 
kifejtett  álláspontunlínak  eHsmerése.  (Hosszantartó  élénk 
helyeslés,  tetszés  és  éljenzés  a  bal-  és  a  szélsőbaloldalon.) 


Ugyanabban  az  ülésben,  1889  február  21-ikén,  Tisza  István 
rövid  nyilatkozata  után,  újra  felszólalt  Szilágyi  Dezső. 


Szilágyi  ^j^j    ^     képviselőtársamnak  azt  a  nyilatkozatát    illeti, 

^^^°    hogy   ő   helyesebbnek   tartja,  meggyőződését,    különösen   a 

nemzet  jogaira  nézve,  ha  az  eltér  az  általános  meggyőződéstől, 

csak  akkor  érvényesíteni,  midőn  ezzel  nem  ingerültségre, 
hanem  legalább  egy  részében  a  közvéleménynek  egyetértésre 
számíthat :  ezzel  egyetértek,  és  nem  is  hibáztatom,  hogy 
nem  forszírozza  tovább  önálló  álláspontját,  bár  bátorságát 
elismerem,  hogy  ezen  meggyőződését  ama  külön  állásponton 
kifejtette.  De  legyen  szabad  abbeli  reményemet  kifejeznem, 
hogy  ezen  álláspont  el  fog  tűnni,  és  ő  együtt  fog  lenni  azokkal, 

—  amint  azok  együtt  vannak  a  67-iki  törvények  értelmezé- 
sében —  kik  ezek  létrejöttét  ellenezték  és  akik  ezt  előmozdí- 
tották, mert  abból  a  függetlenségből  feláldozni  egy  hajszálat 
sem  szabad.   (Élénk  helyeslés  a  bal-  és  a  szélsöbaloldalon.) 

Másik  észrevételem  az,  hogy  a  t.  képviselő  urat  arra 
figyelmeztetem,  hogy  a  kormány  szívós  kitartását  álláspont- 
ján azzal  indokolja,  hogy  az  egy  quasi  nemzetközi  egyez- 
mény volt,  és  egy  kormánynak  csak  emelheti  tekintélyét  az, 
ha  elvállalt  kötelezettségei  megtartásához  és  azoknak  meg- 
felelőleg  érvényesítéséhez  ragaszkodik.  Ebben  t.  képviselő- 
társamnak teljes  igaza  van  ;  de  egyet  méltóztatott  figj^elmen 
kívül  hagyni :  hogy  a  megegyezés  csak  a  lényegre  és  a  67-iki 
XII.  t.-cz.  13-ik  §-a  szerint  csak  az  elvekre,  de  soha  a  for- 
mulára nem  vonatkozhatik.  (Helyeslés  a  bal-  és  szélsőbal- 
felől.)  És  ha  a  t.  miniszter  úr  azt  mondta,  hogy  a  Lajtán-túli 
kormánnyal  az  elvre,  a  lényegre  nézve  egyetértett,  és  a 
lényeg  az  volt,  amit  az  ellenzék  kívánt,  akkor  engedjen  meg, 
helyeselni  pusztán  a  formulához  való  makacs  ragaszkodást 

—  ez  nem  igazolható  álláspont.  (Élénk  helyeslés  a  bal-  és 
szélsőbalon.) 

A  harmadik,  —  és  ez  a  leglényegesebb,  amit  t.  képviselő- 
társam mondott  —  bár  nem  mondta  nyíltan,  de  beszédének 
értelme  kétségtelenül  arra  irányult,  hogy  én  a  magj^ar  tör- 
vény ellenében  az  osztrák  törvénj're  hivatkoztam.  (Halljuk  ! 
Halljuk  !)  Erre  akarok  egy  pár  szót  megjegyezni.  (Halljuk  !) 

Már  ismételve  volt  szerencsém  e  házban  kijelenteni, 
hogy  az  1867  :  XII.  t.-cz.-et  csak  a  magyar  törvényhozás 
magyarázhatja.  Ha  már  most  arra,  hogy  mi  közös  ügy  és  mi 
nem,  még  felderítésül,  és  pedig  nem  a  magyar  törvény  ellen, 
nem  is  a  magyar  törvény  értelmének  erősítésére,  hanem 
hogy  kimutassam,  hogy  még  az  osztrák  törvénynek  is  ugyanaz 
az  értelme :  még  az  osztrák  törvényt  is  felemlítettem,  (Igaz  ! 

Ügy  van  !  balfelöl.)  —  ami  semmi  körülmények  között  nem 
a  magyar  törvény  ellenében  való  hivatkozás  —  tettem  ezt 
egy  körülménynél  fogva,  amiről  t.  képviselőtársam  méltóz- 
tatott megfeledkezni.  Mert  ahhoz,  hogy  valami  közös  ügy- 
nek tekintessék,  nem  elegendő  az,  hogy  t.  képviselőtársam 
úgy  magyarázza  —  remélem,  egyedül  ebben  az  országban  — 
^  magyar  törvényt,  hogy  abban  van  egy  olyan  közös  ügy, 
amely  az  osztrákban  nincs,  mert  akkor  az  még  nem  volna 
közös  ügy,  mert  közös  üggyé  csak  akkor  válhatik,  ha  e 
pontra  nézve  is  az  osztrák  törvényben  konformis  határozat 
volna.  Már  most  t.  képviselőtársamat  csak  arra  figyelmez- 
tem, hogy  én  nem  a  magyar  törvény  értelmének  felvilágo- 
sítására, nem  a  magyar  törvényből  következő  értelmezés 
ellenében,  hanem  azért  és  pusztán  azért  hivatkoztam  az 
osztrák  törvényre,  hogy  azok,  akik  a  birodalom  egységét 
mindig  szorosabban  akarták  és  kik  kétségkívül  oly  magyará- 
zatot adnának  a  közös  ügyekről  szóló  törvénynek,  ha  talál- 
ható volna  —  még  azok  sem  állanak  a  magyarázat  azon  állás- 
pontján, amelyet  Tisza  István  t.  képviselőtársam  is  elfoga- 
dott.  (Élénk  helyeslés  a  bal-  és  a  szélsőbaloldalon.) 


BELÉPÉSE   A   SZABADELVUPARTBA.   KINEVEZÉSE 
IGAZSÁGÜGYMINISZTERRÉ. 

A  POZSONYI  LEVÉL. 

Tisztelt  polgártársaim  ! 

Másfél  éve  múlt  el  annak,  hogy  Pozsony  városa  I.  kerü- 
letének polgárai  bizalmukkal  megtiszteltek.  Akkor  pártokon 
kívül  állottam,  de  nyiltan  elmondám  Önök  előtt,  hogy  a 
képviseleti  kormányforma  természete  szerint  fentartom  ma- 
gamnak a  csatlakozást,  ha  a  politikai  együttműködés  főf el- 
tételei meglesznek. 

Ez  időpont  óta  történteket  önök  jól  ismerik.  Számos 
és  örvendetes  jeleit  vettem  annak  az  éber  figyelemnek  és 
helyeslésnek,  melylyel  működésemet  kisérték. 

Néhány  nap  előtt  az  alkotmányos  tényezők  felhívása 
folytán  az  igazságügyminiszteriumot  vettem  át  és  ennek  meg- 

felelöleg  a  szabadelvűpártba  beléptem,  s  csak  örömmel  emlí- 
tem fel  azon  bizalmat  és  előzékenységet,  melylyel  úgy  a  kabi- 
net tagjai,  mint  a  szabadelv űpárt  belépésemet  fogadták,  és 
azon  helyeslést  és  számos  üdvözletet,  melylyel  az  ország 
minden  részéről,  az  Önök  köréből  is,    sokan  megtiszteltek. 

Kinevezésem  alkotmányszerü  következése,  hogy  kép- 
viselői megbízásomról  lemondtam,  és  midőn  ezt  Önöknek 
hivatalosan  bejelentik,  egyszersmind  fogadják  hálámat  és 
köszönetemet  mindazon  bizalomért,  melylyel  irányomban 
viseltettek,  és  mindazon  kitüntetésért  és  szívességért,  mely- 
lyel e  másfél  év  alatt  érdememen  felül  elhalmoztak. 

De  e  köszöneten  kívül  én  politikailag  többel  is  tartozom 
önöknek.  Tartozom  azzal,  hogy  kifejtsem  Önök  előtt,  hogy 
én,  ki  a  reám  nézve  döntő  napokban  az  Önök  megbízásából 
foglaltam  helyet  a  parlamentben,  minő  irányt  szándékozom 
jövőre  követni. 

Előttem  hazánk  nehéz  helyzete  világosan  áll.  E  helyzet 
két  követelménye  alól  senki,  aki  gyakorlati  politikát  akar 
követni,  nem  menekülhet.  Az  egyik  az,  hogy  nem  a  bizto- 
sított béke  az,  melynek  napjait  éljük.  A  körülöttünk  alakult 
helyzet,  az  Európa  nyugatán  és  keletén  mutatkozó  bizony- 
talan áUapot  a  fokozott  hadikészültség  szükségének  vet  alá 
bennünket. 

Ebben  rejlik  akaratunktól  független  oka  azon  nagy  erő- 
feszítésnek, melyet  véderőnk  fokozására  kikerülhetetlenül 
tennünk  kellett ;  e  szükségnek  Európa  jelentős  államai  ép 
úgy  hódolnak,  mint  önmagunk. 

A  másik  követelmény  abban  áll,  hogy  párhuzamosan  e 
kényszerűséggel  :  államháztartásunk  rendezése  a  gyakorla- 
tilag valósítandó  feladat.  A  magyar  állam  elé  föltétetett 
e  kérdés  :  akarja-e  fejlődését  és  legbecsesebb  érdekeit  súlyos 
terhek  árán  is  biztosítani ;  vagy  inkább  a  politikai  és  gazda- 
sági visszaesés  oly  fokára  akar  visszavonulni,  mely  messze 
visszavet  a  mívelt  nemzetek  közösségében,  és  viszonylagos 
erőnk  csökkenése  által  állásunkat  a  monarchia  dualisztikus 
szerkezetében  megingatja  és  ezzel  nemzeti  politikánk  nagy 
czélpontjait  koczkára  teszi  ? 

Én  nem  haboztam  másfél  év  előtt  kimondani,  hogy 
nekünk  az  áldozatokra  készen  kell  lennünk. 

De  hogy  ez  áldozatok  ellenértéköket  az  általános  álla- 
potok javulásában  biztosan  meghozzák  :  reformmunkálataink 
nem  szünetelhetnek. 

Még  a  gazdasági  erősödésnek  is  egyik  lényeges  föltétele, 
belső  szervezetünk  ereje  és  alkalmatos  volta  igazságügyi 
és  közigazgatási  feladatok  teljesítésére. 

Ha  szorgos  gonddal  összekeressük  és  felhasználjuk  mind- 
azon tényezőket,  miktől  gazdasági  megizmosodásunk  függ ; 
ha  még  állami  beavatkozás  útján  is  igyekszünk  lendületet 
adni  a  kínálkozó  vagy  szunnyadó  erőknek :  mindennek  biz- 
tosított sikere  nem  lesz,  mert  a  jognak  minden  téren  való 
hatályos  védelme  nélkül,  a  közigazgatási  szer\?ezet  rendező 
és  támogató  tevékenysége  hiányában,  sem  a  kitartó  vállal- 
kozási szellem  erélyes  működése,  sem  a  bizalom,  sem  az  ered- 
mények biztosított  állandósága  nem  várható. 

Mindig  azon  nézetben  voltam,  hogy  kivált  kisebb  nem- 
zeteknél, midőn  feladataik  súlyos  és  folytonos  áldozatokat 
igényelnek,  a  tartós  erőfeszítés  egyenesen  megkívánja,  hogy 
a  nemzet  erkölcsi  és  politikai  ereje  teljes  mérvben  felkeltessék 
és  ébren  tartassék. 

Rend  és  tisztaság  az  állami  szervezet  minden  ágában, 
a  visszaélések  kiirtása  és  meggátlása,  pártatlan  előzékenység 
és  egyenletes  részesítés  az  állami  működés  jótéteményeiben, 
az  alkalmas  erők  felkeresése  és  a  kellő  pontra  állítása  :  egy- 
szerű, de  csalhatatlan  maximák  az  erkölcsi  erő  ébrentartá- 
sára. A  politikai  erő  fentartását  egy  hagyományos  elvekre 
épített  nemzeti  politika  követésében  látom,  melyet  a  vál- 
takozó kormányok  és  pártok  egyiránt  szem  előtt  tartanak. 

Állandó  vezéreszménye  volt  politikai  törekvéseinknek, 
mely  különösen  a  negjrvenes  évek  óta  határozottabban  érvé- 
nyesült és  az  1848-iki  reformok  fő  czélpontját  képezte : 
egységes  politikai  nemzetet  és  egységes  Magyarországot 
teremteni.  Ezt  a  jogegyenlőségnek  intézményekben  való 
megtestesítése  nélkül  elérni  nem  lehet.  E  századbeli  történe- 
tünk tele  van  e  részben  tapasztalásra  épített  komoly  tanul- 
ságokkal. Vallás,  nemzetiség,  társadalmi  élet-állás,  gazdasági 
érdekek  :  különbségeket  teremtenek  és  tartanak  fenn. 

Ennyi  megoszlási  tényezővel  szemben  az  összetartó 
kapocs  a  kultúrának  nemzeti  jellegében  és  egyöntetűségében, 

a  jogintézményeknek  és  az  állami  belső  szervezetnek  egységé- 
ben és  e  szervezetnek  egységes  vezéreszmék  szerinti  működé- 
sében található.  A  jog  egysége  hatalmas  kapocs  és  fentartó 
erő  az  államra  nézve  ;  de  csak  akkor,  ha  az  állampolgári 
egyenlőség  eszméjének  megfelel,  ha  nem  a  különbségeknek 
ad  jogi  szentesítést,  ha  nem  tart  fenn  jogi  válaszfalakat  az 
állampolgárok  közt,  de  a  különbségek  fölé  emeli  és  érvényre 
juttatja  az  állampolgári  egyenlőség  tudatát,  az  egybeforrott- 
ság érzetét,  és  ha  ez  az  elv  érvényesül  a  törvények  végrehaj- 
tásában és  érvényesül  az  állami  működés  jótékonyságában 
való  részeltetésben  is. 

Valahányszor  válságos  időket  élt  a  nemzet,  valahányszor 
nagy  nemzeti  erőfeszítésekre  kellett  hivatkoznia,  a  jogegyen- 
lőség és  a  törvényesen  biztosított  szabadság  eszméi  voltak 
azok,  melyekre  támaszkodtunk,  ez  volt  az  erőnek  az  a  for- 
rása, melyből  merítettünk.  Marad  ez  ezentúl  is,  de  csak  úgy, 
ha  összeegyeztetjük  államunk  erős  szerkezetével.  Mert  a 
nemzet  nemcsak  válságos  időket  él,  és  ami  erejének  forrása 
ilyenkor :  legyen  az  intézményekben  megtestesítve,  hogy 
annak  légkörében  növekedjék  a  jelen  és  a  születendő  nem- 
zedék. 

Nincs  nemzet,  mely  jobban  szeretné  a  poHtikai  szabad- 
ságot, mint  a  magyar  ;  nincs  nemzet,  mely  kényesebb  volna 
arra,  hogy  fölötte  csak  törvényes  uralom  gyakoroltassék. 
A  politikai  szabadságnak  és  az  uralomnak  egyaránt  törvé- 
nyesen meghatározottnak  kell  lennie. 

A  hatalom,  amit  az  állam  fentartásának  és  biztonságának, 
sőt  jóllétének  érdeke  megkíván,  melyet  megadni  a  nemzet 
sohasem  vonakodott,  legyen  törvényes,  gyakoroltassék  tör- 
vényesen. 

Századokkal  keU  történelmünkben  visszamennünk,  hogy 
a  koronának  összeforrottságára  a  nemzettel  és  nemzetünk- 
nek törekvéseivel,  a   maihoz   hasonló  korszakára  találjunk. 

A  szent  korona,  mint  a  magyar  államnak  és  alkotmá- 
nyának jelképe,  századok  óta  nem  volt  kifejezőbb,  mint 
amióta  felséges  uralkodónk  fején  ragyog.  A  zavartalan 
egyetértés  a  nemzet  és  királya  közt  —  ki  ne  érezné  és  tudná 
ezt !  —  a  magyar  állam  megszilárdításának  egyik  fő  ténye- 
zője. Nemzeti  pohtikánk  hagyományos  elvének  kell  lennie  : 

az  egyetértés  aranykapcsát  sértetlenül  fentartani.  Midőn 
most  Európában  annyi  államot  válságok  fenyegetnek,  Szent 
István  birodalma  maradjon  hazája  egy,  alkotmányában 
biztosított,  királya  iránt  az  odaadásig  hű  és  loyaHs  nemzetnek. 

A  monarchia  másik  államával  való  viszonyunk  törvé- 
nyeinkben van  meghatározva.  Azokban  meghatározott  tör- 
vényes önállóságunkhoz  ragaszkodom  egészében  és  minden 
alkatelemében.  E  törvényekben  úgy  a  magyar  államra,  mint 
az  egész  monarchiára  fentartó  erő  van  lefektetve  ;  húsz  év 
óta  alkalmasnak  bizonyult  ez  be  arra,  hogy  közös  ügyeink 
és  közös  érdekeink  biztosíttassanak.  Az  marad  a  jövőben 
is,  ha  e  törvények  szellemének  megfelelő  politikát  követünk. 

Sohasem  szabad  elfelejtenünk,  hogy  a  közös  ügyek  és 
a  közös  érdekek  megóvása  kötelesség  ;  s  erre  a  törvényes 
korlátokon  belül  mindlíét  oldalról  oly  pohtika  követendő, 
hogy  küKelé  a  monarchia  nagyhatalmi  állásának  és  külügyi 
érdekeinknek  biztosítására  mindenkor  erőink  imponáló  egy- 
ségében hatályosan  léphessünk  fel ;  egymás  közt  pedig  a 
kölcsönös  érintkezés  ezer  elágazásában  a  méltányos  ki- 
egyenlítésre eljussunlí  és  egyik  fél  se  törekedjék  a  másikat 
méltányos  gazdasági  és  politikai  érdekeiben  megcsorbítani, 
vagy  a  másik  megkárosításával  jogosítlan  előnyt  fentartani. 

Ezen  nézeteknek  megfelelőleg  feladatomul  tűztem  ki 
igazságügyi  reformjainlíat  a  magok  egészében  felkarolni. 
Mi  mindent  értek  e  feladat  alatt,  arra  nézve  e  levél  szűk 
keretében  csak  néhány  fővonást  emelek  ki,  fentartva,  hogy 
a   törvényhozás   előtt  kimerítőleg  nyilatkozhassam. 

Az  egyik  főalkatrész  a  bírói  szervezet  kiépítése  és  kon- 
szolidálása. A  királyi  táblák  szétosztása  nélkül  sem  keUő 
felügyelet,  sem  biztos  igazságügyi  igazga^tás,  sem  a  közvet- 
lenség elvére  épített  büntető  és  polgári  eljárás  nem  lehető. 

Ezzel  összefügg,  legalább  lényeges  részeiben,  magának 
az  igazságügyi  minisztériumnak,  valamint  az  igazságügyi 
szervezet  többi  alkatelemeinek  reformja  is. 

A  második,  párhuzamosan  munkába  veendő  feladat, 
^  jog  egységének  megalkotása,  rendszeres  törvénykönyvek 
szerkesztése  által.  Évtizedekre  nyúlik  vissza  a  törekvés 
ezek  létesítésére.  Már  az  1848-ilíi  nagy  átalakulás  előtérbe 
állítá  e  reformok  szükségét. 

Az  abszolút  rendszer  alkotásait  nagyrészt  elsöpörte  a 
hatvanas  évek  ideiglenes  rendezése.  A  maradandó  alkotásra 
a  kezdet  megtörtént  az  anyagi  büntetőjog  terén  ;  az  ország- 
gyűlési tárgyalás  küszöbén  áll  az  öröklési  jogot  tárgyaló 
törvényjavaslat ;  de  a  feladat  többi  alkatelemei  többé- 
kevésbbé  megérlelt  tervezgetés  stádiumában  állanak. 

Szándékom  e  nagy  reformokat  minden  alkatelemökben 
munkába  venni ;  felkarolni  a  feladatot  a  maga  összefüggé- 
sében ;  úgy  az  alaki,  mint  az  anyagi  jog  terén  megtartani 
a  sorrendet  az  életbeléptetésben,  úgy,  amint  az  egyik  fel- 
tétele a  másiknak  és  amint  azt  az  igazságügyi  szervezet 
megbirja  ;  de  munkába  venni  együttesen  és  összefüggöleg. 
Tudom,  éveket  igényel  ezek  megér lelése.  Lehet,  sőt  való- 
színű, hogy  nem  én  fogom  befejezni,  de  a  nemzet  csak  elis- 
meréssel veheti,  ha  a  halogatást  mellőzni  akarom,  és  ha 
evégből,  hogy  az  összhangot  biztosítsam,  az  elhamarkodást 
elkerülöm. 

Mi  a  mívelt  nemzetek  közösségében  élünk  és  fejlődé- 
sükben velük  lépést  kivágnunk  tartani.  Jogéletünk  szükségei 
ennélfogva  analógok  a  nyugati  nemzetekéhez,  de  nem  azo- 
nosak. 

Alkotásainkban  mindig  szem  előtt  kell  tartanunk,  hogy 
jogintézményeinknek  a  mi  szükségeinkhez,  viszonyainkhoz 
és  erőinkhöz  kell  alkalmazva  lenniök,  és  nemzeti  fejlődésünk 
támaszául  kell  szolgálniok. 

Míg  e  nagy  reformok  megérlelődnek,  azokat  az  ügyészi 
és  bírói  kar  kiképzésének  fokozása  és  rendszeressége  által, 
kell  előkészíteni.  Ez  összefügg  a  jogi  oktatás  reformjával  is, 
melyet  tisztelt  koUégám  a  közoktatásügyi  miniszter  szoros 
megfontolás  tárgyává  tett. 

A  bíráknak  törvényünkben  megírt  függetlensége  köz- 
érdek, de  csak  addig  van  igazolva,  míg  a  közérdekkel  meg- 
egyez. Ez  mindenütt  gyümölcse  volt  a  bírák  szigorú  köte- 
lességérzetének, az  államhoz  és  magas  hivatásukhoz  való 
hűségöknek  és  azon  képességnek,  hogy  önmaguk  alkarnak 
és  tudnak  karukban  szigorú  fegyelmet  gyakorolni.  Nem 
szándékom  a  bírói  függetlenség  megszorítását  javaslatba 
hozni,  de  meUőzhetlennek  tartom,  hogy  a  fegyelmi  törvény 
gyakorlatibb  és  hatályosabb  legyen. 

A  reformok,  melyekre  itt  is  ez  alkalommal  csak  röviden 
utaltam,  minden  nemzet  életében  nagy  átalakulást  idéznek 
elő.  Nem  készíthetők  elő,  nem  valósíthatók  a  nemzet  leg- 
jobb értelmi  erejének  fölhasználása  nélkül.  Én  bízom  Magyar- 
ország jogászaiban,  a  jogi  körök  önkéntes  és  erélyes  támo- 
gatásában, s  törekedni  fogok  a  legjobb  erőket,  bárhol  talá- 
lom azokat,   összekeresni. 

E  reformok  nagy  politikai  hordereje  abban  a  hatásban 
is  áll,   melyet  azok  a  nemzet  alakítására  gyakorolnak. 

Levelem  elején  utaltam  ama  vezéreszmére,  mely  poli- 
tikai törekvésünk  sarkcsillaga  volt.  Jogintézményeink  re- 
formját ez  eszmének  megfelelőleg  fogom  javaslatba  hozni. 

A  bűnvádi  eljárás  reformja  az  egyéni  szabadságjogok 
törvényes  biztosítékát  is  magában  fogja  foglalni.  Ezenfelül 
még  az  országgyűlésen  megalkotandó  lesz  az  egyesülési  és 
gyülekezési  jogot  szabályozó  törvény,  a  szabadság  elvén 
épülve,  az  állami  érdeknek  s  a  törvényes  rendnek  biztosí- 
tékaival. 

Evek  óta  pohtikai  törekvésem  egyik  czélpontja  köz- 
igazgatási szervezetünk  átalakítása  volt,  oly  értelemben, 
hogy  az  állami  közigazgatás  vitelét  egy  elméletileg  s  gya- 
korlatilag kiképzett  kinevezett  hivatali  szervezet  vegye  át. 

Talán  nem  csalódom,  ha  azt  állítom,  hogy  jelen  köz- 
igazgatási szervezetünk  ki  nem  elégítő  volta  az  ország  több- 
sége előtt  ma  már  világos.  Megszaporodtak  a  feladatok, 
magasabbakká  váltak  az  igények  a  közigazgatási  szervezet- 
ben, átalakult  maga  a  hivatal  természete.  Megváltoztak  a 
társadalmi  elemek  életviszonyai  is,  melyekre  a  történeti 
közigazgatási  rendszer  építve  volt.  Belső  erősödésünk  szük- 
sége egy  erősebb  és  összefüggőbb  közigazgatási  organizmust 
kivan. 

E  nézetet,  melyet  ismételten  terjedelmesen  kifejtettem 
az  országgyűlésen,  vallom  ma  is.  Annak  megvalósítása 
törekvéseim  állandó  czélpontja  marad.  Igyekezni  fogok  e 
reformnak  megnyerni  azokat  is,  kik  azt  most  még  ellenzik. 
Belépésem  a  kormányba  e  törekvésemben  semmi  akadályt 
nem  képez.  Annyival  inkább  nem,  mert  a  miniszterelnök 
már  1881-ben  Debreczenben  tartott  beszédében  kimondotta, 
hogy  ».  .  .  itt  tehát  a  czél  az,  melyre  tekinteni  kell,  és  erre 

nézve  magam  is  azt  mondom,  hogy  a  mai  modern  államokra 
nézve  a  jó  közigazgatás  oly  fontos  tényező,  hogy  ha  azt  a 
történeti  alapokon  fejlett  közigazgatási  rendszer  mellett 
elérni  nem  lehet :  el  kell  érni  úgy  is,  ha  azzal  szakítunk«. 
Beszéde  további  folyamán,  reáutalva  az  azóta  meg  is  való- 
sított törvényhozási  intézkedésekre,  melyek  által  a  jó  köz- 
igazgatást a  fennálló  rendszer  mellett  elérhetővé  tenni  óhaj- 
totta, azzal  végezte  idevonatkozó  nyilatkozatát,  hogy  a 
maga  részéről  is  fájó  szívvel  bár,  de  elhatározná  magát  arra, 
hogy  a  régi  közigazgatási  rendszerrel  szakítson,  ha  azon 
meggyőződésre  jutna,  hogy  nincs  meg  többé  az  országban 
az  elem,  melylyel  ezen  az  úton  a  közigazgatást  jóvá  tenni 
lehetne. 

1881  óta  több  mint  hét  év  telt  el.  E  hét  év  alatt  mind- 
inkább nagyobb  és  nagyobb  körök  nyerettek  meg  a  reform 
eszméjének,  olyanok,  kik  akkor  még  azt  ellenezték.  Ma 
alapos  reményt  táplálok  annak  diadala  iránt. 

Abban  pedig  biztos  vagyok,  hogy  addig  is,  míg  e  reform 
a  közvetlen  megoldandó  feladatok  közé  lenne  iktatva  :  az 
időközben  bekövetkező  törvényhozási  rendszabályok  nem 
olyanok  lesznek,  melyek  ezt  hátráltatják,  de  olyanok,  melyek 
e  reform  helyes  keresztülvitelét  elősegítik  és  előkészítik. 
E  rendszabályok  közül,  melyek  még  ez  országgyűlés  tar- 
tama alatt  elő  fognak  terjesztetni,  csak  kettőt  emelek  ki. 

Az  egyik  egy  törvényjavaslat  a  közigazgatási  tiszt- 
viselők gyakorlati  kiképzéséről.  A  másik  a  közigazgatási 
bíráskodás  megalkotása,  az  alsó  hatóságoknál  az  önkor- 
mányzati elemek  részvételével,  a  végső  fórumban  a  függet- 
lenség biztosítékaival  felruházott  bíróság  felállításával. 

Ezzel  megvalósul  a  közigazgatás  vitelének  jogi  ellen- 
őrzése. Remélem,  úgy  fog  ez  megalkottatni,  hogy  az  ország 
polgárai  a  közjogi  viszonyok  terén  hatályos  jogvédelmet 
nyerjenek,  és  —  ami  azzal  egyenrangú  szempont  —  a  kor- 
mányzás azon  a  téren,  ahol  a  közérdek  megóvása  és  ápolása 
szabad  mozgást  kivan,  ennek  kifejtésében  egyáltalában 
gátolva  ne  legyen. 

Úgy  gazdasági,  mint  mívelődési  fejlődésünk  iránya, 
valamint  a  magyar  állam  megszilárdulására  irányzott  poli- 
tika a  városokat  áUami  életünkben  hova-tovább  fontosabb 

tényezőkké  emeli.  Ezért  természetes  feladata,  nemzeti  poli- 
tikánknak a  városok  szabad  fejlődését  és  azoknak  a  fejlődés 
jelen  fokának  megfelelő  érvényesülését,  úgy  a  törvényhozás, 
mint  a  kormányzás  terén,  folytonos  gondozás  tárgyává  tenni. 
Ma  a  városok  jobban,  mint  valaha,  központjai  a  vidék  összes 
életének.  Még  helyi  érdekeik  sem  kizárólagosak,  össze  van- 
nak azok  forrva  összes  vidékök  érdekeivel. 

E  meggyőződés  vezetett  másfél  év  előtt,  midőn  e  város 
helyi  érdekeire  nézve  nyilatkoztam.  Megfontoltan  tettem  e 
nyilatkozatokat,  abban  a  tudatban,  hogy  amiket  mondtam, 
az  országos  érdekekkel  teljesen  összhangban  vannak.  Új 
állásom  bizonyára  nem  képez  akadályt,  hogy  e  nyilatkoza- 
toknak megfelelőleg  működhessem.  A  képviseleti  kormány- 
forma pártokat  föltételez  és  az  ezekre  épített  éber  ellen- 
őrzést, valamint  versenj^zést,  az  ország  szükségletei  és  érdekei 
szempontjából  kívánatos  politika  érvényesítésében.  De  ez 
még  nem  minden,  amitől  ezen  kormány  forma  sikere  lénye- 
gesen függ.  Ehhez  az  is  megkívántatik,  hogy  a  pártok  egyes 
jelentékeny  kérdéseknél  felismerjék  a  közös  tért,  melyen 
való  együttes  működés  az  ország  érdekében  kívánatos,  sőt 
szükséges. 

Ezt  megkeresni,  arra,  ha  más  oldalról  is  készség  mutat- 
kozik, reálépní,  bizon^wa  sem  a  szabadelvű  párt,  sem  a 
kormány  készségén  nem  fog  múlni. 

Ezek  azok,  tisztelt  polgártársaim,  miket  ez  allí alommal 
elmondani   óhajtottam. 

Az  államéletnek  tárczám  körén  kívül  eső  irányzataiban 
tisztelt  kollégáim  sokkal  illetékesebbek  nyilatkozni,  kik  azt 
kellő  alkalommal  megtették  vagy  meg  fogják  tenni. 

Én  tárczám  körén  kívül  eső,  vagy  azzal  csak  távolabbról 
összefüggő  ügyekre  azon  általános  politikai  szempontokat  és 
czélokat  óhajtám  megjelölni,  melyek  felé  törhetlenül  ha- 
ladni fogok. 

Előttem  mint  czél  egy  Magyarország  képe  lebeg,  mely- 
nek váltakozó  pártjait  és  kormányait  hagyománj^os  elvekre 
épített  nemzeti  politika  vezeti,  mely  erős  jogintézményei- 
nek és  közigazgatási  szervezetének  egységében,  mely  bizto- 
sított széles  alapokon  nyugvó  szabadelvű  intézményeiben 
és  közszabadságaiban,  melyben  a  kultúra  és  gazdasági  élet 

számára  gazdag  és  szabad  fejlődés  van  megnyitva  és  ahol 
él  a  nemzetben  az  összeforrottság  érzete  és  tudata,  nemcsak 
a  múlt  emlékeiben,  de  a  jövőre  való  törekvésekben  is. 

Erre   vezető   úton   járok-e,    midőn   a   fentebbi   elveket 
követem,  ítélje  meg  a  nemzet,  ítéljék  meg  önök  : 
»Alacsony  az  ember,  de  magas  az  érdem. « 
A  valódi  érdemből  egy  szerény  részt  elérni  marad  foly- 
tonos törekvésem,  ki  maradok  hálás  polgártársuk, 

Budapest,    1889.    április   20-ikán.  Szilágyi  Dezső. 


A  KONZULI  BIRASK0DASR(3L  SZOLO  TÖRVÉNY 

TÁRGYALÁSA. 

Az  ellenzék  igen  erős  támadást  intézett  a  konzuli  bírásko- 
dásról szóló  törvényjavaslat  ellen,  melyet  Szilágyi  Dezső  mint 
igazságügy  miniszter  képviselt  a  házban. 

Gróf  Apponyi  Albert  a  nemzeti  párt  nevében  határozati 
javaslatot  nyújtott  be.  E  szerint  :  Minthogy  a  törvényjavaslat 
az  ország  közjogi  állásának,  különösen  igazságszolgáltatási  fenség- 
jogának nem  felel  meg :  (a  főbb  alapelveknek  pontokba  foglalt 
megjelölésével)  új  törvényjavaslat  előterjesztésére  utasíttassék 
a  kormány. 

Polónyi  Gézának  a  függetlenségi  párt  nevében  előterjesz- 
tett határozati  javaslata  a  törvényjavaslatot  mint  alkotmá- 
nyunknak és  nemzeti  önállóságunknak  csorbítására  és  a  külföld 
előtt  való  megaláztatására  czélzó  kísérletet  visszautasítja,  és 
utasítani  kívánja  a  kormányt,  hogy  a  magyar  állam  önállóságá- 
nak megfelelő  konzuli  bíróságok  szervezése  iránt  terjesszen  elő 
törvényjavaslatot. 

Első  nagy  beszédét  a  törvényjavaslat  védelmében  Szilágyi 
Dezső  1891  február  19-ikén  mondta. 

Szilágyi  A  vita  két  napi  folyamata  alatt  arról  győződtem  meg, 

Dezső    tisztelt    ház,  hogy  e  törvényjavaslatot  főleg  egy  szempont- 
ból támadták  meg.  Az  mondatott,  —  és  ez  tisztán  közjogi 
»j  szempont  —  hogy  e  törvényjavaslat  új  közös  ügyeket  teremt 

'  s  hogy  e  törvényjavaslatban  kiindulási  pontul  az  van  véve, 

hogy  a  konzuli  bíráskodás  közös  ügy.    Ezután   még   meUé- 

kesén  észrevételek  tétettek  e  törvényjavaslat  czélszerúsé- 
gére  bírói-szervezeti  és  egyéb  szempontokból. 

Ez  alkalommal,  tisztelt  ház,  tisztán  és  egyedül  a  kérdés 
közjogi  oldalának  felderítését  tűztem  ki  beszédem  tárgyául, 
de  kijelentem,  hogy  azon  ellenvetésekre,  amelyek  e  törvény- 
javaslat ellen  pusztán  czélszerűségi  szempontból  hozattak 
fel,  vissza  fogok  térni,  jelesen  azokra,  melyek  a  bírói  szer- 
vezet czélszerűségét  vitatják,  és  azokra  is,  melyek  e  törvény- 
javaslat ellen  a  konzuli  területeken  megállapítandó  érvé- 
nyes jog  tekintetében  és  ezen  megállapítás  eUen  felhozattak. 
(Halljuk  !  Halljuk  !) 

De  ma,  tisztelt  ház,  midőn  azt.  látom,  hogy  e  javaslat 
megtámadói  a  közjogi  szempontot  állították  előtérbe,  azt 
hiszem,  a  ház  iránti  kötelességem,  hogy  főleg  ennél  a  tárgy- 
nál maradjak.   (Halljuk  !   Halljuk  !) 

Mi  az,  tisztelt  ház,  amit  e  javaslat  ellen  közjogi  szem- 
pontból felhoztak  ?  Megkísérlem  formulázni.  (Halljuk  !  Hall- 
juk !) 

Felhozták,  hogy  ezen  törvényjavaslat  abból  a  feltevés- 
ből indul  ki,  hogy  a  konzuH  bíráskodás  a  monarchia  két 
állama  közt  közös  ügy.  Felhozták,  hogy  miután  ez  törvé- 
nyeink szerint  nincs  így,  ennélfogva  a  törvényjavaslat  köz- 
jogilag hamis  alapból  indult  ki.  (Igaz  !  Ügy  van  !  a  szélső- 
balon.) Egyetlen  egy  képviselő  úr  volt,  aki  nem  abból  az 
állításból  indult  ki,  mint  a  többiek :  hogy  ez  a  javaslat  már 
feltételezte,  hogy  a  konzuláris  bíráskodás  közös  ügy ;  hanem 
egyenesen  azt  akarta  bebizonyítani,  hogy  ez  a  javaslat 
teremti  meg  az  új  közös  ügyet  s  hogy  eddigi  alkotmányunk- 
nak sérelmével  és  módosításával  egy  új  közös  ügyet  akar 
megalkotni.  (Igaz  !  Úgy  van  !  a  szélsőbalon.) 

Ennek  ellenében,  tisztelt  ház,  röviden  el  kell  monda- 
nom, hogy  mi  e  törvényjavaslat  czélja.  (Halljuk  !  HaUjuk  !) 

A  törvényjavaslatnak  czélja :  főbb  elveire  nézve  tör- 
vényhozásilag  rendezni  a  konzuli  bíráskodást  s  meghatá- 
rozni és  körülírni  tíz  évre  azt  a  jogi  befolyást,  mely  a  konzuü 
bíráskodás  tekintetében  Magyarországot  megilleti.  Ez  a 
javaslat  czélja.  Már  itt  is  ki  akarom  emelni,  hogy  azon  jogo- 
kat, melyek  e  törvényjavaslatban  a  magyar  államnak  tulaj- 
doníttatnak, nem  ezen  törvény  alkotná  meg.  Azok  egyszerű 

következményiéi  a  magyar  állam  igazságügyi  teljes  önálló- 
ságának. 

E  javaslat  a  monarchia  másilí  államával  való  egyez- 
kedés, és  pedig  három  okból.  Először  azért,  mert  maga  a 
törvényjavaslat  eddigi  törvényeinknek  azt  a  határozatát, 
—  ismétlem  :  eddigi  törvényeinknek  azt  a  határozatát  — 
hogy  a  konzuK  bíráskodást,  a  bírói  funkcziót  külföldön, 
idegen  államokban  honosaink  felett  a  közös  konzulátusok 
gyakorolják,  érintetlenül  hagyja,  ez  pedig  a  jóváhagyott 
nemzetközi  szerződésekben  foglaltatik.  Másodszor,  mert 
nemcsak  a  magyar  honosoknak  egymásközti  jogviszonyai- 
ban akarta  a  konzuli  bíráskodást  rendezni,  —  mert  ez  fél- 
munka és  tökéletesen  helytelen  lett  volna  —  hanem  a  bírás- 
kodást a  vegyes  perekre,  tehát  azon  ügyekre  nézve  is  szabá- 
lyozni akarta,  amelyekben  a  monarchia  két  államának 
honosai  egymással  állanak  vitás  jogviszonyban.  Harmad- 
szor, mert  nem  ignorálhatta,  sőt  egyenesen  kiindulási  pontul 
vette  azt,  hogy  az  1867  :  XII.  törvényezikknek  8.  §-a  szerint 
a  konzuli  szervezet  közös  organizmus. 

Nag3^  tévedésben  vannak  tehát  azon  előttem  szólt 
tisztelt  ellenzéki  képviselő  urak,  akik  azt  álKtották,  hogy 
a  törvényjavaslat  szerint  a  konzuh  bíráskodás  funkcziója 
közös.  Ilyesmi  a  javaslatban  nem  foglaltatik,  s  elvárom 
annak  bebizonyítását,  hogy  a  javaslat  bármely  határozatá- 
ból ez  következnék,  vagy  bármely  határozatának  ez  lehetett 
volna  alapja.  Igenis,  a  konzuh  szervezet  közös,  mivel  más 
konzulaink,  mint  közösek,  hacsak  az  1867  :  XII.  törvény- 
czikk  nem  módosíttatilí,  nincsenek. 

Már  most,  hozzá  kell  tennem,  tisztelt  ház,  hogy  ezen 
egyezmény  tíz  évre  van  kötve ;  ennéKogva  mindazok  a 
határozatok,  melyek  e  javaslatban  a  monarchia  másik 
államára  és  ránk  kötöttséget  rónak,  tíz  év  lefolytával  önma- 
guktól elenyésznek,  és  a  magyar  állam  tíz  év  múlva  ugyan- 
azzal a  kötetlen  szabadsággal  fog  intézkedni  a  konzuli  bírás- 
kodás terén,  amely  szabadsággal  ma  bír,  (Élénk  ellenmondás 
a  szélsőbalon.)  és  nem  marad  egyéb  jogi  kötöttség,  mint 
amely  tör  vény  einlí  ben  jelenleg  érvényes.  (Ellenmondások 
balfelől.) 

Mi   az,    ami   e   törvényjavaslat    mega,lkotásánál   alapul 

vétetett  és  ami  a  konzuli  bíróságra  nézve  jelenleg  fennálló 
törvényeinkben  benfoglaltatik  ?  (Halljuk  !  Halljuk  !)  Két- 
nemű határozat,  és  nem  több. 

Az  egyik  határozat  abban  áU,  amit  már  említettem  is, 
hogy  alaptörvényeink  és  szerződésünk  a  monarchia  másik 
államával  a  konzuli  szervezetet  közössé  tette.  De  ez  nem 
annyit  jelent,  hogy  minden  funkcziót  közössé  tett,  amely 
a  konzuh  szervezet  hatáskörébe  van  utalva.  (Élénk  helyeslés 
jobbfelöl.)  így  magyarázni  ezt  nem  is  szabad,  legkevésbbé 
magyaráztatik  pedig  az  így  a  törvényjavaslatban. 

Második  fennálló  kötöttségünk  az,  hogy  1868  óta,  ha 
megnézzük  a  magyar  állam  törvényeit,  egész  sorozatát  talál- 
juk azoknak  a  törvényeknek,  melyek  törvényesen  rendelkez- 
nek arról,  hogy  a  konzuH  területeken,  ahol  minket  a  bírás- 
kodási felségjog  gyakorlása  megillet,  melyik  közeg  az,  mely 
a  konzuli  bíráskodás  gyakorlásával  meg  van  bízva.  Ezen,  a 
törvénnyel  megerősített  vagy  külön  beczikkelyezett  szer- 
ződésekben foglalt,  tehát  törvényerejű  rendelkezés  kettős 
megállapodás  eredménye  ;  kettős  megállapodásé  azért,  mert 
idegen  államokkal  kötött  nemzetközi  kereskedelmi,  hajó- 
zási és  konzuH  szerződésekben  foglaltatik,  melyek  az  1867-Lki 
és  az  1868-iki  törvényben  vagy  általánosan  el  vannak  ismerve 
kötelezőknek,  vagy  egyenkint  és  külön  mind  be  vannak 
czikkelyezve.   (Ügy  van  !   jobbfelől.) 

Mi  az  a  kettős  valami,  tisztelt  ház,  ami  ezekben  fog- 
laltatik ?  E  szerződések  egytől-egyig,  kezdve  a  passaroviczi 
békekötésen  és  végezve  a  Marokkóval,  Sziámmal  és  Kíná- 
val kötött  és  beczikkelyezett  szerződéseken,  kettős  meg- 
egyezést foglalnak  magukban.  Egyrészt  megegyeztünk  a 
monarchia  másik  államával  arra  nézve,  hogy  ki  legyen  az  a 
közeg,  melyet  az  idegen  hatalommal  szemben  megjelölünk 
mint  olyat,  mely  a  konzuli  bíráskodás  felségjogát  azon 
területen  gyakorolja.  Ez  megegyezés  köztünk  és  a  monarchia 
másik  állama  közt.  Megegyezés  azért,  mert  abban  előbb 
egymás  közt  állapodtunk  meg  és  aztán  e  közös  megálla- 
podás alapján  állapodtunk  meg  az  idegen  hatalommal,  és 
az  egymásközti  megállapodást,  valamint  az  idegen  hatalom- 
mal szemben  való  megállapodásunkat  ünnepélyesen  tör- 
vénybe iktattuk.  (XJgy  van  !  jobbfelől.)  Mind  e  szerződések- 

ben  kivétel  nélkül  a  császári  és  knályi  közös  konzulok,  - 
mások  nem  is  léteznek  -  a  császári  és  királyi  közös  ható- 
ságok állapíttattak  meg  köztünk  és  a  monarchia  másik 
állama  között  és  jelöltettek  meg  az  idegen  hatalmakkal 
szemben  oly  közegekül,  amelyek  a  konziűi  bíráskodást  a 
monarchia  mmdkét  államának  nevében  fogják  gyakorohii 
mert  mindkét  állam  jelölte  meg  azokat  annak  közegeiül! 
(Igaz  !   XJgy  van  !  jobbfelöl.  Mozgás  balfelöl.) 

Ezt  a  megegyezést  nem    ez  a  törvényjavaslat  teremti, 
ez  már  létezik,  és  valahány  szerződést   mi   törvénnyel  meg- 
erősítettünk, valahány  szerződést  beczikkelyeztünk,   ugyan- 
annyiszor -  a  jogászok  érteni  fognak  engem  -  ugyanannyi 
lex  speciaKst  is  hoztunk.   (Ügy  van  !  jobbfelől.)  Ami  ezen 
torvényjavaslat   1.   §-ában  foglaltatik,  az  nem  egyéb,  mint 
a  monarchia  másik  államával  fennálló  törvényes  kötöttsé- 
günk általános  összefoglalása,  amaz  egyes  törvények  ilynemű 
rendelkezéseit   összefoglaló  lex  generahs.    Ha   tehát    abban, 
hogy  a  közös  közegekre   bízatik  a  konzuh   bíráskodás,    az 
1867  :XII.  törvényczikknek  megsértése  és  egy  új  közös  ügynek 
megteremtése  foglaltatik,  akkor  ne  vegyék  rossz  néven  ott 
a  tisztelt  túloldalon,  a  függetlenségi  párton  ülő  tisztelt  kép- 
viselő urak,  ha  azt  álhtom,  hogy  ennek  az  új  közös  ügynek 
a   megteremtésében   önök  is  bűnösök.    (Derültség  jobbfelől 
Mozgás  a  szélsőbaloldalon.)  Előre  kértem  önöket,  hogy  ne 
méltóztassék    rossz    néven   venni.     (Felkiáltások    a    szélső- 
baloldalon :    Dehogy   vesszük    rossz   néven!    Mosolygunk!) 
Bűnösök    pedig    azért,    mert    ezen    nemzetközi    szerződések 
beczikkelyezésébe,    a   magyar  törvény   ünnepélyes   szentesí- 
tésének ráadásába  -  utána  néztem  s  amennyi  esetet  csak 
megtekmthettem,  úgy  találtam  -  önök  ellenmondás  nélkül 
egyhangúlag  beleegyeztek.   (Derültség  a  jobboldalon.) 

Kétségkívül  természetesnek  fogják  tehát  tartani,  hogy 
ez  a  törvényjavaslat  ezen  kétnemű,  már  eddig  létező  tör- 
vények épségben  tartásának  alapján  jött  létre.  Hiszen  nem 
mondom  én,  tisztelt  képviselőház,  hogy  nem  lehetett  vohia 
kmiduhii  abból,  hogy  ne  rendezzük  a  konzuh  bíráskodást 
addig,  amíg  a  konzuh  bírói  szervezetnek  az  1867  :  XII. 
törvényczikk  8.  §-ában  megáUapított  kizárólagos  közösségét 
fel  nem  bontjuk. 

Ugrón    Gábor  :    A    bírói    szervezet    nincs    benne  í 
(Mozgás  jobbfelől.) 

Nem  a  bírói  szervezetnek,  hanem  a  konzuli  szervezetnek 
közössége  van  benne.  (Mozgás  a  szélsőbaloldalon.  Halljuk  ! 
Halljuk  !  jobbfelöl.)  Engedelmet  kérek,  de  ha  tiszta  érvelés 
ellenében  türelmetlenek,  ha  az  érvelést  meghallgatni  nem 
akarják,  ennek  csak  egy  alapja  lehet,  (Halljuk  !  Halljuk  !) 
és  ez  nem  más,  mint  az,  hogy  félnek  az  érvelés  igazságától. 
(Derültség  és  felkiáltások  a  szélsőbalon  :  Dehogy  félünk  ! 
Mozgás  jobbfelől.) 

Ugrón  Gábor  :  Ezt  15  évvel  ezelőtt  Tisza  Kálmán 
már  elmondta.  (Nagy  derültség  a  szélsőbalon. 
Mozgás  jobbfelől.) 

De  önök  nem  félnek  s  így  nincs  okuk  azt  meg  nem  hall- 
gatni. (Mozgás  a  baloldalon.  Halljuk  !  Halljuk  !  jobbfelől.) 

Ennek  a  törvényjavaslatnak  a  megalkotásánál,  azon 
felül,  hogy  alapul  vettük  az  eddigi,  különösen  pedig  azon 
törvényeket,  amelyek  a  monarchia  két  államával  való  meg- 
egyezést foglalják  magukban,  alapul  vettünk  még  egy  mást 
is,  és  ez  abban  áll,  hogy  Magyarországot  az  igazságügynek 
egész  teljességben  való  önállósága  illeti  meg,  és  ugyanaz  illeti 
meg  a  monarchia  másik  államát  is  :  hogy  az  igazságügjniek 
semmi  része,  sem  törvényhozásilag,  de  még  adminisztratív 
tekintetben  sem  közös  ;  kivéve,  ha  talán  ez  utóbbi  tekintetben 
a  közös  miniszterek  felett  a  delegáczió  által  alkotott  bíróság 
bíráskodását  vesszük  egyedüli  kivételes  fórumnak. 

Ebből  indultunk  ki.  És  miért  ?  Nagyon  egyszerű  okból. 
Mert  alkalmazva  azt  a  konzuli  bíráskodásra  :  a  konzuli  bírás- 
kodás mint  funkczió,  mint  alkatrésze  az  igazságügynek,  nem 
tartozik  a  közös  ügyek  közé  ;  egyszerűen  azért,  mert  nincs  ott 
elősorolva.  De  még  azon  ügyek  közé  sem  tartozik,  uraim, 
melyekre  nézve  a  XII.  törve nyczikk  azt  mondja,  hogy  nem 
közösek  ugyan,  de  politikai  okokból  vagy  az  érdekek  talál- 
kozásánál fogva  időről-időre  egj^ezség  kötendő  fölöttük,  ha 
pedig  nem  köttetik,  fennmarad  a  két  állam  rendelkezési 
joga.  Még  ezek  közé  sem  tartozik.  (Élénk  helyeslés  jobb- 
felől.) Ezen  szempontokat  vettük  tekintetbe. 

Már  most,  tisztelt  ház,  eltekintve  a  bírói  szervezettől, 
melyre  különben  még  rájövök,  amennyiben   abban  új  közös 

Ügy  megalkotását  látták  a  túloldalon,  nézzük,  miként  írja 
körül  ezen  törvényjavaslat  Magyarország  jogát? 

Először  úgy,  hogy  konzuli  bkóságokat  a  magyar  hono- 
soknak egymás  között  való,  vagy  vegyes  pereiben  felállítani 
csak  Magyarország  beleegyezésével  és  hozzájáruló  aktusával 
lehet ;  ezen  bíróság  hatáskörét,  az  abban  való  minden  változ- 
tatást a  magyar  honosokra  kötelezőleg  Magyarország  álla- 
pítja meg  ;  új  konzuli  bíráskodást  kreálni,  meglevőt  meg- 
szüntetni, éppen  úgy  mint  hatáskörén  változtatni,  a  magyar 
honosokra  csak  Magyarország  teheti.  A  konzuli  bíráskodásra 
irányadó  anyagi  és  alaki  jogszabályokat  honosaira  kötelezőleg 
Magyarország  állapít  meg  ;  ha  valahol  átruháztatik  a  föld- 
kerekségének valamely  barbár  területén  idegen  barátságos 
hatalomra,  ideiglenesen  vagy  időhöz  nem  kötve  a  konzuli 
bíráskodás :  ez  magyar  állampolgárokra  kötelezőleg  csak 
Magyarország  beleegyezésével,  csak  Magyarország  akarata 
alapján  történhetik,  olykép,  hogy  ezen  akarat  végrehajtása  a 
közös  külügyminiszternek  mint  a  monarchia  kifelé  való  kép- 
viselőjének van  fentartva.  (Élénk  helyeslés  a  jobboldalon.) 

Sót  annyira  megy  ez  a  törvényjavaslat,  hogy  bírói  kül- 
detés vagy  illetékességi  összeütközés  tekintetében,  mely  a 
konzuli  bíróság  és  egy  másik  hatóság  között  felmerülhet, 
magyar  honosokra  kötelezőleg  Magyarország  dönt.  (Élénk 
helyeslés  a  jobboldalon.  Ellenmondások  a  baloldalon.  Közbe- 
szólások :  Hát  Ausztria  !)  Kétségkívül  Ausztria  is,  az  ausztriai 
állampolgárokra  nézve  ;  a  monarchiának  mindkét  állama, 
egyik  is  és  másik  is  dönt ;  még  pedig  azért,  mert  a  konzuli 
bíróság  —  a  mint  kimutattam  —  vegyes  természetű  hatás- 
körrel bír  és  külön  nyer  hatalmat  ítélni  magyar  alattvaló 
felett  a  magyar  államtól  és  külön  kap  hatalmat  ítélni  osztrák 
alattvaló  fölött  az  osztrák  államtól.  (Helyeslés  a  jobboldalon.) 

Már  most,  ha  ezen  bíróság  fölött  illetékességi  össze- 
ütközés esetében  egyik  állam  sem  rendelkezhetnék,  hanem 
mindkettőnek  egyetértőleg  kell  rendelkeznie,  ez  nem  közös 
ügy-  i^gy  van  !  jobbfelől.)  Tisztelt  ház,  a  limine  —  erre  még 
rájövök  —  figyelmeztetem  a  tisztelt  házat,  hogy  itt  közös  ügy 
csak  akkor  volna,  ha  mindezek  feletti  rendelkezés  azon  alap- 
organumok  hatáskörébe  tartoznék,  melyek,  mint  legfőbb 
kormányorganumok,  a  monarchia  közös  ügyeinek  intézésére 

hivatva  vannak.  (Hel^^eslés  a  jobboldalon.)  De  mihelyt  azok 
hatáskörébe  egy  hajszál  sincs  utalva,  hanem  csakis  a  két  állam 
külön  és  független  szabad  akaratából  keletkezhetnek  még 
ezen  adminisztratív  intézkedések  is,  kérdem,  vájjon  nem 
volt-e  igaza  a  tisztelt  előadó  úrnak,  mikor  azt  mondta,  hogy 
még  soha  törvényben  a  dualizmus  így  kidomborítva  nem  volt, 
mint  ebben  a  javaslatban  ?  (Élénk  helyeslés  a  jobboldalon. 
Zaj  és  ellenmondások  a  szélsőbalon.) 

Ez  csak  a  rendezés,  tisztelt   ház,  amit  e  törvényjavaslat 
szabályai   magukban   foglalnak.    (Helyeslés   a   jobboldalon.) 

De  kétségbe  vonatott  ezen  törvényjavaslat  egyezményi 
természete  is.  Erre  röviden  felelek.  (Halljuk  !) 

Igaz,  a  törvényjavaslat  azon  szokásos  ünnepélyes  szer- 
ződési formát,  mely  a  nemzetközi  szerződésekben  alkalmaz- 
tatik,  nem  használja.  De  nem  is  ebben  a  formában  rejlik  e 
törvényjavaslat  egyezményi  természete  ;  hanem  rejlik  a 
következő  három  határozatban.  Először  abban,  hogy  e  tör- 
vény joghatálya  függővé  van  téve  attól,  hogy  azon  határoza- 
tokra nézve,  melyek  tekintetében  a  monarchia  másik  állama 
is  kell  hogy  kötelezve  legyen,  egy  ausztriai,  ennek  megfelelő 
törvény  létrejöjjön.  (Helyeslés  jobbfelől.)  Másodszor  pedig 
rejlik  abban,  hogy  ezen  törvény  érvénye  ugyanannyi 
időre  van  szabva,  mint  a  Lajtán-túli  törvényé.  (Helyeslés 
jobbfelől.  Felkiáltások  szélsőbal  felől  :  Osztrák  törvényé  !) 
Igen,  osztrák  törvényé.  Harmadszor  abban,  hog}^  tíz  év 
tartama  alatt  minden  módosítás  a  közös  egyetértéssel  meg- 
állapított, de  külön  törvényben  foglalt  egyezményen  csak 
a  két  egyezkedő  félnek  kölcsönös  beleegyezésével  lehetséges. 
(Helyeslés  a,  jobboldalon.) 

Én  különben  —  mellékesen  mondva  —  összes  törvény- 
könyvünkben nem  ismerek  egyetlen  egy  egyezkedést  sem 
Ausztriával,  a  monarchia  másik  államával,  mely  a  nemzet- 
közi szerződés  ünnepélyes  formájával  bírna,  (Közbeszólás  a 
szélsőbaloldalon  :  Hát  a  kereskedelmi  szerződés  !)  —  még  a 
kereskedelmi  szerződés  sem.  Mert  a  nemzetközi  egyezkedés- 
nek ünnepélyes  formájához  az  tartoznék,  hogy  a  két  mon- 
archa  a  szerződés  bevezetésében  fel  legyen  említve,  hogy  a  két 
monarcha  felhatalmazottat  nevezzen  meg,  hogy  a  felhatal- 
mazottak kicseréljék  felhatalmazásaikat,  és  az  így  létrejött 

megállapodás  törvényhozásilag  mint  ilyen,  mint  a  két  mon- 
archa  nevében  kötött  megállapodás  hagyassék  jóvá.  (Igaz  ! 
Ügy  van  !  jobbfelöl.)  Ilyen  pedig  nincs.  Mert  mindig  kerülte 
a  magyar  törvényhozás  azt,  hogy  a  magyar  királyt  és  osztrák 
császárt  a  szerződésbe  mint  az  egyik  és  a  másik  állam  repre- 
zentánsát és  mint  forma  szerint  egyezkedő  feleket  egymással 
szembeállítsa  és  belefoglalja.  (Helyeslés  jobbfelől.) 

De  hogy  ennek  az  ünnepélyes  formának  a  hiánya  bármi 
jogi  fontossággá.!  bírna,  ezt  semmivel  ki  nem  mutatták.  Csak 
arra  hívom  még  fel  a  ház  figyelmét,  hogy  az  1867  :  XII. 
t örvény czikk,  amely  sokkal  fontosabb,  hasonlíthatatlanul 
nagyobb  kérdések  felett  rendelkezik,  egyenesen  ugyanebben 
a  formában  jött  létre  ;  pedig  nem  volt  még  eddig  a  mon- 
archiában ember,  aki  annak  egyezményi  jellegét  bármikor 
tagadta  volna. 

Ugrón   Gábor :   Én  is   tagadom,   mert   Ausztriával 
mi  nem  szerződtünk,  hanem  mi  törvényt  hoz- 
tunk.   Ez    nem    egyesség,    mert    a    kiegyezés 
szövege  sem  egyezik  meg.  (Mozgás  jobbfelől.) 
Talán  megengedi  a  tisztelt  képviselő  úr,  hogy  ha  majd  ez 
a  külön  kérdés  napirenden  lesz  és  a  képviselő  úr  elmondja  a 
maga  nézeteit,  majd  akkor  mondjam  el  én  is    nézeteimet, 
most  azonban  tovább  menjek.  (Halljuk!  Halljuk!) 

Ez  az,  tisztelt  ház,  ami  ennek  a  törvényjavaslatnak 
közjogi  jellemét,  tartalmát  és  czélját  illeti.  Ezért,  őszintén 
megvallom,  midőn  ezen  törvényjavaslat  ellen  a  túlsó  oldal 
részéről,  itt-ott  szerencsével,  itt-ott  nem  éppen  szerencsével, 
hosszasan  bizonyíttatott,  hogy  a  konzuli  bíráskodás  funkcziója 
nem  közös  ügy,  nem  értettem  ennek  a  hosszas  bizonyításnak 
szükségét ;  mert  hiszen  azt  senki  nem  is  állította,  sőt  maga  az 
előadó  úr  bevezető  beszédében  félreértés  elkerülése  végett  — 
mert  a  sajtóban  hallatszott  ilyesmi  —  kimondotta,  hogy  a 
konzuli  szervezet  közös  organizmus  ugyan,  de  annak  nem 
minden  funkcziója  közös,  és  hogy  a  konzuli  bíráskodás  egy- 
általán nem  közös  ügy. 

De  hiszen  nem  is  erre  helyezték  a  súlyt,  hanem  annak  a 
bizonyítására,  hogy  nem  is  eddigi  törvényeink  szerint  közös, 
hanem  ez  a  törvényjavaslat  az,  amely  azt  közössé  teszi. 
Legpregnánsabban  ezt  Helfy  képviselőtársam  mondta  ki  és 

meg  is  kisérleíte  bizonyítani.  (Derültség  a  szélsőbalon.) 
Megkisérlette,  valamint  én  megkísérlem  az  ellenkezőnek 
bizonyítását ;  ki-ki  azt  hiszi,  sikerül  neki.  (Derültség  és  tetszés 
jobbfelől.) 

Legyen  szabad,  tisztelt  ház,  röviden  összegeznem  azokat 
az  okokat,  melyekkel  megkisérlették  ezen  törvényjavaslat 
határozmányaiból  kimutatni,  hogy  miért  teremt  ez  közös 
ügyet,  miért  csorbítja  a  magyar  igazságügy  önállóságát, 
kiválasztván  annak  köréből  az  ügyek  egy  részét,  elvevén  azt 
Magyarország  önállóságából  és  a  monarchia  közös  hatalom- 
körébe ültetve  át. 

Az  okok  a  következők.  (Halljuk  !  Halljuk  !) 

Először  is  abban  látták  ezt,  hogy  a  konzuli  bíráskodást 
az  első  fokban  kétségtelenül  ezen  javaslat  szerint  is  közös  köze- 
gek gyakorolják,  még  pedig  olyan  közös  közegek,  amelyek- 
nek gr.  Apponyi  Albert  képviselő  úr,  ha  nem  értettem  félre 
beszédét,  elvileg  nincs  ellene.  Abban,  hogy  első  fokban  közös 
közeg  gyakorolja  a  bíráskodást,  közjogi  sérelmet  csak  Helfy 
Ignácz  képviselőtársam  lát.  (Felkiáltások  a  szélsőbaloldalon . 
Elvileg !)  Bocsánatot  kérek,  de  ha  elv,  akkor  nem  lehet  egy- 
szer fontos,  egyszer  pedig  semmiség.  (Élénk  tetszés  jobbfelől.) 

Mondom,  ha  jól  értettem,  a  képviselő  úr  elvileg  nincs 
annak  ellene,  hogy  közös  közegek  gyakorolják  a  bírói  funk- 
cziót,  vagyis  a  magyar  állam  konzuli  bíráskodását.  Ez  azon- 
ban még  nem  teszi  közös  üggyé,  ez  még  nem  ejt  csorbát 
Magyarország  igazságszolgáltatásán ;  hanem  gróf  Apponyi 
szerint  akkor  a  magyar  királytól  kell  ennek  a  bírói  hatalom- 
nak származnia,  (Felkiáltások  a  bal-  és  a  szélsőbaloldalon : 
Természetes !)  még  pedig  a  magyar  igazságügyminiszter 
ellenjegyzése  mellett. 

A  második  ok  az  volt,  hogy  már  az  teszi  közös  üggyé  a 
konzuli  bíráskodást,  hogy  azt  nem  tisztán  és  egyedül  magyar 
konzuli  bíráskodást  gyakorló  és  közös  jelleggel  nem  bíró 
magyar  bírói  közegek  gyakorolják.  Ezt  arról  az  oldalról 
állították   fel.    (A   baloldalra   mutat.) 

Harmadszor  azt  mondják,  hogy  Magyarország  igazság- 
ügyét megcsorbítja,  az  igazságügy  egy  részét  közös  bírói 
hatalommá  teszi  az,  hogy  a  konzuli  bíróságok  a  császár  és 
apostoli  király  nevében  mondanak  ítéletet. 

A  negyedik  ok  az,  hogy  az  eljárási  szabályokban,  a  váltó-, 
a  kereskedelmi  és  a  kötelmi  jogra  nézve  osztrák  törvényeknek 
vannak  alávetve  a  magyar  alattvalók.  És  ezzel  kapcsolatban 
azt  is  mondják,  hogy  világosan  mutatja  a  közös  ügyet  az, 
hogy  maga  a  törvényjavaslat  1.  §-a  már  nemcsak  magyar 
honosokról,  de  osztrák  honosokról  is  rendelkezik.  Végre  az 
ötödik  ok  abban  áll,  hogy  az  új  konzuli  főtörvényszék  —  mert 
ez  új  intézmény  —  felállítása  által  történik  a  közös  ügy  meg- 
állapítása. 

Azt  gondolom,  tisztelt  ház,  semmit  sem  hagytam  el  és 
mindent  reasszumáltam,  amit  ezen  törvényjavaslat  ellen  fel- 
hoztak. 

Polónyi  Géza  :  Hát  a  nyelvkérdés  ? 

Arra  majd  később  fogok  rátérni.  (Halljuk  !  Halljuk  !) 

Egyet  előrebocsátok.  Arra  nézve,  vájjon  közös  üggyé 
van-e  téve  a  konzuli  bíráskodás  azáltal,  hogy  e  törvény- 
javaslat 1.  §-ában,  amely  diszpozitiv,  rendelkező,  s  némely 
más  szakaszában  is  magyar  honosok  és  osztrák  honosok  is 
-említtetnek,  és  ezekre  nézve  az  monda;tik,  hogy  felettük, 
valamint  a  védenczek  felett  a  bíráskodást  külföldi  konzuli 
bíróságok  gyakorolják  :  kijelentem,  hogy  ez  a  törvényjavas- 
latnak egyezméiiji  természetéből  következik.  Méltóztassék 
megnézni  az  1867  :  XII.  törvényczikket ;  méltóztassék  meg- 
nézni az  1880.  évi  törvényt,  amely  Bosznia  és  Herczegovina 
közigazgatására  vonatkozik  ;  sőt  többet  mondok,  méltóz- 
tassanak megnézni  minden  nemzetközi  egyezményt,  amely 
beczikkelyeztetett  :  amikor  két  állam  egyezkedik,  a  rendel- 
kezések úg3^  vannak  formulázva,  hogy  némelyikük  egy 
formulában  mindakét  állam  alattvalóira  vonatkozik  ;  de 
hogy  az  ezzel  már  közös  üggyé  van  téve,  ebből  még  nem 
következik  ;  mert  a  törvénynek  kötelező  ereje,  törvényes 
parancsa,  mel3Tiek  irányában  az  alattvalónak  engedelmes- 
ségi kötelessége  áll  fenn,  csak  az  állam  saját  alattvalói  irányá- 
ban van.  (Helyeslés  jobbfelől.)  Ha  ez  a  törvény  igy  meg- 
hozatik,  ennek  parancsai  csak  a  magyar  honosokra  terjednek 
ki ;  engedelmességi  kötelezettséggel  ennek  alapján,  de  csakis 
ennek  alapján  csak  a  magyar  honosok  tartoznak,  mert  ők 
csak  saját  törvényüknek  engedelmeskednek.  Megfordítva : 
ha    a    nemzetközi    szerződéseknek    ily    általános    kifejezései 

beczikkelyeztetnek,  mindegyik  állam  alattvalói  és  polgárai 
abból  a  törvényből,  melyet  önnön  állama  czikkelyezett  be, 
származtatják  le  az  engedelmességi  kötelezettséget  és  alá- 
vetettséget a  közösen  megállapított  szerződéssel  szemben. 
(Úgy  van  !  jobbfelől.)  Ez  az,  amit  erre  a  pontra  mondani 
akartam.   (Helyeslés  jobbfelől.) 

Vizsgáljuk  meg  már  most  egyenkint  ezeket  a  pontokat, 
hogy  valóban  van-e  bennük  a  konzuli  bíráskodásnak  közös 
üggyé  tétele. 

És  itt  legyen  szabad  előrebocsátanom  egy  általános 
konsziderácziót.   (Halljuk  !  Halljuk  !) 

Mikép  keletkeznek  a  közös  ügyek  ?  mi  ennek  államjogunk 
szerint,  sőt  minden  foederativ  állam  alkotmánya  szerint 
szükséges   és  kikerülhetetlen  módja  ? 

Az  ismételgették  minduntalan,  hog}^  Magyarország 
igazságszolgáltatása  törvény  szerint  teljes,  egész  volt  és  csak 
akkor  lesz  csonka,  ha  ez  a  törvény  meghozat ik.  Oly  ügyeket, 
melyek  az  alkotmány  szerint  az  egyik  és  a  másik  államnak 
teljes  önnállósági  körébe  tartoznak,  onnan  kivenni  és  a  két 
állam  egyesüléséből  alakult  monarchia  közös  hatalmi  körébe 
áthelyezni,  csakis  két  feltétel  alatt  lehet  :  ha  világosan  ki- 
mondatik,  hogy  az  igazságügynek  ez  és  ez  a  része  kivétetik  az 
egyik  és  a  másik  állam  hatalmi  köréből  és  áttétetik  a  mon- 
archiát illető  közös  hatalmi  körbe,  és  megteremtetik  az  a 
legfőbb  kormány  orgánum,  vagy  felruház  tátik  egy  már  létező 
közös  kormány  orgánum,  amely  a  két  államtól  elvett  és  a 
közösségre  átruházott  közös  hatalmi  kört  a  monarchia  nevé- 
ben kezelni,  adminisztrálni,  kormányozni  fogja.  így  formu- 
láztattak  a  közös  ügyek,  mégha  ároztattak  a  közös  kormány- 
orgánumok  az  1867  :  XII.  tör  vény  czikkben.  Van-e  a  jelen 
javaslatban  valami  hasonló  rendelkezés?  Nem  minden  igazság- 
ügyi fenség  jog  a  monarchia  két  államának  van-e  fentartva  — 
még  azok  is,  mik  az  igazságügyi  adminisztráczió  körébe  tartoz- 
nak? Nem  minden  redelkezés  a  két  állam  disztinkt  akaratának 
van-e  fentartva  ?  Mi  az,  amit  újólag  ruházunk  a  monarchiára 
és  a  közösség  körébe  viszünk  át  ?  Én  ennek  kimutatását 
elvárom  ;  egyelőre  azonban  azt  mondom,  —  talán  tudnom 
kellene  róla,  ha  volna  —  hogy  ebben  ilynemű  rendelkezés 
nem  foglaltatik. 

Horánszky  Nándor  :  Betű  szerint  kimondva  ! 

De  azt  mondja  Helfy  Ignácz  tisztelt  képviselőtársam, 
hogy  miheh^t  oh'  ügy  és  funkczió,  amely  az  egyik  állam 
önálló  intézkedési  körébe  tartozik,  gyakorlás  végett,  tör- 
vénnyel egjT-  közös,  habár  alárendelt  közegre  van  ruházva, 
azon  funkczió  ezzel  közös  üggyé  tétetett.  És  ezt  variálták 
minden  árnyalatban. 

Én  ezt  tévedésnek  tartom,  tisztelt  ház.  Ha  ez  így  volna, 
akkor  húsz  év  óta  a  magyar  törvényhozás  minden  évben  egy 
sereg  közös  ügyet  alkotott  meg,  és  pedig  éppen  a  konzulátusi 
intézmény  terén.  Mert  méltóztassanak  megnézni  összes 
konzulátusi  egyezményeinket,  összes  törvénybe  beczikkelye- 
zett  nemzetközi  szerződéseinket,  ezekben  mily  hatáskör  \an 
adva  a  konzuloknak  ?  A  konzulok  hatáskörébe  utasított  ügyek, 
amelyeket  nekik  külföldön  ellátniok  kell,  nagyon  különfélék.. 
Tartoznak  oda  oly  funkcziók,  melyek  a  monarchia  közös  ügyei 
adminisztrálására  vonatkoznak ;  de  egész  sorozata  van  ^a 
teendőknek,  melyek  nem  közös  ügyek,  melyek  a  monarchia 
mindkét  államának  önálló  intézkedési  körébe  tartoznak,  me- 
lyekre nézve  az  anyagi  és  alaki  jogszabályokat  azok  alkotják 
meg  ;  a  peren  kívüli  eljárás,  a  rendőri  hatalom,  a  belügy  fon- 
tos tunkcziói,  amelyek  pedig  különben  éppen  nem  közös  ügyek, 
a  konzulokra  vannak  ruházva  és  ezek  vannak  megjelölve  a 
külföldi  állammal  szemben  mint  ezen  hatósági  cselekvényekre 
hívatott  közegek.  Midőn  az  a  konzul  anyakönyveket  vezet  — 
még  pedig  magában  a  honossági  törvényben  foglaltatik  az  a 
törvényes  rendelkezés,  hogy  anyakönyveket  vezet ;  midőn  az 
a  konzul  útlevelet  szolgáltat  ki ;  midőn  egy  matrózt  elfogat ; 
midőn  hajókönyveket  vizsgál ;  midőn  a  hajós  és  emberei  közti 
vitákat  eldönti ;  ha  az  előtt  a  konzul  előtt  -végrendeletet  lehet 
tenni  és  ő  azt  hitelesen  tanúsítja  ;  ha  szerződéseket  hitelesít ; 
midőn  a  konzul  jogosítva  van  magyar  honostól  félbeszakító 
joghatállyal  bíró  nyilatkozatot  elfogadni  és  az  elfogatási 
aktus  ennek  hitelességét  tanúsítja,  és  midőn  sok  más  teendő 
van  reá  ruházva,  és  mindez  meg  van  határozva  egyezmények- 
ben és  külön  törvényeinkben  is  :  mi  egyéb  volna  ez,  uraim,  — 
ha  az  ellenzéken  felállított  tan  jogilag  helyes,  mint  bel- 
ügyünk fontos  részeinek  közös  üggyé  tétele  ?  (Élénk  tetszés 
jobbfelől.)  Hisz  akkor  már  nemcsak  közös  külügy,  pénzügy 

és  hadügy  van ;  nemcsak  én  viszem  végbe  ezt  a  rettenetes 
merényletet,  hogy  az  igazságügy  egy  részét  közössé  teszem ; 
hanem  a  rendőri  hatalomnak,  a  belügynek  igen  fontos  f unkcziói 
régen  közössé  varmak  téve.  (Élénk  tetszés  jobbfelöl.  Ellen- 
mondás és  felkiáltások  a  bal-  és  a  szélsőbaloldalon  :  Még 
örülnek  neki  !)  Pedig,  tisztelt  ház,  —  ismét  távolról  sem 
akarom  tisztelt  képviselőtársaim  érzékenységét  érinteni  — 
ha  megvizsgálnék  azokat  a  tárgyalásokat,  mikor  e  rendel- 
kezéseket törvénybe  iktatták,  mikor  az  egyezményeket, 
melyek  ezt  kikötik,  beczikkelyezték :  tartok  tőle,  megint 
arra  jutnánk,  hogy  ezen  közös  ügyek  állítólagos  megalkotásá- 
nak önök  szintén  egyhangúlag  részesei.  (Élénk  tetszés  jobb- 
felől.  Ellenmondás  a  szélsőbaloldalon.) 

De  magában  véve  abból,  —  senki  sem  fogja  szavaimat 
kétségbevonni,  aki  tárgyilagosan  és  szigorúan  vizsgálja  alkot- 
mányunkat —  hogy  egy  oly  ügy  és  funkczió,  amely  alkot- 
mányunk szerint  Magyarország  és  viszont  Ausztria  teljes 
önállósági  körébe  tartozik,  külföldön  levő  honosaink  irányá- 
ban való  gyakorlás  végett  a  közös  konzulokra  bízatott,  még 
soha  annak  a  fiinkcziónak  közössé  tétele  nem  keletkezett, 
(ügy  van  !  Ügy  van  !  jobbielől.)  Ha  nem  hiszik  —  és  nem 
hihetik  —  a  tisztelt  képviselő  urak,  hogy  a  rendőri  hatalom 
fontos  részei  közössé  vállak  az  által,  hogy  bár  Magyarország 
kizárólagos  intézkedési  jogkörébe  tartoznak,  de  külföldön  a 
mi  honosainkra  nézve  egy  bizonyos  funkczió  a  közös  konzulra 
bízatott :  ugyan  miért  mondják,  hogy  a  konzuli  bíráskodás- 
nak ily  alakban  és  ily  alapon  a  konzuli  hatóságok  hatás- 
körébe való  utasítása  ezt  az  igazságügyet  közössé  teszi  ? 
(Élénk  tetszés  és  helyeslés  jobbfelől.) 

Ha  az  európai  alkotmányokat,  az  európai  államalakuláso- 
kat és  azokban  a  hatalom  megoszlását  végig  tekintjük,  isme- 
rek szövetségeseket,  például  Svédországot  és  Norvégiát,  ahol 
épúgy  mint  Magyarország  és  Ausztria,  mindegyik  állam 
bírlalója  a  szuverenitásnak,  és  ezek  is  közös  konzulátusokat 
tartanak,  közös  konzulokra  ruházták  a  külföldön  a  bírás- 
kodást és  egyéb  funkcziókat.  De  azért  soha  sem  jutott  ott 
eszébe  senkinek  az,  hogy  ezáltal  közös  igazságügy  teremtetett 
volna.  Sőt  tovább  megyek :  ismerek  föderatív  államokat,  minő 
például  Svájcz  és  az  észak-amerikai  unió,  ahol  a  szuverenitás 

a  szövetségnél  van,  nem  pedig  az  egyes  tag-államoknál,  és 
ott  is  azt  az  alakulást  találjuk,  hogy  az  igazságügy  tekinteté- 
ben az  egj^es  államok  relativ  önállósággal  bírnak,  például  a 
büntetőtörvény  és  a  büntető  juriszdikczió  s  a  polgári  tör- 
vény és  a  polgári  juriszdikczió  tekintetében,  de  külföldön 
levő  alattvalóik  felett  a  bü-áskodást  a  közös  konzulátusokra 
ruházzák.  Hiszi-e  azt  valaki,  hogy  midőn  az  a  svéd-norvég 
konzul  az  ottomán  területen  adóssági  perekben  dönt  vagy 
kihágásokban  ítél,  akkor  ezen  adóssági  perben  döntése 
vagy  kihágási  ügyben  folytatott  eljárása  által  az  igazság- 
ügy egy  része  a  föderáczió  közösügyévé  tétetett  ?  Ezt  senki 
sem  hiszi.  (Élénk  helyeslés.  Ügy  van!  jobbfelől.  Mozgás  a 
bal-  és  a  szélsőbaloldalon.) 

De  hiszen  ez  az  elmélet  világos  lehetetlenségre  vezet. 
Az  eddigi  alkotmány-  és  állam  jogok  alapelvei  szerint  az 
átruházás  a  föderált  államok  önállóságából  a  közösség 
hatalomkörébe  mindig  úgy  történt,  hogy  ezen  átruházás  a 
föderált  államok  állami  akaratának  világos  kifejezésével  és 
ezen  új  közös  hatalomkör  gyakorlására  hívatott  legfőbb  közös 
orgánum  megjelölésével  köttetett  össze.  Most  mi  a  közös 
ügyek  megalkotásának  egy  csodálatos  módját  követnők,  mely 
arra  van  alapítva,  hogy  a  monarchia  hatalomköre  nem  a  két 
állam  akarata  által  gyarapíttatik ;  a  monarchia  két  államá- 
nak jogköre  és  önállósága  nem  a  saját  akaratukkal  csökken- 
tetik ;  hanem  egy  alárendelt  közeg  vegyes  kompetencziá járói 
száll  felfelé  és  az  növeli  a  monarchia  hatalomkörét.  (Derültség 
és  tetszés  jobbfelől.  Mozgás  a  bal-  és  a  szélsőbaloldalon.)  Nem 
gondolom,  tisztelt  ház,  hogy  helyesen,  következetesen,  állam- 
jogunknak megfelelőleg  lehetne  így  okoskodni.  (Helyeslés 
jobbfelől.) 

Megvallom,  nem  tartom  szerencsésnek  gr.  Apponyi 
Albert  tisztelt  képviselő  úrnak  azon  okoskodását  sem,  — 
nem  tudom,  hogy  formulázhatom-e  így  —  amely  szerint 
egyik  legfőbb  közjogi  kifogása  a  konzuli  bíróságok  ellen, 
hogy  a  bíráskodási  hatalmat  ezeknek  az  elsőfokú  konzulá- 
tusoknak —  mert  gondolom,  csak  ezekre  nézve  szól  külö- 
nösen a  tisztelt  képviselő  úr  ellenvetése  —  nem  a  király  adja, 
pedig  a  bírói  hatalmat  ennek  a  kétségtelenül  bírói  funkcziót 
is  teljesítő  orgánumnak  a  magyar  királjoiak  kellene  adnia  ; 

és  nem  adván  ezt  a  magyar  király  külön,  ennek  következése 
az,  hogy  a  monarchia  két  államának  bírói  hatalma  össze- 
olvad, s  mert  egybeolvad,  közössé  tétetik  az  elsőfolyamo- 
dású  konzuli  bíróságoknál. 

Nem  gondolom,  hogy  ez  szerencsés  és  alapos  ellenvetés 
volna.  Mert  a  képviselő  úr  elfelejti,  hogy  nem  az  a  döntő, 
vájjon  a  bírói  funkcziót  honosaink  felett  még  idegen  területen 
is  a  király  külön  aktussal  ruházza-e  át  valakire  ;  azt  a  tör- 
vény is  átruházhatja.  Hiszen  a  király  átruházása  nem  egyéb, 
mint  törvény  alapján  való  egyes  aktus.  Ha  törvényben  van 
az  kimondva,  hogy  ezen  konzulátusok  a  magyar  állam 
akaratából  magyar  alattvalók  fölött  bírói  hatalmat  nyernek, 
ez  éppen  úgy  a  magyar  állam  akarata,  mint  ha  a  fennálló 
törvények  szerint  a  király  ruházná  át  rajok  a  bírói  hatalmat. 
(Ügy  "^^n  í  Igaz  !  Élénk  helyeslés  jobbfelől.  Élénk  felkiál- 
tások a  szélsőbaloldalon  :  Az  osztrák  császár  ruházta  át !) 

Afölött,  hogy  megfelel-e  alkotmányunknak  a  bírói 
hatalom  ily  átruházása ;  vájjon  alkotmányunk  értelmében 
az  elsőfolyamodású  fokon  bírnak-e  a  konzuli  hatóságok 
magyar  bírói  hatalommal,  nem  egyik  vagy  másik  forma 
dönt,  hanem  az  átruházásnak  úgy  kell  történnie,  hogy  két- 
ségtelen legyen,  hogy  az  a  magyar  állam  akaratából  törté- 
nik. (Ügy  van  !  a  szélsőbaloldalon.)  Már  most,  tisztelt  ház, 
ha  a  magyar  törvény  kimondja,  hogy  a  konzulátusok  egyéb 
ügykörébe,  a  magyar  törvény  erejénél  fogva,  a  magyar  hono- 
sok fölötti  bírói  hatóság  is  tartozik .  .  .  (Felkiáltások  a  bal- 
és  a  szélsőbaloldalon  :  Az  osztrák  császár  !  Nagy  zaj .  Halljuk  ! 
Halljuk  !)  Olyan  nagy  súlyt  helyeznek  a  tisztelt  képviselő 
urak  arra  a  )>császár  és  király «-ra  ;  (Ügy  van  !  a  bal-  és  a 
szélsőbaloldalon.)  de  erről  majd  később  szólok.  Mondom, 
tisztelt  ház,  ha  ezt  magyar  törvény  mondja  ki,  akkor  senki 
sem  tagadhatja,  hogy  az  a  konzuli  hatóság  ott  magyar 
bírói  hatalmát  a  magyar  törvény  erejénél  fogva  és  a  magyar 
állam  akaratából  birja,  és  hogy  ezért  vannak  a  magyar  hono- 
sok a  külföldön  az  ő  bírói  hatalmának  alávetve.  (Élénk 
helyeslés   a   jobboldalon.) 

Különben,  tisztelt  ház,  hiszen  ha  türelmük  van,  éppen 
arra  vagyok  bátor  szíves  figyelmüket  felhívni,  hogy  a  ma- 
gyar törvények  szerint  a  bírói  hatalom  átruházásának  ké^ 

módja  van.  Vagy  az,  hogy  a  bírói  funkczió  egy  más  közigaz- 
gatási funkczióval  bíró  hivatalnak  mellékfunkcziójává,  alkotó- 
elemévé nyilváníttatik,  s  akkor  az,  aki  a  hivatalt  megnyeri, 
az  adminisztratív  funkczió  mellett  megnyeri  még  ezen  bírói 
funkcziót  is,  és  itt  a  bírói  hatalom  elnyerése  soha  sem  erre 
különösen  irányzott  királyi  kinevezéssel,  hanem  mindig  a 
törvény  erejénél  fogva  történik.  Ha  pedig  individuahter  egy 
orgánumnak  adományoztatik  a  bírói  hatalom,  s  ha  nem 
egy  más  adminisztratív  hatáskörrel  is  bíró  hivatal  hatás- 
köréhez kapcsoltatik,  akkor  igenis  a  királyi  kinevezés  az 
átruházás  alakja.  P.  o.  semmi  kétely,  mindenki  tudja  azt, 
hogy  Magyarországon  a  közigazgatási  hatóságok,  mondjuk 
a  szolgabíró  vagy  az  alispán,  apróbb  bűnesetekben  valóságos 
bírói  hatalommal,  valóságos  büntető  juriszdikczióval  bírnak, 
s  bír  a  belügyminiszter  is,  s  ehhez  ők  nem  a  bírói  hatalom 
adományozására  kányzott  különös  királyi  kinevezés  útján 
jutnak,  hanem  törvényczikkben  meg  van  határozva,  hogy 
azon  adminisztratív  hivatal  hatáskörébe  még  a  bírói  funk- 
cziónak  ez  a  része  is  tartozik.  (Ügy  van  !  Ügy  van  !  Helyeslés 
jobbfelöl.)  És  aki  megkapja  ezt  az  adminisztratív  hivatalt, 
már  akár  választás,  akár  kinevezés  útján  :  az  egyszersmind 
bíró  is,  mert  a  törvény  ezt  hivatalával  egybekapcsolja. 
(Tetszés  jobbfelöl.) 

Ugyanez  történik,  tisztelt  ház,  az  elsőfokú  konzuli 
hatóságokkal  is.  Nem  lehet  tehát  azt  mondani,  hogy  az 
elsőfokú  konzuU  hatóságok  a  bírói  hatalmat  nem  a  magyar 
állam  akarata  erejénél  fogva  bírják.  Nem  lehet  azt  mon- 
dani, hogy  azért,  mert  az  osztrák  állam  is  rájuk  ruház  bírói 
hatalmat,  a  magyar  államnak  bírói  hatalma  összeolvad  az 
osztrák  állam  bírói  hatalmával  (Élénk  helyeslés  és  tetszés 
a  jobboldalon.)   s  ezáltal  egy  közös  bírói  hatalom  támad. 

Miért  nem  lehet  ezt  mondani,  tisztelt  ház  ?  Azért, 
mert  ha  a  bírói  hatalomnak  valamely  része  a  közös  hatalom- 
körbe tartoznék,  akkor  ezeknek  az  alárendelt  közegeknek 
a  maguk  bírói  hatalmát  azon  közös  hatalomkör  közös  admi- 
nisztráczió jávai  megbízott  kormányközegtől  kellene  leszár- 
maztatniok.  De  ha  ők  a  maguk  bírói  hatalmát  az  osztrák 
honosok  felett  az  osztrák  államnak  —  a  magyar  honosok 
felett  a  magyar  államnak  külön  disztinkt  akaratából,  külön 

disztinkt  törvényéből  származtatják  le,  akkor  hol  van  itt  a 
bírói  hatalom  összeolvadása  s  hol  van  a  bírói  hatalom  közössé 
tétele  ?  Hol  van  a  magyar  bírói  hatalomnak,  hol  van  az  osz- 
trák bírói  hatalomnak  a  monarchia  bírói  hatalmába  való 
vitele  —  a  monarchia  bírói  hatalmába,  amely  nem  létezik  ? 
(Élénk  helyeslés  és  tetszés  a  jobboldalon.)  Már  pedig  annak, 
tisztelt  ház,  hogy  vájjon  közössé  tétetett-e  valamely  hata- 
lomkör vagy  nem,  megbizatott-e  valamely  közös  kormány- 
közeg bírói  hatalom  adományozásával,  törvényben  kellene 
lenni.  Kérdem  :  van-e  legmagasabb  kormányzati  közös 
közeg,  mely  e  közössé  tett  monarchiái  igazságügyi  hatalom- 
kört az  egész  monarchia  nevében  adminisztráhii  hivatva 
van  ?  Ezt  csak  úgy  könnyedén  oda  dobni  s  állítani,  nézetem 
szerint  annyi,  mint  ezen  álHtásokat  és  kifejezéseket  minden 
áUamjogi  értelmüktől  megfosztani.   (Tetszés  jobbfelől.) 

De  van  egy  nagy  érv,  s  ez  az,  hogy  midőn  a  konzuli 
hatóság  a  bíráskodás  hatáskörét  gyakorolja  a  magyar  alatt- 
valóknak vagy  osztrák  alattvalóknak,  vagy  ezeknek  egy- 
másközti jogügyeiben  ;  midőn  a  főtörvényszék  is,  ha  létre- 
jön, bíráskodnék,  akkor  már  abban,  hogy  a  császár  és  apostoli 
király  nevében  mondatnak  ki  az  ítéletek,  van  nyilvános 
megjelölése  annak,  hogy  itt  egy  összeolvadt,  nem  különvált 
bírói  hatalmat  gyakorolnak. 

Polónyi  Géza  :  A  császár  és  cseh  király  nevében  ! 
(Mozgás  jobbfelől.  Halljuk !  Halljuk !  Zaj  a 
szélsőbaloldalon.) 

Magánúton  igen  szívesen  fogok  eszmét  cserélni  efelett 
tisztelt  képviselőtársaim  mindegyikével,  hanem  most  enged- 
jék meg,  hogy  beszédemet  folytathassam.  (Élénk  helyeslés 
és  tetszés  a  jobboldalon.) 

Tehát  abban,  hogy  a  magyar  alattvalók  pereiben  a 
császár  és  a  király  nevében  mondják  ki  az  ítéletet .  .  .  (Egy 
hang  a  szélsőbaloldalon  :  A  cseh  király  !)  A  cseh  királyt  ne 
méltóztassék  belevinni,  mert  gondolom,  méltóztatnak  tudni, 
hogy  Ö  felségének  ez  a  kis  czíme  egyenesen  arra  van  szánva, 
hogy  Ö  felségének  két  disztinkt  minőségét  mutassa.  Egyéb- 
iránt én  semmi  kifogást  nem  teszek  az  ellen,  hogy  a  »király« 
elé  az   »aposton«  szó  is  felvétessék. 

Nézzük  már  most,  vájjon  áll-e  az,  hogy  ha  egy  közös 

közeg  —  a  vegyesről  később  fogok  szólani  —  hivatalos 
hatalmának  gyakorlásában  a  maga  czímét  használja,  vagy 
i-ámutat  azon  két  államnak,  melyektől  hatalma  ered,  disztinkt 
minőségére,  hogy  ezáltal  összeolvad  az  a  hatalom,  melyet 
gyakorol. 

Hisz  éppen  így  mondhatnák  az  urak,  hogy  van  közös 
rendőri  hatalom.  Mert  mikor  a  konzul  mint  rendőri  hatóság 
elfogat  egy  matrózt,  úgy  írja  magát  alá  mint  császári  és  királyi 
konzul. 

Ugyanezt  teszi,  ha  útlevelet  állít  ki ;  közös  közeg,  ha 
magyar  honos  deklaráczióját  elfogadja,  ha  hitelesen  valamit 
tanúsít. 

Hiszen  hogy  mi  kell  ahhoz,  hogy  valami  alkotmányunk 
szerint  közös  ügyet  alkosson,  azt  elmondtam.  Sem  abban, 
hogy  az  egyik  állam  önálló  hatáskörébe  tartozó  funkczió 
közös  közegre  mint  ennek  egyik  teendője  rábízatik  ;  sem 
abban,  hogy  ő  a  hatalom  gyakorlásánál  hivatkozik  e  hata- 
lomnak állam  jogi  eredetére,  még  nincs  a  funkcziónak  közössé 
tétele.  Hiszen  ha  a  közös  ügyeket  ily  könnyen,  mellékesen 
lehetne  sza^porítani,  közös  ügyek  keletkeznének  a  legalsó 
fokon  és  onnan  csodás  módon  átszállanának  fölfelé  és  a 
monarchia  hatalmi  körét  kitágítanák.  (Úgy  van  !  Tetszés 
jobbfelől.)  Ez  volna  a  legveszedelmesebb  valami,  mert 
akkor  törvényes  önállóságunk  tetemes  részét  már  a  tisztelt 
urak  beleegyezésével  elvesztettük  volna.  (Tetszés  és  helyeslés 
jobbfelől.  Elénk  ellenmondás  a  szélsőbaloldalon.)  Az  a 
»császár  és  király «  nem  egyéb,  mint  ünnepélyes  hivatkozás 
ama  hatalonmak  két,  államjogilag  disztinkt  eredetére.  És  ha 
erre  határozottan  és  nyilvánosan  rámutatás  történik,  ki 
látja  ebben  Magyarország  függetlenségének  vagy  igazság- 
ügyi szuverenitásának  csorbítását  ?  (Élénk  helyeslés  és 
tetszés  jobbfelől.  Felkiáltások  a  szélsőbaloldalon  :  Tehát  a 
királyi  táblánál  és  Curiánál  is  be  lehet  hozni  ?  Nagy  zaj. 
Halljuk  !  Halljuk  !) 

Polónyi  Géza  :  Császári  királyi  miniszter  úr  !  (Hosz- 

szantartó  zaj.   Halljuk  !   Halljuk  !) 
Péchy  Tamás  elnök  :   Kérem  a  képviselő  urakat, 
méltóztassanak  észrevételeiket  elhallgatni.  (He- 
lyeslés jobbfelől.  HaUjuk  !  HaUjuk  !) 

Tisztelt  képviselőház,  ismétlem,  abban,  hogy  egy  közös 
közeg  Ö  felsége  két  külön  uralkodói  minőségének  felemlí- 
tésével bíráskodik,  semmiféle  ügynek,  amely  a  monarchia 
egyik  vagy  másik  állama  önálló  hatáskörébe  van  utalva, 
közössé  tétele  nincs. 

Kaas  Ivor  báró  :  De  a  funkcziót  megváltoztatja  ! 
A  funkczió  természetét  nem  változtatja  meg  az,  hogy 
milyen  czímet  visel  valamely  orgánum.  Az  az  orgánum 
viseli  a  maga  közös  czímét,  de  mégis  az  egyik  vagy  másik 
állam  által  ráruházott  funkcziót  végzi.  (Helyeslés  jobbfelől. 
Zajos  felkiáltások  baKelől :  Helyre  !  Helyre  !  Hosszantartó 
zaj  és  mozgás.  Az  elnök  csenget.) 

Péchy  Tamás  elnök  :  Kérek  csendet,  tisztelt    ház. 
A  nagy  zajban  nem  hallok  egyebet,  mint  Hock 
János  képviselő  úr  közbeszólásait.   (Nagy  zaj 
és  mozgás  jobbfelől.  Zajos  felkiáltások  balfelöl : 
Helyre  !   Helyre  !)  Tisztelt  ház  !    A  tanácsko- 
zási rend  érdekében  kérem  a  képviselő  urakat, 
méltóztassanak  a  helyükre  menni.  (Élénk  he- 
lyeslés baKelől.) 
Tisztelt    ház,     megtámadtatott    ezen    törvényjavaslat 
közjogi  szempontból  avval  is,  —  ha  nem  csalódom,  ezt  gróf 
Apponyi  Albert   képviselő   úr   mondta    —    hogy   az   abban 
felállított  bírói  szervezet  nem  kiegészítő  alkatrésze  a  hazai 
bíróságnak  ;  pedig  a  konzuli  bíráskodásnak  természete  az, 
hogy  az  a  külföld,  ahol  a  konzuláris  bíróság  gyakoroltatik, 
a  hazai  talajnak  kitolt  része  ;  hogy  az  ott  levő  konzuü  bíró 
a  hazai  bírói  szervezetnek  integrális  része,  s  hogy  az  ott  levő 
bíró  nem  a  külügjá  szervezethez  tartozik.  És  itt  hivatkozott 
tisztelt    képviselőtársam    Francziaországra ;    Helfy    Ignácz 
tisztelt  képviselőtársam  pedig   Olaszországra,    —    szerintem 
lehetett  volna  hivatkozni  részben  AngHára  is   —  hogy  ott 
vannak    oly   bírák,    akik   konzuli   czím    alatt   tisztán    bírói 
funkcziót  teljesítenek. 

Ez  így  van  ;  ilyen  bírák  vannak.  És  elvileg  semmi  sem 
áll  ellent  annak,  hogy  a  konzulátusi  hatáskörbe  tartozó 
funkcziók  egy  konzulátuson  belül  megosztassanak ;  egyik 
konzulátusi  közegre  például  pusztán  csak  bírói  funkcziók 
ruháztassanak.  Elvileg  ezt  ellenezni  nem  is  lehet.  (Helyeslés 


A  konzuli  bíráskodásról  szóló  törvény  tárgyalása.  183 

jobbfelől.)  Azonban  én  azt  tartom,  hogy  az  egész  törvény- 
javaslat megítélésére  nézve  a  tisztelt  képviselő  úr  állításában 
hármas  tévedés  foglaltatik,  amely  a  törvényjavaslatnak  hamis 
megítélésére  vezet. 

Az  első  az,  hogy  abból  a  fikczióból  indul  ki,  hogy  a 
konzuláris  bíró  azért  a  hazai  bíróságnak  integráüs  része, 
a  bírói  szervezet  kiegészítő  alkatrésze,  mert  azon  terület, 
ahol  működik,  a  hazai  talaj  folytatásának  tekintetik.  Ez  jogi 
fikczió,  tisztelt  ház,  mely  már  elavult,  melyet  mindenütt 
elejtettek,  éppen  azért,  mivel  hamis  következtetésekre  vezet, 
mely  tulajdonképen  csak  képes  kifejezés,  de  semmi  világot 
nem  vethet  a  konzuláris  bíráskodás  természetére,  sőt  ellen- 
kezőleg,  zavart  okoz.   (Élénk  helyeslés  jobbfelől.) 

Ennek  ellenében  én  azt  állítom,  hogy  a  konzuláris 
bíráskodást  mindenütt  és  minden  államban  csak  olyan 
közegek  gyakorolják,  akik  a  konzuláris  szervezetbe  be  van- 
nak illesztve.  Állítom,  hogy  a  konzuláris  bírák,  még  akkor 
is,  ha  tisztán  bírói  funkcziót  gyakorolnak  és  egyebet  nem, 
a  külügyi  képviselet  szervezetébe  vannak  befoglalva,  a  kül- 
ügyminiszternek alávetve,  és  a  hazai  bírói  szervezet  kiegé- 
szítő részéül  nem  szolgálnak  és  sehol  sem  tekintetnek,  még 
a  fegyelem  tekintetében  sem,  olyanoknak,  mint  akik  a 
hazai  bíráskodás  alkatrészei.   (Helyeslés   jobbfelől.) 

E  tekintetben  hivatkozom  úgy  Angliára,  melynek  Kon- 
stantinápolyban főtörvény székénél  van  konzuh  bíró,  tisztán 
bírói  funkczióval,  mint  Franczia-  és  Olaszországra. 

Hiszen  Francziaországban  az  1882-iki  reform  után 
annyira  mentek,  hogy  a  konzuláris  ügyek  összes  kontenczió- 
zus  része  a  külügyminisztérium  egy  külön  département-jában 
van  összevonva ;  hogy  kinevezés,  fegyelem,  költségvetés 
tekintetében  ezen  tisztán  konzuláris  bírák  a  külügyi  kép- 
viseleti szervezet  alkatrészei  és  a  külügyminisztériumhoz 
tartoznak. 

Nem  szabad  tehát  azon  filtczióból  indulni  ki,  hogy  ezek 
a  hazai  bírói  szervezet  integráüs  alkatelemei ;  mert  az  a 
kétségtelen  való,  hogy  ezen  közegek  idegen  országokban, 
idegen  területen  saját  államuk  felségjogát  gyakorolják,  és 
gyakorolják  úgy,  hogy  önnön  államuk  külügyi  képviseleti 
organizmusába  be  vannak  illesztve  ;   habár  azon  funkczió. 

amit  gyakorolnak,  uralmi  jog  az  alattvalóval  szemben.  És 
nézetem  szerint  még  az  is  tévedés,  hogy  ezeket  a  konzuli 
czím  csak  diszíti ;  mert  ellenkezőleg,  éppen  a  konzuli  czím 
internaczionális  jogi  jelleget  ad  nekik  ;  ezeknek  a  konzuláris- 
kötelékbe  kell  tartozniok,  s  azon  államtól,  ameljmek  terü- 
letén önnön  államuk  felségjogát  gyakorolják,  exequaturt 
kell  nyerniök ;  ők  azon  állam  által  elfogadott  reprezentánsai 
a  másik  állam  bírói  hatalmának  a  külföldi  területen.  És  azon 
nemzetközi- jogi  jelleg,  amely  a  konzuli  czím  és  az  exequatur 
megadásában  van,  annyira  fontos,  hogy  az  ő  funkcziójuk 
közjogi  minősége  ezzel  szemben  háttérbe  szorul. 

Ha  fékeismerjük  a  konzuláris  bíróságok  nemzetközi 
állását,  akkor  jöhetünk  arra  a  hamis  következtetésre,  hogy 
csak  az  a  helyes  bírói  szervezet,  amely  úgy  szabátyozza  a 
konzuláris  bíróságot,  mint  hazai  szervezet  organikus  alkat- 
elemét ;  hogy  az  a  hazai  bírói  szervezet  integráhs  alkatrésze, 
(Helyeslés  a  jobboldalon.) 

Áttérek  a  további  ellenvetésre,  amely  abban  áll :  azért 
is  közös  ügj'Ct  teremt  e  javaslat,  mert  —  nem  ugyan  a  család- 
jogra, örökösödési  és  büntetőjogra,  de  a  többire  nézve  — 
az  osztrák  törvények  alá  veti  a  magyar  állampolgárt. 
Megvallom,  semmiben  sem  látom  a  felhozott  ellenveté- 
seket kevesebb  nyomatékua,knak,  mint  ezt,  pedig  ez  ma 
is  felemlíttetett,  mert  ez  tökéletes  tévedésen  alapul. 

Hol  van  az  ebben  a  törvényjavaslatban,  hogy  a  konzu- 
láris területeken  levő  magyar  állampolgárok  az  osztrák  tör- 
vénynek vettetnek  alá  ?  Sehol  sincs.  A  törvényjavaslat 
10.  §-a  mit  rendel  ?  Megállapítja  azt,  hogy  a  forgalmi  jog 
tekintetében,  tehát  a  váltó-,  kereskedelmi,  csőd-  és  kötelmi 
jog  tekintetében,  valamint  a  polgári  peres  eljárásra  nézve 
a  konzuláris  területen  eddig  érvényben  levő  jogszabályok 
megmaradnak.  Tehát  a  meglevő  jogszabályokat  a  konzuláris 
területeken  a  'magyar  alattvalókra  kötelezővé  teszi. 

Hát  az  osztrák  jognak  veti  ezzel  alá  ?  Hivatkozás  tör^ 
tént  tegnap  arra,  hogy  Magyarországon  így  jártunk  el  Erdély- 
lyel ;  de  nemcsak  Erdéllyel,  hanem  így  jártunk  el  Fiúméval, 
így  jártunlí  el  a  Határőrvidékkel ;  tudniillik  ott  hosszú  időn 
át  érvényben  volt  idegen  eredetű  törvényeket  és  jogszabá- 
lyokat találtunk,  s  mit  csináltunk  ?  A  tényleges  állapotot  a 

magyar  törvényhozás  a  maga  szuverén  akaratánál  fogva 
jogállapottá  nyilvánította,  és  jogállapottá  nyilvánította  azért, 
mert  ilyen  kényes  állapotokból  való  kibontakozás  csak  lassan 
és  fokozatosan  eszközölhető.  (Helyeslés  a  jobboldalon.) 

Hiszen  Erdélyben,  a  Határőrvidéken,  Fiumében  nem 
az  osztrák  törvénynek  vettettek  alá  a  magyar  állampol- 
gárok, hanem  a  tényleg  érvényben  talált  jog  most  már  a 
hazai  törvény  erejénél  fogva  területi  jognak  nyilváníttatott, 
és  ezen  jog  szabályozta  ezentúl  a  magyar  alattvalók  ügyeit,, 
nem  azért,  mert  osztrák  eredetű,  hanem  mert  a  magyar  tör- 
vényhozás azt  mint  területi  jogot  megállapította.  (Elénk 
helyeslés  a  jobboldalon.) 

Hiszen,  tisztelt  uraim,  ha  mi  a  franczia  code-ot  behoznók 
és  azt  mondanók,  hogy  Magyarország  három  vármegyéjében 
azt  léptetjük  életbe  mint  magánjogot  :  franczia  törvénynek 
vetjük  alá  az  illetőket?  Nem,  csak  területi  jogot  kreálunk, 
melynek  minden  érvényessége  a  magyar  állam  törvényhozói 
akaratán  alapul.  És  ha  a  viszonyok  kímélése  szempontjából 
helyesnek  mutatkozott  Erdélyben,  ahol  csak  tíz  évig  sem 
volt  érvényben  az  osztrák  jog,  azt  nem  bolygatni,  hanem 
meghagyni  érvényben  a  magyar  állam  akaratával ;  ha  ez 
helyes  volt  a  Határőrvidéken,  helyes  volt  Fiúméban  :  vájjon, 
ott,  hol  ezen  jogok  és  szokások  századon  át  összehalmo- 
zódtak, olyan  alattvalóink  életviszonyaira  nézve,  akik  a 
hazai  jogot,  oly  távol  élvén,  nem  is  ismerik,  csupán  ezen 
jogszabályokat  —  helyes,  okos  lett  volna-e  másképen  el- 
járni, más  igazságügyi  poUtikát  követni  ?  (Helyeslés  jobb- 
felől.) 

De  talán  abban  volna  közös  üggyé  téve  a  konzuli 
bíráskodás,  hogy  az  van  mondva  :  ez  alatt  a  tíz  év  alatt 
ezen  a  jogon  nem  változtatunk  máskép,  mint  a  monarchia 
másik  államával  való  kölcsönös  megegyezés  alapján  ?  Hiszen, 
tisztelt  ház,  nem  az  van  ebben  mondva,  hogy  amely  törvé- 
nyeket jövőben  Ausztria  hozni  fog,  azok  azért,  mert  osztrák 
törvények,  kiterjednek  a  konzuláris  területekre.  Nem  ez  van 
mondva,  hanem  az,  hogy  a  két  állam  megegyezik  aziránt,. 
hogy  az  itt  fentartott  jogon  mikor  és  milyen  változtatást 
eszközöljön.  Lehet-e  tehát  az  igazságnak  legtávolabbi  lát- 
szatával is  azt  mondani,  hogy  magyar  honosok  itt  osztrák- 

jognak  vettetnek  alá  és  hogy  ezáltal  -—  nem  tudom  miféle 
logikai  lánczolatban  —  új  közös  ügy  teremtetik  ?  (Élénk 
helyeslés  jobbfelól.) 

Az  utolsó  argumentum  abban  áll,  hogy  a  konzuli  fő- 
törvényszék  szervezete  az,  melyben  egy  új  közös  ügy  kreálása 
foglaltatik,  és  itt  annak  vegyes  és  annak  közös  természete 
fölött  kételyek  nyilvánultak.  Bizonyos  jókedvvel,  elmés- 
kedve mondták,  hogy  itten  a  »vegyes«  szóval  csak  játék 
űzetik,  mert  ez  tulajdonkép  közös  f  ©törvényszék,  ez  tulaj - 
donkép  közös  intézmény,  és  ebben  a  közös  intézmény  alko- 
tásában rejlik  a  közjogi  sérelem,  Magyarország  igazság- 
ügyének a  megcsorbítása.   (Halljuk  !   Halljuk  !) 

Én  azt  hiszem,  tisztelt  ház,  hogy  éppen  ebben  a  pont- 
ban talán  legvilágosabban  tűnik  fel  a  jelen  törvényjavaslat 
karaktere.  Miként  alakul  az  a  főtörvényszék  ?  Közös  volna 
ez  akkor,  ha  bírói  hatalmukat  e  főtörvényszék  tagjai  e  mon- 
archiának bizonyos  közös  közegétől,  és  pedig  ama  közös 
közegnek  azon  kormányzati  hatalmából  származtatnák,  mely 
az  igazságügyre,  a  bírói  hivatal  betöltésére  vonatkozik.  Ilyen 
közege,  közössé  tett  bírói  hivatala  a  monarchiának  nincs. 

Miként  támad  tehát  ez  a  főtörvényszék  ?  Egyenlő  szám- 
ban támad  e  két  külön  állam  bíráiból ;  a  magyar  állam 
nevez  oda  magyar  bírákat,  az  osztrák  állam  osztrák  bírákat, 
^s  ebből  aztán  összevéve  származik  ez  a  vegyes  főtörvény- 
szék. Hogyan  lehet  ezt  közös  hatóságnak  mondani  ?  Hiszen 
a  közös  hatóságnak  —  már  sajnálom,  hogy  unalmas,  (Hall- 
juk !  Halljuk  !)  de  mégis  ki  kell  reá  terjeszkednem  —  (Hall- 
juk !  Halljuk !)  megvannak  a  maga  eltörölhetetlen  jogi 
ismérvei ;  ahol  ezek  a  jogi  ismérvek  megvannak,  ott  van 
»közös«  hivatal,  ott  van  »közös«  hatóság,  vagy  »közös«  orgá- 
num ;  ahol  pedig  ezek  a  jogi  ismérvek  nincsenek  meg,  ott 
nincs  közös  orgánum,  és  még  akkor  sem  volna,  ha  közös 
hatáskörbe  tartozó  ügyeket  intézne.  (Helyeslés  jobbfelől. 
Ellenmondások   balfelől.) 

Ilyen  ugyan  nem  létezik.  Hanem  hát  nézzük  meg,  mi  a 
közös  hatóság  kritériuma,  a  mi  közjogunk  szerint  ? 

Az  1867  :  XII.  t.-cz.  alapján  ebben  a  monarchiában  három 
kormányzati  organizmus  létezik  :  Magyarország  önálló  kor- 
mányzati organizmusa,  Ausztria  önálló  kormányzati  organiz- 

iiiusa,  és  van  egy  kormányzati  organizmus  a  közös  ügyekre. 
Már  most,  ezen  kormányzati  organizmusnak,  t.  i.  a  közös 
külügyminiszternek,  a  közös  hadügyminiszternek,  a  közös 
pénzügyminiszternek  a  közös  ügyekre  van  kinevezési  joga, 
vannak  alárendelt  orgánumai. 

A  monarcha  is  nevez  ki  közös  hivatalnokokat ;  de 
csak  azon  szervezeti  hatalmánál  fogva,  melyet  a  közös 
ügyekre,  a  közös  hatóságok  kezelésére  az  alkotmány  ad.  Ezek 
az  ő  kinevezési  jogánál  fogva  kirendelt  közegek  ;  ezek  azok 
a  közös  hatóságok,  közös  közegek,  mert  ezek  a  közös  orga- 
nizmusba beletartoznak.  Akit  Magyarország  királya  vagy 
kormánya  önnön  tör  vény  adta  hatalmából,  önnön  államának 
hatalmával  rendel  ki  mint  hivatalnokot,  bírót :  az  alkot- 
mányunk szerint  semmi  tekintetben  közös  nem  lehet.  (Elénk 
helyeslés  jobbfelöl.) 

Már  most  kérdem  :  ] ehet-e  a  legnagyobb  félreismerése 
nélkül  ennek  a  bíróságnak  ráfogni,  hogy  ez  tulaj  donképen 
közös  bíróság  ?  (Felkiáltások  baKelől :  Rá  lehet !  Derültség 
balfelől.)  Azt  mondják,  a  hatásköréből  ennek  a  bíróságnak 
ítélve,  hogy  annak  közös  jellege  van.  Minő  hatásköréből  ? 
Abból,  hogy  nemcsak  magyar  és  osztrák  polgárok  közti 
peres  ügyekben,  hanem  tisztán  magyar  honosok  közti  peres 
ügyekben,  vagy  tisztán  osztrák  honosok  közti  peres  ügyek- 
ben szintén  ítél. 

No,  tisztelt  ház,  hogy  egyik  vagy  másik  állam  önálló 
intézkedési  körébe  tartozó  és  ott  maradó  ügynek  egy  vegyes 
hatósághoz  való  utasítása  hogyan  teheti  azt  a  hatóságot 
közös  hatósággá :  ezt  nem  értem.  Ha  közös  ügyet  utasíta- 
nának elébe,  akkor  némi  ürügye  volna  ennek  az  állításnak, 
hogy  az  ügykör  közös  hatóságot  teremt ;  de  mikor  oly 
ügyet  utasítanak  hozzá,  amelyről  senki  sem  tagadja,  hogy 
elintézése  a  magyar  állam  saját  hatáskörének  fentartott 
hatalomból  történik  :  hogy  akkor  ezen  ügynek  odautasítása 
megváltoztatja  ennek  a  hatóságnak  jellegét,  ez  a  követ- 
keztetés valódi  fonáksága.  (Mozgás  balfelől.  Halljuk!  Hall- 
juk !  jobbfelől.) 

Egyébiránt  mellékesen  legyen  szabad  felemlítenem, 
hogy  arról  az  oldalról,  ahonnan  ezen  ellenvetés  felhozatott, 
lehet,  hogy  nyelvbotlásból,  lehet,  hogy  szándékosan,  —  de 

én  inkább  az  elsőt  hiszem  —  ezzel  a  »vegyes«  és  »közöse 
fogalommal  tévedés  történt.  (Halljuk  !  Halljuk  !)  Az  mon- 
datik t.  i.,  hogy  czélszerú  volna  Konstantinápolyban  egy 
külön  magyar  felebbezési  bíróságot  a  magyar  alattvalók 
közti  ügyekre  felálhtani ;  a  vegyes  perekre  nézve  pedig  — 
ezek  közös  pereknek  vannak  ott  nevezve,  én  úgy  gondo- 
lom, hogy  nyelvbotlásból  —  a  vegyes  perekre  közös  főtör- 
vényszék  állíttatnék  fel,  a  kettőnek  a  delegálásából. 
Horánszky  Nándor  :   Az  lenne  vegyes  ! 

De  akkor,  engedelmet  kérek,  nem  közös  !  (Derültség; 
jobbfelől.)  Engedelmet  kérek,  mi  az  a  vegyes  hatóság  ? 
(Zaj.  Derültség  balfelől.)  Én  nem  láttam  a  fogalmaknak 
oly  nagy  tisztaságát,  tisztelt  ház,  hogy  legalább  a  magam 
megnyugtatására  —  nem  hogy  másokat  felvilágosítsak  — 
ne  ismételjem.  (Derültség  jobbfelől.  Halljuk  !  Halljuk  !  baK 
felől.)  A  vegyes  bíróság  az,  amely  két  állam  külön  hatal- 
mából nyeri  elkülönített  tagjaival  hivatali  hatalmát.  Nem 
a  kompetenczia  teszi  tehát  a  hatóság  közösségét  vagy 
vegyességét,  hanem  az  eredet ;  igaz,  főleg  a  vegyes  perek 
miatt,  melyekben  két  külön  állam  honosai  állanak  egy- 
mással szemben,  van  erre  szükség ;  de  állítom,  hogy  az, 
hogy  ily  vegyes  hatósághoz  utasíttassanak-e  nem-vegyes 
perek,    az  tisztán  czélszerűségi  kérdés. 

Az  a  hivatkozás,  amelyet  gróf  Apponyi  Albert  tisztelt 
képviselő  úr  helyesen  Ma.rtensre  tett,  aki  egy  helyen  azt 
mondja  :  Abszurdum  arra  gondolni,  hogy  az  állam  az  önnön 
alattvalói  közti  ügyeket  is  ennek  a  nemzetközi  vegyes  bíró- 
ságnak vesse  alá  —  nem  találó.  Igen,  úgy  emlékszem,  ilyes- 
formát  említ ;  de  méltóztassék  elolvasni,  hogy  miért  mondja 
ezt.  Nem  mintha  ezáltal  annak  a  bíróságnak  vegyes  jel- 
lege megváltoznék,  hanem  mert  oly  nehézségekbe  ütközik 
egy  vegyes  bíróságnak  az  alkotása,  még  a  vegyes  perekre 
is,  —  hiszen  elvégre  több  hatalmat  összehozni,  akármily 
czélszerú  dologra,  nem  könnyű  —  mert  erre  az  impulzust 
éppen  a  vegyes  perek  adták  :  hogy  impraktikusnak  mondja 
azt  a  törekvést,  mely  a  vegyes  bíróság  hatáskörét  egészen 
idegen  hatalmak  közt  a  vegyes  pereken  túlterjeszteni  akarja, 
és,  ha  jól  emlékszem,  azt  is  mondja,  hogy  ezek  számára 
közös  kódexek  alkottassanak. 

De  jogi  abszurdum  ebben  nincs.  Maga  az  egész  konzuli 
bíráskodás  egy  nagy  anomália,  amelynél  elvégre  is  igen 
döntő  szempont  a  gyakorlati  lehetőség  és  czélszerűség, 
ennek  határai  pedig  nem  elvek,  hanem  sokkal  inkább  más 
tényezők  által  szabatnak  meg.  Tanulságos  erre  az  egyptomi 
bíróság.  Az  egyiptomi  bíróság,  amelynek  törvénnyel  meg- 
erősítését ezen  javaslat  szintén  czélozza,  az  a  khedive  bíró- 
sága ;  de  csak  névleg,  mert  a  khedive  azt  tartozik  kinevezni, 
akit  az  egyik  vagy  másik  hatalom  neki  javaslatba  hoz. 
A  khedivének  semmi  más  hatalma  nincs  azon  bíróság  tagjai 
felett,  mint  az,  hogy  őket  fizeti.  Ha  a  bíróságot  a  khedive 
nem  fizeti,  a  bíróság  önnön  követelését  megállapítja  és 
exequálja  az  egyiptomi  kincstárt.  Ez  az  egyiptomi  bíróság 
lényegében  tisztán  nemzetközi  bíróság  és  mégis  gyakorol 
bűnügyekben  oly  juriszdikcziót,  amely  nem  vegyes  termé- 
szetű ;  mert  akármely  állam  alattvalója,  aki  a  fennálló 
kapitulácziók  szerint  Egyiptomban  csak  saját  konzuli  bíró- 
sága alatt  áll,  követ  el  bűncselekvényt,  például  a  bíróság 
tagjai  eUen,  például  saját  honos  bírája  ellen  :  ezen  bíróság 
hatalma  alá  tartozik;  efelett,  ámbár  ez  nem  vegyes  per,  a 
vegyes  bíróság  ítél. 

Tehát  ez  a  példa  is  mutatja,  hogy  a  vegyes  bíróság 
jellege  nem  változik  meg,  ha  tisztán  egy  állam  polgárainak 
ügyei  utaltatnak  is  hatáskörébe.  Ez  az,  amit  az  argumen- 
tum kedvéért  felhozni  akartam.  (Élénlí  helyeslés  jobbfelől.) 

Közbevetőleg  itt  egy  ténykérdést  kell  tisztába  hoznom, 
melyet  Polónyi  Géza  képviselő  úr  felhozott.  A  képviselő 
úr  azt  mondja,  hogy  1867  óta  az  igazságügyminiszterium- 
ban  tárgyaltatott  a  konzuláris  bíráskodás  reformja  és  hogy 
a  magyar  kormány  és  a  külügyi  kormány  közt,  gondolom, 
1871-ben  megállapodás  is  jött  létre,  amelyben  az  foglaltat- 
nék, hogy  minden  konzuU  bírósághoz  az  igazságügyminiszter 
egy  külön  közeget,  kanczellárt  nevezzen  ki,  aki  a  magyar 
honosoknak  egymásközti  ügyeiben  gyakorolná  a  konzuli 
bíráskodást. 

Polónyi  Géza  :  Magyar  törvények  szerint ! 

Magyar  törvények  szerint.  És  aztán  rögtön  megmagya- 
rázza, hogy  mégis  egyelőre  miért  nem  magyar  törvények 
szerint. 

Utána  néztem,  tisztelt  ház,  az  igazságügyminiszterium- 
ban,  és  miután  ily  megállapodásról  ott  semmit  sem  talál- 
tam, kutattattam  a  minisztertanács  aktáiban ;  (Halljuk  ! 
Halljuk  !)  mert  ha  a  külügyminiszter  és  a  magyar  kormány 
közt  megállapodás  jött  létre,  ennek  tárgyalva  és  eKogadva 
kellett  volna  lenni  a  minisztertanácsban.  Nem  magam  néz- 
tem ugyan  át  a  minisztertanácsi  jegyzőkönyveket,  de  hiva- 
talos megbízás  alapján  átnézettem,  és  azt  a  hivatalos  érte- 
sítést vettem,  hogy  1868-tól  1874-ig  a  minisztertanács  a 
konzuH  bíráskodás  ügyével  soha  nem  foglalkozott.  Én  tehát 
ily  megállapodásról  semmit  sem  tudok,  és  azt  hiszem,  hogy 
a  képviselő  úr  informácziója  téves  volt. 

Polónyi   Géza  :   Aki  csinálta,   az   mondta  nekem  ! 

Ki  csinálta  e  megállapodást,  nem  tudom  ;  de  ha  tör- 
tént, annak  a  magyar  minisztérium  és  a  külügyi  kormány 
között  kellett  történni,  és  én  hivatalos  nyomát  ennek  a 
megállapodásnak  nem  találtam. 

Áttérek  azokra,  miket  beszédem  végén  felemlíteni  volt 
szándékom.  (Élénk  derültség.  Felkiáltások  balfelől :  Hát  a 
nyelvkérdés  ?  !)  A  túlsó  oldalon  a  nyelvkérdést  is  felemlí- 
tették, melyre  a  jelen  javaslatban  semmi  rendell^ezés  nem 
foglaltatik. 

Miért  nem  ?  Azért,  mert  nyelvkérdés  tekintetében 
állam  jogilag  a  monarchia  két  állama  nincs  egyenlő  viszo- 
nyok közt.  Magyarországon  két  hivatalos  nyelv  van  :  t.  i. 
a  horvát  Horvátországban  és  a  magyar  Magyarországon. 
Hogy  Ausztriában  miként  van  megállapítva  a  hivatalos 
nyelv,  annak  fejtegetésébe  nem  bocsátkozom,  mert  preczize 
nem  vagyok  értesülve.  Annyit  azonban  kijelentek  a  tisztelt 
háznak,  hogy  a  magyar  kormány  akkor,  amikor  a  szer- 
vezeti szabályok  megállapíttatnak  és  a  javaslat  tartalma 
szerint  a  ház  erről  úgy  is  tudomást  fog  nyerni,  azt  az 
álláspontot  fogja  érvényesíteni,  hogy  annak  a  két  nyelvnek, 
mely  a  magyar  birodalmon  belül  hivatalos  nyelv  —  bár 
különböző  körben,  t.  i.  egyik  általánosságban,  a  másik 
Horvátországban  —  nem  elvi,  de  gyakorlati,  hosszabb  vagy 
rövidebb  idő  alatt  valószínűleg  legyőzhető  akadályoktól 
eltekintve,  elvben  is  és  gyakorlatban  is  érvény  szereztessék. 
Gyakorlati  akadályokat  említettem,   mert  ezekkel  a  végre- 

hajtásban    számolni    kell    minden    képzelhető  kormánynak. 
(Helyeslés  jobbfelől.   Mozgás  a  bal-  és  a  szélsöbaloldalon.) 

Ennyit  mondhatok  általánosságban  ;  tovább  e  tekintet- 
ben nem  mehetek.  (Felkiáltások  a  bal-  és  a  szélsőbaloldalon  : 
Hát  a  czímer  és  pecsét  ? ) 

Ezek,  tisztelt  ház,  azok  az  ellenvetések,  amelyek  ezen 
javaslat  eUen  abból  a  szempontból  hozattak  fel,  hogy 
alkotmányunk  sérelmére  szolgál,  hogy  új  közös  ügyet  alkot, 
hogy  Magyarország  igazságügyi  függetlenségének  egy  részét 
csorbítja.  En  a  tisztelt  ház  megítélésére  bízom :  van-e 
ezekben  a  vádakban  csak  egy  hajszálnyi  alaposság.  (Tetszés 
jobbfelől.  Derültség  balfelől.)  Én  a  tisztelt  ház  megítélé- 
sére bízom  azt,  hogy  ha  szigorúan  tartjuk  magunkat  a 
közjogi  fogalmakhoz  és  még  inkább  a  törvényeinkben  letett 
alapelvekhez  :  lehet-e,  helyes-e,  szabad-e  így  következtetni. 
(Felkiálátsok  a  bal-  és  a  szélsőbaloldalon  :  Hát  a  pecsét  ?) 

Most  végül  két  álláspontról  igen  röviden  és  politikai 
szempontból  akarok  szólni.  (Halljuk !  Halljuk !  jobbról.) 
Az  egyik  álláspont  gróf  Apponyi  Albert  határozati  javas- 
lata, melyben  rövid  vonásokban  kifejti,  megállapítja,  miként 
óhajtaná  a  konzuH  bíráskodás  szervezését  eszközölni,  s  ezt 
azután  beszédében  —  nem  mondom  terjedelmes,  de  elegendő 
indokolással  kisérte.  A  másik  a  függetlenségi  párt  állás- 
pontja. Ha  a  függetlenségi  párt  .  .  . 

Csanády  Sándor  :  És  48-as  !  (Derültség  jobbfelől.) 

Ha  a  függetlenségi  párt  arra  az  álláspontra  helyez- 
kedik .  .  . 

Csanády  Sándor  :  És  48-as  !  (Helyeslés.  Ügy  van  I 

a  szélsőbaloldalon.  Mozgás  jobbfelől.) 
Péchy  Tamás  elnök  :  A  képviselő  úrnak  nincs  joga 
félbeszakítani  a  szónokot ;  ehhez  csak  nekem  van 
jogom,  és  én  nem  teszem.  (Helyeslés  jobbfelől.) 

Ha  álláspontjuk  az,  hogy  a  konzuU  szervezet  közös- 
ségét fel  keU  bontani,  hogy  háromféle  konzult  kell  behozni, 
egyiket  a  magyar  áUam  számára,  másikat  az  osztrák  áUam 
számára,  harmadikát  arra  az  ügykörre,  ami  a  közös  ügy- 
körnek van  az  alkotmány  szerint  fentartva,  vagy  ha  a 
közös  ügykört  is  eltörölni  óhajtják,  tehát  két  konzul  legyen : 
ez  elvi  álláspont,   de   erre  építeni  egy  konzuli   bíráskodási 


192  A  konzuli  bíráskodásról  szóló  törvény  tárgyalása. 

szervezetet  ebben  a  században  nem  lehet,  ha  meg  akarjuk 
alkotni  ezt  a  törvényt.  Mert  pohtikailag  is,  aki  ezt  az  ügyet 
rendezni  akarja,  —  pedig  minden  oldalról  elismertetett  a 
rendezés  szükségessége  —  ezt  csak  nem  kötheti  ahhoz  a 
feltételhez,  hogy  azon  nagy  alaptörvény,  mely  a  két  áUam 
.közti  viszonyt  szabályozza,  módosíttassék,  annak  revíziója 
felvétessék.  (Felkiáltások  a  szélsöbaloldalon  :  Miért  nem  ?) 
Azért  nem  volna  ez  politikailag  eszélyes,  mert  —  ez  egyéni 
ítéletem  —  oly  irányú  revízióra,  aminőt  önök  óhajtanak, 
úgy  sem  volna  semmi  kilátás.  (Felkiáltások  a  szélsőbal- 
oldalon :  Miért  nem  ?)  És  én  úgy  revideálni  nem  is  óhaj- 
tanám és  nem  is  akarnám.  (Felkiáltások  a  szélsőbaloldalon  : 
Ez  már  más  !) 

De  attól  eltekintve,  ki  minő  irányban  óhajtaná  revi- 
deálni, a  revizionáHs  kérdések  egész  sorozatának  felvetését 
idézné  elő  a  másik  oldalról ;  s  akkor  azután  a  meddő  tár- 
gyalások hosszú  ideig  nem  a  konzuli  bíráskodás  rende- 
zése felett,  hanem  afelett  folynának,  hogy  milyen  legyen  a 
viszony  a  monarchia  két  állama  között,  amire  nézve  pedig 
azt  hisszük,  hogy  azt  huzamos,  hosszas  időre,  mint  alapját 
a  további  fejlődésnek,  elintéztük.  (Ügy  van!  jobbfelől.) 

Ami  az  ellenzék  másik  részéről  beadott  határozati  javas- 
latot illeti,  már  szerencsém  volt  mondani,  hogy  közjogilag 
én  abban,  hogy  a  konzuli  hivatal  körébe  bevétessék  egy 
szintén  közös  közeg,  olyan  mint  a  többi,  de  az  tisztán  magyar 
bírói  funkczíóval  ruháztassék  fel  —  elvi  nehézséget  nem  látok. 
Sőt  abban  sem  volna  nagy  elvi  nehézség,  hogy  a  konzuli 
hivatalok  királyi  kinevezéssel  ruháztassanak  fel  bírói  ható- 
ságokká. De  ezzel  elvileg  nyerve  semmi  sem  volna  ;  (Élénk 
ellenmondások  a  bal-  és  a  szélsőbaloldalon.)  mert  a  tör- 
vény által  való  felruházás  a  bírói  hatósággal,  ér  annyit, 
mint  a  királyi  kinevezés.  Elvileg  és  közjogilag  tehát  ezzel 
semmit  sem  nyerünk,  mert  elvileg  megengedi,  hogy  közös 
közegek  gyakorolják  a  bíráskodás  funkczióját  .  .  . 

Horánszky  Nándor :  Dehogy  engedi !  Ebben  a 
minőségben  nem  közös  !  (Ügy  van  !  a  szélső- 
baloldalon.) 

Azt  mondja  a  határozati  javaslat,  hogy  ott,  ahol  a 
körülmények  indokolják,  külön  konzuli  bírák  alkalmaztat- 

nak ;  máshol  pedig,  ahol  azt  a  körülmények  szükségessé 
nem  teszik,  maguk  a  konzulok  neveztetnek  ki  magyar  kon- 
zuli bírákká.  Nohát,  tisztelt  ház,  ez  a  konzul  közös  közeg 
marad  mindaddig,  míg  az  a  külön  kinevezett  magyar  közeg 
is  közös  közeggé  lesz,  amíg  konzuláris  jelleget  nyer,  mert 
enélkül  nem  bíráskodhatik. 

De,  tisztelt  ház,  van  itt  egy  különbség.  (Halljuk  !  Hall- 
juk !)  Én  úgy  értem  a  határozati  javaslatból,  hogy  szabály- 
nak azt  gondolja,  hogy  szabály  volna  a  külön  kinevezett  bírói 
közeg,  mert  ha  nem  szabály,  akkor  egyik  sem  szabály,  hanem 
csak  a  körülmények  szerint  történik.         — 

Elvileg  tehát  a  határozati  javaslat  nem  lát  nehézséget 
abban,  hogy  közös  közeg  ruháztassék  fel  konzuli  bíióii 
funkczióval,  abban  pedig,  hogy  ez  külön  királyi  kinevezés- 
sel és  ne  törvény  által  történjék,  én  semmi  elvet  felfedezni 
képes  nem  vagyok. 

Magát  a  külön  magyar  konzuli  bírót  konzuli  jelleggel, 
tehát  közös  közegképen  beillesztve  a  szervezetbe,  a  hatá- 
rozati javaslat  ott  kívánja,  ahol  a  körülmények  indokolják. 
A  beszédben  gróf  Apponyi  Albert  a  pénzügyi  tekinteteket 
emhti  fel.  Az  ügyek  száma,  gondolom,  és  pénzügyi  tekin- 
tetek döntenének  afelett :  a  konzul  gyakorolja-e  a  funkcziót, 
vagy  külön  erre  a  czélra  kijelölt  és  a  konzulátushoz  tartozó 
egyén.   Ez  tisztán  opportunitási  tekintet. 

Hát,  tisztelt  ház,  én  végig  néztem  a  konzulátusoknak 
1882— 1886-ig  terjedő  ügyforgalmát ;  végig  néztem  az  1889-iki 
ügykimutatásokat.  Ezen  kimutatásokban  el  lettek  külö- 
nítve azok  az  ügyek,  peresek  és  peren  kívüliek,  melyekben 
magyar  honosok  érdekelve  voltak,  azoktól,  melyekben 
osztrák  honosok  voltak  érdekelve.  És  az  eredmény  a  követ- 
kező :  Három  főtörvényszék  területén  levő  összes  konzulá- 
tusoknál a  magyar  honosok  peres  és  nem  peres  ügyei,  össze- 
véve, nem  tesznek  többet,  mint  amennyi  egy  jó  közepes, 
nem  is  nagy  járásbíróság  elfoglaltatásának  megfelel.  Ha 
tehát  a  konzulátusok  legnagyobb  részét,  akár  mindegyikét 
vesszük  :  egyetlenegy  konzulátus  sincs,  melynél  a  magyar 
honosok  feletti  perek  —  ahol  juriszdikcziót  kellett  gya- 
korolni, mert  az  adminisztratív  teendőkről  nem  szólok  — 
egy  embernek  egy  hónapnál  több  dolgot  adnának. 

Szilágyi  Dezső  Beszédei.  IV.  13 

Elmondom  a  számokat,  tisztelt  ház.  Vegyünk  két 
fötör  vény  széki  kerületet,  amelyeknek  a  legtöbb  dolguk  van. 
Tudniillik  Bécset,  ahová  tartoznak  :  Viddin,  Braila,  Bukarest 
és  Galatz,  és  a  triesztit,  ahová  tartoznak  :  Szófia,  Alexandria, 
Konstantinápoly,  Jeruzsálem  és  Kairó.  Nézzük  meg,  tisztelt 
ház  :  hány  peres  ügyük  volt  ezeknek,  amelyekben  magyar 
honosok  voltak  érdekelve  ?  Ismétlem,  hogy  ezek  a  legelfog- 
laltabb  konzulátusok.  Viddinben  1890-ben  volt  beadvány 
magjT'ar  honosokra  vonatkozólag  56  ;  tárgy  altatott  per  magyar 
honosokra  nézve  4,  egyezség  pedig  21  jött  létre.  Hagyaték 
volt  egy,  de  ez  természetesen  nem  számít.  Bukarestben, 
ahol  annyi  ezer  és  ezer  magyar  van,  volt  polgári  per  kettő 
(Derültség.)  és  hagyaték  volt  450 ;  de  ez  nem  juriszdikczió, 
ehhez  nem  kell  bírói  hatalom,  külön  konzuli  bíró,  mert  ez 
adminisztrativ  működés.  Szófiában  (Halljuk !  Halljuk !) 
per  volt,  melyben  magyar  honosok  érdekelve  voltak  —  és 
ez  a  legnagyobb  szám  —  51,  hagyaték  volt  3  ;  Konstanti- 
nápolyban egy  sem  ;  Alexandriában  1,  hagyaték  6.  Ezek  a 
legjobban  eKoglalt  konzulátusok. 

Kérdhetném  már  most,  (Halljuk  !  Halljuk  !  Felkiáltások 
a  szélsőbaloldalon  :  Akkor  nem  kell  főtörvényszék  !  Akkor 
fölösleges !  Halljuk !  Halljuk !)  miként  magyarázzam  azt, 
hogy  ott,  hol  a  körülmények  indokolják,  legyen  egy  külön 
konzuláris  bíró  a  magyar  honosok  közti  perekre ;  de 
csak  az  opportunitás  terén  állok,  amelyen  a  képviselő  úr 
áll,  és  csak  azt  kérdezem  :  hol  van  indokolva  egy  külön, 
magyar  perekre  delegált  bíró,  miután  ott,  ahol  a  legtöbb 
per  van.  azon  bíró  elfoglaltsága  csak  két  hónapig,  vagy 
talán  csak  egy  pár  hétig  tartana,  egyébként  más  dolga  nem 
volna  ötven  hétig,  mint  reprezentálni  ott  a  magyar  állam 
szuverenitását,  még  pedig  a  konzuláris  bíráskodás  nem- 
gyakorlása által.  (Élénk  derültség  jobbfelől.  Közbeszólás  a 
szélsőbaloldalon  :  Csak  ott,  ahol  szükséges  !) 

Megengedem,  tisztelt  ház,  hogy  itt  a  határozati  javaslat 
értelme  az,  hogy  e  külön  bíró  oda  állíttassék,  ahol  az  ügyek 
száma  ezt  indokolttá  teszi ;  oda,  hol  az  ügyek  száma  által 
szükségessé  válik.  Én  csak  azt  mondom,  hogy  ha  az  op- 
portunitás alapján  .  .  .  (Nagy  zaj  a  bal-  és  a  szélsőbal- 
oldalon.) 

Péchy  Tamás  elnök  :  Kérem  báró  Kaas  Ivor  kép* 
viselő  urat,  ne  zavarja  a  szónokot ;  akkor  is 
beszél,  ha  a  miniszter  egészséges,  akkor  is,  ha 
a  miniszter  beteg.  (Élénk  derültség  jobbfelöl.) 

Mondhatom  tehát,  ma  ennek  sehol  szüksége  nem  forog 
fenn.  És  jövőre  még  kevesebb  kilátás  van  rá.  (Ellenmondás 
a  bal-  és  a  szélsőbaloldalon.)  Megengedem,  hogy  ez  csak 
gyanítás ;  érjen  annyit,  amennyi  a  belső  valószínűsége.  Keleten 
épp  azon  országokban,  ahol  honosaink  legnagyobb  szám- 
mal vannak,  nevezetesen  Romániában  és  talán  Bulgáriában, 
de  különösen  az  elsőben,  a  konzuli  bíráskodás  nem  lesz 
hosszú  életű,  s  máris  ahg  gyakoroltatik.  A  bíráskodás  ezen 
neme  rendesen  megszűnik,  ha  a  törvénykönyvek  és  a  bírói 
szervezet  olyanok,  hogy  kellő  garancziát  nyújtanak.  Ily 
helyeken  a  bíráskodás  gyakorlásának  szüksége  és  belső 
jogosultsága  elenyészik. 

Tehát  Keleten  inkább  fogyni  fog  a  bírósági  ügyforga- 
lom, mint  növekedni.  Azon  a  helyen  pedig,  ahol  konzuli 
bíróságok  felállításának  szüksége  valószínűnek  mutatkozik, 
a  távoü  Ázsia  tartományaiban  és  talán  Afrika  egyik-másik 
területén,  ha  oda  kereskedőink  kereskedelem  űzése  végett 
el  fognak  menni,  számos  ügy  úgy  sem  fog  akadni. 

Ily  kilátások  meUett  ily  nagy  huUámokat  verő  kér- 
déseket felvetni  és  nézetem  szerint  tévesen  felvetni  és  ily 
nagy  közjogi  sérelmet  csinálni,  nézetem  szerint  még  akkor 
sem  volna  indokolható,  ha  azok  az  érvek  több  plauzibih- 
tással,  vagy  több  belső  valószínűséggel  bírtak  volna.  (He- 
lyeslés jobbfelől.  Ellenmondás  a  bal-  és  a  szélsőbaloldalon.) 

De  egyet  még  megjegyzek.  A  tisztelt  képviselő  úr  egészen 
világosan  megmagyarázta  az  ő  álláspontját,  hogy  miért 
idegenkedik  ő  ettől  az  egyességtől.  Azt  mondja,  ha  jól  em- 
lékszem, —  és  ez  tisztán  poHtikai  és  nem  jogi  momentum 
—  hogy  ha  még  ez  az  egyesség  ünnepélyes  szerződés  for- 
májában történnék,  még  akkor  sem  kellene  ezt  az  egyes- 
séget Ausztriával  megkötni.  Talán  egy  tengerentúli  állam- 
mal igen  ;  talán  olyan  állammal  lehetne  vegyes  bíróságot 
szervezni,  amelynek  honosaival  a  mi  állampolgáraink  sok- 
kal kevesebb  gazdasági  és  forgalmi  összeköttetésben  álla- 
nak ;   de  Ausztriával   nem,    mellyel    politikai  és  állam  jogi 

viszonyban  állunk.  És  miért  nem  ?  Mert  a  monarchia  másik 
államában  lépten-nyomon  oly  felfogás  és  törekvés  jut  ki- 
fejezésre .  .  . 

Hock  János  :  Az  osztrák  indokolásban  van  benn  ! 
.  .  .  mely  a  közös  ügyek  körének  kiszélesítésére  vonatkozik, 
és  éppen  azért  nekünk,  még  ha  érdekünk  javasolná  is  egyik 
vagy  másik  ügyben,  el  kell  kerülnünk  az  egyezkedést,  ne- 
hogy azt  ilynemű  törekvésnek  támpontul  felhasználni  meg- 
kísérthessék. 

Megvallom,  tisztelt  ház,  hogy  én  ehhez  a  felfogáshoz 
nem  járulhatok.  Megvallom  azt  is,  hogy  én  az  1867-iki  ki- 
egyezés indokára,  jellemére  és  czéljára  nézve  homlokegyenest 
ellenkező  nézeten  vagyok,  mint  tisztelt  képviselőtársam. 
(HaUjuk  !  Halljuk  !) 

Ö  azt  mondja,  (Halljuk  !  Halljuk  !)  hogy  az  1867.  évi 
XII.  törvény czikkben  azért  áldoztuk  fel  országunk  függet- 
lenségének egy  részét  és  tettük  államügyeink  egy  részét 
közössé,  hogy  a  többit,  ami  önálló  rendelkezésünk  alatt 
maradt,  annál  biztosabban  bírhassuk  és  létezésöket  annál 
szilárdabb  alapra  fektessük ;  állami  szuverenitásunk,  úgy- 
mond,  eddig   is   már  lényeges   csorbákat   szenvedett. 

Ezen  felfogás  ellen  Deák  a  kiegyezési  tárgyalások  összes 
folyama  alatt  és  a  Deák-párt  minden  egyes  tagja  mindig 
határozottan  tiltakozott.  Deák  mindig  pregnánsan  vissza- 
utasította azt,  hogy  az  ország  függetlenségéből  feláldozta- 
tott volna  valami  s  hogy  a  közös  ügyek  1867-ben  terem- 
tettek ;  megvoltak  azok  azelőtt  is,  de  elintézésük  módja 
változott  meg   1867-ben.  (Helyeslés  jobbfelől.) 

Csanád}^  Sándor  :  1861-ben  nem  mondta  ! 

Visszautasította  magától  azt  a  vádat,  hogy  bármit  is 
feláldozott  volna  az  ország  jogaiból  azért,  hogy  a  többit 
megmentse,  és  azt  mondta,  hogy  azon  ügyekre,  melyeket  a 
közös  ügyek  körébe  utaltunlc,  soha  Magyarországnak  oly 
nagy,  oly  döntő,  oly  biztosított  befolj^ása  nem  volt,  mint 
az  1867.  évi  XII.  törvény czikk  által.  (Élénk  helyeslés  jobb- 
felől.   Ellenmondások   a   bal-   és   a   szélsőbaloldalon.) 

Aki  ellenben  ebben  feláldozást  lát,  hogy  a  többit  annál 
biztosabban  megtartsa,  annak,  megvallom,  nem  azt  mon- 
dom, hogy  ez  álláspont  a  képviselő  úré,  hanem  tény,  hogy 

ezen  okoskodás  a  függetlenségi  párt  álláspontja  ;  ismétlem, 
aki  ezen  a  meggyőződésen  van,  annak  azt  a  XII.  törvény- 
czikket  soha  sem  meghozni  nem  lehetett  volna,  sem  pár- 
tolnia nem  lehetne. 

Bolgár  Ferencz  :  Ez  már  denuncziáczió  ! 

Ez  a  nézet  a  függetlenségi  párt  nézete.  És  ha  Ugrón 
Gábor  képviselő  urnák  erről  fogalma  nincs  .  .  .  (Nagy  derült- 
ség a  szélsőbaloldalon.) 

Ugrón  Gábor  :  Nem  is  szóltam  egy  szót  sem  !  (Fel- 
kiáltások a  szélsőbaloldalon  :  Bolgár  mondta  !) 

Készségesen  elismerem,  t.  képviselő  ur,  hogy  tévedtem  ; 

azt  gondoltam,  hog}^  Ugrón  Gábor  képviselő  úr  szólott  közbe. 

Bolgár  Ferencz  :  Én  voltam  !  (Halljuk  !  Halljuk  !) 

Erről  majd  külön  beszélek  !  (Zajos  derültség.)  De  tény, 
hogy  ez  az  akkori  függeltenségi  és  48-as  pártnak,  sőt  talán  a 
balközépnek  is  nézete  volt.  (Egy  hang  a  szélsőbaloldolon  : 
Tiszának  is  !)  De  akinek  ma  is  az  a  meggyőződése,  hogy  az 
feláldozta  az  ország  jogait  :  ez  nem  áll  a  kiegyezés  alapján  ; 
annak  úgy  kell  vélekednie,  hogy  nem  kellett  volna  megkötni 
a  kiegyezést.  Mert  ha  azt  tartja  ma,  hogy  megfosztottuk 
magunkat  állami  szuverenitásunk  egyes  attribútumaitól,  és 
ez  az  áldozat  azért  volt  hozva,  hogy  függetlenségünknek 
többi  attribútumait  annál  biztosabban  bírhassuk  és  meg- 
védhessük :  az  nem  érezheti  magát  biztosan  ;  mert  ha  szerinte 
a  megmentést  akkor  annyi  áldozattal  el  lehetett  érni,  és 
ma  óvakodni  kell  lappangó  vagy  nyilt  beolvasztási  törekvések- 
től :  ugyan  kérdem,  nem  oda  vezet-e  ez,  hogy  félni  kell, 
hogy  a  megmaradt  önállóság  biztosítása  fejében  nem  foghat- 
nak-e épúgy  több  áldozatot  kivánni  és  annak  gyengék  leszünk 
eUentállani,  mint  áldozatot  kellett  hoznunk  67-ben  is  ? 
(Élénk  helyeslés  a  jobboldalon.)  És  akkor,  e  felfogás  szerint, 
csak  a  függetlenségi  párt  álláspontja  a  helyes,  mely  minden 
közösségtől  féltette  Magyarország  önállását,  s  amely  ennél- 
fogva abban,  ami  közös  üggyé  tétetett,  áldozatokat  látott, 
és  abban,  hogy  ezen  áldozat  meghozatott,  már  az  ország  meg- 
gyengítését látta.  (Igaz  !  Ügy  van  !  jobbfelől.) 

De  mi,  tisztelt  ház,  ma  is  azon  1867-iki  törvénynek 
hatásáról,  okáról,  becséről,  sőt  tartalmáról  is  úgy  ítélünk, 
mint  ítéltek  akkor,  mikor  az  meghozatott  :  (Felkiáltások  a 

szélsőbololdalon :  Mi  is  !)  mi  igenis  úgy  tartjuk,  hogy  nem 
az  teremtette  a  közös  ügyeket  és  hogy  azokra  Magyarország- 
nak sokkal  hatályosabb  befolyása  van  biztosítva  most,  mint 
annak  meghozatala  előtt.  Csak  az  elintézési  módjuk  lett 
ott  meghatározva,  és  pedig  a  mi  előnyünkre.  (Helyeslés  jobb- 
felöl. Ellenmondások  baKelöl.  Zaj.) 

Mi  azt  tartjuk,  hogy  azon  kiegyezés  az  erőnek  forrása 
erre  a  magyar  államra  is ;  és  mi  azt  tartjuk,  hogy  helyes 
volt  megkötni  a  kiegyezést,  helyes  azt  fentartani ;  mert  van 
elegendő  erőnk  úgy  fentartani,  amint  mi  akarjuk.  (Zajos 
éljenzés  és  tetszés  jobbfelől.  Ellenmondások  és  zaj  a  szélső- 
baloldalon.) Akaratunk  ellenére  és  meggyőződésünk  nélkül 
annak  gránittalapzatán  egyetlen  egy  hajszálnyi  repedés  sem 
történhetik.  (Élénk  helyeslés  jobbfelől.)  Nem  a  gyenge 
magyar  állam  áldozatával  megvásárolt  (Ügy  van  !  Ügy  van  ! 
jobbfelől.)  tűrése  a  magyar  önállóságnak  van  törvényköny- 
vünkbe iktatva  ;  (Zajos  helyeslés  és  tetszés  jobbfelől.)  hanem 
az  az  önállóság,  melyet  százados  alkotmányunk  meghatáro- 
zott, melyet  szabatosan  körülírni  szükségesnek  tartottunk  ; 
az  a  közösség,  melyet  üdvösnek  és  erőforrásnak  véltünk. 
(Élénk  helyeslés  és  tetszés  jobbfelől.)  Ez  a  szellem  diktálta 
a  jelen  törvényjavaslatot  is,  azért  ajánlom  azt  eKogadásra. 
(Hosszantartó,  meg-megujuló  zajos  éljenzés  és  taps  a  jobb- 
oldalon.) 

Gróf  Apponyi  Albert :  A  miniszter  úr  nekem  a  67-iki  ki- 
egyezésre nézve  azt  a  felfogást  tulajdonította,  mely  szerint  abban 
az  ország  jogainak  egy  része  feláldoztatott.  Én  olyat,  ami  eféle 
magyarázatra  okot  adhatna,  beszédemben  nem  mondottam  .  .  . 
Ez  a  kifejezés :  a  mi  állami  szuverenitásunk  teljessége  némi 
tekintetben  csorbát  szenvedett,  elismerem,  nem  egészen  precziz. 
De  ha  a  vitában  egymással  loyalis  fegyverekkel  akarunk  élni : 
akkor  egyes  mondatnak  nem  egészen  precziz  formulázása  követ- 
keztében nem  szabad,  hogy  egymásnak  oly  eszméket  tulajdo- 
nítsunk, amelyek  —  legalább  magamra  nézve  állíthatom  — 
tizenöt  évi  parlamenti  működésem  nem  engedheti  meg,  hogy 
nekem  tulajdoníttassanak,  olyan  felfogásokat  t.  i.,  mintha  állami 
szuverenitásunk  teljessége  bármely  irányban  csorbát  szenvedett 
volna.  Igenis,  állami  szuverenitásunk  némi  attribútumának  tel- 

jesen  önálló  gyakorlása,  az  csorbát  szenvedett .  .  .  De  valamint 
nem  a  nemzeti  erőtlenségnek  takargatására,  nem  mint  gyenge 
nemzet  alkottuk  meg  ezen  kiegyezést,  nem  mint  gyenge  nemzet 
alkottuk  meg  a  pragmatika  szankcziót :  úgy  az  én  óhajtásom  az, 
hogy  ne  mint  erőtlen  és  gyenge,  hanem  mint  erős  nemzet  épít- 
sünk tovább  ezen  az  alapon  és  hogy  annak  gránitkoczkáin  ne 
engedjünk  repedéseket  keletkezni,  (Élénk  helyeslés  balfelől.) 
mert  igaz,  hogy  ezek  a  repedések  csak  a  mi  hozzájárulásunkkal, 
a  mi  akaratunkkal,  illetőleg  a  mi  akaraterőnk  gyengeségéből 
keletkezhetnek,  és  ezeknek  a  repedéseknek  egyike  ez  a  törvény- 
javaslat.  (Hosszantartó  zajos  helyeslés,   taps  és  felkiáltások  a 

I  bal-  és  a  szélsőbaloldalon  :  Éljen  Apponyi !  Felkiáltások  jobbfelől : 

I  Éljen  Szüágyi !) 

Szilágyi         Tisztelt  ház  !    (Halljuk  !  HaUjuk  !)  Ügy  vettem  ki  az 
®^^°    előttem  szólt  tisztelt  képviselő  úr  beszédéből,  hogy  ő  nem 
loyalis  fegyvernek  .  .  . 

Gróf  Apponyi  Albert :  Tévedésnek  ! 
.  .  .  tehát  tévedésnek  tartotta,  midőn  én  szavainak 
ilynemű  értelmét  felemlítettem.  Ezzel  szemben  igazolásul 
tartozom  azzal,  hogy  megmutassam,  hogy  nemcsak  én 
tulajdoníthattam,  hanem  mások  is,  akik  a  mondottakat 
összefüggésükben  olvasták,  tulajdonították  szavának  azt  a 
természetes  értelmet.  (Ellenmondás  balfelől.)  Ehhez  jogom 
van,  mert  ez  igazolása  annak,  hogy  ha  tévedtem,  a  tévedés- 
nek oka  nem  én  vagyok.  (Ügy  van !  jobbfelől.)  Afelett, 
amit  a  képviselő  úr  mond,  hogy  e  javaslat  a  gránitoszlopon 
való  repedés,  melyet  említettem,  majd  érvekkel  fogunk 
talán  tovább  is  vitatkozni.  Arra,  hogy  én  jóhiszeműleg  vél- 
tem, hogy  a  képviselő  úr  beszédjében  az  1867-iki  kiegyezés 
által  tett  intézkedésekre  mondta,  hogy  áldozat  az  ország 
szuverenitásából,  mellyel  megvásároltuk  a  megmaradó 
önállóságnak  biztosítását,  egyszerűen  a  szöveget  olvasom 
fel,  kihagyás  nélkül  (olvassa)  :  »Azt  hiszem,  tisztelt  ház, 
hogy  ha  a  szerződésnek  minden  külső  formasága  megvolna  ; 
ha  a  feKogások  ellentétében  azok  a  veszélyes  momentumok 
nem  is  léteznének,  melyekre  rámutattam  :  akkor  sem  tarta- 
nám helyesnek  az  állami  szuverenitás  egy  lényeges  attribútu- 
mának gyakorlására  nézve  Ausztriával  külön  egyezmén3a:e 

lépni.  Megmondom  miért.  Mi  már  úgy  is  Ausztriával  szemben 
—  amint  én  állítom  :  helyesen  —  a  pragmatica  sanctióból 
folyólag  az  állami  szuverenitás  több  részének  gyakorlására 
nézve  a  közösséget  megállapítottuk  :  közösnek  ismertük  el 
és  azzá  tettük  farmailag  a  külügyet ;  közössé  tettük  nagy- 
részben a  hadügyet. « 

Most  méltóztassék,  tisztelt  ház,  ezen  szavak  természetes, 
összefüggő  értelmét  megvizsgálni.  Nem  azt  mondja  a  kép- 
viselő úr,  hogy  a  pragmatica  santio  határozatai  tették  ezt 
vagy  azt ;  hanem  hogy  a  pragmatica  sanctióból  folyólag 
állami  szuverenitásunk  többi  részének  gyakorlására  nézve 
a  közösséget  megállapítottuk  :  közösnek  ismertük  el,  azzá 
tettük  formailag  a  külügyet,  közössé  tettük  nagy  részben  a 
hadügyet. 

A  czélzás  tehát  itt  egyenesen  az  1867-diki  törvényekre 
van.  (Ügy  van  !  jobbfelől.  Nagy  mozgás  a  baloldalon.) 

Erre  mondja  folytatólag  a  t.  képviselő  úr  :  »Hát,  tisztelt 
ház,  a  mi  állami  szuverenitásunk  teljessége  úgyis  a  körül- 
ményekre való  tekintettel  sok,  szerintem  el  nem  kerülhető, 
de  lényeges  csorbát  szenvedett.  Áldozatokat  hoztunk,  de 
mivégből  ?  Avégből,  hogy  a  többit  meg  biztosítsuk,  hogy  a 
többinek  létezését  annál  szilárdabb  alapra  fektessük. « 

Konstatálom  tehát,  tisztelt  ház,  hogy  ez  volt  a  szavak 
természetes  értelme. 

Az  1867-es  törvényeket,  illetőleg  annak  XII.  törvény- 
czikkét  érteni  jogosítva  voltam,  hogy  annak  határozatai- 
ban látja  a  szuverenitás  megcsorbítását  és  azt  a  nagy  áldo- 
zatot, amely  azért  hozatott,  hogy  a  fenmaradó  rész  bizto- 
síttassék.  (Ügy  van  !  Ügy  van  !  a  jobboldalon.  Nagy  zaj  a  bal- 
és  a  szélsőbaloldalon.)  Ha  már  most,  tisztelt  ház,  a  képviselő 
úr  úgy  magyarázza  a  szavát,  hogy  nem  az  18G7-iki  törvényt, 
hanem  a  pragmatica  sanctiót  értette ;  hogy  ez  az  áldozat 
tulajdonképen  nem  is  áldozat,  hanem  egy  helyes  cselek- 
mény :  én  ebből  azt  következtetem,  hogy  szavainak  más  a^ 
értelme,  mint  amit  szövege  összefüggése  szerint  benne  talál- 
tam ;  és  én  tévedtem  —  lehet,  de  oka  annak  én  nem  vagyok, 
mert  szavainak  összefüggésökben  az  volt  a  természetes 
értelme,  amit  mondtam  és  a  képviselő  úr  az,  —  megenge- 
dem jogosan  —  aki  más  értelmet  ad  most  szavainak,   mint 

ami  azolaiak  természetes  értelme.  (Hosszantartó  élénk 
helyeslés  a  jobboldalon.  Zaj  és  élénk  ellenmondás  a  bal- 
és  a  szélsőbaloldalon.) 

Gróf  Apponyi  Albert :  A  miniszter  úr  most  a  ház  szeme- 
láttára egy  hajszálat  ketté  hasított.  Legyen  szabad  nekem  az 
általa  ketté  hasított  hajszálat  negyed-hajszálra  hasítanom. 
(Halljuk!  Halljuk!  Élénk  tetszés  a  szélsőbaloldalon.)  A  tisztelt 
miniszter  úr  azt  mondja,  hogy  szavaimnak  természetes  értelme 
nem  lehet  más,  mint  hogy  én  az  1867.  évi  XII.  törvényczikkben 
az  ország  szuverenitásából  hozott  áldozatot  látom.  Arról  meg- 
feledkezett, hogy  én  azt  mondtam  :  »a  pragmatica  sanctióból 
kifolyólag«.  Én  tehát  azt,  ami  az  1867.  évi  XII.  törvényczikk- 
ben közössé  tétetett,  mint  a  pragmatica  sanctio  folyományát 
ismertem  el,  és  a  pragmatica  sanctióra  történt  ezen  hivatkozás 
következtében  szavaimnak  természetes  értelme  nem  az,  hogy 
abból,  amit  a  pragmatica  sanctio  a  nemzet  számára  biztosított, 
egy  rész  az  1867-iki  kiegyezésben  feláldoztatott ;  mert  én  az 
1867-iki  kiegyezést,  melyre  csak  hallgatólag  czéloztam,  egyenesen 
a  pragmatica  sanctio  folyományának  mondottam.  (Élénk  helyes- 
lés a  baloldalon.)  Ha  a  tisztelt  miniszter  úrnak  kedve  telik,  ő 
ezt  a  negyed-hajszálat  nyolczad-hajszállá  is  fogja  tovább  hasí- 
tani, s  azután  nagyon  fogok  örülni,  hogy  neki  erre  szüksége 
volt,  hogy  egész  beszédének  végén  egy  kis  hatást  érhessen  el ; 
(Zajos  tetszés  a  baloldalon.)  és  nagyon  fogok  örülni  annak  kon- 
statálásán,  hogy  az  ő  javaslatának  egész  súlya  ezen  nyolczad- 
hajszálon  függ,  melynek  hasítgatása  mai  szereplésének  kimagasló- 
momentumaként  fog  kiemelkedni. 

Ugrón  Gábor  :  A  történelemmel  ellenkezik  azon  álhtás, 
mintha  a  nemzet  nem  áldozatot  hozott  volna  akkor,  mikor  az. 
1867-iki  kiegyezést  elfogadta.  Maga  Deák  Ferencz  azt  mon- 
dotta :  »Szükségből  és  kényszerűségből  kell  elfogadni. « 

Szilágyi  Tisztelt  ház  !    Sajnálom,  de  még  két  megjegyzést  kell 

Dbzsq 

tennem.  Az  egyiket  Ugrón  Gábor  tisztelt  képviselő  úrnak,. 

aki  nyilatkozatot  tett  elvbarátai  nevében   —   nem  tudom, 

hogy  mind  a  két  részt  értette-e  ez  alatt   —  (Élénk  derültség 

és  tetszés  jobbfelől.  Felkiáltások    a    szélsőbaloldalon  :  Elfo« 

gadjuk !  Mind  a  kettő  nevében  !  Zaj.)  legalább  is  érdekes 

volna  tudni,  hogy  midőn  éppen  a  függetlenségi  alap  sértetlen 
fentartása  okából  váltak  ketté  :  vájjon  mindkét  rész  a  maga 
és  a  függetlenségi  elv  hivatott  képviselőjének  tartja-e  Ugrón 
képviselő  urat  ?  (Élénk  derültség  és  tetszés  jobbfelől.  Hosszan- 
tartó zaj  a  szélsőbaloldalon.) 

Másik  megjegyzésem  gróf  Apponyi  Albert  t.  képviselő 
úrnak  szól,  a  hajszáhasogatásra  vonatkozó  hasonlatát  ille- 
tőleg. A  hajszálhasogatást,  tisztelt  ház,  nem  én  kezdtem, 
(Derültség  balfelől.  Ügy  van !  Úgy  van !  a  jobbo  dalon.) 
hanem  gróf  Apponyi  képviselő  úr  tette  azt  akkor,  midőn 
beszédében  világosan  a  szuverenitás  csorbításáról  szólt, 
magyarázatában  pedig  azt  mondja,  hogy  a  szuverenitás 
csorbítása  nem  történt ;  (Derültség  jobbfelől.)  midőn  beszé- 
dében a  kiegyezési  törvényhez  köti  az  »áldozat«  szót,  magya- 
rázatában pedig  az  »áldozat«  szót  először  a  pragmatíca 
sanctióra,  azután  a  kiegyezésre,  a  végén  pedig  sehova  vonat- 
koztatni nem  akarja.  (Zajos  derültség  és  tetszés  a  jobbolda- 
lon. Zaj  balfelől.)  Ezzel  szemben  nem  is  kutatom,  mert  nem 
-érdekem  kutatni  szavainak  értelmét  és  czélzatát. 

Ami  azt  a  czélzást  illeti,  hogy  ez  volt  az  egyetlen,  ami 
beszédemben  hatást  tett,  és  egész  beszédem  hatása  ezen  a 
nyolczad-haj szálon  függött :  megjegyzem,  hogy  sokkal  jobban 
szeretek  érveket  mondani  és  emiatt  hatásnélküH  és  unalmas 
beszédet  tartani,  mint  gyújtó  frázisokat,  amelyeket  utólag 
el  kell  magyarázni.    (Zajos    helyeslés  és  tetszés  jobbfelől.) 


Az  általános  tárgyalás  utolsó  napján,  1891  február 
24-ikén,  Polónyi  Géza  és  Bokros  Elek  előadó  záróbeszédei 
után,  Szüágyi  Dezső  mondott  beszédet,  az  általános  vitá- 
ban az  utolsót,  mire  azután  a  névszerinti  szavazás  követ- 
kezett. 

Szilágyi         Tisztelt   ház!     (Halljuk!    Halljuk!)   Arra   a   tényleges 
^^^'^    áUításra,  melyet  az  előttem  szólott  képviselő  úr  felemhtett, 
mely  szerint  a  magyar  kormány  és  a  külügyi  kormány  közt 
a  konzuli  bíráskodás  szervezetére  nézve  1868— 1874-ig  vala- 
melyik évben  megállapodás  történt,  röviden  annyit  jegyzek 

meg,  hogy  ilynemű  megállapodásnak  semmi  nyoma  sincs, 
sem  a  minisztertanács  jegyzőkön3rv^eiben,  —  pedig  ott  csak 
kellene  lenni  —  sem  a  külügyminisztériumban,  hová  átírtam 
és  ahonnan  tudósítást  vettem,  sem  az  igazságügy  minisz- 
tériumban. Ha  tehát  az  előttem  szólott  képviselő  úr  magát 
mindezeknél  hitelesebbnek  tartja  (Derültség  jobbfelől.)  és 
azokat  a  dolgokat  jobban  tudja,  akkor  kiváló  és  valóban 
egyetlen  ismeretével  bír  a  magyar  és  az  osztrák  kormány 
közt  történt  dolgoknak.   (Derültség  jobbfelől.) 

Polónyi  Géza  :  Jegyzékváltást   értettem. 

Megállapodást  méltóztatott  mondani ;  és  jegyzékváltás 
nem  megállapodás,  mert  például  ha  egyik  ellenzéki  párt 
jegyzéket  vált  a  másikkal,  az  még  nem  megállapodás ;  (De- 
rültség jobbfelől.)  de  ha  választásra  közös  eljárásban  meg- 
egyeznek, az  megállapodás.  (Derültség  jobbfelől.)  A  tényt 
tehát  kénytelen  vagyok  fentartani. 

Ami  most  az  előttünk  fekvő  törvényjavaslatot  illeti, 
ezen  egyheti  vita  meggyőzött  engem  arról,  hogy  nem  any- 
nyira  érvekre,  mint  a  hangulat  felkeltésére  voltak  az  ellen- 
zéki felszólalások  irányozva.  (Ügy  van  !  jobbfelől.)  Külön- 
ben megmagyarázhatlan  volna  az,  hogy  ezen  rendezés  indo- 
kából a  Magyarország  és  Ausztria  közti  viszony  legfonto- 
sabb kérdései  felvettettek,  és  különösen  megmagyaráz- 
hatlan volna  az,  hogy  a  magyar  képviselőházban  a  háznak 
két  ellenzéld  oldala  oly  felfogást  tanúsít  a  konzuli  bírásko- 
dás és  konzuli  intézmény  iránt,  amely  sem  ezen  intézmény- 
ben, —  úgy,  amint  az  törvény  szerint  fennáll  —  sem  sehol 
Európa  művelt  államai  hasonló  intézményeiben  semminemű 
alapot  nem  talál ;  amely  felfogás  tehát  egyedül  arra  való, 
—  de  arra  azután,  beismerem,  tökéletesen  alkalmas  — 
hogy  abból  ezen  törvényjavaslatnak  jogsértő,  az  úgyneve- 
zett kiegyezési  törvény  alaphatározatait  megcsorbító  jel- 
lege, természetesen  hamisan,  következtettessék.  (Ügy  van  ! 
jobbfelől.) 

Mert  mi  az  az  alaptévedés,  tisztelt  ház,  amely  keresz- 
tülvonul az  összes  ellenzéki  felfogásokon  és  amelyeknek, 
merem  mondani,  sehol  a  művelt  Európában  és  Amerikában 
a  konzuH  intézmény  feKogására  nézve  párja  nincs  ?  Ez  a 
felfogás  az,   hogy  a  konzuli  intézmény,   amennyiben  nem 

kereskedelmi  képviselet,  vagy  —  amint  magát  gr.  Apponyi 
Albert  tisztelt  képviselő  úr  előttem  nem  egészen  érthető 
módon  kifejezte,  azt  mondván  —  amennyiben  az  nem  inter- 
naczionális  képviselet,  annyiban  az  ország  belszervezetének 
kiegészítő  része,  különösen  amennyiben  bírói  funkcziót 
gyakorol ;  hogy  ennélfogva,  mert  kiegészítő  része  a  belszer- 
vezetnek, szerves  összeköttetésbe  hozandó  a  belföldi  bírói 
szervezettel,  —  hogy  hogyan  hozza  összeköttetésbe,  azt  majd 
szerencsém  lesz  a  tisztelt  ház  előtt  bemutatni  —  s  reá  a 
bírói  hatalom  gyakorlására  vonatkozó,  a  belső  bírói  szer- 
vezetről alkotott  1869.  évi  IV.  törvényczikk  határozatai 
alkalmazandók . 

Megtoldották  azután  ezt  azzal  a  csodálatos,  ma  már 
általánosan  mosoljrt  gerjesztő  elmélettel,  hogy  ahol  konzuli 
bíráskodás  gyakoroltatik,  ott  a  hazai  talajnak  egy  kitolt 
darabja  van  ;  azt  úgy  tekintik,  mint  belföldet ;  az  a  honos, 
aki  ott  tartózkodik,  az  tulaj  donképen  belföldön  volna,  s 
ennélfogva  igen  természetes,  hogy  ezen  kitolt  talajon  ugyan- 
azon szabályok  szerint,  ugyanazon  szervezet  integráns  alkat- 
részei által  gyakorolhatók  irán^^ában  a  hatósági  cselek^ 
menyek. 

Ez,  tisztelt  ház,  valóságos  kuriózum  :  sehol  Európá- 
ban, sehol  Amerikában  nincs  ez  a  felfogás  a  konzuli  szer- 
vezetről. Mindenütt  úgy  tekintik,  hogy  a  konzuli  szervezet 
a  külügyi  szervezetnek  integrális  alkatrésze,  és  nem  a  bel- 
ügyi szervezetnek.  Mindenütt  a  külügyi  szervezet  alkatré- 
szének tekintik,  azon  íikczió  daczára,  mely,  mint  itt  hallot- 
tam említve,  tudom  nagyon  jól,  angol  munkákban  is  elő- 
fordul ;  de  amelyet,  ha  méltóztatnak  utána  nézni,  mint 
hibás  és  hamis  következtetésekre  vezető  íilícziót  mindenütt 
elítéltek,  és  amely  nem  egyéb,  mint  egy  képies  kifejezés,  mely 
arra  való,  hogy  igen  szépen  hangozván,  zavaros  felfogást 
teremtsen,  (Derültség.  Úgy  van !  jobbfelől.  Mozgás  a  balol- 
dalon.) és  erre  nagyon  is  alkalmas.  Mondom,  igenis,  angol 
könyvekben  ezt  felemlítik,  de  az  angol  legislatio  rendel- 
kezései egyenes  ellentétben  állnak  ezzel  az  elvvel. 

Nem  így  fogják  fel  és  nem  ily  elv  alapján  szervezik 
Európában  a  konzulátusokat.  A  konzul  idegen  területeken 
gyakorolván  azon  funkcziókat,  melyekre  a  törvény  felhatal- 

mázza  és  amiket  azon  külföldi  állam  megenged  :  mindenütt 
a  külügyi  szervezetnek  integráns  alkateleme,  s  úgy  fogják 
fel,  mint  amely  organizmus  minden  viszonyaira  nézve  nem 
a  belföldi  szervezettel  hozatik  kapcsolatba,  hanem  kapcso- 
latba hozatik,  beolvasztatik  a  külügyi  szervezetbe.  (Helyes- 
lés. Ügy  van  !  jobbfelől.) 

Amit  gróf  Apponyi  Albert  tisztelt  képviselő  úr  fel- 
hozott s  mások  is  felhoztak  arról  az  oldalról,  hogy  tudni- 
ilhk  Francziaország,  Olaszország,  Angolország  a  konzuli 
szervezeten  belül  a  funkcziókat  megosztja ;  sőt  némely  helyen, 
ahol  az  ügyek  sokasága  indokolja,  a  konzuH  ügykörhöz 
csatolt  bírói  funkcziót  egy  külön,  úgynevezett  konzuU  bíróra 
bízza,  mindig  megadva  e  konzuli  bírónak  a  konzuli  inter- 
naczionális  jelleget  :  ez  igaz.  De,  tisztelt  ház,  ha  meg  mél- 
tóztatnak nézni,  hogy  még  e  közegek  —  az  úgynevezett 
konzuli  bírák  is  —  minő  szabályok  és  elvek  alatt  állanak, 
miként  bánnak  velük  :  azt  fogják  találni,  hogy  őket  a  kül- 
ügyminiszter nevezi  ki,  annak  státusába  tartoznak,  admi- 
nisztratív hivatalnokoknak  tekintetnek,  elmozdíthatók,  még 
AngHában  sem  állanak  a  bírákra  vonatkozó  jogelvek  alatt ; 
a  belföldi  bírói  szervezettel  pedig  semmi  organikus  össze- 
köttetésben nincsenek,  bíráknak  nem  tekintetnek,  az  igazság- 
ügyminiszter hatáskörébe  nem  tartoznak  ;  hanem  bírói  funk- 
cziót gya^korló,  külügyi  adminisztratív  hiva tahiokoknak  tekin- 
tetnek. (Ügy  van  !  Ügy  van  !  Élénk  helyeslés  a  jobboldalon.) 

Ezek,  tisztelt  ház,  igen  egyszerű  dolgok.  De  ezzel  szem- 
ben csodálatos  konzuH  bíráskodási  rendezés  elvei  lettek  itt 
felemhtve.  Felállíttatott  tudniillik  azon  tétel,  hogy  a  konzuli 
bírák  és  a  bíráskodást  gyakorló  közegek,  amennyiben  a 
bíráskodást  gyakorolják,  essenek  alá  a  belföldi  bírói  szer- 
vezetre nézve  fennálló  törvényeknek,  és  az  kívántatott,  — 
mindig  abból  a  hamis  tételből  kiindulva,  hogy  ott  a  hazai 
talajnak  kitolt  részén  állanak  —  hogy  a  hazai  bírói  szerve- 
zetbe olvasztassanak  be.  A  bírói  szervezetnek,  belső  igazság- 
ügyi szervezetünknek  egyik  integrális  részét  látták  ezekben 
a  közegekben,  és  azt  mondták :  milyen  borzasztó  dolog, 
hogy  daczára  annak,  hogy  ezek  a  dolgok  természeténél  fogva 
a  belső  bírói  szervezethez  tartoznak,  még  sem  alkalmaztat- 
nak rájuk  a  megfelelő  törvények. 

Hát,  tisztelt  ház,  elég  nekem  arra  hivatkoznom,  hogy 
ilyen  konzuli  bíráskodási  szervezet  sehol  sem  létezik,  s  a 
monarchiában  sem  létezett  azon  180  esztendő  alatt,  amióta 
a  konzuli  bíráskodás  gyakorlását  megszerezte.  A  konzulok 
soha  sem  tekinttettek  a  bírói  szervezet  kiegészítő  részének, 
soha  sem  állottak  a  bíróságokra  vonatkozó  szabályok  alatt ; 
hanem  mindig  a  külügyminisztérium  szervezetebe  voltak 
beolvasztva,  rálunk  és  a  külföldön  mindenütt,  még  az  úgy- 
nevezett konzuli  bírák  is.  (Ügy  van  !  XJgy  van  !  Helyeslés  a 
jobboldalon.) 

Azt  hiszem,  tisztelt  ház,  hogy  ez  az  egyszerű  konszide- 
ráczió  arra  vezetett  volna  bennünket,  hogy  itt  nincs  semmi 
alapja  a  nagy  nemzeti  sérelmi  politikának ;  (Ügy  van  !  Ügy 
van  !  Elénk  helyeslés  a  jobboldalon.)  arra  vezetett  volna 
bennünket,  hogy  ezeket  az  elsőfokú  konzulságokat,  amelyek 
a  bírói  funkcziót  gyakorolják,  úgy  fogjuk  fel,  mint  a  külügyi 
szervezet  egyik  alkatelemét ;  úgy  fogjuk  fel,  mint  amelyek 
oly  teendők  mellett,  amelyek  a  közös  adminisztráczió  körébe 
tartoznak,  egy  egész  sereg  olyan  teendőt  gyakorolnak  a 
törvény  erejénél  fogva,  amelyek  egyik  vagy  másik  állam 
belügyi  és  igazságügyi  körébe  tartoznak  ;  de  a  szervezet  maga 
a  külügyi  szervezetbe  van  beillesztve.  (Ügy  van  !  Ügy  van  ! 
a  jobboldalon.)  Ez  áll  nálunk,  és  áll  mindenütt  az  ilynemű 
szervezetekre  az  egész  világon.   (Élénk  helyeslés  jobbfelől.) 

Ám,  tisztelt  ház,  ha  ilyen  hűvös  és  egyszerű  szem- 
pontból fogjuk  fel  a  dolgot :  akkor  hova  lesz  Magyarország 
belkormányzati  sérelme  ?  (Derültség  és  tetszés  a  jobbolda- 
lon.) Akkor  hová  lesznek  azon  fényes  deklamácziók  a  magyar 
király  által  adandó  bírói  hatalomról?  Akkor  hová  lesznek 
azon  fényes  deklamácziók,  hogy  abban  a  konzuH  szervezet 
által  gyakorolt  bírói  funkczióban  okvetetlenül  szükséges  — 
hacsak  Magyarország  alapjait  megrendíteni  nem  akarjuk  — 
Magyarország  szuverenitásának  kézzeKogható  jeleit  adni  ? 
Hová  lesznek  mindezek  ?  (Élénk  tetszés  és  helyeslés  jobb- 
felől.) Ezeket,  tisztelt  ház,  fenn  kellett  tartani,  s  hamisan 
kellett  előadni  az  irányadó  szempontokat ;  mert  csak  hamis 
szempontokból  lehetett  levonni  oly  következtetéseket,  ame- 
lyekre jutni  kellett,  hogy  ebből  nagy  alkotmánysértés  legyen. 
(Élénk  tetszés  jobbfelől.) 

De,  tisztelt  ház,  nézzük  higgadtan  és  szenvedélytelenül 
a  dolgot.  (Halljuk  !  Halljuk  !)  Nézzük,  hogy  az  első  fórumra 
nézve,  ha  így  áll  mindenütt  a  külföldön,  —  és  sehol  senkinek 
eszébe  nem  jutott  az  a  csodálatos  idea,  hogy  az  a  külföldi 
konzuh  szervezet,  mely  idegen  területen  gyakorol  felség- 
jogot, a  hazai  bíróság  integráns  része  legyen  —  vájjon  mi 
az  oka  annak,  hogy  a  külföldi  államokban  a  konzuláris 
bíráskodást  a  belföldi  bírói  szervezet  alkatrészévé  nem 
tették  ?  Ennek  nagyon  egyszerű  oka  van.  Ugyanaz  az  oka 
van,  amiért  a  konzuh  hatáskörnek  rendőri  funkezióját  nem 
tették  a  belügyminisztérium  szervezetének  alkatrészévé.  És 
mért  nem  tették  ezt  ?  Mert  micsoda  ez  a  konzul  ?  Az  a  kon- 
zul, aki  e  házban  oly  csodálatos  minőségben  fel  és  alá  sétál, 
(Derültség  és  tetszés  jobbfelől.)  akinek  szuverenitást  kép- 
viselő jelentősége  oly  óriási  mértékben  megnőtt,  ez  a  konzul 
nem  egyéb,  mint  az  államnak  képviselete,  ennek  minden 
teendőire,  tehát  még  bírói  teendőire  nézve  is,  mert  ő  annak 
az  államnak  az  orgánuma.  (Halljuk !  Halljuk  !  jobbfelől.) 
A  konzuh  szervezetnek  hatásköre,  ha  azt  méltóztatnak 
tekinteni,  egy  igen  furcsa  hatáskör,  mert  a  konzuh  szervezet 
hatáskörének  legkisebb  része  az,  mely  szorosan  kereskedelmi 
képviselet.  A  konzul :  gyám  és  gondnok,  teljesíti  a  peren- 
kívüh  teendőket,  a  konzul  előtt  lehet  hitelesíteni,  támogatá- 
sára és  segélyezésére  van  a  szegényeknek,  előtte  végrendele- 
teket lehet  tenni,  anyakönyveket  visz  és  tengerészeti  ható- 
sági jogokat  gyakorol  első  fokban.  Azonfelül  hiteles  személy 
és  rendőri  hatalmat  gyakorol,  nemcsak  a  matrózi,  hanem 
egyáltalán  a  kereskedelmi  hajók  legénysége  és  egyéb  hajók 
legénysége  felett.  Micsoda  orgánum  tehát  a  konzul  ezen 
különböző  teendőivel,  mert  hiszen  kivéve  a  legcsekélyebb 
részben  való  kereskedelmi  képviseletet,  teendői  belügyi, 
igazságügyi,  rendőri  és  perenkívüli  adminisztratív  teendők  ? 

A  konzuh  teendők  ^Jiq  része  tisztán  belügyi  funkczió ; 
az  a  kontencziózus  funkczió,  az  a  bíráskodás,  melyre  a 
kapitulácziók  feljogosították  küKöldön  a  konzulokat,  arány- 
lag a  legcsekélyebb,  amint  a  statisztikai  adatokból  volt  sze- 
rencsém kimutatni.  Már  most,  a  konzul  gyakorolja,  abban 
a  körben,  melyet  az  idegen  állam  a  maga  területén  meg- 
enged,   ugyanazokat    a    teendőket    az    állam    alattvalóival 

szemben,  melyeket  a  belföldön  a  belföldi  hatóságok  gyako- 
rolnak az  alattvalókkal  szemben.  De  senkinek  sem  jut  eszébe 
ezért  a  konzulokat  mint  a  belügyi  szervezet  integrális  részét 
traktálni.  Ez  annak  a  felfogásnak  lett  fentartva,  mely  a 
túlsó  oldalon  nyilvánul  és  mely  a  kérdést  —  nézetem  szerint 
—  egészen  hamis,  és  egészen  hamis  következtetésekre  vezető 
szempontok  szerint  tárgyalja.   (Tetszés  jobbfelöl.) 

Ami  már  most  a  felebbezési  fórumokat  illeti,  legyen 
szabad  néhány  szót  mondani  az  újabb  európai  irányról. 
(Halljuk  !) 

A  tisztelt  ellenzék  rendkívül  nagy  súlyt  helyez 
arra,  hogy  a  felebbezés  ez  elsőfokú  bíráskodással  megbízott 
konzuU  hatóságoktól  beKöldi  főtör  vény  székhez  jusson.  És 
ezt  egy  igen  szép  mondat  védelme  alá  helyezik.  Azt  mond- 
ják :  a  hazai  bírói  szervezettel  kell  szerves  összeköttetésbe 
lépnie.  És  mi  csábítóbb,  mi  megvesztegetőbb,  mint  az  : 
úgy  tekinteni  őket,    mint  kunt   exponált   elsőbíróságokat  ? 

Ott  is,  hol  ez  az  intézmény  legrégebben  áll  fenn,  Fran- 
cziaországban  —  méltóztassék  utána  nézni  —  fokozatosan 
eltérnek  e  rendszertől,  mint  czélszerűtlentől  és  rossztól. 
A  belföldi  felebbezési  fórum  egészen  más  viszonyok  közt  él, 
annak  fogalma  sincs  azon  életviszonyokról,  melyek  perek 
alakjában  eléje  kerülnek.  (Helyeslés  jobbról.  Ellenmondás 
balról.)  Ezt  nem  én  mondom,  hanem  mondják  a  legnagyobb 
és  legtekintélyesebb  franczia  internaczionális-jogtudósok. 
EnnéKogva  mily  újabb  irányt  látunk  ?  Anglia,  ahol  teheti, 
vagy  azon  az  idegen  területen  állítja  fel  a  konzuli  főtör  vény- 
széket,-vagy  ahol  czélszerűbbnek  látszik,  a  felebbezést  az 
elsőbíróságtól  nem  az  anyaország  bíróságához,  hanem  vala- 
mely közellevő,  koloniális  főtörvényszékhez  utasítja,  mely 
a  viszonyok  analógiája  miatt  több  ismerettel  bír  ily  viszo- 
nyok  megítélésére.   (Zaj   a  szélsőbaloldalon.) 

Csanády  Sándor  :  Hiába  iparkodik.  (Zaj.) 

Kivéve  az  oly  konzulokat,  aminők  a  közbeszóló  kép- 
viselő úrnak  tetszenének,  az  egész  konzuli  bíráskodás  egy 
szükségből  elővett  szurrogátum.  Az  egész  konzuli  bíráskodás 
egy  nagy  anomália,  melyet  úgy  első  fórumában,  mint  szabá- 
lyaiban, mint  felebbezési  fórumaiban  tisztán  czélszerüségi 
szempontok  szerint  rendez  minden  állam,  s  melyre  a  belső 


A  konzuli  bíráskodásról  szóló  törvény  tárgyalása.  209 

bírói  szervezet  nagy  elveit  vagy  éppen  nem,  vagy  csak  igen 
korlátolt  mértékben  alkalmazza.  (Élénk  helyeslés  jobbról.) 
Mert  az  államokat  a  tapasztalás  meggyőzte  arról,  hogy  ezek- 
nek a  kérdéseknek  megoldásánál  nem  az  elvek  nagy  pari- 
páján kell  lovagohii,  hogy  a  magánjogi  viszonyokat  tönkre 
tegyük,  hanem  a  czélszerűséget  és  a  helyességet  kell  keresni. 
(Élénk  helyeslés  a  jobboldalon.  Mozgás  a  balon.) 

Hiszen  annyira  ment  az  újabb  fejlődés,  hogy  Franczia- 
országban,  mely  leginkább  sablon  szerint  jár  el,  amely  az 
egyenlőségnek  hatása  és  eszméje  alatt  leginkább  áll,  midőn 
a  Pondichéryben  levő  koloniális  főtörvényszékhez  utasít- 
tatott a  felebbezés  bizonyos  konzuli  bíróságoktól :  a  franczia 
írók  azt  mondták,  hogy  az  igen  bölcs  rendszabály  volt,  mert 
az  aixi  főtörvény széknek  eljárása  a  roppant  távolság  és  a 
viszonyok  nem-ismerése  miatt  számos  esetben  egészen  czél- 
té  vesz  tett  volt.  A  hazai  bírói  szervezettel  való  összeköttetés 
abban  az  egyetlen  országban,  hol  az  elvül  volt  kitűzve,  a 
tapasztalás  folyama  alatt  folj^on  meglazult  és  megvéko- 
njoilt,  és  annyira  megy  ma,  hogy  Francziaországban  — 
mert  a  felebbezési  fórumok  részben  künn  vannak  a  kolóniák- 
ban —  az  újabb  irány  az,  hogy  csak  egy  esetben  engednek 
jogorvoslatot  a  semmítőszékhez,  az  »excés  de  pouvoir«  ese- 
tében ;  azaz  a  belföldi  legfőbb  törvényszéknek  még  az  ügy 
jogi  érdeme  felett  sincs  semmi  hatalma. 

Ha  ezt,  tisztelt  ház,  minden  oldalról  nem  is,  de  a  főbb 
szempontokban  megemlítettem,  méltóztassék  már  inp^  H'^^í 
nekem  megmondani,  hogy  helyes-e  arról  beszélni,  hog^^-^-'  ^.^^  v 
konzuláris  bíráskodást  úgy  kell  megítélni,  mint  a  Jfi'^ái  jN^f^ 
bírói  szervezet  integráhs  alkatrészét ;  hogy  a  konzuloka£;^zÍü  g :  "^] 
bírói  minőségükben  a  király  által  kell  kineveztetni ;  hog^  ti  ^-i^ 
kell  tüntetni  a  konzulok  ezen  bírói  minőségét,  meg  kell  vaíűt»,^ 
sítani  az  1869.  évi  IV.  törvényczikkben  lefektetett  elvet, 
hogy  az  igazságszolgáltatás  a  király  nevében  gyakoroltatik  : 
tehát  a  királyi  külön  kinevezés  által  kell  azt  a  bírói  hatalmat 
adni ;  az,  hogy  ezt  a  törvény  adja,  mint  minden  európai 
államban,  nem  elég ;  mert  ha  nincs  a  király  nevében 
adva,  akkor  Magyarország  igazságügyi  szuverenitása  el  van 
homályosítva,    be   van   olvasztva,    meg  van   csorbítva. 

Sehol  a  konzuH  bíráskodást  így  nem  fogják  fel,  és  mél- 

tóztassanak  megengedni,  hogy  éppen  erre  a  pontra,  amelyből 
oty  nagy  érvet  kovácsoltak,  —  megengedem,  egészen  jóhisze- 
műleg  —  egy  kicsit  bővebben  kiterjeszkedjem.  (Halljuk  t 
HaUjuk  !) 

Az  1869.  évi  IV.  törvényczikk  a  bírói  hatalom  gyakorlá- 
sáról, tulaj  donképen  átültetése  a  külföldi  államok  hasonló 
törvényeiben  foglalt  intézkedéseknek.  A  bírói  hatalomnak 
az  államfő  nevében  való  gyakorlása,  azok  az  elvek,  amik 
ott  formulázva  vannak,  franczia,  belga,  részben  német 
eredetűek.  Ott  is,  Francziaországban  vagy  Belgiumban 
vagy  Németországban,  ezek  alaptörvénybe  vannak  foglalva. 
Már  most,  tisztelt  ház,  nézzük  meg,  hogy  ahonnan  mi  az 
alaptörvény  elveit  vettük,  hogyan  alkalmazzák  azt  a  kon- 
zulok bírói  funkcziójára  ;  nézzük  meg,  hogy  még  azon  eset- 
ben is,  midőn  konzuli  bírókat  alkalmaznak,  ezen  bírói  hata- 
lom gyakorlásáról  szóló  törvényt  ott  a  külföldön,  Belgium- 
ban, Németországban,  Francziaországban  alkalmazzák-e  ? 

Nem,  tisztelt  ház !  Azokat  a  konzuli  bírókat  nem 
nevezi  ki  az  igazságügy  miniszter  ellenjegyzése  meUett  a 
monarcha  ;  hanem  kinevezi  a  külügyminiszter,  úgy  Belgium- 
ban, Francziaországban,  mint  Németországban,  sőt  Angliá- 
ban is.  Azok  a  tisztán  bírói  teendőket  gyakorló  konzulok, 
^púgy,  mint  a  külügyi  hivatalnokok,  visszahívhatók  s  ugyan- 
azon fegyelmi  szabályok  alá  esnek. 

Tisztelt  képviselőház  !  Ezek  az  államok  is  kényesek  a 
bírói  hatalom  gyakorlására ;  ezeknek  is  hasonló  alaptörvé- 
ny ök  van.  Mi  a  magunkét  csak  azok  után  másoltuk  ;  de  ők 
soha  sem  alkalmazzák  ezt  a  konzuK  bírákra,  nem  még  azokra 
sem,  akik  tisztán  csak  bírói  funkczióval  felruházott  konzu- 
lokká neveztettek  ki.  Hogy  lehet  már  most  azt  a  nagy  érvet 
kovácsolni  a  javaslat  ellen  abból,  hogy  azt,  amit  mindenütt, 
minden  államban  természetesnek  tartottak,  miután  a  bírás- 
kodás a  konzulnak  csak  mellékes  funkcziója,  amely  nem 
is  lesz  terjedelmes  és  a  legtöbb  helyen  ritkán  fog  előfordulni, 
hogy  mi  az  erre  vonatkozó  hatalmat  nem  külön  erre  irány- 
zott királyi  kinevezés  által,  hanem  a  törvény  rendelkezésével 
adományozzuk  ?  Azt  mondják,  ezt  a  dualizmus  előtüntetése 
kívánja  meg.  De  ha  magyar  törvény  adományozza  ezt  a 
hatalmat,    ez    legalább    is  olyan    pregnáns    nyilatkozata    a 

magyar  állam  akaratának,  miiitha  Ö  felsége  adományozná. 
Micsoda  nagy  sértés  van  ebben  az  alkotmányos  elv  ellen  ? 
Hiszen  akkor  meg  volna  a  bírói  hatalom  gyakorlása  sértve 
Belgiumban  s  minden  más  államban  !  (Felkiáltások  a  szélsö- 
baloldalon  :  Másutt  nincs  dualizmus  !  Halljuk  !  HaUjuk  ! 
jobbfelől.) 

A  dualizmusra  mindjárt  újra  rátérek,  s  beszélni  fogok 
arról  is,  hogy  milyen  szigorú  és  skrupulózus  őrei  az  ellen- 
zéki képviselő  urak  a  dualizmusnak.   (Halljuk  !   Halljuk !) 

Tisztelt  ház  !  így  lévén  a  dolog,  hamisak  voltak  azon 
szempontok,  melyek  e  részben  és  ez  alapon  a  törvényjavaslat 
ellen  felhozattak.  De  felhozatott  még  egy  másik  szempont 
is.  Gróf  Apponyi  Albert  tisztelt  képviselő  úr,  nem  ugyan  első 
beszédében,  hanem  tegnapi  beszédében  azt  állítja,  hogy  hamis 
azon  két  alaptétel,  melyből  a  törvényjavaslat  kiindul,  neveze- 
tesen hamis  az,  hogy  az  1867.  évi  XII.  törvényczikk  8.  §-a  sze- 
rint az  egész  konzulátusi  szervezet  közös.  Azt  mondja,  —  és 
ezt  Horváth  Lajos  tisztelt  képviselő  úr  is  emlegette  —  hogy 
a  konzulátusi  szervezet  közös,  de  semmi  egyéb  tekintetben 
nem  az.  És  ebből  kivonják  a  konklúziót,  —  ha  ugyan  jól 
értettem  —  hogy  kivéve  a  kereskedelmi  képviseletet,  minden 
egyéb  tekintetben  a  konzulátusi  ügykörbe  utasított  teen- 
dőkre nézve,  Magyarországnak  és  Ausztriának  joga  van 
külön  konzulokat,  tehát  nem  közös  konzulokat  felálHtani. 
Ez  az  egyik  állítás.  A  második  áUítás  a  nemzetközi  szerző- 
désekre vonatkozik,  amelyekre  később  majd  áttérek.  (HaU- 
juk !  HaUjuk  !) 

Az  első  álHtás,  tisztelt  ház,  érdemes  arra,  hogy  azt 
iiyugodtan  és  higgadtan  megfontoljuk.  A  konzuH  szervezetre 
nézve  a  törvényjavaslat  is  és  az  igazságügyi  kormány  is 
azt  az  álláspontot  foglalta  el,  hogy  a  konzuli  szervezet 
közös,  tehát  közös  orgánum,  a  közös  orgánum  minőségének 
minden  következményével.  Közös  az  1867.  évi  XII.  törvény- 
czikk 8.  §-a  szerint ;  de  ügykörébe  vannak  utasítva,  amint 
már  volt  szerencsém  emUteni,  igen  különféle  dolgok. 

Tisztelt  ház  !  Én  nem  tudom,  mire  alapítják  a  tiszteit 
képviselő  urak  azokat  a  nézeteket,  hogy  lehet  háromféle 
konzuU  szervezet  a  monarchiában.  Mire  alapítják  ezt  ?  Mert 
én  ezt,  akár  a  kérdésnek  történeti  hátterét  vizsgálom,  amint 

majd  reá  fogok  jönni,  akár  a  67-iki  tárgyalásokat,  akár  pedig 
a  konzuli  hivatal  természetét  nézem,  kihozni  nem  tudom. 
Midőn  1867-ben  a  67-es  bizottságnak  alválasztmánya  elő- 
terjesztette munkálatát,  akkor  Gorove  István  indítványozta 
azon  passzusok  felvételét,  melyek  a  kereskedelmi  képviselet, 
a  konzulátusok  közösségére  vonatkoznak,  és  motiválásában  a 
konzulátusokat  jelöli  meg,  mint  amelyek  mint  közös  köze- 
gek, a  módosítvány  alatt  értetnek.  Arról,  hogy  teendők 
szerint  elkülönítve  többféle  konzuU  szervezet  lehetséges,  az 
egész  vita  alatt  említés  sem  tétetett.  Nem  is  valami  képzeleti 
konzulátusokról  beszéltek  és  határoztak,  melyek  közössége 
kimondatott ;  hanem  azokról,  melyek  a  monarchiában  másfél 
század  alatt  fennállottak  és  akkor  is  léteztek.  Akkor  a  bizott- 
ságban vita  keletkezett,  de  egészen  más  irányban.  Azt 
mondták  :  az,  hogy  a  konzulátusok  a  külügyminiszter  alá 
helyeztessenek,  kettőtől  függ ;  függ  először  attól,  hogy 
lesz-e  közös  külügyminiszter;  függ  másodszor  attól,  hogy 
a  közös  külügyminiszternek  a  kereskedelmi  ügyek  vitelében, 
melyek  a  monarchia  két  államának  külön  fenn  vannak 
tartva,  valami  szerep  jut-e?  És  épp  maga  Deák  Ferencz 
mondta :  előbb  döntsünk  ez  előzetes  kérdésekben,  akkor 
azután  a  konzuli  szervezet  közössége  önkényt  következik, 
így  lett  ez  megszavazva   1867-ben. 

Ha  már  most  végignézem  a  67-iki  tárgyalásokat ;  ha 
nézem  azt,  hogy  mily  szigorú  aggodalmassággal  igyekezett 
ellenzék  és  kormánypárt  minden  elemet,  mely  Magyarország 
önálló  organizmusának  fenn  van  tartva,  megjelölni  s  reá- 
mutatni ;  ha  nézem  azt,  hogy  mit  mondottak  akkor  az  ellenzék 
férfiai  mind,  mit  mondottak  a  kormánypártiak,  mikor  ezen 
törvény  fejtegettetett  és  megaUíottatott :  arról,  hogy  többféle 
konzuli  szervezet,  arról,  hogy  háromféle,  közös  és  nem  közös 
konzulok  létezhetnének,  mindebben  egy  szó  sem  található. 
(Tetszés  a  jobboldalon.) 

Minthogy  én  abban  a  tévhitben  vagyok,  hogy  az  1867. 
évi  XII.  törvény czikk  mégis  csak  egyezményi  természetű : 
megvallom,  részemről  jóhiszemű  magyarázatot  ama  törvény 
rendelkezése  tekintetében  csak  ezen  az  úton  tudok  keresni. 

Nézzük  meg  magának  a  törvénynek  történeti  hátterét ; 
először  az  1867  előttit  s  azután  a  67-ikit.  (Halljuk  !  Halljuk  !) 

Ami  a  67.  előtti  hátteret  illeti,  körülbelül  180  éve  annak,  hogy 
a  monarchia  a  Keleten  a  jogot  konzulok  küldésére  és  tartására 
megszerezte,  s  azóta  találunk  Keleten  és  a  Nyugaton  egy  kiter- 
jedt konzulátusi  szervezetet.  Ezen  időszak  alatt  egynéhány- 
szor fordult  elő,  hogy  az  országgyűléseken  Magyarország 
törvényhozási  és  belkormányzati  önállósága,  azaz  ami  Magyar- 
ország önállóságához  tartozik,  Magyarország  részvétele  a 
külügyekben,  a  külügyi  képviselet  kérdése  is  az  ország- 
gyűléseken tüzetesebben  fejtegettetett.  így  1764.,  1797.  s  ha 
1848-at  nem  említem,  1867-ben.  De,  tisztelt  ház,  amig  azt 
tapasztaljuk,  hogy  ezen  és  a  későbbi  országgyűlések  hosszú 
sorozatán  Magyarország  önállóságának  minden  sérelmei 
felemlíttettek  :  addig  azt  tapasztaljuk,  hogy  ezen  különböző 
alkalmakkor,  midőn  a  Magyarország  önrendelkezési  körébe 
eső  ügyek  minden  részletükben  fejtegetve  lettek,  az  egész 
hosszú  idő  alatt  senld,  még  Kossuth  Lajos  sem,  senki  soha 
a  konzuli  szervezetet  mint  Magyarország  belszervezetéhez 
bármi  részben  tartozót,  önálló  konzulok  felállítása  iránti 
jogát,  mint  bármely  irányban  Magj^ar ország  fennáUó  jog- 
körét, soha  semmi  tekintetben  fel  nem  említette.  (Igaz !  Ügy 
van  !  a  jobboldalon.)  Világos  jeléül  annak,  nem  mintha 
előttünk  ismeretlen  lett  volna,  vagy  az  1867-iki  férfiak  előtt 
ismeretlen  lett  volna,  hogy  ilyen  intézmény  ilyen  funkczióval 
létezik,  hanem  világos  és  előttem  jóhiszemű  bizonyságául 
annak,  hogy  Magyarország  belkormányzatának  önállósága, 
úgy  amint  az  az  1791-iki  és  az  1867-iki  törvényben  meg  van 
határozva  s  amint  értették,  azáltal,  hogy  a  konzulátus  közös 
közeget  képez,  érintve  és  csorbítva  semmi  tekintetben  nincs, 
azt  a  belszervezethez,  tudtomra,  semmi  irányzatban  nem 
számították.  (Helyeslés  a  jobboldalon.) 

Azt.  mondják,  —  mert  ez  egy  nagy  tévedésre  vezet  — 
hogy  ezen  konzulátusi  intézmény  közössége  összefügg  a  vám- 
terület közösségével.  Hiszen  ez  a  szempont  a  15-ös  albizott- 
ságban fel  lett  említve,  de  nem  a  vám-  és  kereskedelmi  ügyek 
szervezetének  rendezésével  hozatott  kapcsolatba,  hanem  a 
közös  külügyminiszter  létezésével,  s  annak  organizmusába 
illesztetett  bele ;  valamint  tudnivaló  dolog,  hogy  másfél  szá- 
zadon át  közös  konzulai  voltak  a  monarchiának,  pedig  Magyar- 
ország és  Ausztria  külön  vámterületet  képeztek.  És  a  konzu- 

láris  szervezet  közössége  és  az  1867-iki  alaptörvényben  a 
vámterület  időröl-idöre  megújuló  közössége  más  és  más  tör- 
vényben foglaltattak.  (Tetszés  a  jobboldalon.) 

Megvallom,  hogy  erre  az  okoskodásra  jönni  nem  tudok ; 
de  ha  megengedem,  —  mert  oly  dogmatikus  nem  vagyok,  hogy 
azt  higyjem,  hogy  csak  ez  a  feKogás  jó  —  ha  megengedem 
s  eKogadom  egy  pillanatra  azoknak  álláspontját,  akik  azt 
mondják,  hogy  szorosan  véve  a  kereskedelmi  képviseleti 
teendőkön  kívül  a  többi  teendőkre  közös  konzulátusok  az 
1867-iki  törvény  szerint  nincsenek  megállapítva  ;  elfogadva 
ezt  az  okoskodást  az  érvelés  kedveért,  mi  következik  ebből  ? 
Következik  az,  hogy  minden  egyéb  teendőre,  amelyet  a  konzul 
künn  gyakorol,  a  monarchia  két  államának  külön  közegei 
lehetnek  ;  abból  a  nagy  elvből  pedig,  amit  Apponyi  Albert 
képvselő  úr  kifejtett,  következik,  hogy  mindenütt  és  minden 
alkalommal,  de  különösen  a  külföldön  és  különösen  ott,  ahol 
osztrákok  és  magyarok  együtt  élnek,  ki  keU  fejezni  az  organiz- 
musban azt,  hogy  a  magyar  állampolgár  különvált  az  osztrák 
állampolgártól ;  és  hogy  Magyarországnak  közjogi  és  politikai 
érdekei  ott  is,  ahol  egyéb  viszonyok  nem  indokolják,  —  értem 
a  teendők  sokaságát  —  ezt  a  külön  váltságot  megkívánják. 

Már,  tisztelt  ház,  ha  azt  méltóztatik  gondolni,  hogy  ez 
egy  oly  nagy  elv,  hogy  külön  organizmusnak  kell  ott  lenni, 
hogy  az  alattvalókat  mindig  emlékeztesse  arra,  hogy  melyik 
államhoz  tartoznak  :  akkor  nem  értem,  hogy  ilyen  nagy  elvek- 
ből, amelyek  gigászi  módon  vannak  felállítva,  olyan  pigmeuszi 
következtetéseket  vonnak  le.  (Tetszés  jobbfelől.)  Mert  avval 
nem  lehet  argumentálni,  hogy  a  konzuloknak  többi  teendői 
jelentéktelenek.  Hiszen  kérem,  ez  nem  úgy  van.  Méltóztassék 
figyelmen  kívül  nem  hagyni  a  konzuli  teendőket ;  hiszen 
nyolcz  tizedrésze  a  konzuli  teendőknek  olyan,  hogy  a  jurisz- 
dikczióval  semmi  köze,  hacsak  a  perenkívüli  eljárást  is  jurisz- 
dikcziónak  nem  tekintjük.  Hiszen  a  konzulátus  mint  tenge- 
részeti hatóság,  fogságbüntetéseket,  pénzbüntetéseket  szabhat 
ki;  hiszen  ami  az  alattvalót  emlékezteti  a  saját  államára, 
nem  az  egyszer-máskor,  egyik-másik  honossal  felmerülő  per, 
—  mert  ez  csak  a  Keleten  lehet  —  hanem  azok  a  teendői  a 
konzulnak  emlékeztetik  az  alattvalót  az  egész  világon  a  maga 
államára,  melyeket  a  konzul  nem  mint  juriszdikcziót,  hanem 

mint  rendőri,  ápolási,  közjegyzői  és  hasonló  feladatot  gyako- 
rol. (Élénk  helyeslés  jobbfelől.) 

Ha  tehát  a  nagy  elvek  nemcsak  arra  valók,  hogy  ez  a 
javaslat  megtámadtassék  ;  (Élénk  helyeslés  és  tetszés  jobb- 
felől.) hanem  arra  is  valók,  hogy  amilyen  bátran  hirdetjük, 
épp  oly  bátran  ki  is  vonjuk  a  következtetéseket  belőlük : 
(Élénk  tetszés  és  helyeslés  jobbfelől.)  akkor  kérem,  nem  azt 
keU  mondani,  amit  gróf  Apponyi  képviselő  úr  mondott,  hogy 
óvatosak  legyünk  ezután ;  hanem  azt  kell  mondani,  hogy  ez 
egy  nagy  közjogi  szempont,  hogy  a  fennálló  állapot  igazán 
egy  nagy  közjogi  sérelem  —  nem  a  Keleten,  hanem  az  egész 
kerek  világon ;  hogy  a  konzuli  teendők  nyolcztizedrésze  nem 
tartozik  a  közös  konzulokhoz :  ez  egy  nagy  közjogi  szem- 
pont, sokkal  nagyobb,  mint  amely  most  itt  érvényesül ;  és 
ennek  a  nagy  közjogi  szempontnak  érvényesítésére,  ezen 
beolvasztás  megszüntetésére  a  legsürgősebb  kötelességünk 
intézkedni.  (Ügy  van  !  Ügy  van  !  a  szélsőbalon.  Zajos  tetszés 
jobbfelől.) 

Mert  hát  aki  elvek  kérlelhetetlen  hirdetésének  talaján 
áll,  annak  nem  lehet  ily  nagy  mérvben  opportunistának  lenni ; 
aki  elvek  talaján  áU,  annak  nem  lehet  azt  mondania  :  most  op- 
portunus  a  juriszdikcziót  kifelé  forgatni,  (Derültség  jobbfelől.) 
de  a  többiről  opportunus  hallgatni  és  nem  intézkedni,  majd  a 
konzuláris  ügy  rendezésével  kell  összekötni.  Hogy  mit  ért 
az  alatt,  nem  egészen  világos  :  talán  csak  nem  egy  új  egyez- 
ményt Ausztriával,  amit  úgy  perhorreszkál  ?  (Elénk  tetszés 
jobbfelől.  Mozgás  bal-  és  szélsőbalfelől.)  Aki  elvek  talaján 
áU,  annak,  tisztelt  ház,  tovább  kell  menni ;  annak  nemcsak 
a  konzuh  szervezetet  kell  felbontania  ;  (Ügy  van  !  Ügy  van  !  a 
szélsőbalon.  Derültség  jobbfelől.)  annak,  mondom,  nemcsak 
a  konzuh  szervezetet  keU  mindenütt  —  nemcsak  Keleten  — 
felbontania  ;  (Igaz  !  XJgy  van  !  a  szélsőbaloldalon.)  hanem  fel 
kell  bontania  a  nagykövetségek  hatáskörét  is  ;  (Helyeslés  a 
szélsőbaloldalon.)  mert  a  nagykövetségek  hatásköre  tetemes 
részében  konzuli  teendőkből  áll,  és  pedig  nem  juriszdikczióból, 
hanem  éppen  azon  teendőkből,  amelyek  egyik  vagy  másik 
állam  belügyébe  tartozó  teendők  :  rendőri,  ápolási,  perenkívüli 
s  ilynemű  teendők.  (Ügy  van  !  Ügy  van !  jobbfelől.) 

Tehát  vagy  csak  arra  valók  a  nagy  elvek,  hogy  pillanatnyi 

hangulatot  csináljanak,  (Élénk  tetszés  jobbfelöl)  vagy  csak 
arra  valók,  (Halljuk  !  Halljuk  !)  hogy  megpróbáljuk  az  ilyen 
borzasztó  jogcsonkítással  rémítgetni  a  ház  tagjait ;  vagy 
pedig  arra  valók  a  nagy  elvek,  hogy  amily  komolyan  hirdet- 
jük, annyira  el  is  vagyunk  tökélve  rögtön  kívánni  megvaló- 
sításukat. Mert  semmivel  sincs  nagyobb  akadály  a  konzuli 
hatáskör  egyéb  részeinek  szétválasztására,  mint  a  bíráskodási 
rész  elkülönítésére.  (Élénk  helyeslés  jobbfelöl.  Mozgás  a 
szélsőbalon.  Halljuk  !  Halljuk  !) 

Ha  az  az  elv  áll,  hogy  Magyarországnak  külön  konzulok- 
hoz van  joga  minden  teendőre,  ami  nem  szorosan  kereskedelmi 
képviselet ;  és  ha  áll  még  az  a  másik  elv,  amely  mint  a  wagneri 
zenén  a  vezérmotivum  áthangzott  itt  az  összes  vitákon  :  hogy 
roppant  nagy  politikai  érdeke  Magyarországnak  ezt  az  elvá- 
lasztást meg  is  valósítani,  legalább  a  hatalom  adományozásá- 
ban kitüntetni :  akkor  nincs  sürgősebb  teendő,  mint  ezt  úgy  a 
konzulátusok,  mint  az  embassade-ok  hatásköréből  kiválasz- 
tani és  tisztán  csak  a  magyar  államot  képviselő  orgánumokra 
bízni.  (Helyeslés  a  szélsőbalon.) 

Hiszen,  tisztelt  ház,  én  vártam  azt,  (Halljuk !  Halljuk !) 
hogy  a  függetlenségi  és  48-as  párt  tagjai  helyest  fognak  erre 
mondani ;  hanem  bocsánatot  kérek,  ezt  a  fényes  elvet  fénye- 
sen nem  önök  képviselik  :  (Derültség  és  tetszés  jobbfelöl.) 
ezt  az  elvet  gróf  Apponyi  képviselő  úr  képviseH  fényesen  ; 
(Élénk  derültség  jobbfelől.  Zajos  éljenzés  a  bal-  és  a  szélső- 
baloldalon.) csakhogy  az  az  egy  baj  van  benne,  hogy  midőn 
én  azon  komolyan  vett  elveknek  kikerülhetetlen  követke- 
zéseire rámutattam,  (A  szélsőbaloldalra  mutat.)  csak  önök 
helyeseltek  és  (A  baloldalra  mutat.)  itt  nem  helyeseltek. 
(Élénk  derültség  és  tetszés  jobbfelől.)  Csak  az  az  egy  baj  van 
még  emellett,  hogy  midőn  ily  nagy  elvek  hirdettetnek,  a 
határozati  javaslat  olyan  rettenetes  kétségbeejtőleg  soványul 
üt  ki.  (Derültség  jobbfelől.  Mozgás  balfelől.  Halljuk !  Halljuk !) 

Először  találkozunk  azon  kétségkívül  őszinte  és  elisme- 
résre méltó  vallomással  gróf  Apponyi  képviselő  úr  beszédében, 
hogy  a  konzuláris  ügykörnek  ily  vegyes  volta  iránt  ott  ren- 
dezés szüksége  forog  fenn ;  és  ez  most  világosodott  fel  ezen 
vita  alatt.  (Derültség  jobbfelől.)  Megengedem,  tisztelt  ház, 
de  akkor,  ha  állanak  azok  a  nagy  elvek,  azok  a  nagy  érdekek. 


A  konzuli  bíráskodásról  szóló  törvény  tárgyalása.  217 

amelyek  nevében  a  javaslatot  megtámadták  :  akkor  nem 
szabad  gyakorlatilag  avval  megelégedni,  hogy  Keleten  — 
tehát  csak  Keleten  —  a  konzuláris  bíráskodást  gyakorló 
közegek  ne  a  törvény  által  hatalmaztassanak  meg  a  bírás- 
kodásra, hanem  külön  királyi  kinevezést  kapjanak,  és  az  a 
sokkal  nag3'0bb  része  a  konzuláris  organizmusnak,  ami  nem 
Keleten  van,  és  azon  ötször  annyi  teendője  a  konzulátusoknak, 
ami  nem  szorosan  vett  juriszdikczió  gyakorlatában  áll,  abban  a 
kétségbeejtő  összeolvadásban  maradjon,  amely  direkt  negá- 
cziója  a  magyar  állami  szuverenitásnak.  (Élénk  derültség 
jobbfelől.  Zaj  a  bal-  és  a  szélsőbaloldalon.) 

Már  most,  tisztelt  ház,  térjünk  át  a  második  ellenveté- 
sére gróf  Apponyi  Albert  tisztelt  képviselőtársamnak,  t.  i. 
arra,  amit  a  szerződésekről  mond.  (Halljuk  !  Halljuk  !) 

Ö  egész  határozottan  kijelenti  azt,  hogy  ehsmeri  Khinára, 
Siamra,  Japánra,  hogy  ott  igenis  a  közös  konzulok  vannak 
kikötve  bírákul ;  de  nem  ismeri  el  a  passaroviczi  szerződésre, 
mert  ott  pusztán  csak  konzulokról,  alkonzulokról,  tolmácsok- 
ról van  szó ;  gondolom  Marokkóra  sem  ismeri  el,  mert  1836-ban 
a  császári  és  királyi  elnevezés  még  nem  létezett ;  Persiára  sem, 
mert  ott  is  csak  ausztriai  konzulok  vannak  emhtve. 

Hát,  tisztelt  ház,  ha  egyszer  áU  az,  hogy  a  szervezet 
közös  és  közös  volt  1867  előtt  is  :  akkor  ez  a-z  ellenvetés  min- 
den súly  néllmU. 

Az  elnevezés  irányadó  volta  csak  akkor  merülhet  fel,  ha 
háromféle  konzuli  szervezet  léteznék. 

Mert  az  kétségtelen,  hogy  midőn  azok  a  szerződések 
megköttettek,  azok  és  mások  az  1867-iki  törvény  rendeleté- 
nek megfelelően  1868-ban  megerősíttettek :  nem  tehettek 
bele  egyebet,  nem  erősíthettek  meg  mást,  mint  az  akkor  és 
azóta  fennálló  közegeket. 

1867  óta  a  konzulságok  ügye  sokszor  forgott  fenn  a  dele- 
gácziókban ;  nem  oly  gyakran  —  ha  emlékem  nem  csal  — 
de  többször  a  házban  is. 

Egész  sorozata  a  hajózási,  kereskedelmi  szerződéseknek,, 
a  konzulátusi  egyezményeknek  beczikkelyeztetett ;  ezekben 
a  konzulátusok  hatásköre  több-kevesebb  részletességgel  elo^ 
van  számlálva ;  némelyikben,  mint  —  ha  jól  emlékszem  — 
a  szerb  és  a  németalföldi  szerződésekben,  egyszerűen  csak 

konzul  van  említve :  ugyan  miféle  konzulokra  bízták  ezen 
teendőket  ?  Lehet-e  állítani,  hogy  itt  nem  egyedül  a  közös 
konzult  tartották  szem  előtt  ? 

Nem  tudom,  mi  alapon  lehetne  állítani,  hogy  ahol  csak 
konzul  említtetik,  az  nem  a  létező  közös  orgánum,  hanem  a 
konzuloknak  nem  közös,  külön  fajai ;  vagy  ezek  is  fel  vannak 
a  juriszdikczióval  és  a  konzuli  jogokkal  ruházva  ?  (Tetszés  a 
jobboldalon.) 

A  tisztelt  képviselő  úr  beszédében  azután  áttért  ezen 
törvényjavaslatra,  és  nemcsak  a  konzuláris  juriszdikczió  és 
általában  a  konzuli  szervezet  természetét  fékeismerte,  hanem 
ezen  javaslat  irányadó  szemponjtait  is  teljesen  hamisan 
ismerte  fel,  midőn  a  képviselő  úr  azt  mondta :  Téves  az 
igazságügy  miniszter  állítása,  e  javaslatban  valóságos  közös 
ügyek  vannak,  és  hivatkozik  azon  szakaszokra,  melyekben 
ki  van  kötve,  hogy  a  két  állam  kormánya  a  külügyminisz- 
terrel egyetértőleg  intézkedik. 

Gróf  Apponyi  Albert :  Sőt  rendelkezik ! 

Arról  a  három  szakaszról  külön  fogok  szólani.  (Derültség 
jobbfelől.) 

Azon  szakaszokra,  melyekben  az  értekezés  van  kikötve, 
gondolom,  ma  már  senki  sem  hivatkozik  ;  gondolom  mindenki 
átlátja,  hogy  ezekben  jogi  részvétel  és  befolyás  engedve  nincs. 
(Egy  hang  balfelől :  Majd  engedünk  !) 

Ebből  tehát,  tisztelt  ház,  semminemű  fegyvert  ková- 
csolni nem  lehet.  De  van  három  szakasz,  különösen  a  8.  §., 
amelyből  a  képviselő  úr  azt  következteti,  hogy  itt  közös 
ügyekről  van  szó. 

Veszem  tehát  azt,  melyet  a  képviselő  úr  mint  legbizo- 
nyítóbbat  előtérbe  álHtott.  (Halljuk  !  Halljuk  !) 

Azt  mondja  :  A  8.  §.  szerint  ez  az  egész  felebbezési  fórum 
világosan  közös  testület,  mert  kinevezi  ugyan  ezen  bírákat 
a  monarcha  a  magyar  kormány  vagy  az  osztrák  kormány 
előterjesztésére,  de  mindig  a  közös  külügyminiszter  bele- 
egyezésével. 

Világos  tehát,  hogy  itt  a  közös  külügyminiszternek  bele- 
-egyezés  lévén  biztosítva,  azok  már  nem  magyareredetű  bírák 
és  nem  Magyarország  bírói  hatalmát  gyakorolják,  hanem 
közösek. 

Megragadom  az  alkalmat,  hogy  felvilágosítást  adjak  az- 
iránt, hogy  mi  az  oka  annak,  hogy  itt  a  külügyminiszternek 
beleegyezése  van  kikötve.  Az  ok  a  következő.  (Halljuk  ! 
Halljuk  !)  Ezen  fötörvényszék  tagjai  Konstantinápolyban 
fognak  működni ;  fel  kell  tehát  őket  konzuli  jelleggel  ruházni, 
azért,  hogy  Keleten  a  konzulok  számára  biztosított  immunitás- 
sal és  előjogokkal  bírjanak.  Ezen  immunitás  és  előjogok 
pedig  valamicskével  nagyobbak,  mint  Beöthy  Ákos  tisztelt 
képviselő  úr  álHtotta,  aki  azt  mondta,  hogy  akármelyik  állam 
alattvalójának  éppen  annyi  immunitása  van,  mint  a  diplo- 
macziai  jelleggel  felruházott  konzuloknak. 

Beöthy  Ákos  :  Ezt  mondottam  és  fenn  is  tartom  ! 

Sajnálom,  hogy  meg  kell  mondanom,  hogy  a  konzulok- 
nak és  így  ezen  fötörvényszék  tagjainak  is  oly  mentességük 
van,  hogy  a  maguk  hatalmát  szabadon  és  függetlenül  gyako- 
rolhassák, aminő  az  egyszerű  osztrák  vagy  magyar  honpolgár- 
nak nincs. 

Ez  az  oka,  hogy  a  külügyminiszternek  beleegyezése  kell, 
mert  ő  az  orgánum  arra,  hogy  megadassék  a  konzuli  karakter 
és  hogy  a  kinevezésnél  a  konzuli  karakter  megadása  a  főtör- 
vényszéki  tagok  számára  előre  biztosítva  legyen.  Nem  ez  a 
döntő  arra  nézve,  hogy  a  kinevezett  bírák  a  magyar  vagy 
osztrák  államnak  delegált  közegei,  és  midőn  Ö  felsége  ezeket 
kinevezi,  vájjon  mint  magyar  király,  vagy  pedig  mint  a 
monarchia  másik  államának  fejedelme  jár  el.  Erre  nézve  a 
döntő  körülmény  abban  áll,  hogy  melyik  kormány  az,  amely 
az  előterjesztést  s  ellenjegyzést  eszközli,  mert  ha  az  ellen- 
jegyzést a  magyar  kormány  eszközli,  akkor  a  kinevezés  csak 
a  magyar  királynak  állam  jogi  aktusa ;  ha  pedig  az  ellen- 
jegyzést az  osztrák  kormány  eszközh,  akkor  a  másik  áUam 
fejedelmének  aktusa.  Ezért,  tisztelt  ház,  nem  a  külügyminisz- 
ter beleegyezése  dönt  a  cselekvény  állam  jogi  karaktere 
felett,  hanem  az  ellenjegyzés  dönt.  (Ügy  van  !  jobbfelől.) 

Egyébiránt  nem  úgy  vélekedett  gr.  Apponyi  Albert 
tisztelt  képviselő  úr,  mert  első  beszédében,  február  18-án,  a 
következőket  mondja  (Olvassa)  :  »Én  elismerem,  hogy  a 
tervezett  bíróság  összeállításában  megvan  a  vegyes  intézmény- 
nek egyik  kelléke,  hogy  tudnüllik  olyan  elemekből  van  össze- 
a,lkotva,  melyek  küldetésüket  két  egymástól  független  fen- 

hatóság  önálló  fenhatósági  jogának  gyakorlásából  nyerik :  a 
bírák  egy  részét  a  magyar  király  mint  olyan,  a  bírák  más 
részét  az  osztrák  császár  mint  olya-n  nevezi  ki.  De  hiszen, 
tisztelt  ház,  ha  ez  az  eredet,  ha  ez  a  két  különböző,  egymástól 
független  forrásból  való  származás  elegendő  volna  arra,  hogy 
valamely  intézmény  ne  legyen  közös,  hanem  csak  vegyes  : 
akkor  nekünk  egyáltalán  közös  ügyeink  nincsenek,  hanem 
csak  vegyes  ügyeink  vannak. « 

Itt  a  tisztelt  képviselő  úr  elismeri,  hogy  két  külön,  függet- 
len forrásból  erednek ;  hogy  az  egyik  csak  magyar  bíró,  a 
másik  csak  osztrák  bíró  ;  de  már  tegnapi  beszédében  ezt  meg- 
változtatja és  azt  mondja,  hogy  miután  a  külügyminiszter  is 
ott  van :  nem  tisztán  magyar  bíró,  nem  tisztán  osztrák  bíró, 
hanem  közös  bíró.  Ez  az  a  bizonyos  remete,  aki  február  18-án 
még  künn  volt  (Élénk  derültség  jobbfelől.)  és  aki  február 
24-én,  mert  nagyon  alkalmatlan  volt,  beküldetett.  (Élénk 
derültség  jobbfelől.  Mozgás  balfelől.)  :   : 

De  miért  küldte  be  a  tisztelt  képviselő  úr  ?  Azért,  mert 
18-án  minden  áron  be  kellett  bizonyítani,  —  mert  ez  volt  a 
téma  —  hogy  ez  a  közös  főtörvénj^szék  nem  vegyes  jellegű. 
(Ügy  van  jobbfelől.)  Ekkor  azt  monda  :  Igaz,  szerkezetére 
nézve  vegyes ;  de  miután  hatáskörébe  oly  perek  is  vannak 
utalva,  melyek  ugyanazon  állam  honosai  közt  folynak :  ki 
lehet  mutatni,  hogy  nem  vegyes,  hanem  közös  a  főtörvény- 
szék. 

Időközben  azonban  történtek  egyes  felszólalások,  például 
Bokros  Elek  előadó  úr  részéről,  aki  az  Apponyi  Albert  tisztelt 
képviselő  úr  által  kétségtelenül  vegyesnek  elismert  egyiptomi 
internaczionáhs  bíróságról  bebizonyította,  hogy  ingatlanokra 
vonatkozó  perekben  ugyanazon  állam  honosai  közt  is  dönt ; 
és  hogy  amiatt,  mert  a  vegyes  pereken  kívül  ugyanazon  állam 
honosai  közti  perek  is  vannak  utasítva  e  bírósághoz  :  ha  az 
eredetére  nézve  vegyes,  még  közössé  nem  vált.  Ekkor  be 
kellett  küldeni  azt  a  bizonyos  remetét,  hogy  az  többé  ne 
alkalmatlankodjék.  (Élénk  derültség  jobbfelől.  Mozgás  bal- 
felől.) 

Vissza  kell  térnem,  tisztelt  ház,  a  8.  §-ra.  (Halljuk  !  Hall- 
juk !)  Azt  mondja  a  tisztelt  képviselő  úr  :  már  hogyne  volná- 
nak ezek  közös  intézmények,  midőn  először  a  felmentő  határé- 

zathoz  a  közös  külügyminiszter  előterjesztése  is  szükséges ; 
és  midőn  másodszor  a  konzuli  főtörvényszék  elnökeire  és 
főbíráira  vonatkozó  alaki  és  anyagi  fegyelmi  szabályokat  a 
monarchia  két  államának  minisztériumai  a  közös  külügy- 
miniszterrel egyetértőleg  állapítják  meg. 

Ezt  a  szerkezetet,  tisztelt  ház,  az  igazságügyi  bizottság 
ajánlja.  Legyen  szabad  itt  felvilágosításul  egyet  elmondanom. 
Ügj^  a  monarchia  két  államának  kormányai,  mint  az  igazság- 
ügyi bizottság  is  azt  a  nézetet  osztották,  hogy  a  bírák,  maga- 
viseletüknek fegyelmi  következményeire  nézve,  a  hazai  tör- 
vények és  a  hazai  fórumok  joghatósága  alatt  állnak.  Ez  van 
kifejezve  a  8.  §.  utolsó  alineájában  ;  a  szövegben  foglalt  fel- 
hatalmazás csak  ezen  elv  épségben  tartásával  gyakorolható. 
Ami  a  felmentést  illeti,  aminek  magában  véve  abszolúte  semmi 
fegyelmi  következménye  nincs,  a  külügyminisztert  ignorálni 
nem  lehetett,  mert  nem  lehet  figyelmen  kívül  hagyni,  hogy  a 
bíró  konzuli  karakterrel  bír  ;  nem  lehet  helyesen  azt  sem 
kizárni,  hogy  a  felmentésnél  a  külügyminiszter  meghallgattas- 
sék.  ö  felsége  szabadon  határoz,  de  meghallgatja  azt,  akinek 
orgánumai  a  közelben  vannak,  és  meghallgatja  azt  a  kor- 
mányt, amely  az  illetőt  a  kinevezésre  javaslatba  hozta.  Ez  a 
szakaszban  foglaltaknak  értelme,  és  amennyiben  ez  megnyug- 
tatásra szolgál,  szabatosítás  tekintetében  itt  valóban  semmi 
nehézség  sem  lesz.  (Élénk  helyeslés  a  jobboldalon.) 

Ami,  tisztelt  ház,  a  képviselő  úrnak  a  javaslat  ellen  fel- 
hozott főargumentumát  illeti,  az  abban  állott,  hogy  gúnyo- 
lódva összeszámlálgatta  azokat  a  jogokat,  amelyeket  én  fel- 
említettem és  amelyekben  a  magyar  állam  jogát  a  konzuli 
bíráskodásra  körülírva  találtam,  és  így  kiáltott  fel :  No,  ha 
ez  mind  igaz,  akkor  a  miniszter  úr  nagy  dicséretet  érdemel ; 
de  egyetlen  egy  jog  sincs  ezek  között  olyan,  amelyet  a  magyar 
áUam  önállóan  gyakorol,  hanem  mindez  olyan,  melyet  az 
oszjbrák  kormánnyal  egyetértőleg  gyakorolhat. 

De,  tisztelt  ház,  így  aztán  tulaj  donképen  megtéveszt- 
jük a  vitának  valódi  alapját !  (Halljuk  !  Halljuk !)  Ez  egyez- 
ményes törvény  —  de  mi  fölött  ?  Afölött,  kit  illetnek  és  miként 
gyakoroltassanak  az  igazságügyi  fenség  jogok  a  konzuli  bírás- 
kodás körében.  Mint  adott  alap  szerepelt  az  az  elv,  hogy  a 
monarchia  mindkét  államának  törvényei  szerint  az  első  fórum 

egy  közös  közeg ;  a  másik,  hogy  annak  bírói  hatósága,  mert 
vegyes  és  nem  vegyes  perekre  egyh-ánt  kiterjed,  vegyes  ter- 
mészetű. 

A  felebbezési  fórum  szervezete  ismeretes. 

Már  most,  az  első  kérdés  az  volt :  kit  illessenek  az  igaz- 
ságügyi fenség] ogok  a  bíráskodásra  nézve  ?  A  törvényjavaslat 
a  monarchia  két  államának  igazságügyi  fenhatósága  alá 
helyezi.  Igaz,  az  első  fórumok  feletti  fegyelmi  hatalom 
maradt  a  közös  külügyminiszternél.  Mert  ezek  közös  köze- 
gek és  így  törvény  szerint  ö  alá  tartoznak  ;  mert  az  ellenkező 
képtelenségre  vezetett  volna.  (Ügy  van !  a  jobboldalon.)  Mi 
történnék  akkor,  ha  az  első  fórumot  bírói  funkcziójára  nézve, 
amennyiben  magyar  bíráskodást  gyakorol,  alávetnők  a  ma- 
gyar igazságügyminiszternek,  vagy  fegyelmi  bíróságnak ; 
amennyiben  ausztriai  honosok  felett  gyakorol  bíráskodást, 
az  osztrák  fegyelmi  bíróságoknak  és  törvényeknek  ;  ameny- 
nyiben  pedig  vegyes  bíráskodást  gyakorolna  —  nem  tudom 
ugyan,  hogy  kinek,  de  valószínűleg  a  külügyminiszternek 
vetnők  alá.  (Derültség  és  tetszés  a  jobboldalon.)  Miféle 
hivatah  orgánum  lehetne  az,  amely  funkczióira  nézve  ennyi 
különböző  fegyelmi  szabály  és  bíróság  alatt  áll  ?  Elvégre  is 
ez  mellék-funkczió,  amely  egy  sokkal  terjedelmesebb  admi- 
nisztratív hatáskörrel  van  összekötve. 

Nem  mintha  irányadó  lehetne,  de  felvilágosításul  fel- 
említem, hogy  a  hazai  közigazgatási  tisztviselők,  amennyiben 
kisebb  bűnesetekben  bíráskodnak,  szintén  nem  tartoznak 
az   igazságügyi   miniszter    vagy   a   fegyelmi   bíróságok   alá. 

Lehet-e  tagadni,  hogy  e  javaslat  szerint  bírói  hatalmat 
a  magyar  honosok  felett  csak  a  törvény  ad  ;  új  bíróság  fel- 
állításához, megszüntetéséhez  a  magyar  kormány  aktusa 
szükséges  ;  az  anyagi  és  alaki  jogszabályokat  ugyanez  álla- 
pítja meg  felhatalmazás  alapján  ?  Hát  megszűnik-e  ez  a 
jog  azért,  mert  tíz  évre  megegyezünk  ennek  egyetértő  gya- 
korlása iránt  ?  Ezt  a  múlt  alkalommal  elég  bőven  kifej- 
tettem. 

Különösen  fennakad  a  képviselő  úr  azon,  hogy  a  konzuh 
bíróság  és  a  monarchia  egyik  vagy  másik  államának  ható- 
ságai közt  való  illetőségi  összeütközés  esetében  a  két  állam 
kormánya  dönt. 

Hát  ki  döntsön  más,  mint  akit  a  konzuli  bíróság  felett 
a  fenhatóság  illet  ? 

Hát  kire  kellett  volna  bízni  ?  Hiszen  ha  Angliával  szer- 
veznénk ily  bíróságokat,  akkor  is  a  két  állam  kormányának 
kellene  rendelkezni.  En  tehát  ebben  azt  látom,  hogy  a  leg- 
határozottabban el  van  ismerve  a  magyar  állam  igazságügyi 
fenhatósága.    (Élénk   helyeslés   jobbfelől.) 

Nem  is  hittem,  hogy  ezeket  s  ilyeneket  kell  nékem  itt 
bővebben  fejtegetnem.   (Halljuk  !   Halljuk  !) 

Mielőtt  tisztelt  képviselőtársam  beszédének  politikai 
méltatására  térnék  át,  (Halljuk  !  Halljuk  !)  még  két  dolgot 
kell  felemhtenem.    (Halljuk!    Halljuk!) 

Az  egyik  az,  hogy  méltóztatnak  a  túlsó  oldalról  koncze- 
dálni,  hogy  a  magyar  honosokat  a  konzuláris  bíráskodás 
területén  nem  vetjük  alá  az  osztrák  jognak.  Ez  az  egyheti 
vitának  elég  sovány  eredménye. 

De  ez  ehsmerést  most  egy  igen  szép  szólammal  akarják 
meggyengíteni.  Azt  mondják  :  a  magyar  honosokat  az  otto- 
mán  birodalom  területén  is  a  magyar  jogfejlődés  alatt  kellene 
tartani ;  hadd  érezzék  ebben  is,  hogy  a  hazádnak  polgárai. 

Ez  szépen  és  csábítóan  hangzik.  Hanem  nézzük  meg, 
tisztelt  ház,  hogy  mi  rejlik  ez  alatt  ?  (Felkiáltások  balfelől  : 
A  nemzeti  jog  !)  Az  a  nemzeti  jog  egy  terminus  technicus,  és 
ezt  talán  el  méltóztatnak  felejteni  e  pillanatban.  (Derültség 
a  jobboldalon.)  Minden  magánjogi  rendszerben  vannak 
elemek,  melyekben  valamely  államnak  vagy  nép  fejlődésé- 
nek és  szükségeinek  sajátossága  jelentkezik.  Az  örökösödési 
jog,  a  család-  és  házassági  jog  és  az  ezzel  összefüggő  jogok. 
Ide  tartozik  természetesen  a  cselekvési  képesség  is,  azok  a 
törvények,    amelyeket   per  szónál   statútumoknak   neveznek. 

E  jogszabályok  alkalmaztatni  fognak  a  magyar  hon- 
polgárokra is,  de  nem  változatlanul ;  és  hogy  miért,  egy 
más  felszólalásomban  kifejtettem. 

De  mi  az,  amire  itt  a  konzuláris  területen  érvényben 
levő  jog  fennmarad  és  mire  nézve  időről-időre  a  szükséges 
módosítások  tétetnek  és  amit  a  tisztelt  ellenzék  a  hazai 
jogfejlődéssel  teljes  összeköttetésbe  akar  hozni  ?  Ez  az  obh- 
gácziók  joga,  a  váltó-  és  kereskedelmi  jog  és  a  perrendtartás  ; 
szóval,  a  magánjogi  fogalmat  és  eljárást  szabályozó  jogok. 

Már  most,  mit  gondol  a  tisztelt  ház,  ha  mitőlünk  távol  élő 
oly  egyéneket,  akik  soha  életükben  nem  éltek  e  különben 
is  csak  részben  kodifikált  magyar  jogszabályok  alatt  s  azo- 
kat nem  ismerik,  alá  akarnók  vetni  a  magyar  jognak  éa 
például  azt  mondanók  :  a  mi  kötelmi  jogaink  összes  bizony- 
talanságai és  kontroverziái  most  jótéteménykép  beplántál- 
tatnak a  konzuláris  területbe,  azt  mondván,  hogy  ez  erősíti 
majd  az  ott  lakó  magyarokban  a  magyar  állam  eszméjét, 
ez  emlékezteti  őket  majd  arra,  hogy  magyarok ;  (Élénk 
derültség  jobbról.)  ha  mi  azt  mondanók,  hogy  nem  járhat- 
nak el  jogügyletekben  a  külföldön  az  ott  kifejlett  és  általuk 
ismert  jog  szerint,  hanem  járjanak  el  eszerint,  azon  pom- 
pozus  czím  alatt,  hogy  összeköttetésben  legyenek  a  hazai 
fejlődéssel :  mit  gondol  a  tisztelt  ház,  vájjon  igazságügjd 
poHtikai  szempontból  okosan  cselekednénk-e  ?  (Élénk  tetszés 
jobbról.) 

Meglehet,  hogy  rendkívül  nagy  hazafiak  lettünk  volna, 
(Derültség  jobbfelől.)  de  még  mily  nagy  hazafiak  lennénk, 
ha  azt  mondanók  :  annyira  összeköttetésbe  hozzuk  őket  a 
hazai  joggal,  hogy  eljárás  tekintetében  is  hazai  jogszabályok 
szerint  éljenek. 

Hát  a  mi  perrendtartásunkat  abszolúte  lehetetlen  a 
konzuláris  bíróságok  előtt  alkalmazni ;  ha  pedig  a  szóbeli- 
séget hozzuk  be,  még  inkább  lehetetlenné  válik.  Ez  hát  az 
a  nagy  jótétemény,  mely  őket  a  hazai  jog  alá  vonva,  velük 
megszeretteti  Magyarországot,  hogy  valahányszor  ebből 
mindenféle  bajuk  származils,  mindig  emlékezzenek  arra, 
liogy  ők  magyarok.  (Hosszantartó  élénk  tetszés  jobbfelől.) 

Tisztelt  ház  !  (Halljuk  !  Halljuk  !)  Én  azt  gondolom, 
hogy  ami  már,  hogy  úgy  mondjam,  a  kérdésnek  az  érdem- 
leges fejtegetését  illeti,  azt  abba  hagyhatom.  Hiszen  ha 
méltóztatnak  fejtegetés  alá  venni  a  javaslatnak  egyes  hatá- 
rozatait, én  arra  a  pontra  szorítkozva,  igen  szívesen  adok 
felvilágosítást  és  igyekszem  megfelelni. 

Tisztelt  képviselőház  !  (Halljuk  l)  Apponyi  Albert  kép- 
viselő úr  már  első  beszédében,  sokkal  nyomatékosabban 
tegnapi  beszédében,  ezen  egész  törvényjavaslatnál  nemcsak 
hamis  irányadó  szempontból  indult  ki,  nemcsak  oly  kellé- 
keket állított  fel  a  konzuU  bíráskodásra,  melyek  sehol  Euró- 

pában  nincsenek  ;  nézetem  szerint  nemcsak  félremagyarázta 
a  kiegyezést ;  hanem  adott  egy  oly  politücai  hátteret,  mely 
kijelentéseit  ezzel  az  üggyel  is  kapcsolatban,  különös  súly- 
lyal  is  ruházza  fel.  (Halljuk  !  Halljuk  !)  Összeköti  ezen  poli- 
tikai enuncziáczióit  azzal  a  kijelentésével,  hogy  csak  kibúvó 
az,  hogy  ez  a  törvényjavaslat  tíz  évre  van  kötve,  mert  ami 
jogot  itt  feladunk,  ami  közösségbe  itt  bebonyolódunk, 
abból  a  legnagyobb  erőfeszítéssel,  a  legelkeseredettebb  küz- 
delmek nélkül  kibontakoznunk  többet  alig  lesz  lehetséges  ; 
söt  a  képviselő  úr  annyira  megy,  hogy  határozottan  és  nyíl- 
tan megjelöli  azt,  hogy  ő  politikájának  alaptételéül  tekinti, 
hogy  poHtikailag  nem  helyes,  nem  jó  Ausztriával  egy 
állami  szuverenitási  jog  gyakorlására  nézve  szerződést  kötni 
és  egyezkedni.  Hozzáteszi  még  másutt  azt,  hogy  minden- 
nemű ügynek  egyetértő  rendezése  Ausztriával,  folytonos 
veszély  Magyarországra  nézve. 

Folytonos  veszély  két  okból.  (Mozgás  balfelől.  Halljuk  ! 
Halljuk  !  jobbfelől.)  Egyrészt  azért,  mert  a  Lajtán  túl  oly 
tendencziák  vannak,  melyek  a  monarchia  két  állama  közti 
kapcsokat  szorosabbra  fűzik,  az  állami  közösséget  kiterjesz- 
teni akarják.  És  másodszor  azért,  mert  ő  azt  tartja,  hogy 
sem  a  magyar  államférfiakban  nincs  meg  az  a  kötelességérzet 
és  nem  is  volt  meg  1867  óta,  sem  a  magyar  nemzetben  nincs 
meg  az  erő,  hogy  a  törvényekben  biztosított  jogát,  akkor, 
amikor  azzal  élnie  kellene,  önnön  érdeke  és  önnön  felfogása 
szerint  érvényesíthesse. 

A  legcsodálatosabb  felfogást  hirdeti  a  tisztelt  képviselő 
úr  az  Ausztriával  való  viszonyra  nézve. 

Neki  minden  szerződés  Ausztriával  —  nem  az  alap- 
törvényt érti  —  egy  láncz,  melyet  szét  kell  törnünk  .  .  . 
(Elénk  ellenmondás  a  baloldalon  és  folytonosan  tartó  zaj  a 
szélsőbaloldalon.) 

Péchy  Tamás  elnök  :  Ha  a  tisztelt  képviselő  urak 
folytonosan  közbeszólnak,  lehetetlen  a  tanács- 
kozást  folytatni.    (Helyeslés   jobbfelől.) 

•  •  •  vagy  melyből  ki  kell  bontakoznunk.  Azt  mondja 
továbbá  a  tisztelt  képviselő  úr,  hogy  úgy  a  fogyasztási  adók 
terén,  a  vám-  és  kereskedelmi  szerződéssel  kapcsolat- 
ban, mint  más   egyéb   időleges   egyezkedés   terén   tudunk-e 

abból  kibontakozni  ?  Azután  egy  más  helyen  azt  mondja  : 
Hogyha  ezen  idő  letelt  —  alkalmazva  ezt  arra,  hogyha  a 
tíz  év  letelik  —  van-e  naiv  lélek,  aki  azt  hiszi,  hogy  sikerül 
önállóságunkat  visszahódítani  elkeseredett  küzdelem  nél- 
kül ?  És  végül  azt  is  emKti,  hogy  a  közjogi  alap  romlik, 
1867  óta  folytonosan  romlott,  számos  lépést  tettünk  hátra, 
egy  lépést  sem  előre. 

Ez  tudtommal  az  első  eset,  tisztelt  ház,  a  képviselő  úr 
felszólalásaiban,  hogy  ő  Ausztriával  való  viszonyunkat  ily 
határozottan  így  állítja  oda.  Első  eset,  melyben  elismeri 
ugyan,  hogy  úgy  a  forgalomnak  sűrűsége,  mint  a  közjogi  kap- 
csolatnak maradandósága,  valamint  mindazon  elvek  alapján, 
melyek  az  1867.  évi  XII.  törvényczikkben  meg  vannak  írva, 
mi  utalva  volnánk  Ausztriára,  az  érdekek  találkozása  és  a 
mindkettőre  háramló  előny  elérése  szempontjából ;  de  állítja, 
hogy  9j  föld  kerekségének  nincs  állama,  amelytől  úgy  kellene 
mégis  óvakodni .  .  . 

Báró  Kaas  Ivor  :  Vigyázni ! 

Ugrón  Gábor :  A  kinai  császár  nevében  nálunk 
még  senkit  sem  végeztek  ki !  (Igaz  !  Ügy  van  ! 
a  szélsőbaloldalon.) 

.  .  .  úgy  kellene  óvakodni,  mint  Ausztriától ;  mert  ő 
határozottan  kijelenti,  hogy  veszedelemnek  tartja  Ausztriá- 
val egy  szuverenitási  jog  gyakorlására  nézve  megegyezni. 
(Igaz  !    Ügy   van  !    a   jobboldalon.) 

Én,  tisztelt  képviselőház,  (Halljuk !)  nem  ismerek  nem- 
zetközi egyezményt,  aminek  tárgya  az  állami  fenhatósági 
jognak  nem  egyik  vagy  másik  jelentkezése  és  egy-egy 
alkatrésze  volna. 

Ha  például  kölcsönös  jogsegély  nyújtása  iránt  egyez- 
kedünk ;  ha  Magyarország  megköti  a  fogyasztási  adókra 
nézve  törvényhozási  függetlenségét ;  ha  Magyarország  a 
bankra  nézve  megegyezilí  :  ezáltal  állami  szuverenitási  jogá- 
nak igenis  egyik  jelentkezése,  egyik  alkatrésze  meg  van 
kötve.  (Igaz  !  Ügy  van  !  a  jobboldalon.)  Aki  tehát  meg- 
fontolja, hogy  mit  mond,  az  tulaj  donképen  ezzel  azt  mondja, 
hogy  az  Ausztriával  való  egyezkedést  —  mert  az  nem  lehet 
más,  mint  az  államjog  terén  —  határozottan  veszedelmesnek 
tartja.   (Igaz  !  Ügy  van  !  jobbfelől.)  Hát,  tisztelt    ház,  én 

megengedem  azt  is,  hogy  lehet  így  vélekedni ;  de  azt  hiszem, 
hogy  lehet  így  vélekedni  még  azon  törekvésekre  való  hivat- 
kozással is,  melyeket  tizenkét  év  előtt  én  is  felemlítettem  ; 
bár  én  nyiltan  megvallom,  hogy  ma  sem  kormányt,  sem 
pártot  nem  ismerek  a  Lajtán  túl,  mely  a  közjogi  viszony- 
nak változtatását  és  szorosabbra  fűzését  programmjába, 
törekvésébe  felvette  volna.  (Helyeslés  a  jobboldalon.)  De  hát 
én  erre  súlyt  nem  helyezek,  csak  azt  mondom  :  aki  komolyan 
veszi  e  politikát  és  ezen  meggyőződésre  jut,  mint  hosszas 
tapasztalása  eredményére,  és  ezen  elveket  tartja  pohtikája 
vezérfonalának  :  az  elszakadt  az  1867.  évi  XII.  törvényczikk- 
től,  annak  jellemétől,  az  azzal  megegj^ező  politikától.  (Élénk 
helyeslés  és  tetszés  a  szélsőjobboldalon.)  Mert  ne  játsszunk, 
tisztelt  ház,  az  elvekkel  és  poUtikai  jelszavakkal.  (Ügy  van  ! 
Úgy  van  !  a  bal-  és  a  szélsőbaloldalon.  Halljuk  !  Halljuk  ! 
jobbfelől.)  Vagy  áll  az,  hogy  nekünk  Ausztriával  állam- 
szuverénitási  jog  felett  —  és  itt  nincs  is  másról  szó  —  vesze- 
delmes egyezkedni,  vagy  nem  áll.  Ha  áll,  és  ha  ez  a  veszede- 
lem azért  van,  mert  ha  egyszer  valamiben  megegyeztünk, 
Magyarországnak  nincs  ereje  akaratát  többé  érvényesíteni, 
és  Magyarországnak  ez  a  lekötöttsége  csak  formailag  tart 
határozott  ideig,  tulajdonképen  pedig  addig  tart,  ameddig  a 
másik  fél  akarja  ;  ha  valakinek  ez  a  poHtikája,  ez  a  sarka- 
latos meggyőződése :  akkor,  tisztelt  ház,  a  legnagyobb 
veszedelmet  azon  kapcsolatban  kell  látnia,  mely  állandóan 
Ausztriához  fűz  bennünlíet ;  (Igaz  !  Ügy  van  !  a  jobboldalon.) 
s  akkor  határozottan  és  nyiltan  el  kell  vetni  az  1867.  évi 
XII.  törvényczikknek  azt  az  elvét,  amely  azt  mondja,  hogy 
vannak  ügyek,  melyek  a  helyzetnél,  mindkét  fél  érdekeinek 
találkozásánál  fogva  czélszerűbben  intéztethetnek  el  közös 
egyetértéssel,  mint  szorosan  elkülönözve  ;  akkor  mindenütt, 
ahol  csak  lehetséges,  szoros  elzárkózási  politikát  kell  foly- 
tatnunk, sőt  határozottan  azt  kell  kitűzni  irányul,  hogy  a 
meglevő  ideiglenes  lekötöttségekből  szabaduljunk,  a  közjogi 
kapcsot  pedig,  kedvező  alkalom  adván  elő  magát,  tágítsuk  ; 
akkor  a  XII.  törvényczikknek  ezt  a  konczepczióját  és  rendel- 
kezését végzetes  tévedésnek  kell  tartania  ;  akkor  az,  aki  ezen 
az  állásponton  komolyan  áll  s  azt  akarja,  hogy  a  magyar 
parlament  ehhez    irányítsa    magatartását  és  befolyását,   az 

lényegében  határozottan  a  függetlenségi  párt  álláspontját 
foglalja  el.  (Zajos  helyeslés  jobbfelöl.  Mozgás  balfelöl.  Hall- 
juk !  HaUjuk!) 

Ily  vélekedésre  mindenkinek  joga  van,  és  én  senkinek 
emiatt  szemrehányást  nem  teszek.  De  ami  ellen  a  leghatá- 
rozottabban kifogásom  van  és  ami  ellen  tiltakozom,  az  az, 
hogy  míg  egyrészt  valaki  a  közjogi  alap  hivatott  fenntartó- 
jának és  védőjének  gerálja  magát  :  (Zajos  helyeslés.  Ügy 
van !  Ügy  van !  jobbfelöl.  Élénk  mozgás  baKelöl.)  addig 
mindent  megtesz  azon  közjogi  alapnak  hitelétől  való  megfosz- 
tására és  kompromittálására.  (Hosszantartó  élénk  helyeslés. 
Ügy  van  !  Ügy  van  !  jobbfelöl.  Nyugtalanság  a  baloldalon.) 
Bolgár  Ferencz  :  Az  pedig  Szilágyi  Dezső  ! 

Az  a  tan,  melyet  a  képviselő  úr  hirdet :  a  gyengeségnek, 
az  Ausztriától  való  félelemnek,  minden  iljntiemű  egyezkedés 
perhorreszkálásának  tana  —  nem  egyéb,  mint  homlokegye- 
nest ellenkező  állásfoglalás  a  kiegyezési  törvény  szellemében 
fekvő  politika  ellen.  (Zajos  felkiáltások  jobbfelöl.  Igaz ! 
Ügy  van  !  Mozgás  baKelöl.) 

De  a  tisztelt  képviselő  úr  ezzel  kapcsolatban  áttér  a 
kormányképességre.  (Zaj  a  bal-  és  a  szélsőbalon.  Élénk  fel- 
kiáltások jobbról.  Halljuk !  Halljuk !  Helyre !)  És  kétféle 
kormány  képességet  említ.  (Zaj  balfelöl.  Halljuk  !  Halljuk  ! 
jobbfelől.)  Azt  mondja  :  van  ennek  a  szónak  egy  termé- 
szetes, helyes,  legitim  értelme  ;  de  van  egy  csúnya  értelme 
is.  A  legitim  értelme  ez  :  »amennyiben  azokat  az  egyéni 
tulajdonságokat  és  felfogásokat  tételezi  fel,  amelyek  számol- 
nak az  államnak  összes  létérdekeivel,  az  állam  összes  viszo- 
nyaival«.  Ennek  a  legitim  értelemnek,  mert  az  tulajdonkép 
nézetem  szerint  semmi  lényegest  sem  mond,  bátran  békét 
hagyhatunk ;  (Derültség  jobbfelől.)  mert  hiszen  nem  az, 
hogy  valaki  számol  a  létérdekekkel  és  létviszonyokkal, 
hanem  helyesen  számol-e  :  az  a  lényeg.  Ennek  pedig  bírája 
elvégre  a  nemzet,  próbaköve  a  tapasztalás.  (Zajos  derültség 
jobbfelől.  Nyugtalanság  balfelől.)  Hanem  hiszen  nem  erre 
helyezi  a  tisztelt  képviselő  úr  okoskodása  súlyát.  Hát  legyen 
helyes. 

De  van  annak  a  kormányképességnek  —  úgymond 
—  egy  csúnya  értelme  is,  amely  szerint :  »a  kormányképes- 

ségnek  fogalma  jelent  főleg  meghátrálást,  (Úgy  van  !  Ügy 
van  !  a  szélsöbaloldalon.)  vagy  legalább  is  megalkuvást 
az  előbb  említett  tendencziálckal«  (Ügy  van  !  Ügy  van  ! 
a  szélsőbaloldalon.)  s  aztán  hozzáteszi,  hogy  afficziálja  a 
kormányképességet,  valahányszor  egy  nemzeti  aspirácziót, 
valahányszor  egy  nemzeti  jogot  akarnak  érvényesíteni ; 
(Ügy  van  !  Ügy  van  !  a  szélsőbaloldalon.  Halljuk  !  Halljuk  !) 
és  szinte  látja  itt  az  elégtételnek  azt  a  kárörvendő  mosolyát, 
hogy  iljen  nyilatkozatokkal  —  amelyek  beszédének  előbbi 
részében  is  vannak  —  az  ellenzéken  bemártja  magát.  Hyen 
kormány képességi  kérdés  lesz,  úgymond,  a  konzuli  bírás- 
kodás is. 

Hát  én  vizsgálni  akarom,  tisztelt  ház,  hogy  mit  akar 
jelenteni  az,  ha  egyik  pártnak  a  vezére  az  alsóházban  azt 
mondja,  hogy  Magj^ar országon  a  kormányképesség  fogalma 
meghátrálást  és  megalkuvást  jelent  az  osztrák  czentralizálási 
hajlamokkal  és  tendencziákkal  szemben.  (Felkiáltások  a 
szélsőbaloldalon  :  Ügy  is  van !  Igaz  !  Halljuk  !  Halljuk  ! 
jobbfelől.) 

Ha  a  parlamenti  kormányképességet  mint  állam  jogi  és 
mint  politikai  fogalmat  analizálom,  az  függ  azon  két  tényező- 
től, akiknek  összetalálkozása  a  kormányt  átruházta  :  a  parla- 
menttől és  a  fejedelemtől. 

Nem  akarom,  nem  tudom,  nem  is  tartom  megengedett- 
nek  a   képviselő    úrnak   ezen   nyilatkozatát  ily  értelemben 
venni,    s  abból  a  következtetést  levonni. 
Gr.  Appon3á  Albert :  Csak  tessék ! 
Horánszky  Nándor :    Ki   fogom   mutatni,   hogy  a 
miniszter  úr  is  ebben  a  nézetben  volt !  (Halljuk  ! 
Halljuk !  jobbfelől.) 

Azt  csak  nem  akarják  mondani,  hogy  a  képviselőház 
meghátrálást,  megalkuvást  kíván  a  czentralizáló  tendencziák 
elől  ?  Hát  ki  az,  aki  ezt  kívánja  ?  Vagy  egy  harmadik,  alkot- 
mányon kívül  álló  tényezőről  van  szó  ?  Hát  nekünk  ál-alkot- 
mányunk van  ?  (Egy  hang  balfelől :  Ez  aztán  a  denuncziálás  ! 
Zaj.  Halljuk  !  Halljuk  !)  Aki  azt  állítja,  hogy  1867  óta  fol3rtou 
romlott  a  közjogi  alap  ;  aki  azt  állítja,  hogy  a  kormány- 
képességhez megalkuvás  és  meghátrálás  kell  a  czentralizáló 
tendencziákkal  szemben,  és  hogy  a  kormányok  sorban,  a  kor- 

mányképesség  megtartása  miatt,  az  ország  jogai  kárára  meg- 
alkudtak ezen  tendencziákkal  —  ha  ebben  denuncziáczió  van  : 
akkor  önmaga  denuncziálja  magát.  (Élénk  helyeslés.  Ügy 
van  !  jobbfelól.  Zaj  balfelöl.  Halljuk  !  Halljuk  !) 

De  ha  nem  ez  az  értelme,  sem  az  egyik,  sem  a  másik : 
hát  mi  lehet  ily  nyilatkozatnak  a  czélja  és  mi  lehet  ily  nyilatko- 
zatnak a  hatása  ?  Mert  ilyen  helyről  ez  a  nyilatkozat  nem  olyan 
ártatlan  és  nem  otyan  jelentőség  nélküli.  (Ügy  van  !  Úgy  van  ! 
Halljuk  !  Halljuk  !  jobbfelől.)  Ennek  a  hatása  az  lehet,  hogy 
ha  elhiszik,  meggyűlölte  ti  a  nemzettel  intézményeit.  (Ügy 
van !  Ügy  van !  jobbfelől.  Ellenmondás  és  felkiáltások  bal- 
felől :  A  kormányt !  A  többséget !)  Éppen  azon  közjogi  kapocs, 
amelynek  a  képviselő  úr  eddig  egyedül  hivatott  védőjéül 
lépett  fel,  fog  szenvedni  legjobban  ezen  tan  hirdetése  által. 
(Ügy  van  !  Ügy  van  !  jobbfelől.  Mozgás  és  zaj  balfelől.)  És  ha 
egyrészt  Magyarország  gyengeségét  prédikálják,  mely  a 
czentralizáló  tendencziáknak  nem  tud  ellentállni ;  másrészt 
a  kormányképesség  fogalmát  a  politikai  romlottsággal  azono- 
sítják, amely  kész  elárulni  —  politikailag  értve  —  az  ország- 
nak reábízott  érdekeit,  csakhogy  kormányképes  legyen  vagy 
maradjon :  mi  egyéb  következik  ebből,  mint  ellenszenvnek, 
gyűlöletnek  gerjesztése  a  nemzetben  a  közjogi  alap  iránt, 
összes  alkotmányos  intézményeink  iránt  ?  (Ügy  van  !  Ügy 
van !  jobbfelől.  Zaj  és  ellenmondás  balfelől.)  És  ha  mindezen 
dolgoknak,  például  fogyasztási  adók  önnállóvá  tételének,  vagy 
egyebeknek,  amit  a  tisztelt  képviselő  úr  felhozott,  a  sürgetése 
afíicziálja  a  kormány  képességet  —  nem  akarom  vizsgálni  és 
fejtegetni,  hogy  hol  afficziálja  .  .  . 

Gr.  Apponyi  Albert :  Csak  fejtegesse  ! 
...  és  miben  áll  az  afficziálás  —  én  nem  értem,  a  képviselő  úr 
minő  eredményre  akar  jutni  egy  nemzettel,  mely  gyenge  egyez- 
kedni, gyenge  érdekeit  érvényesíteni  ?  Hisz  az  ily  nemzet  nem 
szövetségre  van  rendelve,  de  folytonosan  a  beolvasztás 
veszélye  fenyegeti. 

Ez,  tisztelt  képviselő  úr,  nem  az  erély,  nem  az  óvatosság  : 
ez  az  elkeseredés,  ez  a  rezignáczió  politikája. 

Nem  gondolom,  tisztelt  ház,  hog}^  ily  enuncziácziókkal 
játszania  lehet  és  szabad  annak,  aki  politikájának  sarkalatos 
pontjául  tette  ezen  intézmén3^ek  fenntartását.  (Élénk  helyes- 

lés.  Ügy  van  !  Ügy  van  !  jobbfelöl.  Nagy  mozgás  és  nyugtalan- 
ság balról  és  a  szélsőbalon.)  Ha  azok  a  premisszák  igazak : 
akkor  ezen  intézmények  és  az  ezek  alapján  kifejlett  közösség 
és  az  abban  a  törvényben  lefektetett  politikai  gondolat 
Magyarországnak  egyenes  romlására  vezet.  (Élénk  helyeslés. 
Ügy  van  !  Ügy  van  !  jobbfelől.  Felkiáltások  a  szélsöbalolda- 
lon  :  Ügy  is  van  !  Mozgás  a  baloldalon.) 

A  tisztelt  képviselő  úr  meghúzza  a  vészharangot  ezen 
czent raliz áló  tendencziák  ellen.  Igaz,  hogy  a  veszélyeknek  igen 
csekély  szimptomáit  tudja  előszámlálni ;  de  ez  a  politikai 
alapelv,  melyet  mint  politikai  vezérelvet  proklamálni  akar,  ez 
Ausztria  irányában  a  leghatározottabb  bizalmatlanság,  mely 
úton  máshova  nem  juthatni,  mint  a  függetlenségi  párt  politi- 
kájára és  a  lehető  teljes  elzárkózásra.  (Ügy  van !  Ügy  van ! 
jobbfelől.) 

Már  most,  ha  valaki  ezen  az  alapon  áll,  akkor  természe- 
tes, hogy  ezen  törvényjavaslatot  elfogadnia  nem  lehet.  De 
nemcsak  ezt  nem  lehet  elfogadni.  Ha  jogsegély  iránt  kötnénk 
Ausztriával  szerződést :  ebben  is  le  volnának  kötve  a  magyza 
államnak  és  osztrák  államnak  önálló  jogai,  s  ezt  is  vissa-e 
kellene  utasítani  azért,  mert  ez  is  a  lekötöttségnek  egy  nemét 
állapítja  meg. 

A  képviselő  úr  (Halljuk  !  Halljuk  !)  azt  monda,  hogy 
megszűnt  irántam  bizalommal  lenni.  (Derültség  a  jobbolda- 
lon.) Ehhez  teljes  joga  van;  csak  azt  a  motiválást  tartom 
furcsának,  hogy  midőn  a  hadsereg  czímében  azon  »és«  szócska 
beiktatásáról  volt  szó  :  azt  is  közjogi  sérelemnek  tartotta  és 
nekem  tulajdonította,  (Derültség  a  jobboldalon.  Ellenmondás 
a  bal-  és  a  szélsőbaloldalon.)  és  mégis  bízott  bennem. 

Tisztelt  ház  !  Erre  egyszerűen  ki  kell  jelentenem,  hogy 
ha  azon  »és«  szócskában  van  is  valami  politikai  érdem,  nem 
az  én  érdemem.  A  felelősségben  határozottan  osztozom  ;  de 
az  érdem  kizárólagosságát,  mert  ez  nem  volna  igazságos, 
semmi  körülmények  közt  nem  fogadhatom  el.  (Helyeslés 
jobbfelől.  Mozgás  a  bal-  és  a  szélsőbaloldalon.) 

A  képviselő  úr  ezen  törvényjavaslat  némely  helyeit  egy 
képhez  hasonlította,  melyen  korábban  egy  alak  volt,  mely 
azután  átfestetett. 

Én  viszont  a  képviselő  úr  politikáját  hasonlítom  ezer 

képhez,  mert  —  hogy  a  hasonlatnál  maradjak  —  az  is  sokszor 
át  volt  festve.  Majd  ez  az  alak,  majd  amaz  jelent  meg  rajta, 
idők  és  körülmények  szerint. 

Midőn  a  tisztelt  képviselő  úr  egyrészt  az  ideges  félelem- 
nek a  politikáját  hirdeti  Magyarország  és  Ausztria  közt ; 
midőn  a  tisztelt  képviselő  úr  az  1867  :  XII.  törvényczikknek 
minden  alapgondolatát  eldobja  lábai  alól  .  .  .  (Mozgás  a  bal- 
és  a  szélsőbaloldalon.  Ügy  van  !  Úgy  van  !  jobbfelől.) 
Gr.  Apponyi  Albert :  Egyet  sem ! 
.  .  .  midőn  minden  eddigi  kormány  készségét  hirdeti, 
Magyarország  törvényes  önállóságát  megcsorbítani  és  a  köz- 
pontosítással megalkudni :  ez  a  kép,  ha  nem  is  ugyanaz,  de 
nagyon  hasonlít  a  függetlenségi  párt  politikájához.  De  én 
egyáltalában  nem  hiszem,  hogy  a  képviselő  úr  átmenjen  a 
függetlenségi  párt  soraiba  ;  (Derültség  a  jobboldalon.  Mozgás 
bal-  és  szélsőbalfelől.)  a  szólamokban  és  az  elvek  hirdetésében 
közelít  hozzájuk  :  ez  mai  politikájának  alakja  azon  a  képen. 
(Élénk  mozgás  a  bal-  és  a  szélsőbaloldalon.  Derültség.  Hall- 
juk !  Halljuk !  jobbfelől.) 

Midőn  azt  nézem  :  sok  nagyon  emlékeztet  a  függetlenségi 
párt  nézeteire,  érzelmeire  s  felfogására  ;  megengedem,  vervvel 
és  tűzzel  tolmácsolja  azt.  De  azt  is  látom,  hogy  a  képviselő  úr 
nagy  elveket  proklamál  a  konzuli  szervezet  alkalmával,  és 
nyilatkozatával  átlépi  a  határt,  amely  a  függetlenségi  pártot 
a  közjogi  alapon  álló  pártoktól  elválasztja  ;  de  a  másik  lépés- 
sel, határozati  javaslatával,  rögtön  visszajönni  kivan  a  köz- 
jogi alapra  (Derültség  jobbfelől.)  és  a  hangzatos  elvek  mellett 
azokkal  arányban  nem  álló  kényelmes  opportunitást  biztosít 
magának  ;  (Élénk  tetszés  jobbfelől.  Nyugtalanság  a  balon.) 
a  proklamált  nagy  elvek  következményeit  éppen  nem  vonja 
le  :  (Élénk  tetszés  jobbfelől.)  akkor  arról  a  politikáról  azt 
hiszem,  (Halljuk  !  Halljuk  !)  hogy  az  az  alak  azon  a  képen 
nem  fog  rajta  maradni.  Az  az  alak  azon  a  képen  talán  jó  volt, 
megengedem,  arra,  hogy  .  .  . 

Báró  Kaas  Ivor  :   Gyanúsítás !  (Zaj  jobbfelől.  Fel- 
kiáltások :   Rendre  !) 
Péchy  Tamás  elnök  (csönget) :  Kérem  a  képviselő 
urat,  a  miniszter  úr  nem  Kaas  Ivor  képviselő 
úrnak  felel,  legyen  erről  megg3^őződve.  (Derült- 

ség  jobbfelől.  Zaj  és  nyugtalanság  a  bal-  és  a 

szélsőbalon.  Halljuk  !  Halljuk  !  jobbfelöl.) 
.  .  .  hogy  a  legfényesebb  időleges  sikert  biztosítsa  és  a 
tapsok  áradatát  idézze  fel ;  az  a  kép  a  jövőre  talán  jó  lehet 
arra  is,  hogy  hangulatot  csináljon  a  függetlenségi  párton  és 
a  közelgő  választásokon  a  függetlenségi  párti  választók  ki- 
kölcsönöztessenek  .  .  .  (Hosszantartó  zajos  derültség  és  tetszés 
jobbfelől.  Nagy  zaj  és  nyugtalanság  a  bal-  és  a  szélsőbalon.) 
Polónyi  Géza  :  Azok  nem  miniszterek  !  (Zaj.  Halljuk  I 

Halljuk !  Elnök  csenget.) 
Péchy  Tamás  elnök  :    Ne  méltóztassék  a  képviselő 

úrnak    folyton    közbeszólni ;     így    nem    lehet 

tanácskozni.  (Halljuk  !) 
...  jó  lehet  arra  is,  hogy  azon  bizonytalan,  többé-ke vésbbé 
határozatlan  politikai  aspirácziókat  táplálja  (Derültség  jobb- 
felől, zaj  balfelől.)  és  ezáltal  a  nemzeti  jogok  bajnokának 
nimbuszát  biztosítsa  a  képviselő  úr  számára  ;  (Nagy  zaj  bal- 
felől. Élénk  tetszés  jobbfelől.)  minderre  jó  lehet.  Hanem  az 
a  kép  nem  marad  ott,  az  felül  lesz  majd  valószínűleg  festve, 
és  hogy  mi  jő  majd  helyébe,  azt  megmondani  én  nem  tudom, 
kiszámítani  senki  sem  tudja,  úgy  gondolom,  a  tisztelt  kép- 
viselő úr  sem.  (Élénk  derültség  és  tetszés  a  jobboldalon.) 

Mi  pedig,  akik  bízunk  intézményeink  szilárdságában  ; 
bízunk  abban,  hogy  alkalmasak  nemzeti  érdekeink  fentartá- 
sára  és  megvédésére  ;  kik  a  nemzetet  erősnek  és  eltökéltnek 
tartjuk  arra,  hogy  tudjon  jogával  élni  és  érdekeit  érvénye- 
síteni :  (Zajos  tetszés  jobbfelől.)  az  ily  ijesztgetésnek,  ily 
nagy  romlás  jövendőlésének,  kivált  ha  ily  libegő  politika 
kíséretében  jelenik  meg,  nem  hiszünk.  Ajánlom  a  törvény- 
javaslatot elfogadásra.  (Hosszantartó  zajos  tetszés  és  éljen- 
zés jobbfelől.  A  szónokot  számosan  üdvözlik.  Nagy  mozgás 
balról  és  a  szélsőbalon.) 


A  részletes  tárgyalás  során,  1891  február  25-ikén,  a  tör- 
vényjavaslat 5.  §-ánál  Zoltán  János  a  függetlenségi  pártról  azt 
a  módosítást  ajánlotta,  hogy  az  5.  §-ban  előforduló  »0  császári 
és  apostoli    királyi  felsége«,   továbbá  a  9.  §-ban  előforduló  :  »a 

császár  és  a  király«  szavak  helyett  tétessék  :    »0  felsége  Ausztria 
császárja  és  Magyarország  apostoli  királya«. 

Szilágyi         Tisztelt  ház  !  Az  5.  §-nak  az  a  kifejezése  :  »Ö  császári  és 
iOezsó    apostoli  királyi  felsége «   ugyanazt  jelenti,  amit  az  előterjesz- 
tett módosítvány. 

Csanády  Sándor  :  Rangosabban  kérjük  ! 
Nem  fogok  hangosabban   beszélni ! 

Csanády  Sándor  :  De  kötelessége,  hadd  hallja  mindenki ! 

(Nagy  zaj  a  jobboldalon.) 
Perczel  Miklós  :  A  miniszternek  nem  szabad  ily  hangon 

beszélni ! 
Péchy  Tamás  elnök   (csenget)  :   Senkire  sem  lehet  rá- 
oktroyálni,  hogy  minő  hangon  beszéljen.  A  miniszter 
úr    olyan    határozottan    beszélt,    hogy    én    szavait 
hallottam,  s  azt  hiszem,  hogy  más  is  meghallhatta. 
(Helyeslés  jobbfelől.  Halljuk  !  Halljuk  !) 
Ugyanazt  jelenti,  ami  benn  van  az  eredeti  szövegben, 
mert  ez  a  kifejezés  :  »0  császári  és  apostoli  királyi    felsége « 
az  1868-ban  megjelent  kéziraton  alapszik,  amely  közzététetett 
«s  az  akkori  országgyűlésen  helyesléssel  fogadtatott,  és  egye- 
nesen és  világosan  azt  jelenti,  hogy  Magyarország  és  Ausztria, 
azaz    hogy   a   fejedelem   minőségének  két  disztinkt  közjogi 
jellege  van  ebben  kifejezve.  Méltóztassék  azt  a  királyi  kéz- 
iratot végignézni,  abból  kitűnik,  hogy  az  a  kifejezés  ugyanazt 
jelenti  és  a  legkisebb  különbség  sincs  közte  és  azon  kifejezés 
között,  melyet  a  tisztelt  képviselő  úr  ajánl  a  szövegbe  föl- 
vétetni. 

így  állván  a  dolog,  ha  a  tisztelt  háznak  megnyugtatására 
szolgál,  a  magam  részéről  a  módosítást  elfogadom.  (Általános 
helyeslés.) 

A  ház  a  módosítványt  elfogadta. 


A  7.  §-nál  Polónyi  Géza  a  következő  új  bekezdést  indítvá- 
nyozta :  »Ezen  ügyviteH  szabályokba  azonban  kötelezőleg  fel- 
veendő,   hogy   a   magyar   állam   polgárai,    akár   felperesi,    akár 

alperesi  minőségben  érdekeltek,  a  tárgyalások  során  és  beadvá- 
nyaikban a  magyar  államnak  hivatalos  nyelvét,  a  magyar  nyelvet 
használhassák,  és  számukra  a  kiadványok  és  hivatalos  okiratok 
magyar  nyelven  adassanak  ld«. 

Szilágyi  Tisztelt  ház  !    A  nyelvkérdésben  volt  szerencsém  nyilat- 

Dezsö  kozatot  tenni,  és  abból  a  nyilatkozatból  kitűnik  az,  hogy  elvi- 
leg az  ellen,  hogy  a  magyar  államnyelv  a  konzuláris  bíró- 
ságoknál használtassék,  nemcsak  hogy  a  kormánynak  semmi 
kifogása  nincsen,  (Halljuk  !  Halljuk !  Felkiáltások  a  szélső- 
baloldalon :  Egy  szót  sem  lehet  hallani !  Az  elnök  csenget.) 
nemcsak  hogy  a  kormánynak  semmi  kifogása  nincs,  hanem 
ezt  a  kormány  érvényesíteni  is  akarja ;  de  másrészt  ezt  tör- 
vényben kimondani  ily  abszolút  formában,  egyáltalában 
nem  lehet. 

Miért  ?  Mert  ez  a  törvény  hatálytalan  és  végrehaj  t- 
hatlan  törvény  lenne,  egyszerűen  azért,  mert  gyakorlati 
akadályokba  ütköznék. 

Méltóztassék  meggondolni,  hogy  —  ha  jól  emlékszem 
—  körülbelül  150 — 153  konzulátusnál  gyakoroltatik  ez  a 
bíráskodás,  és  én  nem  tudom  ugyan,  de  nem  hiszem,  hogy 
ott  mindenütt  oly  személyek  volnának,  akik  a  ma-gyar  állam 
nyelvét  bírják.  Lassanként  ez  a  helyzet  jobbá  lehet,  mert 
most  már  ezt  a  nyelvet  is  kell  tanulniok  nekik.  És  idővel, 
ha  olyan  konzulaink  lesznek,  akik  a  magyar  nyelvben  tel- 
jesen jártasak,  akkor  ez  az  egyetlen  gyakorlati  akadály 
is,  mely  ennek  érvényesítését  gátolja,  tökéletesen  el  lesz 
hárítva. 

Epp  azért  nagyon  kérem  a  tisztelt  házat,  hogy  korábbi 
nyüatkozatom  értelmében  méltóztassék  ezt  a  kormányra 
hagyni.  Hiszen  azok  az  ügyviteli  szabályok  úgyis  a  ház  elé 
fognak  terjesztetni,  és  a  ház  meg  fogja  látni,  hogy  minő 
elvi  álláspont  foglaltatott  el  és  hogy  a  gyakorlati,  tehát  nem 
elvi,  hanem  tisztán  gyakorlati  akadályokra  való  tekintettel 
hosszabb  idő  lett-e  számítva,  mint  amennyi  elkerülhetlenül 
szükséges. 

Azért  kérem,  ezt  a  módosítványt  ne  méltóztassék  el- 
fogadni. (Helyeslés  a  jobboldalon.) 

Kaas  Ivor  bárónak  a  czímert  illető  kérdésére  : 

Szilágyi  jgen  egyszerűen  felelhetek  a  tisztelt  képviselő  úrnak. 

Dezső  4i2iennyiben  nem  a  bíráskodásnál  alkalmazandó  czímer  az, 
ami  a  képviselő  úr  felszólalása  szerint  megoldandó,  hanem 
a  monarchia  közös  közegei  által  végzendő  mindennemű 
funkcziónál  alkalmazandó  czímer  :  azért  megvallom,  hogy 
nem  tartom  a  konzuláris  bíráskodás  integrális  részének  a 
czímerkérdésnek  megoldását. 

Báró  Kaas  Ivor  :  Ez  nem  közös  ügy.  (Zaj  jobbfelől.) 
Hiszen  figyelmeztettem  a  képviselő  urat,  hogy  habár 
a  konzul  ezer  meg  ezer  teendőt  végez  is,  amely  nem  közös 
ügy,  azért  mégis  közös  közeg.  (Nagy  derültség  a  bal-  és  a  szélső- 
baloldalon.) Ennélfogva,  tisztelt  ház,  a  közös  közegek  által 
használandó  czímernek  kérdése,  mely  kétségkívül  nincs  még 
elintézve,  nem  ezen  szakasz  ötletéből  oldandó  meg,  hanem 
tekintettel  minden  fajára  a  közös  közegeknek.  Én  tehát  a 
kérdést  a  konzuU  bíráskodással  összekötni  nem  akarom. 
(Helyeslés  jobbfelől.) 


A  8.  §-nál  Polónyi  Géza  kérdésére  : 

Szilágyi  Valahánj'szor  megürül  az  elnöki  állás,  tehát  akár  fel- 

Dezső  mentés,  akár  halálozás,  akár  leköszönés  által  ürül  meg  : 
új  betöltésnek  van  helye,  és  akkor  —  mint  meg  van  határozva 
—  a  váltakozás  szabálya  életbe  lép.  (Helyeslés.) 


A  9.  §-nál,  mety  a  törvényjavaslat  szövegében  így  szólt : 
»Mind  az  elsőfokú  konzuli  bíróságok,  mind  a  konzuli  főtörvény- 
szék  Ö  felsége  a  császár  és  király  nevében  itélnek«  —  1891. 
február  25-ikén  Ugrón  Gábor  azt  a  módosítást  ajánlotta,  hogy 
mondassék  ki,  hogy  ha  az  alperes  magyar  honos,  Ö  felsége  a 
király  nevében  szóljon  az  ítélet. 

Szilágyi         Tisztelt    ház  !    Igen   röviden   óhajtok  a  tisztelt  előttem 
Dezső    szólott  képviselő  úrnak  felelni,  mert  amit  érveiben  e  javas- 

lat  ellenében  felhozott,  annak  nagyobb  része  az  általános 
vitában  felemlíttetett,  úgy  hog}^  ezek  csak  utána  szállingózó 
csapatok,  melyeket  már  igen  jól  ismertünk,  meg  is  birkóz- 
tunk velük  és  így  nem  szükséges  velük  újabban  fáradni. 
(Élénk  tetszés  jobbról.  Nagy  zaj  a  szélsőbalon.) 

A  legcsodálatosabb  azonban  a  tisztelt  képviselő  úrnak  leg- 
újabban maga  elé  tűzött  feladata,  melyet  felfogásom  zava- 
rosságánál  fogva  megint  nem  vagyok  képes  világosan  meg- 
érteni. Az  egyik  az,  hogy  vállalkozik  a  magyar  király  jog- 
körének megmentésére,  valami  összeolvasztás  ellenében  ; 
vállalkozik  oly  szakasznál,  melyben  a  lehető  legpregnán- 
sabbul  van  kifejezve  az,  hogy  az  a  bírói  hatalom,  melyet  a 
főtörvényszék  gyakorol,  össze  van  téve  —  az  összeolvasztás- 
sal nem  tudom  mit  akarnak  különösen  kifejezni  —  (Zaj 
a  szélsőbalon.)  annak  a  két  államnak  bírói  hatalmából, 
amely  két  államnak  személyesítő je  éppen  Ö  felsége,  ket- 
tős, különvált,  itt  külön  felemlített  minőségében.  (Halljuk  ! 
Halljuk !) 

Furcsa  felfogása  van  a  tisztelt  képviselő  úrnak  a  vegyes 
bíróságok  természetéről.  Azt  mondja  :  ha  az  a  törvényszék 
valósággal  vegyes  bíróság  volna,  akkor  a  franczia  is  oda- 
jöhetne perelni,  és  ha  keresetével  elutasíttatnék,  azt  mond- 
hatná —  hogyan  lehet  ez  vegj^es  bíróság. 

Ugrón  Gábor  :   Nem  azt  mondtam,   hanem    hogy 
oda  kell  mennie  ! 

Én  így  értettem.  Bátor  vagyok  figyelmeztetni  tisztelt  kép- 
viselőtársamat, hogy  a  francziákra  kiterjedő,  a  franczia  ható- 
ságok által  elismert  és  végrehajtható  ítéletet  csak  úgy  hozhat 
a  vegyes  bíróság,  ha  Francziaországgal  valami  módon  ez 
iránt  megegyezünk ;  mert  az  a  különössége  van  a  konzuláris 
juriszdikcziónak  a  Keleten,  hogy  minden  államnak  csak  a 
maga  honosai  felett  van  bíráskodási  hatalma  ;  vegyes  pe- 
rekre kitérj edőleg  az  ítélet  más  állam  honosára  teljes  hatály- 
lyal  akkor  bír,  ha  eziránt  általánosan  vagy  esetről-esetre 
valami  megállapodás  jött  létre. 

Ugrón  Gábor  :  Magyar  alperesről  beszéltem. 

Én  világosan  úgy  hallottam,  hogy  a  képviselő  úr  fran- 
cziát  állított  oda,  aki  szörnyülködik,  hogy  a  vegyes  bíróság 
őt  elutasítja,  és  figyelmeztettem,  hogy  lehet  Francziaország- 

gal  is  vegyes  bíróságot  felállítani ;  de  akkor  annak  valami 
hasonló  módon  kell  létrejönnie,  mint  létrejön  most  Ausztria 
és  Magyarország  közt. 

Említettem  azt,  hogy  a  tisztelt  képviselő  úr  nézetem  sze- 
rint egy  irányban  félreismeri  a  vegyes  bíróság  természetét. 
Az,  amit  felhoztam,  már  elegendő  ennek  kimutatására,  de 
még  valamit  teszek  hozzá,  s  ez  a  következő. 

Egy  vegyes  bíróság  vájjon  kinek  a  nevében  hozhat  íté- 
letet ?  Kétségkívül  annak  a  két  államnak  a  nevében,  amelytől 
hatalmát  nyeri.  Ha  például  mi  Angliával  együtt  álKtanánk 
fel  egy  vegyes  bíróságot,  akkor  vagy  az  angol  királynőre 
és  a  mi  fejedelmünkre  is  történnék  hivatkozás  az  ítélethoza- 
talnál, vagy  ha  erre  nem  történnék,  akkor  történnék  azon 
törvényekre,  amelyeknek  alapján  a  bírói  hatalmat  bírják.  De 
a  vegyes  bíróság  természete  hozza  magával,  hogy  soha  sem 
az  egyiket,  sem  a  másikat,  hanem  mindkét  államot  fel  kell 
említeni,  annak  a  jeléül,  hogy  hatalma  ezen  két  külön  for- 
rásból ered. 

És  midőn  mi,  tisztelt  ház,  ennek  eleget  teszünk,  eleget 
teszünk  a  czímnek,  úgy,  hogy  Ö  felségének  azon  két  külön  köz- 
jogi minősége,  mint  a  mi  felséges  urunk  és  királyunk  és  mint 
a  másik  állam  császárja  pregnánsan  ki  van  emelve  ;  ha  valaki 
emellett  éppen  gyönyörűségét  találja,  hogy  hazafiúi  aggo- 
dalmakat támasszon  magában  :  nincs  kifogásom  ellene,  de 
én  aggodalmaiban  részt  venni  nem  tudok.  (Élénk  helyeslés 
jobbfelől.) 

Tisztelt  képviselőtársam  megtámadta  az  én  állí- 
tásaim valóságát,  nagy  tűzzel,  nagy  hevességgel  és  azt 
merem  mondani,  hogy  nagy  diadalérzettel  is.  Nézzük  meg, 
hogy  ennek  a  diadalérzetnek  van-e  valami  alapja  ?  (Halljuk  ! 
Halljuk!) 

Először  azt  mondja,  hogy  hamis  volt  az  az  állításom, 
midőn  azt  mondtam,  hogy  amióta  a  monarchiának  konzuli 
bíráskodása  van,  az  mindig  a  külügyminisztérium  szerveze- 
tével hozatott  kapcsolatba  és  nem  volt  a  bírói  szervezet 
integráns  alkatrésze,  és  még  hozzátettem,  hogy  ezeket  a 
konzulokat  mindig  csak  adminisztratív  hivatalnokoknak 
tekintették  és  sohasem  bíráknak  s  a  bírákra  fennálló  különös 
szabályok  reájuk  soha  sem  alkalmaztattak. 

Ez  tehát  a  téma,  tisztelt  ház,  s  nézzük  meg,  hogy 
a  tisztelt  képviselő  úr  mit  bizonyított  ?  (Halljuk ! 
Halljuk !) 

Mindenekelőtt  egy  alapos  kifogást  kell  tennem,  (Hall- 
juk !  Halljuk  !)  és  ez  az,  hogy  180  év  alatt  hosszú  időkig  a 
monarchiának  nem  is  volt  külügyminisztere  ezen  elnevezéssel, 
e  szó  mai  értelmében ;  hanem  voltak  különböző  főhatóságok,, 
melj-ek  a  külügyi  teendőket  végezték. 

Hát  kérem,  nagy  buzgóságában,  tomboló  örömében, 
hogy  nem  találja  a  külügyminiszter  nevét,  (Élénk  tetszés  jobb- 
felől.)  mit  hozott  fel  a  tisztelt  képviselő  úr?  (Halljuk!  Halljuk!) 
Azt,  hogy  a  monarchiában  régebben  a  kereskedelmi  képviselet 
vezetésére  vonatkozó  funkcziók  legfőbb  fokon  egy  külön  csá- 
szári-királyi legfőbb  kommercziális  hatóságban  voltak  egye- 
sítve, amint  ezt  ugj^anabban  a  Malfattiban,  melyből  olyan 
nagy  diadalérzettel  idézett,  bőven  fel  is  találja.  (Zaj  a  szélső- 
baloldalon.) De  hiszen  az  a  külügyminisztérium  nem  is 
létezett. 

Ugrón  Gábor  :  Voltak  kanczellárok  ! 

Hiszen  minden  ember,  aki  a  monarchia  történetét  csak. 
egy  kicsit  ismeri,  tudja,  hogy  midőn  én  a  180  évet  összefog- 
laltam, a  külügyminisztériumot  nem  mai  értelemben  vettem ; 
(Helyeslés  jobbf elől.  Zaj  a  bal-és  a szélsőbaloldaion.  Halljuk  ! 
Halljuk  !)  hanem  mint  legfőbb  hatóságot,  mely  az  államnak 
külügyeit  vezeti,  kereskedelmi-képviseleti  vagy  diplomacziai- 
képviseleti  tekintetben.  Hogy  volt  ez  a  dolog  ?  Méltóztassék  : 
1749-ben  a  commercium  directoriumnak  volt  alárendelve  ; 
a  Levantén  a  konzulokat  az  internuntuis  rendelte  ki ;  1752- 
ben  a  levantei  konzulátusok  a  Geheime  Haus-,  Hof-  und 
Staats-Kanzleinak,  a  többiek  a  kereskedelmi  legfőbb  ható- 
ságnak rendeltettek  alá.  Ezek  nem  voltak  közös  közegek 
forma  szerint,  mert  hiszen  ez  az  elnevezés,  nagyon  jól  tud- 
juk, ilyen  technikai  értelemben  csak  1867-ben  keletkezett ; 
hanem  az  a  monarchia  külügyi-kereskedelmi  képviseletére 
a  legfőbb  hatóság  volt.  (Úgy  van  !  jobbf  elől.  Felkiáltások 
a  szélsőbalon  :  Nem  volt  a  miénk  !) 

Most  menjünk  tovább,  tisztelt  ház  !  1752-ben,  mikor  a 
Geheime  Haus-,  Hof-  und  Staats-Kanzlei-t  felállították,  —  ez 
nem  külügyminiszter,  ha  úgy  vesszük  —  akkor  meg  ennek 

rendeltettek   a   konzulátusok  alája.    (Úgy   van !    Úgy   van ! 
jobbfelől.  Zaj  a  szélsöbaloldalon.) 

Azután  az  is  hiánj^os  —  nem  mondom,  hamis  —  idézet, 
hogy  a  dalmácziai  helytartóság  alá  rendeltettek,  Az  csak  olyan 
közbeeső  fórum  volt,  mint  a  trieszti  fötörvényszék.  (Igaz  ! 
jobbfelöl.)  Méltóztassék  csak  ott  megnézni,  hogy  az  legfőbb 
illákban  azonban  alá  volt  rendelve  a  bécsi  központi  hatóság- 
nak, mely  külügyi  és  kereskedelmi  dolgokban  is  intézkedett, 
tudniillik  a  k.  k.  Allgemeine  Hofkammer  alá.  1849-ben  a 
kereskedelmi  és  1859-ben  —  erre  figyelmeztetem  —  a  konzu- 
látusi ügy  a  külügjrminiszteriumban  összpontosult.  (Nyug- 
talanság balfelől.)  Mit  jelentett  tehát  az  én  állításom  ?  Azt 
jelentette,  hogy  miután  közös  külügyminiszter  nem  létezett, 
tehát  azon  legfőbb  hatóságok  hatáskörében  volt,  amelyek 
a  monarchiának  külügyeit  vezették,  diplomacziai  és  keres- 
kedelmi ügyeit  szétválasztva.  És  gondolom,  hogy  más  értel- 
met senki  sem  tulajdonított  szavaimnak  ;  mert  azt  csak  nem 
képzelték,  hogy  én  azt  hittem  volna,  hogy  a  passzaroviczi 
békekötés  óta  mindig  formaszerinti  külügyminiszter  létezett 
és  a  külügyi  funkcziók  nem  voltak  megosztva  több  legfőbb 
hatóság  között :  de  magyar  hatóság  azok  közt  egy  sem  volt. 

Még  furcsább  a  képviselő  úrnak  az  a  második  állítása, 
ahol  a  különben  általa  mindig  csak  szent  borzalommal  tekin- 
tett császári  pátensre  hivatkozik,  annak  a  jeléül,  hogy  1855 
óta  mint  a  hazai  bírói  szervezet  tagjai  szerepeltek  a  konzuli 
hatóságok. 

Ugrón  Gábor  :  Nem  azt  mondtam  !  Mint  az  osztrák 
bírói  szervezet  tagjai ! 

Igen,  az  osztrák  bírói  szervezetről  szólott.  (Nyugtalan- 
ság balfelől.  Egy  hang:  Csak  nem  azt  tekinti  a  hazainak?) 
óh  kérem.  Isten  mentsen  !  (Derültség  jobbfelől.  Nyugtalan- 
ság balfelől.)  Ez  is,  tisztelt  ház,  egy  nagy  tévedés;  mert  igaz, 
a  mi  monarchiánk  1855-ben  elfogadta  a  franczia  rendszert. 
Miben  állott  a  franczia  rendszer,  amit  ott  másfél  század  óta 
követnek  és  amitől  újabb  időben  tetemesen  eltérnek  ?  Abban, 
hogy  a  konzulátusokat  úgy  tekintették,  mint  első  bíróságokat, 
amelyektől  a  felebbezés  ment  valamelyik  egy  vagy  több 
hazai  főtörvényszékhez. 

Az  a  háromféle  perrendtartás  pedig,  ami  itt  fel  van  em- 

lítve,  el  méltóztatott  feledni,  hogy  miért  létezik.  Azért,  mert 
a  különféle  fötörvényszékek  területén  különféle  perrendtar- 
tások voltak. 

Ugrón  Gábor  :  A  bírói  szervezetbe  be  volt  osztva, 
azt  mondtam  ! 

Kérem,  de  tudtommal  sem  az,  hogy  az  ítéletet  hova 
felebbezik,  (Nyugtalanság  balfelől.  Elnök  csenget.  Halljuk  ! 
Halljuk  !)  sem  az,  hogy  milyen  perrendtartás  szerint  jár  el, 
^ég  ögy  közigazgatási  hatóságot  a  bírói  szervezet  alkat- 
elemévé nem  tesz.  A  bírói  szerkezet  alkatelemeivé  a  közigaz- 
gatási hatóságokat  az  teszi,  hogy  azokra  a  közegekre  ugyan- 
azon szabályok  állanak,  melyek  a  bírói  orgánumokra  irány- 
adók ;  hogy  ezen  hatóságok  minden  tekintetben  a  bírákkal 
egyenlősítve  vannak.  (Ügy  van !  jobbfelől.) 

Már  most  méltóztassék  megnézni :  Ausztriában  egy  egész 
serege  van  a  rendeleteknek,  pátenseknek,  később  törvények- 
nek, melyek  tisztán  a  bírákról  rendelkeznek.  Ezek  tisztán 
a  bírákra  vonatkozó  intézkedések,  azok  viszonyait  szabályozó 
intézkedések,  de  soha  a  konzulokra  ki  nem  terjesztettek  ; 
(Közbeszólás  a  szélsőbaloldalon  :  A  szervezetre  !)  sőt  még  a 
szervezetre  sem.  Méltóztassék  azt  a  sárga  könyvecskét  el- 
olvasni, ott  benne  van,  hogy  amikor  a  konzulátusok  szolgá- 
lati és  fegyelmi  viszonyait  rendezték  —  ez  pedig  nem  egyszer, 
hanem  többször  történt  :  azok  mindig  mint  kizárólag  ad- 
minisztratív közegek  és  nem  mint  bírósági  tagok,  sohasem 
mint  a  bírósági  organizmus  tagjai  tekintettek.  Ügy  hiszem, 
ez  is  világos.  (Helyeslés  jobbfelől.) 

A  harmadik  nagy  állítása  az  előttem  szólott  tisztelt  kép- 
viselő úrnak  az,  hogy  előmutatott  egy  zöld  könyvet  és  azt 
mondja  :  milyen  furcsa  az  igazságügj^miniszter  áUítása  ;  ő  nem 
tudja,  hogy  Romániában  megszűnt  a  konzuli  bíráskodás,  ott 
peres  ügyek  nem  jönnek  elő  :  ez  az  oka,  hogy  olyan  kevés 
a  per. 

Ez  éppen  olyan  érv,  mint  amilyen  a  következtetés  a 
hagyatékokról :  hogy  a  magyar  emberek  négyszáznál  több 
ilyen  esetben  fordulnak  Bukarestben  a  konzulhoz,  ez  onnan 
lenne,  hogy  az  emberek  szívesebben  adnak  dolgot  az  osztrák 
konzulnak  haláluk  után,  mint  életükben.  Ezen  luminozus 
felfogás    előtt    én    meghajlok ;    (Derültség    a    jobboldalon.) 

Szilágyi  DezBÓ  Beszédei.  IV.  16 

hanem  ami  a  tényeket  illeti,  én  is  azt  tartom,  hogy  a  tények 
felett  csakugyan  nem  lehet  vitatkozni,  ha  jóhiszeműek 
vagyunk. 

Én  kettőt  ajánlok  a  tisztelt  képviselő  úr  figyelmébe.  Az 
az,  hogy  a  berlini  szerződésnek  49-ik  czikkelye  szerint  még 
ezidőszerint  is  Romániára  nézve  a  kapitulációk  fennálla- 
nak,  csak  az  van  m^ondva,  hogy  ez  módosítható  ;  és  ha  keres- 
kedelmi szerződésünk  létrejön,  igen  nagy  valószínűséggel 
módosíttatni  is  fog  ;  de  hát  fennállnak. 

A  második  —  megint  nagyon  sajnálom,  hogy  ezen  lel- 
kesedéstől  és  igazságszeretettől  duzzadó  beszéd  után  kény- 
telen vagyok  a  hivatalos  kimutatásra  hivatkozni,   de  meg- 
kaptam  az    1889-iki   hivatalos  kimutatást   a   bécsi   cs.   kir. 
országos    főtörvényszéknek   alárendelt    konzuláris    területen 
fenforgott    ügyekről.    Ide    tartoznak   pedig    a    következők : 
Bukarest,    Galatz,    Braila,   Ruszcsuk,  Tulcsa,  Widdin.  (De- 
rültség  jobbfelől.)    Bukarestről   és   Galatzról   csak   elismeri, 
hogy  Romániában  van.  (Derültség  jobbfelől.)  Azt  is  el  fogja 
ismerni  a  tisztelt  képviselő  úr,  hogy  ennek  a  hivatalos  kimuta- 
tásnak hinnem  kell,  addig,  míg  a  képviselő  úr  abban  valami 
osztrák  ármányt  fel  nem  fedez,  (Derültség  és  tetszés  a  jobb- 
oldalon.) ami  engem  arra  rá  vinne,   hogy  magam  elhigyjek 
valamit  és  a  házat  félrevezessem.   Ebben  a  kimutatásban 
az  van  mondva,  hogy  Bukarestben  volt  13  per  és  mind  be  is 
fejeztetett ;  Brailában  volt  hat  per  smind  a  hat  be  is  fejeztetett ; 
egyezségek  is  köttettek,  még  pedig  Bukarestben  e^y,  Brailá- 
ban  16.  Tényleg  tehát  mégis  valami  bíráskodás  történt. 
Ugrón  Gábor  :  Az  választott  bíróság  ! 
Ennek  a  kimutatásnak  a  czíme,  a  neve :  konzuli  bíráskodás ! 
A  képviselő  úr  most  szorultságában  ehhez  folyamodik.  (De- 
rültség jobbfelől.)  Én  részemről  kénytelen  vagyok  a  hivatalos 
kimutatást  úgy  akczeptálni,  amint  van,  és  bátor  vagyok  állí- 
tani, hogy  kis  mérvben  ugyan,  de  igenis,  Románia  területén 
mégis  van  valami  konzuli  bíráskodás.  Tehát  nem  vezettem 
félre  a  házat,  még  a  képviselő  urat  sem  :  és  így  a  nagy  ször- 
nyülködés kárba  veszett.  Különben  az,  hogy  tényleg   gyako- 
roltatik-e Romániában  konzuli  bíráskodás,   vagy  csak  igen 
korlátolt  körben    mint    választott  bíróság,    és  miért  —  az 
közömbös. 

Mire  hoztam  én  fel  az  adatokat  ?  Annak  kimutatására, 
hogy  a  magyar  honosok  peres  ügyei,  amik  konzuli  bíráskodás 
alá  esnek,  igen  csekély  számúak.  Ezzel  kapcsolatban,  tisztelt 
ház,  legyen  szabad  most  újra  felemlítenem  azt,  hogy  ezek  a 
kimutatások,  melyekből  az  1882 — 1887-ig  terjedő  adatok 
benne  vannak  az  indokolásban,  —  az  1889-iki  adatokat  a 
múltkor  felemlítettem  —  mutatják,  hogy  ott,  ahol  legnagyobb 
mérvben  fordul  elő  a  konzuli  bíráskodás,  ahol  az  semmi 
tekintetben  nem  is  korlátoltatik,  tudniillik  Bulgáriában, 
tehát  a  legjobban  eKoglalt  konzuli  bíróságoknál,  az  osztrákok 
és  magyarok  közti  összes  külön  és  vegyes  perek  nem  adnának 
egy  személynek  két  hónapnál  tovább  tartó  elfoglaltatást ; 
ha  pedig  a  magyar  pereket  elválaszt anók,  három  heti  elfog- 
laltatást sem  adnának.  Más  konzuli  bíróságoknál  még  sokkal 
kevesebb  fordul  elő  oly  ügy,  hol  magyar  honos  érdekelve 
van  ;  vannak  olyanok,  hol  három  esztendőben  egyszer,  vagy 
egyszer  sem  fordul  elő  oly  per,  melyben  magyar  honos  van 
érdekelve.  Ezt  mellékesen  jegyzem  meg. 

Ami  már  most  a  tárgyalás  alatt  levő  szakaszt  iUeti,  bátor 
voltam  a  tisztelt  háznak  felemlíteni,  hogy  miért  van  a  czím- 
ben  »Ausztria  császárja  és  Magyarország  apostoli  királya « 
említve,  és  miért  kell  mindkettőre  hivatkozni,  valahányszor 
egy  vegyes  bíróság  mond  ítéletet,  mel3niek  hatalma  két,  állam- 
jogilag  disztinkt  forrásból  ered.  És  azon  megnyugvással  fogad- 
hatja el  a  tisztelt  ház  ezt  a  szakaszt,  hogy  a  magyar  király 
minősége  és  jogköre  és  ezáltal  a  magyar  állam  jellege  semmi- 
féle javaslatban  sem  volt  pregnánsabban  és  határozottabban 
kitüntetve,  mint  éppen  ezen  törvényjavaslatban.  (Élénk 
helyeslés  jobbfelől.  Derültség  a  szélsőbaloldalon.)  Ezért 
kérem  az  indítvány  elvetését  és  a  szakasz  fentartását.  (Zajos 
hetyeslés  jobbfelől.) 


Ugyancsak  a  9.  §-nál  1911.  február  26-ikán,  Thaly  Kálmán 
annak  kimondását  indítványozta,  hogy  a  magyar  honosokat 
mint  alpereseket  érdeklő  ítéletek  és  okiratok  a  magyar  állam 
czímere  alatt  adassanak    ki. 

Zoltán  Jánosnak  az  5.  §-nál  már  elfogadott  módosítása  a 
9.  §-ra  is  kiterjed. 

16* 

Szilágyi  Talán    megengedi  a  tisztelt  ház,  hogy  e  térdésben  igen 

Dezső    i-öyijgTQ  j^^j.  rnost  nyilatkozzam.  (Halljuk  !  Halljuk  !) 

Ami  a  konzulátusokat  mint  elsőfokú  bíróságokat  illeti, 
erre  nézve  már  kijelentettem,  hogy  itt  a  czímer-kérdés  meg- 
oldása nem  csupán  a  bírói  funkczióval  függ  össze  ;  hanem 
miután  minden  oldalról  el  van  ismerve,  hogy  a  konzulátu- 
soknál alkalmazott  czímer  semmi  tekintetben  nem  egyezik 
meg  a  monarchia  dualisztikus  szerkezetével  :  úgy  kell  ennél- 
fogva megoldani  a  kérdést,  hogy  az  ne  csak  a  bírói  funkczió 
tekintetében,  hanem  a  konzulátusokra  nézve  egyáltalában 
is  megoldassék. 

A  második,  amit  említeni  akarok,  abban  áll,  hogy  a 
konstantinápolyi  főtörvényszék  nem  lévén  közös  közeg, 
következésképen  e  főtörvényszéknél  olyan  czímer  alkal- 
mazandó, mely  annak  összetételét  és  jellegét  pregnánsan 
kitünteti.  Erre  nézve  a  tárgyalások  folyamatban  vannak  s 
ezek  eredménye  később  rendelet  alakjában  úgyis  a  tisztelt 
ház  elé  fog  kerülni.  Ismétlem,  tisztelt  ház,  hogy  e  czímer- 
nek  mindenesetre  olyannak  kell  lennie,  mely  ezen  hatóság 
jellegét  és  összetételét  pregnánsan  kitünteti.  (Helyeslés  a 
jobboldalon.  Mozgás  és  felkiáltások  a  bal-  és  a  szélsőbal- 
oldalon :  összetett  czímer  !) 

Még  egy  másik  kérdésre  is  óhajtok  röviden  njálatkozni, 
8  ez  abban  áll,  hogy  arra  nézve,  hogy  a  konstantinápolyi 
főtörvényszéknél  a  periratokban  és  beadványokban  a  magyar 
államnyelv  érvényesüljön,  semmi  gyakorlati  akadály  nem 
fog  fenforogni.  (Élénk  helyeslés  a  jobboldalon.) 

Prónay  Dezső  báró  és  Apponyi  Albert  gróf  beszédei  után  : 

Szilágyi  Tisztelt  ház  !  (Halljuk !  Halljuk  !  a  jobboldalon.) 
^^^°  A  túlsó  oldalról  beadott  két  indítványra  nézve  tett  nyilat- 
kozataimhoz hozzátenni  semmit  sem  szándékozom ;  csak 
kérem  a  tisztelt  házat,  hogy  az  indítványokat,  a  Zoltán 
képviselő  úrét  kivéve,  melyet  elfogadásra  ajánlok,  vissza- 
utasítani méltóztassék.  A  vita  azon  részére,  amelyben  a 
múltkori  nyilatkozatok  felemlíttettek,  jelesen  gróf  Apponyi  úr 
felszólalására  azonban  igen  természetesnek  fogja  találni  a  tisz- 
telt ház,   ha   magam  is  még  egyszer  visszatérek.    (Halljuk  !) 

A  képviselő  úr  mindenek  előtt  azt  mondta,  ha  nem  is 
ezen  szavakkal,  hogy  én  egy  nemét  a  bűvészetnek  gyako- 
roltam, amenn3aben  második  beszédemben  eltüntettem  első 
beszédemben  nyilvánult  felfogásomat.  Hát,  tisztelt  ház, 
hogy  miért  és  miben  áll  első  beszédem  ellentétben  a  máso- 
dikkal ;  miben  cseréltem  ki  ezen  törvényjavaslat  alapelve 
iránti  felfogásomat :  annak  bebizonyítását  tisztelt  képviselő- 
társam megkísérelte,  de  azt  hiszem,  hogy  ez  neki  nem 
sikerült.  Első  beszédemben  nyíltan  és  világosan  megmond- 
tam :  foglalkozni  akarok  túlnyomólag,  majdnem  kizárólag 
azon  váddal,  hogy  új  közös  ügyet  alkot-e  e  törvényjavaslat, 
vagy  sem  ?  És  azért  jóformán  és  kizárólag  ennek  szentel- 
tem fejtegetéseimet.  Második  beszédemben  ugyanezen  állás- 
pontot fejtegettem,  a  dolog  természete  szerint  már  kisebb 
mértékben  ;  de  tüzetesen  foglalkoztam  az  ellenzék  egy  másik 
hatásos  érvelésével  :  azzal,  hogy  ők  a  konzuli  bíróságot  úgy 
tüntették  fel,  mint  a  hazai  bírói  szervezet  integrális  részét, 
melyre  ug3'a;nazon  elvek,  szabályok  és  felfogás  irányadók, 
mint  a  hazai  bírói  szervezet  többi  részére. 

E  felfogás  téves  voltát,  —  hogy  a  »hamis«  szót  ne 
merjem  többé  említeni  —  elhibázott  voltát  és  példátlan 
voltát  bebizonyítottam.  Hogy  a  két  felszólalás  nemhogy 
ellentétben  volna,  hanem  egymást  kiegészíti ;  (Ügy  van  ! 
jobbról.)  hogy  én  a  tisztelt  túlsó  oldalt  kénytelen  voltam 
követni  azon  különböző  vándorlásaiba^n,  (Derültség  jobbról.) 
melyeket  e  vitában  tett  :  ez  csak  természetes.  (Ügy  van  ! 
jobbról.) 

Mert  hogyan  állt  a  dolog  ?  Első  felszólalásában  a 
tisztelt  képviselő  úr  sem  tagadta,  hogy  a  konzuli  szervezet 
az  1867-iki  törvény  értelmében  közös. 

Apponyi  Albert  gróf  :  Mindig  tagadtam  ! 

Kérem,  a  konzuli  szervezet,  az  organizmus  !  Kimutat- 
hatom beszédjéből,  hogy  első  felszólalásában  a  konzuli  orga- 
nizmus közösségét  beismeri.  (Ügy  van  !  jobbról.)  Második 
beszédében  a  tisztelt  képviselő  úr  azt  mondta,  amit  Horváth 
Lajos  képviselő  úr  és  a  többiek  is  elismertek,  hogy  a  konzuli 
szervezet  közös,  de  csak  mint  kereskedelmi  képviselet.  Ez 
egy  kis  összezsugorodás,  de  még  mindig  a  67-iki  alaptör- 
vény alapján.  Ma  azzal  a  luminózus  felfedezéssel  állott  elő 

tisztelt  képviselőtársam,  hogy  a  konzuli  szervezet  közössége 
nem  a  67-iki  alaptörvényen,  hanem  az  1868-iki  vám-  és 
kereskedelmi  szerződés  egyik  szakaszán  alapul.  Már  most, 
midőn  ennyire  változnak  és  lebegnek  a  felfogások  a  kar- 
dinális pontra  nézve  :  vájjon  én  vagyok-e  az,  aki  változom, 
vagy  követni  vagyok  kénytelen  őket  az  ő  különböző  ván- 
dorlásaikban ?  (Derültség  jobbf elől.)  Ezen  fotytonos  változá- 
sokban őket  követni  reám  nézve  kötelesség  volt.  (Élénk 
helyeslés  jobbf  elől.) 

Legyen  szabad  már  most  tisztelt  képviselőtársamnak 
—  ha  megengedi  —  felvilágosítására  azt  mondanom,  hogy 
téved,  mikor  bizonyos  diadalérzettel  azt  állítja,  hogy  a 
konzuli  bíróság,  Angliát  kivéve,  mindenütt  integrális  alkat- 
részét képezi  a  hazai  bíróságnak,  mert  a  felebbvitel  vala- 
melyik hazai  felebbviteli  törvényszékhez  van  utalva.  Erre 
már  tegnap,  de  nemcsak  tegnap,  hanem  ezelőtt  négy  nap- 
pal, sőt  minden  felszólalásomban  megfeleltem :  hogy  az 
még  nem  a  szervezetnek  összeolvasztása,  az  nem  beillesztése 
a  konzuli  bíráskodási  szervezetnek  a  hazai  bíróságok  szer- 
vezetébe, ha  a  felebbvitel  egy  belföldi  főtör vényszékhez 
meg3^  Beillesztés  csak  akkor  volna,  ha  a  konzulokra,  mint 
a  bírói  funkcziót  gyakorló  közegekre,  ugyanazon  elvek,  sza- 
bások és  határozatok  állanának,  mint  amelyek  a  bírákra 
állanak.  (Derültség  balfelől.)  A  külföldi  tudósok,  akik  ezen 
kérdésnek  alapos  fejtegetésével  foglalkoznak,  ezt  ily  mulat- 
ságosnak nem  tartják.  (Helyeslés  jobbf  elől.) 
Ugrón  Gábor  :  Névtelen  tudósok  ! 

Mindjárt  meglátjuk,  hogy  van-e  nevük,  olyan,  hogy 
mc^  talán  Ugrón  Gábor  képviselőtársam  is  ismeri.  (Derültség 
a  jobboldalon.) 

Másodszor  akkor  volna  összeolvasztva,  ha  ezeket  a 
bíráskodást  gyakorló  konzuli  közegeket  az  igazságügymi- 
niszter nevezné  ki ;  ha  a  törvények  úgy  bánnának  velük, 
mint  bírákkal.  Pedig  nemcsak  Angliában,  de  mindenütt, 
Olaszországban  is,  többet  mondok,  a  legújabb  törvény  sze- 
rint Németországban  is,  Francziaországban  is,  még  azokat 
a  konzuli  bírákat  is,  kiknek  kell  ugyan  bírói  qualifikáczió- 
val  birniok,  akik  csak  bírói  funkcziót  teljesítenek,  nem  az 
igazságügyminiszter    nevezi    ki ;    nem    is    tekintik    bírónak, 

nem  is  állanak  a  bírói  fegyelmi  szabályok  alatt,  adminisz- 
tratív hivatalnoknak  tekintetnek ;  kinevezi  a  külügy- 
miniszter, s  ugyanazon  szabályok  alatt  állanak,  mint  a 
többi  adminisztratív  hivatalnokok. 

Ez  az,  amit  én  akkor  állítottam.  Állítottam  Franczia- 
országra,  állítottam  a  Reichsgesetz  alapján  Németországra, 
ahol  a  birodalmi  törvény  alá  esnek,  mely  a  hivatalnokokra 
—  nem  pedig  a  bírákra  külön  —  áll  fenn,  állítottam  Angol- 
országra, és  ezt,  úgy  látszik,  elismerte  tisztelt  képviselő- 
társam. 

Azon  kívánsággal  szemben,  hogy  a  konzuli  bíráskodásra 
az  1869.  évi  IV.  törvényczikkben  megállapított  elvek  alkal- 
maztassanak, jogosítva  voltam  arra  rámutatni,  hogy  Európa 
összes  államaiban  nem  emelt  senki  ily  törvényhozási  fel- 
fogást és  ilyen  soha  sehol  nem  szentesíttetett.  (Élénk  helyes- 
lés jobbfelől.)  Ha  mégis  azt  hiszi  tisztelt  képviselőtársam, 
hogy  én  változtattam  meg  álláspontomat  :  ezen  fejtegeté- 
sekből azt  kell  következtetnem,  hogy  tisztelt  képviselő- 
társam szerint,  ha  egy  és  ugyanazon  dolognak  más  és  más 
oldalát  mutatják  fel,  az  az  álláspont  megváltoztatása. 

A  tisztelt  képviselő  úr  igen  örül,  hogy  már  most  talált 
oly  alakokat,  amelyek  szerinte  az  én  politikámhoz  tartoz- 
nak, de  amelyekről  azt  hiszi,  hogy  vagy  én  festettem  be 
azokat,  vagy  a  többség,  vagy  egyikünk  sem,  hanem  hall- 
gatunk róla.  Hát  nincs  okunk  arról  hallgatni,  és  egyikünk 
sem  festette  be  azokat.  Teljesen  igaz,  hogy  1878-ban  a 
vámszerződésnek  ellene  voltam  ;  meg  is  mondtam  akkor, 
hogy  minő  okokból.  Olyan  okokból,  amelyek  azóta  nagy- 
részt szanáltattak.  Az  egyik  az  volt,  hogy  túlságos  protektiv 
tarifa  volt,  különösen  azokra  az  árúkra,  amelyek  Magyar- 
ország belfogyasztásának  tetemes  részét  képezték.  A  má- 
sodik az  volt,  hogy  óhajtottam  volna,  hogy  a  fogyasztási 
adókra  nézve  méltányosabb  intézkedés  vétessék  fel,  vagy 
hogy  az  egyikre-másikra  külön  fogyasztási  vonal  állíttas- 
sék  fel.  A  harmadik  a  Lloyd  segélyezésének  összekötése 
ezen  szerződéssel.  Ami  ezt  az  utóbbit  illeti,  gondolom,  a 
tisztelt  ház  előtt  nem  új  dolog  az,  hogy  ez  a  Lloyd-szerződés 
meg  fog  szűnni.  Ami  pedig  a  másodikat  illeti,  akkor  a 
fogyasztási  adókra  nézve  úgy  a  czukor,  mint  a  szesz  és  a 

sör  tekintetében  úgy  állott  a  dolog,  hogy  a  nálunk  történt 
fogyasztás  után  az  adót  a  lajtántúli  kincstár  szedte  be.  De 
azóta  a  körülmények  nagj^on  változtak.  (Nagy  mozgás  a 
baloldalon.) 

Hegedűs   Sándor  :   Ez   úgy  van  !    (Zajos   derültség 
balfelől  és  felkiáltások  :  De  megszavazta  !) 

Aki  ezt  a  változást  nem  akarja  látni,  az  fesse  be  a 
maga  politikáját ;  (Derültség  a  jobboldalon.)  mert  aki  a 
valóságot  el  akarja  tagadni,  annak  kell  kendözéshez  folya- 
modnia —  nekem  elég  egyszerűen  a  tényekre  hivatkoz- 
nom. Különben  is  csak  mosolyogni  kellene  azon  a  felfogá- 
son, hogy  1878-iki  vámszerződés  elvetése  a  kiegyezési  alap 
megtámadása  lett  volna.  (Helyeslés  jobbfelól.) 

A  tisztelt  képviselő  úr  hivatkozni  méltóztatott  arra  a 
vitára,  mely  a  véderőről  szóló  törvényjavaslat  tárgyalása 
alkalmával  folyt,  amidőn  én  igen  tüzetesen  nyilatkoztam 
arra  a  kérdésre  nézve,  hogy  a  hadügy  mennyiben  közös 
Magyarország  és  Ausztria  között ;  és  amidőn  tüzetesen  ki- 
terjeszkedtem a  hadügy  körébe  vonatkozó  kérdések  leg- 
nagyobb részére,  akkor,  igaz,  nagy  polémia  folyt  le. 
Hanem  egyet  ajánlok  a  tisztelt  képviselő  úr  figyelmébe, 
és  ez  az,  hogy  azon  fejtegetések  közjogi  helyessége  erről 
az  oldalról  (A  jobboldalra  mutat)  soha  kétségbe  nem  vona- 
tott. (Helyeslés  jobbfelől.  Nyugtalanság  a  bal-  és  a  szélső- 
baloldalon.)*) 

Ennélfogva  sem  nekem,  aki  ide  ültem,  sem  a  szabad- 
elvűpártnak; abban  a  tekintetben,  mintha  köztünk  elvi 
különbség  lett  volna,  semmi  befesteni  valónk  nincsen.  (Élénk 
helyeslés  jobbfelől.  Nagy  derültség  a  bal-  és  a  szélsőbal- 
oldalon.) Hozzáteszem  még  azt  is,  hogy  habár  a  tisztelt 
képviselő  úr  igen  merészeknek  tartja  az  én  akkori  fejtege- 
téseimet, (Halljuk  !  Halljuk  !)  —  noha  nem  tudom  :  helye- 
seknek vagy  helyteleneknek  —  de  még  ebből  a  szempont- 
ból senki  sem  támadta  meg  azok  közjogi  helyességét. 
(Ellenmondások  a  bal-  és  a  szélsőbaloldalon.) 

Mi  ok  volna  tehát  arra,  hogy  ezen  közjogi  felfogással 
szemben   valamely   különbségeket   bárki   is   befesteni   vagy 


')  L.  c  kötet  91 — 154.  lapjain. 

eltitkolni  akarjon?  (Nyugtalanság  a  bal-  és  a  szélsöbal- 
oldalon.) 

A  tisztelt  képviselő  úr  harmadik  ellenvetése  arra  vonat- 
kozik, hogy  nem  az  1867.  évi  XII.  törvény czikk  teszi  a 
konzuli  szervezetet  közössé,  hanem  az  1868-iki  törvén}^  teszi 
azzá,  mert  a  konzuli  szervezetről  az  1867-iki  törvényben 
szó  sincsen  ;  és  megtámad  engem,  hogy  egy  hosszú  dedukczió 
alapján  a  konzuli  szervezet  közössé  tételét  belemagyarázom 
a  törvénybe. 

Ez  több  tekintetben  érdekes  nyilatkozat,  azzal  ellen- 
tétben, amit  korábban  mondtak.  Mert  azt  állították,  hogy 
a  konzuli  szervezet  mint  kereskedelmi  képviselet  közös, 
még  pedig  az  alaptörvény  erejénél  fogva.  Es  midőn  én  ki- 
fejteni törekedtem,  hogy  a  tárgyalásokból  kitűnik,  hogy 
»kereskedelmi  képviselet «  alatt  a  konzulátusokat  értették, 
akkor  azt  mondták  :  ilynemű  törvénymagyarázatot  alkal- 
mazni itt  nem  lehet,  nem  szabad  az  előkészítő  munkálatok- 
ból és  a  tárgyalásokból  megállapítani  ennek  a  kifejezésnek : 
»kereskedelmi  képviselet «  az  értelmét. 

Egészen  eredeti  felfogása  van  a  tisztelt  képviselő  úrnak 
a  törvénymagyarázatról. 

A  törvénymagyarázatot  a  tisztelt  képviselő  úr  úgy 
képzeli,  hogy  az  e  törvényben  használt  kifejezések  értelmének 
felvilágosítására  nem  szabad  mindazokhoz  a  módokhoz 
folyamodni,  melyek  a  törvényhozó  akaratának  kétségtelen 
megállapítására  vezetnek. 

Nem  szabad  kutatni  :  miért  választották  ezt  vagy 
amazt  a  kifejezést,  mit  értettek  az  alatt.  Mindezt  —  a 
képviselő  úr  szerint  —  vizsgálni  és  magyarázni  nem  szabad  ; 
mert  az  igazi,  helyes  és  rigorózus  felfogás  az,  hogy  egy- 
szerűen a  törvény  szövege  álljon  előttünk  és  azt  csak  ön- 
magából kell  magyarázni. 

Ez  különös  felfogás.  A  törvénymagyarázat  egyedüli 
czélja  a  törvén^^hozó  valódi  akaratának  megállapítása. 

Ez  a  czél  a  XII.  törvényczikk  magyarázatánál  is, 
annak  megállapításánál  is,  hogy  mit  jelent  az,  hogy  »a  biro- 
dalom diplomacziai  és  kereskedelmi  képviselete  közös,  stb.  ?« 
Már  e  czélra  a  67-es  bizottság  előmunkálatai  elsőrangú  fon- 
tosságúak. 


250  A  konzuli  bíráskodásról  szóló  törvény  tárgyalása. 

Az  ezen  67-es  bizottság  által  kiküldött  15-ös  albizottság 
munkálatának  tárgyalásakor,  az  1867  január  30-ikán  tartott 
ülésben,  Gorove  István  tette  azt  az  indítványt,  amely  szóról- 
szóra belejött  a  törvénybe  és  amely  így  szól  :  »EnnéKogva 
a  birodalom  diplomacziai  és  kereskedelmi  képviseltetése  a 
külföld  irányában  és  a  nemzetközi  szerződések  értelmében 
felmerülhető  intézkedések  a  birodalom  mindkét  felének 
minisztériumával  egyetértésben  és  azok  beleegyezésével  a 
közös  külügyminiszter  teendői  közé  tartoznak. « 

Kaas  Ivor  báró  :  És  mégis  Gorove  akarta  kinevezni 
a  külön  magyar  konzulokat !  (Nagy  zaj  jobb- 
felől.) 

Midőn  azután  ezt  az  indítványt  fejtegették,  Gorove 
egyenesen  és  világosan  azt  mondta,  hogy  a  kereskedelmi 
képviselet  alatt  különösen  a  konzulátusokat  értik.  Az  indít- 
ván5^ak  ez  az  értelmezése  még  egyszer  felmerül  a  Tisza 
Kálmán  felszólalása  alkalmával ;  akkor  a  szöveg  elfogad- 
tatott és  annak  más  értelmet  nem  tulajdonítottak.  Ez  a 
szöveg  lett  a  törvényczikkbe  beiktatva.  (Ügy  van  !  jobb- 
felől.) 

Mi  értelme  van  ezen  kereskedelmi  képviseletnek,  ha 
nem  ez  :  annak  kimutatásával,  miután  ez  legújabb  állás- 
pontjuk, a  tisztelt  ellenzék  még  adós.  Azt  pedig  határo- 
zottan fenn  kell  tartanom,  hogy  helyes  eljárás  volt  részem- 
ről, ha  e  kifejezés  valódi  értelmének  megállapítása  végett 
a  törvény  keletkezésére  is  rámutattam.  (Élénk  helyeslés  a 
jobboldalon.) 

A  tisztelt  képviselő  úr  ezután  érdemleges  érveket  a 
törvényjavaslat  ellen  nem  hozott  fel.  (Halljuk  !  Halljuk  !) 
És  nem  is  gondolnám,  tisztelt  ház,  hogy  ha  a  régiek  közül 
egyet-mást  halványabban  vagy  erősebben  ismételt  volna, 
arra  nekem  újra  ki  kelljen  terjeszkednem.  Arra  tehát,  hogy 
minden  ellenvetés  minden  alkalommal,  akár  erősebben, 
akár  gyengébben  hozatik  az  fel,  újra  és  újra  megczáfol- 
tassék,  gondolom,  sem  szükség,  sem  ok  nincs.  (Helyeslés 
jobbfelől.) 

Ámde  a  tisztelt  képviselő  úr  két  irányban,  és 
pedig  politikai  irányban  szólalt  fel.  Az  egyikben  azt  mondja, 
hogy   rendkívül   kopott   fegyvereket     használok,    és     pedig 

olyanokat,  amelyeket  ellenem  is  használtak ;  hogy  vala- 
hányszor ö  az  1867-iki  törvény  és  elveinek  épségben  tar- 
tását sürgeti,  mindannyiszor  azon  ellenvetéssel  lépek  elő, 
^ogy  ő  a  függetlenségi  párt  állását  foglalja  el ;  és  kopott 
a  fegjTsrer  akkor  is,  ha  én  annak  ellenében,  hogy  ő,  gon- 
dolom, a  magyar  státus-férfiaknak  gyönge  eljárását  meg- 
rój ja,  akik  nem  képesek  az  ország  függetlenségének  posztu- 
látumait  érvényesíteni  a  törvényeknél,  ha  annak  ellenében 
azt  mondom  :  megutáltatja  az  alkotmányt,  meggyűlölteti 
az  alkotmányos  életet  a  nemzettel. 

Tisztelt  képviselőház !  Én  sem  az  egyiket,  sem 
a  másikat  nem  mondtam,  nem  is  mondom.  (Mozgás  bal- 
felől.  Halljuk  !  Halljuk  !  jobbfelől.)  Nem  vagyok  én,  tisztelt 
ház,  nem  is  voltam  az  ellenzéki  oldalon,  de  bármely  olda- 
lon, az  erős,  éles  és  határozott  kritikának  ellensége ;  gyako- 
roltam magam  is  bőségesen,  elfogadom  készségesen,  vissza 
is  szolgáltatom  bőségesen.  (Élénk  derültség  és  tetszés  jobb- 
felől.) De,  tisztelt  ház,  nem  úgy  áll  itt  a  kérdés,  —  és  ebben 
téved  tisztelt  képviselőtársam  —  mint  akkor  állt ;  nem  egyes 
kifejezések,  nem  egyes  kérdésekben  való  állásfoglalás  az, 
ami  eUen  felszólaltam.  Itt  két  nagy  felfogás  áll  egymással 
szemben.  És  midőn  én  tisztelt  képviselőtársamtól  azt  hal- 
lottam, hogy  az  1867-iki  törvény,  akár  a  pragmatika  szankczió 
következtében,  akár  anélkül,  fájdalmas  csorbát  ejtett  Ma- 
gyarország souverainitásán,  s  ez  az  áldozat  azért  tör- 
tént, hogy  az,  ami  a  független  önrendelkezés  körében  meg- 
maradt, annál  biztosabban  meg  legyen  őrizhető,  és  midőn 
ó  arra  a  tapasztalásra  jutott,  hogy  ez  sem  őrizhető  meg .  . . 

Gróf  Apponyi  Albert  :  Nem  őrizték  meg  ! 
.  .  .  ma  ugyan  oda  módosította,  (Élénk  közbeszólások  bal- 
felől  :  Semmit  sem  módosított  !)  hogy  csak  1878  óta  van  ez 
a  perverzus  irány  ;  de  méltóztassék  korábbi  beszédét  meg- 
nézni :  azt  mondotta,  hogy  1867  óta  folytonosan  romlott  a 
közjogi  alap,  (Ügy  is  van  !abal-  és  a  szélsőbaloldalon.)  hogy 
számos  lépést  tettünk  hátra,  egyet  sem  előre ;  (Ügy  van  ! 
a  bal-  és  a  szélsőbaloldalon.)  midőn  én  a  képviselő  úrtól  azt 
hallom,  hogy  ennek  a  csodálatos  szimptomának  pedig,  hogy 
amit  mi  souverainitásunk  egy  részének  feláldozása  által 
biztosítani   akartunk,   az   is   darabonként   elvétetik   tőlünk. 

az  oka  kettőben  van  :  egyrészt  abban,  mert  a  magj^ar 
államférfiak  oly  romlottak ,  —  politikai  értelemben  —  hogy  min- 
dig megalkusznak  (Ügy  is  van  !  a  bal-  és  a  szélsöbaloldalon.) 
az  ország  törvényes  függetlenségének  kárára  czentralizáló 
tendencziákkal .  .  .  (Üg}^  is  van  !  a  bal-  és  a  szélsőbaloldalon.) 
—  de  ez  még  nem  volna  olyan  baj,  (Nagy  derültség  a  bal- 
és  a  szélsőbaloldalon.)  ha  e  nemzetben  erő  volna  ;  (Nagy  zaj. 
Elnök  csenget.)  a  képviselő  úr  beszédében  hirdeti,  hog}^  e 
nemzet,  ha  egj^szer  alkuba  belemegy,  abban  az  alkuban 
nem  egyenjogú,  nem  egyenlő  erejű  fél,  hanem  ő  a  gyengébb,- 
aki  csak  formailag  szerepel,  aki  megadja  magát  az  erősebb- 
nek ;  a  képviselő  úr  az,  aki  hirdeti,  hogy  minden  egyez- 
kedésben Ausztriával  mi  adjuk  meg  magunkat,  és  miután 
Magyarország  megadta  magát,  az  többé  nem  tud  —  vagy 
csak  a  legsúlyosabb  küzdelmek  árán  és  a  legkedvezőbb 
alkalmakkor  —  kibonyolódni  abból,  amit  láncznak  és  bilincs- 
nek nevez ;  ha  tehát  valaki  azt  tartja,  hogy  a  nemzet  gyenge 
arra,  hogy  egyezkedjék,  (Közbeszólások  balfelől  :  Nem  a 
nemzet,  hanem  a  kormány  !)  és  gyenge  arra  is,  hogy  amire 
joga  biztosítva  van,  azt  érvényesítse  ;  és  ha  ennek  követ- 
keztében a  tisztelt  képviselő  úr  még  azt  a  tant  is  fel- 
állítja, hogy  Ausztriával  szemben  minden  egj^ezkedéstől 
óvakodni  kell  az  állami  szuverenitási  jogra  nézve,  —  mara- 
dok ennél  a  kifejezésnél  —  azért,  mert  ez  csak  azokat  a  háló- 
kat, azokat  az  összekötő  kapcsokat  gyarapítja,  melyeket 
azután  le  nem  rázhatunk  magunkról ;  midőn  éppen  a  gazda- 
sági téren,  melyre  pedig  az  1867-iki  kiegyezés  egyenesen  reá 
utal,  perhorreszkál  legjobban  minden  egyezséget ;  midőn 
mindezt  hallom  a  tisztelt  képviselő  úrtól  :  itt  egy  egész 
felfogás  tárul  elém,  oly  felfogás,  melyről  állítom,  hogy  követ- 
kezetes ugyan,  de  ha  komoly,  akkor  a  tisztelt  képviselő  úr 
úgy  az  1867-iki  törvényekre  való  felfogásokra  nézve,  mint 
az  ennek  alapján  követendő  politikára  nézve  teljes-töké- 
letesen szakított  a  67-iki  alappal.  (Ügy  van  !  Ügy  van  ! 
jobbfelől.  Mozgás  és  nyugtalanság  a  szélsőbaloldalon.) 

Hiszen  éppen  ez  a  két  felfogás  állott  egymással  szem- 
ben és  áll  ma  is  szemben.  Az  egyik  felfogás  szerint  a  67-iki 
alaptörvény  nem  teremtette  a  közös  ügyeket,  semmit  sem 
áldoztunk  fel  az  ország  szuverenitásából,  egy  jogunkról  sem 

mondtunk  le  ;  sőt  amiket  azután  világosan  közös  ügyeknek 
megállapítottunk,  azokra  sokkal  hatályosabb  és  erősebb 
befolyást  biztosítottunk  magunknak,  mint  aminővel  Magyar- 
ország valaha  birt.  (Élénk  helyeslés.  Úgy  van  !  jobbfelöl. 
Zajos  ellenmondások  a  szélsőbalon.)  Nem  mondom,  hogy 
mindenkinek  ez  a  felfogása.  Ez  a  felfogása  annak,  aki  a 
67-iki  alapon  áll,  nem  pedig  az  önöké,  (A  szélsőbal- 
oldalra mutat.)  és  ma  már  gróf  Apponyi  Albert  tisztelt  kép- 
viselő úré  sem.  (Ügy  van  !  jobbfelől.  Élénk  ellenmondás  a 
baloldalon.) 

A  67-iki  törvény  egy  bizonyos  politikát  is  feltételez, 
amelynek  nemcsak  az  az  alkateleme,  hogy  az  abban  megírt 
jogok  és  a  benne  szétválasztott  körök  épségben  tartassanak. 
Ez  igenis  annak  egyik  lényeges  alkateleme.  De  az  az  alap- 
gondolat, amely  a  67-iki  törvényt  létrehozta ;  az  a  politika, 
amely  azon  épül,  abban  áll,  hogy  Magyarország  államjogi 
kötelékben  állván  Ausztriával,  politikai  okokból,  érdekek 
találkozásánál  fogva,  és  mert  így  mindkét  állam  java  jobban 
elérhető  :  a  találkozó  érdekek  felett  egyezkedhetünk,  és  nem 
helyes  és  nincs  szükség  reá  egy  mesterkélt  elzárkózási  poli- 
tikát követni,  és  ha  gyengeségünktől  félve,  ebben  vélnők 
az  oltalmat  feltalálni,  csakhamar  kiderülne,  hogy  az  illúzió. 
A  67-iki  alapon  állva,  elbizakodás  nélkül  azt  tartjuk,  hogy 
Magyarország  elég  erős  arra,  hogy  az  a  kötelék,  melyet  ott 
megállapított,  az  ő  akarata  ellenére  semmikép  át  ne  vál- 
tozzék.  (Élénk  helyeslés  és  tetszés  a  jobboldalon.) 

Ennek  ellenében  áll  egy  másik  felfogás,  amely  minden 
közösséget  minden  alakban  visszautasít,  legfőképen  a  közös 
ügyek  alakjában  ;  de  visszautasítja  minden  időleges  egyez- 
kedés alakjaiban  is.  Ez  az  a  másik  felfogás,  mert  ebben 
Magyarország  függetlenségének  megszorítását  látja  s  Magyar- 
országot tartja  a  gyöngébb  félnek  és  nem  tekinti  egyenlő  erejű 
tényezőnek  és  olyannak,  amely  akarata  érvényesítésére 
súllyal  bír.  Ez  a  másik  felfogás.  Az  egyik  felfogás  a  miénk  ; 
a  másik  a  függetlenségi  párté  és  lényegében  ma  gróf  Apponyi 
Albert  tisztelt  képviselő  úré  is.  (Ügy  van  !  Ügy  van  !  a  jobb- 
oldalon. Élénk  ellenmondás  a  baloldalon.) 

Hát  biz'  ez  az.  (Halljuk !  Halljuk !)  Én  nem  mondom 
azt,  nem  is  állítottam,  hogy  tisztelt  képviselőtársam  poli- 

tikájában  következetesen  ennél  megmarad  ;  (Zaj.  Nyugta- 
lanság a  baloldalon.)  én  ezt  nem  mondom.  Én  csak  azt  mon- 
dom, hogy  csak  ennél  a  javaslatnál  argumentált  ebből,  s 
meglehet,  hogy  egy  másik  javaslatnál  másból  fog  argumen- 
tálni. (Igaz  !  Ügy  van  !  jobbfelől.  Zaj  balfelöl.) 

Gróf   Apponyi   Albert  :    Nem   vagyok   én   Szilágyi 
Dezső  !  (Zajos  tetszés  balfelől.) 

Abban  igaza  van,  mert  ez  egyben  azután,  —  s  ezt  hatá- 
rozottan ki  kell  emelnem  —  ha  a  tisztelt  képviselő  úr  az 
volna,  aki  én  vagyok,  (Nagy  derültség  jobbfelől.)  azaz  ha 
ő  Szilágyi  Dezső  volna  :  az  1867-iki  alapnak  ily  frappáns 
félreismerését  s  abbanhagyását  nem  követhette  volna  eL 
(Zajos  helyeslés  és  tetszés  jobbfelől.  Zaj  és  ellenmondás  a 
baloldalon.) 

Nem  kétkedem,  fog  ő  még  igen  különböző  módon  érvelni, 
függetlenségi  vsigy  közjogi  alapon,  vag}''  csak  függetlenségi 
alapon  vagy  elvekkel,  hogy  reá  jöjjön  egy  igen  csekély  kis 
közösügyes  következtetésre,  amint  időről-időre  hallottam 
tisztelt  képviselőtársamat  a  legkülönbözőbb  motívumokból 
beszélni,  (Zajos  helyeslés  és  tetszés  a  jobboldalon.  Ellen- 
mondás balfelől.)  anélkül,  hogy  a  végeredmény  az  előzmé- 
nyekkel s  indokokkal  bármi  összhangban  is  állott  volna, 
így  lesz  az  jelenleg  is. 

De  már  engedelmet  kérek,  az  1867-iki  alaptörvény 
olyasvalami,  hogy  mindkét  oldalról  megkívánja,  hogy  bizo- 
nyos következetességgel  és  bizonyos  komolysággal  (Élénk 
helyeslés  jobbfelől.)  és  bizonyos  állandósággal  bánjunk  vele. 
És  aki  ide-oda  ugrándozik  a  felfogásban  ;  (Nagy  zaj  és  moz- 
gás a  baloldalon.  Igaz  !  Úg}^  van  !  jobbfelől.)  aki  független- 
ségi-párti tetszelgéseket  árul  67-es  czég  alatt :  (Igaz  1  Ügy 
van  !  jobbfelől.  Mozgás  és  zaj  a  bal-  és  a  szélsőbaloldalon.) 
annak  meglehet,  hogy  nincs  czélzatában  a  67-es  alapot  fel- 
forgatni, de  arra  ennek  az  alapnak  kezelését  bizalommal 
senki  sem  bízná.  (Igaz  !  Ügy  van  !  jobbfelől.  Zaj  balfelől.) 

T.  képviselőtársam  azután  azt  mondja,  hogy  mivel  ő 
megtámadta  a  magyar  államférfiakat,  én  azt  mondottam,  hogy 
az  alkotmány  iránti  gyűlöletet  gerjeszti  fel  a  nemzetben. 

Igenis  mondottam,  hogy  bizonyos  felszólalása  a  kép- 
viselő úrnak  kell  hogy  a  nemzetben  megingassa  a  bizalmat 

intézményei  iránt  ;  kell  hogy  a  nemzetben  a  bizalmatlan- 
ságnak és  elkeseredésnek  érzetét  gerjessze  fel.  De  nem 
azon  nyilatkozatait  értettem,  melyekkel  ö  a  magyar  kor- 
mányférfiakat megtámadja  :  ennek  ilyen  mélyreható  hatása 
soha  sem  volt  és  talán  nem  is  lesz  :  (Élénk  tetszés  és  derültség 
jobbfelöl.  Mozgás  és  zaj  a  bal-  és  a  szélsőbaloldalon.)  hanem 
egészen  más.  Ha  azt  hirdeti  valaki,  hogy  1867  óta  nem  volt 
magyar  kormánj^férfiú,  aki  bizonyos  czentralizáló  tenden- 
eziákkal  meg  ne  alkudott  volna,  csak  azért,  hogy  a  hatalmat 
megtarthassa  ;  ha  másrészről  azt  hirdeti,  hogy  a  kormány- 
képességhez az  szükséges,  hogy  az  ember  lealkudjon  az 
ország  törvényesen  biztosított  önállóságából ;  ha  viszont 
azt  hirdeti,  hogy  mindezen  tendencziáknak  pedig  ellensze- 
gülni a  nemzet  gyenge,  mert  ha  egyszer  belement  valamely 
egyezségbe,  abból  kibontakozni  nem  tud  :  akkor  miféle  be- 
nyomásnak és  érzésnek  kell  lenni  a  magyar  politikai  közön- 
ségnél, ha  mindezeket  elhinné  ?  !  (Élénk  tetszés  a  jobbolda- 
lon. Mozgás  a  bal-  és  a  szélsőbalon.) 

Nem  kellene-e  annak  a  hitnek,  annak  a  meggyőződés- 
nek gerjedni  fel,  hogy  nálunk  a  képviseleti  és  a  szabad 
intézmények  nem  arra  valók,  hogy  azokban  a  nemzet  akarata 
kifejezésre  jusson  ;  (Ügy  van  !  a  szélsőbaloldalon.)  vagy 
csak  annyiban  arra  valók,  amennyiben  az  ellenzéki  tilta- 
kozásban hallathatja  magát ;  (Élénk  tetszés  jobbfelől.)  hogy 
ezek  az  intézmények  tökéletesen  elégtelenek  arra,  hogy  a 
nemzetnek  jogait  és  érdekeit  bármely  részben  biztosítsák ; 
és  —  nem  szívesen  térek  rá  vissza  —  hogy  az  a  fátum  lebeg 
felettünk,  hogy  a  kormányképességet  csak  a  nemzet  jogai 
árán  lehet  megvenni  vagy  megtartani.  (Egy  hang  a  szélső- 
baloldalon :  Ügy  látszik  !) 

Aki  e  vádakat  el  tudná  hinni,  az  a  leghatározottabban 
hátat  fordítna  Magyarország  alkotmányának.  (Ügy  van  \ 
Ügy  van  !  jobbfelől.)  És  bár  önök  ezt  ismételve  hangoztatják, 
és  nem  mondhatni,  hogy  valami  csendes  hangon,  (Derültség 
jobbfelől.)  és  ha  ez  hatást  még  sem  tesz  :  ennek  oka  csak 
abban  áll,  hogy  senki  sem  képzeli,  hogy  ez  azért  van  mondva, 
^ogy  így,  amint  mondva  van,  el  is  higyjék.  (Élénk  tetszés 
jobbról.)  Ezt  ma  már  az  országban  úgy  tekintik,  mint  ama 
bizonyos   erős    fegyver    alkalmazását,    amely  fegyver  annál 

erösebb,  minél  nag^^obb  és  magasabb  szólamokban  jelent- 
kezik. (Derültség  és  tetszés  a  jobboldalon.  Mozgás  balfelől.) 

A  tisztelt  képviselő  úr  a  kormánj^képességre  újra  vissza- 
tér és  azt  mondja  :  Hiszen  tudva  van,  hogy  a  fejedelem 
fedve  van  tanácsadóinak  alkotmányos  felelőssége  által, 
tehát  az  a  bizonyos  okoskodás,  az  a  syllogismus,  melyet  én 
felállítottam,  nem  áll. 

Tisztelt  ház,  én  megengedem,  adja  a  képviselő  úr 
szavainak  ezt  a  magyarázatot  ;  csak  arra  figyelmeztetem, 
hogy  úgy,  amint  mondta,  ez  az  egész  állítás  kizárja  azt, 
hogy  ezen  cselekménynél  az  az  alkotmányszerií  felelősség 
általi  fedezés  fenforoghatna.  (Ügy  van  !  Úgy  van  !  jobb- 
felől.)  Akkor  másként  méltóztatott  felállítani  a  tételt,  ma 
másként  méltóztatik  azt  magyarázni.  (Élénk  derültség  és 
tetszés   jobbfelől.) 

De  én  nem  kutatom  :  egyez-e  a  két  nyilatkozat.  El- 
fogadom a  legutolsó  magyarázatot ;  és  ha  tisztelt  képviselő- 
társam ez  oldalra  tekintve  akkor  azt  mondta  :  szinte  látom 
azt  a  gún3niiosolyt,  amellyel  rám  néznek  és  azt  mondják  : 
ma  megint  bemártja  magát  az  ellenzék  —  figyelmét  egy 
körülmény  elkerülte. 

Félreismerte  azt  a  gúnymosolyt.  Az  nem  jelentett 
egyebet,  mint  azt,  hogy  ma  megint  mondott  egy  olyan  nagy 
állítást,  melyet  maholnap  újra  el  kell  magyarázni,  (Élénk 
derültség  és  tetszés  jobbfelől.  Mozgás  balfelől.)  ami  most, 
amint  méltóztatnak  látni,  bekövetkezett.  (Igaz  !  Úgy  van  ! 
Élénk  tetszés  jobbfelől.  Zaj  balfelől.) 

Azt  a  vádat  pedig,  hogy  a  fejedelem  mesterségesen  el 
volna  zárva,  nem  tudom  minő  kottéria  által,  hogy  a  nemzet 
igaz  közvéleménye  hozzá  ne  juthasson  :  mint  teljesen  érthe- 
tetlent és  alaptalant  kell  tekintenem.  (Helyeslés  jobbfelől.) 
Mert  aki  akár  a  kormány  eljárását,  akár  a  tényeket,  akár 
a  mi  viszonyainkat  ismeri :  ilyes  állítással,  amely  a  valóság- 
nak még  csak  árnyékával  sem  bír,  fel  nem  léphet.  Ez  megint 
olyan  szépen  hangzik.  Valami  romantikus  színt  és  fényt 
kölcsönöz  az  mindig  az  ellenzéknek  —  már  úgy,  amint 
tisztelt  képviselőtársam  felfogja  és  azt  mondja  :  csak  ne 
zárnák  el  az  igaz  szó  elől  a  szíveket  és  a  legmagasabb  figyel- 
met,  minő  felvilágosodás   történnék,   s  az   a  nagy  nemzeti 

politika,  amely  rendszabályaiban  kicsinyes  és  sovány  ugyan, 
(Derültség  jobbfelől.)  de  motívumaiban,  megengedem,  fen- 
séges és  magasan  szárnyaló,  milyen  bizton  hódítana  és 
megvalósulna.  (Derültség  jobbfelöl.)  Ez  igen  romantikus, 
tisztelt  ház. 

De  tulaj  donképen  hogyan  áll  a  dolog  ?  Hiszen  önök 
nem  valami  gyengéden  suttognak ;  (Derültség  jobbfelöl.) 
azt  sem  lehet  mondani,  hogy  nyomtatványokban  vagy 
gyűléseken  kendőznék  véleményöket  és  ne  akarnának  annak 
félre  nem  ismerhető  kifejezést  adni.  (Ügy  van  !  Ügy  van  ! 
jobbfelöl.)  Nem  is  képzelem,  tisztelt  ház,  hogy  a  monarchiá- 
nak bárminő  körétől  —  az  egész  monarchiáról  beszélek,  de 
beszéljünk  csak  Magyarországról  —  mondom,  bármely  kör- 
től, amely  politikai  jelentőséggel  bír,  az  ellenzéket  Yagy 
annak  egyes  elemeit  bármely  ármányos  kormánypolitika 
elzárhatná,  vagy  akarata  volna  elzárni,  vagy  haszna  volna 
belőle,  ha  elzárná.  (Élénk  derültség  és  helj^eslés  jobbfelől.) 
Ezt,  mondom,  nem  képzelem.  Ez  nem  egyéb,  tisztelt  ház, 
mint  egy  neme  annak  az  érzelgős  felfogásnak  az  ellenzék 
állásáról,  amely,  megengedem,  lehet  kellemes,  hogy  a  már- 
tiriumnak,  a  meg  nem  hallgatott  igazmondásnak,  a  pusztá- 
ban kiáltozónak  (Derültség  jobbfelől.)  varázsos  és  egy- 
szersmind közrészvétet  felgerjesztő  alakjába  akar  öltözködni. 
(Élénk  derültség  és  tetszés  jobbfelől.  Zaj  balfelől.) 

Megengedem,  tisztelt  ház,  hogy  politikai  küzdelemben 
a  fegyvereknek  minden  neméhez  igen  szépen  és  helyesen 
lehet  folyamodni.  Azt  láttuk,  hogy  ennek  a  vitának  egész 
folyama  alatt  mindenféle  skálán  át  felszólaltak  és  minden- 
féle neméből  a  fegyverzetnek  vettek  erőt  és  eszközt  ezen 
javaslat  ellen.  Eleinte  a  magas  hazaárulás  vádja  hangzott 
fel ;  (Derültség  jobbfelől.)  azután  a  konfúzió  és  érthetetlen- 
fiég  sötét  leplét  akarták  ráborítani ;  (Derültség  jobbfelől.) 
azután  elrejtett  ármányoknak  dinamitját  keresték  alatta, 
(Élénk  derültség  jobbfelől.)  s  azután  az  ellenzék  indignáló- 
dásának  adtak  kifejezést ;  ma  pedig  belevegyül  a  mártirom- 
ságnak, a  szentimentalizmusnak,  (Mozgás  balfelől.)  a  meg 
nem  hallgatott  igazmondásnak  búsongó  sóhajtása..  (Élénk 
derültség  és  tetszés  jobbfelől.  Mozgás  balfelől.)  Hanem  az 
ilyen    megátalkodott    kormánnyal  és  párttal  szemben,  úgy 

Szilágyi  Dezső  Beszédei.  IV.  17 

látszik,  az  egyik  is,  a  másik  is  minden  hatás  nélküli.  (Derült- 
ség és  tetszés  jobbfelöl.) 

És  azt  hiszem,  tisztelt  ház,  hogy  bár  érdeklődésünket 
—  és  méltán  —  felgerjesztették  ezen  különféle  árnyalatai 
az  ellenvetéseknek,  de  meggyőződésünket  nem  ingatták 
meg,  abban  a  tekintetben,  hogy  ezen  javaslat,  különösen 
annak  jelenleg  tárgyalás  alatt  levő  szakasza,  semminemű 
jogát  Magyarországnak  nem  csorbítja  ;  (Ellenmondás  bal- 
felől.)  különösen  pedig  azt  nem,  amiről  azt  hiszik  önök, 
hogy  csak  önök  akarják  megőrizni,  de  amelynek  megőrzésére 
az  a  politika,  melyet  követnek,  még  eddig  nem  tud  semmi 
irányt  megjelölni,  mely  alkalmas  bizalmat  gerjeszteni. 
(Úgy  van  !  Ügy  van  !  jobbfelől.)  És  miután  ezen  szakasz 
megfelel  magának  az  intézmény  természetének  is  :  kérem  a 
tisztelt  házat,  méltóztassék  azt  a  Zoltán  képviselő  úr  módo- 
sít v  anyával  elfogadni.  (Hosszantartó  tetszés  és  éljenzés 
jobbfelől.  Élénk  derültség  balfelől.) 

Tisza  István  :  Apponyi  gróf  előadta,  hogy  a  miniszter  úr 
ugyanazon  támadást  használja  most  az  ellenzék  ellen,  amely 
fegyver  ő  ellene  használtatott  volt  a  véderővita  alkalmával,  és 
azon  állítást  koczkáztatta,  hogy  az  igazságügyminiszter  urat  a 
véderővita  alkalmával  abból  a  szempontból  támadták  meg,  hogy 
ő  a  67-iki  kiegyezést  a  függetlenségi  és  48-as  párt  álláspontja 
felé  kívánja  fejleszteni,  és  —  amint  magát  Apponyi  gróf  ki- 
fejezte —  mutatja  az  utat  a  mérsékelt  ellenzék  számára,  amelyen 
elérkezzék  a  függetlenségi  párt  álláspontjára.  (Nyugtalanság  a 
szélsőbaloldalon.  Halljuk  !  Halljuk  !)  Midőn  ezzel  szemben  az  igaz- 
ságügyminiszter úr  konstatálta,  hogy  ez  a  tényeknek  egyszerűen 
nem  felel  meg,  mert  ő  a  véderővita  alkalmával  ezen  szempont- 
ból megtámadva  nem  volt  :  akkor  több  helyről  hallottam  közbe- 
szólni, hogy  igenis,  Tisza  István  mondta  !  .  .  .  Az  igazság  érde- 
kében kötelességem  a  tényállást  röviden  előadni.  A  véderővita 
alkalmával  a  14.  §-t  illetőleg  volt  nézeteltérés,  volt  polémia  az 
igazságügyminiszter  úr  és  az  akkori  többség  több  tagja,  ezek  közt 
csekély  személyem  közt  is.  Ezen  polémia  vonatkozott  először 
az  előterjesztett  szöveg  tartalmára,  arra,  hogy  megfelel-e  az 
lényegileg  az  1868-iki  véderőtörvény  11.  §-ának,  vagy  nem. 
De   volt  ezenkívül  a  polémiának  egy   éppen  általam  felvetett 

második  tárgya  is.  Eri  azt  állítottam,  hogy  még  az  esetben  is, 
ha  eltérés  volna  a  két  szakasz  közt,  a  szakasznak  azon  értel- 
mezését is  igazolni  tudnám  a  magyar  érdekek  szempontjából, 
aminővel  azt  a  tisztelt  ellenzék  ruházza  fel ;  de  nyíltan  eHsmer- 
tem,  hogy  azon  esetben,  ha  ez  a  valódi  értelem  :  akkor  mi 
megyünk  túl  az  1868-iki  véderőtörvény  rendelkezésén ;  és  nem 
azt  állítottam,  hogy  a  tisztelt  igazságügyminiszter  úr  az,  aki  a 
kiegyezési  törvény  álláspontjával  a  szélsöbaloldal  álláspontja 
felé  ment.  Konstatálom  a  tényállást :  hogy  magára  az  1867-iki 
törvény  jelentőségére  és  különösen  arra  nézve,  hogy  ezen  tör- 
vényhez ragaszkodnunk  kell,  hogy  azt  semmiféle  tendencziákból 
tovább  fejleszteni  nem  szabad,  az  igen  tisztelt  igazságügyminiszter 
úr  és  az  akkori  többség  bármely  tagja  közt  eltérés  nem  volt. 
Érmek  lehet  aztán  tulajdonítani  azt,  hogy  midőn  azon  egy 
specziális  kérdést,  amelyben  köztünk  igenis  nézeteltérés  volt  és 
polémia  fejlődött  ki,  elintéztük,  és  hozzáteszem,  közmegnyug- 
vásra intéztük  el :  megszűnt  minden  mélyebbre  ható  politikai 
elvi  eltérés  a  tisztelt  igazságügyminiszter  úr  közt  és  köztünk, 
(Mozgás  a  szélsőbaloldalon.  Halljuk  !  jobbfelől.)  és  eltűnt  —  ha 
ugyan  volt  —  az  akkor  felmeiült  vitának  minden  kellemetlen 
emléke.  (Helyeslés  jobbról.)  És  ma  a  tisztelt  ellenzék,  arra  a  czélra, 
hogy  ezen,  a  közelmúltban  lefolyt  eseményeket  illetőleg  vádat 
kovácsolhasson  akár  a  tisztelt  miniszter  úr,  akár  a  többség  bár- 
mely tagja  ellen,  kénytelen  a  nyilvánvaló  tények  elferdítésének 
fegyveréhez  folyamodni.   (Helyeslés  jobbfelől.  Mozgás  balfelől.) 

Apponyi  Albert  gróf  :  A  tisztelt  miniszter  úr  engem  beszé- 
dében a  67-iki  alapra  nézve  ugrándozó  poHtikával  vádolt .  . . 
A  miniszter  úr  ma  ismét  bizonyítgatta  nekünk,  hogy  az  1867. 
évi  XII.  törvényczikk  8.  §-ában  mi  van,  és  abszurditásnak  mondta 
azt  az  én  tanomat,  hogy  semminemű  következtetésnek,  magya- 
rázgatásnak,  körülménynek  kutatása  alapján  nem  szabad  ezt  a 
törvényt  magyarázni,  illetőleg  abba  új  közös  ügyeket  belemagya- 
rázni. Ezt  abszurditásnak  mondta. 
Szilágyi  Dezső  :  Nem  ezt ! 

Hát  akkor  mit  ?  (Élénk  derültség  a  bal-  és  a  szélsőbaloldalon.) 
A  tisztelt  miniszter  úr  a  67-es  bizottság  tárgyalásaiból  a  törvény 
keletkezésére,  a  törvény  indokaira  és  ehhez  hasonló  körülmé- 
nyekre hivatkozott,  hogy  a  törvény  értelmét  megállapítsa,  s 
ennek    az    eljárásnak    mellőzését    abszurditásnak    nyilvánította. 

17* 

Ezzel  a  mai  felfogással  szemben  bátor  vagyok  egy  igen  nagy 
tekintélyre  hivatkozni.  Ez  a  nagy  tekintély  a  házban  1879 
november  11-én  a  következőket  mondta  :  »Midőn  az  1867.  évi 
XII.  törvényczikket  megalkották,  kettőben  találták  annak  jogi 
biztosítékát,  hogy  ezen  törvény  alapján  túlterjeszkedés,  külö- 
nösen a  közös  kormány  és  a  közös  orgánumok  túlterjeszkedése 
nem  fog  történni.  Először  találták  abban,  mert  úgy  szövegezték 
a  törvényt,  hogy  ezen  törvényben  a  közös  ügyek  kimeri tőleg, 
taxative  vannak  elősorolva ;  ennélfogva*  —  és  erre  kérem  a 
tisztelt  ház  figyelmét  —  »ennélfogva  a  törvény  indokai  alapján 
akármit  is  lehetne  tartani  valamely  ügyről :  közös  ügynek  ezen 
törvény  értelmében  csak  az  tekintendő,  ami  ott  világosan  közös- 
nek meg  van  nevezve. «  (Élénk  derültség  a  bal-  és  a  szélsőbal- 
oldalon. Mozgás  jobbfelől.)  Ez  volt  a  tisztelt  miniszter  úr  állás- 
pontja akkor  és  ez  az  enyém  ma  is.  Hogy  meljdkünké  azután 
az  ugrándozás  politikája  :  azt  a  tisztelt  ház  ítéletére  bízom. 
(Ügy  van  !  a  bal-  és  a  szélsőbaloldalon.) 

És  ezek  után  biztosíthatom  a  tisztelt  miniszter  urat,  hogy 
én  sem  az  ő,  sem  más  valakinek  részvétére  nem  appellálok  ; 
semmiféle  mártiromságot,  semmiféle  hangulatcsinálást  a  túlsó 
oldalon  nem  keresek  ;  a  szánalmat  és  részvétet  nem  óhajtom 
előidézni  soha  sem,  s  meg  vagyok  győződve,  hogy  a  tisztelt 
miniszter  úr  sem  kér  tőlünk  részvétet :  de  azon  hetyzetnél  fogva, 
amelybe  ezen  törvényjavaslat  és  annak  tárgyalása  által  jutott, 
anélkül,  hogy  kívánná,  én  azt  neki  szívesen  nyújtom.  (Hosszan- 
tartó zajos  tetszés  a  bal-  és  a  szélsőbaloldalon.) 

Szilágyi  Nem  tehetek  róla,    tisztelt  ház,  hogy  a  vigasztalásnak 

^^^°  ezt  az  utolsó  szalmaszálát  is  ki  kell  vennem  tisztelt  kép- 
viselőtársam kezeiből.  (Élénk  tetszés  a  jobboldalon.  Nagy 
derültség  és  zaj  a  bal-  és  a  szélsőbaloldalon.)  Tisztelt  kép- 
viselőtársam, amint  értesülve  vagyok,  egy  hét  óta  keresgél 
a  Naplóban  kifejezéseket  régebben  elmondott  beszédeimből, 
amelyeket  aztán  diadalmasan  felhozhasson  ellenem.  Nagyon 
örülök  rajta,  tisztelt  ház,  hogy  az  1867  :  XII.  törvényczilík 
értelmezésére  nyilatkozatomat  felolvasta.  (A  miniszter  kéz- 
mozdulattal kéri  az  Appon3d  grófnál  levő  naplókötetet. 
Apponyi  gróf  a  miniszterhez  viszi  és  átnyújtja  neki.  Kitörő 
nagy  derültség.)  Tökéletesen  igaz  az,  és  azt    hiszem,    nincs 

is  e  házban  ember,  aki  abban  kételkednék,  hogy  a  közös 
ügyek  kimerítőleg  és  taxative  vannak  ott  felsorolva,  és 
ennélfogva  a  törvény  indokai  alapján  nem  is  lehet  közös 
ügyTiek  tekinteni  valamit,  ami  e  törvényben  közös  ügynek 
deklarálva  nincs.  (Élénk  tetszés  a  jobboldalon.)  Mert  miről 
van  szó  az  1867  évi  XII.  t ör vény czikk ben  ?  Az  1867  évi  XII. 
törvényczilíkben  (Halljuk  !  Halljuk !)  előfordul  a  kereskedelmi 
képviselet  kifejezés.  Arról  van  szó,  hogy  mi  ennek  az  értelme  ? 
(Helyeslés  jobbfelől.)  És  ezt  nem  a  törvény  indokaiból  ma- 
gyarázzuk, hanem  magyarázzuk  azon  felszólalásból,  amely 
ezt  a  kifejezést  indítványozta,  és  azok  felszólalásából,  akik 
azt  kritizálták.  (Zajos  ellenmondások  balról  és  a  szélsőbalon. 
Halljuk !  Halljuk !  jobbfelől.)  A  törvény  indokai  alapján 
valamely  ügynek,  amely  közösnek  nem  njdlváníttatott, 
közössé  deklarálása  :  nem  a  kifejezés  magyarázata,  hanem 
a  közös  ügyeknek  analógia  útján  való  szaporítása.  Ennél- 
fogva az,  hogy  az  indokok  alapján  a  közös  ügyek  szaporítása 
ki  lett  zárva  :  nem  jelenthet  annyit,  hogy  e  törvény  egyes 
kifejezéseinek  értelme,  mint  minden  képzelhető  más  törvény- 
nél Solon  óta,  ugyanazon  szabályok  szerint  meg  ne  állapít- 
tassék  ;  (Élénk  helyeslés  jobbfelől.)  hanem  jelenti  azt,  hogy 
a  közös  ügyeket,  a  törvény  indokainak  hasonlósága  alapján, 
szaporítani  nem  lehet.  (Helyeslés  jobbfelől.)  Ha  tehát  tisztelt 
képviselőtársam  czélzatosan  azt  mondja,  hogy  ő  azt,  amit 
én  akkor  mondtam,  ma  is  vallja  —  alattomban  értetődik, 
hogy  én  nem  :  figyelmeztetem,  (Zajos  tetszés  jobbfelől.  Zaj 
balfelől.)  hogy  amint  felszólalásából  látom,  igenis  van  erre 
nézve  kettőnk  közt  különbség,  az  az  egy  különbség,  (Hall- 
juk !  Halljuk  !  jobbfelől.)  amit  én  szívesen  konstatálok  :  hogy 
tisztelt  képviselőtársam  e  kifejezések  értelmét  akkor  is  és 
most  is  félreértette.  (Élénk  helyeslés  és  tetszés  jobbfelől. 
Zajos  ellenmondások  balfelől.) 

A  KŐSZEGI  KIRÁLYI  VÁLASZ. 

Az  a  két  királyi  nyilatkozat,  melyeket  a  felség  az  1893  őszén 
rendezett  hadgyakorlatok  alatt  a  tisztelgő  küldöttségeknek 
válaszképen  mondott,  a  képviselőházat  a  hozzá  intézett  kér- 
vények kapcsán  foglalkoztatta.  Az  egyik  királyi  válasz  Kőszegen 
a  dmiántúli  törvényhatóságok  küldöttségének,  a  másik  Boros- 
Sebesen  a  görög-katholikus  és  a  görög-keleti  vallású  román  papság 
küldöttségének  szólt.  »Legyenek  meggyőződve,  —  mondotta 
ö  felsége  1893  szeptember  17-ikén  Kőszegen  a  törvényható- 
ságok küldöttségének  —  hogy  amint  nagy  örömmel  tapaszta- 
lom mindenkor  a  trónhoz  és  személyemhez  való  hű  ragaszkodás 
jeleit,  épp  oly  forrón  óhajtom  az  ország  szellemi  és  anyagi  jólé- 
tének fejlődését  és  gyarapodását.  Ezen  czélra  a  törvényható- 
ságok, a  közigazgatás  feladatainak  teljesítésén  kívül,  mint  a  köz- 
szellem tényezői,  azzal  is  hivatva  vannak  közreműködni,  hogy 
a  népet  ámító  jelszavak  és  meddő  Ígéretek  befolyásától  megóvják 
és  a  békés  egyetértés  és  hasznos  munka  magvait  ápolják.  Tágas 
tért  enged  mindezekre  azon  alap,  melyen  kedvelt  Magyarorszá- 
gom az  utóbbi  évtizedekben  oly  örvendetes  felvirágzásnak  indult, 
s  melynek  mint  kétoldalú  megállapodásnak  megingatása  úgy  a 
fennálló  törvényes  állapotban  való  hitet  csökkentené,  valamint 
az  ország  és  az  egész  monarchia  valódi  érdekeivel  s  ennek  folytán 
uralkodói  kötelmeimmel  is  határozottan  ellenkeznék  .  .  .« 

A  központi  függetlenségi  kör  a  házhoz  intézett  kérvényében 
azt  kérelmezte,  hogy  a  szerinte  a  királyi  válaszokban  foglalt 
alkotmányellenes  nyilatkozatokért  a  ház  az  1848.  évi  III.  törvény- 
czikk  alapján  a  kormányt  vonja  felelősségre. 

A  kérvényi  bizottság  javaslata,  melyet  Horváth  Béla  előadó 
képviselt  a  házban,  az  volt,  hogy  a  kérvényeket  a  ház  irattárba 
tegye. 

Szilágyi  Dezső  mint  igazságügy  miniszter  a  kőszegi  királyi 
válaszra  vonatkozó  kérvény  tárgyalásában  vett  részt,  két  beszéd- 
del, s  ezekben  tüzetesen  megismerteti  a  vita  egész  anyagát. 

Gróf  Apponyi  Albert  a  nemzeti  párt  nevében  feHrati  javas- 
latot terjesztett  elő.   »Midőn  Felséged  —  mondja  a  feUrat    — 

kétoldalú  megállapodásnak  nevezi  (a  kiegyezést),  feltételezzük, 
hogy  ezzel  nem  akar  az  1867.  évi  XII.  törvényczikknek  olyan 
nemzetközi  szerződéses  jelleget  tulajdonítani,  melylyel  az  jogilag 
nem  bir,  hanem  csupán  arra  a  körülményre  akar  figyelmeztetni, 
hogy  a  dolog  természete  és  a  politikai  józanság  követelményei 
szerint  csak  közös  egyetértéssel  állapit  hat  ók  meg  és  módosít- 
hatók olyan  intézkedések,  melyek  a  monarchia  két  állama  közt 
fennálló  közös  ügyeket  szabályozzák,  és  hogy  ez  a  törvény,  vala- 
mint a  monarchia  szilárdságát  külső  formáiban  biztosító  azon 
megállapodások,  melyek  e  törvényen  alapulnak,  az  állandóság- 
nak nagyobb  mértékével  ruházandók  fel,  mint  más,  bárminő 
fontos  olyan  törvények,  melyek  kizárólag  Magyarország  bel- 
ügyeit érintik. « 

Ugrón  Gábor  a  függetlenségi  párt  nevében  ajánlott  hatá- 
rozati javaslatot  ;  Asbóth  János  pedig  különállóan  terjesztette  elő 
a  maga  határozati  javaslatát.  Erről  a  két  javaslatról  szól  első 
beszéde  bevezető  szavaiban  Szilágyi  Dezső. 

Ismételten  beszédet  mondott  még  a  kormány  részéről 
Wekerle  Sándor  miniszterelnök,  és  felszólalt  gróf  Csáky  Albin 
vallás-  és  közoktatásügyi  miniszter  és  Hieronymi  Károly  bel- 
ügyminiszter. A  ház  neves  tagjai  közül  részt  vettek  még  a  vitá- 
ban :  Ábrányi  Kornél,  Bartha  Miklós,  Beöthy  Ákos,  Hegedűs 
Sándor,  Helfy  Ignácz,  Hermán  Ottó,  Horánszky  Nándor,  Hor- 
váth Gyula,  Polónyi  Géza,  Szederkényi  Nándor,  Tisza  István, 
Visontai  Soma. 


Gróf  Tisza  Istvánnak  és  Wlassics  Gyulának  az  1867.  évi 
XII.  törvényczikk  jogi  természetéről  legújabban  megjelent  dol- 
gozatai teljes  világításba  állítják  Szilágyi  Dezső  itt  következő 
két  beszédének,  melyeket  mint  igazságügyminiszter  mondott, 
nagy    alkotmányjogi    jelentőségét. 

Gróf  Tisza  István  a  Magyar  Figyelő  1911  június  16-iki 
számában  Zolger  Ivánnak  Der  staatsrechtliche  Ausgleich  zwischen 
österreich  und  Ungarn  czímű  munkájáról  tanulmányt  írt.  Zolger 
az  1867.  évi  XII.  törvényczikk  egész  szövegét  beczikkelyezett 
nemzetközi  szerződésnek  mondja  s  ennek  alapján  arra  a  követ- 
keztetésre jut,  hogy  e  törvény  az  ausztriai  törvényhozás  hozzá- 
járulása  nélkül   nem   módosítható.    Ezzel    szemben   Tisza   gróf 

a  Szilágjd  Dezső  által  a  kőszegi  királyi  válasz  képviselőházi 
tárgyalásában  Idfejtett  »önáUó  alkotás«  álláspontján  van  és 
visszautasítja  azt  a  felfogást,  hogy  a  törvény  módosításába  a 
Magyarországon  törvényhozásra  hivatott  tényezőkön  kívül  más 
tényezőnek  beleszólása  lehetne. 

Wlassics  Gyula  »Az  1867.  évi  XII.  törvényczikk  jogi  ter- 
mészetéről«  szóló  tanulmányában,  (Budapest,  1911.,  Franklin- 
Társulat  ;  előbb  a  Budapesti  Szemle  1911  deczemberi  számában  ; 
bővebb  okfejtéssel  az  Ungarische  Rundsehau-ban)  a  kőszegi 
királyi  válasz  képviselőházi  tárgyalásához  fűzve  fejtegetését,  ezt 
mondja  :  Ily  körülmények  közt  született  meg  a  most  már 
Szilágyi  nevéhez  fűződő  elmélet,  melyet  közjogi  irodalmunkban 
az  »önálló  alkotás«,  »egyszerű  törvény«  nevével  is  szoktak  meg- 
jelölni. A  Szilágyi  által  kifejtett  álláspont  —  írja  tovább  Wlas- 
sics —  mint  communis  opinio  nem  födi  az  1867.  évi  XII.  tör- 
vényczikk jogi  természetének  dogmáját  ...  El  lehet  mondani, 
hogy  főleg  az  irodalomban  csaknem  communis  opinio  az  1867. 
évi  XII.  törvényczikk  tartalmának  legalább  is  azt  a  részét,  mely 
a  közös  ügyek  kezelési  módjára  vonatkozik,  szerződéses  jellegű- 
nek tartani,  és  tekintélyes  államférfiak  is  igy  nyilatkoztak. 
Vannak  azonban  közjogi  íróink  közt  olyanok,  kik  a  törvény 
szerződéses  jellegét  ezen  a  körön  túl  is  kiterjesztik  ;  de  legnagyobb 
részök,  eltérőleg  Zolgertől,  azt  a  tételt  állítja  fel,  hogy  Magyar- 
ország fentartotta  magának  a  jogot  arra,  hogy  ezt  a  törvényt, 
amint  létrejött,  meg  is  változtathatja.  Mégis  Wlassics  szerint  a 
Szilágyi-féle  csaknem  kápráztató  érvelés  ellen  felhozható,  hogy  az  ő 
okfejtése  értelmében  is  a  közös  ügyek  összhangzó  kezelési  módját 
csak  kétoldalú  rendezéssel  lehet  elérni.  Ezért  —  mondja  Wlas- 
sics —  jogászi  érveléssel  nehéz  megtagadni  az  1867  :  XII. 
törvényczikk  vonatkozó  rendelkezéseitől  a  nemzetközi  szerző- 
déses jelleget.  A  törvény  utolsó  szakasza  a  közös  ügyek  kezelési 
módjára  vonatkozó  rendelkezéseknek  tényleges  hatályba  lépését 
egyenesen  ahhoz  a  feltételhez  köti,  hogy  a  magyar  korona  orszá- 
gaihoz nem  tartozó  országok  hozzájáruljanak  .  .  .  Wlassics  a 
szerződésre  irányuló  akaratot  (Ígéretet)  kifejezésre  jutottnak 
tartja  az  1867.  évi  XII.  törvényczikk  záradékában.  Ez  Magyar- 
ország részéről  azt  a  készséget  fejezi  ki,  hogy  abban  az  esetben, 
ha  Ausztria  alkotmányos  képviselete  a  záradékban  foglalt  aján- 
lathoz hozzájárul,   a  megegyezés  létrejön.  A  lényegre  nézve  az 

ausztriai  törvényhozás  részéről  a  feltételként  kifejezett  akarat- 
nyilvánítás bekövetkezett  ;  a  consensus  tehát  létrejött.  A  közös 
ügyek  kezelésének  mai  állapota  eszerint  a  két  állam  alkotmá- 
nyos úton  kifejezett  souverain  akaratának  megegyezésén  alapszik. 
Ez  pedig  lényegében,  jogi  konstrukcziójában  nem  más,  mint 
szerződéses  elem.  És  ezt,  ha  formáiban  nem  is  a  szokásos  formális 
szerződés,  úgy  kell  tekinteni  mint  szerződést.  A  magyar  állam 
azt  az  Ígéretet  tette  az  1867.  évi  XII.  törvényczikk  69.  §-ában, 
hogy  a  közös  ügyek  kezelési  módjára  nézve  megtartja  azt,  amit 
törvényében  a  közös  ügyek  kezelési  módjára  nézve  igér,  viszont 
Ausztria  is  a  maga  törvényében  Ígéretet  tesz  arra,  hogy  meg- 
tartja azt,  amit  a  közös  ügyek  kezelési  módjára  nézve  vállalt. 
Ez  és  nem  más  a  szerződés  tárgya.  A  törvény  semmi  támasz- 
tékot nem  nyújt  arra,  —  mondja  Wlassícs  —  bogy  az  1867» 
évi  XII.  törvényczikk  tartalmából  a  törvényhozás  mást  szer- 
ződés tárgyává  kívánt  volna  tenni.  Ebből  következik,  szerinte, 
hogy  nincs  kizárva  az  egyik  és  a  másik  államra  nézve  a  külön- 
ben is  határidőhöz  sem  kötött  akarat  megegyezés  egyoldalú  fel- 
bontásának jogi  lehetősége.  Az  nem  volt  a  szerződés  tárgya, 
hogy  az  akaratmegegyezés  felbontása  a  másik  fél  hozzájárulá- 
sához  van  kötve. 

Tanulmányának  eredményeképen  Wlassícs  Gyula,  a  kor- 
látolt szerződési  elmélet  felfogásához  csatlakozva,  saját  állás- 
pontját ezekben  foglalja  össze  :  1.  Az  1867  :  XII.  t.-cz.  egész 
szövegében  nem  beczikkelyezett  nemzetközi  szerződés.  2.  Az 
1867  :  XII.  t.-cz. -ben  mindazok  a  rendelkezések,  melyek  a  közös 
ügyek  kezelésének  módjára  vonatkoznak,  úgy  tekintendők  mint 
nemzetközi  szerződés.  3.  A  magyar  törvényhozás  souveraínitását 
az  1867  :  XII.  t.-cz.  nem  érinti.  A  határidőhöz  nem  kötött  1867.  évi 
XII.  t.-cz.  megváltoztatásához  más  tényezőnek,  mint  a  magyar 
országgyűlésnek  és  a  királynak  hozzájárulása  nem  szükséges. 
Az  1867  :  XII.  t.-cz.-et  a  magyar  törvényhozás  megváltoztat- 
hatja, úgy  amint  az  létrejött.  4.  Magyarországon  más,  mint  a  ma- 
gyar törvény  nem  kötelező.  5.  A  közös  ügyek  kezelési  módjá- 
nak normális  megváltoztatási  módjául  elismerendő  a  megegye- 
zési mód. 

Gróf  Tisza  István  a  Magyar  Figyelő  1912  január  1-í  szá- 
mában foglalkozik  Wlassícs  tanulmányával.  Kifejti,  hogy  Zolger- 
nek  merőben  téves  álláspontjával  szemben  áll  az  a  magyar  állás- 

pont,  melyet  Szilágyi  Dezső  mint  felelős  miniszter  formulázott, 
gróf  Tisza  István  pedig  mint  miniszterelnök  nemcsak  hirdetett, 
hanem  elfogadtatott  az  osztrák  miniszterelnökkel  is.  Az 
1867-iki  kiegyezési  akczió  alatt  és  az  ezt  követő  időkben  — 
mondja  gróf  Tisza  —  a  helyes  közjogi  álláspont  teljes  jogászi 
preczizitással  jut  érvényre  a  Deák-párt  vezető  tagjainak  összes 
nyilatkozataiban.  Ezt  a  fonalat  veszi  fel  újból  Szilágyi  Dezső 
1893-iki  epochális  fejtegetésével,  ö  fejtette  ki,  a  törvény  tartal- 
mára és  létrejöttének  történetére  alapítva,  azt  a  jogi  felfogást, 
mely  diadalmasan  került  ki  az  1903-iki  válságos  év  bonyodal- 
maiból is  .  .  .  A  Szilágyi-féle  magyar  felfogás  ütközött  meg  az 
osztrák  miniszterelnökével,  aki  kezdetben  a  kiegyezési  törvény- 
ről mint  a  monarchia  alaptörvényéről  beszélt,  mely  a  közös 
ügyeket  és  a  hadsereg  körüli  fejedelmi  jogokat  megállapító  részé- 
ben is  csak  a  két  állam  egyetértő  elhatározásával  változtatható 
meg ...  Az  osztrák  miniszterelnök  1903  november  25-iki  ki- 
jelentései szerint  :  1.  osztrák-magyar  kiegyezési  törvény  nincs  ; 
2.  az  osztrák  és  a  magyar  törvény  a  korona  hatáskörére  és  az 
országgyűlés  jogaira  nézve  elkülönített  rendelkezéseket  tartal- 
maz ;  3.  e  törvények  egyoldalú  változtatása  gyakorlatüag  nem 
lép  hatályba,  hacsak  azt  nem  akarjuk,  hogy  vacuumhoz,  vagy 
—  ami  fontosabb  —  personal  unióhoz  ne  vezessen.  Ezzel  ille- 
tékes osztrák  részről  ismertetett  el,  —  mondja  gróf  Tisza  — 
hogy  a  közös  ügyeket  külön  osztrák  és  külön  magyar  törvény 
szabályozza,  a-melyek  egyoldalú  változtatása  létrehozhat  personal 
uniót,  csak  újabb  paritásos  kezelést  nem  valósíthat  meg  a  másik 
állam  hasonló  eljárása  nélkül 

Wlassics  az  eszmecserét  befejező  czikkében  (Magyar  Figyelő 
1912 január  16-iki  száma;  Ungarische  Rundschau  1912.  áprihsi 
száma)  ezt  írja  :  Nyilvánvaló,  hogy  azt  az  eredményt,  melyet  gróf 
Tisza  István  elért  az  osztrák  miniszterelnök  1903  november  25-iki 
kijelentésében,  teljesen  biztosítja  a  magyar  korlátolt  szerződési 
emelet  is,  mert  hiszen  ez  a  szerződésszerűség  elvét  a  közös 
ügyek  kezelési  módjára  korlátozza,  az  1867.  évi  XII.  törvény- 
ezikknek  többi  részére  nézve  pedig  egyáltalán  nem  ismeri  el  a 
szerződéses  jelleget.  Ha  ezzel  az  elmélettel  is  elérhet  ük  azt  az 
eredményt,  hogy  a  közös  ügyek  kezelési  módjára  nézve  csak 
az  akaratmegegyezés  fentartásához  vagy  az  akaratmegegyezés 
pótlásához    szükséges    mindkét    fél    hozzájárulása,    ellenben    az 

akarat  megegyezés  egyoldalú  megszüntetésének  jogi  lehetősége 
nincs  kizárva,  akkor  a  gyakorlati  eredményben  minden  különb- 
ség elenyészik  a  korlátolt  szerződéses  elmélet  és  az  »egyszerű 
törvény«-jellegre  alapított  elmélet  között  ...  A  »kétoldalú  meg- 
állapodás«  kifejezés,  melyet  az  »önálló  alkotás«  elméletének  meg- 
alapítója, Szilágyi  Dezső  használ,  csupán  elburkolja  a  szerző- 
déses elemet,  csak  elbeszéli  azt,  hogy  miként  jött  létre  a  meg- 
egyezés a  két  állam  közt  .  .  .  De  azt  az  állapotot,  azt  a  kapcso- 
latot, melyet  a  két  törvény  a  közös  ügyek  kezelésének  módjáról 
létrehozott,  jogelvileg  nem  minősíti.  A  korlátolt  szerződési  elmé- 
let a  modern  államtanban  gyökerezik,  mert  ennek  alapelve  sze- 
rint, ha  két  állam  között  bármiféle  kapcsolat  nem  hódításból, 
nem  erőszakkal,  de  szabad  elhatározásból  keletkezik,  akkor  az 
a  kapcsolat  nem  nyugodhatik  máson,  mint  a  két  állam  közt 
létesült  szerződésen. 

A  gróf  Tisza  és  Wlassics  közt  folyt  eszmecsere  a  tudomá- 
nyos irodalomban  máris  visszhangot  támasztott. 

A  Budapesti  Szemle  1912  márcziusi  számának  A — d 
jegyű  czikke,  Tisza  és  Wlassics  tanulmányaival  foglalkozva, 
ezt  írja  : 

Concha  Győző  azt  tanította,  hogy  a  kiegyezési  törvény  nem 
egyszerű  törvény,  hanem  ott,  ahol  a  közös  ügyek  intézésére  nézve 
határoz,  szerződés .  .  .  Alapjában  Wlassics  is  e  tételt  hirdeti 
igen  alapos  tanulmányában.  Wlassics  közeledik  némikép  az 
)>önálló  alkotás«  elméletének  híveihez,  anélkül,  hogy  feladná  a 
szerződéses  elméletet,  mert  reméli,  hogy  így  a  magyar  jogi  és 
politikai  közvélemény  könnyebben  juthat  közös  megállapodásra 
e  kérdésben,  ami  valóban  óhajtandó  volna,  tekintve  azt,  hogy 
az  osztrák  tudomány  egyre  támadja  a  magyar  közjogot  és 
gúnyosan  hivatkozik  arra,  hogy  a  magyar  tudósok  és  állam- 
férfiak még  maguk  közt  sem  birnak  megegyezni  arra  nézve, 
vájjon  szerződés-e  az  1867.  évi  XII.  törvényczikk,  vagy  pedig 
egyszerű  törvény  .  .  .  Gróf  Tisza  István  el  akarja  dobni  a  szer- 
ződés-elméletet jogi  szempontból,  sőt  még  politikaiból  is,  mert 
szerinte  Deák  politikájának  támfalait  gyöngíti,  a  magyar  köz- 
jogi ellenzéknek  és  a  magyarfaló  centralista  vagy  foederalista 
irányzatnak  malmára  hajtja  a  vizet,  aki  —  a  szerződési  elmélet- 
tel —  a  magyar  állam  jogi  megkötöttségét  igyekszik  az  1867. 
évi  XII.  törvényczikkbe  belemagyarázni. 

Egy  másik  ismertetés  Tisza  és  Wlassics  vitájáról  Búza 
László  sárospataki  jogakadémiai  tanár  tollából  a  Magyar  Tár- 
sadalomtudománya Szemle  1912  februári  számában  jelent  meg. 
Szerinte  itt  parallel  törvényhozásról  van  szó  ;  egyik  állam  sem 
kötötte  le  a  maga  akaratát  a  másikkal  szemben  ;  az  egyoldalú 
változtatásnak    tehát    semmi    jogi    akadálya. 

Zolgernek  szóban  levő  munkájáról  a  Schmoller-féle  Jahrbuch 
für  Gesetzgebung,  Verwaltung  u.  Volkswirtschaft  1912  első  füzeté- 
ben Bernatzik,  bécsi  egyetemi  tanár  ezeket  írja  :  Den  grund- 
legenden  Unterschied  zwischen  einer  Vereinbarung  und  einem  Ver- 
tragé hat  er  (Zolger)  vöUig  verkannt.  Beiderseits  ist  dasselbe 
gewoUt  worden.  Aber  damit  die  Vereinbarung  zu  einem  Vertragé 
gedeihe,  ist  es  notwendig,  dass  sich  die  Partéién  gegenseitig  das 
Versprechen  gebén,  das  Vereinbarte  als  für  sich  bindend  anzu- 
erkennen.  Und  dieses  gegenseitige  Versprechen  ist  im  Jahre  1867 
nicht  gégében  und  nicht  angenommen  worden  .  .  .  das  gegen- 
seitige Versprechen,  an  dem  Inhalt  der  Vereinbarung  nicht s  einsei- 
tig  ándern  zu  wollen,  fehlt. 


Első  beszédét  e  vitában  1893  október  12-ikén  mondta  Szi- 
lágyi Dezső. 

Szilágyi  ^  tegnapi  vita,  tisztelt  ház,  két  új  határozati  javaslatot 

^^^  hozott  a  vita  keretébe,  és  szándékom  főleg,  ha  nem  is  kizárólag 
e  határozati  javaslatokkal  foglalkozni,  melyek  abban  —  és 
ellenzéki  szempontból  helyesen  —  mind  egyetértenek, 
hogy  a  kormány  iránti  bizalmatlanságot  és  megrovást  fejezik 
ki,  de  azután  tartalmukra  nézve  annyira  eltérnek,  hogy  ha 
külön  veszem  őket,  ezt  az  egész  ház  igazoltnak  fogja  találni. 
Ami  az  Ugrón  Gábor  képviselő  úr  által  beterjesztett 
határozati  javaslatot  illeti,  —  ezt  veszem  elsőnek  fejtegeté- 
sem alapjául  —  csak  sajnálatomat  kell  kijelentenem,  nem  a 
fölött,  amit  a  határozati  javaslat  tartalmaz,  hanem  hogy  az 
azt  kommentáló,  megengedem,  nagy  tűzzel  és  ékesen  (Fel- 
kiáltások a  szélsőbalon  :  És  igazsággal !)  előadott  beszéd, 
minden  ékessége  mellett,  a  vita  színvonalát  leszállította. 
(Mozgás  a  szélsőbalon.)  Leszállította  a  vita  hangjának  emel- 
kedett  színvonalát,    mert   a   politikai   becsmérléseknek   oly 

sorozatát  és  oly  kifejezésekben  mutatja  fel  ezen  kormány 
és  ezen  párt  ellen,  amely  kifejezések  az  eddigi  vitában  elő 
nem  kerültek  és  amelyek  a  vita  érdeméhez  s  a  vitának  hévvel, 
eréllyel  és  fényesen  való  folytatásához  egyáltalában  nem  is 
tartoznak.  (Igaz  !  Ügy  van  !  jobbról.  Zaj  a  szélsőbalon.) 
De  ezzel  későbben  fogok  foglalkozni. 

Az  első,  amivel  foglalkozom,  a  határozati  javaslatok- 
nak az  érdeme,  összekapcsolva  a  felszólalásoknak  azon  érde- 
mével, amelyek  a  határozati  javaslatokba  felvett  pontokkal 
egyeznek. 

Én,  tisztelt  ház,  nem  szívesen  bár,  mert  tudom,  hogy 
a  ház  hangulata  és  a  ház  atmoszférája  nem  alkalmas 
a  jogi  fejtegetésekre,  (Felkiáltások  a  szélsőbalon  :  Dehogy 
nem  !)  elérkezettnek  látom  az  időt  arra,  hogy  az  1867  :  XII. 
törvényczikk  jogi  természetét  igénytelen  nézetem  szerint 
megvilágosítsam.  (Halljuk  !  Halljuk  !)  Es  teszem  ezt  azon 
fonál  kapcsán,  melyet  a  túlsó  oldal  nyújt,  —  inkább  a  függet- 
lenségi párt  —  ahonnan  az  a  vád  emeltetett  ezen  nyilatkozat 
és  ennélfogva  természetesen  a  kormány  ellen,  hogy  az  1867.  évi 
XII.  törvényczikknek  jogi  természetét  tévesen  tolmácsolta 
a  koronának,  és  amint  ott  kifejezték  magukat,  azt  »kétoldalú 
szerződésnek «  mondta,  mely  Ausztria  és  Magyarország  közt 
jött  létre  —  pedig  az  ezzel  a  természettel  nem  bír. 

Tisztelt  képviselőház  !  Először  is  njálatkozni  szándé- 
kozom az  1867  :  XII.  törvényczikk  jogi  természetéről,  (Hall- 
tuk  !)  s  ennek  folyamán  azokra  a  nyilatkozatokra  térek  át, 
melyek  a  kőszegi,  a  kormány  által  tanácsolt  és  felelőssége 
alatt  mondott  válaszokra  tétettek. 

Akár  formáját,  megalkotásának  körülményeit,  akár  az 
annál  nyilvánuló  egyező  jognézeteket,  szóval,  egész  létre- 
jöttét tekintsem  az  1867  :  XII.  törvényczikknek,  az  nézetem 
szerint  nem  szerződés  Ausztria  és  Magyarország  között, 
(Elénk  helyeslés  a  bal-  és  a  szélsőbaloldalon)  és  éppen  ezért, 
uraim,  ez  a  jognézet,  mely  magának  a  törvényczikknek  tételei- 
ben is  ki  van  fejezve,  a  törvény  megalkotásakor  úgy  a  kor- 
mány, mint  midőn  még  nem  volt  kormány  kinevezve,  az  elő- 
készítő stádiumokban,  az  akkori  többségben  levő  párt  vezérei 
részéről  és  a  kisebbségben  levő  pártok  vezéreinek  felfogása 
szerint  is  egyező  volt. 

Madarász  József  :  Csak  az  egyik  ellenzéki  párton  \ 

Igen,  ha  megengedi  a  tisztelt  képviselő  úr,  a  volt  bal- 
középre  és  annak  vezéreire  czéloztam.  Igaz,  hogy  maga  azon 
tör  vény  czilík,  nem  létrejöttére  és  megalkotására  nézve,  — 
mert  erre  nézve  elemeiben  semmi  különbség  nincs  —  hanem 
hatálybalépésére  nézve  tesz  különbséget.  Az  egyik  az,  hogy 
szövege  arra  mutat,  hogy  annak  körülírása  :  mi  ismertetik 
el  mint  a  pragmatica  sanctio  folyománya  közös  ügynek, 
deklaratív  természetű.  Ez  a  pragmatica  sanctio  tartalmának, 
mely  az  1723  :  I.,  II.  és  III.  törvényczikkek  által  törvénybe 
iktattatott,  a  kifejtése,  s  erre  nézve  nem  egyszer  nemcsak  a 
házban,  nemcsak  a  bizottságokban,  hanem  közjogi  okiratok- 
ban is,  minők  a  bizottsági  jelentések,  melyek  ellenmondás 
nélkül  elfogadtattak,  az  a  jognézet  fejeztetett  ki,  hogy 
Magyarország  azt,  hogy  a  pragmatica  sanctio  fotyományai 
szerint  mik  tekintessenek  közös  ügyeknek,  a  magyar 
közjog  szerint  önállóan,  függetlenül  minden  más  faktortól, 
királyával  egyetértőleg  határozza  meg.  És  e  felfogásnak  ki- 
fejezése lett  a  törvén 3^czikknek  az  az  intézkedése. 

Egy  második  alkatelemre,  t.  i.  a  kezelési  módozatokra 
nézve  is,  a  megalkotás  —  kérem  erre  figyelmüket  —  önálló 
volt  a  Magyarország  és  a  király  között  létrejött  törvény 
alakjában. 

Ezen  módozatokra  vonatkozó  jogtételek  nem  deklaratív 
természetűek,  hanem  a  23.  §.  szerint  a  helyzet  azon  változásá- 
ból váltak  czélszerűvé,  hogy  Ausztria  alkotmányos  jogokkal 
ruháztatott  fel. 

A  hatályba  lépés  erre  a  részre  nézve  feltételhez  (Felkiál- 
tások a  szélsőbalon  :  De  nem  az  egészre  !)  —  ismétlem  :  a 
hatályba  lépés  a  törvényczikk  utolsó  szakasza  szerint  vilá- 
gosan ahhoz  a  feltételhez  köttetett,  (Mozgás  és  zaj  a  szélső- 
balon) —  és  itt  kérem,  méltóztassanak  a  feltételre  vigyázni  — 
hogy  ha  Ö  felségének  többi  országai  és  királyságai  alkot- 
mányos úton  annak  tartalmához  hozzájárulnak.  (Ügy  van  1 
jobbról.) 

Tisztelt  ház  !  Ez  a  keletkezése  a  tör  vény  czikknek.  Igaz,^ 
kétszer  szóba  került  a  képviselőházban  és  két  alkalommal 
felvettetett  az  a  kérdés  is  :  vájjon  a  törvény  azon  részének 
hatályához,  —  nem  megalkotásához,  hanem  hatályához  — 

hogy  mik  tekintessenek  közös  ügyeknek  a  pragmatica  sanctio 
folyományaként,  nem  szükséges-e  a  lajtántúli,  az  ausztriai 
állammá]  való  egyetértés  és  közös  megállapodás.  (Halljuk  ! 
Halljuk  !) 

Arra,  hogy  e  kérdés  felvettessék,  támpontot  szolgáltatott 
és  alkalmat  nyújtott  főleg  a  törvénynek  18.  §-a,  mely  így 
hangzik  :  »Ezek  azok  a  tárgyak,  melyeknek  a  fent  írt  módon 
közössége  a  pragmatica  sanctióból  folyónak  tekintetik.  Ha 
ezekre  nézve  mindkét  fél  egyetértésével  megtörténik  a  meg- 
állapodás :  kölcsönös  alku  által  előre  kell  meghatározni  azon 
aránjrt,  mely  szerint  a  magyar  korona,  országai  a  sanctio  prag- 
matica folytán  közöseknek  elismert  ügyek  terheit  és  költsé- 
geit viselendik«.  Tehát  :  ha  ezekre  nézve  mindkét  fél  meg- 
állapodásával megtörténik  az  egyetértés  .... 
Ugrón  Gábor  :  A  quotára  ! 

Nem  a  quotára,  hanem  »azon  tárgyakra  nézve,  melyek- 
nek közössége  a  pragmatica  sanctióból  folyónak    tekintetik « 

—  mondja  a  törvény.  (Ügy  van  !  jobbról.)  Ez  adott  némi 
támpontot  annak  a  véleménynek,  hogy  a  mindkét  fél  egyet- 
értésével történt  megállapodásnak  meg  kell  lenni,  mielőtt 
a  quotára  nézve  az  előkészítő  bizottság  kiküldetik.  Ezen 
bizottság  által  a  törvény  19.  §-ában  meghatározott  módon 
alkudozásba  lépünk  már  most  a  törvény  alapján  az  ausztriai 
államnak  alkotmányos  képviseletével. 

Itt  felvilágosításként  meg  kell  mondanom,  hogy  mi- 
dőn e  kérdés  érintetett,  megint  úgy  a  Deák-párt,  mint 
a  balközép  minden  felszólalása  abban  konkludált,  hogy 
itt  a  két  fél  egyetértése  és  megállapodása  alatt  a  ma- 
gyar király  és  a  magyar  országgyűlés  értendő,  (Ügy  van  ! 
jobbról.)  nem  pedig  Ö  felsége  többi  országai  és  tarto- 
mányai és  a  magyar  állam,  és  hogy  ennélfogva,  mihelyt 
a    törvény    meg    van    alkotva    a    két    fél   egyetértésével, 

—  mert  másként  úgy  sem  lehet  törvényt  alkotni  —  elérke- 
zett az  időpont  arra,  hogy  a  quota  meghatározása  iránt  a 
bizottság  kiküldessék. 

Ez  a  jognézet  az  akkori,  a  Csengery  Antal  által  beterjesz- 
tett jelentésben  nyíltan  ki  van  fejezve,  és  ez  —  mint  mondom 

—  még  azok  részéről  is,  akik  a  balközépen  ültek  és  akik  a 
quota-bizottság  az  idő  szerinti  kiküldését  ellenezték,  — -  nem 

ebből  az  okból,   hanem  más  alapon  —  mint  helyes  és  mint 
a  magyar  országgyűlés  jognézete  ismertetett  el. 

Ennyit  tehát  e  törvény  jogi  természetéről.  (Élénk  helyes- 
lés a  bal-  és  a  szélsőbaloldalon.  Halljuk  !  Halljuk  !) 

De  már  most  .  .  . 

Egy  hang  a  szélsőbalról  :  Itt  be  kell  fejezni ! 

Ezt  a  szolgálatot  nem  tehetem  meg,  (Tetszés  jobbról.) 

mert  a  kérdés  leglényegesebb  részét  hagynám  homályban. 

Egy  hang  a  szélsőbalról  :  Ez  lesz  aztán  a  csavarás  ! 

Szokjunk  egy  kicsit,  ha  nem  is  kölcsönös  tiszteletre, 
hanem  egymás  iránt  a  türelemre  ;  hiszen  a  képviselő  úr  még 
azt  sem  tudja,  mit  fogok  mondani,  (Derültség  jobbról.)  és 
máris  egy  divináczióval  kisüti,  hogy  az  csavarás  lesz.  Hogyha 
az  lesz,  majd  álljon  fel  a  képviselő  úr  és  czáfoljon  meg.  (Élénk 
hetyeslés  jobbról.  Halljuk  !  Halljuk  !) 

Hasonló  nézet  nyilváníttatott  korábban,  egy  más  alka- 
lommal, az  ellenzék  egyik  vezére  részéről,  akkor,  midőn  az 
országos  megállapodás  alapján  formulázott  törvényjavaslat 
került  tárgyalás  alá. 

Ha  tehát  ezek  a  jogtételek  kétségtelenek  :  a  kérdés,  mely 
tulajdonképen  előtérbe  lépett,  az,  hogy  mely  módon  —  jogi 
módokról  van  szó  —  lehetséges  az  1867-iki  úgynevezett  ki- 
egyezésnek megváltoztatása. 

Erre  is  nyiltan  és  határozottan  megfelelek,  tisztelt  ház. 
(Halljuk  !  Halljuk  !) 

Nézetem  szerint  erre  két  alkotmányos  mód  kínálkozik. 
(Halljuk  !  Halljuk !)  Mindkettő  alkotmányos,  ennélfogva 
a  kettő  közt  a  választás  czélszerúségi  szempontoktól  függ. 

Ha  a  XII.  törvényczikkre  nézve  egyáltalában  a  változ- 
tatás kérdése  f  elmei  ülne  :  követhetjük,  mert  semmi  sem 
gátol  ebben,  a  szerződési  módot,  melyet  67-ben  jó  okokból 
nem  követtek  :  kiküldhetünk  bizottságot,  mely  érintkezhetik 
a  másik  állam  törvényhozásának  bizottságával,  oly  czélból, 
hogy  egyértelmű  javaslatot  terjesszenek  elő,  vagy  bízhatnók 
az  előkészítést  a  kormányok  érintkezésére,  és  e  javaslatok 
alapján  határozna,  természetesen  magára  nézve  kötelezően, 
mindegyik  államnak  törvényhozása. 

De  ez  a  mód  nem  az  egyedüli  és  nem  kizárólagos.  Tör- 
ténhetik a  törvény  megváltoztatása  úgy  is,  amint  a  törvény 

létrejött.  (Halljuk  !  Halljuk  !)  Miként  t.  i.  a  törvény  meg- 
alkotása, mint  minden  más  törvénynél,  a  király,  a  fejedelem 
egyetértésével  is  történik,  annak  megváltoztatása  is  így 
történhetik  .... 

Több  hang  a  szélsőbalon  :  Egészen  helyes  ! 

.  .  .  s  ugyanazon  tekintetek,  melyek  1867-ben  irány- 
adók voltak,  fogják  javasolni  azon  clausula  felvételét  is, 
hogy  a  két  állam  közti  alkotmányos  érintkezési  módok  meg- 
határozásánál, úgy  amint  1867-ben  történt,  azoknak  az  intéz- 
kedéseknek nem  létrejötte,  hanem  hatálya  tétessék  függővé 
a  másik  állam  parlamentjének  hozzájárulásától.  Ezt  külön- 
ben, hogy  megjegyezzem,  annyira  természetesnek  tekintették 
1867-ben  a  balközép  vezérei  részéről  is,  hogy  midőn  az  indít- 
ványoztatott,  hogy  ez  a  feltétel  hagyassék  ki,  ezt  azzal  indo- 
kolták, hogy  az  úgyis  magától  értetili,  mert  a  kezelési  módo- 
zatok a  közös  ügyek  ehntézésénél  abban  állnak,  hogy  az 
elintézésre  részint  közös  orgánumok  állíttatnak  fel,  —  ezek 
a  közös  miniszterek  —  i  észint  az  egyik  államnak  a  másikkal 
való  érintkezése  delegátiók  útján  történik,  és  azt  mondták, 
hogy  a  dolog  természetében  van,  hogy  ha  Ö  felsége  többi 
országai  és  tartományai  nem  választanak  delegátiókat, 
akkor  delegátió  által  intézkedni  nem  lehet.  Magam  is  azt 
tartom,  hogy  egyik  állam  a  másikra  kötelezőleg  nem  szab- 
hatja meg,  hogy  mi  tekintessék  közös  orgánumnak  ;  nem 
állapíthatja  meg,  mi  a  közös  orgánumnak  hatásköre  ;  és  ha 
ott  a  delegátió  hatáskörébe  nem  mennek  bele,  akkor  az 
érintkezésnek  ez  a  módja  meghiúsult,  mert  nem  volna  kivel 
érintkezni.  Ez  volt  az  akkori,  az  én  nézetem  szerint  helyes 
felfogás,  és  részemől  ma  is  helyeslem  azt,  hogy  ezt  a  törvény- 
ben ki  is  fejezték. 

Mondom  tehát,  a  megváltoztatásnak  ugyanaz  a  módja 
is  teljesen  alkotmányos  volna,  mely  1867-ben  követtetett. 
De  tisztelt  ház,  —  s  erre  súlyt  kell  helyeznem  —  1867-ben 
sem  éltek  abban  a  csalódásban,  1867-ben  sem  hitte  senki, 
sem  az  ellenzéken,  sem  a  Deák-párton,  hogy  e  törvény  meg- 
alkotásával a  közös  ügyek,  a  pragmatica  sanctióból  kifolyó 
közös  viszonyok  mindkét  államra  kiterjedő  hatállyal  ren- 
dezve vannak.  (Ügy  van  !  jobbról.)  Ezt  senki  sem  mondta 
akkor.  Magyarország  vette  át  a  kezdeményezést ;  rendezte 

önállólag,  rendezte  királyával,  rendezte  törvény  alakjában  ; 
de  tudta,  hogy  ez  a  rendezés  csak  Magyarországra  nézve 
teremt  jogállapotot,  csak  Magyarországra  nézve  foglal  ma- 
gában rendezést.  Hogy  a  rendezésnek  mindliét  államra  ki- 
terjedő hatálya  legyen,  arra  szükséges  az,  hogy  a  lajtán- 
túH,  az  ausztriai  állam  éppen  oly  önállólag,  saját  alliot- 
mánya  szerint,  ezen  törvénnyel  egyező  törvényeket  hoz- 
zon. Ekkor  van  a  közös  viszonyok  és  ezek  kezelési  módo- 
zatainak műve  befejezve  és  létesítve. 

Es  politikailag  is  van  két  oldala  a  dolognak.  (Igaz  ! 
Ügy  van  !  jobbról.)  Mert  ha  csak  az  egyik  állam  változtat, 
ha  csak  az  egyik  állam  nyúl  ehhez  a  rendezéshez  —  hiszen 
senki  az  ő  jogát,  hogy  törvényt  alkothat,  kétségbe  nem 
vonhatja ;  ez  még  nem  a  rendezés.  Mert  rendezés  csak  akkor 
van,  ha  az  mindkét  állam  részéről  saját  alkotmánya  szerint 
kötelezőleg  mint  annak  jogrendje  megalkottatili.  (Igaz  t 
Úgy  van  !  jobbról.) 

Éppen  ezért  ne  méltóztassék  a  kőszegi  választ  abban 
az  értelemben  venni,  nem  is  úgy  volt  az  tanácsolva,  és  ennél- 
fogva nem  is  úgy  volt  mondva,  és  ennélfogva  nem  is  úgy 
illet  bennünket  a  felelősség,  mintha  ott  a  XII.  törvény- 
czikkelynek  jogi  karakterisztikuma  volna  előadva.  (Álta- 
lános helyeslés.)  A  közös  ügyek  rendezésének  karakteriszti- 
kuma, politikai  jellemzése  foglaltatüí  abban,  még  pedig 
oly  politikai  jellemzése,  amelyet,  midőn  ezen  törvény  létre- 
jött, sem  az  azt  megallcotó,  azaz  indítványozó  Deák -párt, 
sem  az  azt  ellenző  balközép  vezérei  mint  politikai  jellemzést 
kétségbe  nem  vontak.  (Altalános  élénk  helyeslés.) 

Ennek  a  megállapítása  után  legyen  szabad  kérnem  a 
tisztelt  háznak  nyugodt  és  hűvös  figyelmét  a  válasznak 
szerkezetére  és  szavaira.  A  válasz  ily  értelemben  veszi  két- 
oldalú megállapodásnak  ;  feltünteti  azt,  hogy  a  közös  ügyek 
teljes  hatályú  rendezéséhez,  a  probléma  gyakorlati  megol- 
dásához mindkét  oldalon,  ha  nem  is  azonos,  de  lényegileg 
egybehangzó  megállapodás  kellett  mindegyik  államban,  kel- 
lett a  megállapodás  a  maga  alkotmánya  és  törvénye  szerint 
önállólag,  és  a  XII.  törvényczikk  nem  mint  szerződés,  mely 
tisztán  jogi  fogalom,  lett  feltüntetve. 

Most,   tisztelt   ház,    mi   volna   ennek   a   megingatása  ? 

(Halljuk  !  Halljuk  !)  Nem  jogilag  való  megingatása,  hanem 
politikailag  való  megingatása,  amire  itt  czélzás  történik. 
Megvan  rá  a  jogi  lehetőség,  és  bizonyára  egy  publiczista  se 
tagadja,  se  itt,  se  másutt,  hogy  az  egyik  állam  alkot  egy 
törvényt  fejedelmével  ezen  közös  viszonj^ok  tekintetében, 
megvan  rá  a  jogi  lehetőség,  hogy  az  a  törvény  létrejött,  és 
mondjuk  pl.  érinti  a  közös  ügyeket  vagy  a  közös  ügyek 
kezelési  módozatát,  de  mert  egy  megfelelő  törvény  ott  nem 
alkottatik,  miként  áll  a  dolog  ?  Nem  megváltoztatva,  nem 
módosítva,  nem  kicserélve  van  az  alap,  hanem  meg  van 
ingatva.  (Igaz !  Ügy  van !  jobbról.)  Miért  ?  Mert  itt,  az 
egyik  államban  —  mert  hiszen  ez  mind  a  két  államban 
lehetséges  —  létrejön  egy  módosító  rendezés,  a  másilí  állam- 
ban pedig  nincs  módosító  rendezés.  Míg  ennek  a  módosító 
rendezésnek,  mely,  mondjuk,  korrekté,  alkotmányos  úton 
jött  létre,  jogi  érvényességét  kétségbe  vonni  nem  lehet, 
de  kétségtelen,  hogy  politikai  hatása  az  alapnak  megTen- 
dítése,  az  alapnak  megingatása  volna,  nem  pedig  egy  új 
rendezés,  nem  a  rendezésnek  módosítása.  (Tetszés.)  És 
ha  a  kormány  tanácsával  Ö  felsége  arra  utal,  hogy  ennek 
az  alapnak  megingatása  Magyarország  és  a  monarchia 
érdekével  ellenkezik,  —  hogy  miért  van  az  egész  monarchia 
említve,  ha  megengedi  tisztelt  képviselőtársam,  később 
rátérek  —  mert  konstatálja  a  monarcha,  amit  konstatált 
a  trónbeszéd  is,  szintén  a  mi  felelősségünk  mellett  :  hogy 
mily  örvendetes  fejlődésnek  indultak  ezen  az  alapon  az 
ország  ügyei  ;  (Mozgás  a  szélsőbaloldalon.  Igaz  !  Ügy  van  ! 
jobbfclől.)  ha,  mondom,  konstatálja  ezt,  és  ha  azt  mondja 
a  fejedelem,  hogy  úgy  a  monarchia,  mint  az  állam  érdekei 
ellenzik  ezt  a  megingatást,  ami  felett  kétség  még  nem  is 
lehet,  még  azoknál  sem,  kik  a  megváltoztatására  töreksze- 
nek, s  ennélfogva,  mert  az  állam  és  a  monarchia  érdekei- 
vel ellenkezik,  a  király  kötelességével  is  ellenkezik  —  nem 
a  legalkotmányosabb  téren  marad-e  a  király,  midőn  az 
ország  érdekeit,  a  monarchia  érdekeit  veszi  királyi  kötelessége 
mértékéül  ?  (Élénk  tetszés  és  helyeslés  jobbfelőL  Mozgás 
balfelől.)  Honnan  egyébből  meiítse  egy  kötelességtudó, 
alkotmányos  király  kötelességeit,  mint  az  ország  és  a  nemzet 
érdekéből  ?  (Élénk  tetszés  és  helyeslés  jobbfelől.) 

18* 

Mi  nemcsak  a  megingatást,  de  a  megváltoztatást  se 
tartjuk  az  ország  érdeléében  állónak.  Az  idő,  e  nagy  kri- 
tilius,  huszonöt  év  tapasztalata  szól  mellettünk.  Ez  meg- 
győződésünk, amint  ismerjük  a  magyar  állam  érdekeit 
jelenben  és  emberi  tehetség  szerint  előreláthatjuk  a  jövőben. 

De,  tisztelt  ház,  legyen  szabad  itt  mellékesen  -—  ez 
alkalommal  nem  említve  többet  a  jogi  fejtegetésekből ; 
hiszen  ha*  kétségbe  vonatnak,  a  tisztelt  ház  bizonyára  újra 
megajándékoz  türelmével  (Halljuk  !  Halljuk  !)  —  egy  ezzel 
nem  válhatatlan  összefüggésben  levő,  de  mégis  összekötte- 
tésben álló  tévedést  itt  revelálnom,  melyet  Visoutai  Soma 
tisztelt  képviselőtársam  nézetem  szerint  elkövetett.  Ö  úgy 
nyilatkozott  beszédében,  hogy  a  pragmatica  sanctio,  mely 
az  1723.  évi  I.,  II.  és  III.  törvényczikkben  be  van  iktatva, 
nem  Ausztria  és  Magyarország  közt  is  ünnepélyes  szerző- 
dés, hanem  csak  a  nemzet  és  királya  közt. 

Nem  szándékom,  tisztelt  ház,  e  kérdést  a  vitába  be- 
vonni, de  a  jogi,  különösen  a  közjogi  nézetekben  bizonyos 
folytonosság  igen  szükséges,  és  ennek  ellenében  engedje 
meg  tisztelt  képviselőtársam  azt,  amit  e  háznak  legrégibb 
tagjai  nagyon  jól  ismernek  :  hogy  az  1861-iki,  de  különösen 
1867-iki  tárgyalások  alkalmával  azon  párt  ismételt  kijelen- 
tései szerint,  mely  mint  országgyűlési  többség  az  1867. 
évi  XII.  törvényczikket  megalkotta  és  amelyet  mind  annak 
értelmére,  mind  az  azt  kísérő  közjogi  felfogásra  vonatkozó- 
lag mégis  irányadónak  kell  tekinteni  —  mondom,  úgy  Deák 
Ferencz  ismételt  kijelentései,  mint  különösen  az  igazság- 
ügyi miniszter  kijelentései  szerint  Magyarország  úgy  te- 
kinti a  pragmatica  sanctiót .  .  . 

Visontai  Soma  :  Én  is  azt  mondom  ! 

...  én  csak  örülök,  ha  egyetértünk,  mert  én  nem  kere- 
sek különbségeket  -—  mondom,  a  pragmatica  sanctiót  úgy 
tekinti,  mint  ünnepélyes  alapszerződést,  mely  nemcsak  a 
fejedelem  és  az  ország  közt,  hanem  a  monarchia  két  állama 
közt  is  létrejött  és  mint  ilyen  fennáll. 

Madarász  József  :  Másképen  jött  létre  Ausztriában  ! 
Ugrón  Gábor  :  Akkor  egy  csomó  állam  volt  Ausz- 
triában, sőt  1727-ben  Karinthia  alkotmányára 
is  megesküsznek  ! 

Én  most  e  kérdésről  nem  bocsátkozom  vitába,  csak 
ismétlem  azt  a  jogi  nézetet,  melyet  akkor  mondtak,  amelyet 
teljes  mértékben  vallok  és  magamévá  teszek.  Mert  azt 
mondták  alckor,  hogy  midőn  Ö  felségével  az  az  ünnepélyes 
alapszerződés  köttetett,  Ö  felsége  nemcsak  magyar  király, 
hanem  ausztriai  tartományaiban  abszolút  urallíodó  is  lé- 
vén, a  túlsó  államot  alkotó  országok  és  népek  képviseleté- 
ben fejedelmi  teljhatalommal  intézkedett.  (Nagy  zaj  és 
mozgás    a    szélsőbaloldalon.    Halljuk !    Halljuk !    jobbfelől.) 

Hogy  a  szorosan  vett  közjogi  résszel  végezzek,  legyen 
szabad  Ugrón  Gábor  tisztelt  képviselőtársam  két  idevonat- 
kozó állítását  felemlítenem.  Az  egyik  a  határozati  javaslat- 
ban foglaltatik,  amelyben  az  van  mondva,  hogy  megütkö- 
zést keltett  az,  hogy  az  egész  »monarchia«  kifejezés  az  össz- 
birodalom  értelmében  úgy  használtatott,  hogy  Magyar- 
ország is  beleértetett.  Már  most,  tisztelt  ház,  nem  tudom, 
hogy  miért  keltett  volna  megütközést,  hogy  az  egész  mon- 
archia kifejezés  használtatott. 

Ugrón  Gábor  :  Mert  fél  nincs. 

Rájövök  erre  is.   (Halljuk  !  Halljuk  !) 

Általános,  és  közjogilag  semminemű  félreértésre  okot 
nem  szolgáltató  szólásmód  az,  hogy  beszélünk  az  egész 
országról,  pedig  nincs  fél  ország  ;  beszélünk  az  egész  nem- 
zetről, pedig  nincs  fél  nemzet ;  miért  kelljen  hát  szükségkép 
fél  monarchiának  lenni  akkor,  ha  az  egész  monarchia  említte- 
tik ?  (Mozgás  balról  és  a  szélsőbalon.  Helyeslés  a  jobboldalon. ) 

Tudom  én,  hogy  a  képviselő  ur  arra  utal,  hogy  az  egész 
monarchia  kifejezés  az  összbirodalom  értelmében  használ- 
tatik. Ez  a  szó,  hogy  összbirodalom,  vagy  talán,  hogy  a 
ház  tisztelt  tagjainak  fülében  megszokottabban  csengjen,  a 
»Gesammtmonarchie«  —  ez,  uraim,  egy  kifejezés,  amely  az 
abszolút  korszakban  használtatott  bizonyos  poHtikai  szí- 
nezéssel, és  amely  azt  az  alkotmányellenes  tényt  akarta 
jelenteni,  hogy  a  monarchián  belül  Magyarország  függet- 
lensége megszüntettetett  és  beolvasztatott  az  ossz  biroda- 
lomba. De  ha  nem  akarunk  a  kákán  is  csomót  keresni, 
ma,  midőn  nem  is  az  )>összbirodalom«  szó,  hanem  az  »egész 
monarchia «  kifejezés  használtatik  egy  rövid  válasz  néhány 
sorában,    amelyben    egyenesen    a    Magyarország    független- 

ségét  ünnepélyesen  újra  konstatáló  törvényczikkre  is  allusio 
történik  —  miért  jelentse  itt  az  »egész  monarchia «  kifejezés 
nem  az  osztrák-magyar  monarchiát  mint  közjogi  fogalmat, 
hanem  attól  eltérő  valamit,  és  mi  ok  van  a  letűnt,  remélem 
örökre  letűnt  abszolút  korszak  szólásmódjának  használatát 
ebben  keresni  és  találni  ?  (Helyeslés  a  jobboldalon.) 

Van  még  egy  körülmény,  amire  a  közjogi  fejtegetést  ki 
kell  terjesztenem,  és  ez  Ugrón  tisztelt  képviselőtársamnak 
az  a  nyilatkozata,  melyben,  midőn  a  különbségeket  fejte- 
geti az  1867.  évi  XII.  törvényczikk  határozmányai  és  a 
közös  ügyekről  és  azok  kezelési  módjáról  alkotott  ausztriai 
törvény  közt,  azt  mondja,  hogy  a  magyar  törvény  24.  és 
25.  szakaszaiban  egyenesen  alapfeltételéül  tűzi  ki  az  úgy- 
nevezett kiegyezésnek  —  rövidség  okáért  így  nevezem  —  azt, 
hogy  Magyarország  alkotmánya  fentartassék  és  Ausztriá- 
nak is  alkotmánya  legyen,  mert  csak  alkotmányos  állam- 
mal és  alkotmányos  nemzettel  akarják  a  javaslatba  hozott 
érintkezési  módot.  Ez  eddig  így  van.  Hanem  ebből  tisztelt 
képviselőtársam  azt  következteti,  hogy  ha  a  magyar  alkot- 
mány eltöröltetnék,  —  természetesen  nem  törvényes  mó- 
don —  akkor  eo  ipso  érvénj^ét  vesztené  az  1867.  évi  XII. 
törvényczikk,  a  törvénynek  erejénél  fogva,  és  eltörléséhez 
semmi  törvényhozási  aktus  kívántató  nem  volna.  És 
azt  is  mondja,  hogy  elégséges,  hogy  Ausztriában  megszűn- 
jék az  alkotmányosság,  hogy  ez  a  törvény  Magyarországra 
nézve  érvénytelen  legyen,  anélkül,  hogy  a  törvényhozás 
újabb  intézkedéseket  hozna. 

Hát,  tisztelt  ház,  hasonló  állítást  Ausztriára  nézve 
itt  fejtegethetőnek  nem  tartok.  De  amit  Magyarországra 
mond,  az  én  nézetem  egészen  más.  Hiszen  az  egyszerűen 
rendldvüH  abnormitás  volna,  hogy  egy  törvény  érvényes- 
ségét ne  azáltal  veszítse  el,  ha  a  király  és  a  nemzet  az  1791-iki 
törvény  nagy  alapelvének  megfelelőleg  azt  eltörli,  hanem 
elveszítse  loyális,  törvényes  érvényességét  ez  a  törvény  egy 
abszolutisztikus  hatalmi  aktus  által,  ami  nem  is  itt,  hanem 
eg3^  más  államban  történik.  Hiszen  én  nem  mondom,  hog}'' 
gyakorlati  eshetőségekről  beszélek  ;  csak  azt  akarom  jelezni, 
hogy  hova  visz  ez  az  alkotmányos  teória.  Hiszen  akkor 
nem  volna-e  kényelmesebb  módja  a  hatalomnak  az   1867. 

évi  XII.  törvényczikktól  menekülni,  mint  az,  hogy  az 
országnak  egész   alkotmányát  eltörülje  ? 

Igaz,  hogy  Magyarország  mindig  azt  tartotta,  hogy  az 
alkotmánynak,  de  nemcsak  alkotmánynak  :  egy  törvény- 
nek is  egyetlen  sorát  hatalmi  aktussal  el  nem  lehet  törülni, 
és  ha  tényleg  azok  hatályuktól  megfosztatnának,  csak  azok 
hatályának  in  integrum  restituüóját  követelheti  a  nem- 
zet ;  de  hogy  azért,  mert  ilyen  hatalmi  aktus  az  alkotmányt 
hatályától  megfosztotta,  ez  a  törvény  jogilag  eltörültnek 
tekintessék  és  ehhez  további  törvényhozási  aktus  ne  legyen 
szükséges  :  ez,  uraim,  bocsássanak  meg,  oly  jogi  abnormi- 
tás,  amely  sem  az  1867.  évi  XII.  törvényczikkben  nincsen 
benne,  sem  semmiféle  alkotmány  alapelvével  össze  nem 
egyeztethető. 

Ha  értelmét  akarjuk  keresni  az  idézett  szakaszoknak, 
ennek  értelme  fel  van  világosítva  azáltal,  hogy  midőn  az 
1867-iki  törvényczikk  keletkezett,  az  országos  megállapo- 
dásból szö\  egeztetett,  és  ez  az  országos  megállapodás 
azt  fejezi  ki  a  23.  és  25.  szakaszokban,  hogy :  &bármi 
legyen  a  közös  ügyekre  és  azok  miként  kezelési  módjára 
nézve  az  országgyűlés  megállapodása,  véleményünk  sze- 
rint az  tettleg  életbe  nem  léphet  mindaddig,  míg  az  ország 
alkotmánya  egész  terjedelmében  vissza  nem  állíttatik «.  Ez 
az  egyilí  alapfeltétele  a  javaslatnak.  A  másik  alapfeltétel 
az,  hogy  :  »a  teljes  alkotmányosság  Ö  felsége  többi  orszá- 
gaiban is  életbe  lépjen,  mert  mi  ezen  országottal  csak  mint 
alkotmányos  országokkal  léphetünk  bármi  közös  viszonyra 
nézve  érintkezésbe  ;  Ö  felsége  maga  is  azért  kívánja  ez  ügj^-ek 
tárgyalásának  eddigi  módját  megváltoztatni,  mert  a  közös 
ügyek  kezelésénél  ezen  országok  alkotmányszerű  befolyá- 
sát nem  tartja  mellőzhetőnek«. 

Ez  foglaltatott  törvénybe  mint  országos  megállapodás. 
Igaz,  ennek  a  törvénynek  is  a  sorsa  az  egész  alkotmány- 
nyal össze  van  foirva.  De  soha  a  magyar  törvényhozás 
nem  is  akarta  az  abszolút  hatalmi  szót  és  erőszakot  azzal 
a  hatállyal  felruházni,  hogy  ezt  a  nagy  alaptörvényt  vagy 
bármely  törvényt  egy  hatalmi  aktussal,  mely  az  egész  al- 
kotmán;yTa  kiterjed,  jogilag  is  eltörülje.  (Élénk  felkiáltások 
a  bal-  és  a  szélsőbalon  :  Egyet  se  !  Egyet  se  és  ezt  se !) 

Ezen  különben  sem  vonzó  közjogi  fejtegetések  során 
áttérek  most  a  határozati  javaslat  többi  részére,  azon  ré- 
szére, amely  már  ezeket  mondja  :  »Miután  az  1867.  évi  XII. 
törvény czikk  fentartása  képezi  az  egyik,  megváltoztatása  a 
másik  országgyűlési  párt  létének  alapját,  a  korona  nyilat- 
kozata pártállásfoglalásnak  tűnik  fel,  miáltal  tiszteletlenül 
megkísértetett  a  korona  tekintélyének  párttusákba  vonása 
és  pártczélokra  való  kihasználása.  És  másodszor,  éppen 
mert  iljmemű  nyilatkozat  tétetett,  az  alkotmányos  kor- 
mányforma alapelvét  a  kormány  megsértette  az  adott 
királyi  válasszal,  amelyért  természetesen  csak  a  kormány 
felelős  «. 

Hát,  tisztelt  ház,  megengedem,  hogy  Ugrón  képviselő 
úr  ezen  okoskodásának  elméleti  alapjait  adta.  De  én  azokat 
az  elméleti  alapokat  hamisaknak  tartom ;  én  azokat  sem 
Magyarország  közjogának,  de  többet  mondok,  még  a  kép- 
viseleti kormányformának  alapelveivel  sem  tartom  így 
általánosságban  összeegy ezt ethet őknek . 

Mindenekelőtt  legyen  szabad  a  királyi  nyilatkozatokra 
nézve  a  magyar  közjogra  hivatkoznom.  Bölcsen  méltóz- 
tatik tudni,  hogy  a  magyar  király  poHtikai  kérdésekben 
az  ország  ügyeiben  mindig  nyilatkozott  48  előtt  is,  48  után 
is,  a  parlamenti  kormányforma  behozatala  óta.  Én  a  király 
állását  a  kormányzásban  és  a  törvényhozásban  a  parlamenti 
képviseleti  kormány  forma  és  a  jelenleg  érvényben  levő 
alkotmány  törvények  alapján  tartom  meghatározhatónak. 
Ez  a  döntő,  ez  az  irányadó.  Csak  mint  történeti  reminiszczen- 
cziát  legyen  szabad  megemlítenem,  hogy  még  48  előtt  is 
azt  tartották,  hogy  a  koronának  minden  nyilatkozata  és 
kormányzati  cselekvénye  tanácsosainak  felelőssége  alatt  áll. 
És  midőn  Ferencz  császár  alatt  kifogások,  nyilatkozatok  és 
cselek  vények  történtek,  Ulászló  egyik  dekrétumáig  mentek 
vissza  az  országgyűlésen,  különösen  a  Karok  és  Rendek 
Tábláján,  hogy  a  király  tanácsosainak  felelősségét  ezekért 
a  nyilatkozatokért,  cselekvényekért  megállapíthassák.  És 
méltóztatik  tudni,  hogy  abban  a  korszakban,  amelyet  Beöthy 
Ákos  tisztelt  képviselőtársam  mint  patriarcháhs  korszakot 
jellemzett,  királyi  megrovások  és  nyilatkozatok  történtek 
egyes  egyénekhez,  testületekhez,  politikai  maguktartásáért. 

A  Rendek  Táblája  felszólalt  ez  ellen.  Nem  tagadta 
ugyan  ö  felségének  nyilatkozási  jogát,  de  aggodalmát  fejezte 
ki,  hogy  nyilatkozatai  kényszerként  és  fenyegetésként  fog- 
hatók fel,  amely  a  közszabadságnak  korlátozása  volna.  Az 
akkori  aulikus  kormány  azt  állította,  hogy  aki  megtámadja 
a  kormány  cselekvényeit,  ha  a  királyt  nem  is  említi,  mert 
a  kormány  a  király  által  adott  hatalommal  jár  el,  az  a 
királyt  támadja  meg.  És  mi  lett  ennek  a  kontroverziának 
a  Karok  és  Rendek  és  a  főrendek  közt  a  vége  ?  Az,  hogy 
Ferencz  császár  boldogult  József  nádor  által  kijelentette, 
hogy  a  királyi  szándéktól  és  intencziótól  távol  volt  és  nem 
is  tehette,  hogy  a  pohtikai  magatartást,  vagy  amint  akkor 
kifejeztetett,  a  voksoknak  libertását  egyáltalában  korlá- 
tozza. (Felkiáltások  a  szélsőbaloldalon  :  Most  tessék  ilyen 
nyila,tkozatot  megcsinálni !) 

A  képviseleti  kormány  behozatalával  hazánkban  a 
király  helyzete  nem  változott  azzal,  amit  Ugrón  tisztelt 
képviselő  úr  mondott ;  megmaradt,  mint  eddig  volt,  a  tör- 
vényhozás tényezője.  Nemcsak  alkotmányunk  ősi  alap- 
tételei, hanem  az  1848.  évi  III.  törvényczikk  is  az  akkori 
szólásmód  szerint  a  végrehajtó,  helyesebben  kormányzati 
hatalmat  egyenesen  ö  felsége  jogának  nyilvánítják.  De  a 
képviseleti  kormány  forma  másik  alapelve  az,  hogy  Ö  fel- 
sége ezt  a  hatalmat  gyakorolhatja,  de  hatályossága  cselek- 
vényeinek azáltal  áll  elő,  hogy  kormánya  ellen  jegyzi,  tehát 
e  jogot  kormánya  útján  és  annak  felelőssége  mellett  kell 
gyakorolnia.  (Helyeslés  jobbfelől.  Egy  hang  a  szélsőbal- 
oldalon :  Csak  amellett !) 

Már  most,  ha  ebből  azt  következtetnék,  hogy  a 
képviseleti  kormányforma  mellett  a  fejedelmet  pusztán 
alkotmányi  czeremóniákat  teljesítő  orgánumnak  tekintik, 
nem  pedig  mint  a  törvényhozásnak  egyenjogú  faktorát  és 
mint  a  kormányhatalom  birlalóját,  tehát  mint  jogokJcal 
felruházott,  ennélfogva  akarattal  és  véleménnyel  febuhá- 
zott  tényezőt,  akkor  nem  állnának  sem  a  magj^ar  közjog 
alapján,  de  nem  az  általános  teória  alapján  sem.  Lehetséges 
az,  hogy  a  fejedelmek  a  képviseleti  kormányformában  idő- 
legesen háttérbe  lépnek  a  pohtikai  tényezők  sorából.  Ez  az 
állapot  előállhat   múlólag  vagy  tartósabban  ;   ez   lehet    — 

hogy  úgy  mondjam  —  egyik  árnyalata  a  képviseleti  kor- 
mányformának ;  de  hogy  el  kelljen  nekik  tíinniök,  hogy  ez 
következnék  a  képviseleti  kormányformából  :  ezt  határo- 
zottan kétségbe  vonom. 

Egy  hang  a  szélsöbaloldalon  :  Következik,  hogy  a 
nemzettel  együtt  legyen  ! 

Jó  szót  mondott,  aki  közbeszólott  a  képviselő  urak 
közül ;  nem  tudom,  ki  volt.  A  képviseleti  kormányforma 
lellie  abban  áll,  hogy  a  király  és  a  nemzet  nemcsak  a  tör- 
vény megalkotásában,  hanem  hogy  a  kormányzás  irányá- 
nak megszabásában,  a  kormányzás  konkrét  czéljainak  fel- 
állításában és  az  eszközök  megválasztásában  egyértelműleg 
működjék.  Az  orgánum,  amely  ezen  egyetértést  hivatásánál 
fogva  kell  hogy  létrehozza  és  fentartsa  :  az  a  felelős  kor- 
mány, amely  bizalmi  orgánuma  a  fejedelemnek,  aki  oda- 
hívja, és  bizalmi  orgánuma  az  országgyűlésnek. 
Madarász  József  :  És  a  nemzetnek  ! 

Es  csak  addig  teljesíti  hivatását,  amíg  a  harmóniát, 
míg  a  harmonikus  együttműködést  a  nemzet  és  a  fejede- 
lem közt  ez  irányban  fentartja.  De  a  harmonikus  együtt- 
működés nem  a  parlamenti  kormányformának  azon  állító- 
lagos elve  szerint  történik,  metyet  Ugrón  tisztelt  képviselő 
úr  felállított.  Hiszen  a  királynak  és  az  országgyűlésen  ki- 
fejezett nemzeti  akaratnak  harmóniába  olvadása  nem  az 
egyik  vagy  a  másik  résznek  feltétlen  megadásában,  hanem 
a  kölcsönös  és  készségesen  elfogadott  egymásrahatásban 
áll.  Es  mert  kölcsönösen  egymásra  kell  hatniok  :  igazán 
alkotmányos  érzésű  király  sohasem  fog  végképen  és  fel- 
tétlenül elutasító  álláspontra  helyezkedni,  midőn  meg- 
győződött arról,  hogy  érett,  megfontolt  és  nemcsak  pilla- 
natnyi fellobbanásában  vagy  múló  áramlatok  hatása  alatt 
keletkezett,  hanem  megértett  nemzeti  akarattal  és  óhajtás- 
sal áll  szemben.  (Altalános  élénk  helyeslés.)  És  igazán  alkot- 
mányos nemzet  sohasem  fogja  kívánni  alkotmányos  kirá- 
lyától azt  a  szerepet,  melyet  Helfy  tisztelt  barátom  szán 
neki  :  hogy  a  többség  akaratának  egyszerű  regisztrálója 
legyen ;  hanem,  valamint  ő  hatni  óhajt  a  királyi  meggyőző- 
dés képzésére :  elfogadja  a  hatást  a  király  részéről  is,  keresi 
vele   kölcsönös    megértés    és    engedékenység    alapján   is    az 

egyetértést,  és  törekszik  ö  is  a  harmóniára,  miként  a  király- 
nak alkotmányos  kötelessége  arra  törekedni.  (Élénk  helyes- 
lés jobbról.)  Lehetséges  és  előfordul,  hogy  ez  a  harmónia 
nehezebben  jő  létre,  de  állandóan  ki  nem  maradhat,  mert 
akkor  az  állam  válságoknak  megy  eléje. 

Ezzel  elesnek  azok  a  következtetések,  melyeket  az 
ellenkező  elméletre  Ugrón  tisztelt  képviselő  úr  épített. 
Hamis  az  a  következtetés,  hogy  a  képviseleti  kormányforma 
csak  oly  királyt  ismer,  aki  csak  akkor  szólal  meg,  mikor 
az,  amit  mond,  mindenki  által  elismert  igazság.  Akkor  köz- 
ügyekben, hol  a  vélemények  súrlódásából  keletkeznek  a 
meggyőződések,  sohasem  szólhatna ;  akkor  csak  egy  köz- 
helyeket mondó,  akarat  nélkül  regisztráló  árnyékkirály 
volna,  (Élénk  tetszés  a  jobboldalon.)  ami  a  királyi  állás- 
hoz, mint  az  ország  és  nemzet  személy esítőj éhez  kötött 
magas  kívánalmaknak  sem  más  országokban,  de  ilyen  király 
és  ilyen  királyság  hivatásának  Magyarországban  legkevésbbé 
felelne  meg.  (Élénk  helyeslés  a  jobboldalon.) 

Tisztelt  ház  !  Hy  korlátolt  értelemben  kell  venni  azt  a 
másik  kijelentését  is,  hogy  a  király  nem  azonosíthatja  magát 
egy  párttal.  Igaz,  hogy  ő  a  pártokon  kívül,  a  pártokon  felül 
áll.  De  a  képviseleti  formára  alkalmazva  e  kijelentést,  jöj- 
jünk tisztába  annak  tartalma  és  értelme  felől. 

A  képviseleti  kormányforma  működésében  pártokra  van 
építve.  Minden  párt  formulázza  a  maga  meggyőződését  az 
ország  konkrét  czéljai  és  az  arra  szükséges  eszközök  tekin- 
tetében. És  ha  megnyerte  a  nemzet  többségét  politikai 
irányának,  akkor  ezen  képviseleti  kormány  forma  maximája 
szerint  a  nemzeti  parlamentben,  mint  többség,  az  egész 
ország  nevében  cselekszüi.  És  midőn  a  királynak  harmóniá- 
ban kell  eljárnia  a  nemzeti  akarattal ;  midőn  a  czél  a  kép- 
viseleti kormányformában  az,  hogy  a  királyi  és  nemzeti 
működés  kölcsönös  hatás  és  megegyezés  alapján  összhangba 
hozassék  :  akkor  igenis  azt  a  pohtilíát,  amelyet,  mondjuk, 
csak  egy  párt,  de  többségben  levő  párt  vall,  és  amely  sze- 
rint közös  egyetértéssel  intézik  az  ország  sorsát,  igenis, 
vallja  a  király  is,  és  ezt  a  meggyőződését  politikai  cselek- 
ményében, midőn  alkotmányos  szokás  szerint  njálatkozni 
hivatva  van,  nyilatkozataiban  meg  is  mondhatja.  (Helyeslés 

a  jobboldalon.  Ellenmondás  a  szélsőbalon.)  Ez  a  képviseleti 
forma  folyománya. 

Mikor  ö  felsége  törvényeket  szentesít,  kormánycselek- 
ményeket ajánl,  —  mert  ajánl  a  trónbeszédben,  igaz,  a 
kormány  felelősségére  ajánl  —  midőn  bizonyos,  a  törvény- 
hozásban és  kormányzásban  megállapított  irány  mellett 
egyes  alkalmakkor  nyilatkozik  :  harmóniában  jár  el  a  kor- 
mányzó párttal,  és  lehet-e  mondani,  hogy  midőn  ily  nyilat- 
kozatok tanácsoltattak,  pártirányba  vonatik  be  a  fejede- 
lem ?  Tényleg  azonban  mi  történik  ?  Tényleg  az  történik, 
hogy  miután  a  képviseleti  kormányforma  a  nemzeti  akarat 
és  irány  nyilvánulásának  más  módját  nem  ismeri,  mint  a 
többség  által  való  njdlvánulást,  és  minthogy  a  kölcsönös 
egymásrahatás  útján  czélja  a  képviseleti  formának  a  har- 
mónia :  nem  a  többségben  levő  párttal  azonosítja  magát  a 
király,  de  a  nemzettel,  amelynek  kifejezője  a  többség. 
(Zajos  helyeslés  és  tetszés  jobbról.  Ellenmondás  a  szélső- 
balon.) 

Nem  hízelgek  magamnak  azzal,  nem  is  törekszem  reá, 
hogy  kimerítsem  ezt  a  másik  oldalát  a  tárgynak.  Egy  észre- 
vételt azonban  az  eddigiekhez  hozzáfűzök.  Arra  nézve  illúziót 
ne  tápláljunk :  a  pártok,  a  kisebbségben  levők,  úgy  mint  a 
többségben  levők,  én  megengedem,  hajlandók  arra,  hogy 
pártérdekben  eltérjenek  az  ország  érdekétől,  a  kisebbségben 
levők  a  maguk  módja  szerint,  a  többségben  levők  a  maguk 
módja  szerint ;  hajlandók  arra  is,  hogy  ha  attól  az  igaz- 
ságosságtól, ha  attól  az  egyenlő  mértékkel  való  méréstől, 
melyet  a  kormányhatalom  kezelésében  az  állampolgárok 
irányában  pártkülönbség  nélkül  kell  gyakorolni,  ha  ettől 
eltér  a  kormány,  ezt  pártérdekben  helyeseljék.  Megengedem, 
erre  is  van  eset.  Sőt  arra  is  hajlandók  a  pártok,  hogy  a 
törvényeknek  nem  jogi,  hanem  tényleges  mellőzésére  szemet 
hunynának,  hogy  a  pártérdeknek  kedvezzenek.  S  hajlandó 
erre   úgy  a   többségben,  mint  a  kisebbségben  levő  párt. 

Ily  értelemben  lehet  a  kormányt  befolyásolni ;  hiszen 
a  kormány  nemcsak  saját  pártjának,  hanem,  amint  mél- 
tóztatnak tapasztalni,  az  ellenzéknek  hatása  alatt  is  áll. 
A  fejedelem  magas  állásában  —  és  ezt  is  teszi  az,  hogy  a 
király  párthoz  nem  tartozik  és  hogy  azok  felett  áll  —  a 

pártéletnek  és  a  pártnak  túlzásait  és  visszaéléseit  mérsé- 
kelheti. (Helyeslés  jobbfelől.)  És  még  egy  mást  is,  tisztelt 
ház.  Ha  az  a  teória  állana,  amelyet  HeKy  Ignácz  tisztelt 
képviselő  úr  felállított  :  hogy  a  többségben  nyilvánuló  akarat 
előtt  akár  a  törvényhozásban,  akár  a  kormányzati  irány- 
ban, meg  kell  hajolnia  a  fejedelemnek,  és  ezen  túlzásokkal 
szemben  önálló  álláspontot  nem  foglalhat  el :  ez  vezetne 
oda,  hogy  a  fejedelem  a  párttörekvések  körébe  levonatik. 
Különben  is  a  párttörekvések  visszaéléseit  elvégre  az  alkot- 
mányos élet  meggyógyítja.  A  pártok  nincsenek  gránitból ; 
a  nemzet  csinálja  a  pártokat. 

Meszlényi    Lajos  :    A    kassza !    (Derültség    a    bal- 
oldalon.) 

Tisztelt  uraim !  önök  is  tapasztalhatták,  hogy  ez 
igazság.  És  ahol  alapjában  egészséges  élet  van,  ily  túlzások 
•és  visszaélések  megszülik  eredményüket,  mely  nemcsak  a 
fejedelem  elfordulásában,  hanem  a  kormányt  és  a  pártot 
fentartó  másik  tényezőnek,  a  nemzet  többségének  elfordu- 
lásában is  áll. 

De  ne  képzeljük,  tisztelt  ház,  hogy  mindig  megvannak 
-ezek  az  állapotok,  mikor  azokat  egyik  vagy  másik  párt 
akarja  vagy  óhajtja.  (Élénk  tetszés  jobbról.)  Ennek  sokkal 
nagyobb  bírája  van,  mint  az  egymással  dulakodó,  szükség- 
képen az  érdek  és  önzés  befolyása  alatt  álló  pártok,  s  ez 
a  bíró  :  a  nemzet ;  és  ezzel  olyan  nagyon  könnyen  vissza- 
élni, mint  önök  hirdetik  és  állítják,  még  saját  hitük  szerint 
sem  lehet.  (Helyeslés  jobbról.) 

De  levonja  a  fejedelmet  a  képviseleti  formában  elismert 
pártok  feletti  állásából  az  is,  ha  az  történnék,  hogy  a  királyt 
is  így  azonosítaná  a  kisebbségben  levő  párt  magával;  hogy 
^kkor,  amidőn  egy  párt  már  megszűnt  a  nemzeti  akarat 
kifejezője  lenni,  még  mindig  magához  számítja  őt,  hogy 
még  akkor  is  mint  a  királlyal  harmóniában  levő  irány 
kifejezője  szerepel.  Ez  csak  ott  áll,  tisztelt  ház,  ahol  azt 
mondják,  hogy  a  fejedelemnek  két  akarata  van  :  az  egyik, 
melyet  a  kormány  képvisel  és  mely  harmóniában  van  az 
országgyűlés  és  ennélfogva  a  nemzet  többségével,  a  másik 
a  magánakarat,  mely  nem  azzal,  hanem  a  kisebbséggel,  a 
kisebbség  által  képviselt  nézetekkel  van  harmóniában. 

Gróf   Apponyi   Albert  :    Ezt   nem   mondta   senki  1 

Nem  mondom,  hogy  ezt  itt  mondotta  valaki,  de  annyira 
még  sem  hiszem,  hogy  a  tisztelt  képviselő  urak  ignorálják 
a  nyilvános  életben  és  a  sajtóban  történteket,  hogy  azt  a 
tünetet,  mely  határozottan  ellenkezik  a  képviseleti  kormány 
alapelveivel,  mely  határozottan  levonja  a  fejedelmet  magas 
alkotmányos  állásából,  hogy  ezt  a  tünetet  ne  észlelték,  ne 
hallották  és  kétségkívül  kárhoztatással  ne  tapasztalták 
volna. 

És  most  legyen  szabad  a  kormány  helyzetére  a  fel- 
hozottak alapján  visszatérni.  (Halljuk  !  Halljuk  !) 

A  kormány  helyzete  nem  az,  amit  Ugrón  Gábor  tisztelt 
képviselőtársam  mondott,  aki  a  kormány  hűségét  abba 
helyezi,  hogy  haszonért  hú,  —  kétségenkívül  politikai  hasznot 
értett  —  de  csak  addig  tartja  a  hűséget,  míg  politikai 
haszna  van  belőle. 

Tisztelt  ház  !  Ennek  a  reánk  alkalmazott  politikai 
becsmérlésnek  megvilágításával  mindjárt  foglaUíozom.  Itt 
csak  azt  emelem  ki,  hogy  ennek  a  kormánynak  nem  lehet 
azt  alaposan  a  szemére  vetni,  hogy  a  képviseleti  kormány- 
forma maximáinak  megfelelő  álláspontot  nem  foglalna  el,. 
amely  abban  áll  :  szolgálni  hűséggel,  odaadással  nemzetet 
és  királyt  meggyőződése  szerint,  és  míg  eleget  tud  tenni 
annak  a  feladatának,  hogy  a  királyt  és  nemzetet  politikája 
helyességéről  meggyőzze,  törvénj^hozási  és  kormányzati  mű- 
ködésében összhangba  hozza  :  addig  meg  is  tartja  az  ügyek 
vezetését ;  amint  e  feladatát  egyik  vagy  másik  részben 
vagy  összefüggésben  nem  teljesítheti,  mert  vagy  iránya  nem 
fogadtatik  el,  vagy  nem  képes  az  összhangot  fentartani  : 
akkor  —  legyenek  erről  biztosak  —  ezeket  a  helyeket  köte- 
lességszerüleg,  nem  áldozatképen,  de  kötelességének  meg- 
felelőleg  ott  fogja  hagyni. 

Felkiáltások  a  szélsőbal  felől :  Mert  kidobják  !  Frá- 
zisok ! 

Ezek  nem  üres  szólamok,  tisztelt  ház  ;  erre  van  bizto- 
síték, az  egyedüH,  de  a  legnagyobb,  tudniillilc  az,  hogy  mi 
legyen  az  az  irány,  mik  a  konkrét  czélok,  mik  a  rend- 
szabályok és  eszközök,  melyek  szerint  Magyarország  poli- 
tikáját  irányítani  akarja.    Ez    a  kormány   ezt  részletesen 


A  kőszegi  királyi  válasz.  287 

és  határozottan  megmondotta,  mint  bárhol  más  parlamenti 
kormány  Európában.  (Igaz  !  Úgy  van  !  jobbról.)  Ö  maga 
szolgáltatta  önök  kezébe,  uraim,  a  módot,  hogy  teljes 
mértékben  ellenőrizzenek.  De  amíg  bennünket  abban  az 
hányban  kötelességszegéssel  nem  tudnak  bebizonyítva  vá- 
dolni, addig  ne  hánytorgassanak  itt  hűtlenséget  ;  (Zajos 
helyeslés  jobbról.)  ne  éljenek  ellenünk  itt  semminemű  nagy- 
hangzású frázisokkal ;  mert  addig  az  nem  lesz  egyéb,  mint 
a  legeKogultabb  pártszenvedélynek  becsmérlő  kifejezése* 
(Ügy  van  !   Úgy  van  !   Zajos  helyeslés  jobbról.) 

És  valóban,  tisztelt  ház,  én  nem  tudom,  hogy  a  kép- 
viselő úr  akkor,  midőn  erről  a  többségről  azt  mondja,  hogy 
az  »igen«  rebegésére  betanított  tömeg  ;  midőn  azt  mondja, 
hogy  bennünket  csak  haszonvágy  vezet .  .  . 

Felkiáltások  a  szélsőbaloldalról :  Nemcsak  az  ! 

...  és  rögtön  megszegnők  hűségünket  és  kötelességün- 
ket..  . 

Egy  hang  jobbról :  Ök  beszélnek  és  ők  szaladgál- 
nak konczokért !  Regálebérlet ! 
Ugrón  Gábor  :  Azt  nem  tudom,  hogy  azt  mond- 
tam-e,  hogy  megszegnék  ! 

Azt  mondta,  hogy  az  a  nemzedék,  amely  a  mi  poli- 
tikai iskolánkból  fog  kikerülni,  a  veszély  első  pillanatában 
nem  védelmezné,  hanem  kiszolgáltatná  a  királyt,  mert 
akkor  az  volna  a  hasznos.  Nem  a  mi  elveinknek  tulajdo- 
nítja-e ezt  ?  És  mikor  azt  is  méltóztatik  mondani,  hogy 
mérget  csepegtetünk  a  király  fülébe,  és  hasonlókat,  miket 
egy  ékes  csokorba  tovább  összeszedni  nem  akarok  —  nem 
tudom,  mit  akar  a  képviselő  úr  ezzel  elérni  ?  Azt,  hogy 
flhigyjék,  hogy  ez  így  van,  midőn  ezt  minden  bizonyíték 
nélkül  mondja  —  pedig  egyedüli  bizonyítékok  a  tények  .  .  ^ 
Ugrón  Gábor  :  Hát  azok  a  Standard-czikkek,  melyek 
megjelentek  ? 

.  .  .  ezt  talán  még  sem  képzelheti.  (Tetszés  jobbról.)  Mert 
hiszen  megvan  ennek  a  nemzetnek,  (Halljuk !  Halljuk !) 
26  éves,  újabb  alkotmányos  korszakunk  alatt  is  kifejlődött 
az  a  józan  érzéke  és  tapintata,  hogy  az  ily  inszinuácziókat, 
az  ily  becsmérléseket  a  kellő  értékükre  mindig  le  tudja 
szállítani.    (Élénk    helyeslés    és    tetszés   jobbról.    Mozgás    a 

szélsőbaloldalon.)  De  egyet  elérhet  a  képviselő  úr ;  elérheti 
azt,  hogy  koronkint,  mikor  a  legkomolyabb  dolgokról  van 
e  parlamentben  szó,  e  ház  vitáiban,  melyek  most  szépen 
indultak,  belejöjjön  az  az  elem,  mely  elhomályosítja  és 
háttérbe  szorítja  a  komoly  tárgyat,  felkorbácsolja  és  meg- 
mérgezi a  hangulatot,  előidézi  a  kölcsönös  inzultusok  ki- 
cserélését. (Igaz  !  Ügy  van  !  a  jobboldalon.)  De  ez  annak 
a  képviselő  úrnak,  aki  abból  a  pártból  egyik  okból  azért 
vált  ki,  mert  a  politikai  tárgyalásokba  mérsékeltebb  és 
tisztességesebb  hangot  akart  behozni,  nem  lehet  a  czélja. 
(Élénk  derültség  jobbfelől.)  Éppen  ezért,  tisztelt  ház,  vissza- 
torlásokba  nem  is  bocsátkozom,  s  csak  azt  mondom,  hogy 
azt  a  nemzet  sohasem  fogja  elhinni,  amit  rólunk  és  erről 
a  pártról  mondani  méltóztatott.  (Igaz  !  Xlgy  van  !  jobb- 
felől.) De  még  egyebet  sem  fog  a  képviselő  úr  elérni.  Azt 
sem  fogja  elérni,  hogy  elhigyjék,  amit  saját  magáról  mon- 
dott, t.  i.  hogy  ő  az,  aki  ingyen  —  politikai  értelemben 
véve  e  szót  —  (Zajos  tetszés  a  jobboldalon.)  fáradozik  a 
közügyekben  ;  hogy  ő  az,  aki  egyedül  eszményi  magasság- 
ban tiszteli  az  alkotmányt ;  (Élénk  derültség  a  jobboldalon.) 
liogy  ő  az,  aki  egyedül  sem  jobbra,  sem  balra  nem  tesz 
lépést  (Élénk  tetszés  és  taps  jobbfelől.  Mozgás  a  szélső- 
balon.) poHtikai  haszonért,  szóval,  hogy  magát  mint  önzet- 
len, kifogástalan,  minta-hazafit  mutatja  fel.  (Élénk  derültség 
jobbfelől.) 

És  most,  tisztelt  ház,  (Halljuk  !  Halljuk  !)  bár  hosszan 
vettem  igénybe  a  ház  figyelmét,  már  azért  is,  hogy  Ígére- 
temhez hű  maradjak,  Asbóth  képviselő  úr  határozati  javas- 
latára térek  át,  (Halljuk !  Halljuk !)  amely  Ugrón  képviselő 
úrétól  tartalmára  nézve  különbözik  ;  egyezik,  s  egész  méltán, 
abban,  hogy  a  kormány  elleni  bizalmatlansági  votumot 
tartalmaz. 

Polónyi  Géza  :  Mérsékelt  szabadelvű  párt ! 

Azt,  hogy  Asbóth  tisztelt  képviselő  úr  mérsékelt  sza- 
badelvű párti-e,  a  közbeszóló  képviselő  úrral,  ha  akarja, 
majd  tisztába  hozza. 

A  tisztelt  képviselő  úr  határozati  javaslatában  nem  kis 
feladatra  vállalkozott ;  vállalkozott  arra,  hogy  ő  a  pártokat 
'egyesíti,  akkor,  midőn  az  ellenzék  mindegyik  része  külön 

nézetét,  külön  álláspontját  a  fenforgó  kérdésben  formulázta. 
Mindenesetre  büszke  vállalkozás  ! 

Az  ö  határozati  javaslata  három  részből  áll,  és  mindegyik 
a  legsajátságosabb  a  maga  nemében.  Először  abban,  hogy  ő 
is  irattárba  rendeli  tétetni  a  kérvényt,  hanem  úgy,  hogy  a 
ház  egj^szersmind  hódolatteljes  tiszteletét  a  korona  alkot- 
mányos jogai  iránt  kijelenti. 

Én  azt  gondolom,  tisztelt  képviselő  úr,  hogy  ezt  az  irat- 
tárba tételt  olcsóbban  is  el  lehet  rendelni.  (Altalános  élénk 
derültség.)  És  ha  már  a  hódolatteljes  tiszteletet  ki  akarja 
jelenteni  a  korona  iránt,  azt  ne  csak  egy  irattárba  tétellel 
kapcsolatosan   jelentse   ki.    (Hosszantartó   élénk  derültség.) 

A  második  rész  még  ennél  is  fényesebb.  Az  egész  vita, 
amely  itt  hömpölygött,  a  körül  forgott  :  érdemel-e  bizalmat 
ez  a  kormány,  vagy  sem.  Ott  (A  baloldolra  mutat.)  azt  mond- 
ták, nem  érdemel  bizalmat,  kifejezték  a  bizalmatlanságot. 
A  tisztelt  képviselő  úr  nagyobbat  akar  eldönteni,  ezt  is  ki 
akarja  jelenteni,  de  egyszersmind  Ö  felségét  is  meg  akarja 
nyugtatni,  hogy  továbbra  is  bizalommal  vagyunk  ő  iránta. 
(Derültség  jobbfelől.)  És  midőn  ezt  kijelenti,  akkor  vállal- 
kozik egy  harmadik  feladatra,  (Halljuk  !)  és  itt  már  mint 
egy  virágcsokrot,  önmagát  akarja  a  szerinte  extremumba 
kergetett,  de,  úgy  látszik,  ő  szerinte  visszatért  függetlenségi 
párt  gomblyukába   akasztani.    (Általános   élénk   derültség.) 

Ö  a  legalaposabban  megindokolja,  hogy  miért  nem  ér- 
demel ez  a  kormány  bizalmat.  Első  indoka  az,  mert  a  nem- 
zetiségeket hamis  állításokkal  és  meddő  Ígéretekkel  tévútra 
vezette  ;  ez  a  kormány  tehát  az,  amely  az  ország  integritá- 
sának megbontására  irányuló  törekvésekre  felbiztatta  és  hamis 
ígéretekkel  reábirta.  És  ez  a  kormány  szerinte  még  egyebet 
is  tett  :  olyasvalamit  tett,  amit  a  tisztelt  képviselő  úr  lát, 
de  más  halandó  nem  vesz  észre,  azt  t.  i.,  hogy  ez  a  kor- 
mány szétszakította  az  országot  oly  pártokra,  amelyek  fele- 
kezetiek. 

No  kérem,  nem  felekezeti  párt  (A  szélsőbaloldalra  és 
a  jobboldalra  mutatva.)  az  sem,  meg  ez  sem.  Tisztelt 
képviselőtársam,  nem  tudom,  harmóniában  áll-e  önmagával ; 
(Általános  élénk  derültség.)  azt  se  tudom,  párt-e.  (Élénk  de- 
rültség.) De  hogyha  párt,  akkor  erősen  felekezeti  színe  van, 

(Zajos  derültség.)  és  úgy  látszik,  ezt  a  rémülést  önmaga  szem- 
léléséből merítette  és  ezért  nyugtalankodik.  (Zajos  derültség.) 

Tisztelt  képviselőtársamnak  egyéb  állításaival  ezúttal 
nem  foglalkozom,  mert  én  azokkal  az  eszmékkel,  érvekkel, 
egészen  biztosan  tudom,  egy  más  tárgynál  fogok  találkozni, 
és  akkorra  tartom  fenn  a  többit,  amikor  ezek  jobban  ki  lesz- 
nek fejtve.  Hanem  egyet,  tisztelt  ház,  fel  kell  emKtenem, 
miután  a  tisztelt  képviselő  úr  nekünk  azt  a  kétellcedő  és 
hamleti  állapotot  tulajdonítja,  hogy  mi,  nem  tudjuk  ugyan 
hol,  de  arra  megnyerjük  az  engedélyt,  hogy  itt  vagy  a  tör- 
vényhozás másik  házában  bukjunk-e  meg.  En  elismerésből 
őt  ily  kétellyel  nem  vádolhatom  ;  ő  tudja,  hogy  hol  bukott 
meg  és  hol  fog  megbukni  pohtikájával.  (Élénk  derültség  és 
tetszés.)  Hogy  ebben  a  tekintetben  tisztában  van  magával, 
azt  én  hiszem.  Es  míg  ez  ismételve  bekövetkezilí,  addig  én 
megengedem,  hogy  vigasztalásul  szolgál  neki,  hogy  határozati 
javaslatának  két  czélja  közül  egyet  elért :  elérte  azt  az  egyet, 
hogy  a  ház  pártkülönbség  nélkül  a  legnagyobb  és  legőszintébb 
derültséggel  fogadta.  (Élénk  derültség.)  De  hogy  azt  a 
másik  bevallott  czélját :  hogy  a  pártokat  egy  rohamban  ezen 
az  alapon  egyesítse,  elérné,  abban  kételkedem;  kételkedem, 
hogy  az  a  képviselő  úr  is,  ki  az  általános  derültség  hatása  alatt 
gratulált  neki,  (Élénk  derültség  jobbfelől.  Mozgás  a  szélső- 
baloldalon.) hogy  az  is  hajlandő  lenne-e  őt  megszavazásában 
követni.  (Tetszés  jobbfelől.  Nyugtalanság  a  szélsőbaloldalon.) 
Hiszen  ebben,  azt  hiszem,  sértés  nincs,  valamint  abban  sem 
volt,  midőn  a  tisztelt  képviselő  úr  azt  mondta,  hogy  e  párt- 
ban egy  melancholikus  hangulatból  ki-kitör  a  vidámság. 
Hock  János  :  Inzultusokra  ! 

Ezt  ugyan  nem  mondta,  mert  egyenesen  a  miniszterelnök 
beszédét  értette,  hogy  annak  hatása  alatt  kitört. 

Tisztelt  ház  !  Én  meg  vagyok  győződve,  hogy  a  tisztelt 
képviselő  úr  az,  aki  odavonul,  amit  nekünlí  szánt,  t.  i.  a 
kontempláczió  árnyas  Mgetébe,  és  ha  pohtikánlí  ellen  és  elle- 
nünk ilyen  kirohanásokat  tesz,  meg  vagyok  győződve  ugyan- 
azon sikerről. 

Nem  fogadom  el  egyik  határozati  javaslatot  sem,  hanem 
pártolom  a  bizottság  előadójának  indít vánj^át.  (Hosszan- 
tartó élénk  helyeslés,  éljenzés  és  taps  a  jobboldalon.) 

Gróf  Apponyi  Albert :  Amiket  az  igazságügyminiszter  az 
1867.  évi  XII.  törvényczikk  jogi  természetére  nézve  mondott, 
azokat  az  első  szótól  az  utolsóig  aláírom  .  .  .  De  nem  tehetem 
magamévá  mindazt,  amit  arra  nézve  mondott,  hogy  helyes-e, 
a  képviseleti  rendszernek  helyesén  felfogott  gyakorlatával  meg- 
egyeztethető-e, a  korona  viselőjének  szájába  oly  nyilatkozatokat 
adni,  melyek  egy  párt  politikáját  tolmácsolják ...  A  királyi 
nyilatkozatok  nem  felelnek  meg  a  miniszter  által  helyesen  ki- 
fejtett elveknek. 

Ugrón  Gábor  :  Hogy  a  67-iki  alap  jogilag  nem  kétoldalú 
megállapodás  és  csak  politikailag  az,  tehát  nem  a  jog,  nem  a 
kötelezettség,  hanem  csak  a  czélszerűség  szempontjából  két- 
oldalú megállapodás,  ehhez  hozzájárulunk. 

Ugrón  Gábor  után  1893  október  13-ikán  ismét  felszólalt 
Szilágyi  Dezső  ;  beszédének  első  részében  Ugrón  szavaira  vá- 
laszol. Utána  még  Wekerle  Sándor  miniszterelnök  mondott 
beszédet,  és  azután  a  ház  elfogadta  a  k^vényi  bizottság  hatá- 
rozati javaslatát,  mely  abban  állott,  hogy  a  kérvény  a  ház  irat- 
tárába tétessék. 

Szilágyi         Tisztelt  ház  !  (Halljuk  !  Halljuk  !)  Ami  a  t.  képviselő  úr- 

)ezsö  j^g^jj  Q^2t  a  kérdését  illeti,  hogy  vájjon  a  kormánynak  itt  tett 
nyilatkozatai  magára  a  királyi  válaszok  értelmére  nézve 
birják-e  a  korona  belenyugvását,  vagy  sem,  arra  egyszerűen 
a  kormány  politikai  állásából  kifolyólag  felelek.  (Halljuk  ! 
HaUjuk  !) 

I  A  kormány  nyilatkozatai  azon  válasz  értelmére  vonat- 

kozólag, amit  ó  tanácsolt  a  koronának,  arra  nézve,  amiért 
a  felelősség  őt  illeti,  nézetem  szerint  feltétlenül  elfogadandók. 
Elfogadandók  pedig  azért,  mert  a  kormány  azért  felel  a  ház 

'  előtt,  hogy  ő  ily  értelemben  tanácsolta,  ily  értelemben  mon- 

datta és  ily  értelemben  vállalja  el  a  felelősséget ;  mert  az  fel 
nem  tehető,  hogy  a  kormány  más  értelemben  tanácsol,  és 
amely  szerkezetet  ajánl,  az  más  értelemben  mondatik  ;  mert 
az  fel  nem  tehető,  hogy  a  kormány  egy  értelemben  tanácsol 
és  azért  vállal  felelősséget,  és  az  más  értelemben  mondatik, 
úgy  hogy  a  kormány  felelőssége  azt  ne  fedhesse.  Ez,  gon- 
dolom, a  kormány  alkotmányos  állásából  következik. 

19* 

Felszólalásom  többi  részét  rövidre  akarom  szabni,  mert 
abban  a  nézetben  vagyok,  hogy  nem  szükséges  mindent  ismé- 
telve magyarázni  és  minden  fejtegetést  ismételve  czáfolni. 
A  tisztelt  ház  és  a  közvélemény  előtt  az  érvelések  két  sorozata 
áll  :  ítéljen  és  válassza  meggyőződése  szerint  a  helyest. 

Egy  dolgot  fel  kell  említenem,  bár  abszolúte  nem 
akarom  a  vitába  most  ily  incidentaliter  a  pragmatica 
sanctio  jogi  természetét  bevonni. 

A  tisztelt  képviselő  úr  azt  mondja,  hogy  amit  én  a  prag- 
matica sanctióról  mondtam,  mely  az  1723  : 1.,  II.,  III.  tör- 
vényczikkekbe  van  foglalva,  hogy  tudniillik  az  egy  jogi  köte- 
lék Ö  felsége  többi  országai  és  tartományai  és  Magyarország 
közt,  és  szerződés  jellegével  bir,  (Felkiáltások  a  szélsőbalon  : 
Nem  áll !)  azzal  ellenkezik  az  1867  :  XII.  törvényczikk  és 
ellenkeznek  vele  az  akkori  történeti  alapok.  Megengedem,  — 
igen  röviden  akarok  erre  felelni  —  és  úgy  is  van,  hogy  Ausztria 
többféle  tartományokból  állt,  de  Ausztriában  azt  az  állami 
hatalmat,  melynél  fogva  az  állam  külfelé  képviselve  van  és 
az  állam  mint  ilyen  jogi  kapcsolatokat  létesít  maga  és  más 
állam  közt,  egyetlen  egy  tartomány  sem  birta,  hanem  birta 
azoknak  uralkodója,  a  fejedelem.  (Úgy  van  !  a  jobboldalon.) 
És  csak  azt  akarom  megjegyezni,  hogy  midőn  1867-ben  az 
úgynevezett  kiegyezési  törvényjavaslat  előkészíttetett,  és  mi- 
dőn az  az  országgyűlésen  kétszer  tárgyalás  alá  került,  a  Deák- 
párt felfogása  az  volt,  ami  az  1867/69-iki  országgyűlés  napló- 
jának IV.  kötetében,  különösen  Horvát  Boldizsár  felszólalá- 
sából egyenesen  kitűnik,  amely  felfogással  Deák  egyéb  nyilat- 
kozatai is  összhangban  vannak  :  hogy  a  pragmatica  sanctio 
Magyarország  és  Ausztria  között  szerződés,  (Mozgás  és  ellen- 
mondás a  szélsőbaloldalon.)  és  hogy  a  szerződés  létrejötténél 
ö  felsége  mint  az  ausztriai  tartományok  uralkodója  is  szerepel. 
Ugrón  Gábor  :  Lustkandl  mondja  ezt  ?  (Zaj.) 
Szederkényi  Nándor  :  Még  Lustkandl  sem  mondja 
ezt  !  (Mozgás  a  szélsőbalon.) 

Igaz,  hogy  ez  az  akkori  ellenzék  részéről  ellenmondással 
találkozott ;  de  éppen  az  akkori  ellenzékkel  szemben  volt  ez 
kifejezne  és  kimondva.  Hiszen  Horvát  Boldizsár  egyenesen 
és  határozottan  ezeket  mondotta  (olvassa)  :  ))Én  szorosan  a 
kérdéshez  akarok  szólni.   Mielőtt  azonban  e  téren  megindul- 

nék,  egy  kis  kitérést  kell  tennem,  hogy  két  téveszmét  említsek 
fel,  amelyekből  eddig  is  igen  sok  balkövetkeztetés  eredt. 
Az  egyik  téveszme  az,  mintha  a  pragmatica  sanctio  oly  szer- 
ződés volna,  amelyet  a  magyar  nemzet  csak  a  saját  királyával 
kötött.  Ez  nem  áll,  mert  a  pragmatica  sanctióban  őseink 
nemcsak  a  saját  királyukkal,  hanem  a  közös  fejedelem  sze- 
mélyében egyúttal  az  örökös  tartományok  uralkodójával  is 
szerződtek.  Ha  őseink  a  pragmatica  sanctióban  csak  a  saját 
királyukkal  léptek  volna  szerződésre,  akkor  ez  a  szerződés 
a  magyar  király  és  a  magyar  nemzet  közötti  jogviszonyok 
szabályozásán  túl  nem  terjedhetett  volna.  Ámde  a  szerző- 
désben a  közös  fejedelem  számára  oly  országok  birtoklása 
is  biztosítva  van,  amelyek  nem  tartoznak  a  magyar  korona 
kapcsolatába,  és  viszont  e  szerződésben  a  nemzet  számára 
oly  országok  támogatása  is  biztosítva  van,  amelyekről  a 
magyar  király  nem  rendelkezhetett.  Világos  tehát,  hogy  e 
szerződésben  a  közös  fejedelem  nemcsak  mint  magyar  király, 
hanem  úgy  is  szerepel,  mint  az  örökös  tartományok  fejedelme«. 

Nem  akarom  ezt  a  felfogást  vita  tárgyává  tenni,  csak 
azt  emelem  ki,  hogy  én  azt  mondtam,  hogy  ez  volt  a  Deák- 
pártnak jognézete,  és  én  csak  a  jognézetek  folytonossága 
érdekében  szólaltam  fel,  mert  azt  hittem,  hogy  Visontai  Soma 
tisztelt  képviselő  úr  tagadásba  vette  azt,  hogy  ez  a  szerződés 
egyszersmind  szerződés  Ausztria  és  Magyarország  közt  is. 

De  a  tisztelt  képviselő  úr  tegnap  kijelentette,  hogy  ő  is 
e  nézeten  van  ;  e  részben  tehát  ellene  czáfolattal  tévesen  éltem. 
Bővebb  fejtegetésbe  nem  ereszkedem.  Nem  azért,  mintha 
nem  volna  méltó  és  érdemes  ezt  külön  fejtegetés  tárgyává 
tenni ;  de  a  tisztelt  ház  nekem  igazat  ad,  hogy  arra  most 
sem  alkalom,  sem  idő,  sem  kellő  ok  nincs.  (Úgy  van  !  jobbról.) 

Már  most  legyen  szabad  Ugrón  Gábor  tisztelt  képviselő- 
társam előadására  egy  megjegyzést  tennem.  (Halljuk  !  Hall- 
juk !)  Ha  jól  értettem  nyilatkozatát,  és  én  annak  érdeméhez 
akarok  ragaszkodni,  úgy  nyilatkozott,  hogy  minden  képvi- 
seleti kormányformában,  hol  pártok  váltják  fel  egymást  az 
uralkodásban,  a  pártok  számára  a  hatalom  legitim  birtoklá- 
sával együtt  járó  előnyök  is  biztosítva  vannak.  Minden  ország- 
ban úgy  van  ez,  minden  időben  úgy  volt  ez,  és  ha  az  mondatik, 
hogy   a    hatalomhoz   ragaszkodnak    ezen    különben   légim 

előnyök  birtoklásáért,  abban  semmi  ócsárlás,  semmi  becs- 
mérlés nem  foglaltatik. 

Azt,  hogy  a  képviseleti  kormánynál  az  a  párt,  mely  kor- 
mányon és  többségben  van,  bizonyos  előnyöket,  mondjuk 
ki  röviden  :  bizonyos  politikai  jellegű  hivatalokat  egyenesen 
magának  tart  fenn  és  azt  a  kormány  egyenesen  a  maga  pártja 
köréből  tölti  be,  én  legitimnek,  helyesnek  elismerem,  és  ha 
valaki  azt  hinné,  hogy  én  ennek  ehsmerésében  vagy  kiemelésé- 
ben bárminemű  becsmérlést  látok,  az  teljesen  félreértett. 
Hanem  vannak  bizonyos,  egészen  hivatalos  állások,  amelyek- 
nek adományozása  és  betöltése  még  a  parlamenti  kormányfor- 
mában sem  esik  ezen  szabály  alá.  Nem  szívesen  beszélek  arról, 
amit  én  teszek  ;  de  legyen  szabad  csak  azt  mondanom,  hogy 
midőn  arról  volt  szó,  hogy  a  főtörvényszékek  szerveztessenek, 
én  sokkal  több  képviselő  úrnak  tettem  a  túloldalon  ajánlatot 
és  felszólítást,  mint  amennp  azt  elfogadta.  Igen  udvariasan 
megköszönték  mind,  de  ki  egyik,  ki  másik  okból  nem  fo- 
gadta el. 

Egy  hang  a  szélsőbalon  :  Mert  lekötelezésből  tette  ! 

Engedelmet  kérek,  ezt  nem  lekötelezésből  tettem,  nem 
is  úgy  fogták  fel  a  tisztelt  képviselő  urak,  ha,nem  azon  okból 
tettem,  hogy  mert  erről  az  oldalról  is  lettek  megkínálva  és 
lettek  Ö  felségének  kinevezésre  ajánlva  :  egyszerűen  a  parla- 
menti kormányzatnak  megfelelőnek  tartottam,  hogy  nem 
poHtikai  hivatalok  betöltésénél  pártkülönbséget  ne  ismerjek. 
(Élénk  helyeslés.)  És  én  egyet  merek  tisztelt  képviselőtársaim- 
nak felemhteni,  akik,  megengedem,  nem  nagyon  kellemes, 
de  mégis  gyakori  érintkezésben  vannak  velem  a  hivatalok 
betöltésére  nézve,  amennyiben  tudniilhk  ajánlanak.  És  ez  az, 
hogy  tisztelt  képviselőtársaim  tapasztalhatták,  hogy  a  leg- 
többször nem  is  tudtam,  hogy  az  illető  melyik  párthoz  tar- 
tozik. Tisztelt  társaim  ezeken  a  padokon,  és  én  is,  a  nem  poli- 
tikai hivatalok  betöltésénél  a  pártszempontot  nem  is  alkal- 
mazzuk ;  ez  nem  felel  meg  sem  a  kormány  gyakorlatának, 
sem  a  képviseleti  kormány  alapelveinek.  Ezen  az  alapon 
tehát  ellenem  kifogás,  amint  nem  emeltetett,  azt  hiszem,  nem 
is  emeltethetik.  (Általános  helyeslés.) 

Tisztelt  képviselőtársam,  ha  szabad  azt,  ami  szerinte 
a  képviseleti  alkotmányban  legitim  és  természetes    előnye 

a  többségben  levő  palamenti  pártnak,  úgy  kifejezni,  hogy 
haszonért  törekesznek  többségre  .... 

Ugrón  Gábor  :  Nem  úgy  mondtam  ! 

Ráolvashatom  képviselőtársamra,  hogy  ajkán  kicsúszott 
a  »haszonért«  kifejezés,  sőt  a  )>rút  haszonlesés«  kifejezés  is. 
Ha,  mondom,  szabad  ezt  így  megjelölni,  akkor  tisztelt  kép- 
viselőtársaim ott  az  ellenzéken  bizonyára  semmi  sértést  nem 
látnának  benne,  ha  azt  mondanák,  hogy  önök  is  ily  legitim 
haszonért  törekszenek  többségre  jutni  és  kormányozni,  és 
ha  ez  hasonló  kifejezésekben  mondatnék  meg.  De  én  se  itt, 
se  ott  nem  helyeselném,  ha  ily  kifejezések  használtatnak. 
Ha  azonban  itt  csak  azokról  az  előnyökről  van  szó,  melyek 
legitimek  és  helyesek,  melyekkel  élni  és  melyekre  törekedni 
nem  szemrehányás  irányunkban  és  nem  szemrehányás  önök 
irányában:  akkor  tehát  ez  semmit  sem  jelent  —  de  akkor  miért 
hozzuk  ezt  elő  a  házban  ?  (Élénk  tetszés  és  derültség  jobbról.) 

A  tisztelt  képviselő  úr  érintette  azt,  hogy  ellentét  volna 
köztem  és  a  miniszterelnök  úr  nyilatkozatai  között  a  XII.  tör- 
vényczikk  jogi  természetének  jellemzésére  nézve.  Azt  hiszem, 
tisztelt  ház,  nem  igazságos  egy  nyilatkozatot,  mely  csak  rövi- 
den érintette  a  dolgot,  mint  tisztelt  barátomé  a  miniszterelnök 
úré,  és  ama  nyilatkozatot,  melyet  én  tettem  és  amelyben  terje- 
delmesen kifejtettem  nézeteimet,  szabatosság  tekintetéből 
egyenlő  követelmény  alá  helyezni.  Én  hosszan  beszéltem  erről 
és  adtam  elő  nézetemet,  kizárhattam  félreértéseket,  ismételve 
felhozhattam  dolgokat,  csak  azért,  hogy  világos  legyek  és  félre 
ne  értessem ;  de  akinek  egy  rövid  mondatban  kell  jellemeznie 
álláspontját,  méltóztassék  elhinni,  ha  a  legjobban  és  leg- 
szabatosabban  beszél  is,  mégis  félre  lehet  érteni.  (Élénk 
tetszés  és  helyeslés  jobbfelől.) 

Pedig  azon  njdlatkozat  közt,  melyet  tisztelt  barátom 
a,  miniszterelnök  úr  tett,  és  azon  fejtegetések  közt,  melyeket 
hosszadalmasan  én  is  tettem,  a  dolog  magvára  és  érdemére 
nincs  semmi  különbség,  mert  hiszen  a  miniszterelnök  is  azt 
mondta  abban  a  rövid  mondatban,  amelyben  erre  reflektált, 
Jiogy  nem  ugyan  jogilag,  de  poHtikailag  kétoldalú  megálla- 
podás természetével  bír.  A  »szerződés«  kifejezést  egyenesen 
elutasította,  jobbnak  tartotta  a  »megállapodás«  kifejezés 
használatát,  mert  a  szerződés  jogi  fogalom,  ez  tehát  határozót- 

tan  jogi  köteléket  mutatna,  míg  ellenben  a  »megállapodás« 
politikai  természetét  a  viszonynak  jobban  kifejezi.  (Élénk 
tetszés  jobbfelől.) 

És  végre,  tisztelt  képviselőtársam  azt  mondja,  (Halljuk  ! 
Halljuk  !)  hogy  nem  sikerült  a  kormánynak  egy  olyan  értel- 
mezést előterjeszteni,  amely  ezen  szöveg  szószerinti  szerkeze- 
tével megegyezik,  azaz,  hogy  röviden  mondva,  mást  jelent 
a  magyarázat  és  mást  jelent  a  szöveg. 

Bizonyára  nem  kell  különösen  kiemelnem,  tisztelt  ház, 
hogyha  egy  nyilatkozat  úgy  tűhegyre  vétetik,  mint  ez  a  nyilat- 
kozat, melynél  elvégre  is  szavak  használtattak,  amelyekhez 
nem  mellékelnek  kommentárt,  hogy  minden  egyes  szónak 
értelme  határozottan  és  preczizen  megjelöltessék  :  az  többféle 
magyarázatra  adhat  alkalmat.  Én  tehát  csak  azt  kérdem, 
hogy  mi  a  helyes  ?  Ha  önök  azt  mondják,  és  méltán  mondják, 
hogy  e  nyilatkozatot  mi  felelősség  alatt  tanácsoltuk,  ennél- 
fogva minket  is  vonnak  érte  kérdőre,  és  ha  ezen  nyilatkozatok- 
nak értelme  iránt  mi  teszünk  bizonyos  fejtegetéseket  és  azt 
mondjuk  :  mi  ilyen  értelemben  tanácsoltuk  és  ilyen  értelem- 
ben vállaljuk  el  a  felelősséget  —  akkor  azt  kérdem,  van-e 
még  annak  helye,  hogy  az  mondassék  :  nem,  azt  más  értelem- 
ben tanácsoltátok,  titeket  ebben  a  más  értelemben  illet  a  fe- 
lelősség. 

Én  csodálom,  hogy  gróf  Apponyi  tisztelt  képviselő  úrnak 
ez  ellen  kifogása  van. 

Gróf  Apponyi  Albert  :  De  van  ! 
Mert  mi  az  ő  álláspontja  magában  a  feliratban  ?  Ott  azt 
mondja  :  azok  a  nyilatkozatok  félremagyarázásra,  félre- 
értésre szolgálnak  alapul.  Maga  mondja  ezt :  így  szólt 
a  felirat,  és  ha  így  szólt,  akkor  nem  helyes  arra  az  álláspontra 
helyezkedni,  hogy  amit  magam  félreértésnek,  félremagyará- 
zásnak jelentek  ki,  mégis  azért  kérem  a  felelősséget  a  kor- 
mány ellen  érvényesíteni.  (Élénk  helyeslés  jobbról.)  Én  azt 
hiszem,  sokkal  inkább  megegyeztethető  annak  az  álláspont- 
nak az  elfogadása,  amit  tisztelt  képviselőtársam  feliiatában 
mond :  hogy  ez  félremagyarázás  és  félreértés  ;  de  ebből  azt  a 
következtetést  vonni,  hogy  mi  ezt  a  félreértést,  félremagyará- 
zást a  valódi  értelem  kijelentésével  ne  háríthassuk  el  teljesen, 
még  sem  volna  tartható. 

Beöth}^  Ákos  :  Tévedések  vígjátéka  az  egész  ! 

A  háznak  azt  a  jogát,  hogy  a  válaszok  értelméről  meg- 
győződjék, nem  tagadom.  Hanem  tartok  tőle,  hogy  a  kellő 
határon  túl  megyünk.  Mert  emberi  elme  még  nem  alkotott 
szerkezetet,  még  nem  állapított  meg  és  nem  gondolt  ki  nyilat- 
kozatokat, melyeknek,  ha  azzal  az  erős  nézettel  raegyünk 
neki .... 

Egy  hang  balról :  Igen,  rosszhiszeműleg  ! 

.  .  .  nem  rosszhiszeműen,  —  mondom,  ha  azzal  az  el- 
határozással megyünk  neki,  hogy  abban  valami  burkolt,  rej- 
tett értelemnek  kell  lenni  :  ezt  a  burkolt,  rejtett  értelmet 
igen  sokféle  módon  abból  ki  ne  lehetne  hozni.  Éppen  arra 
való  volt  a  diskusszió,  hogy  miután  vannak  itt,  akik  azon  nyi- 
latkozatoknak értelméért  és  formájáért  felelősek,  azoknak 
magyarázatait  és  felvilágosításait  az  értelem  iránt  —  ha  más- 
különben erre  nézve  nincs  kifogás  —  el  is  fogadjuk. 

Egy  hang  a  szélsőbalról :  De  ha  nincs  benne  értelem  ! 

Ha  nem  volna  benne  értelem,  akkor  igazán  az  történt 
volna,  amit  Beöthy  Ákos  képviselő  úr  mond  :  hogy  egy  hete 
vitatkozunk  azon,  hogy  ez  vagy  az  az  értelme,  és  most  a  kép- 
viselő urak  azt  mondják,  hogy  nem  az  a  baj,  hogy  ez  vagy  az 
az  értelme,  hanem  az,  hogy  nincs  értelme.  (Derültség  jobbról.) 
Hiszen  már  az  első  napon  mondhatták  volna,  hogy  olyan  ho- 
mályos, hogy  semmi  értelme  sincs  :  kérem,  magyarázzák 
meg,  mi  az  értelme. 

Gróf  Apponyi  Albert :  Ez  így  is  van  ! 

Éppen  azért,  tisztelt  ház,  mert  ma  már  úgy  áll  a  dologi 
hogy  akár  országos  érdekek  szempontjából,  akár  parlamenti 
felelősség,  akár  a  kormány  eljárásának  elbírálása  szempont- 
jából határozott  nyilatkozatokkal  áll  szemben  a  tisztelt  ház, 
és  e  nyilatkozatok  alapján  bizonyos  eredményre  fog  jutni : 
gondolom,  csak  természetesnek  fogják  találni,  ha  mi  ezen  az 
oldalon  arra  az  eredményre  fogunk  jutni,  —  és  ezt  ki  is  fejez- 
zük a  kérvényi  bizottság  javaslatának  elfogadásával  — 
hogy  mi  a  kormány  nyilatkozatait  teljesen  kielégítőknek  tart- 
juk. (Élénk  helyeslés  és  tetszés  jobbról.) 


A  PRAGMATICA  SANCTIO  TRÓNÖRÖKLÉSI 
RENDJÉNEK    HITELES   MAGYARÁZATA. 

FERENCZ  FERDINÁND  FÖHERCZEG  HÁZASSÁGI 
NYILATKOZATA. 

Széli  Kálmán  miniszterelnök  1900  október  10-ikén  beczikkelye- 
zés  végett  törvényjavaslatban  terjesztette  elő  Ferencz  Ferdinánd 
főherczegnek  házassága  alkalmából  kiadott  ünnepélyes  nplatko- 
zatát. 

A  törvényjavaslat  szavai  szerint  a  nyilatkozat  az  1723.  évi 
1.  és  II.  tör  vény  czikkek  rendelkezéseivel  teljesen  egyezőnek  talál- 
tatván, törvénybe  iktattatik,  amint  következik  *)  :  »Mi  Ausztria- 
Este-i  Ferencz  Ferdinánd . . .  főherczeg  stb.  kinyilatkoztatjuk,  hogy 
szilárd  és  jól  megfontolt  elhatározásunk  chotkowai  és  wognini 
Chotek  Zsófia  .  .  .  grófnővel  .  .  .  házasságilag  egybekelni.  Ezen 
házassági  egybekeléshez,  a  fenséges  uraLkodóházban  ősidőktől 
fogva  fennálló  szokás  és  a  bennünket  kötelező  házi  törvények 
határozmányainak  megtartásával  Ö  császári  és  apostoli  királyi  Fel- 
sége I.  Ferencz  József  dicsőségesen  uralkodó  császárnak  és  király- 
nak, felséges  nagybátyánknak,  mint  az  egész  uralkodóház  leg- 
főbb felséges  fejének  beleegyezését  kikértük,  és  Ö  Felsége  azt, 
mint  kegyes  és  jóakaró  érzelmeinek  újabb  tanújelét  legkegyel- 
mesebben megadni  méltóztatott.  Mielőtt  azonban  a  házassági 
frigyet    megkötnők,    —    hivatkozással    a   fenséges    uralkodóház 


*)  Eddig  terjed  a  törvényjavaslat  első  bekezdése  ;  a  Zichy 
János  gróf  határozati  javaslatának  szövege  (302.  1.)  ennek  helj^^ébe 
volt  szánva. 

fentérintett  házi  törvényére,  amelynek  határozmányait,  még 
különösen  a  jelen  Általunk  kötendő  házasságra  vonatkozólag 
egész  tartalmában  elismerjük  és  Magunkra  nézve  kötelezőknek 
kijelentjük  —  indíttatva  érezzük  Magunkat  kimondani  és  meg- 
állapítani, hogy  Chotek  Zsófia  grófnővel  való  házasságunk  nem 
egyenjogú,  hanem  morganatikus  házasság,  és  mostanra  és  min- 
den időkre  annak  tekintendő,  aminek  folytán  azon  jogok,  tiszt- 
ségek, czímek,  czímerek,  előnyök  stb.,  amelyek  egyenjogú  hitves- 
társakat  és  a  főherczeg  uraknak  egyenjogú  házasságból  szár- 
mazó utódait  megilletik,  sem  hitvestársunkat,  sem  Isten  áldá- 
sával ezen  házasságunkból  remélhető  gyermekeinket  és  azok 
utódait  meg  nem  illetik,  és  általuk  sem  nem  igényelhetők,  sem 
nem  igényelendők.  Különösen  ehsmerjük  és  még  világosan  is 
kijelentjük,  hogy  a  fentemlített  házasságunkból  származó  gyer- 
mekeinket és  azok  utódait,  miután  ők  nem  tagjai  a  legmaga- 
sabb uralkodóháznak,  nem  illeti  meg  a  trónöröklési  jog  a  biro- 
dalmi tanácsban  képviselt  királyságok-  és  országokban,  tehát  *) 
az  1723.  évi  I.  és  II.  törvényczikk  értelmében  a  magyar  korona 
országaiban  sem  és  azok  a  trónöröklési  rendből  ki  vannak  zárva. 

» Szavunkkal  kötelezzük  Magunkat,  hogy  jelen  nyilatkoza- 
tunkat —  jelentőségének  és  horderejének  teljes  tudatában  — 
minden  időkre  úgy  Magunkra,  mint  hitvestársunkra  és  ezen 
házasságból  származó  gyermekeinkre  és  azok  utódaira  nézve 
kötelezőnek  eHsmerjük  és  soha  sem  kíséreljük  meg  jelen  nyilat- 
kozatot visszavonni,  vagy  bármit  foganatba  venni,  aminek 
czélja  lenne,  annak  kötelező  erejét  megg3^öngíteni  vagy  meg- 
szüntetni.'^ 

» Jelen,  két  példányban  kiállított  nyilatkozatunk  megerősí- 
tésére ezen  okmányt  sajátkezüleg  aláírtuk  és  főherczegi  pecsétünk- 
kel ellát  tuk.« 

A  törvényjavaslathoz  csatolt  indokolás  szerint  a  főherczeg 
az  ünnepélyes  nyilatkozatot  esküvel  megerősítette  és  magyar  és 


*)  L.  ennek  közjogi  jelentőségére  nézve  Szilágyi  Dezső 
nyilatkozatát  a  346.  lapon.  Továbbá  Szilágyi  Dezsőnek  az 
igazságügyi  bizottságban  tett  nyilatkozatát  és  az  igazságügyi 
bizottság  jelentésének  e  nyilatkozattal  egyező  tartalmú  részét 
(300.  és  301.  11.).  L.  továbbá  Széli  Kálmán  miniszterelnök- 
nek a  törvényjavaslat  részletes  tárgyalásánál  ajánlott  módo- 
sítását. (345.  1.) 

német  nyelven  kiállított  két  eredeti  példányban  aláírta.  Ki- 
jelenti továbbá  az  indokolás,  hogy  a  nyilatkozat,  mely  a  trón- 
öröklésre  nézve  lemondást  nem  tartalmaz,  az  1723.  évi  I.  és  II. 
törvényczikkekben  megállapított  trónöröklési  rendet  nem  módo- 
sítja, attól  el  nem  tér  és  annak  a  trónöröklési  rendre  vonatkozó 
határozmányaival  teljesen  megegyezik. 


A  törvényjavaslatot  az  igazságügyi  bizottság  jelentése  alap- 
ján tárgyalta  a  ház.  A  bizottság  elnöke  Szilágyi  Dezső,  előadója 
Engelmayer  József  volt. 

A  bizottsági  tárgyalás  megindulásakor  Széli  Kálmán 
miniszterelnök  Polónyi  Géza  kérdésére  kijelentette,  hogy  miután 
a  törvényjavaslat  bevezetése  akként  hangzik,  hogy  Ferencz 
Ferdinánd  főherczeg  ünnepélyes  nyilatkozata  ezennel  tör- 
vénybe iktattatik,  ezen  szerkezetnél  fogva  nem  tartotta  szük- 
ségesnek a  nyilatkozat  végére  még  az  aláírást  is,  de  szívesen 
hozzájárul  ahhoz,  hogy  az  aláírás  is  felvétessék,  és  pedig  úgy^ 
amint  Ö  fensége  a  magyar  eredeti  okmányt  aláírta  :  Ferencz 
Ferdinánd  főherczeg. 

A  bizottsági  tárgyalás  során  Győry  Elek,  Polónyi  Géza, 
Barabás  Béla  nem  fogadták  el  a  törvényjavaslatot.  Barabás 
Bélának  arra  a  kijelentésére,  hogy  a  törvényjavaslat  ellen  tilta- 
kozik, és  ha  a  ház  többsége  azt  el  is  fogadja,  ő  azt  soha  érvé- 
nyesnek nem  fogja  elismerni  —  a  bizottság  elnöke.  Szilágyi  Dezső, 
azt  a  kijelentést  tette,  hogy  a  törvény  és  a  házszabályok  szerint 
ily  tiltakozásnak  nincs  helye. 

Hodossy  Imre  és  Veszter  Imre,  a  nemzeti  párt  tagjai,  hozzá- 
járultak a  törvényjavaslathoz  és  a  másik  ellenzéki  párt  tagjainak 
érveit  czáfolták. 

Az  igazságügyi  bizottság  tárgyalásának  befejeztével  Szilágyi 
Dezső,  mint  a  bizottság  elnöke,  egy  formulázott  kijelentést  tett, 
mely  lényegében  a  bizottságnak  a  ház  elé  terjesztett  jelentésébe  is 
felvétetett  és  melynek  főbb  részével  Széli  Kálmán  miniszterelnök 
később,  a  részletes  tárgyalásnál,  a  törvény  szövegének  kiegészí- 
tését Indítványozta.  Ez  a  kiegészítés  azután  a  törvénybe  fel  is 
.vétetett.  A  bizottsági  jelentésnek  ezt  a  részét  gróf  Zichy  János 
indítványa  (1.  alantabb)  egész  terjedelmében  a  törvénybe  akarta 

iktatni,  de  ca  törvényjavaslat  eredeti  szövegéből  annak  kiha- 
gyásával, hogy  a  nyilatkozat  »az  1723  : 1.  és  II.  tör  vény  czikkek 
rendelkezéseivel  teljesen  egyezőnek  találtatván  .  .  .«  törvénybe 
iktattatik. 

Szilágyi  Dezsőnek,  mint  a  bizottság  elnökének  kijelentése  : 
Szilágyi  A  trónöröklésnek  az  1723.  évi  I.  és  II.  törvényczikkben 
Dezső  fQg\r^ii  szabályozása,  mely  a  törvényben  elősorolt  három 
ágon  belül  a  trónöröklésnek  ugyanazt  a  rendjét  állapítja 
meg,  mely  Ö  felsége  örökös  országaiban  és  tartományaiban 
elrendeltetett  és  megállapíttatott,  úgy  keletkezésére,  mint 
feltételeire  és  tartalmára  teljesen  önálló,  és  minden  idevágó 
kérdések  annak  rendeletei  szerint  ítélendők  meg,  és  így  az 
nem  folyománya  és  nem  következése  a  trónöröklés  azon  meg- 
állapításának, mely  Ausztriára  nézve  történt. 

Én  azt  hiszem,  —  így  végezte    szavait  —  ez  Magyar- 
ország közjogi  meggyőződése. 


Azonkívül,  hogy  az  elnöki  nyilatkozatot  jelentésébe  felvette 
a  bizottság,  felveendőnek  tartotta  még  az  általános  vita  folyamán 
szótöbbséggel  hozott  következő  határozatait : 

a)  hogy  a  beczikkelyezendő  nyilatkozat  az  aláírással  és 
kelettel  egészíttessék  ki. 

A  kiegészítés  megtörténvén,  a  bizottság  elhatározta  : 

b)  hogy  a  hiteles  másolatban  bemutatott  nyilatkozat  erede- 
tijének bemutatását  ezúttal  szükségesnek  nem  tartja. 


A  házban  a  függetlenségi  párt  álláspontját  Kossuth  Ferencz 
fejtette  ki.  A  magyar  közjog  —  mondotta  —  soha  nem  ismerte 
el  és  nem  vette  figyelembe  az  urakodóház  családi  törvényeit ; 
nem  fogadta  el  azt  a  rendelkezést,  hogy  a  kiskorú  fejedelem 
gyámsága  legközelebbi  atyai  rokonát  illeti ;  nem  fogadott  el 
előtte  teljesen  ismeretlen  és  minden  nap  megváltoztatható  házi 
törvényeket.  Nálunk  a  király  olyan  szerződés  alapján  uralkodik, 
mely  megváltoztatható  ugyan  az  uralkodó  és  a  nemzet  kölcsönös 
egyetértésével,  de  nem  változtatható  meg  incidentahter  egy 
nyilatkozattal.  A  beczikkelyezésre  szánt  nyilatkozat  pedig  a 
senki  által  nem  ismert  házi  törvényt  mondja  ki  magára  nézve 

kötelezőnek.  Szóló  azonban  nem  követeli  a  házi  törvény  elő- 
terjesztését, nehogy  a  nemzet  láttamozzon  olyan  törvényeket, 
melyeket  nem  maga  hozott  és  melyeket  akármelyik  jövőbeli 
családfő  megváltoztathat. 

A  beczikkelyezés  ellen  még  ezeket  az  okokat  sorolja  fel : 
A  nyilatkozat  egy  új  trónöröklési  feltételt  állít  fel :  az  egyen- 
rangú szülőktől  való  származást ;  ahhoz,  hogy  valaki  királynő 
lehessen,  oly  feltételt  csatol,  mely  a  magyar  közjogban  isme- 
retlen ;  a  házassági  jogba  olynemű  házasságot  ékel  be,  melyet 
a  magyar  közjog  nem  ismer  ;  leköti  a  jövendőbeli  királyt  arra, 
hogy  nem  fogja  szentesíteni  az  országnak  esetleg  hozandó  tör- 
vényét ;  csorbát  üt  a  koronázás  szertartásának  egyik  hagyo- 
mányos részén. 

Ezen  okokból  pártja  nevében  tiltakozik  —  úgymond  — 
az  ellen,  hogy  a  trónörökös  törvényes  felesége  ne  lehessen 
királynő,  törvényes  ivadéka  pedig  ne  örökölhesse  a  trónt ;  til- 
takozik az  ellen,  hogy  a  trónöröklés  természetes  és  jogos  rendje 
változást  szenvedjen  ismeretlen  családi  törvények  miatt ;  tilta- 
kozik az  ellen,  hogy  a  jövendőbeli  király  akarata  előre  leköt- 
tessék ;  tiltakozik  az  ellen,  hogy  a  magyar  örökösödési  rend  sok 
bonyodalmat  előidézhető  módon  megzavartassék. 

A  néppárt  nevében  Zichy  János  gróf  nyilatkozott.  A  tör- 
vényjavaslat —  mondotta  —  egy  befejezett  közjogi  tényt  tör- 
vénybe szándékozik  iktatni.  Meghajolva  a  Felség  akarata  és  a 
fenséges  Ferencz  Ferdinánd  trónörökös  esküje  előtt,  és  tiszte- 
letben tartva  azokat  az  indokokat,  melyek  őt  ezen  eskü  meg- 
tételére birták,  elvben  a  nyilatkozatnak  törvénybe  való  czik- 
kelyezése  ellen  kifogást  nem  emelhetek.  Ámde  az  igazságügyi 
bizottságban  a  javaslat  tárgyalásánál  bizonyos  nyilatkozatok 
tétettek,  melyekből  határozott  közjogi  skrupulusokra  lehet 
következtetni.  És  azt  hiszem,  éppen  azért  fogalmazta  jelentését 
az  igazságügyi  bizottság  úgy,  amint  a  törvényjavaslathoz  csa- 
tolva lett,  mert  ezen  közjogi  skrupulusok  a  bizottságban  mér- 
legelés tárgyát  képezték.  A  jelentésben  van  egy  passzus,  mely 
a  legnagyobb  mértékben  alkalmas  arra,  hogy  a  netalán  létező 
vagy  esetleg  keletkező  skrupulusokat  eloszlassa,  abban  az  eset- 
ben, ha  e  passzus  magába  a  törvénytárba  felvétetnék.  Én  tehát, 
méltányolva  az  igazságügyi  bizottság  előrelátó  közjogi  skrupu- 
lozitását  és  tapintatát,  pártom  nevében  és  megbízásából  javas- 

lom,  hogy  a  jelentésnek  ez  a  része  szó  szerint  felvétessék  a 
törvényjavaslat  első  bekezdésébe. 

Indítványozza,  hogy  a  törvényjavaslat  első  bekezdése 
helyett  ez  a  szöveg  tétessék  :  »Ö  császári  és  királyi  Fensége 
ausztria-estei  Ferencz  Ferdinánd  főherczeg  úrnak  chotkovai  és 
wognini  Cliotek  Zsófia  Mária  Jozefina  Albina  grófnővel  kötött 
házassága  alkalmából  tett  nyilatkozata  —  azon  megjegyzéssel, 
hogy  a  trónöröklésnek  az  1723.  évi  I.  és  II.  törvényczikkben 
foglalt  szabályozása,  mely  a  törvényben  elősorolt  három  ágon 
belül  a  trónöröklésnek  ugyanazt  a  rendjét  állapítja  meg,  mely 
az  Ö  Felsége  örökös  országaiban  és  tartományaiban  elrendez- 
tetett és  megállapíttatott,  úgy  keletkezésére,  mint  feltételeire  és 
tartalmára  teljesen  önálló,  és  hogy  minden  idevágó  kérdések 
annak  rendeletei  szerint  ítélendők  meg,  és  így  az  nem  folyománya 
és  nem  következése  a  trónöröklés  azon  megállapításának,  amely 
Ausztriára  nézve  történt  —  ezennel  törvénybe  iktattatik,  amint 
következik.*) 

Holló  Lajos  :  Pártja  nevében  utasítani  kívánja  a  kormányt, 
hogy  a  nyilatkozatban  említett  házi  törvényt  alkotmányos  tár- 
gyalás és  esetleges  beczikkelyezés  végett  terjessze  a  ház  elé, 
amennyiben  pedig  ez  meg  nem  történnék,  általánosságban  sem 
fogadja  el  a  törvényjavaslatot. 

Mezőssy  Béla  :  Alkotmányjogi  szempontból  sérelmes  az, 
hogy  a  beczikkelyezéssel  ehsmertetnék  a  házi  törvény  kötelező 
ereje.  Az  1723.  évi  III.  törvényczikk  körüHrja  a  trónöröklés  fel- 
tételeit ;  ezek  közt  nincs  az  egyenrangú  házasság  fogalma.  És 
mert  ezt  nem  találom,  —  mondta  —  a  magyar  alkotmány  erején, 
jogán  én  a  Ferencz  Ferdinánd  főherczeg  és  Chotek  Zsófia  grófnő 
között  kötött  házasságot  törvényes  házasságnak  tekintvén,  ki  kell 
jelentenem,  hogy  az  abból  születendő  gyermekeknek  a  magj^ar 
trónra  joguk  van,  amely  joguktól  őket  megfosztani,  a  létező 
törvények  megváltoztatása  nélkül,  nem  lehet  és  nem  szabad. 

Rátkay  László  :  Kifogásolja,  hogy  a  kérdés  mint  befejezett 
tény  került  a  ház  elé  és  hogy  az  eredeti  okiratot  nem  mutatták 
be  a  háznak. 


*)  L.  a  törvényjavaslat  részletes  tárgyalásánál  Széli  Kálmán 
miniszterelnök  módosítványát  és  az  e  körül  egyfelől  Szilágyi  Dezső 
és  Széli  Kálmán,  másfelől  Rakovszky  István  közt  folyt  vitát 
a  344—346.  és  381.  lapokon. 

Széli  Kálmán  miniszterelnök  :  Minthogy  a  nyilatkozatban 
nem  trónlemondásról  van  szó,  elégnek  tartotta  utólag  kérni  a 
nyilatkozat  beczikkelyezését.  A  morganatikus  házasságnak  sze- 
rinte az  az  alapja  van,  melyet  a  hosszú  időkön  át  bevett  gya- 
korlat és  szokás  ad.  Nem  a  házi  törvényekből  deriválja  tehát 
azt,  hanem  a  szokásjogból.  Az  uralkodóház  házi  statútumát 
nem  tekinti  jogforrásnak  ;  nem  helyezkedik  az  semmiféle  más 
törvény  fölé,  hanem  csupán  fölvette  magába  azt  az  intézményt, 
mely  gyakorlatilag  évszázadokon  át  fennállott.  Nem  foglal  abban 
helyet  semmi  olyan,  ami  az  1723.  évi  törvényekkel  ellentétben 
állna  ;  a  trónöröklési  rendet  Magyarországon  egyedül  és  kizá- 
rólag ez  a  törvény  szabályozza.  Az  1839-ben  Ferdinánd  császár 
és  magyar  király  által  kiadott  házi  statútum  már  régen  a  minisz- 
tériumok aktái  közt  van,  az  nem  titok,  ismeri  azt  szóló  és  ismer- 
ték előtte  más  miniszterek  is.  Kijelenti,  hogy  a  házi  statútum- 
ból azt  a  részt,  mely  a  főherczegi  jelleg  megállapítására  és  a 
házasságra  vonatkozik,  egész  terjedelmében  be  fogja  mutatni ; 
ami  pedig  vagyoni  és  más  belső  kérdésekre  vonatkozik,  az  nem 
tartozik  a  ház  elé. 

Felolvassa  ezután  a  miniszterelnök  szószerinti  szövegében  a 
házi  szabályzatnak  két  pontját.  Az  egyik  pont  az  uralkodóház- 
hoz tartozóságot  következőképen  szabályozza  : 

»A  legfelsőbb  uralkodóház  áll  :  a  császárból  mint  annak 
fejéből ;  ennek  nejéből ;  az  uralkodó  elődjeinek  esetleg  életben 
levő  özvegyeiből,  a  főherczeg  urakból  és  a  főherczeg-asszonyok- 
ból,  akik  egyenrangú  és  a  mindenkori  legmagasabb  családfő 
által  jóváhagyott  házasságból  férfiágon  leszármaznak,  stb.<< 

A  házasságról  szóló  részében  pedig  ezt  mondja  a  házi  sta- 
tútum : 

»A  mindenkori  családfő  beleegyezése  nélkül  császári  házunk 
egy  herczegének  és  herczegnőjének  sem  szabad  házasságra  lépni. 
Ez  a  beleegyezés  a  házassági  szerződés  ratifikálása  vagy  egyéb 
formális  nyilatkozat  útján  adatik  meg.  Az  ezen  jóváhagyás 
nélkül  kötött  házassági  szerződés  semmisnek  tekintendő  és  az 
összeesketettnek  és  gyermekeinek  nem  szolgáltathat  alapot  sem 
az  örökösödésre,  sem  az  évdíjra,  özvegyi  részre,  kiházasításra, 
vagy  házunk  tagjainak  állására,  czímére  és  czimerére  irányuló 
igényekre,  sem  pedig  a  házassági  egybekelés  egyéb  jogkövet- 
kezményeire  irányuló   igényre.   Azokban   az   esetekben,   amidőn 

egy  házasság  érvényes  vagy  érvénytelen  volta  felett  a  felséges 
uralkodóházban  vita  támadna,  a  döntés  a  családfőnek  van  fenn- 
tartva. A  balkézre  kötött,  úgynevezett  morganatikus  házasságok 
császári  házunkban  szintén  csak  a  mindenkori  családfő  bele- 
egyezésével köthetők  érvényesen. « 

Ami  a  házi  statútumban  lényeges,  —  mondotta  a  miniszter- 
elnök —  az  mind  fel  van  véve  a  főherczeg  nyilatkozatába ;  a 
morganatikus  házasság  intézményét  azonban  nem  ez  a  szabály- 
zat állítja  fel  és  rendezi,  hanem  az  csak  átveszi  a  gyakorlatból 
és  csak  annyit  mond  :  amennyiben  morganatikus  házasság  köt- 
tetnék, akkor  is  épp  úgy  kell  a  családfő  beleegyezése,  mint  ahhoz 
a  házassághoz,  mely  nem  morganatikus.  Ez  tehát  nem  szabá- 
lyozza külön  vagy  az  1723-iki  törvénytől  eltérőleg  az  örökö- 
södést. 

Csak  mint  befejezett  tényről  terjeszthette  elő  a  javaslatot,  — 
folytatta  a  miniszterelnök  —  mert  a  nyilatkozatban  semmi  olyan 
nincs,  amihez  a  törvényhozás  előzetes  hozzájárulása  szükséges  lett 
volna,  és  mert  nem  lévén  szó  trónlemondásról,  nem  volt  feltétlenül 
szükséges  a  törvényhozás  előzetes  hozzájárulását  kikérni. 

Az  eredeti  okirat  benyújtását  illetőleg  kijelenti,  hogy  az 
semmiféle  akadályba  nem  ütközik,  és  —  mondotta  —  ha  követeli 
a  ház,  még  ma  leteszem  azt  a  ház  asztalára.  Kijelenti,  hogy 
az  okirat  magyar  eredetiben  van  kiállítva  és  aláírva.  Azért 
nem  tartotta  szükségesnek  előterjeszteni  az  eredeti  okiratot, 
mert  a  szóban  levő  törvény  megalkotása  nem  úgy  történik, 
mint  történt  1867-ben,  hogy  hivatkozunk  az  okmányra,  hanem 
beczikkelyezzük  az  okiratot  szórói-szóra.  Az  igazságügyi  bizottság 
jelentéséhez  csatolt  szövegben  ott  van  :  »A  másolat  hiteléül  a 
miniszterelnök<',  így  tehát  ez  közokirat. 

Hogy  Ausztriában  beczikkelyezik-e  a  nyilatkozatot,  az  nem 
tartozik  reánk ;  ez  Ausztriára  nézve  nem  az  alkotmányosság 
kérdése. 

A  Zichy  János  gróf  indítványát  illetőleg  :  Azt,  ami  annak 
lényege,  t.  i.  hogy  a  magyar  trónöröklési  rendet  és  jogot  és 
mindent,  ami  azzal  összefügg,  kizárólag  az  1723-iki  törvény- 
czikkek  szabályozzák,  és  hogy  a  II.  tör  vény  czikk  nem  folyo- 
mánya valamely  más  rendezésnek  —  ezt  az  igazságügyi  bizott- 
ság kimondta  jelentésében ;  ehhez  szóló  hozzájárul.  De  nem 
látja   annak   szükségét,    hogy   ez    a   törvénybe   felvétessék.    Az 

Szilágyi  Dezső  Beszédei.  IV.  20 

indítvány  folytán  azonban  kimaradna  a  törvénytárból  az,  ami 
itt  éppen  a  lényeges,  t.  i.  hogy  a  magyar  törvényhozás  meg- 
vizsgálván a  nyilatkozatot,  kijelenti,  hogy  azáltal,  hogy  azt  a 
törvénytárba  felveszi,  azt  az  1723-iki  törvénnyel  egyezőnek 
tartja  és  azért  veszi  fel,  mert  vele  egyezik,  és  ha  nem 
egyeznék  vele,  nem  venné  fel,  de  nyitva  maradna  azután  az  a 
kérdés,  hogy  a  nyilatkozat  az  1723-iki  törvénnyel  egyezik-e 
vagy  nem. 

Győry  Elek  :  Nem  fogadja  el  Zichy  János  gróf  indítványát. 
Szerinte  a  trónöröklési  rend  módosul  azáltal,  hogy  a  főherczeg 
utódai  kizáratnak  a  trónöröklésből ;  ez  megkerülése  a  trónról 
való  lemondásnak. 

A  nemzeti  párt  álláspontját,  mely  megegyezett  a  kor- 
mányéval és  melyet  az  igazságügyi  bizottságban  főképen 
Hodossy  Imre  képviselt,  a  házban  Horánszky  Nándor  fejtette 
ki.  A  nyilatkozat  szerinte  csupán  hivatkozik  a  házi  törvény- 
nek egy  rendelkezésére ;  erre  nem  lehet  azt  mondani,  hogy 
a  családi  törvényt  iktatjuk  vele  törvénybe.  A  nyilatkozat 
szerinte  nem  áll  ellentétben  a  trón  öröklésről  szóló  törvényekkel. 
Mert  ezek  a  trónöröklés  kellékéül  külön  megállapítják  a  tör- 
vényes házasságból  való  származást  és  külön  az  osztrák  főher- 
czegi  minőséget.  Eszerint  tehát  a  trónörökléshez  nem  elég  a 
törvényes  házasságból  való  származás  egymagában,  hanem  még 
egy  további  minőség  is  szükséges  hozzá,  és  ez  az  egyenrangúság. 
Ez  magyarázza  meg,  miért  állapítja  meg  a  törvény  a  törvényes 
házasságból  való  származás  mellett  külön  az  osztrák  főherczegi 
minőséget. 

Az  1900  november  5-iki  ülésben,  a  Szilágyi  Dezső  beszédét 
megelőző  napon,  Polónyi  Géza  mondott  beszédet.  Kifogásolja, 
hogy  be  akarnak  czikkelyezni  egy  nyilatkozatot,  melyben  az 
egyenrangú  házasság  intézménye  bennfoglalt atik,  anélkül  hogy 
megállapítaná  az  egyenrangúság  fogalmát,  vagy  megmondaná, 
kikből  állnak  azok  a  családok,  melyekkel  egyenrangú  házasság 
kötése  lehetséges.  A  kérdés  lényege,  szerinte,  akörül  forog,  hogy 
a  házi  törvények  elfogadása  lehetséges-e  vagy  nem,  s  azokat 
alkotmányos  tárgyalás  végett  egész  terjedelmökben  elő  kell  ter- 
jeszteni. 

Közvetlenül  Szilágyi  Dezső  előtt,  november  6-ikán,  Barabáa 

Béla  beszélt  és  pártja  megbízásából  a  következő  határozati 
javaslatot  terjesztette  elő  :  Amennyiben  a  törvényjavaslat  el- 
fogadtatnék, mondja  ki  a  ház,  hogy  az  uralkodócsalád  házi 
törvényét  jogforrásnak  nem  tekinti,  továbbá,  hogy  a  jelen  tör- 
vényjavaslat az  1791.  évi  XII.  törvényczikk  rendelkezéseit,  a 
törvények    alkotására    és    megszüntetésére    nézve,    nem    érinti. 

* 

A  Ferencz  Ferdinánd  házassági  nyilatkozatának  beczikke- 
lyezése  körül  folyt  vitával  kapcsolatban  dr.  Jászi  Viktor  nagyobb 
tanulmányi:  írt  és  olvasott  fel  1902-ben  a  Magyar  Jogászegylet- 
ben »A  pragmatica  sanctio  és  a  házi  törvények«  czímmel. 
A  tanulmány  nyomán  élénk  eszmecsere  indult  meg  a  Jogász- 
egyletben ;  Polner  Ödön,  Ferdinándy  Géza,  Schiller  Bódog  egy- 
egy  nagyobb  dolgozatban  foglalkoztak  a  tárggyal.  (Magyar 
Jogászegyieti  Értekezések  :  XXV.  kötet,  1.  és  3.  füzet ;  XXVI. 
kötet,  5.  füzet.) 

Jászi  Viktor,  a  képviselőházi  vitából  kiindulva,  tanulmá- 
nyában annak  vizsgálatát  tűzte  ki  feladatul,  hogy  a  trónöröklés 
kérdésénél  az  ú.  n.  házi  törvények  bárminemű  formájokban  is 
szerepelnek-e  közjogunkban.  »Midőn  e  kérdés  megvizsgálásához 
fogtam,  —  írja  tanulmánya  bevezetésében  —  még  élt  az  a 
nagy  ember,  aki  e  vitát  vezette  s  a  maga  felfogását  a  tör- 
vénybe is  belevitte  ;  és  amidőn  az  ő  gondolkodásával  és  érve- 
léseivel szembeszállni  merészkedtem,  megvolt  az  a  megnyugtató 
érzésem,  hogy  vakmerő  vállalkozásom  legigazságosabb  bírálója 
ő  leszen.  Fájdalom,   ma  már  csak  emlékében  él  közöttünk  .  .  .« 

*i 

Szilágyi  Dezső  1900  november  6-ikán  mondta,  közvetlenül 
Barabás  Béla  után,  már  előbb  említett  beszédét. 

Szilágyi  Az  a  határozati  javaslat,  tisztelt  ház,  melyet  azon 
Oezsö  képviselő  úr,  ki  előttem  szólott,  benyújtott,  két  részt 
tartalmaz.  Az  egyik  ki  akarja  mondani  azt,  hogy  nem 
szolgálnak  jogforrásul  Magyarország  jogára,  sem  magán- 
jogára, sem  közjogára  nézve  a  királyi  családban  fenn- 
álló   házi    törvények    vagy    statútumok   —   mert    a    kettő 

Ugyanaz.  A  másik  ki  akarja  jelenteni  azt,  hogy  az  a  kardi- 
nális tétele  alkotmányunknak,  hogy  törvényt  magyarázni  — 
gondolom  erre  helj^ezi  itt  a  súl^'t  —  és  törvényt  hozni  csak 
nemzetnek  és  királynak  az  országgyűlésen  kifejezett  egyező 
akarata  által  lehet,  itt  nem  érintetik. 
Barabás  Béla  :  Megszüntetni ! 

.  .  .  Hozni,    eltörölni   és   magyarázni. 

Tisztelt  képviselőház  !  Én  mind  a  két  részével  a  hatá- 
rozati javaslatnak  egyetértek,  és  nincs  is  ebben  a  házban, 
de  nincs  Magyarországon  egyetlenegy  ember  sem,  még  az 
sem,  aki  tegnapelőtt  költözött  be,  hogy  ne  tudná  azt,  hogy 
Magyarországon  jogforrás  csak  az,  ami  törvény,  vagy  az, 
ami  a  meghatározott  kellékek  szerint  szokásjog.  A  házi 
törvény  sem  nem  egyik,  sem  nem  másik.  Hiányzik  is  az  a 
törvényes  alap  is,  hogy  az  mint  részleges  törvény,  mint 
statútum,  habár  korlátolt  körben,  Magyarországon  érvényes 
legyen.  Már  most,  azt  az  elvet,  melyet  én  beszédem  egész 
folyamában  fel  fogok  használni,  miért  gyengíteni  azzal, 
hogy  szükségét  látjuk  a  ház  határozatának  ?  Vannak  bizo- 
nyos alaptételei  az  alkotmánynak,  melyeknek  csak  gyen- 
gítése az,  ha  minduntalan  —  kell,  nem  kell  — ■  a  ház  hatá- 
rozatával ismételtetnek ;  hiszen,  ha  ellenkező  határozatot 
hozna  is  a  ház,  akkor  sem  érne  el  semmit,  mert  törvényt 
kellene  neki  hoznia,  hogy  ennek  a  sarkalatos  tételnek  meg- 
feleljen. (Helyeslés  jobbfelől.) 

Törvényt  hozni,  eltörölni,  hitelesen  magyarázni  csak 
országgyűlésen  lehet.  Ez  is  épp  oly  világos,  soha  kétségbe 
nem  vont  tétel  a  magyar  alkotmányban,  hogy  nem  is  tartom 
helyesnek  ezt  szükség  nélkül  újra  meg  újra  kimondani. 
Hogy  ezt  mi  határozati  javaslatban  minduntalan  ismétel- 
gessük, ugyanazon  okok  szólnak  ellene,  amelyeket  az  első 
részre  felhoztam.  Ezért,  bár  én,  ismétlem,  teljesen  egyet- 
értek a  tartalmával,  teljesen  feleslegesnek  tartom,  sőt  nem 
is  tartom  helyesnek  ennek  kijelentését.  (Helyeslés  a  jobb- 
oldalon.) 

Ehhez,  bár  nem  volt  szerencsém  jelen  lenni  a  tisztelt 
képviselő  úr  egész  beszédje  alatt,  még  egyet  fűzök.  Okos- 
kodása hevében  már  most  oda  jutott,  ahová  még  senki, 
még  azon   az   oldalon   sem.   Tudniillik   arra   a  felfedezésre. 

hogy  nincs  is  magyar  királyi  ház  ;  hog}^  ennélfogva  mind- 
azok a  rendelkezések,  amelyek  törvényeinkben  e  részben 
fenforognak,   tárgytalanok. 

Tisztelt  ház  !  Van  királyi  ház,  és  pedig  örökletes. 
(Igaz  !  Ügy  van  !  a  jobb-  és  a  baloldalon.)  Mikor  1687-ben 
Leopold  leányági  utódai  is  —  mert  tulaj  donképen  mind  a 
három  ág  őtőle  származik  —  az  örökösödési  joggal  fel- 
ruháztattak, ez  az  örökletes  magyar  királyi  házat  terem- 
tette meg.  (Igaz  !  Ügy  van  !  a  jobb-  és  a  baloldalon.)  Nagyon 
elhibázott nak  tartanám,  az  okoskodást  egészen  addig  a 
pontig  folytatni,  hogy  törvényünknek  világos  értelme,  vilá- 
gos tétele,  amely  nagy  kÖT' étkezésekkel  bír,  eltagadtatik,  és 
itt  a  magyar  képviselőházban  azt  hozzák  fel,  hogy  nincs  itt 
magyar  királyi  ház,  hanem  van  osztrák  császári  ház,  (Mozgás 
és  zaj  a  szélsőbaloldalon.)  tehát  semmi,  ami  a  magyar 
királyra  vonatkozólag  törvényeinkben  van  rendelve,  erre  a 
házra  nem  alkalmazható.  (Egy  hang  a  szélsőbaloldalon  : 
Hát  a  Hausgesetzben  mi  van  ?)  Ez  házi  törvény  .  .  . 

Kubik  Béla  :  A  királyi  házról  szól  az,  vagy  a  csá- 
szári házról  ?  (Zaj  a  szélsőbaloldalon.  Halljuk  ! 
Halljuk  !  jobbról.) 

Tudom,  a  képviselő  úr  olyan  buzgón  osztozik  azokban 
az  érvekben,  melyeket  ott  elmondtak,  hogy  kérem,  hogy 
amiket  felhozok  azon  érvek  ellen,  tekintse  úgy,  mintha  neki 
újra  elmondanám.  (Derültség.)  De  ennek  a  fejében  aztán 
kérem,   ne   szakítson   félbe   és   ne   sürgessen.    (Derültség.) 

Ez  az,  tisztelt  ház,  amit  röviden  meg  akartam  jeg^^ezni 
a  tisztelt  képviselő  úr  véleményére.  Megvallom,  tisztelt  ház, 
hogy  amennyire  helyeslem  azt,  hogy  az  1723-iki  törvény, 
a  trónöröklést  szabál3'ozó  törvények  értelmezése  egy  nagy 
vita  tárgyává  tétessék,  annyira  nem  örülhetek  annak  a 
fordulatnak,  amely  ebben  a  vitában  tegnap  bekövetkezett 
s  amely,  remélem,  nem  maradandó.  Ez  kizökkentette  a 
vitát  abból  a  mederből,  amelyet  Kossuth  Ferencz,  Győry 
Elek  és  a  többi  tisztelt  képviselő  urak,  akik  ott  felszólaltak, 
beszédeikben  oly  méltán  és  hetyesen  megtartottak.  (Igaz  ! 
Ügy  van  !)  Főleg  ez  az  oka  annak,  hogy  azon  fejtegetések- 
nek két  körét,  a  tárg3^ra  tartozó  érvelésen  kívül,  —  mert, 
elismerem,   olyan   is  van   sok   abban  a   beszédben  —   nem 

fogom  beszédemben  érinteni.  Az  egyiket  nem,  amely,  bogy 
úgy  mondjam,  a  föberczeg  úr  és  magas  neje  személyes  viszo- 
nyaira, ezen  nyilatkozatra  és  az  abban  vállalt  családi  köte- 
lezettségeire vonatkozik.  Meg  vagyok  győződve,  bogy  a 
felszólaló  képviselő  úrnak  szándékán  kívül  történt,  de  én 
az  egész  b áznak  benyomását  úgy  ismerem,  bogy  a  képviselő 
úr  ezt  a  kérdést  úg}^  tekintette,  mint  egy  />ügyet«,  (Derültség 
jobbfelől.)  ellátta  őket  bőven  tanáccsal,  (Derültség  a  jobb- 
oldalon.) megpártfogolta  őket  úgy,  bogy  senki  a  báz  tagjai 
közül  basonló  ügyében  ilyen  pártfogolást  nem  kíván.  És 
midőn  tanácsot  adott,  tette  oly  kifejezésekben,  amelyek  — 
megint  nem  hiszem,  bogy  szándékosan,  czélzatosan  tör- 
tént, de  amelj^ek  a  sértő  gyanúsítással  teljes  mértékben 
felérnek.  (Ügy  van  !  a  jobboldalon.) 

Tisztelt  képviselőbáz  !  Miként  tekinthetjük  máskép 
azokat  a  nyilatkozatokat,  amelyek  erre  vonatkoznak  és  oly 
természetűek,  mintba  egy  ügyfél  kérne  tanácsot  arra  egy 
ügyvédtől,  hogy  vállalt  kötelezettségei  alól  mikép  mene- 
külhessen, mikép  bújhasson  ki  ?  (Igaz  !  XJgy  van  !  a  jobb- 
os a  baloldalon.)  A  fenséges  főherczeg  és  magas  neje  kényte- 
lenek tűrni,  hogy  az  a  viszony,  amely  semmi  magánegyénre 
nézve  nyilvános  megvitatás  tárgya  nem  lehet,  (Igaz  !  Ügy 
van  !  a  jobboldalon.)  éppen  magas  állásuknál  és  a  trónhoz 
való  viszonyuknál  fogva,  nyilvános  megvitatás  körébe  vona- 
tik.  De  azután,  tisztelt  ház,  nem  elég  csak  szóval  említeni 
a  tiszteletet  személyük  iránt,  a  rokonszenvet,  mely  őket 
környezi,  a  meleg  érzést ;  tettekkel  kell  azt  tanúsítani.  (Élénk 
helyeslés  és  tetszés  a  jobb-  és  a  baloldalon.)  És  én  nem  hi- 
szem, hogy  szándékában  volt  a  képviselő  úrnak  előidézni 
azt  a  kínos  benyomást  és  a  magyar  parlament  hagyomá- 
nyaitól eltérő  azt  a  hangot,  amelyet  beszéde  egyik  részében 
erre  a  tárgjTa  nézve  használ.  Én  úgy  gondolom,  bog}''  a  kép- 
viselő úr  maga  fogja  megragadni  az  alkalmat,  hogy  ezt  a 
félreértést,  amely  nem  érveit  érinti,  eloszlassa.*) 

Én  e  javaslatnál  beszédemben,  amely,  fájdalom,  terje- 
delmes lesz,  (Halljuk  !  Halljuk  !)  az  úgynevezett  érzelmi 
oldalát   a   kérdésnek   egészen   érintetlenül   akarom   hag^^ni. 


*)  L.  Polónyi  Géza  nyilatkozatát  a  340.  lapon. 

(Helyeslés  a  jobboldalon.)  Azért  is  nem  követem  a  kcpráelő 
urat,  sem  a  többieket  erre  a  térre,  mert  az  én  meggyőződé- 
sem az,  hogy  a  magyar  nemzet  örömét  leli  a  főherczeg  és 
magas  neje  boldogságában,  és  tiszteletét  és  rokonszenvét 
azzal  tanúsíthatjuk  mi,  a  nemzet  érzelmeinek  megfeleiőleg, 
ha  mindazon  vonatkozásait  és  oldalait  ennek  a  kérdésnek, 
ametyek  a  fennforgó  törvényjavaslat  érdemére  nem  tartoz- 
nak, egyszerűen,  kíméletesen  érintetlenül  hagyjuk.  (Élénk 
hel3^eslés  és  tetszés  a  jobb-  és  a  baloldalon.) 

Madarász   József :    Igazságosan   mindenki   a   maga 

meggyőződését  !  (Ügy  van  !  a  szélsőbaloldalon. 

Zaj    és    felkiáltások    a    baloldalon  :    Halljuk ! 

Halljuk  !) 
.  .  .  Én,  kérem,  indokolom  azt  ... 

Bartha  Miklós  :  Ezek  elnöki  jogok  !  Nem  önt  illeti, 

hogy  azokat  gyakorolja  !  (Zaj  a  jobboldalon.) 
Kérem,  én  nem  azt  mondom,  hogy  helyesen  tette-e  a 
képviselő  úr,  vagy  sem  ;  abban  én  bíró  nem  vagyok.  Én  azt 
mondom  :  miért  nem  követem  őt  arra  a  térre ;  (Helyeslés  a 
jobboldalon.)  én  azt  mondom,  hogy  milyen  benyomást  tett 
az  érvelésnek  az  a  módja  reám.  Ehhez  pedig  jogom  van. 
(Élénk  helyeslés  a  jobboldalon.)  Tiltakozom  az  ellen,  hogy 
valaki  ezt  úgy  vegye,  hogy  én  az  ő  szabadságát,  az  ő  füg- 
getlenségét akarnám  korlátozni.  (Felkiáltások  a  szélsőbal- 
oldalon :  Nem  is  lehetne  !)  Nyilatkozzék  úgy,  amint  ő  jónak 
látja.  Hanem  az  már  azután  az  én  jogom,  hogy  miért  nem  kö- 
vetem őt  erre  a  térre,  és  mi  az  a  benyomás,  melyet  bennem 
keltett.  (Helyeslés  a  jobboldalon.)  Hát  ne  ferdítsünk,  Bartha 
Miklós  tisztelt  képviselő  úr.  Én  nem  akarok  korlátozni 
senkit  .  .  . 

Madarász  József  :  Nem  is  lehet ! 
...  de   nem    hagyom    magam    sem   korlátozni   vélemé- 
nyem kijelentésében.   (Élénk  helyeslés  a  jobboldalon.) 

A  második  köre  az  érvelésnek,  amelyre  nem  terjeszke- 
dem ki,  az,  melyet  a  tisztelt  képviselő  úr  beszédének  tete- 
mes részében  belevont  a  vita  körébe,  tudniillik  a  házi  tör- 
vénj^ek  tartalma  és  azoknak  viszonya  a  magyar  törvények- 
hez és  azoknak  esetleges  következményei.  (Helyeslés  a  jobb- 
oldalon.) Nem  azt  mondom  én,  tisztelt    ház,  hogy  nem  volt 

ehhez  joga,  de  én  a  kérdés  eredményének  megítélése  szem- 
pontjából azt  tartom,  hogy  a  házi  statútumok  tartalmát 
es  viszonyát  a  magyar  jogrendhez  fejtegetni  és  vita  tár- 
gyává tenni,  ebben  a  mértékben,  nem  helyes.  (Halljuk ! 
Halljuk  !)  Mert  a  házi  törvények  nincsenek  előterjesztve  ; 
ezt  mindnj^ájan  tudjuk.  (Felkiáltások  a  szélsöbalol dalon  : 
De  elő  van  terjesztve  azoknak  egy  része  !  Halljuk  !  Halljuk! ) 
Felolvastatott  ugyan  azoknak  egy  része,  (Halljuk  !  Halljuk  !) 
de  előterjesztve  ez  a  része  sincs,  mert  azon  néhány  szakasz- 
nak a  felolvasása,  amelyet  a  miniszterelnök  úrtól  hallottunk, 
még  nem  előterjesztés.  (Igaz  !  Ügy  van  !  jobbról.)  Mert 
hogy  azok  előterjesztve  legyenek^  annak  módja  szerint  kell 
megtörténnie,  akkor  kérni  kell  a  háznak  -valamely  határo- 
zatát, (Igaz  !  Ügy  van  !  a  jobboldalon.)  akkor  azoknak 
előkészítve  és  tárgyalásra  kitűzne  kellene  lenniök.  Ami 
történt,  nem  más,  mint  egyszerűen  hiteles  informáczió 
némely  szakasz  tartalmáról,  amelynek  semmi  következése 
törvényhozási  szempontból  nem  lehet.  (Igaz  !  Ügy  van  !  a 
jobboldalon.)  Én  nem  is  tárgyalom  azokat,  nem  is  lehetsé- 
ges, hogy  a  ház  akár  burkolva,  akár  közvetlenül  azok  felett 
határozatot  hozzon.  Ezen  vita  befejezte  után  a  házi  törvé- 
nyeknek viszonya  Magyarország  jogrendjéhez  marad  ugyanaz, 
amilyen  -volt  ezen  vita  előtt.  (Igaz  !  Ügy  van  !  a  jobboldalon.) 
Ez  az  oka  annak,  —  és  itt  ismét  csak  a  magam  álláspontját 
indokolom  —  hogy  én  a  felolvasott  szakaszok  szövegének, 
értelmének  magyarázatába  és  annak  kimutatásába,  hogy 
miként  viszonylanak  azok  a  magyar  jogrendhez,  nem  bocsát- 
kozom.   (Helyeslés   a  jobboldalon.) 

Egy  másik  állításával  azonban  a  tisztelt  képviselő  úrnak, 
bár  beszédem  további  folyamán  is  reá  térhetnék,  itt  foglal- 
kozom. (Halljuk  !  Halljuk  !)  Ez  arra  vonatkozik,  hog}^  néze- 
tem szerint  lényegében  hetyesen  állította  fel  a  tisztelt  kép- 
viselő úr  a  kérdést,  amidőn  azt  mondotta,  hogy  az  1723.  évi 
II.  törvényczikkben  fölszámlált  kellékek  azok,  amelyekkel  a 
törvén}^  jellemezni  akarja  azon  egyéneket  s  azon  megkíván- 
tatóságokat, melyek  a  trónutódláshoz  a  törvény  szerint 
szükségesek  —  nem  összevéve  és  szétválasztva  értendők,  vagy 
amint  magát  kifejezte,  konjuktive  ;  és  helyes  amit  hozzá- 
kapcsolt, tudniillik  hogy  az  nem  elég,  hogy  törvényes  leszár- 

niazó,  legitimus  descendens  legyen,  hanem  kell,  hogy  »suc- 
cessor«  és  »archidux«  legyen  egyúttal,  és  egészen  helyesen 
utalt  arra,  hogy  mutassanak  neki  egy  trónöröklésre  jogosí- 
tottat, aki  nem  successor  és  archidux,  vagy  amint  ö  magát 
Idfejezte  :  »ennélfogva  archidux«.  Ilyet,  tisztelt  képviselő 
úr,  nem  fog  senki  mutatni,  sem  most,  sem,  amíg  ez  a  törvény 
fennáll,  a  jövőben  sem.  De  ha  ily  helyesen  állítja  fel  a  dol- 
got, akkor  úgy  látom,  közelebb  áll  ezen  oldalhoz,  mint 
Kossuth  Ferencz  felfogásához.  Igaz,  hogy  mond  valamit, 
ami  engem  meglepett,  azt  tudniillik,  —  és  ezt  kiragadom 
beszéde  többi  tartalmából  —  hogy  az  ausztriai  házban, 
amint  az  1723-iki  törvények  nevezik  :  a  domus  Austriaca- 
ban,  1723  előtt  az  egyenrangú  házasságból  való  leszárma- 
zás nem  volt  elfogadva  mint  a  trónöröklés  kelléke.  Értsük 
meg  jól  :  nem  Magyarországon,  nem  a  magyar  magánjog 
vagy  közjog  körében  ;  e  téren  nem  volt  elfogadva  sem 
addig,  sem  pedig  most  nincs  elfogadva ;  hanem  ő  azt 
állította,  hogy  nem  volt  az  ausztriai  házban  mint  annak 
házi  jogszabálya  sem  elfogadva.  így  értettem  állítását. 
Nem? 

Polónyi  Géza  :  Az  ausztriai  házban  ismeretes  volt, 

de  Magyarországon  nem~volt  kötelező:     "^ 

Akkor,  tisztelt  ház,  abban  a  helyzetben  vagyok,  hogy 
egy  sorozata  az  érvelésnek,  amellyel  elő  akartam  állani, 
mert  több  ilyen  vélemény  nem  volt  —  elesik.  Tisztelt  képviselő 
úr,  értsük  meg  egymást:  akkor  tehát  az  volt  az  állítása,  — 
és  én  rosszul  fogtam  fel  —  h.ogy  az  ausztriai  házban  igenis, 
a  családban,  ott  az  jog  volt,  még  pedig  azt  megengedem, 
nem  a  házi  törvény,  hanem  azzal  egyenrangú  observantia, 

azaz^,SZQkásjog„.alaíPJ4EL»  ^ 

Polónyi  Géza  :  A  fideicommissarius  jog  alapján  ! 
Azt  meg  viszont  én  mondom  a  képviselő  úrnak,  hogy 
azzal  meg  én  értek  egyet,  hogy  sem  addig,  sem  azóta  a 
magyar  jogrend  az  egyenrangú  házasság  intézményét  és 
ennélfogva  a  morganatikus  házasság  intézmén3^ét  magán- 
jogában, házasságjogában  nem  ismerte.  (Élénk  helyeslés  a 
szélsőbalon.) 

Thaly  Kálmán:  Horánszky  Nándor  nem  ezt 
mondta ! 

Mindketten,  én  és  tisztelt  barátom  Horánszky  Nándor 
képviselő  úr,  egyenlő  következtetésre  jutunk,  de  ki-ki  a  maga 
íitján,  és  nem  állapít  meg  köztünk  különbséget,  amint  önök 
közt  sem  állapít  meg  különbséget  az,  ha  ki-ki  a  maga  útján 
jut  arra  az  álláspontra,  amelyet  Kossuth  Ferencz  tisztelt 
képviselőtársam  elfoglalt.  (Ügy  van !  Ügy  van !  a  jobb- 
oldalon.) 

Ha  ez  íg}^  van,  akkor  csak  még  arra  az  egy  kérdésre 
felelek,  amelyet  a  tisztelt  képviselő  úr,  mikor  szíves  volt 
osztátyozni,  —  s  engem  igen  hízelgőén  OvSztály ózott  *)  — 
különösen  figj^elmembe  ajánlott,  tudniillik  arra :  hogy 
egy  1889-iki  rendelkezés  szerint  az  ausztriai  ház  tagjai 
köréből  ki  lehet  lépni,  ki  lehet  válni  a  fejedelem  bele- 
egj^ezésével. 

íme,  azt  mondja  a  képviselő  úr :  minő  veszedelem 
rejlik  ebben,  a  törvényben  megállapított  magyar  trónöröklési 
rendre  !  Mert  ha  valaki  nem  lép  ki  az  aralkodóház  köréből, 
csak  a  rákövetkezett  trónutódlásról  mond  le,  ahhoz  az 
országgyűlés  hozzájárulása  szükséges,  de  ahhoz,  hogy  a 
nagyobbat  megtegye,  tudniillik  a  ház  köréből  is  kiváljon, 
nem  szükséges  az  országgyűlés  hozzájárulása.  (Zaj  a  szélső- 
baloldalon,  lelkiáltások :  A  Hausgesetz  szerint !)  Ha  a 
képviselő  urak  előre  tudnák,  hogy  minő  jogi  állást  tulajdo- 
nítok a  házi  törvén3Tiek,  nem  figyelmeztetnének  mindun- 
talan, hogy  arról  beszéljek.  Akármilyen  kellemes  volna  a 
képviselő  uraknak,  ha  már  most  fejtegetném,  én  csak  beszé- 
dem fonalán  fogok  rátérni.  (Helyeslés  a  jobboldalon.) 

Én  azt  tartom,  hogy  az  1889-iki  intézkedésnek  tartal- 
máról és  fontosságáról  nem  ítélhetek,  mert  amint  a  tisztelt 
képviselő  úr  felolvasta  a  lexikon  egyik  czikkéből,  abból 
annak  tartalmát  és  fontosságát,  hogy  mily  módon  van  az  a 
házi  törvényben  megállapítva,  megítélni  nem  tudom.  Egyet 


*)  Hivatkozás  Polónyi  Gézának  már  említett  beszédére  :  Meg 
vagyok  győződve,  —  mondta  Polónyi  —  hogy  úgy  mint  az  igazság- 
ügyi bizottságban  történt,  ha  szerencsénk  lesz  hazánk  legkiválóbb 
közjogászának,  Szilágyi  Dezsőnek  beszédét  meghallgatni,  még 
nagyobb  törekvést  és  igyekezetet  fogunk  észlelni,  hogy  magyará- 
zattal és  beszédekkel  csökkentsék  annak  a  veszélynek  jelentőségét, 
mely  a  törvényjavaslat  tartalmából  következik. 

azonban  tudok,  ha  nem  is  ítélek  most  ezen  intézkedésnek 
viszonyáról  a  magyar  jogrendhez,  tadniillik  azt,  amihez 
mérni  kell.  Ez  pedig  az,  hogy  a  magyar  alkotmány  szerint 
lemondani  a  trónöröklési  jogról  csak  az  országgyűlés  hozzá- 
járulásával lehet.  (Ügy  van  !  XJgy  van  !  jobbfelől.)  Ez  any- 
n}dra  fontos,  hogy  az  1867-iki  királyi  hitlevélben,  bár  eddig 
a  hitlevelekben  elő  nem  fordult,  ezen  törvénynek  megemlí- 
tése külön  felvétetett,  és  ezzel  a  toldással  különbözik  ez  a 
királ3n  hitlevél  a  megelőzőktől.  Ennélfogva,  ha  ennek  értelme 
az  volna,  hogy  az  egyszersmind  trónlemondás  gyanánt  is 
szerepel,  akkor  áll  rá  a  magyar  törvény.  Semminemű  cse- 
lekmény, mely  a  trónról  való  lemondást  foglalja  m.agában, 
ennek  a  törvénynek  hatálya  alól  ki  nem  vonható.  (Helyeslés.) 

Sok  félreértés  tárgya  volt,  (Halljuk  !  Halljuk  !)  hogy 
mi  az,  ami  ezen  törvényjavaslat  elfogadásával  történik. 
(Halljuk  !  Halljuk  !)  Ez  a  törvényjavaslat  egy  nyilatkozat- 
nak törvény czikkelybe  való  iktatása.  A  beczikkelyezés  for- 
mája különféle  czélra  szolgál  a  magyar  törvényben.  Meg- 
örökítése, ünnepélyes  tudomásul  vétele  valamely  esemény- 
nek, nj^ilatkozatnak,  vagy  a  nemzet  érzekaei]aekjyÍ!ej.ezése, 
vagy  az  országgyűlés  hozzájárulásának  a  kifejezése  vala- 
mely államjogi  ügylethez  vagy  valamely  állam  jogi  jelentő- 
ségű cselekményhez. 

Az  első  kettő,  tisztelt  ház,  nem  bír  semmi  jogi  tar- 
talommal ;  érzelmek  kifejezésének,  események  megörökí- 
tésének, valamely  njálatkozat  puszta  tudomásul  vételének, 
más  hozzátétel  nélkül,  jogi  jelentősége  nincs.  (Ügy  van  ! 
balfelől.)  De  van  ily  jelentősége  a  harmadik  alaknak,  ami 
például  nemzetközi  szerződéseknél,  vagy  hogy  más  példát 
mondjak :  trónlemondásoknál  következik  be.  Mert  ennek 
közjogi  érvényessége  a  beczikkelyezéstől  függ. 

Tisztelt  ház  !  Az,  ami  előttünk  van,  sem  nem  az  egyik, 
sem  nem  a  másik.  Azonban  nem  azért  nem  az,  mert  a  nyilat- 
kozatban ez  vagy  az  van,  hanem  azért  nem  az,  mert  a  tör- 
vényjavaslat bevezetésében  azt  mondja  (olvassa)  :  »Az 
ünnepélyes  nyilatkozat  az  1723.  évi  I.  és  II  törvényczikkck 
rendelkezéseivel  teljesen  egyezőnek  találtatván,  ezennel  tör- 
vénybe iktattatik«.  Tehát  itt  valamely  megvizsgálás  történt  : 
a  törvény  alkalmaztatott  valamire,  és  konstatálása  annak. 

hogy  megegyezik  a  törvénnyel.  De  mi  az,  ami  konstatál- 
tátik  ?  Itt  van  a  félreértés.  A  nyilatkozatnak  van  olyan  tar- 
talma, mel}^  tisztán  és  egyedül  a  házi  törvények  körén  belül 
mozog.  Ennek  beczikkelyezése  semmi  egyéb,  mint  örök 
emlékül  való  beczikkelyezés  vagy  tudomásul  vétel.  (Élénk 
ellenmondások  a  bal-  ésa  szélsöbaloldalon.  Halljuk  !  Halljuk  ! 
jobbfelöl.) 

Ugrón  Gábor  :  Örök  emléket  a  temetőben  állítanak, 
nem  itt  !  (Mozgás  és  zaj.  Halljuk  !  Halljuk  í 
Egy  hang  a  szélsőbaloldalon  :  Ez  a  ferdítés, 
nem  a  miénk  !  Elnök  csenget.) 

Csak  egy  kis  türelem,  meg  kevesebb  idegesség,  és  jobban 
megértjük  egymást. 

Ez  a  n3dlatkozat  azt  tartalmazza,  hogy  a  főherczeg 
kikérte  a  felség  beleegyezését  házasságához  a  házi  statú- 
tumok szerint,  és  megkapta.  Másodszor  tartalmazza  azt, 
hogy  a  házi  statútumoknak  érvényességét  magára  nézve 
—  »ránk  nézve «  mondja  —  elismeri,  és  elismeri  annak 
mint  házi  statútumnak  érvényét  házasságára  nézve  is. 
(Mozgás  a  szélsőbaloldalon.)  Harmadszor  azt  tartalmazza, 
hogy  a  házi  törvény  szerint  az  az  ő  házassága,  melyre  ezt 
alkalmazza,  morganatikus  házasság,  tehát  nem  bír  azzal  a 
következménnyel,  hogy  a  nő  és  a  házasságból  születendő 
gj'ermekek  a  férjnek  állásában,  jogaiban,  czímében  stb. 
részesüljenek.  Mind  a  házi  törvény  szerint. 

Tisztelt  ház  !  Az  a  kérdés  :  megegyezik-e  a  nyilatkozat 
a  házi  statútummal,  vagy  sem,  miután  mi  és  a  magyar 
országgyűlés  a  házi  statútumot  nem  is  ismerjük  —  nem 
vizsgálat  tárgya  és  nem  is  beczikkelyezés  tárgya. 

Polón;}T  Géza  :  Helyes,  csak  ki  kell  mondani !  (Hall- 
juk !  Halljuk!) 

Van  azonban  ennek  a  nyilatkozatnak  egy  része,  mely 
már  nem  marad  a  házi  statútumok  körében,  hanem  egye- 
nesen az  országos  törvények  értelmének  körébe  lép  át,  és 
az  így  hangzik  (olvassa)  : 

»Különösen  elismerjük  és  még  világosan  is  kijelentjük, 
hogy  a  fent  említett  házasságunkból  származó  gyermekein- 
ket és  azok  utódait,  miután  ők  nem  tagjai  a  legmagasabb 
uralkodóháznak,  nem  illeti  meg  a  trónöröklés  joga  a  biro- 

dalmi  tanácsban  képviselt  királyságok  és  országokban, 
tehát .  . .«  (Zaj  és  mozgás  a  szélsőbaloldalon.  Felkiáltások  : 
Éppen  ez  a  »tehát«  a  baj  !)  Kérem,  erre  a  »tehát«-ra  is  annak 
idején  egész  nyíltsággal  kiterjeszkedem  —  »tehát  az  1723  : 1. 
és  IT.  törvényczikk  értelmében  a  magyar  korona  országaiban 
sem,  és  azok  a  trónöröklési  rendből  ki  vannak  zárva «.  '0ii 

A  nyilatkozat  ezen  részének  megítélése  már  hozzánk 
tartozik :  hogy  vájjon  törvény  szerint,  különösen  a  trón- 
öröklési viszonyokat  szabályozó  törvény  szerint  csakugyan 
nem  tagjai-e  az  uralkodóháznak,  az  abból  származó  gyerme- 
keket csakugyan  nem  illeti-e  meg  az  atyának  családi  állása, 
tehát  a  trónöröklés  sem  ? 

Igenis,  ez  a  kijelentés,  mellyel  a  magyar  törvényt 
a.lkalmazza  saját  cselekményére,  ez  bírálat  tárgya,  és  ha 
úgy  találja  a  ház,  hogy  megegyezik  a  magyar  törvénnyel, 
tudniillik  úgy  találja,  amint  javasolja  a  törvényjavaslat, 
akkor  ezt  konstatálva,  beczikkelyezheti ;  ha  nem  úgy  találja, 
akkor  a  törvényjavaslat  visszautasítandó.  (Mozgás  a  szélső- 
baloldalon. Halljuk  !  Halljuk  !  jobbfelől.) 

IVIit  végez  az  országgyűlés,  midőn  a  nyilatkozatnak  ezt 
SL  részét,  amely  nézetem  szerint  egyedül  bírálat  és  döntés 
tárgya,  megvizsgálja  és  reá  a  trónöröklési  viszonyokat  sza- 
bályozó törvényt  alkalmazza  ?  Lénj^egében  a  törvénynek 
magyarázatát  !  Meghatározza  a  törvény  értelmét  és  eldönti 
azt  a  kérdést  :  ezen  törvény  értelmében  helyes-e  a  nyila/t- 
kozatnak  ezen  része,  igen  vagy  nem  ?  (Helyeslés  a  jobb- 
oldalon.) És  midőn  ezen  eset  alkalmából  ezt  végzi,  az  egész 
törvényhozás,  tehát  az  országgyűlés  és  a  király,  —  mert 
szentesítendő  lesz  a  javaslat  —  tulaj  donkép  ezen  eset  alkal- 
mából, ha  nem  is  formailag,  de  lényegében  hiteles  törvény- 
magyarázatot teljesít,  authentica  interpretatio-t.  (Zaj  és 
mozgás  a  szélsőbaloldalon.)  Én  bizonyos  nyugtalanságot 
látok  itt,  (Halljuk  !  Halljuk !  jobbfelől.)  de  taglejtésekből 
nem  értem  meg  az  ellenvetéseket ;  majd  lesz  alkalmam  meg- 
hallani azokat  ezen  felfogás  ellen,  és  a  részletes  vita  folyamára 
fenn  is  tartom  magamnak,  hogy  a  hallott  ellenvetésekre 
majd  feleljek  is. 

Ha  tehát  ez  a  törvényjavaslat  beczikkelyezésének  az 
értelme,  akkor  ez  a  beczikkelyezés  részben  örök   emlékezet 


318    A  pragm.  sanctio  trónöröklési  rendjének  hiteles  magyarázata. 

okából  való  beiktatás,  minden  jogi  következmény  nélkül, 
részben  már  bírálat,  hiteles  magyarázata  a  magyar  trón- 
öröklési rendnek.   (Helyeslés  jobbfelől.) 

És  most  rátérek  tisztelt  képviselőtársam,  Kossuth  Fe* 
rencznek  ellenvetésére.  Ö  azt  mondja  :  vagy  új  tételt  tartal- 
maz magában  ez  a  nyilatkozat  és  ez  a  javaslat,  vagy  nem. 
Ha  új  tételt  tartalmaz,  vissza  kell  utasítani  a  beczikkelyezést, 
(Halljuk  !  Halljuk  !)  mert  nem  kerülő  utakon  kell  a  trón- 
öröklésre vonatkozó  törvényt  megpótolni,  hanem  annak 
módjai  és  formája  szerint.  Ebben  én  vele  egyetértek.  De  nem 
értek  egyet  nyilatkozatának  másik  részétel,  melyben  azt 
mondja,  hogy  :  ha  pedig  nem  tartalmaz  új  tételt  magában, 
akkor  felesleges  is,  szükségtelen  is,  és  később  bebizonyítja, 
hogy  veszedelmes  is. 

Tisztelt  ház  !  Én  nem  tartom  pem  szükségtelennek, 
sem  feleslegesnek.  Pedig  az  a  nézetem,  hogy  e  törvény- 
javaslat új  jogtételt  nem  tartalmaz. 

Mi  az  eset,  tisztelt  képviselőház  ?  Ez  a  házasság  a 
trón  közvetlen  közelében  történt.  Ez  a  házasság  m.orga- 
natikuö,  nem  egyenrangú  házasság.  Arra  nézve,  hogy  mik 
annak  a  jogi  következményei  a  trónöröklés  rendjeié,  amint 
maga  ez  a  vita  is  bizonyítja,  eltérők  a  nézetek.  Már  most, 
a  trónöröklés  rendjének  szilárdsága,  kétségtelen  értelme, 
egyik  legnag^^obb  dinasztikus  és  országos  érdekünk.  (Úgy 
van  !  Ügy  van  !  jobbfelől.)  Minél  ziláltabbak  a  viszonyok, 
minél  több  súrlódási  pont  van  ebben  a  monarchiában,  annál 
inkább  szükséges  az,  hogy  az  alaptör  vénjének  és  elsősorban 
a  trónöröklés  rendjének  értelme  minden  kétel}^  ellen  bizto- 
síttassék.  (Ügy  van!  Ügy  van!  jobbfelől.)  És  mikor  helyes 
e  kételyeket  elhárítani  ?  Mikor  helj^es  a  törvénynek  a  hiteles 
magyarázatát  megadni  ?  Akkor-e  ,  mikor  a  kérdés  teljesen 
aktuális  ?  Mikor  a  trónöröklés  sora  megnyílt,  és  mikor  az  lesz 
a  kérdés,  hogy  ez  vagy  az  a  leszármazó-e  az,  aki  a  törvény 
szerint  a  trónralépé  re  hivatva  /an  ?  Akkor  helyes-e,  vagy 
most,  midőn  a  kérdés  nem  aktuális  és  ennélfogva  semminemu 
mellékérdek,  semminemű  melléktörekvés  sem  bonyolíthatja, 
ezt  a  dolgot,  (Tetszés  jobbfelől.)  midőn  pártok  és  ezen  tör- 
vénytől egészen  idegen  érdekek  és  idegen  törekvések  nem 
vehetik  ezt  kezökbe  mint  eszközt  egyéb  czéljaik  elérésére. 

(Ügy  van !  Ügy  van  !  jobbfelől.)  Ezért  nem  tartom  feles- 
legesnek és  nem  szükségtelennek,  hanem  helyesnek  az  ilyen 
értelemben  vett  beczikkelyezést. 

Holló  Lajos  t.  képviselőtársam  egy  határozati  javaslatot 
nj'ujtott  be,  amely  többek  nézetét  képviseli  a  túloldalról, 
amelyben  az  van,  hogy  ezen  törvényjavaslatnak  érdemébe 
bele  sem  bocsátkozhatunk,  mert  hiányzik  a  jogszabály, 
amelynek  erejénél  fogva  az  megítélhető,  nincsenek  előter- 
jesztve a  házi  statutum^ok  \  agy  törvények,  amelyeknek  elő- 
terjesztése, meg^'itatása,  beczikkelyezése  után  nyernők  meg 
az  alapot,  vagy  hogy  helyesebben  idézzem  :  egyik  szükséges 
alapot  arra,   hogy   ezen  beczikkelyezés   felett   dönthessünk. 

Ez,  tisztelt  ház,  nem  az  én  álláspontom ;  nem  ugyanabból 
az  okból,  amelyet  Kossuth  Ferencz  tisztelt  képviselőtársam 
felhozott,  hanem  más  okból.  Nem  kivánom  most  ebből  az 
alkalomból  a  házi  törvények  előterjesztését  és  mint  előzete- 
sen eldöntendő  kérdésnek  felvetését,  megvitatását,  tör- 
vénybe iktatását.  Mert  ha  mindez  oly  könnyű  volna  és 
megtörténhetnék  is,  ez  jogalapot  arra:  megfelel-e  a  magyar 
trónörökösödési  törvénynek  erre  vonatkozó  része  a 
főherczeg  nyilatkozatának,  nem  nyújtana ;  ezt  csak  egyetlen 
egy  alapon  lehetne  Idvánni  :  csak  annak  a  kérdésnek  eldönté- 
sére, vájjon  az  1723-ban  szabályozott  trónöröklési  rend 
szerint,  az  ezt  szabályozó  törvények  szerint  az  egyenrangú 
házasság  intézménye  szükséges  kellék-e  arra,  hogy  oly  utódok 
legyenek,  akik  a  trónöröklésre  hivatottak  —  mert  lényegében 
ez  az  eldöntendő  kérdés.  Én  ezt  tisztán  a  törvények  alapján, 
a  törvények  tartalma  szerint,  tehát  tisztán  a  magyar  közjog 
alapján  tartom  eldöntendőnek,  (Helyeslés  a  jobb-  és  a 
baloldalon.)  és  nem  fogadom  el  azt  a  felfogást,  hogy  egyéb 
segédjogot  is  kellene  ebből  az  alkalomból  előteremteni  és 
azután  alkalmazni.  (Mozgás  a  baloldal  némely  padjain  és^ 
a  szélsőbaloldalon.) 

Rakovszky  István  :  A  miniszterelnök  mondta  ! 

Dehog3^  mondta!  Kérem,  nem  azt  m^ondta,  de  arra  is 
rátérek,  ha  nem  zavarnak ;  (Halljuk !  Halljuk !  a  jobb-  és  a 
baloldalon.)  de  ha  zavarnak,  nem  beszélek  erről.  (Derültség. 
Halljuk  !  Zaj  a  szélsőbaloldalon.  Halljuk  !  Halljuk  !  a  jobb- 
és  a  baloldalon,  Elnök  csenget.)  Nem  fogadom  el  azt,  hogy 

előbb  egészítsük  ki  azzal  a  törvény  rendelkezését,  és  miután 
már  180  esztendővel  később  kiegészítettük,  akkor  döntsük 
el,  hogy  mit  rendel  az  1723-iki  törvény,  mi  ennek  az  értelme. 
Ezt  az  álláspontot  nem  fogadom  el.  Részemről  megmondom 
nyíltan,  röviden  az  álláspontomat. 

A  házi  törvényekről  mindig  csak  közjogi  vonatkozásban 
beszélek,  közjogi  tartalmukról  nyilatkozom.  Ez  Magyarorszá- 
gon nem  jogforrás,  úgy  amint  a  miniszterelnök  úr  is  mondta, 
akivel  teljesen  egyetértek.  Nem  is  segédjog  a  magyar  köz- 
jogban, mert  segéd  jog  az,  amelynek  alkalmazása  másod- 
sorban következik  ug^^an  be,  de  amely  mint  jus  auxilia.re, 
joga  aiínak  az  országnak,  és  azon  ország  jogrendszerének 
integrális  része.  Már  pedig  ez  a  házi  törvény  sohasem  lett 
bemutatva,  soha  országgyűlésileg  nem  tárgy  altatott,  soha 
a  törvényhozás  határozatának  tárgyául  nem  szolgált,  soha 
ki  nem  lett  hirdetve,  és  annak  elfogadására  szokásjog  sem 
képződhetett,  amel3rnek  kellékeit  jogrendszerünk  szigorúan 
körülírja,  és  nem  is  képződött.  Azt  az  utat  pedig,  melyet 
Holló  Lajos  t.  képviselőtársam  határozati  javaslata  követ, 
hogy  most  akarjam  ennek  mint  kisegítő  jognak  megalkotásá- 
val és  felhasználásával  egy,  ezelőtt  180  évvel  hozott  törvény 
tartalmát  és  értelmét  megmagj^arázni  :  ezt  az  utat  nem 
követem,  (Helyeslés  a  jobb-  és  a  baloldalon.)  valamint  azt 
sem  akarom  követni,  hogy  azt  mondjam,  hogy  az  r723-iki 
törvények  szerint  nem  dönthető  el  ez  a  kérdés,  és  abban  a 
törvényben  hézag  van,  mely  a  házi  törvényeknek  törvénybe 
iktatásával  töltendő  ki.  Mert  ha  kiegészítendő  a  törvény, 
akkor  nem  a  házi  statútumok  beczikkelyezésével,  hanem 
külön  országos  törvény  meghozatalával  szükséges  ezt  meg- 
tenni. (Helyeslés  a  jobb-  és  a  baloldalon.)  Ha  pedig  nem 
az  a  czélja,  tisztelt  ház,  akkor  ezzel  a  kérdéssel  kapcsola- 
tosan semmi  czélja  sem  lehet,  csak  bonyolítaná  a  kérdést  és 
elterelné  a  figyelmet,  csak  elhamarkodott  tárgj^alások  és 
intézkedések  szükségébe  vinné  be  a  házat.  Mert  ne  képzeljék, 
hogy  oly  könnyű  az  az  előterjesztés.  Nem  amiatt,  mintha 
ok  \olna  titokban  tartani,  de  legnagyobb  része  azoknak 
rendezetlen  történeti  anyag.  Az  1839-ben  bekövetkezett 
kisebbmérvű  kodifikáczió  éppen  nem  meríti  ki  a  házi  jognak, 
a  házi  jogszabályoknak  tartalmát.  Hiszen  egészen   1839-ig 

obszervancziák    állottak    fenn,    azaz     jogszokások,     melyek 
éppen  olyan  kötelezőek,  mint  a  házi  statútumok. 
Polónyi  C-Jéza  :  De  hol  kötelezők  ? 

A  királyi  házban  kötelezők,  és  —  bár  erre  nem  vagyok 

kompetens,  mert  én  itt  osztrák  jogot  nem  magyarázok  — 

(Helyeslés  a  jobboldalon.)  úgy  vagyok  meggyőződve,  hogy 

Ausztriában  is  érvényesek,  bizonyos  határok  és  korlátok  közt. 

Polónyi  Géza  :  Nincs  kihirdetve  ott  sem  ! 

Mondom,  nem  vagyok  illetékes  erről  szólni,  nem  is  tar- 
tozik ide,  nem  is  szükséges  ozclomra,  nem  is  szükséges  arra, 
hogy  ezen  törvényjavaslat  fölett  határozhassunk.  (Igaz ! 
Ügy  van  !  jobbfelől.) 

Hát  ez  a  beczikkelyezés,  tisztelt  ház,  mivel  van  még 
összefüggés])en  ?  Meg  kellene  vizsgálni,  még  pedig  aprólé- 
kosan —  mindig  közjogi  vonatkozásokról  beszélek  —  a 
statútumok  tartalmát ;  megjelölni  a  határokat,  melyek  közt 
kifelé  mint  segédjog  érvényes  ;  megjelölni  viszonyát  és  hatá- 
rait a  magyar  közjogi  renddel  szemben.  Azt  gondolják,  bog}'' 
egy  ilyen  feladattal  bonj^olíthatjuk,  szükség  nélkül,  ok  nélkül 
a  jelen  kérdés  eldöntését  ? 

Ez  az  oka,  hogy  Holló  Lajos  tisztelt  képviselőtársam 
határozati  javaslatát  nem  fogadhatom  el.  (Helyeslés  és 
tetszés  jobbfelől.) 

Van  azután  egy  harmadik  álláspont,  mely  nem  a 
kérdés  lényegére  vonatkozik,  és  ez  a  gróf  Zichy  János  kép- 
viselőtársam által  előterjesztett  —  nem  is  határozati  javaslat, 
hanem  egy  módosítvány.  Ennek  érdemleges  tartalmával, 
előre  is  megmondom,  egyetértek,  de  nincs  is  a  házban 
egyetlen  képviselő  sem,  aki  ezt  nem  helyeselné.  (Zaj  balfelől.) 
Kérem,  ha  én  oly  türelmetlen  volnék,  mint  az  urak,  soha- 
sem végezném  be  beszédemet.  (Derültség.)  Ez  tulaj  don- 
képen módosítvány  ;  a  törvény  értelmezéséről  hallgat ;  ez 
tulajdonkép  nem  akar  egyebet,  mint  a  törvényjavaslat 
bevezetését  módosítani.  Nem  a  beczikkelyezést  ellenzi, 
hanem  a  bevezetést  akarja  mással  helyettesíteni. 

Tisztelt  ház  !  Lesz  alkalmam  azok  után,  amiket  mon- 
dottam, hogy  tartalmával  egyetértek,  talán  a  részletes  vita 
folyamán,  —  mert  szavazásra  csak  ott  kerülhet  —  a  szük- 
séghez képest  arra  bővebben  kiterjeszkedni.  Egyet  azonban 

előre  meg  kell  mondanom  :  liogy  én  így,  a  mint  elő  van 
terjesztve,  még  ha  szükségét  belátná  is  a  ház,  —  nem  a 
hel^^ességét,  mert  azt  belátja  —  nem  fogadhatom  el,  egysze- 
rűen azért,  mert  kihagyja  a  törvényjavaslatból  azt,  ami 
lényeges,  tudniillik  hogy  a  főherczegi  nyilatkozat  egyik 
részének,  melyet  említettem,  tartalma  megvizsgáltatott  és 
a  törvénn3^el  egyezőnek  találtatott. 

Zichy  Aladár  gróf  :  Még  nem  tetszett  bebizonyítani, 
hogy  megegyezik.  Várjuk  !  (Zaj.) 

Igaz,  még  nem  mondtam  erie  a  véleményemet,  de  a 
képviselő  urak  sem  mondták  meg  véleményüket,  mikor  elő- 
terjesztették ezt  a  módosítást,  hanem  azt  mondták,  hogy 
meghajolnak  a  fejedelem  akarata  előtt.  Hogy  értik  ezt  ? 
Nem  űgy,  hogy  meghajtják  a  fejüket,  hanem  hogy  elfogad- 
ják a  törvényjavaslatot.  A  tisztelt  urak  sem  mondták  meg, 
miért  szükséges  ez  a  módosít vány,  miért  szükséges  kihagyni 
a  törvényjavaslatból  azt,  hogy  a  főherczeg  nyilatkozatának 
illető  része  megegyez  az  1723-iki  törvénnyel.  Ha  tehát  a 
tisztelt  urak  nem  mondták  meg,  nem  tartozom  én  sem  azzal, 
hogy  anticzipáljam  az  ő  okaikat,  mert  azokat  meg  fogják 
később  mondani  ők  maguk. 

Páder  Rezső  :  Megmondja  maga  a  magyarázat. 

Maga  a  magyarázat  ?  Hát  ha  arról  van  szó,  hogy  helyes-e 
ez  a  tartalom,  vagy  sem  — én  megengedem,  hogy  lehet  olyan 
módosítás,  melyet  nem  szükséges  magyarázni ;  de  nem  ezt 
kell  magyarázni,  hanem  azt,  hogy  miért  hagyják  ki  a  tör- 
vényből azt,  hogy  a  főherczegi  nyilatkozatnak  megjelölt 
része  az  1723-iki  törvényekkel  megegyezik.  Ezt  kell  magya- 
rázni. (Igaz  !  Ügy  van  !  a  jobb-  és  a  baloldalon.)  Már,  tisztelt 
képviselő  úr,  hallotta-e  azokat  a  beszédeket,  amiket  itt 
mondottak  ?  Lehetett  volna-e  ezeket  a  beszédeket  mon- 
dani, ha  ez  a  módosítás  magamagát  mag3^arázza  ?  (Élénk 
derültség.) 

Ezért  nem  vagyok  abban  a  helyzetben,  hogy  ilyen 
alakban,  ezzel  a  kihagyással,  még  egy  egyébként  helyes 
tartalmú  módosítványhoz  is  hozzájáruljak.  De  ez  a  részletes 
vitára  tartozik,  ott  hozandó  tisztába. 

Ezek  után,  tisztelt  ház,  (Halljuk  !  Halljuk  !)  rá  kell 
térnem   arra,    amire   gróf   Zichy   Aladár   tisztelt   képviselő- 

társam  az  előbbi  pillanatban  kíváncsi  volt,    tudniillik  hogy 
miért  fogadom  én  el  a  törvényjavaslatot. 

Tisztelt  képviselőház!  (Halljuk!)  Mi  a  kérdésnek  az 
érdeme,  mely  felett  a  vita  fóliák  ?  Az  érdeme  az,  "vajjon  az 
1723-iki  törvény,  midőn  a  trónöröklésnek  a  feltételeit  meg- 
szabta és  midőn  felállította  azokat  a  kellékeket,  melyeiddel 
birniok  kell  azoknak,  akik  a  trónutódlásra  jogosítvák,  vájjon 
elfogadta-e  az  egyenrangú  házasság  intézményét,  vagy  sem, 
arra,  hogy  a  családhoz  tartozó,  va;gyis  az  uralkodóházhoz  tar- 
tozó, trónörökösödésre  jogosult  leszármazók  előáll jaiiak  :  igen 
vagy  nem  ?  Ez  a,  kérdés ;  ezzel  függ  össze  aztán  a  morganatikus 
házasság  kérdése  ;  ezzel  függ  össze  sok  minden,  ami  a  vitában 
nézetem  szerint  mindkét  oldalról  világosan  elmondatott. 

Lehetnek,  akik  azt  mondják,  hogy  ez  a  kérdés  nem  az 
1723-dild  törvény  alapján  vizsgálandó  meg,  hanem  más  tör- 
vények alapján,  vagy  más  törvények  alapján  is.  Azoknak 
a  feladata  ezeket  a  más  törvém^eket  megjelölni,  és  ha  annak 
alapján  erre  a  következtetésre  jörmek,  ezen  törvények 
beiktatását  a.  törvényjavaslat  be\'ezctésébe  kívánni. 

Lehetnek  ol^^anok,  kik  azon  a  véleményen  vannak, 
hogy  ezt  a  kérdést  az  1723-iki  törvények  alapján  nem  lehet 
eldönteni,  mert  ezen  törvény  erre  jogszabályt  nem  tartal- 
maz, de  párhuzamosan  az  1723-ik  törvénnyel  és  azt  kiegészí- 
tőlég szokásjog  fejlődött  ki,  és  ez  a  szokásjog  az,  mely  a 
kérdés  eldöntésére  szükséges  jogtételt  tartalmazza.  Akik  ezt 
állítanák,  feladatuk  a  magyar  jog  szerint  a  szokásjog 
fejlődését  bebizonyítani ;  rámutatni  arra,  hogy  valóban  van 
ily  szokásjog,  és  az  mit  tartalmaz ;  kimutatni  azt,  hogy  nem 
az  1723-iki  történj' ékre  kell  hivatkozni,  hogy  megítélhessük, 
vájjon  a  főherczegi  nyilatkozat  említett  része  megegyez-e  a 
magyar  közjog  rendjével,  hanem  fejlődött  egy  szokásjog, 
mely  éppen  oly  kötelező,  mint  a  törvény,  ehhez  kell  mérni 
és  eszerint  ítélni  meg  a  nyilatkozat  ezen  részének  törvény- 
szerűségét. Én  ilyen  szokásjogot  nem  ismerek  ;  úgy  tartom 
tehát,  hogy  elsősorban  és  főleg  a  törvényjavaslatba  beírt 
törvényekre  való  hivatkozás  és  a  törvényeknek  maguknak 
az  alapján  döntendő  el  a  kérdés. 

Eg3^etértünk  tehát  abban,  hogy  azokat  a  kérdéseket, 
melyek    a    vitába    nem.    tartoznak,  kirekesszem  a  vitából ; 

egyetértünk  abbs^n,  hogy  az,  hog}^  a  trónöröklés  minő  sor- 
rendben következzék,  köztünk  nem  vita  tárgya,  amint  hogy 
már  a  hatvanas  években  Deák  Ferencz  méltán  konstatálhatta, 
hogy  ez  még  köztünk  és  Ausztria  közt  sem  vita  tárgya.  Egyet- 
értünk abban  is,  hogy  arra  nézve,  hogy  minő  sorrendben  és 
kik  következnek  a  trónöröklés  rendjében,  a  felhívott  törvény- 
czikkek  ugyanazt  a  rendjét  állapították  meg  a  trónöröklés 
átháramlásának,  amely  akkor  Ö  felsége  örökös  országaiban 
és  tartományaiban  volt  megállapítva.  Hol  kezdődik  tehát 
a  különbség  ?  A  különbség  kezdődik  annak  a  megmagyará- 
zásánál, vájjon  a  trónöröklés  rendjébe  tartoznak-e  azok,  akik 
nem  egyenrangú  házasságból  származnak ;  vájjon  az  egyen- 
rangú házasság  intézménye  benne  van-e  az  1723.  évi  I.  és  II. 
törvényczikkben  ?  (Felkiáltások  a  szélsőbalolda^on :  Ez  a 
kérdés  !)  Rögtön  rátérek  erre  ;  ez  a  törvénymagyarázatnak 
kérdése. 

Mindnyájan  megegyezünk  abban,  hogy  a  törvény 
tartalmába  olyat  belevinni,  ami  abban  kifejezetten  nincs, 
vagy  ami  az  abban  kifejezetten  belefoglalt  határozatoknak 
nem  szükségszerű  következménye,  nem  szabad.  Mindnyájan 
egyetértünk  abban,  hogy  a  törvény  különböző  rendelkezései 
közt  az  összhang  meglegyen.  Egyetértünk  abban  is,  hogy 
csak  az  a  helyes  törvén3^magyarázat,  mely  a  törvényben 
világosan  kifejezett  és  kimondott  czélt,  tehát  a  törvénynek 
ezen  határozatát  is,  nem  forgatja  fel,  nem  hiusítja  meg.  Ezek 
közöttünk  nem  vitásak.  Sőt  még  abban  is  egyetértünk,  — 
mert  hiszen  hivatkozások  történtek  rá  —  hogy  egy  törvény- 
nek értelmét  felvilágosítják  a  későbbi  törvények,  különösen 
ha  azok  a  későbbi  törvények  egyenesen  mint  ezen  törvény 
végrehajtásának  folyományai,  mint  a  törvény  egyéb  hatá- 
rozmányának  következménj'ei  hozattak  meg,  világos  hivat- 
kozással magára  a  korábbi  törvényre. 

Tisztelt  képviselőház  !  Ha  ebben  egyetértünk,  akkor  én, 
midőn  felállítom  azt  a  tételt,  hogy  az  egyenrangú  házasság 
intézménye  az  1723.  évi  I.  és  II.  törvényczikkekben  kifejezett 
szavakkal  nincs  ugyan  benne,  de  igenis  benne  van  félreismer- 
hetetlenül mint  az  ott  foglalt  határozatoknak  szükségszerű, 
elutasíthatlan  következménve :  akkor  azt  hiszem,  ha  ezt 
sikerül  kimutatnom,  a  helyes  törvénymagyarázat  szabályai 

szerint  megállapítottara  véleményemet ;  különösen  ha  még 
sikerül  kimutatnom  azt,  hogy  ha  Kossuth  Ferencz  t.  képviselő- 
társam véleményét  és  értelmezését  fogadnók  el,  akkor  az  a 
helyes  törvénymagyarázat  egyik  kellékének  sem  felel  meg, 
hanem  minden  kellékét  a  törvénymagyarázatnak,  amelyet 
felállítottam  s  amelyet  egyértelműleg  helyesnek  tartunk  és 
ebben  a  pillanatban  is  helyesnek  tart  a  tisztelt  ház  —  fel- 
forgatja. 

Minő  volt  a  helyzet  1723-ban,  midőn  ezen  törvényezikkek 
megalkottattak,  és  ezzel  a  helyzettel  szemben  mi  volt  a  tör- 
vénjTiek  akarata  ?  Nem  a  törvényhozásnak  más  módon,  a 
törvény  szövegén  kívül  eső  forrásokból  felismerhető  czélja, 
bár  az  is  fontos,  hanem  a  törvényhozónak  az  az  akarata 
és  czélja,  amely  a  törvényben  magában  ki  van  fejezve  ? 

A  helyzet  az  volt,  tisztelt  képviselőház,  hogy  elenyésző- 
ben volt  az  1687-ben  elfogadott  fiági  örökösödés  az  Austriaca 
domus-on  belül,  és  a  rendek  s  az  országgyűlés  a  dinasztiának, 
az  ausztriai  háznak,  úgy  amint  a  törvény  nevezi,  női  ivadé- 
kaira  a  három  megnevezett  ágon  belül  és  a  meghatározott 
elsőszülöttségi  sorrendben  akarták  a  magyar  koronát  ráru- 
házni. Ez  az  uralkodóház,  bár  1687  óta  magj^ar  királjd  ház 
is  volt,  de  eredeténél  fogva  német  szuverén  család  volt, 
német  szuverén  ház,  sőt  a  legnagyobb,  a  legmagasabb  a  német 
birodalomban.  És  1723-ban  ez  az  uralkodóház,  éppen  úgy,  mint 
minden  más  német  uralkodóház,  mint  minden  német  főrendi 
család,  mely  »Reichsstand«  volt  —  nem  tudok  rá  helyes 
magyar  kifejezést,  mondjuk:  birodalmi  főrend  \?olt  —  birt 
családi  autonómiával,  birt  általános  német  jog  alapján  kelet- 
kezett azon  házi  törvényhozási  joggal,  hogy  önmaga  határoz- 
hassa meg,  kik  tartoznak  a  házhoz,  a  családhoz,  és  minő 
leszármazás  útján  keletkeznek  a  háznak  öröklésképes  tagjai; 
hogy  nemcsak  magánjogi  javaikban,  de  örökletes  joggal  birt 
hűbéreikben,  tartományaikban  és  országaikban  az  öröklési 
rendet  kötelezőleg  és  érvényesen  megállapíthassa.  Bírtak 
ezzel  a  joggal  és  ezt  a  jogot  gyakorolták  is.  És  midőn  VI. 
Károly  császár  és  magyar  király  idejében,  1723-ban,  az  úgy- 
nevezett osztrák  pragmatica  sanctiót,  lényegében  azzal  a 
szöveggé],  melyet  Polónyi  Géza  tisztelt  képviselő  úr  felolva- 
sott és  amely  Hollandiában  1724-ben  kihirdettetett,  meghoz- 

ták  és  abban  meghatározták  a  primogenitura  rendjét,  és  meg- 
határozták, kik  mily  rendben  következnek  az  uralkodásban  : 
ez  eredetileg  családi  intézkedés  volt.  Azon  jognál  és  hata- 
lomnál fogva,  mely  a  császárt  az  örökös  országokban  illette, 
aki  ott  a  törvém^hozási  teljhatalmat  birta,  ez  a  családi  intéz- 
kedés meg  lett  állapítva,  nemcsak  mint  házi  törvény  a  csalá- 
don belül,  hanem  mint  kötelező  trónöröklési  joga  az  osztrák 
örökös  országoknak  és  tartományoknak ;  különben  is  ahhoz 
az  örökös  tartományok  külön-külön,  egy  vagy  más  alakban 
hozzájárultak. 

Ez  volt  a  helyzet.  Ezzel  a  hetyzettel  állt  szem- 
ben az  1723-iki  országgyűlés.  Már  most  tehát,  midőn  az 
austriaca  doraus  három  női  ágára  a  trónörökösödést  kiter- 
jesztették, mit  fejezett  ki  a  törvény  mint  az  ő  akaratát  ? 
(Halljuk!  Halljuk!)  Nem  én  mondom,  megmondja  a  törvény 
maga. 

Két  törvény czikkel}^  van.  Az  első  törvény czikkel^^ben 
ezt  a  női  öröklést  felajánlják  a  rendek  és  elfogadja  a  király, 
a  második  törvényczikkely  az  így  felajánlott  és  előzetesen 
elfogadott  női  öröklést  részletesen  szabályozta  és  megálla- 
pította. 

Az  első  törvényczikkben  legelőször  azt  mondják, 
hogy  a  domus  Austriaca  női  ivadékait  is  a  megjelölt  három 
vonalon  belül  trónörökléssel  akarják  felruházni,  és  pedig  a 
3.  §-ban  azt  mondják :  »olyan  sorban  és  rendben,  amilyen 
sorban  és  módon  ez  a  női  öröklés  az  örökös  tartományokban 
már  elrendeltetett  és  elismertetett. «  A  4.  §-ban  azt  mondják, 
hogy:  úgy  akarják  ezt  megállapítani,  —  ez  mind  a  törvény 
szava,  nem  az  enyém  —  hogy  :  »ug3^anazon  nő  vagy  annak 
férfiörököse,  aki  a  felséges  ausztriai  ház  előrebocsátott  tarto- 
mányai és  országai  örököse,  a  felséges  ausztriai  házban 
bevett  és  említett  elsőszülöttségi  rend  szerint,  ugyanazon 
sorrend  (successio)  szerint,  ezen  és  a  jövendő  esetekben, 
örökösödési  jogon,  Magyarország  és  a  hozzá  kapcsolt  és  eloszt- 
hatlannak  értendő  részek,  országok  és  tartományok  csalha- 
tatlan királyául  tartassék  és  koronáztassék.« 

A  második  czikk  tartalmát  a  ház  nagyon  jól  ismeri, 
de  azért  röviden  mégis  ismétlem.  Czímében  szól  az  ausztriai 
uralkodóház    női    trónöröklésének    mint    örökletes    jognak 

trónrendjéről.  Felemlítve  a  rendek  azt,  hogy  külső  támadá- 
sok ellen  az  országot  biztosítani  akarják,  hogy  az  inter- 
regnum bajait  kikerülni  kívánják,  a  férfiág  magvaszakad- 
tával  a  trónöröklési  jogot  az  ausztriai  ház  női  ivadékára 
kiterjesztik,  meghatározzák  a  női  ágak  egymásután  követ- 
kezését, az  azokból  eredő  törvényes  leszármazókat,  legiti- 
mos  descendentes,  romano-catholicos  successores  utriusque 
sexus  Archiduces  —  így  jelölik  meg  mint  trónra  jogosultakat, 
az  örökös  tartományokban  már  megállapított  elsőszülöttségi 
rend  szerint.  Erre  két  rendelkezés  következik,  a  8.  és  9. 
§-ban  kifejezett  intézkedés.  Azt  mondja  :  Az  említett  trón- 
öröklést, successiót  »aceeptant«,  elfogadja  az  országgyűlés. 
A  9.  §.  pedig  azt  mondja,  miután  már  ezek  megállapítása 
és  elfogadása  megtörtént :  »Taliterque,  eandem  successionem 
foemineam  in  augusta  domo  Austriaca  introductam,  et 
agnitam  juxta  ordinem  supradictum  stabiliunt.«  Azaz  : 
»Ekképen  ugyanazon  női  trónöröklést,  a  felséges  ausztriai 
házban  behozottat  és  elismertet,  a  fennmondott  rend  sze- 
rint megállapítják. «  Azaz  még  egyszer  levonja  határo- 
zottan a  következtetést  ;  oly  aggodalmasan  törekedtek 
arra,  hogy  ugyanazon  örökösöket,  ugyanazon  férfi-  vagy 
női  örökösöket,  ugyanabban  a  rendben,  amint  az  már  meg- 
állapíttatott és  elismertetett  az  örökös  tartományokban, 
hívják  a  trónöröklésre :  hogy  ezt  újra  és  tjjra  kifejezik. 
Természetesen  mindez  a  három  linea  korlátai  közt  van  meg- 
határozva. 

Most,  tisztelt  ház,  én  teszek  egy  kérdést ;  mert  eddig 
nem  én  beszéltem,  hanem  a  törvény.  Méltóztassanak  ugyanis 
hozzávenni  ehhez  a  törvénynek  többi  intézkedéseit.  A  tör- 
vémTiek  többi  intézkedései  a  következők  :  Megállapítják 
mindezt  akképen,  hogy  úgy  az  örökös  országok  és  tartomá- 
nyok, mint  a  magyar  korona  országai,  az  uralkodóház  azonos- 
ságával, az  ugyanazon  sorrendben  következő  ugyanazon  feje- 
delmek által  együttesen,  elválaszthatatlanul,  feloszthatat- 
lanul, kölcsönösen  birtoklandók,  és  ez  is  magában  a  tör- 
vényben van  kifejezve,  ez  is  éppen  olyan  integrális  része  a 
törvénynek,  mint  a  többi. 

Rakovszky  István  :  Deák  ezt  máskép  magyarázta  ! 

Kettőnk  közül  valaki  félreérti  Deákot  !  (Derültség.) 

Rakovszky  István  :  Én  nem !  (Halljuk !  Hall- 
juk !) 
Tisztelt  ház  !  Hallgattam  mindazon  politikai  garan- 
cziákról  és  feltételekről,  melyek  ehhez  hozzá  voltak  for- 
rasztva ;  hallgattam  azért,  mert  ezt  mindnyájan  jól  tudjuk 
és  nagyon  is  az  emlékezetünkben  van  ;  hallgattam  arról  is,, 
minő  indokok  birták  rá  a  rendeket  arra,  hogy  a  törvénybe 
ezt  iktassák.  Mert  én  a  törvény  értelmének  megállapítá- 
sánál nem  a  törvényen  kívül  levő  czélját  a  törvénj^hozó- 
nak,  hanem  a  törvényben  magában  kifejezett  határozatot 
és  rendelkezést  fogadom  el  alapul.  Ha  ez  íg}^  van,  akkor 
azt  kérdem  :  (Halljuk  !  Halljuk  !)  ug^^anazt  az  uralkodó- 
házat akarták-e  a  rendek  elfogadni  Magyarországra,  amely 
Ausztriában  meg  volt  állapítva  ?  Hogyan  lehetett  azt  biz- 
tosítani, hogy  ugyanabban  a  sorrendben,  ugyanaz  a  nő-, 
ugyanaz  a  férfíörökös,  aki  az  ott  megállapított  rend  szerint 
következik,  következzék  Magyarországon  is,  természetesen 
nem  az  ausztriai  jognál,  hanem  a  magyar  törvénynek  ere- 
jénél fogva  ?  Hogyan  lehetett  megállapítani  az  elválaszt- 
hatatlan és  feloszthatatlan,  együttes  és  kölcsönös  birtoklást, 
természetesen  arra  az  időre,  amíg  a  három  linea  meghatá- 
rozásával az  uralkodó  személyében  való  kapocs  a  monarchia 
két  állama  között  fennáll  ?  Csak  úgy,  í^ogy  midőn  a  rendek 
a  törvényt  elfogadták,  akkor  ugyanabban  az  értelemben 
kellett  hogy  vegyék  ezeket  a  kifejezéseket,  m^elyek  minden 
egyes  trónöröklésre  hivatott  személynek  lényeges  kellékei  : 
legitimi  descendentes,  haeredes  et  successores,  archiduces 
utriusque  sexus  —  amely  értelemben  és  jelentésben  benne 
foglaltattak  abban  a  trónörökösödési  rendben,  amellyel 
azonost  akartak  az  örökösökre  és  az  egymásra  következés 
sorrendjére  megállapítani ;  amilyen  értelemmel  és  jelen- 
téssel birtak  ezek  a  kifejezések,  ezek  a  fogalmak  az  uralkodó- 
ház örökösödési  rendjében,  mely  egyszersmind  az  örökös  tar- 
tományok és  országok  jogérvényes  örökösödési  rendje  volt.  Ha 
nem  ezt  tették  volna,  akkor  nem  azt  az  uralkodóházat  fogad- 
ták volna  el,  amely  ott  \olt,  hanem  attól  eltérőt  és  valami 
különbözőt.  Ha  nem  ez  az  értelme  lett  volna,  akkor  nem 
az  összetartozás  alapjait  rakták  volna  le,  hanem  az  ural- 
kodóház   szétágazásának    alapjait.    Ha    nem    ezt    fogadták 

volna  el,  akkor  nem  biztosították  volna  a  feloszthatatlan, 
elválaszthatatlan,  együttes  és  kölcsönös  birtoklást.  (Helyes- 
lés jobbfelől.   Mozgás  a  szélsőbal  oldalon.) 

Tisztelt  ház  !  Nézzük  meg  már  most,  ez  a  magyarázat, 
amelyet  felállítottam,  megfelel-e  a  törvénymagyarázat  kel- 
lékeinek? Van-e  összhang  ennek  folytán  a  törvény  külön- 
böző határozatai  között  ?  Nézetem  szerint  csakis  így  van. 
Vájjon  a  törvényben  kimondott  és  meghatározott  czélt 
lehet-e  máskép  biztosítani,  mint  pusztán  ezen  magyarázat- 
tal ?    Azt   hiszem,    csupán   ezen   magyarázat    szerint   lehet. 

Már  most,  éppen  beszédem  elején  kiemeltem,  —  leg- 
alább eddig  senki  sem  mondott  ellent  a  vitában  — 
hogy  1723-ban,  amikor  ezen  tör^^ényczikkek  megalkot- 
tattak, az  ausztriai  házban  —  nem  Magyarországban  — 
csak  az  egyenrangú  házasságból  eredő  törvényes  leszárma- 
zott lehetett  »successor«,  azaz  trónutód,  csak  ez  tartozott 
a  családhoz,  a  házhoz.  {XJgy  van  !  balfelől.)  De  nemcsak  az 
ausztriai  házban  volt  ez  meg,  mert  ami  ebben  a  részben 
mint  házi  törvény  az  ausztriai  házban  érvényes  volt,  az 
egyszersmind  trónörök] ési  törvénybe  volt  a  lajtántúli  tar- 
tomán3^oknak  és  országoknak  is.  (Ügy  van  !  Ügy  van  !  bal- 
felől.) Lehetetlen  tehát,  hogy  más  értelemben  és  máskép 
vették  volna  az  örökösödés  megállapítását  az  1723.  évi  I. 
és  II.  törvényczikkben,  mint  úgy,  bogy  egészen  konformis 
jegyen  ahhoz,  mely  Ausztriában  fennállott,  tehát  elfoga- 
dásával az  egyenrangú  házasság  intézményének  is.  (Helyes- 
lés jobbfelől.)  Mert  ha  ezt  nem  fogadták  volna  el,  akkor 
nem  azt  az  »austriaca  domus-t«,  nem  ugyanazt  az  uralkodó- 
házat fogadták  volna  el ;  nem  rakták  volna  le  az  összetar- 
tozásnak, hanem  a  szétválásnak  alapjait.  (Ügy  van  !  Ügy 
van !    a   jobb-   és   a   baloldalon.) 

S  most  nézzük  meg,  hova  vezet  az  ellenkező  magya- 
rázat, (Halljuk  !  Halljuk  !)  nevezetesen  az  a  magyarázat, 
melyet  Kossuth  Ferencz  tisztelt  képviselőtársam  felállí- 
tott. (Halljuk!) 

Ö  azt  mondja,  —  csak  nagyjában  ismétlem,  de  nem 
értettem  félre  —  (Halljuk !)  hogy^  az  »archidux  utrius- 
que  sexus«  —  amely  kifejezésről  nagyobb  terjedelemben 
folyt  a  vita,  mint  talán  éppen  szükséges  volt  —  nem  annyit 

jelent,  hogy  föherczegek,  hanem  annyit,  hogy  főherczegtől 
leszármazott  törvényes  utódok.  De  ez  nem  azt  jelentette 
az  ausztriai  örökösödési  rend  szerint,  amellyel  egyezőt 
akartak  a  rendek  megállapítani  .  .  . 

Kossuth  Ferencz  :  Az  öt  leány  ! 

Kérem,  az  az  öt  leány  !  (Derültség  jobbfelől.  Halljuk  í 
Halljuk !    Elnök  csenget.)    Annak  az  öt-leány-argumentum- 
nak az  a  szerencsétlensége,  ha  már  felhozatott,  hogy  min- 
denki  megígéri,  hogy    beszél   róla,   s   mindenki   elfelejtette. 
Polónyi  Géza  :  Én  már  beszéltem  kettőről ! 

Tisztelt  képviselőtársam  most  engem  szavamon  fogott, 
és    én    beszélek    róla    —    nem    azonnal,     hanem    ha    rá- 


Hova  vezet  Kossuth  Ferencz  tisztelt  képviselőtársam 
magyarázata  ?  Először  is  oda,  hogy  ellenmondást  hoz  a 
törvénybe,  a  trónöröklési  kellékek  és  a  törvénynek  többi 
határozatai  között ;  másodszor  felforgatja  és  meghiusítja  a 
törvényben  kimondott  és  elfogadott  elvet  ;  harmadszor 
ellentétben  van  a  törvénynek  minden  határozatával,  külö- 
nösen azokkal,  melyek  azt  mondják,  hogy  úgy  állapították 
meg  a  rendet  és  a  sort,  hogy  ugyanazon  nők  és  férfiak, 
nőnek  férfiutódai,  —  mert  hisz  csak  azokról  lehetett  szó  — 
akik  Ausztriában  sorrend  szerint  következnek,  következze- 
nek itt  is.  Mert  azzal  a  magyarázattal,  melyet  ő  felállított, 
kétségtelen,  hogy  a  morganatikus  házasságból  származott 
utódok  Mag3^arországon  következnének  a  trónon,  ott  pedig 
nem  következnének. 

Egy  hang  a  szélsőbaloldalon  :  Ott  is  ! 

Akkor  mit  jelent  az,  hogy  »i]gyanazt  az  uralkodóházat  ?« 
Akkor  mit  jelent  az,  hogy  ugyanazon  férfi-  vagy  nőutód 
ug3^anazon  sorrendben  következzék  ?  Akkor  mit  jelent  »az 
elválaszthatatlan  és  feloszthatatlan  együttbirtoklás  ?«  Hiszen 
akkor  mindezek  a  határozatok  fel  vannak  forgatva.  (Ügy 
van  !  Úgy  van  !  a  jobboldalon.) 

Lehetetlen  tehát  egy  olyan  magyarázatot  elfogadni, 
amely  ellenmondást  visz  be  a  törvénybe  és  felforgatja  annak 
minden  többi  határozatát. 

Egy  hang  balról :  Hát  csak  tessék  alkalmazni  a 
Hausgesetzet   a   magyar  törvénnyel  szemben  ! 

De  nem  fogjuk  alkalmazni !  És  pedig  azért  nem,  mert 
midőn  az  1723.  évi  törvény  megalkottatott,  ez  főrészben 
azonos  volt  azzal,  de  csak  főrészben,  ami  Ausztriában  tör- 
vény volt  —  rövidség  okáért  így  nevezem ;  de  midőn  a 
magyar  törvénybe  az  a  trónöröklési  rend,  azok  a  trónörök- 
iési  kellékek  felvétettek,  az  nem  volt  idegen  jog  többé, 
hanem  az  által,  hogy  törvényben  elfogadtatott,  a  magyar 
közjognak  integrális  részévé  lett,  és  nem  azért  érvényes 
nálunk,  mert  az  uralkodóház  az  előtt  tíz  évvel  megállapí- 
totta és  mert  az  uralkodócsaládban  érvényes  volt,  és  ennél- 
fogva érvényes  volt  Ausztriában  is  ;  hanem  érvényes  nálunk 
€z  a  rend  és  ezek  a  kellékek  a  magyar  törvény  erejénél 
fogva.  (Helyeslés  a  jobboldalon.)  Ennélfogva  nem  fogadom 
el  azt,  hogy  az  uralkodóháznak  családi  törvényei  az  irány- 
adók ;  nem  fogadom  el  őket  még  segédjognak  sem,  mert 
érvénnyel  Magyarországon  közjogi  vonatkozásaikban  nem 
bírhatnak. 

Ha  hivatkozás  történt  a  házi  törvényre,  amint  én  is 
hivatkoztam  reá,  ez  két  okból  történik.  Először  mert  az 
ott,  tudniillik  az  örökös  országokban  és  tartománj^okban 
fennálló  trónöröklési  jog  és  a  házi  törvény  ugyanaz  ;  én 
tehát  úgy  hivatkoztam  reájuk,  mint  azon  országokban  a 
trónöröklést  szabályozó  jogra,  nem  pedig  mint  a  családon 
belül  érvényes  jogra.  Ez  az  egyik.  A  másik  ok  pedig  az, 
hogjT-  még  abban  a  minőségben  sem  hivatkozom  reá,  mint 
Magyarországon  érvénj^es  jogra;  mert  alaptétel  Magyar- 
országon, a  magyar  közjogban,  hogy  csak  két  jogforrást 
ismerünk  :  az  országop  törvényeket  és  az  azok  mellett  fej- 
lődött törvényerejű  szokásjogot.  Még  a  korlátolt  körben 
érvényes  statútumok  kötelező  ereje  is  országos  törvényen 
alapszik.  Ez  sem  nem  az  eayik,  sem  nem  a  másik,  de  magya- 
rázati eszköz,  anélkül,  hogy  jogér\énnyel  bírna,  mint 
ahogy  a  jelentések,  beszédek,  leiratok,  feliratok  stb.  magya- 
rázati eszközök  lehetnek  a  törvény  értelmének  meghatáro- 
zásánál, de  nem  segédjog,  amelyből  kipótoljuk  a  törvény 
hézagait,  amely  Magyarországon  a  törvényes  jogrendnek 
alkateleméül  szolgálhatna.  (Helyeslés  a  jobboldalon.) 

És  most  már  az  öt  leány  argumentumára  térek  át. 
<Halljuk  !  HaUjuk  !) 

f>.  r  ■  Mindenekelőtt  állapítsunk  meg  egyet,  nehogy  újra  éa 
újra  \itás  kérdések  merüljenek  fel.  A  »törvényes  leszárma- 
zottak«  kifejezés  magában  véve  nem  fejezi  ki  a  trón- 
utódlás kellékét.  A  törvényes  leszármazás  magában  véve 
nem  elegendő  arra,  hogy  a  leszármazott  az  uralkodócsalád 
tagjává  legyen.  Kell,  hogy  egyszersmind  azzal  a  minőség- 
gel birjon,  hogy  »successor«,  azaz  trónöröklési  utód  legyen, 
aminek  egy  másik  kifejezése  az,  hog}^  archidux.  Hogy  ez 
az  értelme,  az  következik  abból,  hogy  legitimus  descendens 
származhatott  és  származott  is  morganatikus  házasságból, 
nem  egyenrangú  házasságból,  de  successor  és  archidux  nem. 
Ez  teljesen  helyesen  mondatott  tegnap.  Ennélfogva  egészen 
hamis  Kossuth  Ferencz  tisztelt  képviselőtársamnak  az  az 
állítása,  hogy  a  törvényes  leszármazás  kimeríti  a  trónöröklés 
kellékeit,  a  többi  csak  következmény.  Valahányszor  —  de 
azért  nem  felejtem  el  az  öt  leányt  sem  —  a  trónöröklésre 
jogosultak  egész  körét  kellett  megjelölni  :  az  1723-iki  tör- 
vényt magyarázó  törvények,  sőt  minden  más  törvény  fel- 
váltva használja  a  »successores«  vagy  »archiduces  utriusque 
sexus«  fogalmát  és  lüfejezéseket,  és  soha  a  »legitinius  descen- 
dens«  kifejezést.  Száznyolczvan  év  telt  el  azóta,  mióta  ezek 
a  trónöröklési  törvén3^czikkek  megalkottattak.  Hat  király- 
változás következett  be,  öt  koronázás  történt,  öt  koroná- 
zási hitlevél  állíttatott  ki,  úgy,  mint  az  1723-iki  tör- 
vény czikkek  rendelik.  Ezen  öt  koronázási  hitlevél  IV.  és  V. 
pontjának  mindegyike  megjelöli  a  trónöröklés  körébe  jutó 
összes  tartozókat,  és  a  IV.  pontban,  valahányszor  azokat 
megjelöli,  nem  főherczegi  utódokról  beszél,  hanem  ezen 
fogalom  alá  foglalja  őket  :  »archiduceB  utriusque  sexus.<f 
Mert  amikor  azt  meghatározza,  hogy  mikor  áll  elő  a  király- 
választási jog,  azt  mondja  :  »ha  a  főherczegek  niindkét 
nemének  magvaszak adása  bekövetkezik. «  Valahányszor  a 
királjd  hitlevelek  meghatározzák,  kik  kötelesek  koronázási 
hitlevelet  kiadni,  az  összes  trónutódokat  ezen  elnevezés  alá 
foglalják  :  »örököseink  és  utódaink «,  »a  koronázandó  örökös^ 
királyok «.  De  nemcsak  ezek  ;  maga  már  az  1723.  évi  III. 
törvényczikk,  maga  az  1790.  évi  X.  törvényczikk  ugyan- 
ezt az  elnevezést,  ugj-anezt  a  fogalmat  használja.  Nyoma 
sincs  sehol  más  kifejezésnek,  melyből  a  Kossuth  Ferencz 

által    felállított    értelmezést   meg  lehetne   erősíteni.    (Igaz  ! 
Ügy  van  !  a  bal-  és  a  szélsőbaloldalon.) 

Világos  tehát,  hogy  ez  alatt  a  kifejezés  alatt  180  esz- 
tendőn át  a  királyi  hitlevelekben  foglalt  magyarázat  szerint 
is  nem  »főherozegi  törvényes  leszármazottak «  értetnek,  de 
föherczegek  ezek  az  >>utódok  és  örökösök «.  Tessék  meg- 
nézni ezeket  a  koronázási  diplomákat,  mel3'ek  egyenesen 
hivatkoznak  az  1723-iki  törvény czikkre,  melyek  kifotyásai 
és  végrehajtása  ezen  törvényeknek.  Tessék  megnézni  az 
ötödik  pontot,  mely  meghatározza,  ki  az,  akinek  ily  koro- 
názási hitlevelet  ki  kell  állítani.  Ez  a  kötelesség  minden 
trónutódot  megillet,  az  csak  kétségtelen.  Azt  mondja  :  suc- 
oessores  nostri,  futuri  iieocoronandi  haereditarii  reges  ;  itt 
a  suceessor  foglalja  össze  a  trónutódlási  jogot,  az  összes 
jogosultakat,  akik  az  1723.  évi  1.  és  II.  törvény czikk  sze- 
rint hivatva  vannak. 

Nos,  uraim,  nem  vagyok-e  jogosítva  azt  mondani,  hogy 
suceessor  és  archidux  a  magyar  törvények  szerint  180  esz- 
tendőn át  törvényesen  megállapított  megjelölése  a  trón- 
öröklésre  hivatott  egyénnek  ?  És  ha  még  egyéb  kell,  azt  a 
törvényczikket  tessék  megnézni,  amelyre  ma  hivatkozás 
történt.  A  függetlenségi  törvényczikket,  az  1791.  évi  X. 
törvéiwczikket  ;  ott  is  elő  vannak  sorolva  az  összes  trón- 
öröklésre jogosultak,  és  sohasem  a  »legitimus  descendens«, 
sehol,  sem  itt,  sem  másutt ;  mindenütt  mint  a  magyar  trón- 
öröklésre jogosultak  :  haeres  et  suceessor,  vagy  az  archidux 
fogalma  szerepel. 

Azt  gondolom,  ha  van  világos  értelem  egy  törvényben, 
€z  világosan  fel  van  tárva.  Hiába  akarják  elhomályosítani 
értelmét,  mert  180  esztendő  törvényeiből  ellenállhatatlan 
világossággal  tör  az  elő.  És  éppen  ezért  azt  gondolom,  ez  a 
része  az  argumentácziónak  bátran  eltemethető.  (Igaz  !  Úgy 
yan!   a  jobb-  és  a  baloldalon.  Mozgás  a  szélsőbaloldalon.) 

Rátérve  a  kognátusokra,  azokra  a  főherczegi  utódokra, 
akik  idegen  egyenrangú  családba  beházasodott  főherczeg- 
nőktől  származnak,  de  akik  a  trónöröklés  körébe  be  van- 
nak foglalva,  diadalmasan  hivatkozik  tisztelt  képviselő- 
társam arra,  hogy  ezek  nem  föherczegek  és  főherczegnők, 
és  mégis  a  trónöröklés  körébe  be  vannak  foglalva. 

Először  is  elismerem,  hogy  az  ezen  főherczegnöktöl 
egyenrangú  házasságból  származó  gyermekek  és  azoknak 
hasonló  módon  származott  törvényes  utódai  nem  föher- 
czegek,  hanem,  amint  Kossuth  Ferencz  tisztelt  képviselő- 
társam kifejezte,  portugál,  szász,  bajor  stb.  királyi  ber- 
ezegek. 

Kossuth  Ferencz  :   A  braganzai  berezeg  ! 

Nem  enyészett  el  azonban  végkép  ezeknek  sem  a  minő- 
sége, —  (Mozgás  a  szélsőbaloldalon.)  kérem,  tessék  meg- 
hallgatni —  azon  törvény  erejénél  fogva  is,  amelyről  most 
beszélünk,  és  azon  magyarázó  törvényeknél  fogva  is,  ame- 
lyekre hivatkozunk.  Háttérbe  lesz  tolva,  nem  érvényesül 
semmiben,  nem  is  használhatják,  nem  is  igényelhetnek 
czímet,  rangot,  jogokat,  de  abban  a  pillanatban,  amint  a 
trónöröklés  megnyílik  számukra,  abban  a  pillanatban  az 
válik  Magyarország  királyává,  Ausztria  császárává,  minden 
ezen  méltóságokkal  összekötött  czímekbe,  rangba  és  jogokba 
belép.  A  jus  virtuale  az,  ami  fennmarad,  a  vérségi  össze- 
köttetésen alapuló,  és  mert  a  trónöröklés  körébe  be  vannak 
foglalva,  ez  a  minőség  marad  fenn.  Még  azt  is  hozzá  kell 
tennem,  hogy  midőn  egy  portugál  herczeg,  tegyük  fel,  idők 
folyamán  Magyarország  és  Ausztria  trónjára  lép,  eo  ipso 
nemcsak  császár  és  király  lesz  :  főherczeg  is  lesz,  és  minden, 
ezen  méltóságokkal  összekötött  rangot,  czímet  és  állást 
elnyer,  sőt  az  ő  gyermekei  is,  különös  adományozás  nél- 
kül, eo  ipso,  a  törvény  erejénél  fogva,  az  oda  átnyúló 
törvény  erejénél  fogva,  főherczegekké  és  főherczegnőkké 
lesznek. 

Polónyi  Géza  :  Tehát  Ferdinánd  gyermekei  is  ! 

Az  archiduces  utriusque  sexus  kifejezés  tehát  két  körét 
a  személyeknek  foglalja  magában.  Azokat,  akik  a  család- 
ban benn  maradtak,  az  agnátusokat,  és  a  törvény  világos 
rendelkezése  szerint  azokat  is  és  azoknak  egyenrangú  házas- 
ságból született  leszármazóit,  de  csak  abban  az  értelem- 
ben, amint  mondtam,  akik  idegen  családba  átléptek. 

Es  mert  ezt  jelenti  ama  kifejezés  mindenütt,  nem 
látom  át,  miért  érv  ez  értelmezésünk  ellen  ?  Kossuth  Ferencz 
tisztelt  képviselőtársam  és  mások  is  utaltak  a  káros,  sőt 
veszélyes  következményekre,  amelyek  előállnának  akkor,  ha 

a  törvénynek  az  a  magyarázata,  melyet  felemlítettem, 
elfogadtatnék.  Az  egyik  káros  következmény  az  volt,  hogy 
ezáltal  a  házi  törvények  Magyarország  jogrendjének  alkat- 
elemeivé lesznek,  vizsgálat  nélkül,  mellesleg,  erre  irányzott 
törvényhozási  akarat  és  aktus  nélkül.  Én  nem  ismétlem 
érvelésemet,  csak  hivatkozom  arra,  amit  erre  nézve  előbb 
mondtam  :  hogy  semmi  részben  nem  lettek  Magyarország 
jogrendjének  alkatrészévé,  mert  az  egyenrangú  házasság 
intézménye,  igenis,  mint  szükségszerű  következménye  az 
1723.  évi  I.  és  II.  törvényczikknek,  elfogadtatott  akkor, 
(Helyeslés  jobbfelől.)  de  ez  csak  az  uralkodóház  körére  szo- 
rítkozik, és  Magyarország  összes  jogrendszerét,  tehát  a 
családjogot,  a  házasságjogot  érintetlenül  hagyja.  Ne  beszél- 
jünk tehát  arról,  hogy  a  nőnek  családi  állásába  fokozat 
hozatott  be  ;  ne  beszéljünk  arról,  hogy  kétféle  feleség  kelet- 
kezik, mert  az  abszolúte  semmi  kihatással  nem  bír  Magyar- 
ország magánjogára  és  házassági  jogára.  De  nem  bír  azzal 
a  hatással  sem,  amitől  elegendő  ok  nélkül  látszik  félni 
Kossuth  Ferencz  tisztelt  képviselőtársam,  hogy  t.  i.,  ha  a 
mi  értelmezésünk  elfogadtatik,  az  uralkodóházon  belül  való 
intézkedéssel,  tehát  házi  statútumokkal  a  trónöröklési  tör- 
vény pótolható,  módosítható  lesz.  Mert  amely  pillanatban 
ez  a  trónöröklési  törvény  meghozatott,  és  abban  az  értelem- 
ben hozatott,  amelyet  bátor  voltam  kiemelni,  annak  semmi- 
féle további  módosítása,  sőt  többet  mondok  :  hiteles  ma- 
gyarázása nem  következhetik  be  másként,  mint  minden 
más  törvényé,  tudniillik  a  magyar  törvényhozás,  király  és 
országgyűlés  hozzájárulásával.  (Elénk  helyeslés  jobb-  és 
baHelől.) 

Sőt  én  még  tovább  megyek.  Arra  nézve,  amire  tegnap 
czélzás  történt,  hogy  az  uralkodónak  az  a  joga  van,  hogy 
morganatikus  házasságból  született  gyermekeknek  az  egyen- 
rangúságot adományozhassa  :  ez  a  joga  igenis  megvan.  (Igaz  ! 
Ügy  van  !  a  baloldalon.)  Ez  a  joga  megvolt  a  római  csá- 
szárnak, tudniilhk  deutscher  Nation,  és  ma  minden  ural- 
kodót, tudtomra,  megillet,  ahol  az  egyenrangú  házasság 
intézménye  fennáll,  tehát  birja  a  felséges  uralkodó  is.  De 
ezt  a  jogot  nem  lehet  más  személyek  jogainak  sérelmével 
gyakorolni,    nem   lehet   az   agnátusok   beleegyezése   nélkül. 

Es  az  ezen  hatalomnál  fogva  adott  egyenrangúság  csak 
akkor  bír  érvénnyel  és  hatással  a  trónöröklésre,  ha  ehhez 
az  országgyűlés  hozzájárult.  A  trónöröklési  szabályok  a 
magyar  alkotmányrendnek  alkatrészei,  és  annak  minden 
módosítása,  az  alól  bármely,  még  ilyen  alakban  is  tett  ki- 
vétel, nem  érvényes,  nem  bír  kihatással  a  trónörökösödésre, 
csak  úgy,  ha  az  országgyűlés  hozzájárult.  (Helyeslés  a  jobb- 
és  a  baloldalon.) 

Hol  van  már  most  az  abszolutizmusnak  az  elve,  hol 
van  az  az  önkény,  amely  bevitetik  a  magyar  trónörökösö- 
désbe ?  Hiszen  ennek  a  törvénynek  is,  mint  minden  más 
közjogi  törvénynek,  őre,  egyedüli  hiteles  magyarázója  a 
király  és  az  országgyűlés  együtt,  és  ezen  törvény  alól  az 
országgyűlés  hozzájárulása  nélkül  a  király  minden  hatalmával 
kivételt  nem  tehet,  felmentéseket  nem  adhat.  (Igaz  !  Ügy 
van  !  a  jobb-  és  a  baloldalon.) 

Előbb  említettem,  tisztelt  ház,  (Halljuk !  Halljuk !) 
^ogy  egyedüli  magyarázat  az,  amit  felhoztam,  hogy  a 
törvénynek  összhangja,  a  törvényben  kifejezett  czél  bizto- 
síttassék  ;  hogy  azok  a  káros  következmények,  amelyekre 
tisztelt  képviselőtársam  utalt,  amint  emhtettem,  nem  áll- 
nak elő. 

De  nézzük  meg,  hova  vezet  a  Kossuth  Ferencz  tisztelt 
képviselőtársam  magyarázata  ? 

Már  röviden  említettem,  hogy  az  ő  magyarázata  sze- 
rint nem  ugyanazon  uralkodóház  fogadtatott  el  Magyar- 
országon, mint  amelyik  az  uralkodóház  Ausztriában,  még 
a  három  ágon  belül  sem  ;  hogy  az  ő  magyarázatával  le 
vannak  téve  az  eltérés  alapjai;  hogy  ellentétbe  hozatik 
a  törvénynek  egyik  rendelkezése  a  másikkal ;  hogy  meg- 
hiusíttatik  a  törvényben  kifejezett  czél.  Ezt  már  emlí- 
tettem. 

De  ennél  is  aggályosabbak  azok  a  módok,  amint  tisz- 
telt képviselőtársam  —  érezvén  a  szükségét  annak,  hogy 
összhangba  kell  hozni  az  ottani  trónrendet  az  itteni  trón- 
renddel, mert  az  eltérés  alapjai  az  ő  magyarázatával  meg 
vannak  vetve  —  amint  ő  ezen  összhangba  hozatalt  elérni 
kívánja.  Azt  mondja,  hogy  :  miután  mi  szerződésileg,  szabad 
választás    útján,     törvénnyel    ruháztuk    az    uralkodóházra 

az  öröklési  jogot,  ott  pedig  az  az  öröklési  rend  abszolút 
hatalommal  lett  megállapítva  :  amennyiben  eltérés  mutat- 
kozik a  két  rend  közt,  módosíttassék  a  trónöröklési  rend 
Ausztriában  —  úgy  értettem,  azt  kívánja  :  abszolút  hata- 
lommal. 

Én   nem   vagyok   hivatva,    ismétlem   újra,    az   osztrák 
alkotmányt  magyarázni,   de  a  lehető  legerősebb  kételyem 
van  arra  nézve,  hogy  császári  hatalommal  az  ott  fennálló 
trónrend  módosítható  vagy  változtatható  volna.  Legkevésbbé 
szabad  nekünk  ezt  a  nézetet,  ezt  a  kívánalmat  kifejezni. 
(Igaz  !  Úgy  van  !  Élénk  helyeslés  a  jobb-  és  a  baloldalon.) 
És  ha  ott  is  az  országgyűlés  beleegyezése  szükséges  :  gon- 
dolja tisztelt  képviselőtársam,   hogy  ennek  a  követelésnek 
kifejezése,  hogy  tudniillik  ott  módosíttassék,  a  kívánt  össz- 
hangot fogná  eredménj^ezni  ?  Nem  fogná- e  kihívni,  —  hiszen 
ismerjük  azokat  a  súrlódásokat,  amelyek  léteznek,  és  fáj- 
dalom,  nem   remélhetjük,   hogy   egyhamar   elenyésznek    — 
mondom,   nem  fogná-e  kihívni  az   ellenszegülést,   az   ellen- 
szegülést az  önállóságnak  érzetében,  amelyet  egy  államtól 
sem  lehet  elvenni  és  egy  államban  sem   lehet   kárhoztatni  ? 
Ez  az  érzés  nálunk  is  igen  erős.  Ne  felejtsük  el  egyébiránt, 
hogy  az  az  összhangbahozatal  nem  is  olyan  bizonyos ;   mert 
akinek  joga  van  beleegyezni,  annak  joga  van  a  megegyezést 
megtagadni.  (Ügy  van  !  a  jobboldalon.)  Már  most,  micsoda 
összhangja  van  annak  a  két  trónöröklésnek,  melynek  azonos- 
nak kellene  ugyan  lenni,  de  amelynek  összhangba  hozatala 
időről-időre  hozandó  törvénytől  függ,  melynek  létrejötte  a 
körülmények  szerint  nagyon  bizonytalan  lehet  ? 

Még  tévesebbnek  tartom  a  tisztelt  képviselőtársam 
által  felemlített  azt  a  másik  módot,  melyben  azt  mondja, 
hog}^  attól  függ  minden,  hogy  melyik  államban  kezdi  meg 
a  trónralépő  az  uralkodást,  itt-e  vagy  ott ;  ha  beleül  a  magj^ar 
trónba,  akkor  bevégzett  tényt  teremtelt  .  .  . 
Kossuth  Ferencz  :  V.  Ferdinánd  ! 
.  .  .  kérem,  rájövök  !  .  .  .  bevégzett  tényt  teremtett  a 
másik  állam  számára. 

Én  figyelmét  arra  hívom  fel,  hogy  az  uralkodást  —  értsük 
meg,  az  uralkodást  —  egy  pillanatban  kezdi  meg  itt  és  ott. 
(Igaz  !  Ugy  van  !    a   jobb-    és    a    baloldalon.)    Interregnum 

nem  létezik,  és  amely  pillanatban  az  országló  király  és  császár 
behunyta  szemét,  abban  a  pillanatban  király  és  császár  a 
másik,  aki  sorban  következik,  azzal  a  különbséggel,  hogy 
Magyarországon  jogainak  teljes  élvezetébe  csak  akkor  lép, 
ha  megkoronáztatja  magát,  (Üg}^  van  !  jobbfelől.)  ott  pedig 
azonnal. 

Már  most  kérdem  én,  hogy  lehet-e  így  elébe  kerülni 
az  egyik  trónpretendenssel  a  másiknak  ? 

Ha  pedig  arra  irányul  a  kérdés,  —  és  ebben  igaza  van  — 
hogy  van-e  nekünk  oly  intézményünk,  amellyel  a  trónörök- 
lés kérdését  előbb  lehet  elintézni,  mint  ott,  és  hogy  ez  a  trón- 
utódnak az  uralkodó  király  életében  való  megkoronázása 
—  hát  igenis,  ez  a  mód  megvan. 

Thaly  Kálmán  :  I.  József  ! 

De  mégis  arra  figyelmeztetem  tisztelt  barátomat,  hogy 
a  király  életében  megkoronázott  utód  világos  törvényes 
rendelkezés  nélkül  semmi  uralmi  jogot  nem  nyer,  tehát  az 
uralkodást  nem  kezdi  meg.  (Helyeslés  jobbfelöl.)  Kétségtelen, 
megengedem,  ha  megkoronáztatik  a  trónörökös  itt  még  a 
király  életében,  mielőtt  az  utódlás  megnyílott  volna,  ezzel 
bizonyos  értelemben  bevégzett  tényeket  teremtenek  a  másik 
állam  szám.ára.  De  helyes-e,  okos-e,  hiszi-e,  hogy  erre  egy 
kötelességérző  királyt  abból  a  czélból  meg  lehet  nyerni, 
hogy  a  jog  szerint  következő  utód  mellőztessék  ?  És  gon- 
dolja-e, hogy  olyan  biztosan  eléri  a  czélját  ?  Nem  alapot 
ad-e  az  ellenszegülésre  ?  Meg  van  adva  az  érzelmekben 
az  alapja,  és  az  mindig  a  legveszedelmesebb  ellenszegü- 
lés, amely  felháborodott  érzelmeken  alapul.  (Igaz  !  Ügy 
van  !  a  jobb-  és  a  baloldalon.)  Ha  pedig  nem  a  jog  sze- 
rint való  utódot  akarják  mellőzni :  akkor  mire  való  az  elébe- 
kerülés  ? 

És  talán  a  kardnak  két  éle  van.  Mert  odaát  is  lehet  egy 
oly  törvényt  csinálni,  hogy  még  életében  a  királynak  a  trón- 
utód megkoronázható  legyen,  ha  t.  i.  a  koronázás  ott  be- 
hozatik.  Nem  gondolja-e  t.  képviselőtársam,  hogy  ily  eljárás 
itt  vagy  ott,  a  meglevő  viszályokhoz  a  legveszedelmesebb 
belső  viszályt  fűzné,  a  trónöröklés  körüli  viszálykodást, 
mely  azután  az  adott  körülmények  közt  benn  és  külföldön 
végzetes  eredményekre  vezetne  ? 

Tisztelt  ház  !  Csak  a  királynéra  vonatkozólag,  úgy,  amint 
annak  közjogi  állása  itt  felemlíttetett,  van  még  egynéhány 
észrevételem.   (Halljuk  !   Halluk  !) 

Tisztelt  képviselőtársam  azt  mondja,  hogy  azért  is 
sérelmes  ez  a  törvényjavaslat,  mert  a  főherczeg  nyilatkoza- 
tában rendelkezik  oly  gyermekek  joga  felett,  akik  nem  is 
születtek,  sőt  rendelkezik  nejének  jogai  fölött  is,  felhatal- 
mazás nélkül. 

Felesleges  talán  említenem,  hogy  itten  nincsen  lemondás 
—  nincsen  a  mi  álláspontunk  szerint.  Ez  egyszerű,  száraz  ma- 
gyarázata a  törvénynek,  és  a  törvény  értelmének  a,lkalmazása 
erre  az  esetre ;  de  úgy,  amint  én  értem  a  magyar  közjogi  tör- 
vényeket, amelyek  a  királyné  állását  szabályozzák  és  ame- 
lyekből ma  már  csak  a  tiszteletbeli  jogok  és  a  czímek  marad- 
tak fenn,  és  a  koronázásnak  a  ténye,  amely  azonban  uralmi 
jogot  nem  ad,  mint  ahogy  ez  bizonyos  értelemben  megvolt 
régebben  az  Árpádok  korábp.n.  De  nemhogy  a  férjnek,  hanem 
magának  a  királynénak  sincsen  joga  a  törvény  erejénél  fogva 
az  állásával  összekötött  díszről,  czímekről,  tiszteletbeli 
jogokról  lemondani.  A  királyné  maga  sem  mondhat  le  ezekről. 
Kossuth  Ferencz  :  Ezt  mondtam  én  is  ! 

Én  úgy  értettem  tisztelt  képviselőtársamat,  hogy  az  a 
kifogása,  hogy  rendelkeznek  felhatalmazás  nélkül,  holott 
azzal  sem  lehet. 

De  nem  ez  a  kérdés.  A  kérdés  az,  hogy  ha  az  egyenrangú 
házasság  intézménye  az  1728-iki  törvényczikkben  —  ismét- 
lem, nem  világos  szavaiban,  mert  abban  nincsen,  de  az  ott 
foglalt  határozmányok  szükségszerű  következményeiben  — 
bennfoglaltatott,  akkor  az,  hogy  a  morganatikus  házasságból 
való  törvényes  neje  a  főherczegnek  a  királynéi  rangot,  állást, 
a  vele  járó  czímeket,  előnyöket  nem  bírhatja  :  ez  ennek  a 
törvénynek  egyszerű  következménye.  (Igaz  !  Ügy  van !  a 
jobboldalon.)  Nem  ez  a  nyilatkozat  veszi  el  tehát  tőle  azokat, 
nem  ennek  a  nyilatkozatnak  beczikkelyezése,  hanem  nem 
adták  meg  azokat  neki  már  az  1723-iki  törvény czikk  idézett 
rendelkezései.  (Igaz  !  Ügy  van  !  a  jobboldalon.) 

Már  most,  tisztelt  képviselőház,  érzem,  hogy  a  ház 
figyelme  lankad ;  én  is  úgy  vagyok,  mint  a  fáradt  madár. 
(Halljuk!  Halljuk!) 

Két  magyarázat  áll  a  tisztelt  ház  előtt.  Az  egyik  magya- 
rázat az,  amely  —  úgy  a  mint  tudtam,  igyekeztem  kifejteni 
—  arra  az  eredményre  vezet,  hogy  a  trónöröklés  rendje  össz- 
hangban van  azzal  a  renddel,  amely  odaát  meg  van  állapítva  ; 
összhangot  hoz  ez  a  magyarázat  a  törvény  különböző  intéz- 
kedései közé  ;  nem  forgatja  fel  a  törvény  czélját ;  nem  kény- 
szerít bennünket  arra,  hogy  időről-időre  külön  hozandó  külön 
törvényes  intézkedésekkel,  vagy  itt  vagy  ott,  az  eltérésnek 
előálló  következményeit,  amennyire  lehet,  orvosoljuk,  és 
nem  kényszerít  bennünket  arra,  hogy  egy  különben  belviszá- 
lyok által  szakgatott  monarchiában  alapjait  rakjuk  le  egy 
előállható  legveszedelmesebb  belviszálynak,  a  trónöröklés 
körében  előálló  különbség  folytán  való  politikai  viszályok- 
nak. (Zajos  helyeslés  a  jobboldalon.) 

Nincsen  szükségem,  tisztelt  ház,  arra,  hogy  egyáltalában 
politikai  szempontoklíal  és  czélszerűségi  szempontokkal  érvel- 
jek. Méltóztattak  látni,  hogy^  jól  vagy  rosszul,  de  az  egész 
kérdést  lényegében  mint  törvén^^magyarázatot  fogtam  fel. 
(Úgy  van  !  Úgy  van  !  a  jobboldalon.)  Ez  hűvös  légkör,  ez 
nem  appellál  sem  a  szenvedélyekre,  sem  az  érzésekre,  sem 
az  érdekekre.  Száraz  tárgyalása  a  kérdésnek ;  de  azt  hiszem, 
a  hel^^es  mód.  Ezért  én  politikai  indokokról  nem  is  szólok, 
csak  azt  az  egyet  említem,  hogy  ha  két  egyenlően  indokolható 
magyarázat  állana  előttem,  én  ahhoz  a  magyarázathoz  ál- 
lanék, amely  mindezen  veszélyektől  és  azok  előállhatásától 
megmenti  az  országot,  és  amely  ebben  a  részben  legalább 
a  súrlódási  felületeket  csökkenti  és  a  nyugalmat  is  biztosítja. 
(Élénk  hel3^eslés  a  jobboldalon.)  Hova  vezet  a  másik,  t.  ház, 
kifejtettem  azt  is.  Számomra  a  választás  nem  nehéz.  En 
ahhoz  az  értelmezéshez  ragaszkodom,  amelyet  kifejtettem, 
s  ennek  alapján  a  törvényjavaslatot  elfogadom  és  ajánlom 
elfogadásra.  (Hosszantartó  lelkes  éljenzés  és  taps  a  jobb- 
oldalon. A  szónokot  számosan  üdvözlik.) 

Polónyi  Géza  :  .  .  .  köszönettel  veszem,  hogy  (Szilágyi  Dezső) 
nem  tételezte  fel  rólam  az  oly  intencziót,  hogy  tegnapi  beszédem- 
ben az  uralkodócsalád  bármely  tagjának  jogállását  sértő  szán- 
dékkal érinteni  akartam  volna  .  .  .  Ha  a  kifejezésekhez,  melyeket 
egy  hosszú  beszéd  hevében  valaki  esetleg  használ,  ilyen  kétely 

férhetne,  egészen  őszintén  jelentem  ki,  hogy  ez  a  szándék  tőlem 
teljesen  távol  áll. 

Rakovszky  István  :  Deák  Ferencz  a  magyarországi  és 
ausztriai  kapcsolatról  1835-iki  beszédében  ezeket  mondta  :  Az 
inseparabilis  és  indivisibilis  szavaknak  eredeti  értelme  az,  hogy 
az  ausztriai  ház  uralkodása  alatt  álló  tartományok  fel  ne  osz- 
tassanak ...  A  magyar  nemzettel  kötött  pragmatica  sanctio- 
ban  tehát  ezen  szavak  azt  teszik,  hogy  mi  ugyan  a  leányágra 
is  kiterjesztjük  az  örökösödést,  de  oly  feltétellel,  hogy  ...  az 
örökös  tartományokat  felosztani  szabad  ne  legyen,  hanem  azok 
elválaszthatatlanok  és  feloszthatatlanok  legyenek  ;  ez  az  insepa- 
rabilit ásnak  valóságos  értelme  csak  az  örökös  tartományok  fel- 
oszthatatlanságát garantirozza.  Tehát  nem,  mint  Szilágyi  Dezső 
mondta,  a  kölcsönös  feloszthatatlanságot. 

Szilágyi  Tisztelt    ház!    (Halljuk!    Halljuk!)   Tisztelt   képviselő- 

Dezső  társamnak  az  1723  :  II.  tör  vény  czikkk  7.  §-ára  vonatkozó 
értelmezésére  megjegyzem,  hogy  Deák  Ferencz  magyará- 
zata és  az  én  magyarázatom  között  semmi  különbség  nin- 
csen. Méltóztassék  csak  a  la.tin  szöveget  elolvasni;  elég  baj, 
hogy  nincsen  az  a  magyar  szöveg,  amellyel  lehessen  azt 
híven  visszaadni. 

A  7.  §-nak  értelme  nemcsak  az,  amit  tisztelt  képviselőtár- 
sam felhozott,  tudniillik,  hogy  a  feloszthatatlanul  együttesen 
és  kölcsönösen  való  birtoklás  csak  az  osztrák  tartományokra 
köttetett  ki.  Van  még  ott  egy  másik  is,  tudniillik  az,  mely  azt 
mondja  (olvassa)  :  »ac  una  cum  regno  Hungáriáé,  et  partibus 
.  .  .  adnexis«.  Ez  is  benne  van.  Megengedem  én  azt,  hogy 
Deák  Ferencz  értelmezése  az  első  részre  is  áll,  de  itt  azt  mondja 
a  törvény  :  »mint  egy,  azaz  az  uralkodóház  azonossága  által 
egyesítettet  bírhassa  és  .  .  . 

Barta  Ödön  :  Personal  unió  ! 
Persona!  unió  ;  jól  van  ;  nem  itt  a  helj^e,  hogy  vitassam. 
Egyedül  az  van  itt  kifejezve.  Elsősorban  igenis  a  Deák 
Ferencz  véleménye  szerint  is  értetik  az  osztrák  tartományokra, 
de  értetik  éppen  az  ő  nézete  szerint  a  kapcsolatra  is,  Magyar- 
ország és  az  osztrák  tartományok  között,  értetik  pedig  az 
j  oszthatatlan,  elválaszthatatlan  birtoklás. 

Rakovszkv  István  :  Mondotta  ! 

Engedelmet  kérek,  nem  azt  mondotta,  amit  a  képviselő 
úr  állít.  Az  uralkodóház  azonosságában  levő  kapcsolatot 
ő  is  állította,  mi  is  állítjuk,  és  a  magyar  közjogi  felfogás 
kivétel  nélkül  ismeri.  Már  most  kérdem  én,  hogy  ez  az  ural- 
kodóház azonosságában  levő  kapcsolat,  melynek  egyik 
következése  az  is,  ami  e  szakaszban  ki  van  fejezve,  hogyan 
valósítható  meg  ?  Ügy,  ha  ugyanazt  az  uralkodóházat  fogad- 
tuk el  ?  Vagy  ha  leraktuk  a  különbség  alapjait,  és  két  külön- 
böző uralkodóház  előállására  helyeztük  a  súlyt  ?  (Élénk 
helyeslés  jobbfelől.)  Erre  tessék  Deák  Ferenczből  czáfolatot 
keresni,  nem  pedig  egy  többé-kevésbbé  nem  szabatos  fordí- 
tását hozni  fel.  (Hel^^eslés  jobbfelől.) 

Rakovszky  István  :  ...  ha  annyira  megtisztel  igen  tisztelt 
képviselőtársam,  hogy  czáfolásomba  ereszkedik,  én  arra  felelni 
kénytelen  vagyok.  Az  a  szöveg,  melyről  Deák  Ferencz  beszél, 
itt  a  beszédben  szórói-szóra  latin  szövegében  lett  idézve,  éppen 
úgy,  amint  igen  tisztelt  képviselőtársam  felszólalásában.  Az, 
amit  (Szilágyi)  mondott,  hogy  ez  az  azonosság  és  a  feloszlat- 
hatatlanság  egyszersmind  »partium  adnexarum«  Magyarországra 
is  kiterjed,  éppen  ezen  beszédben  szintén  meg  van  czáfolva.  Ezen 
álláspont  ellen,  melyet  (Szüágyi)  elfoglal,  beszél  Deák  Ferencz. 
Magyarország  törvényes  királya  ugyanaz  a  fejedelem,  aki  egy- 
szersmind Ausztriában  is  uralkodik ;  ez  benne  van  a  pragmatika 
szankczióban,  és  ezt  kétségbe  sem  vonom.  Deák  ezt  mondja : 
»Ha  az  idézett  záradékot  a  királyi  válasznak  egyéb  tartalmával 
egybevetjük,  vagy  azt  kell  mondani,  hogy  nem  látjuk,  mivégre 
szolgáljon  a  jelen  kérdésben  ezen  emlékeztetés,  vagy  pedig  nem- 
csak homályosnak  kell  azt  hinnünk,  sőt  kénytelenek  vagyunk 
gyanítani,  hogy  O  felsége  az  »inseparabinter  és  indivisibiliter« 
szavaknak  oly  értelmet  kívánna  tulajdonítani,  mintha  Magyar- 
ország más  nemzet  vagy  tartomány  iránt  nem  kötelezett,  füg- 
getlen ugyan,  (Ellenmondások  jobbfelől.)  hanem  mégis  egészítő 
része  lenne  az  1804-ben  alkotott  ausztriai  császárságnak. «  Én  nem 
állítottam  egyebet,  csak  azt  az  egyet,  hogy  mit  mondott  Deák, 
és  azt  mondtam,  hogy  az  ellentétben  van  ezzel  a  nézettel,  de  nem 
állítottam  azt,  hogy  vájjon  az  a  törvény  helyesen  van-e  czitálva, 
vagy  sem,  mit  mond  a  törvény  és  mit  nem  ? 

Szilágyi         Tisztelt  képviselőház  !    Én  mindenkitől  szívesen  veszek 
®'^°   korrekcziót,  de  tisztelt  képviselőtársam  félreérti  Deák  Feren- 
czet.  A  királyi  válaszban,  gondolom  .  .  . 

Rakovszky  István  :  A  200-ik  lapon ! 
.  .  .  1861-ről  szól? 

Rakovszky :  Nem,  1835-ből !  (Derültség  a  jobb- 
oldalon.) 
Hogy  mi  állott  a  királyi  válaszban,  azt  tudnunk  kellene, 
hogy  a  Deák  megjegyzésének  az  értelmét  meghatározzuk. 
Ne  méltóztassék  azt  a  saját  fejéből,  nézetem  szerint  tévesen, 
magyarázni.  Eg3^  általános  elv  volt  Ausztriában,  amellyel 
szemben,  a  hatvanas  években,  ahol  az  igazi  és  terjedelmes 
véleménye  van  Deák  Ferencznek  a  pragmatika  szankczió 
tekintetében  kifejtve  .  .  . 

Rakovszky  :  Azt  eddig  nem  is  tudtam,  hogy  Deák- 
nak kétféle  véleménye  volt !  (Nagy  zaj.  Ellen- 
mondások   a    jobboldalon.    Derültség    a    bal- 
oldalon.) 
Azt  tudnia  kellene  a  tisztelt   képviselő  úrnak,    ha  rá 
hivatkozik,    hogy    az   erre   vonatkozó   nézetét    hol    fejtette 
ki  legbővebben,  legjobban.  Tudnia   kellene  a  képviselő  úr- 
nak ;   mert   ha   én    valakinek    a  véleményét    a    maga    igaz 
mivoltában  és  terjedelmében   akarom   ismertetni,    nem   ke- 
resem  egyes,    harmincz   esztendővel    azelőtt  mondott    mel- 
lékes nyilatkozatát,    hanem  azt,  mikor  ez  a  kérdés   (Nagy 
zaj  a  szélsőbaloldalon.  Halljuk !    Halljuk  !  jobbfelől.)  állott 
napirenden  .... 

Rakovszky  :  Csak  erről  beszélt ! 
.  .  .  mikor  erre  nézve  és  a  kapcsolatra  nézve,  mely  köz- 
tünk és   Ausztria   között   van.    Deák  Ferencz  a  maga  véle- 
ményét  és   álláspontját    egész   terjedelmében   ismételve   és 
ismételve  kifejtette. 

Már  most,  tisztelt  ház,  tudom  én,  hogy  mi  ellen  óvako- 
dott a  hatvanas  években.  Azon  elmélet  ellen,  amely  úgy  tekin- 
tette a  magyar  pragmatika  szankcziót,  a  magyar  trónöröklési 
rendet,  mint  az  osztráknak  egyszerű  következményét,  amely 
elmélet  azt  mondta,  hogy  miután  benne  van  az,  hogy  »együt- 
tesen  birtoklandók«,  elég  tudni  azt,  hogy  Ausztriában  mi  a 
jog,    s    ennek    azután  egyszerű   következménye    az,    hogy 

minek  kell  lenni  jognak  Magyarországon.  És  ebből  a  közös- 
ségre nézve  egészen  hamis  következményt  vontak. 
Barta  Ödön  :  Úgy  mint  most  a  »teliát«. 
Ez  az  álláspont  az,  melyet  az  akkori  időben  egy  bécsi 
egyetemi  tanár  kifejtett.  Ez  annyira  ment  és  annjdra  függésbe 
akarta  hozni  a  magyar  trónörökösödési  rendet  az   1713-iki 
osztrák  trónörökösödési  renddel,  hogy  még  az  ágakban  való 
korlátozást  és  különbséget  sem  akarta    elismerni.    De    az, 
hogy     eh  álaszthatatlan     és     felbonthatatlan    a    birtoklás, 
ebben   a   szakaszban    nemcsak   az    osztrák    tartományokra 
van  kimondva,  hanem  ki  van  mondva   ebben  a  szakaszban 
az  is,   hogy  az  uralkodóház  azonosságában  való  kapocs  a 
monarchiának  két   állama  között,   a   czélja,   rendeltetése   a 
törvénynek.   És  hogy  ezzel  az    elválaszthatatlan  és  osztha- 
tatlan    birtoklás     az    ugyanazon    uralkodó    személye    által 
Ausztria  és  Magyarország  közt  is  ki  van  mondva,  Deák  nézete 
szerint  is,  azt  állítom.  ;if. 

Erről  tessék  bebizonyítani,  hogy  más  nézeten  volt-e 
Deák  Ferencz.  És  ha  vitává  tétetik,  —  örülök,  hogy  vitává 
fogják  tenni  —  majd  a  részletes  vita  folyamán  be  fogom 
bizonyítani,  hogy  mikor  tisztelt  képviselőtársam  engem 
helj^reigazítani  akart,  alaposan  félreértette  Deák  Ferenczet. 
(Derültség    jobbfelől.    Mozgás  a  bal-  és  a  szélsőbaloldalon.) 

Rakovszky  István  :  Gróf  Zichy  János  módosító  szövegét 
pártolja  ;  a  ház  nem  elégedhetik  meg  azzal,  hogy  ugyanaz  a 
kijelentés,  melyet  a  módosítvány  a  törvény  szövegébe  kíván 
iktatni,  a  bizottsági  jelentésben  foglaltatik.  Helyesnek  tartja  azt, 
hogy  gróf  Zichy  módosítványa  értelmében  kihagyassék  a  tör- 
vény szövegéből  az  a  kijelentés,  hogy  a  föherczeg  nyilatkozata 
az  1723.  évi  I.  és  II.  tör  vény  czikkek  rendelkezéseivel  egyezőnek 
találtatott  ;  a  föherczeg  nyilatkozata,  minthogy  a  liázasságnak 
morganatikus  voltára  van  oiapítva,  szerinte  nem  egyezik  meg 
az  1723-iki  törvény  czikkek  rendelkezéseivel  ;  minthogy  az  egyen- 
rangú és  a  morganatikus  házasság  jogintézményét  helytelen  az 
1839-ben  szerkesztett  házi  törvények  alapján  megítélni,  és  e 
jogintézmény  megítélésénél  csakis  a  18-ik  századbeli  német 
Fürstenrecht  szerinti  felfogás  lehet  irányadó,  ezen  felfogás  sze- 
rint pedig  a  nemességből  és  különösen  a  grófi  családból  eredő 

leszámlázok  ebenbürtigek  voltak  és  egyenrangú  házasságokat 
köthettek  :  ezért,  ha  a  törvényhozás  a  főherczeg  nyilatkozatát 
az  1723-iki  törvényczikkekkel  egyezőknek  jelenti  ki,  ebből  arra 
a  konklúzióra  kellene  jutni,  hogy  a  főherczegnek  Chotek  Zsófia 
grófnővel  kötött  házassága  nem  morganatikus,  hanem  egyen- 
rangú. 


A  részletes  tárgyalásnál,  1900  november  10-ikén,  Széli  Kál- 
mán miniszterelnök,  gróf  Zichy  János  módosításának  mellőzé- 
sével, a  törvény  szövegének  kiegészítését  indítványozta.  Indít- 
ványa szerint  a  bevezetésben,  ahol  kimondat ik,  hogy  a  főherczeg 
nyilatkozata  az  1723.  évi  I.  és  II.  törvényczikkek  rendelkezéseivel 
megegyezik,  iktattassék  be  :  ...  »annak  kiemelésével,  hogy  a 
trónöröklésnek  az  1723.  évi  I.  és  II.  törvényczikkekben  foglalt 
szabályozása  úgy  keletkezésére,  mint  feltételeire  és  tartalmára 
nézve  teljesen  önálló,  és  hogy  minden,  a  trónöröklés  körébe 
tartozó  kérdések  annak  rendeletei  szerint  ítélendők  meg.« 

Polónyi  Géza  :  1723-ban  sem  Magyarországon,  sem  Ausztriá- 
ban senki  sem  értette  az  elsőszülöttséget  és  a  trónutódlást  más 
feltételhez  kötöttnek,  mint  a  törvényes  ágból  való  leszármazás 
feltételéhez.  Ezt  nemcsak  az  1723-iki  magyar  törvények  latin 
szövegéből  lehet  kimutatni,  hol  mindenütt  a  »legitimus«  szó 
fordul  elő,  hanem  ki  lehet  mutatni  az  osztrák  pragmatica  sanctió- 
ból  is.  Sehol  az  ebenbürtig  szó,  vagy  az,  hogy  csak  egyenrangú 
házasságból  származó  gyermekek  bírnának  trónutódlással,  nem 
említtetik. 

Ugrón  Gábor  :  A  miniszterelnök  módosítása  után  elfogadja  a 
törvényjavaslatot.  Kifejti,  —  és  érvelését  a  szélsőbaloldalon  nagy 
njrugtalansággal  kísérték  —  hogy  a  magyar  jog  az  uralkodóház- 
nak a  jogi  viszonylatok  egész  területén  kivételes  állapotot  biz- 
tosít. Ezzel  autonómiát  ad  az  ura-lkodóháznak  arra,  hogy  saját 
családi,  házassági,  vagyoni,  személyes,  fegyelmi,  büntető-ügyei- 
ben a  saját  statútumai  szerint  intézkedjék.  Az  uralkodóháznak 
ezért  joga  volt  a  morganatikus  házasságra  nézve  intézkedni, 
joga  volt  az  uralkodó  beleegyezéséhez  kötni  az  uralkodóház  tagjai 
házasságának  megkötését  is.  Magyarországon  nem  volt  isme- 
retlen a  morganatikus  házasság  intézménye.  Magyarországon  a 
római-katholikus    kánonjog   évszázadokon    keresztül    érvényben 

volt,  azt  a  hazai  bíróságok  alkalmazták,  a  balkézről  kötött  úgy- 
nevezett morganatikus  házasságot  pedig  a  római-katholikus 
egyházjog  ismeri.  Az  természetes,  hogy  ha  a  családfőnek  joga 
van  megadni  az  engedélji^ :  joga  van  az  engedély  megadását 
feltételekhez  is  kötni. 

A  legközelebbi  ülésben,  1900  november  12-ikén,  Szilágyi 
Dezső  mondott  beszédet. 

Szilágyi  Tisztelt  ház  !  Megvallom,  hogy  ez  a  részletes  vita  tulaj - 
®^^°  donkép  ugyanabban  a  mederben  mozog,  amelyben  az  általá- 
nos. Eg3'etlen  egy  új  mozzanat  jött  hozzá,  egy  új  elem  került  a 
törvényjavaslat  tárgyalásába  :  a  miniszterelnöknek  a  beve- 
zetéshez javasolt  módosítása.  Felesleges  kijelentenem,  hogy 
ezt  elfogadom ;  dicséret  és  elismerés  illeti  érte  a  miniszter- 
elnök urat.  (Élénk  helj^eslés  jobbfelől.)  Elfogadom,  mert 
alkaimas  minden  félreértésnek  eloszlatására,  amely  eddig  e 
törvényjavaslatra  nézve  felmerült.  Jelesen  alkalmas  arra, 
hogy  ha  itt-ott  oly  nézetek  njálváníttattak,  amelyekből  azt 
lehetett  volna  következtetni,  mintha  a  pragmatika  szank- 
czión  kívül  —  ez  alatt  nem  értek  egyebet,  mint  az  1723  : 1., 
II.  és  III.  törvényczikkeket  —  más  jogforrást  elismernénk 
a  trónörökösödés  kérdésének  megbírálására :  e  beiktatás 
kizárja  az  ily  nézeteket,  és  megerősítést  nyerjen  általa  az  a 
nézet,  amelyet  ezen  oldalon  kivétel  nélkül  vallunk,  és  amely 
nézetet  azon  az  oldalon  is  helyesnek  tartottak,  hogy  tudni- 
illik a  királyi  háznak  házi  statútumai  nem  szolgálnak  jog- 
forrásul Magyarországon.  És  kizárja  e  módosítás  azt  a  félre- 
értést, amely  felmerült  a  túlsó  oldaion  :  hogy  mert  a  beczik- 
kelyezendő  nyilatkozatban  hivatkozás  foglaltatik  a  házi 
statútumokra,  sőt  némelyik  szakaszát  informáczióként  a 
miniszterelnök  a  ház  előtt  felolvasta :  a  beczikkelyezéssel 
ezáltal  a  házi  statumok  viszonya  Ma-gyarország  jogrend- 
jéhez változott  volna.  Maradt  az  abban  a  stádiumban, 
amelyben  a  törvén}^ javaslat  előtt  volt.  (Igaz  !  Ügy  van  !  a 
jobboldalon.) 

De  még  egy  kényes  dolgot  akarok  felemlíteni.  A  leg- 
nagyobb nyíltsággal  tartozom  kijelenteni,  hogy  ez  a  módo- 
sít vány  kizárja  azt  a  félreértést  is,  hogy  abból  a  hibás 
szerkezetből,   amely   a   főherczeg     nyilatkozatában     előfor- 

dul,*)  hibás  következtetés  vonassék.  Meg  vagyok  győződve, 
hogy  ő  királyi  fensége  semmi  tekintetben  sem  akarta  ezt  a 
félreértést.  Azt  a  félreértést  tudniillik,  mintha  a  magyar 
pragmatica  sanctio  egyszerű  kifolyása  és  következése 
volna  az  osztrák  pragmatica  sanctionak.  Ennek  a  hibás 
következtetésnek  az  ürügye  is  ki  van  zárva.  (Igaz  !  Ügy 
van  !  a  jobboldalon.) 

Már  most,  tisztelt  ház,  ennek  a  módosításnak  tiszta  alkot- 
mányos tartalmát,  valamint  azt  sem  lehet  kétségbe  vonni, 
hogy  czélja  az,  hogy  minden  irányban  közjogi  helyes  felfogást 
állapítson  meg  ezen  törvényjavaslat  megbírálására,  és  ha 
elfogadtatik,  értelmezésére  nézve.  Ezt  a  czélját,  nézetem 
szerint,  teljesen  el  is  érte. 

További  fejtegetéseimben,  tisztelt  ház,  —  mert  félek, 
hogy  hosszadalmas  leszek  —  (Halljuk !  Halljuk  !)  igyekezni 
fogok  elkerülni  az  ismétléseket.  Már  felhozott  érveket,  ame- 
lyekre már  feleltem,  nem  fogok  ismételni,  nem  fogok  bírálat 
tárgyává  tenni.  Az  ország  előtt  van  a  dolog ;  mi  mérlegeljük 
és  mérlegelni  fogjuk  ma  is,  mikor  szavazunk ;  mérlegelje 
az  ország  is,  formáljon  magának  meggyőződést.  Csak  olya- 
nokra terjeszkedem  ki,  amelyek  valami  új,  legalább  beszédem 
után  valami  újabb  oldalát  igyekeztek  felmutatni  a  kérdésnek, 
s  amelyeknek  megvilágítását  —  és  ha  kell,  czáfolatát  — 
czélszerűnek  találom. 

Az  első  lesz,  hogy  egy  vitás  ügyet  köztem  és  Rakovszky 
István  tisztelt  képviselő  úr  közt  elintézzek.  Ez  pedig  így  hang- 
zik :  Én  azt  állítottam,  hogy  Deák  Ferencz  nézete  az  volt, 
hogy  az  1723-iki  törvényben  megállapított  elválhatatlan  és 
feloszthatatlan  birtoklás  elve  nemcsak  Ausztriára,  mint  össze- 
ségére az  örökös  tartományoknak,  nemcsak  Magyarországra, 
mint  összeségére  a  magyar  koronához  tartozó  országoknak, 
hanem  az  uralkodóház  ugyanazonosságában  levő  kapcsolat 
által  az  Ausztria  és  Magyarország  közti  kapcsolatra  is  értendő. 
(Igaz  1  Ügy  van !  a  jobboldalon.  Mozgás  a  szélsőbaloldalon.) 


*)  >>Különösen  elismerjük,  .  .  .  hogy  a  fentemlített  házasságból 
származó  gyermekeinket .  .  .  nem  illeti  meg  a  trónöröklési  jog  a  biro- 
dalmi tanácsban  képviselt  királyságok  és  országokban,  tehát  az 
1723.  évi  I.  és  II.  törvényczikk  értelmében  a  magyar  korona  országai- 
ban   sem  .  .  .<< 

Üjra  is  állítom,  hogy  ez  volt  Deák  nézete,  és  —  többet 
mondok  —  ez  a  nézet  a  törvényben  el  is  fogadtatott.  De  ez 
nem  vitás  köztünk.  Vitás  az,  hogy  ez  volt-e  nézete  Deák 
Ferencznek,  vagy  sem  ? 

Tisztelt  képviselőtársam  azt  mondta,  hogy  nem.  ö 
hivatkozott  Deák  Ferencznek  az  »ausztriai  császári  czím«-re 
vonatkozólag  1835-ben  mondott  egyik  beszédére,  és  azt 
mondj a,| hogy  Deák  Ferencz  azt  állította,  hogy  az  elválaszt- 
hatatlan és  feloszthata;tlan  birtoklás  elve  csak  az  ausztriai 
tartományokra  értendő  ;  feltételül  volt  kikötve  ez  a  trón- 
örökösödés átruházásakor,  mert  mi  nem  egyes,  lazán  össze- 
függő tartományokkal,  hanem  azok  egységével,  amelyek 
elválhatatlanul  birtoklandók,  az  uralkodóház  azonosságában 
akartunk  kapcsolatot  megállapítani. 

Tisztelt  ház !  Abban,  hogy  ez  is  az  értelme  a  pragmatika 
szankcziónak  —  ez  is  !  —  a  képviselő  úrnak  igaza  van.  De 
hogy  Deák  Ferencz  csak  ebben  az  értelemben  fogta  volna 
fel,  abban  tökéletesen  téved.  (Egy  hang  a  baloldalon  :  Csak 
ebben  !)  így  méltóztassék  érteni,  ha  fentartom  azt  az  állí- 
tást, hogy  alaposan  félreértette  Deák  Ferenczet. 

Ez  a  kérdés  :  hogy  az  elválhatatlan  és  feloszthatatlan 
birtoklás  elve  mi  mindent  foglal  magában,  több  ízben  volt 
vitás.  Több  ízben  nyilatkozott  róla  Deák  Ferencz  ;  nyilat- 
kozott az  1861-iki  országgyűlésen  beszédeiben  és  felirataiban  ; 
nyilatkozott  azután  és  a  legteljesebben  abban  a  nagy  polémiá- 
ban, amely  a  magyar  közjog  értelmének  tisztázásához  hatal- 
masabban hozzájárult,  mint  bármely  más  írott  mű,  melyet 
én  ismerek  :  nyilatkozott  a  67-es  bizottság  munkálatának 
előkészítésekor  és  tárgyalásakor,  és  nyilatkozatának  mint- 
egy  befejező    része  az    1867  :  XII.    törvény czikk,    amelyről, 

—  hogy  magamat  exakte  fejezzem  ki  —  senki  sem  állítja, 
hogy  Deák  Ferencz  nézete  ellenére  hozatott.  (Élénk  tetszés 
jobbfelől.) 

Állítsuk  fel  még  egyszer  a  tételt,  mely  nézetem  szerint 
egészen  fedi  Deák  Ferencznek  nézetét  és  egészen  fedi  azt 
a  magyarázatot   is,  melyet   a  magyar  pragmatika  szankczió 

—  engedjék  meg,  hogy  rövidség  okáért  így  említsem,  tudják, 
mit  értek  alatta  —  megállapít.  Ez  a  nézet  a  következő  volt. 
(Halljuk!  Halljuk!) 

Az  elválhatatlan  és  feloszthatatlan  birtoklás  elve  és 
rendelete  a  törvényben  —  mert  ez  is  egy  intézkedése  a  tör- 
vényhozásnak —  három  vonatkozásban  hatályos.  Először 
megállapítja  azt,  hogy  az  ausztriai  tartományok  egymás 
között  feloszthatatlanul  birtoklandók,  mert  ez  a  feltétele 
annak,  hogy  mi  a  közös  uralkodóház  uralkodása  alá  kerül- 
jünk, az  uralkodóház  azonosságában  való  unióra  lépjünk. 
Jelenti  azután  az  1723  : 1.,  különösen  az  I.,  de  a  II.  törvény- 
czikk  értelme  szerint  is  azt,  hogy  a  Magyarországhoz  tartozó 
országok  —  akkor  kapcsolt,  ma  társországok  —  elválasztha- 
tatlanul és  feloszthatatlanul  birtoklandók.  És  harmadszor 
jelentette  azt  is,  hogy  az  Ausztria  és  Magyarország  közti 
viszonynál  fogva,  mely  az  uralkodó  azonosságával  és  a  trón- 
<)röklés  rendjének  azonosságával  meg  lett  állapítva,  Magyar- 
ország Ausztriával  együtt  és  Ausztria  Magyarországgal 
együttesen,  feloszthatatlanul,  elválaszthatatlanul  birtoklandó 
ugyanazon  uralkodó  által,  (Helyeslés  a  jobboldalon.)  termé- 
szetesen semmi  csorbításával  Magyarország  ugyanott  meg- 
határozott függetlenségének.  (Helyeslés  a  jobboldalon.  Zaj 
a  szélsőbaloldalon.) 

Nos,  uraim,  (Halljuk  !  Halljuk  !)  hogy  a  közepére  men- 
jek a  dolognak  .  .  .  (Nyugtalanság  a  szélső  baloldalon.  Fel- 
kiáltások a  jobboldalon  :  Halljuk  !  Halljuk  !)  Igen  furcsa 
hangokat  hallok.  Én  soha  senkit  tagolatlan  hangokkal  nem 
zavartam  abban,  hogy  beszélhessen.  Egy  ityen  szigorú  okos- 
kodásban, amilyennel  én  kénytelen  vagyok  élni,  —  mert 
holmi  laza  és  léha  okoskodással  nem  élhetek  —  kérem 
legalább  azt,  hogy  ne  zavarjanak.  (Élénk  helyeslés  a  jobb- 
és  a  baloldalon.) 

Hogy  a  közepére  menjek  a  dolognak  :  abban  a  nagy 
polémiában,  melyet  egy  bécsi  tanárral  Deák  Ferencz  foly- 
tatott, ez  a  kérdés  a  legtüzetesebb  vizsgálat  alá  jött,  és 
méltán,  mert  Deák  Ferencz  nagyon  jól  tudta,  hogy  ami 
annak  a  bécsi  tanárnak  a  művében  benn  volt,  az  uralkodó 
felfogás  volt  a  bécsi  kanczelláriában  is,  és  az  1861-iki  királyi 
leirat,  mely  az  első  feliratra  válasz  volt  és  amelynek  folytán 
a  magyar  országgyűlés  az  alkudozás  fonalát  megszakította, 
ugyanazt  az  állítást  tartalmazta,  mint  amit  ezen  bécsi  tanár 
műve  később  tudományosan  igazolni  akart. 

És  mik  voltak  azok  az  állítások?. 

Az  volt  az  állítás,  hogy  a  feloszthatatlan  birtoklás^ 
amely  Magyarország  és  Ausztria  között  a  dinasztiának  ugyan- 
azonossága által  megállapíttatott,  nemcsak  azt  jelenti,  hogy 
feloszthatatlan  és  elválaszthatatlan,  hanem  többet  és  egyebet 
is.  Ez  a  több  és  egyéb  az  volt,  hogy  megállapíttattak  bizo- 
nyos közösségek,  megállapíttatott  egy  központi  kormány^ 
megállapíttatott  közössége  bizonyos  ügyeknek,  az  indirekt 
adókban  való  törvényhozásnak,  szóval,  egy  igen  tartalmas, 
az  ország  legfőbb  érdekeire  kiterjedő  reál-unió.  Abban  a 
fényes  polémiában,  amellyel  erre  Deák  Ferencz  felelt,  meg- 
mondja először  azt,  hogy  mit  állapított  meg  a  feloszthatat- 
lan és  elválaszthatatlan  birtoklás,  azután  kimutatja  azt, 
hogy  az  a  több  és  egyéb,  amit  a  kanczellária  és  ezen  tudó& 
úr  is  állított,  mind  hamis,  alaptalan,  a  magyar  törvények 
meghamisítása . 

Erre  Deák  Ferencz  kimerítő  és  világos  nyilatkozatot 
adott.  Azt  mutatta  ki  művében,  a  76.  lapon,  —  hiszen 
ismerik  a  tisztelt  képviselő  urak  ezt  a  művet  —  hogy  :  »ar 
közös  fejedelem  mind  Magyarországot  és  a  hozzá  tartozó 
tartományokat,  mind  a  többi  örökös  tartományokat  együtt 
és  viszonosan,  elválaszthatatlanul  és  feloszthatatlanul  örö- 
kösödésileg  birja,  következőleg  sem  az  örökös  tartományo- 
kat egymástól  vagy  Ma.gyarországtól,  sem  Magyarországot 
és  a  hozzátartozó  országokat  szintén  egymástól  vagy  az 
örökös  tartományoktól  a  birtoklásnál  elválasztani  vagy 
azokat  felosztani  ne  lehessen  ;  egy  szóval,  kimondották  az. 
elválaszthatatlan  és  feloszthatatlan  birtoklást. « 

Nos,  tisztelt  ház,  nem  jelenti-e  ez  a  feloszthatatlan  é& 
elválaszthatatlan  birtoklás  jogtételének  —  mert  ez  egy  jog- 
tétel —  hármas  tartalmát  ?  Mert  amíg  a  szóban  levő  tör- 
vény czikk  erejénél  fogva  ez  áll,  amíg  a  pragmatika 
szankczió  áll,  amíg  a  kapocs  köztünk  és  az  örökös  tarto- 
mányok között  áll,  addig  azok  birtoklása  feloszthatatlan 
és  elválaszthatatlan  :  a  magyar  korona  országainak  birtok- 
lása feloszthatatlan  és  elválaszthatatlan,  és  elválaszthatat- 
lan Ausztriának  birtoklása  Magyarország  birtoklásától,  é& 
elválaszthatatlan  Magyarországnak  birtoklása  Ausztria  bir- 
toklásától. (Igaz  !  Úgy  van  !  a  jobboldalon.  Mozgás  a  bal- 

oldalon.)  Arról  van  most  szó,  tisztelt  uraim,  hogy  mi  volt 
Deák  Ferencz  véleménye.  Lehetetlen  azt  világosabban  ki- 
fejezni, de  tömörebben  sem,  mint  itt  ebben  a  felolvasott 
nyilatkozatban  van. 

Már  most,  Deák  többi  n3álatkozatainak  a  megértésére, 
kiterjeszkedem  arra  is,  amit  Rakovszky  István  tisztelt  kép- 
viselőtársam felhozott.  Ennek  megértésére  szükséges  tudni, 
hogy  úg3^  törvényeink,  mint  Deák  Ferencz  is  számos  alka- 
lommal hivatkozott  az  1723.  évi  I.,  II.  és  III.  törvény- 
czikkre,  számos  alkalommal  hivatkozott  ezen  határozatra 
is,  amel}'  az  elválaszthatatlan  és  feloszthatatlan  birtoklást 
kimondja,  de  hol  anna^k  egyik,  hol  annak  másik  kifolyását, 
hol  a  harmadikat  említette  fel,  anélkül,  hogy  ezekből  a 
njdlatkozatokból  szabad  volna  igazságosan  —  az  ő  emléke 
iránt  igazságosan  —  következtetni,  hogy  a  föl  nem  emlí- 
tett tartalmat,  következményt  és  kifolyást  tagadta  volna. - 
(Ügy  van  !  Ügy  van  !  a  jobboldalon.)  így  például,  hogy 
éppen  a  legvitálisabb  dologról  szóljak,  1860— 61-ben  az  első 
fehratban  azt  az  értelmet  és  azt  a  következtetést  emelte 
ki  Deák  Ferencz,  hogy  a  feloszthatatlan  és  elválaszthatatlan 
birtoklás  a  Magyarország  és  Ausztria  közti  kapcsolatra  ki- 
mondatott. Mikor  Révész  Imre  a  pragmatika  szankczió 
elnevezés  iránt  vitát  kezdett,  akkor  Deák  Ferencz  arra  is 
kitért,  és  mint  magában  értendőt  —  és  hogy  miért  magá- 
ban értendőt,  majd  azt  is  meg  fogom  mondani  — •  föl- 
említi (Olvassa)  : 

»Kimondották  továbbá  mind  Magyarországra  és  a^ 
magyar  korona  országaira,  mind  az  örökös  tartományokra 
nézve  együtt  és  viszonosan  az  elválaszthatatlan  és  feloszt- 
hatatlan birtoklást. « 

Egjrütt  mind  a  kettőre,  kapcsolatosan. 

Erre  az  első  feliratra  jött  az  a  bizonyos  királyi  leirat ,, 
melyben  a  kanczellária  oly  következtetéseket  von  és  oly 
állításokat  tesz  ezen  törvényes  határozat  értelmére,  amit 
röviden  fölemlítek,  hogy  mik  voltak  azok.  Azt  mondja  ez 
a  királyi  leirat  (Olvassa)  :  »Három  százados  közös  uralom 
és  közösen  átélt  események  által  Magyarország  birodalmunk 
egyéb  országaival  sokkal  szorosabb  viszonyba  lépett,  sem- 
hogy azt  puszta  személyes  uniónak  tekinteni  lehetne.  Ez  a 

szorosabb  viszony  az  1723.  évi  I.  és  II.  törvényczikk  min- 
den szavában  ki  van  jelentve  és  félreismerhetetlenül  igazolva. « 
És  utal  rá,  hogy  mi  ez  a  szorosabb  viszony,  amely  meg 
volt  állapítva  e  törvényekben  ezen  kifejezések  által  : 
azok  központi  kormányra  utalnak,  amelynek  hatásköréhez 
a  Magyarországot  és  a  többi  tartományokat  közösen  érdeklő 
ügyeknek  minden  elintézése  jogilag  tartozik.  Kimondja  azt, 
hogy  közös  törvényhozásnak  és  közös  kormányzásnak  keU 
lennie  a  két  országra  nézve,  hogy  a  pénz-  és  hadügyek,  bele- 
értve az  összes  indirekt  adókat  is,  ezen  közös  kormányzás 
alá  tartoznak. 

Most  jön  azután  a  második  felirat,  s  abban  ezen  értel- 
mezés ellen  száll  síkra  Deák  Ferencz.  A  feliratban  mint 
magában  értendőt  említi  azt,  hogy :  »Azon  szavakban  a 
Mag3^arország  és  Ausztria  közötti  kapcsolat  csak  a  feloszt- 
hatatlan és  elválaszthatatlan  birtoklásra  van  megállapítva  ; 
minden  ebből  vont  egyéb  következtetés  hamis  és  a  törvé- 
nyekkel ellenkezik. «  És  ezt  hosszasan  bizonyítja. 

Elég  idéznem  az  ő  nézetére  csak  ezt  a  kifejezést 
(Olvassa) :  »A  szétválaszthatatlanság  és  feloszthatatlanság 
eg3^edül  a  birtoklásra  volt  megállapítva.  Ebből  az  országlás 
formáját,  a  kormányzás  ugyanazonosságának  egységét  annál 
kevésbbé  lehetett  következtetni,  mert  Magyarország  függet- 
lensége, különválása  világosan  ki  volt  mondva. « 

Tehát  ugyanazon  nézetet  nyilvánította  Deák  Ferencz 
akkor  is  :  hogy  a  monarchia  két  állama  közötti  kapcsolatra 
kiterjed  a  feloszthatatlan  és  elválaszthatatlan  birtoklás. 

Most,  uraim,  következett  be  az,  amit  az  eredmény 
mutat,  az  a  bizonyos  tudós  munka,  mely  arra  a  czélra 
Íratott,  hogy  a  bécsi  kormánjTiak  és  a  kanczelláriának  ez 
a  közjogi  álláspontja  tudományos  igazolást  nyerjen.  Erre  a 
tudós  munkára  jött  Deák  Ferencznek  az  a  felelete,  mely 
pregnánsan  mind  a  három  irányban  meghatározza  az  el- 
választhatatlanság  és  felbonthatatlanság  elvét,  amelyből  egy 
részt  felolvastam. 

Jöttek  azután  az  események  ;  nemzet  és  király  a  ki- 
békülés útjára  léptek,  és  a  hatvanhetes  bizottságban,  mely 
a  közös  érdekű  viszonyok  szabályozására  törvényjavaslatot 
dolgozott  ki,  ez  az  elválaszthatatlan  és  feloszthatatlan  bir- 

toklás  elve  is,  melyet  a  pragmatifia  szankozió  megállapít, 
tárgyalás  alapjául  szolgált,  de  úgy,  hogy  annak  az  az  értelme 
s  az  a  kifolyása,  hogy  az  uralkodóház  azonossága  által  a 
két  állam  között  is  az  elválaszthatatlan  és  feloszthatatlan 
kölcsönös  birtoklás  elvét  megállapítja,  kétely  és  vita  tárgya 
soha  sem  volt.  (Ügy  van  !  jobbfelöl.)  Jelen  van  egyike  azok- 
nak, kik  az  akkori  balközéppártnak  vezérei  voltak,  (Mozgás 
balfelöl.  Halljuk  !  Halljuk  !)  megítélheti,  igazam  van-e,  hogy 
€z  a  tétel,  ez  az  értelmezése  a  pragmatika  szankcziónak, 
amely,  mondom,  a  Deák  Ferenczé  s  amelyet  én  bátor  vol- 
tam szintén  elfogadni  —  ha  megengedi  tisztelt  képviselő- 
társam .  .  . 

Rakovszky  István :  Nem  tilthatom  meg  !  (Halljuk  ! 
Halljuk!) 

.  .  .  hogy  ez  az  értelme  a  pragmatika  szankcziónak  vitás 
soha  sem  volt.  (Úgy  van  !  Úgy  van  !)  A  volt  balközép  és 
a  Deák-párt  között  a  különbség  ott  kezdődött,  hogy  ebből 
az  elvből  minő  következtetéseket  lehet  vagy  nem  lehet  vonni. 
(Helyeslés  a  jobboldalon.)  Ha  ki  ebben  kételkednék,  azt 
utalom  azokra,  amiket  a  hatvanhetes  bizottságban,  amely- 
nek tárgyalásai  ismeretesek  és  közzé  vannak  téve,  Deák 
Ferencz  mondott,  midőn  arról  a  tételéről  a  javaslatnak  szólt, 
amely  azt  mondja  (Olvassa) :  »Megállapítván  az  ünnepélyes 
alapszerződés  a  Habsburg-ház  női  ágának  trónöröklési  jogát, 
kimondotta  egyszersmind,  hogy  azon  országok,  amelyek  a 
megállapított  öröklési  rend  szerint  egy  közös  uralkodó  alatt 
állanak «,  —  tudniillik  az  osztrák  és  magyar  állam  együtt  — 
»feloszthatatlanul  és  el  válhat  atlanul  együtt  birtoklandók.« 
Azt  mondja  (Olvassa) :  »Aki  a  pragmatika  szankcziót,  vagy 
ha  úgy  tetszik,  az  1723.  évi  I.  és  II.  törvényczikket  elolvasta, 
az  arról  nem  kételkedhetik,  hogy  ez  szórói-szóra  benne  van.« 
Ez  tehát  szintén  elég. 

Azután  tovább  megy  (Olvassa)  :  .  .  .  »nem  is  ez  a  vitás 
köztünk « ;  —  tudniillik  ő  közötte  és  a  bizottság  kisebbsége 
közt  —  »a  megtámadás,  amelyet  a  bizottság  kisebbsége  a 
javaslat  ellen  intézett,  a  következtetés  ellen  van  intézve, 
azon  következtetés  ellen,  hogy  e  határozottan  kimondott 
elv  folytán,  a  közös  és  elválaszthatatlan  birtoklás  folytán,  a 
közös  biztonság  és  annak  együttes  erővel  leendő  védelme 

és  fentartása  oly  közös  és  viszonos  kötelezettség,  mely  egye- 
nesen  a  pragmatika  szankczióból  származik. « 

Czélomra  nem  vizsgálom,  hogy  helyes-e  ez  a  következ- 
tetés, vagy  nem.  (Mozgás  a  szélsőbaloldalon.)  Kérem,  én 
természetesen  helyesnek  tartottam  és  tartom  ;  itt  csak  azt 
emelem  ki,  hogy  vitás  soha  sem  volt  a  pragmatika  szankczió- 
nak  ez  az  értelme,  annyira  nem  volt  vitás,  hogy  akit  érdekel, 
olvassa  el  azt  a  különvéleményt,  amelyet  a  hatvanhetes 
bizottságnak  kisebbsége  ebben  a  tárgyban  beadott.  (Halljuk  ! 
Halljuk !)  Ebben  az  van  mondva,  a  második  pontban 
(Olvassa)  : 

»Azon  kapcsolat,  mely  egyrészről  a  magyar  korona 
országai,  másrészről  Ö  felségének  többi  államai  és  tarto- 
mányai között  jogilag  fennáll,  a  pragmatika  szankczión,  az 
1723.  évi  I.  és  II.  törvényczikken  alapszik.  Eszerint  a  magyar 
korona  országai  és  Ö  felségének  többi  országai  és  tartomá- 
nyai között  semmi  más  kapcsolat  nem  létezik,  mint  az 
uralkodóháznak  azonossága  és  az  arra  alapított  közös  és 
elválaszthatatlan  birtoklás«.  (Felkiáltások  a  szélsőbaloldalon  : 
Ez  az  igazi !) 

Mellékgondolat  engem  nem  vezet. 
Miért  olvastam  én  ezt  fel,  tisztelt  képviselőház  ? 
Talán  azért,  hogy  a  már  elintézett  vitát  felelevenítsem  ? 
Nem,  hanem  csak,  hogy  azon,  a  törvénymagyarázatra 
fontos  körülményt  konstatáljam,  hogy  a  pragmatika  szank- 
cziónak  az  az  értelme,  hogy  a  Magyarország  és  Ausztria 
között  elválhatlan  és  feloszthatlan  birtoklás  elvét  meg- 
állapítja, soha,  még  az  akkori  ellenzék  és  a  Deák-párt  között 
sem  volt  vitás.  (Ügy  van  !  Úgy  van  !  a  jobb-  és  a  bal- 
oldalon.) 

Most,  tisztelt  ház,  itt  be  is  fejezhetném  erre  nézve 
beszédemet.  (Halljuk !  Halljuk !)  De  a  tisztelt  ház  meg 
fogja  nekem  engedni,  és  azt  hiszem,  tisztelt  képviselőtár- 
sam is  belenyugszik,  ha  még  egy  lépéssel  tovább  megyek, 
azon  állításomnak  igazolására,  hogy  úgy  az  akkori  poli- 
tikusok, mint  az  azelőtti  és  az  akkori  törvények  néha,  midőn 
a  pragmatica  sanctióban  levő  ezen  kifejezések  értelmét 
a  pragmatica  sanctióra  vonatkoztatva  felemlítik,  annak 
csak  egyik  vagy  másik  következtetóeét  vonják  le,  aszerint, 

amint  czél jókra,  szükséges  volt.  lg}'  például  az  1848-iki 
törvényeknek  élőbeszédében  ki  van  mondva  csak  egy,  hogy 
tudniillik  »a  pragmatica  sanctio  által  Magyarországgal 
»válhatlan«  kapcsolatban  álló  tartományok  iránti  törvényes 
viszonyok «  vannak  felemlítve.  Csak  ennyi  !  De  a  törvény- 
nek félreértése  volna  az,  hogy  ezt  úgy  akarta  odaállítani, 
hogy  csak  ez  a  tartalma  a  pragmatica  sanctio  idevonat- 
kozó határozatainak. 

De  legérdekesebb  maga  az  1867.  évi  XII.  törvényczikk. 
Két  helyen  emlékszik  meg  ezekről  a  kérdésekről  ez  a  tör- 
vény :  a  bevezetésben  és  azonfelül  a  hatvanhetes  bizottság 
javaslatának  szórói-szóra  megfelelőleg  a  3.  §-ban.  A  beveze- 
tésben szintén  egyik  folyományát  tartalmazza  a  feloszthat- 
lan  és  elválhatlan  birtoklás  elvének,  azt  mondván,  hogy  : 
»azon  alapszerződés,  mely  az  1723.  évi  I.,  II.  és  III.  törvény- 
czikkek  által  a  Felséges  uralkodóház  és  Magyarország  közt 
létrejött,  amely  egyrészről  a  birodalmi  kapcsolathoz  tartozó 
országok  és  tartományoknak  az  1723.  évi  I.  és  II.  törvény- 
czikk értelmében  együttes  és  elválaszthatatlan  birtoklását, 
másrészről  pedig  Magyarországnak  önáUó  törvényhozási  és 
kormányzati  függetlenségét  biztosította  .  . .«  Itt  a  pragmatica 
sanctio  értelmében  az  együttes  és  elválhatlan  birtoklás  az 
Ausztria  és  Magyarország  közötti  kapcsolatra  van  meg- 
említve. 

Ezen  törvény  azután  még  egyszer,  mindjárt  az  elején 
rátér  a  magyar  pragmatica  sanctio  ezen  határozatának 
tartalmára.  így  szól  —  felolvasom  :  »1.  §.  Azon  kapcsolat, 
mely  egyrészről  a  magyar  korona  országai,  másrészről  0  fel- 
ségének többi  országai  és  tartományai  között  jogilag  fenn- 
áll, az  1723.  évi  I.,  II.  és  III.  t örvény czikkek  által  elfoga- 
dott pragmatica  sanctión  alapszik.  —  2.  §.  Megállapítván 
az  ünnepélyes  alapszerződés  a  Habsburg-ház  női  ágának 
trónöröklési  jogát,  kimondotta  egyszersmind,  hogy  azon 
országok  és  tartományok,  melyek  a  megállapított  Öröklési 
rend  szerint  egy  közös  uralkodó  alatt  állanak,  feloszthatat- 
lanul és  elválhatatlanul  együtt  birtoklandók  .  .  .« 

Tehát  az  1867.  évi  XII.  törvényczikk  hitelesen  magya- 
rázza a  magyar  pragmatica  sanctiót ;  hitelesen  magya- 
rázza azt  is,  hogy  mit  jelent  az  abban  megállapított  elválaszt- 

hatlan  és  feloszthatlan  birtoklás,  és  meg  lett  állapítva  abban 
a  következményében,  amelyet  tisztelt  képviselőtársam  két- 
ségbe vont,  mely  Deák  Ferencz  nézete  volt,  hogy  tudni- 
illik jelenti  az  Ausztria  és  Magyarország  közti  elválaszt- 
hatlan  és  feloszthatlan  birtoklást  is.  Ez  ma  már  hiteles  ma- 
gyarázata ama  törvénynek. 

S  itt  kötöm  össze  beszédem  első  részét :  hogy  ez  a  nézet 
—  Deák  Ferencz  nézete  e  tekintetben,  sőt  az  akkori  bal- 
közép nézete  is  e  tekintetben  —  elfogadtatott  a  törvény 
által,  és  ma  ez  a  hiteles  magyarázattal  megállapított  értelme 
a  magyar  pragmatica  sanctiónak.  (Ügy  van !  Ügy  van ! 
jobbfelől.) 

És  most,  tisztelt  ház,  csak  még  egyet. 

Midőn  múltkori  beszédemben  a  magyar  pragmatica 
sanctióra  hivatkoztam,  méltán  vettem  azt  ilyen  értelem- 
ben. És  így  áll  az  az  érvelésem  is,  hogy  ha  mi  Kossuth 
Ferencz  értelmezését  fogadjuk  el,  akkor  nincs  meg  az  ural- 
kodóház ugyanazonossága,  pedig  a  törvény  ezt  akarta ; 
akkor  eltérés  van  azok  között,  akik  Ausztriában  trónörök- 
lésre hivatvák,  és  azok  sora  között,  akik  az  ily  módon  félre- 
értelmezett magyar  pragmatica  sanctio  szerint  a  trónon 
következnének ;  akkor  fel  van  forgatva  még  a  magyar 
pragmatica  sanctióban  megállapított  feloszthatlan  és  elvá- 
laszthatlan  birtoklás  elve  is. 

Ezzel,  tisztelt  ház,  befejeztem  ezt  a  részét  —  csak 
ezt  a  részét  —  beszédemnek.  (Helyeslés  a  jobb-  és  a  bal- 
oldalon.) 

A  túloldalon  ülő  képviselő  urak  kifogást  emeltek  azon 
értelmezés  ellen,  melyet  a  nyilatkozat  beczikkelyezésére 
nézve  felállítottam.  Én  azt  mondtam,  hogy  az  egyszerű 
beczikkelyezése  a  nyilatkozatnak,  annak  erejéhez  nem  ad 
semmit,  annak  erejéből  nem  vesz  el  semmit ;  hogy  ennél 
nem  vizsgáljuk,  egyezik-e  a  nyilatkozat  a  házi  törvények- 
kel, vagy  sem,  mert  azokat  nem  ismerjük,  azok  előttünk 
nem  is  fekszenek  ;  azt  is  mondtam,  hogy  ezen  vonatkozá- 
sokban a  beczikkelyezés  egyszerűen  a  tudomásul  vétel  ünne- 
pélyesebb formája,  amint  az  sok  más  esetben  történt,  ame- 
lyekben a  beczikkelyező  alaki  törvény  semmi  jogi  tartalom- 
mal nem  bír. 


Ferencz  Ferdinánd  főherczeg  házassági  nyilatkozata.        357 

A  kérdés  csak  az,  hogy  elegendő  jelentőségűnek  talál- 
ják-e ezt  a  nyilatkozatot  arra,  hogy  a  tudomásul  vételnek 
ezt  az  ünnepélyesebb  formáját  kívánják.  Azt  hiszem,  hogy  ele- 
gendően jelentős.  Aki  nem  tartja  annak,  ne  czikkelyezze  be, 
ne  szavazza  meg  a  beczikkelyezést,  ne  pártolja  beszédében 
az  egyszerű  beczikkelyezést  se. 

Ismétlem  újra  álláspontomat. 

Az  a  része  a  nyilatkozatnak,  amelyben  a  főherczeg  azt 
mondja,  hogy  alá  van  vetve  a  családi  törvénynek,  sazt  mondja, 
hogy  az  ő  házassága  a  családi  törvények  szerint,  amelyek  őt 
kötelezik,  —  őt  kötelezik,  mondja  —  morganatikus  házasság, 
tehát  a  családi  törvények  szerint  a  férj  rangjában,  czímében, 
jogaiban  sem  az  ő  neje,  sem  gyermekei  nem  részesülnek  — 
ez  a  része  a  nyilatkozatnak  tisztán  a  családi  törvények 
körén  belül  mozog.  A  beczikkelyezés  által  semmi  jogi 
jelentőséget  nem  nyer ;  mert  a  beczikkelyezéssel  nincs  beis- 
merve, hogy  ennélfogva  a  családi  törvényekben  foglalt 
határozatok  országos  törvénnyé  emeltetnek ;  (Igaz  !  Úgy 
van!  a  jobb-  és  baloldalon.)  a  beczikkelyezés  által  az  sincs 
kijelentve,  hogy  a  főherczeg  helyesen  ítélte-e  meg  a  családi 
törvényeket,  vagy  helytelenül ;  az  nem  egyéb,  —  így  tán  ért- 
hetőbb lesz  a  tisztelt  képviselő  urak  számára  —  a  beczik- 
kelyezés a  nyilatkozatnak  ezen  részeire  nézve  semmi  egyéb, 
mint  a  tudomásul  vétel  ünnepélyesebb  formája. 

Hiszen  ha  nem  törvényjavaslat  alakjában  terjesztetik 
be,  hanem  királyi  üzenet  alakjában,  akkor  is  tudomásul 
vétetik,  csak  azzal  a  különbséggel,  hogy  nem  fordul  elő  a 
törvénykönyvben . 

Rakovszky   István  :   Nagy  különbség !    (Mozgás  a 
szélsőbaloldalon  és  a  baloldal  némely  padjain.) 

Az  a  módosít vány,  melyet  a  miniszterelnök  úr  benyúj- 
tott,*) abban  a  részben  is,  hogy  mit  jelent  a  beczikkelyezés, 
minden  kételyt  eloszlatott.  (Ügy  van  !  jobbfelől.)  Eloszlatta 
azt  a  kételyt,  hogy  ezáltal  az  úgjoievezett  házi  törvények 
nincsenek-e  országos  törvény  erejére  emelve  ?  (Igaz  !  Úgy 
van  jobbfelől.)  Ez  tisztába  hozta  azt  a  kérdést  is,  hogy  nem 
jogforrás  ;  tisztába  hozta  azt  a  kérdést  is,  hogy  a  trónörö- 

♦)  L.  a  345.  lapon. 

kösödés  megállapítására  nem  vesszük  a  jogot  és  a  jogtéte- 
leket máshonnan,  mint  országos  törvényekből ;  ki  van  zárva 
annak  a  félremagyarázásnak  lehetősége,  hogy  a  beczikke- 
lyezés  által  a  házi  törvényeket,  csak  úgy  mellékesen,  anél- 
kül, hogy -ezen  háznak  törvényhozói  akarata  arra  lett  volna 
irányítva,  anélkül,  hogy  e  részben  a  ház  tanácskozott  volna, 
vagy  csak  kívántak  volna  tőle  határozatot,  habár  csak  a  fel- 
olvasott szakaszait  is  házi  törvénynek  elfogadta  volna.  A  házi 
törvények  jogállása  Magyarországon  marad  ezen  törvény, 
ezen  vita  után  ugyanaz,  mint  ami  volt  ezen  javaslat  és  ezen 
vita  előtt.  (Igaz  !  Ugy  van  !  jobbfelől.) 

Hanem  igenis  azt  állítottam,  hogy  mert  a  törvény- 
javaslat bevezetésében  foglaltatik  egy  rész,  mely  kapcsolatban 
van  a  trónörökös  nyilatkozatának  azzal  a  részével,  melyben 
ő  már  nem  házi  statútumokról  beszél,  hogy  azoknak  alá  van 
vetve,  nem  a  házi  törvényekből  vonja  le  a  következtetést, 
hanem  a  magyar  trónörökösödési  törvényekről  beszél  és  azok- 
nak értelmére  nézve  tesz  állítást,  hogy  tudniillik  az  ilyen 
házasságból  születendő  gyermekek  nem  lévén  tagjai  a  család- 
nak, az  1723-iki  törvény czikk  értelmében  trónörökösödési 
joggai  nem  birnak  —  erre  nézve  a  javaslat  már  nem  pusztán 
ünnepélyes  alakban  való  tudomásul  vétel,  hanem  erre  nézve 
diszponál  a  törvényjavaslat  bevezetésében,  és  pedig  azon 
toldás  után  is,  amelyet  a  miniszterelnök  benyújtott,  messze 
kihat ólag  és  igen  tartalmasán.  (Helyeslés  jobbfelől.)  Min- 
denekelőtt megvizsgálja  az  országos  törvény  szempontjából, 
hogy  ez  a  része  a  nyilatkozatnak  megegyezik-e  a  trónörökö- 
södési törvénnyel,  vagy  sem,  és  miután  megvizsgálta,  ki- 
mondja, hogy  megegyezik,  vagyis  cognitio  után  mondja  ki. 
Erre  a  tételre  már  a  törvényhozó  akarata  irányult.  Másod- 
szor egyebet  is  mond  :  hogy  tudniillik  trónörökösödési  kér- 
désekben csak  az  ország  törvénye  irányadó,  még  pedig  az 
országnak  egy  oly  törvénye,  amely  a  trónöröklés  rendjére 
nézve  azonos  azzal,  amely  Ausztriában  van,  de  nem  követ- 
kezménye annak,  nem  függ  tőle,  hanem  keletkezésében, 
tartalmában,  feltételeiben  önálló.  (Helyeslés  jobbfelől.) 

így  állítván  fel  a  kérdést,  nem  értem  a  tisztelt  képviselő  úr 
álláspontját.  Beszédében  ő  czéloz  arra,  hogy  itt  egy  harmadik 
vállal  garancziát  arra  nézve,  hogy  a  nyilatkozatban  foglalt  kö- 

telezettségek  a  trónörökös  részéről  teljesíttetnek  —  mert  ott 
kötelezettséget  a  nyilatkozatban  senki  sem  vállal,  mint  a  fő- 
herczeg maga  —  és  hogy  azt  a  harmadik  garantirozza  a  beczik- 
kelyezés  által.  Ki  ez  a  harmadik  ?  A  törvényhozás  ? 

Hát  tisztelt  ház,  e  javaslatban  garancziáról  szó  sincs. 
A  kezességnek  a  magánjogban,  az  adósságnál  az  az  értelme, 
hogy  ha  az  adós  kötelezettségét  nem  teljesíti,  ezt  a  kezes,  a 
garáns  teljesíti.  Gondolom,  ezen  értelemben  nem  szólott  a 
képviselő  úr,  hanem  szólott  talán  közjogi  értelemben.  De 
közjogi  értelemben  sem  találhatok  ebben  a  javaslatban 
semmi  garantirozást.  Annak,  szemben  a  nyilatkozat  hatá- 
rozott szövegével,  értelme  sem  volna,  s  én  a  feltételezést 
is  elutasítom  magamtól,  hogy  olyasmi  szándékolt,  még 
inkább,  hogy  bármi  értelemben  indokolt  volna. 

A  garanczia  csak  nemzetközi  vonatkozásban  bir  igazi 
értelemmel.  Garantirozni  internaczionális  vonatkozásban 
annyit  jelent,  hogy  én  valamelyik  szerződő  fél  kötelezett- 
ségének teljesítését  a  másik  irányában  garantirozom ;  ha  ő 
azt  nem  teszi :  ha  kell,  erővel  is  szorítom  rá,  hogy  teljesítse. 
Gondolom,  a  képviselő  úr,  midőn  garantirozásról  és  garánsról 
beszél,  azt  ebben  az  értelemben  nem  mondotta  és  nem  értette. 
A  további  értelmet,  ha  megengedi  a  képviselő  úr,  én  nem 
keresem  —  keresse  ő,  (Derültség  a  jobboldalon.)  magyarázza 
ő,  mert  én  nem  vagyok  erre  képes  ;  ezennel  leteszem  a  fegy- 
vert. (Derültség  a  jobboldalon.) 

Áttérek  azokra  az  érvekre,  melyek  az  ellen  felhozattak, 
hogy  az  1723-iki  törvényekkel  megegyez  a  trónörökös  nyilat- 
kozatának említett  része.  Erre  vonatkozólag  Rakovszky  Ist- 
ván képviselő  úr,  és  Pichler  Győző  képviselő  úr  is,  felhoztak 
két  rendbeH  okokat.  Közjogiakat,  és  a  házi  törvények  köréből 
vett  s  az  egyenjogú  házasság  intézményére  vonatkozó  okokat. 
Előbb  az  utóbbiakkal  akarok  foglalkozni.  Mindkét  képviselő- 
társam, különösen  Rakovszky  István,  ezt  tüzetes  vizsgálat 
tárgyává   tette. 

Vizsgálódásainak  sommázata  a  következő.  Már  azért 
is  helytelen  a  mi  törvénymagyarázatunk,  mert  a  XVIII. 
században,  tehát  éppen  akkor,  midőn  a  pragmatika  szankczió 
hozatott,  az  egyenrangú  házasságra,  az  egyenrangúság  fo- 
galmára és  kellékeire   egy  enyhébb,   az    1839-iki  házi   tör- 

vénybe  foglalt  szigorúbbtól  eltérő  szokásjog  alakult,  és  ha. 
ezen  eltérő,  akkor  fennállott,  állítólag  enyhébb  szokásjog 
szerint  bíráljuk  meg  a  nyilatkozatot  s  az  ezzel  kapcsolatban 
létrejött  házasságot,  akkor  ez  egyenrangú  házasság,  és 
mert  egyenrangú  házasság,  a  gyermekek  trónöröklési  joggal 
birnak  szerinte. 

Rakovszky  István  képviselő  úr  azt  állítja,  hogy 
a  XVIII.  század  folyamán  az  akkori  német  általános 
fejedelmi  szokásjog  körében  egy  új  tétel  alakult,  szem- 
ben a  régi  szigorúbb  felfogással,  amely  —  röviden  vissza- 
adom nézetét  —  a  következő  :  Nem  egyenrangúnak  a 
birodalmi  főrendek  és  azokhoz  nem  tartozók  között  csak  az  a 
házasság  tekintetett,  amely  polgári  személyekkel,  vagy  nem 
tisztességes  személyekkel  köttetett.  Ebben  a  részben  tisztelt 
képviselőtársam  tovább  megy  állításában,  és  azt  mondja  : 
Minden  más,  nevezetesen  nemes  személyekkel,  —  és  nemes 
személyek  alatt,  szemben  a  főnemességgel,  értették  a  gró- 
fokat, bárókat  és  czímnélküli  nemeseket,  ha  nem  voltak 
birodalmi  főrendek,  azaz  nem  birtak  a  birodalmi  gyűlésen 
üléssel  és  szavazattal  —  tehát  a  nemesek  és  a  birodalmi  fő- 
rendek vagy  fejedelmi  családok  tagjai  közt  kötött  házasság, 
az  már  egyenrangúnak  tekintetett  ezen  új  szokás  szerint, 
szemben  a  régi  szigorú  elvvel.  Jól  van,  ez  a  tétel  tehát  bizo- 
nyítandó. Megkísérli  tisztelt  képviselőtársam  ezt  kimutatni. 
Mint  szokásjogot  akarja  bebizonyítani.  Rendelkezésekből, 
birodalmi  ítéletekből,  obszervancziákból,  azaz  olyan  esetek- 
ből, amelyekben  valamely  szokásjog  van  kifejezve.  Támogatja 
ezt  szerzők  véleményével  is.  Nem  elsősorban,  hanem  mint 
kisegítő  támogatást  hozza  ezt  fel. 

Tisztelt  ház  !  Mielőtt  ezek  vizsgálatába  indulnék,  egy- 
néhány fogalmat  tisztázok  előbb  a  tisztelt  képviselő  úrral 
szemben. 

Az  első  az,  hogy  abból  a  téves  feltevésből  indul  ki,  hogy 
ami  nem  nyilvánvalóan  diszpar  házasság,  vagy,  hogy  német 
kifejezéssel  éljek,  és  kénytelen  leszek  ezt  használni,  mert 
ma  már  ez  a  familiáris  a  házban  (Derültség) :  notorische 
Missehe  —  hogy  ami  nem  az,  az  mind  az  egyenrangú  házas- 
ság körébe  esik.  (Ügy  van  !  a  baloldalon.)  Ez  nagy  tévedés. 
Nem  úgy  van,  sem  a  szokásjog  szerint,  sem  a  szerzők  szerint, 

sem  a  statútumok  szerint,  sem  a  birodalmi  törvény  és  jog  sze- 
rint nincs  úgy.  (Helyeslés  jobbfelől.  Zaj  balfelől.) 

Rakovszky      István  :     Birodalmi      törvény     nem 
is  volt ! 

Kérem,  ez  egy  jogtétel,  amelyet  egészen  határozottan 
kell  bizonj'ítani.  Én  semmi  politikai  szempontról  itt  beszé- 
dem egész  folyamán  nem  beszélek ;  én  egy  nagy  esküdtszék- 
nek tekintem  a  házat,  tudniillik  azon  kérdés  felett :  törvé- 
nyes-e vagy  törvénytelen-e  a  mi  következtetésünk,  helyes-e 
vagy  helytelen-e  az  annak  támogatására  felhozott  érv. 

Én  azt  mondom  :  ez  az  állítás  téves.  Egyenrangú  há- 
zasságnak az  tekintetett,  amely  egyenrangú  rendek  között 
köttetett,  ezek  pedig  voltak  a  fejedelmi  családok  és  mind- 
azok a  nemes  családok,  akik  birodalmi  főrendek  voltak,  azaz 
a  birodalmi  gyűlésen  üléssel  és  szavazattal  birtak.  Azok  kö- 
zött, kik  a  birodalmi  főrendekbe:?;  nem  tartoztak,  voltak 
nagy  nemesi  családok,  grófok,  bárók,  régi  nemesek,  de  ezek 
a  »hoher  Adel«-hez  nem  tartoznak.  (Ugy  van  !  jobbfelöl.)' 
Már  most,  kérem,  az  egyenrangú  házasságnak  ellentéte  a  nem 
egyenrangú  házasság,  vagy  amint  nevezték,  Missheirath, 
amely  ebben  az  értelemben,  amint  kifejtettem,  nem  egyen- 
rangú egyének  között  köttetett.  Ezeknek  a  nem  egyenrangú 
házasságoknak  körén  belül  más  és  más  szempontból  kiválnak 
a  notorische  Missheirat,  azaz  a  nyilvánvalóan  egyenlőtlen 
házasság  esetei,  és  más  szempont  szerint,  de  a  nem  egyen- 
rangú házasság  körén  belül,  a  morganatikus  házasság. 
A  morganatikus  házasság  fogalma,  az  egy  olyan,  nem  egyenlők 
közt  kötött  házasság,  tehát  Missheirat,  ahol  a  megkötő 
feleknek  maguknak  arra  volt  az  akaratuk  irányozva,  és  azt 
a  szerződésben  világosan  ki  is  fejezték,  hogy  a  házasságot 
mint  egyenlőtlent  kössék  meg. 

Rakovszky  Ist'ván  tagadólag  int. 

Kérem,  csak  lassan,  tisztelt  képviselő  úr.  Közbevetőleg 
engedje  meg,  hogy  megmondjam,  hogy  én  nem  azt  akarom,, 
hogy  nekem  higyjen,  hanem  higyjen  az  ő  kedvencz  szerzői- 
nek, Bluntschlinak  és  Heffternek.  (Élénk  tetszés  és  derült- 
ség jobbfelől.)  Tessék  utána  nézni. 

A  morganatikus  házasságra  nézve  még  az  az  elv  is  állott, 
hogy  oly  személyek  közti  házasságot,  akik  a  birodalmi  szo- 

kásjog  értelmében  kétségtelenül  egyenrangúak  voltak,  nem 
volt  helyes  morganaticze  kötni.  Ez  visszaélés  volt,  és  a 
nőnek,  ha  szerződött  is,  a  gyermekeknek,  ha  morganati- 
kusnak  nevezték  is  a  házasságot,  hatalmában  állott  jogát 
keresni  a  császárnál,  a  birodalmi  törvényszékek  előtt. 

A  notorische  Missheirat  ennél  kevesebb.  A  notorische 
Missheirath  mit  jelent  ?  Nyilvánvalóan  egyenlőtlen,  nem 
egyenrangú  házasságot ;  nyilvánvaló :  notórius.  Nemcsak 
abban  a  két  esetben,  melyet  tisztelt  képviselőtársam  az 
ő  bizonyítása  czéljából  felhozott,  tudniillik  hogy  ha  polgári 
személlyel  vagy  turpis  personával  köttetik  a  házasság ; 
hanem  lássa,  tisztelt  képviselő  úr,  ugyanazon  szerzők  sze- 
rint, akiknek  segítségével  bizonyítását  megkísérlette,  neve- 
zetesen Heííter  szerint,  akire  leggyakrabban  hivatkozott,  a 
notorische  Missheirath-nak  volt  még  egy  harmadik  esete  is  : 
nem^es  személyekkel,  grófnővel  vagy  bárónővel,  nemes 
leányokkal  .  .  . 

Rakovszky  István  :  Magam  mondottam ! 

. . .  kötött  házasság,  ha  ez  a  házi  statútumokba  vagy  pedig 
a  házban  uralkodó  kifejezett  obszervancziába,  szokásjogba 
ütközött.  Az  alaptétele  tehát  hamis ;  az  az  alaptétel,  hogy 
grófnőkkel,  bárónőkkel,  nemes  leányokkal  kötött  házasság 
nem  lehetett  más,  mint  egyenrangú. 

Most  már  nézzük  meg,  tisztelt  ház,  hogy  ezen  a  jogon, 
amint  mondottam,  hogy  tudniillik  csak  az  egyenrangú  rendek- 
hez tartozók  közt  kötött  házasság  tekintetett  egyenrangúnak, 
igaz-e  az,  amit  t.  képviselőtársam  mond  :  hogy  a  XVIII.  szá- 
zad folyamán  egy  átalakulás  állott  elő,  egy  eltérő  szokásjog 
képződött,  birodalmi  szokásjog,  amely  szerint  már  a  nemes 
nőkkel  és  annyival  inkább  a  nem  ugyan  a  birodalmi  főren- 
dekhez tartozó,  de  birodalmi  grófnőkkel  kötött  házasság  már 
egyenrangúnak  tekintetett.  Ennek  a  bizonyítására  tisztelt 
képviselőtársam  —  helyesen  —  felhoz  eseteket,  az  eseteken  kí- 
vül felhozza  a  szerzőknek  véleményét,  akik  ezen  változást  kon- 
statálják. (Halljuk !  Halljuk !)  Hivatkozik  birodalmi  tör- 
vényre, az  1649-iki  Wahlcapitulatióra  is  .  .  . 
Rakovszky  István  :  1742-iki  ! 

...  az  1742-iki  választási  kapitulácziójára  VII.  Ká- 
rolynak. 

Én  azt  hiszem,  a  bebizonyítandó  tételt  :  azt,  hogy  egy 
ÍI3-  enyhébb  szokásjog  képződött  a  XVIII.  század  folyamán, 
nem  jól  állította  fel.  Amit  ki  kellene  mutatni,  az,  hogy  a 
Habsburg-házban,  a  domus  Austriaca-ban  képződött  ilyen 
jogszokás,  vagy  legalább  azt,  hogy  a  birodalmi  szokásjog 
átalakította  az  ausztriai  ház  házi  jogát  is.  De  erre  később 
reátérek.  Amit  most  vizsgálok,  az,  hogy  felhozott  esetei 
bizonyát ják-e  a  felállított  tételt,  képződött-e  enyhébb  biro- 
dalmi jog,  támogatják-e  a  hivatkozott  szerzők  az  ő  véle- 
ményét, támogatja-e  az  idézett  birodalmi  törvény? 

Rakovszky  István  :  Nincs  birodalmi  törvény  ! 

Engedelmet  kérek,   a  választási  kapituláczió,   az  biro- 
dalmi jogot  alkotott,  tehát  törvény  !  Csak  megengedi  azt, 
hogy  törvényerővel  birt ;  ez  egyezmény  volt  .  .  . 
Rakovszky  István  :  Az  volt ! 

Ugyan  kérem,  minden  törvény  lényegében  mi  egyéb, 
inint  a  fejedelem  és  rendek  között  létrejött  megegyezés ! 
(Derültség  jobbfelől.) 

Mondom  tehát,  eseteit  rosszul  választotta,  bár  megen- 
gedem, hogy  ha  jobban  választotta  volna  meg,  pedig  lehetett 
volna,  akkor  sem  ért  volna  el  semmit ;  (Derültség  jobbfelől.) 
de  jobban  is  megválaszthatta  volna.  Ha  a  szokásjog  átalaku- 
lását az  esetekből  és  azokban  akarja  kimutatni,  olyanokat 
kellett  volna  felhozni,  melyek  mutatják,  hogy  a  birodalmi 
főrendekhez  nem  tartozó  nemes  leánnyal  —  birt  legyen 
az  czímmel  vagy  sem  —  kötött  házasság  egyenrangúnak 
tekintetett ;  annak  tekintetett  azon  változás  folytán,  mely 
a  XVIII.  század  folyamán  a  szokásjogban  beállott. 

A  képviselő  úr  négy  esetet  hozott  fel,  de  azok  közül 
is  csak  egyben  szerepel  grófnő,  és  hogy  milyen,  azt  majd 
ki  fogom  mutatni.  (Halljuk !  Halljuk !)  Az  a  négy  eset, 
amelyre  a  tisztelt  képviselő  úr  hivatkozik,  a  következő. 

Az  első  a  szász-meiningeni  herczeg  esete.  Ebből  maga 
sem  akar  következtetést  vonni,  mert  ez  elvette  nővérének 
a  komornáját,  sok  viszály,  perlekedés  után,  és  végre  az  lett 
a  megállapodás,  hog}^  Missheiratot  kötött,  az  abból  született 
gyermekek  nem  egyenrangúak,  tehát  örökösödéssel  a  családi 
javakban  és  tartományokban  nem  birnak.  Ez  tehát  nem  alkal- 
mas a  bizonyításra. 


364    A  pragm.  sanctio  trónöröklési  rendjének  hiteles  magyarázata. 

A  második  eset,  amelyre  hivatkozott,  Ludwig  Heinrich 
Lippe  esete,  aki  Kellner  Eleonórával,  egy  mészáros  leányával 
kötött  házasságot.  Ez  is  egyenlőtlen  házasság  volt ;  végered- 
ményben ez  lett  megállapítva.  A  képviselő  úr  felhozza,  hogy 
a  regisz tómban  foglalt  bejegyzés  ennek  megfelelőleg  kiigazít- 
tatott. A  bizonyításra  tehát  ez  az  eset  sem  alkalmas. 

A  bizonyításra  csak  azok  az  esetek  alkalmasak,  amikor 
a  XVIII.  század  folyamán  birodalmi  főrendhez  tartozó  férfi 
elvett  oly  nemes  leányt,  kinek  családja  nem  tartozott  a 
birodalmi  főrendekhez,  bár  különben  lehetett  grófné  vagy 
báróné  is,  és  a  házasságot  egyenrangúnak  ismerték  el. 

Harmadik    esete    a   badeni   herczegre    vonatkozik,    aki 

házasságra  lépett  Geyersberg  Luizával.  Ez  az  eset  először 

is  a  XIX.  század  elején  történt,  tehát  arra,  hogy  bizonyítsa, 

mi  volt  a  szokásjog  a  XVIII.  század  elején,  nem  alkalmas. 

Rakovszky  István  :  1823  ! 

A  házasság  1787-ben  köttetett.  Mi  volt  ez  az  eset  ? 
Károly  Frigyes  badeni  választófejedelem,  később  nagyher- 
czeg,  házasságra  lépett  Geyersbergi  Geyer  Luiza  bárónéval, 
kinek  anyja  S tőnek  grófné  volt.  II.  Ferencz  császár  Hochberg 
birodalmi  grófnévá  tette  a  választófejedelem  nejét,  de  gyer- 
mekei öröklésképesekké  nem  váltak,  a  házasság  egyenlőtlen 
házasság  volt. 

A  nagy  berezeg  azt  akarta,  hogy  a  gyermekek  egyen- 
rangúak legyenek,  ne  csak  a  családi  javakban  örököljenek, 
ne  csak  a  czímet  bírják,  de  az  országon  is  uralkodjanak. 
Mi  történt  ?  Talán  kimondták  azt  valaha,  hogy  ez  a  házasság 
egyenrangú,  ennélfogva  a  házasság  egyenrangúságának  jogi 
minőségéből  következik  a  gyermekek  egyenrangúsága  és 
örökösödési  joga  ?  Nem  !  Amit  nem  mondott  a  képviselő 
úr,  de  amire  czélzott,  azt  előadom  én. 

A  házasság  morganatikus  volt,  a  gyermekek  nem  voltak 
egyenrangúak.  De  kihalóban  volt  a  badeni  uralkodó-család. 
Az  uralkodó  főherczeg  és  az  agnátusok  egyesült  akarattal 
házi  statútumban  a  házasságból  született  gyermekeket  her- 
czegekké  és  herczegnőkké  tették.  Császár  már  nem  volt  : 
1805-ben  megszűnt  a  római  szent  birodalom.  Ezt  elismerték 
a  német  Bund,  a  két  német  nagyhatalom,  Ausztria  és  Porosz- 
ország,   azonkívül    Francziaország    és    Angolország,    és  úgy 

látom,  a  rendek  is  beleegyeztek.  Ennyi  minden  kellett  ahhoz, 
hogy  a  morganatikus  házasságból  született  gyermekeknek 
A  hiányzó  családi  tagság  és  a  családi  jogok  megadassanak. 

Ha  ez  bizonyít  valamit,  —  itt  nemes  leányról,  báró- 
néról van  szó  —  hát  éppen  az  ellenkezőt  bizonyítja,  mint 
amit  tisztelt  képviselőtársam  akar.  (Derültség.)  Ez  azt  bizo- 
nyította, hogy  ilyen  esetben,  amely  éppen  nem  volt  notórius 
Missheirat :  egyenlőtlen  házasság  forgott  fenn,  ilyennek  tekin- 
tették. Az  uralkodónak,  a  családfőnek  beleegyezése,  az  agná- 
tusok  beleegyezése,  igenis,  az  egyenlőtlenség  következmé- 
nyeit elengedték,  és  azokkal  a  jogokkal,  amelyekkel  törvény 
értelmében  csak  az  egyenlő  házasságból  születettek  birtak, 
a  családfő  és  az  agnátusok  felruházták.  A  nagyhatalmak 
elismerik,  hog}^  ez  lehető  volt,  senki  sem  tagadta  ;  de  éppen 
az,  hogy  mindez  kellett  hozzá,  mutatja,  hogy^  nem  volt 
egyenrangú  házasság. 

Rakovszky  István  :  Mit  mondott  a  herczeg,  mikor 
elismerte  ?  Kimondotta,  hogy  ebenbürtig  a 
házasság. 

Most  kérem,  megengedi  a  képviselő  úr,  jogi  okoskodásról 
van  szó,  és  megengedi,  hogy  bármiféle  ily  nyilatkozat  tör- 
vény és  szokásjog  ellenére  meg  nem  áll.  (Ugy  van  !  Ug}' 
van  !  a  jobboldalon.)  Mondhatta  ezt,  adhatta  írásban,  meg- 
küldhette  minden  káptalannak  és  deponálhatta  —  magában 
véve  az  agnátusok  beleegyezése  nélkül  még  sem  ért  volna 
el  semmit.  (Ügy  van  !  Úgy  van  !  a  jobboldalon.) 

Azt  mondtam  :  nem  szerencsésen  választotta  meg  tisztelt 
képviselőtársam  az  eseteit.  Hogy  három  esetben  a  négy  közül 
nem  volt  szerencsés,  azt  ítélje  meg  a  ház.  Most  nézzük  meg 
a  negyediket,  amelyet  —  ebben  azt  hiszem  nincs  sértő  — 
parádé-esetnek  nevezek,  azért,  mert  tisztelt  képviselőtársam 
azt  mondta,  hogy  ez  a  legfőbb  eset.  Hát  mi  volt  ez  ? 

Ez  Promnitz  grófnőnek  az  esete. 

Rakovszky  István  :  Nem  ez  volt  a  parádé-eset, 
hanem  a  badeni. 

A  badeni  ?  Akkor  az  én  félreértésem  kedvező  a  képviselő 
úrra,  (Derültség  jobbfelől)  mert  hogy  a  badeni  eset,  amely  a 
XIX.  században  történt,  hogyan  bizonyítja,  hogy  a  XVIII. 
század  elején,  1723  előtt  mi  volt  a  szokásjog,  már  ezt  bajos 

megérteni.  (Nagy  derültség  a  jobboldalon.)  Másodszor,  ha 
van  eset,  amely  a  nemes  leányokkal  való  házasság  mor- 
ganatikus  voltát  bizonyítja,  akármit  mondott  a  férj  és  az 
apa,  azt  ez  a  badeni  eset  világosan  bizonyítja. 

Rakovszky  István  :  Ne  csak  a  férjet  és  a  papát, 
de  kegyeskedjék  egyszersmind  az  uralkodót  is> 
említeni. 

Akármit  mondott  is  az  uralkodó,  nem  volt  joga  törvény 
ellenére  rendelkezni.  Az  agná tusoknak  összesége,  a  császár 
megerősítésével,  igenis  megadhatta  a  hiányzó  egyenlőséget ; 
de  még  ha  fejedelem  volt  is  az  illető,  ő  maga  az  agnátusok 
ellenére,  a  harmadik  személyek  sérelmére  ilyeneket  nem 
tehetett.   (Élénk  helyeslés  a  jobboldalon.) 

De  térjünk  át  a  Promnitz  grófnő  esetére.  (Halljuk  ! 
Halljuk  !)  Itt  már  valóságos  grófnővel  van  dolgunk.  (Derült- 
ség jobbfelől.)  Tudniillik  August  Ludwig  anhalt-kötheni  ber- 
ezeg elvette  1726-ban  Promnitz  Erdman  grófnak  a  leányát. 
Igaz  ugyan,  hogy  ez  a  házasság  egyenrangúnak  tekintetett, 
soha  sem  volt  komoly  kifogás  tárgya.  De  miért  ?  Ezt 
felolvasom.  (Halljuk  Halljuk !  Olvassa)  :  »Die  Ehe  wurde 
nicht  beanstandet,  weil  die  Familie  Promnitz  früher  das 
Fürstentum  Sagan  in  Pfand  gehalten  und  die  Standesherr- 
schaft  Pless  besass,  die  spáter  an  Anhalt-Köthen  fiel.«  Ez 
egyenrangú  házasság  volt,  mert  a  leány  családja  a  főnemes- 
séghez  számíttatott.  Tehát  ez  az  utolsó  esete  a  képviselő 
urnák,  sajnálom,  de  semmit  sem  bizonyít.  (Derültség  jobb- 
felől. Mozgás  a  baloldalon.) 

Rakovszky  István  :   Tönkre  vagyok  téve  !   (Igaz  ! 
XJgy  van  !  A  jobboldalon.  Derültség.) 

Dehogy !  Még  ezt  a  bajt  túléli  tisztelt  képviselőtársam. 
(Nagy  derültség.) 

Már  most  nézzük  meg  (Halljuk  !  Halljuk  !)  az  1742-iki, 
a  választási  kapituláczióra  való  hivatkozást.  Mit  tartalmaz 
ez  ?  A  rendeknek  azt  a  kikötését,  hogy  nyilvánságos  Miss- 
heirat  esetében,  amely  pedig  nem  egyenlő  értelmű  a  nem 
ebenbürtig  házasságokkal,  a  császár  az  agnátusok  beleegye- 
zése nélkül  a  régi  családok  romlására  ne  adja  meg  császári 
hatalmánál  fogva  a  csak  az  egyenrangúságból  származható 
öröklési  jogot,  rangot,  czímet,  stb.  Ez  ellen  a  császári  háta- 

lommal  való  visszaélés  ellen  hozták  ezt  meg.  Meg  is  hozták, 
de  nem  is  tartották  meg.  (Derültség.) 

Mielőtt  a  kérdést  feltenném,  megmondom,  hogy  tisztelt 
képviselőtársam  jobb  eseteket  is  hozhatott  volna  fel,  olya- 
nokat, amelyek  mutatják,  hogy  igenis,  ingadozás  állott  be 
a  XVIII.  században,  és  az  egyenlőségnek  régi  szigorát  igye- 
keztek megváltoztatni  különféle  körökben,  különféle  csalá- 
dokra. 

De  én  megint  az  ő  kedves  szerzőjére  Heíf térre  térek 
át,  és  kérem,  ne  az  1829-iki  könyvét  mutogassa,  hanem  az 
1870-ikit,  (Derültség)  m.ert  később  mint  berlini  tanár,  ugyan- 
erről a  tém^áról  írt  1870-ben  Heffter.  Maga  hivatkozott  arra 
a  szerzőre,  aki  a  legkedvezőbb  író  a  képviselő  úr  állás- 
pontjára, de  nem  fogadja  el  a  képviselő  úr  állítását  ;  maga 
mondja,  hogy  egy  szilárd  szokásjog,  a  római  jognak  a 
befolyása  alatt,  az  egyenrangúság  fogalmának  enyhítésére, 
nem  képződött,  de  tagadhatatlan,  hogy  meg  lett  rendítve 
a  régi  elv  uralma  egyes  körökben,  nem  annyira  a  feje- 
delmi családokban,  de  inkább  a  többi  főrendek  körében. 
Most  már  a  fősuly  azon  nyugodott,  hogy  egyenrangúság 
tekintetében  minő  törvényt,  minő  szokásjogot  követ  a  család, 
a  ház  maga. 

A  többi,  tekintéllyel  bíró  szerzőkre  nem  is  utalok.  Ezek 
még  inkább  ellene  vannak  a  képviselő  úr  nézetének.  Ezek 
még  határozottabban  kimondták,  hogy  nem  képződött  olyan 
szokásjog,  minőt  a  képviselő  úr  állít  ;  ha  kihagyjuk  azokat 
az  eseteket,  amelyeket  politika,  magánérdek,  tehát  nem 
jogi  meggyőződés  idézett  elő,  alig  marad  három  eset.  Ez 
teljesen  elégtelen  arra  ;  nem  lévén  meg  az  opinio  necessitatis, 
sem  concludens  cselekvények,  teljesen  elégtelenek  szokásjog 
bizonyítására. 

Azt  mondtam,  hogy  ha  sikerült  volna  is  mindezt  kimu- 
tatnia, akkor  sem  ért  volna  el  semmit  a  fenforgó  kérdésre 
nézve. 

Most  a  főkérdés  az  :  állott-e  elő  ilyen  változás  az  ausz- 
triai ház  házi  törvényeiben,  házi  szokásjogában  ?  Ez  a  kérdés. 

De,  tisztelt  ház,  hogy  röviden  végezzek  a  kérdésnek 
ezen  oldalával  :  ha  van  valamely  családra  nézve  bizonyság, 
hogy  az  egyenrangú  házasságnak  szigorú  fogalmát  fentartotta 

és  a  XVIII.  században  sem  állott  be  változás,  áll  ez  az 
Austriaca  domusra,  a  Habsburg-házra.  És  én  ugyanazon 
utón  megyek,  hogy  ezt  kimutassam  —  remélem,  több 
szerencsével,    mint   a   tisztelt   képviselő   úr. 

Ezen  korszakból  kodifikált  házi  törvény  nincs.  De  vannak 
írott  rendelkezések,  jelesen  végrendelkezések.  Vannak  esetek, 
van  az  eseteknek  egy  igen  hosszú  sora.  Az  egyes  családi 
rendelkezések   közül   csak   kettőt   akarok   felhozni. 

Az  első  az  I.  Ferdinánd  végrendelkezése,  a  másik  a 
II.  Ferdinándé.  Az  I.  Ferdinándé  1543-ból  való,  a  II.  Fer- 
dinándé 1621-ben  kelt.  Az  elsőben  benne  van  az,  hogy  a 
leányok  házasodjanak  régi  szokásai  és  régi  hagyományai 
szerint  a  családnak.  1621-ben  már  egy  más  kifejezéssel  van 
ez  a  régi  szokás  és  hagyomány  felemlítve  :  hogy  fejedelmi 
családokba  házasodjanak.  Ezt  a  szigorú  felfogását  az  egyen- 
rangúsági elvnek,  ha  a  leányokra  megállapítja,  nem  még 
inkább  kell-e  azt  érteni  a  fiukra  nézve  ?  (Ügy  van  !  Úgy  van  ! 
jobbfelől.)  Különben  1543  óta  sok  száz  házasság  köttetett 
az  ausztriai  házban,  sok  száz  házasság  történt  1723  óta  is, 
és  1723  előtt,  egyetlen  egy  esetet  kivéve,  az  azokban  a 
házasságokban  kinyilvánuló  szokásjog,  obszervanczia  mindig 
ugyanaz.  Mindig  egyenrangú  házasságot  kötöttek,  a  foga- 
lom szigorú  értelmében. 

Az  az  egyetlen  eset,  amelyre  tisztelt  képviselőtársam  is 
hivatkozott,  a  Welser  Filippina  esete.  Figyelmet  érdemelnek 
azok  a  körülmények,  amelyek  e  házasságot  kisérték.  A 
házasság  mint  morganatikus  köttetett  meg.  A  házasságból 
két  gyermek  származott  :  András  és  Károly.  Az  egyik  pap 
lett  és  kardinális,  a  másik  polgári  és  katonai  hivatalokat 
viselt.  Ügy  az  atyjuk  életében,  mint  az  atyjuk  halála  után 
szerződések  köttettek  ;  családi  intézkedések  történtek  ;  a  csá- 
szár a  titkos  házasságot  elismerte,  de  csak  mint  morgana- 
tikus házasságot.  Könnyű  lett  volna  császári  hatalmánál 
fogva  és  a  többi  agnátus  beleegyezésével,  hogy  Welser  Filippi- 
nát  főherczegi  rangra  emelje,  utódait  főherczegi  ranggal 
felruházza.  De  ez  nem  történt,  ne^ök  volt  :  Carl  d'Austria 
é-  Andreas  d'Austria  néven.  Nem  tette.  Ez  intézkedések 
adtak  nekik  rangot,  birtokot,  czímet.  Megkapták  a  burgaui 
Markschaftot,  de  osztrák  hűbér  gyanánt  ;    de    nem  kapták 

meg  az  osztrák  föheiczegséget  és  rangot,  nem  tartoztak  a 
családhoz  ;  igen  kedvezően  bántak  velők,  de  magukhoz  hason- 
lóvá nem  tették  őket  ;  a  családba  be  nem  fogadták,  nem 
voltak  örökösök.  Ez  a  szigorú  felfogás  uralkodott. 

Ha  ezt  a  nézetet  összehasonlítjuk,  és  azt  a  nézetet,  mely 
a  házasságok  félbe  nem  szakított  sorozatában  —  1713-ig  — 
nyilvánult,  és  látjuk,  hogy  mindig  csak  egyenrangú  házassá- 
gok köttettek,  bizonyára  jogosítva  vagyunk  azt  mondani, 
hogy  volt  szokásjog,  volt  obszervanczia,  mely  a  Ferdinándok 
írott  intézkedéseivel  összhangzik  és  ki  lett  fejezve  házassá- 
gokban és  házassági  szerződésekben,  és  ez  az  obszervanczia, 
ez  a  szokásjog  az  egyenrangú  házasság  szigorú  fogalmát 
tanúsítja  minden  egyes  esetben.  (Igaz  !  Ügy  van  !  a  jobb- 
és  a  baloldalon.) 

1723-t61  fogva  —  talán  nem  is  szükséges  a  dologhoz  — 
megint  sok  házasság  köttetik.  Két  eset  ismeretes,  amely  itt 
külön  fölhozandó.  János  főherczegé  1821-ből,  és  az  ötvenes 
évekből  egy  másik.  Szintén  morganatikus  házasságok,  tehát 
nem  egyenrangúak.  A  szokásjog  tehát  cselekvényekben  és 
tényekben,  írott  intézkedésekben  az  eltérő  esetekkel  való 
elbánásból  kiderül ;  kiderül,  hogy  a  Austriaca  domus-ban 
kezdettől  fogva  végig,  nemcsak  a  fejedelmek,  a  családfők, 
de  a  családnak  minden  tagja  szigorúan  ragaszkodik  az  egyen- 
rangú házasság  intézményéhez,  és  a  ritka  eltérések  eseteiben 
mindig  morganatikus  házassággal  találkozunk.  (Igaz  !  Ügy 
van !  a  jobb-  és  a  baloldalon.) 

Már  most  ezzel  is  végeztem.  Részletesebben,  hossza- 
sabban talán,  mint  kellett  volna.  De  ezt  a  kételyt,  amint 
tehettem,  el  akartam  oszlatni.  Amennyire  megítélhetem,  a 
házi  statútumoknak  1839-ben  bekövetkezett  részleges  kodi- 
fikálása :  szerencsés  vagy  kevésbbé  sikerült  írásba  fogla- 
lása amiak,  ami  a  családban  változatlanul  fennállott.  Ameny- 
nyire  megítélhetem  azon  néhány  szakaszból,  melyet  a  minisz- 
terelnök informáczióképen  felolvasott,  ez  nem  új  jog,  nem 
is  szigorítása  annak,  ami  mint  századokon  át  elismert  és 
tanúsított  szokásjog,  obszervanczia  az  Austriaca  domus-ban 
fennállott. 

Már  most  két  tárgyra  kellene  röviden  kitérnem :  a  köz- 
jogi érvekre,   melyeket   a   tisztelt   képviselő  úr  felhozott,  és 

azután  az  álláspontokra,  különösen  a  néppárt  álláspontjára 
ezen  javaslattal  szemben. 

Ami  a  közjogi  érveket  illeti,  ezeket  rövidre  kell  szabnom, 
A  tisztelt  képviselő  úr  ezeket  kettőben  összpontosította. 
Az  egyik  az,  hogy  szerinte  történeti  tény  az,  hogy 
1723-ban  nem  voltak  előterjesztve  a  házi  statútumok.  Hát 
igaz,  Károly  1713-iki  deklaráczióját,  mely  tulaj  donképen  az 
osztrák  pragmatika  szankczió  —  ezt  igenis  ismerték  a  rendek, 
erre  van  történeti  adat  és  ez  nem  is  vitás  köztünk.  De  hogy 
egyebet  és  többet  előterjesztettek  volna,  azt  a  tisztelt  kép- 
viselő úr  nem  tudja,  én  sem  tudom  ;  úgy  látszik,  ma  senki 
sem  tudja. 

De  kérem,  nem  is  arra  helyeztük  a  súlyt,  hogy 
azért  fogadták  el  a  rendek  1723-ban  az  úgj^nevezett  egyen- 
rangú házasság  intézményét,  mert  mindenféle  családi  statú- 
tum és  obszervanczia  ezt  elismerte  és  a^z  ezeket  tanúsító 
okiratokat  bemutatták  ;  hanem  mert  ez  kikerülhetetlen  követ- 
kezménye annak,  amit  világosan  a  törvény  kimondott,  akart^ 
elrendelt  :  hogy  ugyanazt  az  uralkodóházat  fogadta  el,  amely 
Ausztriát  örökös  jogon  birja  ;  hogy  azt  mondta  ki  és  azt 
határozta,  hogy  ugyanazon  nő,  vagj^  annak  ugj^anazon  íiörö- 
köse,  aki  a  trónrend  szerint  következik  az  uralkodásban, 
következzék  a  magyar  trónon  is.  És  így  az  egyéni  trón- 
öröklési jog  kellékét  ugyanazon  értelemben  vette,  amely 
értelemmel  az  birt  az  ausztriai  házban  és  ennélfogva  az 
ausztriai  jogban.  Ennek  kikerülhetetlen  következménye,  hogy 
miután  ott  successor  és  archidux  csakis  egyenrangú  házas- 
ságból születhetett,  elfogadták  az  egyenrangú  házasság  intéz- 
ményét és  annak  jogi  következményét  is. 

Csak  felvilágosításul  kérdem,  hogy  ugy-e,  tisztelt  kép- 
viselőtársam, elfogadja  azt,  hogy  »legitim  házasságból  szüle- 
tett«  —  ugy-e,  hogy  ez  benne  van  a  törvényben,  a  törvény 
rendelkezéseiben  ? 

Rakovszky  István  :  Igen  ! 
De   nincs   benne   kifejezett   szavakkal.    (Derültség.)   Mi 
van  benne  ?  Az,  hogy  »legitimus  descendens«. 

Rakovszky  István  :  És  római-katholikus  ! 
Más  nem  születhetik  legitim  házasságból  ? 

Rakovszky  István  :  De  lehet ! 

Ha  ez  annyira  szívén  fekszik,  senki  sem  vonja  kétségbe, 
qenne  van  az  is,  hogy  római-katholikus  legyen  ;  ismétlem, 
mindenki  elismeri ;  örüljön  neki  csendesen.  (Derültség.)  De  . . . 
(Zaj.  Halljuk  !  Halljuk  !) 

Polónyi  Géza  :  Méltóztatik  lenyelni  a  végét ! 

Tessék  közelebb  jönni !  A  törvényben  csak  az  van 
világos  szavakkal,  hogy  »legitimus  descendens«;  ez  egyik 
kelléke  a  trónöröklésnek.  Mi  következik  ebből  ?  Kikerül- 
hetetlenül, visszautasíthatatlanul,  hogy  legitim  házasságból 
születettnek  kell  lermi.  Ez  nincs  világos  szavakkal  a  törvény- 
ben, de  mert  a  legitimus  descendens  benne  van,  következik 
ebből,  hogy  a  legitim  házasság  is  benne  van  a  törvény 
értelmében. 

Rakovszky  István  :  És  római-katholikus  ! 

Miután  archidux  és  successor  nem  lehetett  más,  csak  az, 
ki  egyenrangú  házasságból  született ;  miután  a  trónöröklés 
ugyanazonossága  nem  magyarázható  meg,  nem  tartható  fenn 
máskép,  csak  az  egyenrangú  házasság  intézményének  itt  is 
való  elfogadásával :  époly  szükségszerű  következménye  az 
egyenragú  házasság  annak,  ami  a  törvényben  meg  van  álla- 
pítva, amint  a  legitim  házasság  következménybe  annak,  ami  a 
törvényben  ki  van  fejezve  :  hogy  a  trónörökösnek  legitim 
leszármazónak  kell  lenni.  (Helyeslés  a  jobboldalon.) 

Már  most,  az  utolsó  érvről  beszélek,  arról,  mikor  a  kép- 
viselő úr  már  nem  érvel,  hanem  retorizál.  Azt  mondja  :  lehe- 
tetlen, hogy  az  a  nemesség,  —  a  nemesség  alatt  érti  a  főren- 
deket is,  helyesen  —  amely  1723-ban  a  diétán  együtt  volt 
és  határozott,  elfogadta  volna  az  egyenrangú  házasságot, 
és  ezáltal,  mint  ennek  ellentétét,  a  morganatikus  házasság 
intézményét.  Miért  lehetetlen  ?  Mert  a  főrendi  nemesség  és  a 
köznemesség  közt  gyökerében  nem  volt  különbség,  eadem 
est  nobilitas  ;  mert  ennek  a  nemességnek  minden  tagja  király- 
választó, minden  tagját  királynak  lehet  megválasztani,  mert 
a  király  primus  inter  pares,  —  ezt  már  bánja,  hogy  mondta  — 
(Derültség  a  jobboldalon.)  továbbá,  mert  megvolt  a  nobilitas 
communicata,  s  ha  a  nemes  nem  nemes  asszonyt  vett  el, 
ezzel  azt  megnemesítette,  és  a  gyermekek  a  nemes  rendhez 
tartoztak,  nem  pedig  a  gyengébb  fél  alsóbb  állásához.  Ez 
mind  igaz. 

24* 

Akkor  azután  egy  kicsit  lelkesítőbb  hangon  ezt 
mondta  :  Kérem,  képzelhető-e  az,  hogy  elfogadta  az  egyen- 
rangú házasság  intézménye  által  a  morganatikus  házasságot 
az  a  nemesség,  amel3niél  megvolt  a  fiúsítás  —  mellékesen 
mondom,  hog}^  a  fiúsítás  czélja  nem  a  gyengébb  nem  védelme, 
hanem  a  család  folytatása  volt,  (Igaz  !  Úgy  van  !  a  jobbol- 
dalon.) ezért  voltak  ennek  olj  szigorú  feltételei.  Lehetetlen, 
—  úgy  mondja  a  képviselő  úr  —  hogy  ez  a  nemesség,  metynek 
ily  jogintézményei  voltak,  elfogadta  volna  a  morganatikus 
házasság  intézményiét,  mely  az  apai  és  emberi  érzelmek  meg- 
tagadása, lealacsonyítása  a  törvényes  nemzedéknek,  és  egyéb 
rémületes  dolog.  (Derültség  a  jobboldalon.) 

Tisztelt  képviselő  úr,  azért  mondom,  hogy  ez  retorizá- 
lás  és  nem  jogi  érvelés,  mert  nem  is  fogadta  el  a  nemesség. 
Nem  fogadta  el,  még  ha  minden  úgy  állana  is,  amint  a  tisztelt 
képviselő  úr  állítja,  még  ha  —  megint  a  retorizálás  ked- 
véért —  nem  volna  egy  pár  közjogi  és  magánjogi  tévedés 
benne.  Például  egyet  felhozok. 

Akkortájban,  1723-ban,  már  nem  volt  királyválasztó 
minden  nemes  ember.  Az  csak  addig  volt,  míg  az  országgyű- 
lésen minden  nemes  ember  megjelenhetett.  Akkor  már  köve- 
teket küldtek  és  követek  által  vettek  részt  a  választáson. 
Abban  az  értelemben  voltak  ők  királyválasztók,  amint  pél- 
dául, ha  ma  fordulna  elő  az  eset,  minden  magyarországi 
választópolgár  királyválasztó  is  volna,  mert  ezek  is  külde- 
nének  képviselőket,  és  ha  az  országgyűlés  választ,  a  választó- 
polgárok éppen  azon  módon  vennének  részt,  tudniillik  köz- 
vetve, a  királyválasztásban,  mint  akkor  a  nemesek. 

Talán  arra  se  tessék,  hacsak  nem  szónoki  lendület  ked- 
véért, nagy  súlyt  helyezni,  hogy  minden  nemes  embert  ki- 
rál^Tiak  lehetett  választani.  Mert  hiszen,  in  thesi  meg 
lehetett  választani  az  idegent  is,  meg  lehetett  választani 
olyat  is,  aki  nem  magyar,  nem  is  nemes.  Hát  micsoda  nagy 
önérzetet  adott  a  nemességnek  az,  hogy  őt  meg  lehetett 
választani,  mikor  azt  is  meg  lehetett  választani,  aki  nem 
nemes,  sőt  idegen  ? !  Azt,  hogy  a  király  primus  inter  pares  — 
ezt  a  tévedést  nem  is  említem. 

Rakovszky  István :  Hát  a  nemességnek  nem  voltak 
jogai  ? 

Nagyon  fényes  jogai  voltak  a  nemességnek,  de  az  egy 
hajszálat  sem  csorbult  azáltal,  hogy  a  királyi  házban  meg- 
tartatott az  egyenrangú  házasság  intézménye  —  de  csak 
a  királyi  házban.  A  retorikai  szárnyalás  odavitte  a  képviselő 
urat,  hegy  elfelejtette  azt,  hogy  a  nemesség  nem  fogadta  el 
a  morganatikus  házasság,  vagy  az  egyenrangú  házasság 
intézményét.  Maradt  a  magyar  házasság] og,  a  magyar  örö- 
kösödési jog,  amelyben  a  magyar  nő  családi  állása  és  jogai 
épúgy  maradtak,  mint  1723  előtt  megvoltak.  A  királyi  csa- 
ládra fogadta  el,  ahol  az  addig  is  megvolt.  Hát  minek  az  a 
szónoki  lendület,  hogy  azzal  a  magyarázattal,  amit  mi  el- 
fogadtunk, az  összes  magyar  közjog,  a  magyar  magánjog 
fel  van  forgatva,  a  nők  családi  állásukról,  jogi  helyzetükről 
letaszíttatnak.  Milyen  furcsa !  1723  óta  száznyolczvan  esz- 
tendő telt  el,  és  soha  senki  ezt  észre  nem  vette,  hogy  mindez 
rombadőlt. 

Rakovszky  István  :  De  nem  merték  idehozni ! 

És  legyen  megnyugodva  tisztelt  képviselőtársam,  ha  ezt 
a  törvényjavaslatot  elfogadja,  —  mert  úgy  látszik,  ennyi 
szörnyűség  daczára  mégis  eKogadja  —  (Tetszés  és  derültség 
a  jobboldalon.)  ezentúl  is  változatlanul  marad  mindaz  a 
magas  állás,  mindaz  a  kedvezmény  és  védelem,  amelyben 
a  magyar  jog  a  nőt  családi  állásában,  érdekeiben,  örökösö- 
désében, személyében  részesítette.  (Tetszés  a  jobboldalon.) 

És  most  utoljára,  befejezésül,  tisztelt  ház,  (Halljuk !  Hall- 
juk !)  —  evvel  is  tartozom  —  nézzük  meg  a  tisztelt  képvi- 
selő úr  álláspontját.  Ha  tisztelt  képviselőtársamat  érdekű  a 
mi  álláspontunk,  minket  is  érdekel  a  tisztelt  képviselő  úré 
és  a  tisztelt  néppárté,  amelyet  ma  gyér  számmal  látok  kép- 
viselve. 

A  tisztelt  képviselő  úr  azt  mondja  :  az  ő  meggyőződése 
szerint  a  trónöröklési  jog  megilleti  az  ezen  házasságból  szüle- 
tett gyermekeket,  mert  az  1723-  ki  törvény  nem  fogadta  el  az 
egyenrangú  házasság  intézményét ;  ha  nem  fogadta  el,  akkor 
igen  természetesen  a  törvényes  házasságból  született  gyer- 
mekeket a  magyar  törvény  szerint  megilleti  a  trónörökösödés. 
Ez  az  áUáspont  a  a  függetlenségi  pártnak  is,  ebben  talál- 
koznak. Hasonló  okokkal  is  harczolnak,  avval  a  különbséggel, 
—  ne  vegye  rossz  néven  —  hogy  ott  több  a  jogi  érv,  itt  pedig 

inkább  retorikai  lendület  van.  Hanem  együtt,  párhuzamosan 
haladnak  az  érvelésben,  de  itt  aztán  kezdődik  a  kü  önbség. 
A  függetlenségi  párt  az  érvelésből  levonja  a  következtetést : 
nem  fogadja  el  a  törvényjavaslatot ;  a  tisztelt  képviselő  úr, 
aki  egész  a  végéig  halad  velük  párhuzamosan,  elfogadta  a 
törvényjavaslatot  általánosságban. 

Talán  azért  akarja  most  visszavetni,  mert  a  miniszter- 
elnök úr  egy  helyes  módosítást  nyújtott  be  ? 

A  képviselő  úr  már  most  ki  akarja  a  törvényből  hagyni 
azt,  hogy  a  főherczeg  nyilatkozatának  sokszor  említett  része 
megegyezik  a  törvénnyel.  Ki  akarja  hagyni,  mert  kimutatni 
vélte,  hogy  nem  egyezik  meg.  A  nyilatkozatban  az  van  :  e 
házasságból  születendő  gyermekek  nem  birnak  trónöröklési 
joggal. 

A  képviselő  úr  —  amint  magát  kifejezte,  mint  a  törvény 
őre  —  azt  mondja  :  igenis  birnak.  De  hát  akkor  hogyan  fogad- 
hatja el  a  beczikkelyezést  ?  Miért  nem  tanúsítja  tettével,  hogy 
nem  fogadja  el  beczikkelyezését  egy  oly  nyilatkozatnak, 
mely  ily  sarkalatos  kérdésben  a  törvénnyel  homlokegyenest 
ellenkezőt  állít  ?  Miért  inkább  egy  oly  módhoz  folyamodik, 
hogy  ezt  a  törvényellenes  nyilatkozatot  beczikkelyezi,  a  be- 
vezetésből pedig  azt,  hogy  a  törvénnyel  egyezik,  kitörli,  és 
helyébe  iktatja  a  törvényre  való  hivatkozást,  arra  a  tör- 
vényre, mely  a  képviselő  úr  nézete  szerint  ellenkezőt  rendel 
azzal,  amit  a  főherczeg  nyilatkozatában  mond  ? 

Teg3rük  fel,  hogy  a  ház  elfogadja  a  képviselő  úr  nézetét, 
és  követné  tanácsát,  és  így  czikkelyezné  be  a  nyilatkozatot : 
mi  volna  a  következés  ? 

Zavar,  és  pedig  hatványozott  zavar.  A  beczikkelyezett 
nyilatkozat  mond  egyet,  a  bevezetésben  felemlített  törvény 
mondja  annak  az  ellenkezőjét,  ez  a  javaslat  pedig  azt  mon- 
daná, hogy  minden  trónöröklési  kérdés  az  1723-iki  törvény 
szerint  döntendő  el ;  azáltal,  hogy  a  törvényt  nem  magya- 
rázza, a  nyilatkozatot  pedig  beczikkelyezi,  nem  a  legnagyobb 
zavarnak  veti-e  meg  az  alapját  ? 

Beczikkelyezés  végett  elfogadja  a  nyilatkozatot,  a  tör- 
vénymagyarázatot kihagyja,  helyébe  beleteszi,  —  nem  nyíl- 
tan, nem  kifejezetten,  hanem  implicite  beleteszi  a  bevezetésbe 
—  hogy  a  törvény  szerint  nem  áll  a  nyilatkozat  tartalma. 

Rakovszky  István :  A  képviselő  úr  példáját  követem. 

Induljon  csak  most  is  az  én  példám  után,  mindjárt  nem 
lesz  bajban.  (Derültség  jobbfelől.) 

Rakovszky  István  :  Gondolom,  hogy  köztünk  most 
nem  én  vagyok  bajban  ! 

Nézzük  meg,  hogy  a  legjobb  esetben  mi  ennek  az  ered- 
ménye ? 

Kihagyja  —  egy  ilyen  vita  után  —  azt  a  passzust,  amely 
egyedül  hoz  világosságot  és  rendet  a  trónöröklésbe.  A  tör- 
vényt, melyet  fel  akar  venni  a  bevezetésbe,  úgy  magyarázza, 
hogy  nem  birnak  trónörökösödéssel  az  utódok.  De  nem  mondja 
meg  világos  szavakkal.  Hát  én  nem  hiszem,  és  nem  is  akarom 
hinni  a  képviselő  úrról,  —  még  a  pártra  sem  vonatkoztatom, 
—  hogy  a  bizonytalanságot,  a  zavart  éppen  egy  ilyen  vita 
után  azért  akarták  fentartani,  mert  képzelik,  hogy  a  zava- 
rosban aztán  adandó  alkalommal  —  nem  a  képviselő  urak, 
hanem  akiknek  érdekükben  áll  a  trónöröklés  bizonytalan- 
ságát kizsákmányolni,  a  maguk  pártczéljaira  felhasználni  — 
bővebben  és  biztosabban  halászhatnak.  (Igaz  !  Ügy  van  ! 
a  jobboldalon.)  Ez  volna  álláspontjuk  következménj^e,  bár 
megengedem,  éppen  nincs  intencziójában.  De  az  már  megint 
csak  retorikai  szárnyalás,  midőn  azt  mondja,  hogy  az  őszinte- 
ség, a  dinasztiának  és  az  országnak  az  érdeke  nem  azt  kívánja, 
hogy  azt  csináljuk,  amit  mi  javasolunk,  hanem  azt  kívánja 
az  őszinteség,  a  dinasztiának  és  az  országnak  az  érdeke,  ami 
zavarban  hagyja  a  kérdést,  már  most,  fokozott  bizonytalan- 
sággal ! 

És  most  a  tisztelt  néppárthoz  fordulok.  Rakovszky 
István  tisztelt  képviselőtársam  kijelentette,  hogy  ami  érve- 
ket ő  felhoz,  azok  az  ő  egyéni  nézetei  és  pártjának  nem  im- 
putálhatók.  Azt  kérdem  tehát :  mi  hát  már  most  a  néppártnak 
SJL  álláspontja,  a  néppártnak  a  nézete  ?  (Derültség  jobbfelől.) 
Mert  erre  nézve  fatáhs  homályban  vagyunk.  Rakovszky 
képviselő  úr  álláspontja  világos,  csak  következései  maradnak 
baljóslatú  homályban.  De  a  tisztelt  néppárt  álláspontja 
már  nem  világos.  Egyetlen  tagja  a  néppártnak  szólott,  és  ez 
gróf  Zichy  János  tisztelt  képviselőtársam,  aki  azt  mondja, 
hogy  ő  ezen  törvényjavaslatot  olyannak  tekinti,  amely  »be- 
fejezett    közjogi    tényt «    szándékozik    törvénybe    iktatni ; 

meghajolva  a  Felség  akarata  és  fenséges  Ferencz  Ferdinánd 
trónörökös  esküje  előtt,  és  tiszteletben  tartva  azokat  az 
indokokat,  amelyek  őt  ezen  eskü  megtételére  birták,  elvben 
a  nyilatkozatnak  törvényczikkbe  való  beczikkelyezése  ellen 
kifogást  nem  emelhet. 

Hát,  tisztelt  ház,  először  ebben  a  beczikkelyezendő  nyilat- 
kozatban nem  egy  befejezett  közjogi  tény  foglaltatik.  Nem. 
Az  a  házasság,  amely  benne  foglaltatik,  az  egy  családjogi 
tény,  amelynek  vannak  közjogi  vonatkozásai  trónöröklési 
szempontból ;  ezek  közjogi  vonatkozások,  és  ebben  a  tekin- 
tetben ez  nem  befejezett  tény.  Ellenkezőleg,  ott  az  utolsó 
szót  kétely  esetében  csak  a  király  és  az  országgyűlés  együtt, 
csak  a  király  mondhatja  ki.  (Helyeslés  a  jobboldalon.)  Vagy 
azt  nevezi  befejezett  közjogi  ténynek,  ahol  a  nyilatkozatban 
a  főherczeg  a  törvényt  magyarázza  ?  Ez  a  felfogás  is  egészen 
téves.  Igaz,  hogy  a  főherczeg  nyilatkozatában  hivatkozik  a 
törvény  értelmére,  azt  magyarázza.  De  ez  az  értelmezés 
minden  lehet,  csak  nem  befejezett  közjogi  tény  !  Hamis  ez 
a  kiindulási  pont  is. 

Másodszor  pedig  azt  mondja :  Nem  emelhet  kifogást  a 
beczikkelyezés  ellen,  meghajolva  a  felség  akarata  és  a  fő- 
herczeg esküje  előtt.  Hát  kérem,  lehet  indok  egy  törvény- 
hozási aktusnál  az,  hogy  a  király  akarata  előtt  meghajoljunk  ? 
Ez  hamis  loyalitás.  (Élénk  helyeslés  jobbfelől.)  Ez  megtévesz- 
tené a  királyt,  ha  ugyan  Ö  felsége  nagyon  jól  nem  tudná, 
hogy  ez  téves.  (Igaz  !  Ügy  van !  jobbfelől.)  Megtéveszti  az 
országot.  Ö  felsége  ilyent  soha  sem  kívánt  tőlünk.  Mi  törvényt 
alkotunk  mint  egyenjogú  tényezők.  Ö  felsége  az  akaratával 
benyújtott  javaslatban  azt  kívánja  :  ítéljük  meg  azt  szaba- 
don, mint  egyenrangú  tényezők,  és  fogadjuk  vagy  vessük 
el,  aszerint,  amilyen  lesz  a  meggyőződésünk.  De  hogy  a  király 
akarata  előtt  meghajoljunk  és  azért  czikkelj^ezzük  be,  ez  leg- 
alább is  a  magyar  közjog  legelemibb  tételének  félreértése. 
(Igaz  !  Üg3^  van  !  a  jobboldalon.) 

Ezek  után,  tisztelt  ház,  családi  dolognak  tekintem,  hogy 
mit  jelent  az,  hogy  Rakovszky  István  tisztelt  képviselő- 
társam és  a  néppárt  azonos  határozati  javaslatban  merítik 
ki  álláspontjukat.  Ezt  én  benső  ügynek  tekintem. 

De  a  néppárt  álláspontjával  én  nem  vagyok  tisztában. 

Vájjon  azt  a  magyarázatot,  amelyet  mi  ezen  törvényjavaslat 
alkalmával  és  e  törvényjavaslat  elfogadásával  az   1723-iki 
pragmatika  szankcziónak  adunk,  azt  a  magyarázatot  helyes- 
nek  vagy  helytelennek  tekinti-e  ?  Abból,    hogy   a   néppárt 
ki  akarja  hagjmi  azt  a  passzust,  azt  kell  következtetnem, 
hogy  nem  fogadja  el  ezt  a  magyarázatot,  és  akkor  ott  vagyunk 
a  zavarnak  azon  megnövekedésében,  a  kérdés  eldöntésének 
azon  későbbi  időre  való  fentartásában,  még  pedig  fokozott 
bonyodalmak  között.   Ez  az   álláspont  el  nem  fogadható. 
Ezen  vita  után   még  szükségesebb   a  magyar  pragmatika 
szankczió  értelmében  eldönteni  a  közjogi  következményeket, 
melyek  e  házasságból  előállanak.  Ennek  homályban  hagyása 
sokkal  nagyobb  zavart  jelent,  mintha  be  sem  czikkelyeznők  a 
njdlatkozatot.  (Helyeslés  a  jobboldalon.)  Ezt  akarják-e,  tisz- 
telt képviselő  urak  ?  Vagy  mit  akarnak  ?  Kihagyása  a  törvény- 
nyel való  megegyezésre  vonatkozó  passzusnak  :  kételyt,  fatális 
kételji:  támaszt  a  néppárt  álláspontjára  nézve.  Az  ő  feladatuk 
ezt  tisztázni,  ha  jónak  látják ;  hagyni  így,  ha  jónak  látják. 
Mi  azonban  tisztelt  ház,  akik  meg  vagyunk  győződve 
arról,  amit  általánosságban  való  elfogadásunkkal  is  tanúsí- 
tottunk :  hogy  az  1723-iki  törvényczikkek  értelmében  az  ezen 
házasságból  születendő  gyermekek  trónöröklési  joggal  Ma- 
gyarországon nem  fognak  birni ;  mi,  akik  ezt  világosan  és 
határozottan,  úgy,  amint  kötelességünk  az  ország  irányában, 
meg  akarjuk  mondani ;  (Ügy  van  !  Ügy  van  !  a  jobboldalon.) 
mi,  akik  a  miniszterelnök  módosítványának  elfogadása  által 
két  irányban  zárjuk  ki  a  félreértéseket  :   óvjuk  a  magyar 
pragmatika  szankczió  önállóságát,  óvjuk  azt  is,  hogy  az  egye- 
dül irányadó  a  trónöröklési  kérdésekre  nézve  Magyarországon  ; 
óvjuk  azt,  hogy  a  főherczegi  nyilatkozat  egyik  tételéből  téves 
és  hamis    következtetés    erre    az    önállóságra  vonható  ne 
legyen,  és  ezáltal,  nézetem  szerint,  tiszta,  alkotmányos  szel- 
lemnek adunk  kifejezést  a  törvény  alkotásában  ;  mi,  tisztelt 
ház,  fogadjuk  el  a  miniszterelnök  módosítványát,  szavazzuk 
meg  részleteiben  is  a  törvényjavaslatot.  Ezt  teszem  én  és 
ezt  ajánlom  a  tisztelt  háznak.  (Hosszantartó  lelkesült  éljenzés 
és  taps  a  jobboldalon.  A  szónokot  számosan  üdvözlik.) 

Utolsó   felszólalása   e   tárgyhoz,  Rakovszky    István    újabb 
beszédére,  1900  november  13-ikán  volt. 

Szilágyi         Tisztelt   Ház  !   (Halljuk  !   Halljuk  !)   A  dolog  érdemére 
oezso   j^^2ve    igen    természetesen    nem    válaszolok ;    ehhez    jogom 
nincsen.   Azonban  felszólalhatok  szavaim  értelmének  meg- 
magyarázására és  felszólalhatok  személyes  kérdésben. 

A  tisztelt  képviselő  úr  legelőször  a  Deák  Ferencz  véle- 
ményére vonatkozó  vitás  kérdésre  tett  megjegyzést. 

Tisztelt  ház  !  A  ház  előtt  van  a  képviselő  úr  véleménye 
és  idézete,  az  enyém  is  ;  nekem  hozzátenni  valóm  nincs 
semmi,  szükség  sincs  semmire,  (Helyeslés  jobbfelől.)  sőt 
magyarázni  valóm  sincs.  Hanem,  mikor  a  képviselő  úr  azt 
mondja,  hogy  én,  midőn  Deák  Ferencz  adalékaiból  véle- 
ményét idéztem  neki,  —  a  legteljesebb  véleményét  ebben 
a  kérdésben  —  hogy  akkor  én  félremagyaráztam  azt  az 
által,  Jaogy  ott  nem  magának  Deák  Ferencznek  véleményéről 
van  szó,  hanem  Deák  a  vita  kedvéért  odahelyezkedik  a  Lust- 
kandel  álláspontjára  —  tisztelt  képviselő  úr,  tessék  azt 
olvasni,  amit  idéztem,  és  akkor  meglátszik,  hogy  a  kép- 
viselő úr  nemcsak  Deák  Ferencz  nyilatkozatának  értelmét, 
hanem  azt  is  félreértette,  hogy  mikor  helyezkedik  Deák 
Ferencz  a  vita  kedvéért  a  más  álláspontjára,  és  mikor  mondja 
a  maga  véleményét.  (Helyeslés  a  jobboldalon.)  Ez  tehát  az 
egész  ;  egyik  félreértését  megtoldotta  a  másikkal.  (Ugy  van  ! 
jobbról !) 

A  képviselő  úr  szavaimat  szintén  félreértette  abban, 
amikor  azt  mondja,  hogy  én  a  XII.  törvényczikk  bekez- 
désében előforduló  passzust  abban  az  értelemben  idéztem, 
hogy  az  csak  az  ausztriai  tartományok  közti  kapcsolatban, 
az  azok  körén  belüli  kapcsolatban  mondta  ki  a  felosztha- 
tatlanságot. Nem  ebben  az  értelemben  idéztem  ;  felolvasom 
azt  a  passzust  (olvassa) : 

».  .  .  azon  alapszerződés,  amely  az  1723.  évi  I.,  II. 
és  III.  törvény czikkek  által  a  felséges  uralkodóház  és  Ma- 
gyarország közt  létrejött,  amely  egyrészről  a  birodalmi 
kapcsolathoz  tartozó  országok  és  tartományoknak  az  1723. 
évi  I.  és  II.  törvényczikkek  értelmében  együttes  és  el- 
választhatlan    birtoklását,    másrészről     ezzel    szemben«    — 

ezzel  az  elválaszthatatlan  birtoklással  szemben  tudniillik  — 
»Magyarország  önálló  törvényhozási  és  kormányzati  függet- 
lenségét  biztosította  .  .  .«,   stb. 

Hát  kérem,  én  nem  azt  a  jelentést  tulajdonítottam 
ennek,  amit  a  képviselő  úr  kiolvasni  vélt.  Itt  a  birodalmi 
kapcsolathoz  tartozó  országokról  és  tartományokról  van  szó. 
A  birodalom  szót  ez  a  XII.  törvényczikk  mindig  a  monarchia 
értelmében  használja.  Soha  sem  érti  a  birodalom  alatt  csak 
az  osztrák  tartományokat  együtt,  hanem  mindig  abban  az 
értelemben  használja,  amit  a  birodalom  jelent  :  az  osztrák- 
magyar monarchia  értelmében. 

Molnár  Jenő  :   Ilyen  nincs  !   (Mozgás  a  bal-  és  a 
szélsőbaloldalon . ) 

No-no  ;  ha  egy  kicsit  gondolkozik,  majd  felfedezi !  (Nagy 
derültség  a  jobboldalon.) 

Ugyancsak  ott  az  élőbeszédben — annak  igazolására,  hogy 
én  ennek  helyes  értelmet  adtam  —  előfordul  a  »birodalom« 
szó  még  egyszer,  midőn  felemlíti  az  előbeszéd,  hogy :  Fel- 
szólította a  fejedelem  az  országgyűlést,  hogy  a  pragmatika 
szankczió  elveiből  kiindulva,  oly  módokról  gondoskodjék, 
melyekkel  mind  Magyarország  biztosított  közjogi  és  belkor- 
mányzati  önállósága,  mind  a  »birodalom«  biztosságának  és 
együttmaradásának   feltételei    megóvassanak. 

A  »birodalom«  kifejezést  itt  sem  az  osztrák  tartomá- 
nyok összeségére  alkalmazza,  hanem  alkalmazza  arra, 
amit  ma  már  egy  helyesebb  terminológiával  osztrák-magyar 
monarchiának  neveznek.  (Felkiáltások  a  szélsőbaloldalon  : 
Osztrák  és  magyar  !) 

Ennélfogva  maga  ezen  XII.  törvényczikk  bevezetése, 
midőn  azt  mondja,  hogy  az  elválaszthatlan  és  feloszthatlan 
birtoklást  a  birodalomhoz  tartozó  minden  országra  és  tar- 
tományra megállapították  az  1723.  évi  I.  és  II.  törvényczikkel, 
nem  azt  az  értelmet  tulajdonítja  ennek,  amit  a  tisztelt  kép- 
viselő úr  kihoz  :  hogy  csak  az  osztrák  tartományokra  egymás 
között,  hanem  azt  is  jelenti  ez,  hogy  Ausztria  és  Magyar- 
ország között  is  megállapította. 

Ezt  helyreigazításképen  mondom.  Az  ellentét,  mely 
az  utolsó  mondatban  van :  hogy  midőn  egyrészt  a  biroda- 
lomnak, az  ahhoz  tartozó  országoknak  és  tartományoknak 

elválaszthatatlan  és  feloszthatatlan  birtoklását  biztosította, 
egyszersmind  biztosította  Magyarország  önállóságát,  füg- 
getlenségét és  saját  törvényei  szerint  való  kormányzását 
is  —  ez  az  összefüggés  mire  mutat  ?  Kellett-e  ezt  felhozni 
azzal  szemben,  hogy  az  elválaszthatlanság  csak  az  osztrák 
tartományokra  egymás  között  vonatkozik  ?  Arra  nem ;  ha- 
nem fel  kellett  ezt  hozni  csak  akkor,  midőn  az  elválaszt- 
hatlanság és  feloszthatlanság  vonatkozik  az  Ausztria  és 
Magyarország  közötti  kapcsolatra  is,  fel  kellett  ezt  hozni 
azért,  hogy  az  a  magyarázat  kizárassék,  hogy  ebből  a  fel- 
oszthatlan  és  elválaszthatlan  birtoklásból  olyant  következ- 
tessenek, ami  Magyarország  önállóságát  és  függetlenségét 
csorbítja.   (Helyeslés  jobbról.) 

Ezennel  nincs  több,  amivel  a  kérdést  kipótoljam;  majd 
lesz  alkalma  mindenkinek  ebben  az  országban  foglalkozni 
vele,  és  mindenki  állást  foglalhat  a  tekintetben,  hogy  én 
adtam-e  híven  vissza  Deák  Ferencz  véleményét,  vagy  a 
képviselő  úr ;  én  állok-e  a  pragmatika  szankczió  és  a  törvények 
értelmével  összhangban,  vagy  a  képviselő  úr ;  s  az  a  hiteles 
magyarázat,  melyet  a  magyar  pragmatika  szankczió  tekinte- 
tében a  XII.  törvényczikk  hozott,  én  ellenem  szól-e,  vagy  a 
képviselő  úr  ellen. 

Sajnálom,  hogy  múltkor  elfelejtettem,  hogy  az  1835-iki 
—  nem  beszédére  Deák  Ferencznek,  hanem  az  abból  fen- 
maradt  kivonatra  és  annak  értelmére  ki  nem  terjeszkedtem. 
Most  már,  ezen  felszólalás  keretében,  ezt  nem  pótlom.  Nem 
pótolhatom,  bármennyire  szeretném ;  a  házszabály  meg- 
gátol benne  ;  majd  lesz  alkalmam  visszatérni  reá,  és  még 
addig  is  a  tisztelt  képviselő  úr  emlékezetébe  ajánlom,  amit 
mondtam :  hogy  úgy  törvényeink,  mint  Deák  Ferencz 
különböző  alkalommal  tett  nyilatkozatai  nem  mindig 
az  összes  tartalmát  mondják  meg,  hogy  mi  minden  foglal- 
tatik az  elválaszthatlan  és  feloszthatlan  birtoklásban,  hanem 
néha  ezen  rendelkezésnek  csak  egyik  vagy  másik  folyomá- 
nyát, amint  éppen  a  fenforgó  tárgyra  alkalmazva,  szüksé- 
ges volt.  Ennyi  a  helyreigazítás. 

Ami  pedig  szavaim  értelmének  megmagyarázását  illeti, 
a  tisztelt  képviselő  úr  azt  mondja,  hogy  én  összezavartam 
a  dolgokat,  és  hogy  ezen  nyilatkozatomból  az  következik, 

hogy  a  főherczegi  nyilatkozatban  foglalt  hivatkozás  a  házi 
szabályokra  tulaj  donképen  azt  az  értelmet  nyeri  a  beczik- 
kelj^ezés  által,  hogy  azok  a  házi  szabályok  országos  törvény 
erejével  ruháztatnak  fel,  a  magyar  jogrend  alkatrészeivé 
tétettek.  Tessék  kikeresni :  egyenesen  megmondom,  hogy  ez 
a  beczikkelyezés  ezzel  a  hatállyal  nem  bír.  Egyenesen  ki- 
mondom, és  ha  ő  is  azt  mondja,  akkor  miért  teszi  ő  hozzám 
azt  a  kérdést,  hogy  magyarázzam  meg.  Hiszen  határozot- 
tabban és  világosabban  nem  lehetett  szólni,  mint  amikor 
azt  mondom,  hogy  a  beczikkelyezés  ténye  magára  a  nyilat- 
kozatra mint  ilyenre  nem  egyéb,  mint  a  tudomásul  vételnek 
ünnepélyes  formája,  melyet  a  nyilatkozat  többi  részével 
szemben  további  törvényhozási  intézkedéssel  nem  volt  szük- 
ség összekapcsolni. 

De  igenis,  van  a  nyilatkozatnak  egy  része,  ahol  a  főher- 
<}zeg  magyarázza  az  1723-iki  törvényt  és  ebből  következ- 
tetést von.  Erre  vonatkozólag  igenis  egy  magyarázó  tör- 
vényhozási intézkedés  helyes  és  szükséges  volt.  És  ez  van 
abban  az  intézkedésben  is,  melyet  a  tisztelt  néppárt  ki 
akar  hagyatni. 

Már  most,  még  egyszer  hozzáteszem  :  beczikkelyezése 
ezen  nyilatkozatnak  nem  teszi  —  mondtam  százszor  —  ezt 
a  nyilatkozatot  jogforrássá,  és  az  ebben  hivatkozott  házi 
statútumok  egyik  vagy  másik  szakaszát  nem  iktatja  jog- 
rendünk alkotórészei  közé.  Még  az  a  magyarázat  is,  amit 
a  főherczeg  mond  és  amit  az  1723.  évi  I.  és  II.  törvényczikkre 
vonatkoztat,  nem  azért  áll,  mert  a  főherczegi  nyilatkozat- 
ban benne  van  és  mert  ez  a  nyilatkozat  beczikkelyeztetett. 
Nem.  A  beczikkelyezés  ezen  értelemmel  és  hatállyal  abszo- 
lúte nem  bír.  Hanem  az  értelmezés  azért  áll,  mert  a  beve- 
zetésben a  törvényhozás  mondja,  hogy  az  az  értelem  a 
helyes,  hogy  megegyezik  a  törvény  értelmével.  Ez  a  tör- 
vényhozás kijelentése,  nem  pedig  a  főherczegi  nyilatkozat 
bármely  részének  vagy  még  ezen  részének  törvényerőre 
való  emelése.  Ez  csak  világos ;  ezt  már  csak  nem  lehet  félre- 
magyarázni. (Ügy  van  !  jobbfelől.)  Itt  már  nem  lehet  suty- 
ty ómban  való  törvényhozásról  beszélni.  (Tetszés  jobbfelől.) 
Lehetne  akkor,  ha  az  ő  véleménye,  vagyis  az  állana,  hogy 
elég    egy    üyen    nyila-tkozatban    való    hivatkozás    valamely 

szabályra,  mely  eddig  nem  volt  magyar  jog,  és  az  ezen 
nyilatkozatban  való  hivatkozás  az  által,  mert  a  nyilatkozat 
ünnepélyes  tudomásvétel  alapján  beczikkelyeztetett,  a  ma- 
gyar jogrend  alkotórészévé,  magyar  jogforrássá  válik.  Ez 
volna  a  suttyomban  való  törvényhozás.  (Ügy  van  !  jobbfelöl.) 

Azt  mondja  a  tisztelt  képviselő  úr  utoljára,  félreértve 
az  én  szavaimat,  hogy  miért  nem  nyilvánítottam  semmi 
elismerést  a  néppártnak,  azért,  hogy  ezen  kijelentésemet 
felkarolják,  és  ö  még  igen  szerény  nemével  a  felkarolásnak 
jellemezte  azt,  mondván,  hogy  az  mankóul  szolgál,  ök 
adták  a  mankót,  melyen  ez  a  sánta  dolog  felépült. 

Rakovszky  István :  Nem  mondtam,    hogy  sánta ! 

Hát  nemcsak  én,  hanem  még  maga  a  tisztelt  miniszter- 
elnök úr  is  megadta  már  az  önök  amendementjának  az 
elismerést,  hogy  annak  tartalma  helyes  és  igaz.  Hanem 
nagy  árt  szabtak.  Ez  a  baj  és  ezért  nem  fogadható  el.  Azt 
az  árt  szabták,  hogy  a  törvényjavaslatot  leglényegesebb- 
tartalmától,  törvénymagyarázó  részétől  fosszuk  meg.  (Ügy 
van !  jobbfelól.)  Már  most,  ha  azt  kihagjTiók,  ami  a  törvény- 
javaslatnak ilyen  fontos  tartalma  :  a  törvénymagyarázatot, 
ezzel  elérnök  azt,  hogy  —  amint  a  tisztelt  képviselő  úr 
magát  kifejezte  —  egy  magától  értődő  közjogi  tétel  a  tör- 
vényben felemlíttetik,  de  a  homály,  a  konfúzió  e  kérdésre 
nézve  a  törvénymagyarázat  kitörlése  által  továbbra  is 
fenmarad,  sőt  fokozódik.  A  tisztelt  képviselő  úrnak  szeré- 
nyebbnek kellett  volna  lennie ;  nem  kellett  volna  oly  nagy 
árat  követelni  azért  az  amendementért,  amelyet  —  maga 
mondta  —  tőlem  vettek.  Mi  azt,  ami  az  amendementben 
volt,  elértük  ezen  áldozat  nélkül  is,  a  tisztelt  miniszterelnök 
úr  módosításával,  és  megtartottuk  a  javaslatnak  szükséges 
részét.  Ha  e  magyarázat  után,  melyet  tisztelt  képviselő- 
társam a  saját  és  pártja  álláspontjának  mondott,  még  sem 
fogadják  el  a  miniszterelnök  módosít ványát  —  bocsánatot 
kérek,  akkor  ezután  és  a  képviselő  úr  felvilágosításai  után 
még  nagyobb  homályban  vagyok  arra  nézve,  hogy  mit 
akarnak  önök  és  mi  a  tulaj  donképeni  czéljuk.  (Élénk  helyes- 
lés és  tetszés  a  jobb-  és  a  baloldalon.) 

A  főrendiházban  gróf  Zichy  Nándor  képviselte  a  néppárt- 
nak a  képviselőházban  elfoglalt  álláspontját.  Én  előttem,  katho- 
likus  előtt  —  mondotta  gróf  Zichy  Nándor  —  csak  egy  házasság 
létezik  :  a  keresztény  katholikus  hitelvek  szerinti  házasság. 
A  morganatikus  házasság  csak  egy  konvenczionális  fogalom  .  .  . 
magát  a  házasság  szentségét  nem  érinti.  Itt  nem  a  morganatikus 
házasságon  van  a  súly,  hanem  azokon  a  következtetéseken, 
melyek  a  nyilatkozatban  kifejtetnek. 


A  Reichsrat  képviselőházában  Körber  miniszterelnök  1901 
február  12-ikén  terjesztette  elő,  még  pedig  csupán  tudomásul 
vétel  végett,  Ferencz  Ferdinánd  főherczeg  nyilatkozatát,  miután 
azt  már  az  előző  napon  az  urakháza,  minden  egyéb  eljárás 
mellőzésével,  egyszerű  elnöki  kijelentéssel,  »mit  Dank  und  Ehr- 
furcht«  tudomásul  vette. 

A  képviselőháznak  evégből  kiküldött  37  tagú  külön  bizott- 
sága, melynek  elnöke  Abrahamovicz  volt,  a  háznak  később,  a 
Badeni-kormány  idejében  elnöke,  jelentésében  ezeket  mondja  : 

Es  ist  notorisch  und  es  unterliegt  keinem  Zweifel,  dass  nach 
den  Familien-  und  Hausgesetzen,  respective  den  sogenannten 
^Gewohnheiten  und  Anordnungen«  des  Allerhöchsten  Herrscher- 
hauses  die  Qualitát  und  die  Rechte  eines  Mitgliedes  dieses  Hauses, 
das  heisst  die  Qualitát  und  die  Rechte  eines  Erzherzogs,  respec- 
tive einer  Erzherzogin  von  Österreich  nur  durch  Abstammung 
aus  einer  ebenbürtigen  Ehe  eines  Erzherzogs,  respective  durch 
Eingehung  einer  ebenbürtigen  Ehe  seitens  eines  Erzherzogs 
erworben  werden  können.  Denn  die  Ebenbürtigkeit  gehört  zu 
den  Grundlagen  des  gemeinen  deutschen  Privat-Fürstenrechtes, 
welches  sich  aus  der  Autonomie  der  hochadeligen  deutschen 
Háuser  entwickelt  hat,  und  welches  auch  für  die  Allerhöchste 
Dynastie  als  für  ein  deutsches  Reichsfürstenhaus  jederzeit  neben 
den  eigenen  Hausgesetzen  subsidiáre  Kraft  hatte.  Als  gemein- 
rechtUches  Institut  des  Reichsfürstenrechtes  ist  die  Ebenbürtigkeit 
von  jeher  zu  einer  hausgesetzHchen  Norm  im  Allerhöchsten 
Herrscherhause  geworden.  Es  sind  ja  auch  aus  nicht  allzuferner 
Vergangenheit  Prácedenzfálle  bekannt,  wo  wegen  Mangels  des 
Erfordernisses  der  Ebenbürtigkeit  die  Gemahlinnen  der  Herren 
Erzherzoge  und  die  den  betreffenden  Éhen  entstammenden  Kindei 

von  der  Zugehörigkeit  zum  Allerhöchsten  Herrscherhause  ausge- 
schlossen  blieben.  Da  aber  das  Recht  der  Thronfolge  in  Österreich 
nur  Mitgliedern  des  Allerhöchsten  Herrscherhauses  zusteht  und 
diese  Mitgliedschaft  die  unentbehrliche  Grundlage  und  Voraus- 
setzung  des  Thronfolgerechtes  bildet,  so  ergibt  sich  daraus  von 
selbst,  dass  Kinder,  welche  aus  einer,  die  MitgHedschaftsrechte 
des  Erzhauses  nicht  gewáhrenden  Ehe  abstammen,  des  Rechtes 
der  Thronfolge  nicht  theilhaftig  werden,  wenn  sie  auch  den 
sonstigen,  in  der  Pragmatischen  Sanction  selbst  aufgestellten 
Bedingungen  entspráchen.  Dieser  Thatbestand  und  die  aus 
demselben  fliessenden  Consequenzen  entsprechen  genau  dem 
Thatbestande,  welcher  den  Gegenstand  der  Erklárung  des  Durch- 
lauchtigsten  Herrn  Erzherzogs  Franz  Ferdinánd  bildet,  und  den 
Consequenzen,  welche  der  Herr  Erzherzog  selbst  in  der  besagten 
Erklárung  aus  demselben  zieht.  Demzufolge  muss  constatirt 
werden,  dass  die  besagte  Erklárung  des  Durchlauchtigsten  Herrn 
Erzherzogs  keinen  neuen  Rechtszustand  schafft,  sondern  blos 
als  Anerkennung  des  bestehenden  Rechtszustandes  angesehen 
werden  muss.  Infolgedessen  fehlt  jedwedes  Substrat  zu  irgend 
einem  anderen  Vorgehen  als  zur  einfachen  Kenntnisnahme  der 
Erklárung. 

A  bizottság  javaslata  ebben  állt  : 

»1.  Die  von  der  k.  k.  Regierung  dem  Abgeordnetenhause  im 
Allerhöchsten  Auftrage  mitgetheilte  Erklárung  Seiner  kaiser- 
lichen  und  könighchen  Hoheit  des  Durchlauchtigsten  Herrn 
Erzherzogs  Franz  Ferdinánd  von  Österreich-Este  wird  mit 
schuldigem  Danke  ehrfurchtsvoll  zur  Kenntnis  genommen. 

2.  Die  vorgelegte  Erklárungsurkunde  wird  dem  Archive 
<les  Abgeordnetenhauses  einverleibt.« 

A  Reichsrat  képviselőháza  1901  május  7-ikén  tartott  ülésében 
élénkebb  vita  után,  melyben  a  föderalisták  arra  az  álláspontra 
helyezkedtek,  hogy  nem  a  Reichsrat,  hanem  a  Landtagok  elé 
tartozik  az  ügy,  ennélfogva  a  szavazásban  nem  is  vesznek  részt  — 
elfogadta  a  bizottság  jelentését. 

242  246  263   271   276   277 
287   291   292   295   316   345 
Verhovay  G3aila  29 
Veszter  Imre  300 
Visontai  Soma  263  276 
Wekerle  Sándor  74  263  291 
Wlassics  Gyula  263  264  266 
Wenckheim  Béla  báró  1 
Zichy  Aladár  gróf  322 
Zichy  János  gróf  300  302 
Zichy  Nándor  gróf  383 
Zoltán  János  233  243 

